
Skiriu savo sūnui Kesui 


PROLOGAS 


Išaušo trečias rytas, drabužiai buvo prisigėrę dervos ir jūros dum- 
blių kvapo. Po valčių pašiūre į medinius polius be garso plakėsi ledo 
košė, žadindama prisiminimus apie tas dienas, kai gyvenimas tekėjo 
įprasta vaga. 

Jis pasirėmė ant alkūnių makulatūros guolyje, kilstelėjęs stengėsi 
įžiūrėti jaunesniojo brolio veidą. Vargšas net miegodamas atrodė iš- 
kankintas, sušalęs į ragą. 

Greitai jaunėlis pabus ir apimtas siaubo apsižvalgys. Pajus odi- 
nius diržus, veržiančius jo riešus bei juosmenį, išgirs kūną kaustan- 
čios grandinės žvangesį. Bandydamas pažvelgti pro dervuotų lentų 
plyšius, išvys pūgą ir šviesą. O tada pradės melstis. 

Daugybę kartų jis matys neviltį brolio akyse. Pro lipniąją juostą, 
kuria užklijuota jaunėlio burna, girdės jį vis meldžiant Jehovą pasi- 
gailėjimo. 

Vaikai žinojo, kad Jehova nebekreipia į juos dėmesio, nes jų lūpas 
suvilgė kraujas. Kraujas, kurio brolių kalintojas įlašino į puodelius. 
Iš tų puodelių abiem leido atsigerti, tik paskui pasakė, ko ten įmaišė. 


Berniukai gėrė vandenį, bet jame buvo ir kraujo, kuris taip griežtai 

draudžiamas, todėl dabar jiedu amžiams prakeikti. Dėl šios priežas- 
ties gėda brolius kamavo labiau nei troškulys. 

Kaip manai, ką jis mums darys? Rodos, to klausė išgąstingos bro- 
lio akys. Bet iš kur jam žinoti atsakymą? Vyresnėlis tik intuityviai 
suvokė, kad viskas greitai baigsis. 

Jis atsilošė ir blausioje šviesoje vėl ėmė tyrinėti patalpą, apžiūrinė- 
jo voratinkliais aplipusias gegnes, pastebėjo kiekvieną kyšulį ir gum- 
bą. Pakraigėje kabo seni irklai. Apipuvę žvejybiniai tinklai jau seniai 
sugavo savo paskutinį valksmą. 

O tada vaikinukas pastebėjo butelį. Akimirkai jį apakino ant 
balzgano stiklo blykstelėjęs saulės spindulys. 

Butelis taip arti ir vis dėlto taip sunkiai pasiekiamas. Tiesiai jam 
už nugaros, įsispraudęs tarp storų, nedailiai aprašytų grindų lentų. 

Jis įkišo į plyšį pirštus ir pabandė ištraukti butelį už kaklelio, bet 
nuo šalčio rankos sugrubo. Jį ištraukęs, sudaužytų ir šukėmis per- 
pjautų diržą, kuriuo už nugaros surištos rankos. Išlaisvinęs rankas, 
nutirpusiais pirštais surastų jo sagtį. Atsegtų ją, nusiplėštų nuo bur- 
nos lipniąją juostą, nusimestų pančius nuo juosmens ir kojų, o kai 
grandinė, pritvirtinta prie juosmenį juosiančio odinio diržo, jo ne- 
belaikytų, pultų vaduoti brolio. Priglaustų jaunėlį ir laikytų stipriai 
apglėbęs, kol jų kūnai liautųsi drebėję. 

Paskui berniukas įsivaizdavo, kaip stiklo šuke iš visų jėgų trenktų 
į lentą prie durų. Pažiūrėtų, ar išmuš lentas, prie kurių pritvirtinti vy- 
riai. O jeigu atsitiktų blogiausia ir automobilis atvažiuotų nespėjus 
išsilaisvinti, jis patykotų to vyro. Stovėtų už durų pasiruošęs, rankoje 
laikydamas šukę. Štai ką vyresnėlis ketino daryti. 

Jis palinko į priekį, už nugaros sudėjo stingstančias rankas ir mel- 
dė atleidimo už šią piktą mintį. 

Paskui belaisvis vėl ėmė skrebinti plyšį tarp lentų, bandydamas 
ištraukti butelį. Skrebino ir braižėsi tol, kol kaklelis pakrypo tiek, 
kad įstengė jį sugriebti. 

Jis įsiklausė. 

Ar čia ne automobilio variklis burzgia? Taip. Galingas didelio 
automobilio variklis. Ar jis artėja, ar tiesiog važiuoja pro šalį? 

Akimirką atrodė, jog žemas, duslus ūžesys artėja. Nevilties ap- 
imtas vaikinukas taip stipriai patraukė butelio kaklelį, kad net 
krumpliai garsiai sutraškėjo. Tada triukšmas nutolo. Gal ten buvo 
gaudžiančios, zvimbiančios vėjo turbinos? Gal kas nors kita. Jis ne- 
turėjo supratimo. 

Berniukas iškvėpė šiltą orą. Veidą apgaubė garų kamuolys. Da- 
bar jis jau taip nebebijojo. Galvodamas apie Jehovą jautėsi geriau. 

Stipriai sučiaupęs lūpas belaisvis darbavosi toliau. Pagaliau iš- 
traukęs, smarkiai trinktelėjo balzgano stiklo indą į grindis, broliu- 
kas krūptelėjo ir pabudęs išgąstingai apsižvalgė. 

Vyresnėlis vis daužė savo laimikį, bet buvo sunku jį nulaikyti už 
nugaros surištomis rankomis. Per sunku. Galų gale, kai pirštai visai 
sustingo, vaikinukas paleido butelį iš rankų, apsisuko ir žiūrėjo į jį 
bereikšmiu žvilgsniu, o nuo sijų pro šlamštu užgriozdintą pakraigę 
palengva leidosi dulkės. 

Vyresnėlis nesugebėjo jo sudaužyti. Tiesiog neįstengė. Apgai- 
lėtino buteliūkščio. Ar taip atsitiko todėl, kad jie gėrė kraują? Ar 
Jehova juos apleido? 

Belaisvis pažvelgė į brolį, tas lėtai apsisupo antklode ir vėl krito 
į guolį. Tylėjo, net žodžio nebandė pramurmėti pro burną užspau- 


dusią lipniąją juostą. 


Prireikė šiek tiek laiko, kol jis susirinko viską, ko reikėjo. Sun- 


kiausiai sekėsi, varžomam grandinės, išsitiesti ir pirštų galiukais 

pasiekti dervą nuo stoginės lentų. Visa kita buvo po ranka: butelis, 
aštri grindų lentos atplaiša, popierius, ant kurio jis sėdėjo. 

Vyresnėlis nusimovė vieną batą ir stipriai dūrė medžio atplaiša 
sau į riešą, net akys paplūdo ašaromis. Minutę, gal dvi leido kraujui 
lašėti ant nublizginto bato. Paskui iš guolio atplėšė didelę popieriaus 
skiautę, padažė atplaišą į kraują ir persikreipė, įtempdamas gran- 
dinę, kad matytų, ką rašo sau už nugaros. Kiek galėdamas dailiau 
smulkia rašysena jis surašė viską, kas jiems atsitiko. Baigęs pasirašė 
savo vardu, popieriaus skiautę susuko ir įkišo į butelį. 

Belaisvis pasiliko pakankamai laiko užkimšti jį derva. Perkė- 
lęs kūno svorį, kad geriau matytų, berniukas kelis kartus patikrino 
kamštį, norėdamas įsitikinti, ar butelis sandariai užkimštas. 

Galų gale, kai nebebuvo, ką veikti, jis išgirdo duslų automobilio 
variklio gaudesį. Šį kartą neapsiriko. Berniukas susirūpinęs žvilgte- 
lėjo į broliuką, paskui iš visų jėgų pasislinko į šviesą, kuri skverbėsi į 
vidų pro platų plyšį sienoje, vienintelę ertmę, pro kurią galėtų pra- 
lįsti butelis. 

"Tada durys atsivėrė ir per balto sniego sūkurius įžengė tamsus še- 
šėlis. 

Tyla. 

Paskui pliumpt. 


Butelis išmestas. 


Karlas pabudo tikėdamasis ko nors geresnio. 

Pirmiausia jis pajuto stemplėje kunkuliuojantį rūgšties fontaną. 
Paskui, kai atsimerkė ieškodamas, kas sušvelnintų diskomfortą, ant 
pagalvės greta išvydo pavargusį, šiek tiek apsiseilėjusį moters veidą. 

O mėšlas, čia Syserė, suvokė jis pasibaisėjęs ir pabandė prisiminti, 
kokių klaidų vakar pridarė, kad taip atsitiko. Iš visų moterų Syserė. 
(Žigaretę po cigaretės rūkanti kaimynė. Plepi nekvalifikuota darbi- 
ninkė, kurią Alerodo koledžas turėjo greitai išleisti į pensiją. 

Jį nusmelkė baisi mintis. Mjorkas nedrąsiai kilstelėjo pūkinę ant- 
klodę ir su palengvėjimu atsiduso pamatęs, kad tebemūvi trumpikes. 
Išcnt jau tai gerai. 

— Kristau, — sudejavo jis, nukeldamas nuo krūtinės gyslotą kai- 
imynės ranką. 


Niekas prie jo taip nesiglaudė nuo to laiko, kai jis buvo su Viga. 


CR 


— Prašau apsieiti be smulkmenų, - paprašė Karlas virtuvėje suti- 
kęs Morteną su Džesperu. - Tiesiog pasakykit, ką dama viršuje vei- 


kia ant mano pagalvės. 

— Sena kerėpla sunkesnė, nei atrodo, - pastebėjo posūnis, prie 
lūpų keldamas ką tik atidarytą sulčių pakelį. Ta diena, kai Džesperas 
išsiaiškins, kaip įpilti sulčių į stiklinę, bus tokia ypatinga, kad apie ją 
net Nostradamas nedrįstų pranašauti. 

— Taip, atsiprašau, Karlai, - tarė Mortenas. - Matai, ji nesugebėjo 
rasti rakto, o tu buvai jau smigęs, taigi aš pamaniau... 

Tikrai paskutinį kartą šitaip įkliūvu per Morteno iškylą, - pažadėjo 
sau Karlas ir dirstelėjo į kambarį priešais, kur stovėjo Hardžio lova. 
Prieš dvi savaites, kai jo buvęs bendradarbis čia įsikėlė, dingo įprasta 
namų atmosfera. Ne todėl, kad ortopedinė lova užėmė ketvirtadalį 
kambario ir užstojo sodo vaizdą. Karlas jautėsi nesmagiai ne dėl laše- 
linių, kabančių ant stovų, ar šlapimo pripildytų maišelių. Ir ne todėl, 
kad visiškai paralyžiuotas kūnas nuolat skleidė dvokiančias dujas. 
Viską pakeitė kaltės jausmas. Karlas valdė galūnes ir galėjo trypčioti 
aplinkui, kada tik panorėjęs. Dar daugiau, jis juto, kad visą laiką turi 
už tai atlyginti. Palaikyti Hardį. Pagelbėti šiam bejėgiam žmogui. 

— Nėra reikalo dėl to per daug nerimauti, - prieš porą mėnesių 
pasakė Hardis, užbėgdamas Karlui už akių, kai jiedu aptarinėjo jo 
išrašymo iš Hornbeko nugaros smegenų traumų klinikos privalumus 
ir trūkumus. — Čia gali praeiti savaitė, kol mane aplankai. Manau, ke- 
lias valandas galėsiu apsieiti be tavo rūpestingos slaugos ir priežiūros, 
jei persikelsiu pas tave, kaip manai? 

Vis dėlto esmė ta, kad Hardžio, nors ir ramiai miegančio, kaip da- 
bar, buvimas visada toks juntamas. Karlo mintyse. Planuojant dienos 
darbus. Visuose žodžiuose, kuriuos prieš ištariant reikia apgalvoti. 
Tai vargino, buvo kankynė. O namai juk neturėtų varginti. 

Dar buvo praktinė reikalų pusė. Skalbimas, patalynės keitimas, 
milžiniško Hardžio kūno kilnojimas, pirkiniai, kontaktai su slaugy- 
tojomis ir valdžios įstaigomis, maisto gaminimas. Kas, kad Mortenas 


visu tuo rūpinosi? O kaip visa kita? 

— Gerai miegi, bičiuli? — išdrįso paklausti Karlas, prisiartinęs prie 
lovos. 

Buvęs bendradarbis atsimerkė ir išspaudė šypseną. 

— Baigta, Karlai, ar ne? Neplanuotos atostogos baigėsi, teks grįžti 
prie darbų. Dvi savaitės pralėkė akimirksniu. Labai greitai. Mortenui 
ir man viskas bus gerai. Tik perduok nuo manęs sveikinimus bendra- 
darbiams. 

Karlas linktelėjo. Kas norėtų atsidurti Hardžio vietoje? O, kad jis 


galėtų su kuo nors bent dienai apsikeisti vietomis. 


Be grupelės žmonių budėtojų dalyje, Karlas pakeliui nesutiko nė 
gyvos dvasios. Policijos komisariatas atrodė kaip iššluotas, testyrojo 
pilkos niūrios kolonos. 

— Kas čia, po velnių, dedasi? - šūktelėjo jis įėjęs į rūsio koridorių. 

Mjorkas tikėjosi triukšmingo pasveikinimo ar bent jau Asado mė- 
tinių saldainių tvaiko arba Rouzės garsiųjų klasikų melodijų švilpinia- 
vimo, bet tvyrojo mirtina tyla. Ar jie paliko laivą per tas dvi savaites, 
kol jis rūpinosi Hardžio įkurdinimu? 

Karlas įžengė į mažytį Asado kabinetuką ir sutrikęs apsidairė. Jokių 
senstančių tetų nuotraukų nei maldos kilimėlio, nei šleikščiai saldžių 
saldainių dėžučių. Net dienos šviesos lempos palubėje užgesintos. 

Perėjęs koridorių jis uždegė šviesą savo kabinete. Pažįstama aplin- 
ka, kurioje išnarpliojo tris bylas ir nebaigė dviejų. Vieta, kurios dar 
nepasiekė draudimas rūkyti, kurioje visos senos bylos, priskirtos „O“ 
skyriui, saugios gulėjo ant darbo stalo, tvarkingai sudėliotos į tris krū- 
veles pagal jo patikimą sistemą. 

Mjorkas suakmenėjo išvydęs visai neatpažįstamą, spindintį stalą. 


Nė dulkelės. Nė popieriaus skiautelės. Nė vieno smulkiai prirašyto A4 

formato lapo, ant kurio galėtų pailsinti pavargusias pėdas, o paskui 
išmesti į šiukšlių dėžę. Nėra bylų. Viskas dingę. 

— ROUZE! - visa gerkle suriko detektyvas. 

Balsas bergždžiai nuaidėjo koridoriais. 

Jis buvo pasiklydęs berniukas. Paskutinis likęs gyvas kareivis. 
Gaidys be vištidės. Karalius, kuris galėtų atiduoti karalystę už arklį. 

Mjorkas išsitraukė telefoną ir surinko Lizos iš Žmogžudysčių 
skyriaus, įsikūrusio trečiame aukšte, numerį. 

Praėjo dvidešimt penkios sekundės, kol kažkas atsiliepė. 

— „A“ skyrius, sekretorė, — ištarė balsas. Tai buvo ponia Sorensen, 
neabejotinai pati nedraugiškiausia iš jo kolegių. Tikra vilkė. 

— Ponia Sorensen, — ištarė jis švelniai, lyg murkiantis katinas. — 
Čia Karlas Mjorkas. Sėdžiu rūsyje visai vienas. Kas čia dedasi? Gal 
kartais žinote, kur yra Asadas ir Rouzė? 


Praėjo mažiau nei milisekundė, ir ji padėjo ragelį. Karvė. 


Detektyvas atsistojo ir patraukė į Rouzės valdas, esančias tame 
pačiame koridoriuje, kiek tolėliau. Gal ten paaiškės dingusių bylų 
paslaptis. Ši visai protinga mintis išsisklaidė, kai jis, savo siaubui, pa- 
stebėjo, jog koridoriuje, ant sienos tarp Asado ir Rouzės kabinetų, 
kažkas pritvirtino mažiausiai dešimt medienos drožlių plokščių ir 
nusagstė jas dingusių bylų turiniu. 

Sulankstomosios blizgančio geltono maumedžio kopėčios rodė, 
kur yra paskutinė byla. Ta, kurią jie turėjo padėti į lentyną. Jų antra 
iš eilės neišspręsta byla. 

Karlas žengė žingsnį atgal, norėdamas apžvelgti visą šią popierinę 


netvarką. Kodėl, po galais, visos jo bylos iškabintos ant sienos? Negi 

Rouzė ir Asadas staiga visai pamišo? Gal todėl jie dingo, prakeikti 
imbecilai? 


Neturėjo drąsos slankioti aplinkui. 


Viršuje, trečiame aukšte, buvo tas pats. Tuščia. Net ponios Soren- 
sen kėdė už darbo stalo stovėjo tuščia. Jis patikrino Žmogžudysčių 
skyriaus viršininko ir jo pavaduotojo kabinetus. Nuklydo į valgyklą, 
paskui į pasitarimų salę. Atrodė, kad komisariatas evakuotas. 

Kas, po velnių, vyksta? Ar anonimas pranešė, kad komisariatas 
užminuotas? Ar policijos retorma pagaliau pasiekė ribą ir visi dar- 
buotojai išspirti į gatvę, kad būtų galima parduoti visus pastatus? 
Gal naująjį, vadinamąjį teisingumo, ministrą ištiko priepuolis? Kada 
apie tai praneš per Žinias? 

Detektyvas pasikasė pakaušį, paskui paėmė telefoną ir paskambi- 
no į budėtojų dalį. 

— Čia Karlas Mjorkas. Kur, po velnių, visi yra? 

— Dauguma susirinkę Atminimo kieme. 

Atminimo kieme? Kurių galų? Rugsėjo devyniolikta dar tik po 
šešių mėnesių. 

— Minėti ko? Kiek žinau, vokiečių okupantų internuotų Dani- 
jos policijos karininkų atminimo metinės dar labai negreitai. Ką jie 
veikia? 

— Komisaras norėjo pasikalbėti su pora departamentų apie pa- 
keitimus, susijusius su reforma. Atleisk, Karlai. Manėme, kad žinai. 

— Bet aš ką tik kalbėjau su ponia Sorensen. 

— Tikriausiai ji visus skambučius peradresavo į savo mobilųjį. Esu 


įsitikinęs, jog taip ir yra. 

Mjorkas papurtė galvą. Jie visiškai pamišo. Visi. Kol jis nueis iki 
Atminimo kiemo, teisingumo ministras gal vėl bus viską pakeitęs. 

Detektyvas žiūrėjo pro duris į minkštą, viliojantį viršininko krės- 
lą. Yra bent jau viena vieta, kur žmogus be stebėtojų galėtų nusnūsti. 

Po dešimties minučių Karlą pažadino viršininko pavaduotojas, 
palietęs jo petį, o Asadas linksmomis apvaliomis akimis žiūrėjo tie- 
siai į jį. 

Ramybė baigėsi. 

— Einam, Asadai, - tarė jis kildamas nuo krėslo. - Nulipsim į apa- 
čią ir tuoj pat nuimsim nuo sienos visus tuos popierius, ar supranti? 
O kur Rouzė? 

Asadas papurtė galvą. 

— Negalim, Karlai. 

Mjorkas atsistojo ir susikišo marškinius į kelnes. 

Ką jis čia, po velnių, kalba? Žinoma, kad jie gali. Argi ne jis čia 
viršininkas? 

— Tik einam, nagi. Ir surask Rouzę. Tuoj pat! 

— Rūsys uždarytas, - įsiterpė Žmogžudysčių skyriaus viršininko 
pavaduotojas Larsas Bjornas. - Nuo vamzdžių šiluminės izoliacijos 
byra asbestas. Pavojinga sveikatai ir gyvybei, čia mes nieko negalime 
padaryti. 

Asadas linktelėjo. 

— Bijau, kad tai tiesa. Turėjom atsinešti visą mūsų šlamštą čia. 
Vietos nedaug, bet suradom tau tikrai dailų krėslą, - pridūrė jis, tar- 
si tai būtų paguoda. - Kol kas esame tik dviese. Rouzei tai nepatiko, 
tad ji prasitęsė savaitgalį. Bet šiandien ateis, tik vėliau. 


Lygiai taip pat jie būtų galėję spirti Karlui į tarpukojį. 


Moteris sėdėjo žiūrėdama į žvakes, kol tos sudegė ir ją apglėbė 
tamsa. Ne pirmas kartas, kai jis palieka ją vieną, bet anksčiau nieka- 
da neišeidavo per jų vestuvių metines. 

Ji giliai atsiduso ir pakilo. Vėliau liausis laukusi vyro stovėdama 
prie lango ir pirštu rašydama jo vardą ant stiklo, aprasojusio nuo jos 
alsavimo. 

Nebuvo taip, kad nebūtų pastebėjusi jokių įspėjamųjų ženklų, 
kai jie pirmą kartą susitiko. Geriausia draugė pasidalijo su ja abejo- 
nėmis, o motina pasakė tiesiai. Jis jai per senas. Kažkoks įtartinas. 
Žmogus, kuriuo negali pasitikėti. Kurio negali perprasti. 

Ji jau labai ilgai nematė nei savo draugės, nei motinos. Moteris 
puolė į dar didesnę neviltį, dabar žmogiško ryšio reikėjo labiau nei 
bet kada anksčiau. Su kuo galėtų pasikalbėti? Šalia nėra nė vieno 
Žmogaus. 

"Tvirtai sučiaupusi lūpas, ašaromis paplūdusiomis akimis ji žiūrė- 
jo į tuščius, tvarkingus kambarius. 

Paskui pajuto kūdikio judesius ir susitvardė. Smiliumi nusišluos- 


tė nosies galiuką, giliai du kartus įkvėpė. 

Jeigu vyras neištikimas, tegu verčiau ja nesikliauja. 


Gyvenimas vertas daugiau. 


Vyras įėjo į miegamąjį taip tyliai, kad jį išdavė tik ant sienos ju- 
dantis šešėlis. Platūs pečiai, ištiestos į šalis rankos. Jis atsigulė ir neta- 
ręs nė žodžio prisitraukė žmoną artyn. Šiltas ir nuogas. 

Ji tikėjosi švelnybių, taip pat gerai apgalvoto pasiaiškinimo. Gal- 
būt bijojo vos juntamo nepažįstamos moters kvapo ir kaltės sukeltų 
abejonių netinkamu metu, bet jis suspaudė ją glėbyje, šiurkščiai ap- 
vertė ant nugaros ir ėmė godžiai plėšti naktinius. Jam į veidą švietė 
mėnesiena. Jo veido išraiška ją sujaudino. 

Dabar laukimas, neviltis, nerimas ir abejonės išsisklaidė. 

Praėjo jau šeši mėnesiai nuo to laiko, kai jis paskutinį kartą toks 
buvo. 


Ačiū Dievui, pagaliau. 


— Brangioji, turėsiu kuriam laikui išvykti, - be perspėjimo ištarė 
vyras prie pusryčių stalo, glostydamas kūdikio skruostą. Kalbėjo iš- 
siblaškęs, tarsi tie žodžiai nieko nereikštų. 

Žmona suraukė antakius, tvirtai suspaudė lūpas, kuriam laikui 
užgniaužė neišvengiamą klausimą. Paskui padėjo šakutę ant lėkštės 
ir sėdėjo žiūrėdama į kiaušinienę su kumpiu. Naktis buvo ilga. Ji vis 
dar juto skausmą dubenyje, taip pat bučinius ir glamones vėliau, kai 
jiedu gulėjo nuilsę, šiltai žiūrėdami vienas kitam į akis. Iki šiol tos 
akimirkos padėjo jai užsimiršti. Iki šiol. O dabar blyški kovo saulė 
įsibrovė į kambarį lyg nekviestas svečias ir nušvietė faktą. Jos vyras 


išvyksta. Vėl. 

— Kodėl nepasakai man, kuo užsiimi? Esu tavo žmona. Niekam 
nepasakysiu. 

Jis sustingo rankose laikydamas peilį ir šakutę. Paskui žvilgsnis 
apsiniaukė. 

— Rimtai, - tęsė ji. - Kiek laiko šį kartą turėsiu laukti, kol tu vėl 
tapsi toks kaip šiąnakt? Ar grįžom prie to, kas buvo anksčiau? Kai 
aš nežinojau, ką planuoji, o tu tarsi klaidžiojai kažkur net tada, kai 
būdavai čia? 

Vyras pervėrė ją žvilgsniu. 

— Negi iš pat pradžių nežinojai, kad negaliu kalbėti apie savo dar- 
bą? 

— Taip, bet... 

— Na, štai. Tuo ir baikim. 

Tarkštelėjęs į lėkštę peilį ir šakutę jis atsisuko į sūnų, lūpas iškrei- 
pė kažkas panašaus į šypsnį. 

Žmona alsavo lygiai ir ramiai, bet ją užplūdo neviltis. Tai buvo 
tiesa. Gerokai iki jų vestuvių vyras paaiškino, kad negali kalbėti apie 
darbą. Galbūt užsiminė, kad jis turi kažką bendra su žvalgyba, ji ne- 
begalėjo tiksliai prisiminti. Tačiau, kiek jai buvo žinoma, žvalgyboje 
dirbantys žmonės gyveno visai normaliai. Gi jųdviejų gyvenimas ti- 
krai nenormalus. Nebent su darbu žvalgyboje susijusi neištikimybė, 
nes, jos supratimu, tai buvo vienintelis tokio jo elgesio paaiškinimas. 

Moteris rinko nuo stalo lėkštes ir mąstė, ar nevertėtų dabar iškel- 
ti jam ultimatumą. Rizikuoti sukelti jo pyktį, kurio bijojo, nors viso 
dar nebuvo patyrusi. 

— Kada vėl tave pamatysiu? - paklausė ji. 

Vyras pažvelgė į žmoną ir nusišypsojo. 

— Manau, grįšiu iki kito trečiadienio. Toks darbas paprastai už- 
trunka savaitę, daugiausia dešimt dienų. 

— Tada grįši kaip tik į savo medtakio kėglių turnyrą, - sarkastiš- 


kai pastebėjo žmona. 

Jis atsistojo, apglėbė ją ir prisitraukė prie savo raumeningo kūno, 
tvirtai apkabino. Jaučiant jo galvą sau ant peties jai per nugarą visada 
nubėgdavo šiurpuliukai. Dabar moteris atšlijo. 

— Tiesa. Turėčiau grįžti kaip tik laiku. Tad nė susivokti nespėsi, 


kaip greitai prabėgs laikas ir pakartosime praėjusią naktį. Gerai? 


Kai vyras išvažiavo, o automobilio variklio gaudesys nutolo, 
žmona ilgai stovėjo sukryžiavusi ant krūtinės rankas ir žiūrėjo nie- 
ko nematančiu žvilgsniu. Vienas dalykas būti vienišai gyvenime, bet 
visai kas kita nežinoti, už ką moki tokią kainą. Ji žinojo, kad gali- 
mybės užklupti tokį apgaudinėjantį vyrą buvo menkos, nors nieka- 
da nebandė to daryti. Jo teritorija didžiulė, o jis atsargus; viskas jų 
gyvenime tai rodė. Pensijos, draudimas, dviguba langų ir durų ap- 
sauga, lagaminėliai ir lagaminai, visada tvarkingas rašomasis stalas, 
jokių paskubomis parašytų raštelių nei kvitų, pamirštų kišenėse ar 
stalčiuose. Jos vyras iš tų, kurie nepalieka pėdsakų. Net jo kvapas jam 
išėjus iš kambario išliko ne ilgiau kaip kelias minutes. Kaip ji galė- 
tų atskleisti jo neištikimybę nepasamdžiusi privataus detektyvo? O 
kur tam gauti lėšų? Moteris atkišo apatinę lūpą ir lėtai iškvėpė šilto 
oro srovelę sau į veidą. Taip visada darydavo prieš nuspręsdama ką 
nors svarbaus. Jodinėdama prieš įveikiant aukščiausią kliūtį. Prieš 
pasirinkdama konfirmacijos suknelę. Netgi prieš duodama įžadus 
bažnyčioje. Taip pat prieš išeidama vakare iš namų pažiūrėti, ar gy- 


venimas, apšviestas tos švelnios šviesos, gali būti kitoks. 


Linksmas įspūdingo stoto policijos seržantas Deividas Belas 
mėgo nerūpestingai leisti laiką, sėdėti ir žiūrėti, kaip bangos daužosi 
į akmenis. Visada, kol gyveno Džon o'Groutso kaime, atkampiau- 
sioje Škotijos vietovėje, kur saulė šviečia pusdieniu trumpiau, bet 
dvigubai nuostabiau. Ten Deivido gimtinė, ir joje jis ketino numirti, 
kai išmuš jo valanda. 

Seržantas buvo sukurtas audringai jūrai. Kodėl jis turėtų tuščiai 
leisti laiką už šešiolikos kilometrų į pietus, Benkhedo kelių policijos 
nuovadoje, Vike, jei jam tiek daug reiškia šis snaudžiantis uostas? 
Belas nė kiek šito nesigėdijo. 

Dėl šios priežasties viršininkas visada siųsdavo seržantą daryti 
tvarkos į šiaurines bendruomenes, kai jose bręsdavo kivirčai. Deivi- 
das nudardėdavo policijos automobiliu ir vietinius karštakošius pa- 
gąsdindavo iškviesiąs pareigūną iš Inverneso. Paprastai to užtekdavo, 
kad vėl įsivyrautų taika. Šiuose kraštuose pašaliniai, šniukštinėjantys 
po kiemus, pageidaujami ne labiau nei arklio šlapimas vietinių aluje, 
vadinamame Sku// splitter. Gana vien žmonių, keliaujančių pro čia į 


keltus, plaukiančius į Orknį. 

Vaidams nurimus, telikdavo bangos, o joms seržantas Belas visa- 
da rasdavo laiko. 

Jei ne Deivido ramumas, žmogus, radęs butelį, galėjo sviesti jį 
ten, iš kur ištraukė. Kadangi seržantas kaip tik sėdėjo pakrantėje, 
vilkėdamas tvarkingai išlygintą uniformą, vėjo taršomais plaukais, 
pasidėjęs šalia ant uolos kepurę, atrodė visai įprastas dalykas įteikti 
radinį jam. 

Butelis, patekęs į tinklą, sužibėjo, nors laikas ir jūra prislopino jo 
spindesį, o jauniausias laivo Brew Dog žvejys iš karto pastebėjo, kad 
jame kažkas yra. 

— Mesk jį per bortą, Simusai, - šūktelėjo škiperis, sužinojęs, kad 
inde yra laiškas. - Šitie dalykai atneša nelaimes. Bėda butelyje - taip 
mes juos vadinam. Nelabasis laukia, kol jį kas išleis. Argi negirdėjai 
pasakojimų? 

Jaunasis Simusas nebuvo girdėjęs jokių pasakojimų, tad nutarė 


pasiimti radinį į krantą. 


Kai Belas pagaliau grįžo į nuovadą Vike, vienas iš vietinių girtuo- 
klių buvo nuniokojęs porą kontorų, o budėtojai jautėsi per daug pa- 
vargę, kad bandytų išlaikyti kvailį prispaustą prie žemės. Štai kodėl 
seržantui teko nusivilkti švarką, o tada iš kišenės iškrito butelis. Dei- 
vidas jį pakėlė ir padėjo ant palangės, prieš visu svoriu užguldamas 
girtam mulkiui ant krūtinės, kad išspaustų iš jo šiek tiek oro. Tačiau 
kiekvienas taip elgdamasis su grynakrauju vikingų palikuonimi gali 
tikėtis gauti daugiau, nei nusipelno. Taigi girtuoklis taip smogė Be- 
lui į sėklides, kad visus prisiminimus apie butelį užgožė kaukiančios 
sirenos ir žybsinčios mėlynos šviesos, kurias po smūgio ėmė pašėlu- 


siai skleisti jo nervų sistema. 


ATPIRKIMAS 23 


Taigi radinys iš tiesų labai ilgai liko nepajudintas stovėti saulė- 
tame kampe ant palangės. Niekas nekreipė į jį dėmesio ir niekam 
nerūpėjo, kad popierių jo viduje gali sugadinti saulė bei ant stiklo 
laikui bėgant susikaupusi drėgmė. 

Nė vienas žmogus nepasivargino perskaityti matomas kelias pu- 
siau išblukusias raides, ir todėl niekas nepagalvojo, ką galėtų reikšti 


žodis GJALBĖKIT. 


Žmonės vėl atkreipė dėmesį į butelį tada, kai vienas jaunuolis 
pasijuto per smarkiai nubaustas, gavęs niekingai menką baudą už 
automobilio statymą netinkamoje vietoje, ir užtvindė Viko polici- 
jos nuovados intranetą tikra virusų banga. Tokioje situacijoje buvo 
įprasta susisiekti su kompiuterių eksperte Miranda Makalou. Jei 
pedofilai užšifruodavo savo purvą, jei programišiai paslėpdavo vi- 
sus internetinių banko operacijų pėdsakus ar įmonės aktyvų vagys 
ištrindavo kietąjį diską, pareigūnai šaukdavosi Mirandos. 

Jai davė kabinetą. Darbuotojai buvo sujaudinti iki ašarų ir su ja 
elgėsi kaip su eksperte, kaip su karaliene - pripildavo į jos termosą 
ką tik užplikytos kavos, atidarydavo langus, pasirūpindavo įjungti 
Škotijos radiją. Miranda Makalou iš tiesų buvo visų vertinama mo- 
teris. 

Dėl atidarytų langų bei plazdančių užuolaidų ji jau pirmą dieną 
pastebėjo radinį. 

Toks dailus buteliukas, pamanė ekspertė ir valydama kenkėjiško 
kodo skaitmenis svarstė, koks ten šešėlis jo viduje. Trečią dieną pa- 
kilusi nuo kėdės, patenkinta savo užbaigtu darbu ir spėliodama, ko- 
kios rūšies viruso laukti ateityje, ji nuėjo prie lango ir pakėlė butelį. 


Jis buvo daug sunkesnis, nei atrodė. Ir šiltas. 

— Kas jo viduje? - paklausė ekspertė sekretorės, sėdinčios greti- 
mame kabinete. - Gal laiškas? 

— Neturiu supratimo, - išgirdo ji atsakymą. — Jį jau seniai atnešė 
Deividas Belas. Gal tai buvo pokštas. 

Miranda iškėlė indą prieš šviesą. Ar čia rašmenys ant popieriaus? 
Pro iš vidaus aprasojusį stiklą buvo sunku ką nors įžiūrėti. 

Ji pasukiojo radinį rankose. 

— Kur yra tas Deividas Belas? Ar dirba? 

Sekretorė papurtė galvą. 

— Ne, bijau, kad ne. Prieš porą metų jis žuvo netoli miesto. Po- 
licininkai persekiojo iš avarijos vietos pabėgusį vairuotoją, ir įvyko 
nelaimė. Baisus dalykas. Deividas buvo toks puikus vyrukas. 

Miranda linktelėjo. Iš tiesų ji nesiklausė. Dabar ekspertė buvo įsi- 
tikinusi, kad ant popieriaus kažkas parašyta, bet jos dėmesį patraukė 
ne raštelis. Ją sudomino tai, kas buvo ant butelio dugno. 

Iš arčiau žiūrint pro smėlio subraižytą stiklą ta sukrekėjusi masė 
labai priminė kraują. 

— Kaip manai, ar galėčiau pasiimti šį butelį? Ar turėčiau čia ko 
nors paklausti ? 

— Pabandyk paklausti Emersono. Jis prieš porą metų važinėjo su 
Deividu. Esu tikra, viskas bus gerai, — sekretorė pasisuko į korido- 
rių. - Ei, Emersonai, — riktelėjo ji, kad net langai sudrebėjo. - Gal 
gali minutėlei ateiti ? 

Miranda pasisveikino. Emersonas buvo malonus kresnas vyras 
liūdnomis akimis. 

— Nori jį pasiimti? Prašom. Aš tikrai jo nenoriu. 

— Ką turi omenyje? 

— Gal čia tik nesąmonė. Prieš pat mirtį Deividas prisiminė šį bu- 


telį ir sakė, kad reikėtų atidaryti ir patikrinti. Jam jį atidavė kažkoks 

vaikinas iš žvejybinio laivo Džon o'Groutse, o po poros metų tas 
laivas ir vaikinas su visa įgula nuskendo. Deividas jautėsi vaikinui 
įsipareigojęs patikrinti, kas yra butelio viduje. Bet jis žuvo nespėjęs 
to padaryti. Ne itin geras ženklas, tiesa? 

Emersonas papurtė galvą. 


— Žinoma, pasiimk jį. Iš jo jokios naudos. 


Tą patį vakarą Miranda sėdėjo savo name su terasa Edinburgo 
priemiestyje Grantone ir žiūrėjo į butelį. Jis buvo kokių penkiolikos 
centimetrų aukščio, melsvai baltos spalvos, šiek tiek suplotas ir gana 
ilgu kakleliu. Galbūt čia kvepalų buteliukas, nors gal kiek per di- 
delis. Labiausiai tikėtina, kad jame buvo odekolonas ir, matyt, labai 
seniai. Ekspertė pabarbeno į jį krumpliais. Stiklas buvo tvirtas, koks 
ir atrodė. 

Ji nusišypsojo. 

- Ir kokias gi paslaptis tu galėtum saugoti, branguti? - pagalvojo 
Makalou ir gurkštelėjusi raudonojo vyno kamščiatraukiu pabandė 
nugremžti tai, kuo buvo užkimštas kaklelis. Kamštis atsidavė derva, 
bet medžiaga tapo sunkiai atpažįstama, nes butelis ilgai plūduriavo 
jūroje. 

Ekspertė pabandė ištraukti raštelį, bet jis akivaizdžiai jau iro ir 
buvo sudrėkęs. Sukinėdama savo radinį rankose ji pabarbeno pirš- 
tais į dugną, bet laiškas nepasislinko nė per milimetrą. Mirandai 
dingtelėjo mintis nusinešti butelį į virtuvę ir porą kartų per jį taukš- 
telėti mėsos muštuku. 

Tai padėjo. Butelis sudužo į melsvus kristalus, kurie pažiro ant 


virtuvės spintelės tarsi trupintas ledas. 

Miranda įdėmiai apžiūrėjo popieriaus skiautę, gulinčią ant pjaus- 
tymo lentelės, ir susiraukė. Žvilgsnis nuslydo stiklo šukėmis, ji giliai 
atsiduso. 


Gal vis dėlto tai buvo ne pati genialiausia mintis. 


— Taip, - patvirtino jos kolega Daglasas iš Teismo ekspertizės 
skyriaus. — Čia tikrai kraujas. Nėra abejonių. Puikiai atpažinai. 
Kraujas ir drėgmė charakteringai įsigėrė į popierių. Ypač čia, kur rai- 
dės beveik išbluko. Spalva ir absorbcijos pobūdis. Taip, viskas rodo, 
kad tai kraujas. 

Jis pincetu išlankstė popierių ir apšvietė melsva šviesa. Visur buvo 
matyti kraujo pėdsakai, mirguliavo pasklidę kiekvienoje raidėje. 

— Laiškas parašytas krauju? 

— Neabejotinai. 

— Ar sutinki su manimi, kad antraštė yra pagalbos prašymas? 
Bent jau taip atrodo. 

— Taip, manau, taip ir yra, - atsakė Daglasas. - Bet abejoju, kad 
įstengsime išsaugoti daugiau nei antraštę. Laiškas visiškai sugadin- 
tas. Beje, jis gali būti labai senas. Dabar svarbu su juo tinkamai elgtis 
ir užkonservuoti, o paskui gal pabandysim nustatyti, kada jis para- 
šytas. Žinoma, reikės parodyti jį lingvistikos ekspertui. Tikiuosi, jis 
sugebės nustatyti, kokia kalba laiškas rašytas. 

Miranda linktelėjo. Ji turėjo savo nuomonę apie kalbą. 


Islandų. 


— Čia iš Sveikatos ir saugos agentūros, Karlai, - Rouzė stovėjo 
tarpduryje, atrodė, kad nė neketina iš ten pajudėti. Gal tikėjosi pa- 
matyti ginčą. 

Smulkaus sudėjimo vyras dailiai išlygintu kostiumu prisistatė 
Džonu Stadsgardu. Nedidukas, atrodantis kaip valdžios atstovas. 
Jei ne tas plokščias rudas lagaminėlis po pažastimi, jis būtų atrodęs 
visai nekenksmingas. Maloni šypsena ir ištiesta ranka. Vis dėlto tas 
įspūdis išgaravo, vos tik Stadsgardas pravėrė burną. 

— Yra pranešimas apie tai, kad čia, koridoriuje ir rūsyje, per pa- 
skutinį patikrinimą rasta asbesto. Turėsim patikrinti izoliaciją, pa- 
daryti šią vietą saugią darbui. 

Karlas įsispoksojo į lubas. Vienas prakeiktas vamzdis. Vieninte- 
lis visame rūsyje. Po velnių. 

— Matau, kad čia įrengti kabinetai, - tęsė kostiumuotasis. - Ar 
tai suderinama su oficialiomis pareigomis ir pastato priešgaisrinė- 
mis taisyklėmis? — jis jau ruošėsi atidaryti lagaminėlį, akivaizdžiai 
turėjo šūsnį dokumentų, kuriuose būtų radęs atsakymą į savo klau- 


simą. 

— Kabinetai? Kokie kabinetai? - aplenkė jį Karlas. - Turit ome- 
nyje šią archyvinių dokumentų saugyklą? 

— Archyvinių dokumentų saugyklą? - akimirką žmogelis atrodė 
sutrikęs, bet paskui biurokratiškumas paėmė viršų. - Man šis terminas 
ne itin žinomas, bet aiškiai matau, kad per dieną daugybė darbo, kurį 
pavadinčiau su tiesioginėmis pareigomis susijusia veikla, atliekama čia. 

— Turite omenyje kavos aparatą? Jei norite, galim pastatyti jį kur 
nors kitur. 

— Ne, ne tai. Kalbu apie visą struktūrą. Stalai, skelbimų lentos, 
stelažai, drabužių kabyklos, archyvai, biuro įranga, fotokopijavimo 
aparatai. 

— O, teisingai, dabar supratau! Klausykit, ar žinot, kiek pakopų iš 
čia iki trečio aukšto? 

— Ne. 

— Gerai, tada tikriausiai nežinot ir to, kad mums trūksta darbuo- 
tojų, kad sugaištume didžiąją dienos dalį, jei turėtume bėgioti tais 
laiptais aukštyn ir žemyn kaskart, prireikus nukopijuoti ką nors į 
archyvą. Gal norėtumėt, kad žudikai laisvai bastytųsi aplink, užuot 
mums tinkamai atlikus savo darbą? 

Stadsgardas jau žiojosi prieštarauti, bet Karlas kilstelėjęs ranką jį 
sulaikė. 

— Kur būtent yra tas asbestas? 

Atvykėlis susiraukė. 

— Kalba ne apie tai, kur ir kaip. Patalpa užteršta asbestu. Asbestas 
yra kancerogenas. Jo taip paprastai drėgna grindų šluoste neišvalysi. 

— Rouze, ar buvai čia, kai vyko tikrinimas? 

Sekretorė parodė į koridorių. 

— Jie rado dulkių kažkur ten. 

— ASADAI! - Karlas suriko taip garsiai, kad Stadsgardas žingte- 
lėjo atatupstas. - Einam, Rouze, parodysi, - pridūrė jis, kai pasirodė 


padėjėjas. 

— Tu irgi, Asadai. Atsinešk kibirą, skudurą ir tas gražias žalias 
pirštines. Turėsi darbo. 

Jie paėjėjo penkiolika žingsnių koridoriumi, ir sekretorė parodė į 
baltus miltelius ant grindų. 

— Štai! - šūktelėjo ji. 

Pareigūnas iš Sveikatos ir saugos agentūros užprotestavo, stengėsi 
paaiškinti, jog tai, ką jie akivaizdžiai ketina daryti, visiškai neatitinka 
reikalavimų. Teršalų šaltinis liktų, o sveikas protas ir visos taisyklės 
diktuoja, kad jie turi būti pašalinti pagal galiojančius reikalavimus. 

Mjorkas nekreipė į jį dėmesio. 

— Kai viską išvalysi, Asadai, eik prie telefono ir iškviesk stalių. 
Mums reikia pertvaros, skiriančios tą, pasak Sveikatos ir saugos 
agentūros, užterštą zoną nuo mūsų saugyklos. Juk nenorim įkvėpti į 
plaučius to mėšlo, nagi? 

Padėjėjas lėtai papurtė galvą. 

— Kaip pavadinai šią vietą, Karlai? Saugykla?.. 

- Tiesiog išvalyk grindis, Asadai. Žmogus neturi laiko. 

Pareigūnas piktai dėbtelėjo į Karlą. 

— Mes jums pranešime, — pastaruosius žodžius jis ištarė greitai 
trepsėdamas koridoriumi tolyn, po pažastimi tvirtai prispaudęs la- 
gaminėlį. 


Praneš! Karlas nė akimirkos tuo nesuabejojo. 


=> 


— Dabar pasakyk man, Asadai, ką veikia ant sienos visos mano 
bylos? - paklausė detektyvas. - Tavo paries labui, tikiuosi, kad ten 
kopijos. 

— Kopijos? Jeigu tau labiau patinka kopijos, Karlai, galiu vėl jas 


nuimti. Galiu padaryti tau visas kopijas, kokių tik nori, be problemų. 

Mjorkas nurijo seiles. 

— Ar tiesiai man į akis sakai, kad čia originalūs dokumentai, ku- 
riuos pakabinai džiūti? 

— Pažiūrėk į mano sistemą. Prašau, pasakyk, jeigu ji tau neatrodys 
fantastiška. Aš neisiu iš proto. 

Detektyvas staiga atsitraukė atgal. 

— Iš proto? — pakartojo jis. Tik dvi savaites nebuvo, o jo darbuo- 
tojai, prisikvėpavę asbesto, išsikraustė iš galvos. 

- Žiūrėk, Karlai, - padėjėjas džiugiai ištiesė du virvutės kamuo- 
liukus. 

— Šaunu. Nušvilpei kelis metrus virvutės. Mėlynos ir raudonos. 
Puiku. Po devynių mėnesių galėsi supakuoti kalėdines dovanas. 

Asadas patapšnojo jam per nugarą. 

— Cha, cha, Karlai. Labai gerai. Dabar tu vėl tapai savimi. 

Mjorkas papurtė galvą. Jį erzino mintis, kad pensija dar labai toli. 

— Bet pažiūrėk, - Asadas ištraukė mėlyną virvutę, tada atplėšė 
lipniosios juostos ir pritvirtino virvutės galą prie vienos septintojo 
dešimtmečio bylos. Paskui pertraukė virvutę per kitas bylas, nukirpo 
ir prilipdė kitą jos galą prie bylos iš devintojo dešimtmečio. - Suma- 
nu, tiesa? 

Detektyvas susidėjo ant sprando rankas, tarsi prilaikydamas gal- 
vą. 

— Puikus meno kūrinys, Asadai. Endis Varholas didžiuotųsi. 

— Koks Endis? 

— Ką būtent darai? Ar bandai daryti prielaidą, kad tos dvi bylos 
susijusios ? 

— Tik įsivaizduok, jeigu jos iš tikrųjų būtų susijusios, tada mes 
galėtume tai pamatyti, — jis parodė mėlyną virvutę. - Kaip tik čia! 
Mėlyna virvutė! - jis spragtelėjo pirštais. - Vadinasi, mes manom, 


kad bylos gali turėti kažką bendra. 

Mjorkas giliai įkvėpė. 

— Aha! Leisk atspėti, kam skirta raudonoji. 

— "Taip, būtent! Ji tiems atvejams, kai žinom, kad bylos tikrai yra 
susijusios. Gera sistema, kaip tau atrodo? 

Detektyvas įkvėpė daugiau oro. 

— Taip, Asadai. Tame yra vienintelis blogas dalykas — nė viena 
iš šių bylų nieko bendra su kitomis neturi. Tokiu atveju būtų daug 
geriau jas laikyti ant mano stalo, sudėtas į krūvą, kad laisvu laiku 
galėtume tirti. Ar tau taip tiktų? 

Tai buvo ne klausimas, bet jis vis tiek išgirdo atsakymą. 

— Na, gerai, bose, - Asadas pasiūbavo pirmyn ir atgal ant savo 
nunešiotų batų iš netikros odos. - Po dešimties minučių pradėsiu 


kopijuoti. Originalai tau, kopijos ant sienos man. 


Markusas Jakobsenas atrodė staiga pasenęs. Pastaruoju metu ant 
savo rašomojo stalo jis turėjo daug bylų. Ne tik užtrukęs gaujų karas 
su nuolat įvykstančiais susišaudymais Norebro rajone, bet ir keli bai- 
sūs gaisrai, visais atvejais padegimai, pridarę milžiniškų finansinių 
nuostolių bei nusinešę ne vieno žmogaus gyvybę. Visada naktimis. 
Jei pastarąją savaitę Markusas miegodavo bent tris valandas per parą, 
jausdavosi gerai. Gal verta būti nuolaidžiam, nežinia apie ką pagal- 
vojo Markusas. 

— Kas atsitiko, viršininke? Kodėl man vėl reikia vilktis laiptais 
aukštyn? — paklausė Mjorkas. 

Markusas pačiupinėjo tuščią cigarečių pakelį. Vargšas žmogus, 
pagalvojo detektyvas, jis niekada neatpras nuo rūkalų. 

— Taip, žinau, čia tau mažai vietos, Karlai. Bet, kalbant iš es- 
imės, man neleidžiama palikti tavęs rūsyje. O dabar paskambino iš 


Sveikatos ir saugos agentūros, sako, kad trukdei jų pareigūnui. 

— Viskas sutvarkyta, Markusai. Koridoriaus viduryje skubiai įtai- 
sėm pertvarą su durimis. Viskas bus uždaryta. 

Maišeliai po Markuso akimis, rodos, padidėjo. 

— Būtent to aš nenorėčiau girdėti, Karlai. Štai kodėl tu, Rouzė ir 
Asadas įsikursite čia. Nenoriu susilaukti pylos iš Sveikatos ir saugos 
agentūros. Jau ir taip pakanka rūpesčių. Žinai, kiek darbo šiuo metu 
turiu? Pats pasižiūrėk, - jis parodė naują dailų plokščiaekranį tele- 
vizorių ant sienos. TV2 žinios rodė, kokią įtaką miestui daro gaujų 
karas. Kvietimas į laidotuvių procesiją Kopenhagos gatvėmis, pager- 
biant vieną iš aukų, mažai paveikė kitus reikalus. Žmonės piktinosi, 
kad policija tiesiog nepaima tvarkos drumstėjų už pakarpų ir nepa- 
sistengia, kad gatvės vėl būtų saugios. 

Markusas Jakobsenas iš tiesų buvo susirūpinęs. 

— Gerai, jei ketini mus čia perkelti, „O“ skyrių tuoj pat gali užda- 
ryti. Šią akimirką. 

— Negundyk manęs, Karlai. 

— Nori pasakyti, kad atsisakysi aštuonių milijonų kronų per me- 
tus? Argi mums nebuvo skiriami aštuoni milijonai? Velniškai didelė 
kaina už benziną tam senam laužui, kuriuo važinėjam. Ak, taip, dar 
trys algos, žinoma, man, Rouzei ir Asadui. Aštuoni milijonai. Ne 
visai tikėtina, ar ne? 

Žmogžudysčių skyriaus viršininkas atsiduso. Karlas prirėmė jį 
prie sienos. Be šių lėšų jo paties skyrius greitai pritrūktų mažiausiai 
penkių milijonų per metus. Kūrybingas perskirstymas. Šiek tiek pa- 
našu į vyriausybės paramos projektą atokiems regionams. Įteisintas 
apiplėšimas. 

— Prašom pateikti problemos sprendimus, - galų gale ištarė Ja- 
kobsenas. 

— Vis dėlto, kur ketinai mus įkurdinti? Išvietėj? Lango nišoj, kur 


vakar stovėjo Asadas? O gal čia, savo kabinete? 

— Koridoriuje yra vietos, - kalbėdamas Markusas Jakobsenas pas- 
tebimai susiraukė. — Greitai surasime, kur geriau. Toks sumanymas, 
Karlai. 

— Gerai, man tinka. Tada mums reikės trijų naujų stalų, - detek- 
tyvas atsistojo ir ištiesė ranką tarsi užbaigdamas sandorį. 

Žmogžudysčių skyriaus viršininkas truputį atsitraukė. 

— Minutėlę. Jaučiu, kad čia kažkas įtartina. 

— Įrartina? Gausit tris papildomus stalus, o kai Sveikatos ir saugos 
agentūros pareigūnai grįš, pasiųsiu Rouzę į viršų pagražinti tuščių 
kėdžių. 

— Jie niekada tuo nepatikės, Karlai, - viršininkas trumpam nutilo 
ir atrodė tarsi ketintų praryti jauką. - Kita vertus... Gal prisėsi minu- 
tėlei? Noriu tau kai ką parodyti. Prisimeni, prieš trejetą ar ketvertą 
metų padėjom kolegoms Škotijoje? 

Mjorkas dvejodamas linktelėjo. Negi dabar Markusas ketina „O“ 
skyriui priskirti dūdmaišius ir hagius? Negana norvegų, tai dar ir 
škotai! 

— Mes nusiuntėm jiems Vestrėje kalėjusių škotų DNR, esu ti- 
kras, kad prisimeni. Ten buvo Bako byla. Ištyrę DNR jie išnarpliojo 
žmogžudystės bylą ir dabar mainais kai ką atsiuntė mums. Policijos 
ekspertas Daglasas Giljamas iš Edinburgo atsiuntė šį paketą. Jame 
yra raštelis. Macyrt, laiškas butelyje. Po lingvistinės apžiūros kolegos 
nutarė, kad jis iš Danijos, — viršininkas pakėlė rudą kartoninę dėžu- 
tę. - Jie nori žinoti, koks bus rezultatas, jei mes pajėgsime susigaudy- 
ti. Laiškas tavo, Karlai. 

Jakobsenas įteikė jam dėžutę ir rankos mostu parodė, kad pokal- 
bis baigtas. 

— Ką turėčiau su juo daryti? - paklausė Mjorkas. - Gal verčiau 
perduokim laišką pašto tarnybai ? 


Viršininkas nusišypsojo. 

— Labai juokinga. Gaila, kad Danijos paštas kaip tik neturi pa- 
slapčių aiškinimo specialistų, sakyčiau jie labiau linkę jas kurti. 

— Mes ir taip užsiėmę, - paprieštaravo detektyvas. 

— Aš tuo neabejoju, Karlai. Ber pažiūrėk, ką galima padaryti. 
Galbūt nieko. Beje, šis atvejis atitinka „O“ skyriaus kriterijus. Senas, 
neišaiškintas ir niekas kitas dėl jo užpakalio nepajudintų. 

Vėl negalėsiu pailsėti, mąstė Karlas, leisdamasis laiptais su dėžute 
rankoje. 

Kita vertus... 


Jei nusnūs valandėlę, nepakenks danų ir škotų santykiams. 


— Viską baigsiu iki rytojaus. Rouzė man padeda, - tarė Asadas 
svarstydamas, kurioje iš trijų krūvelių, sudarančių Karlo sistemą, 
anksčiau gulėjo byla, jo dabar laikoma rankoje. 

Detektyvas kažką burbtelėjo. Priešais jį ant stalo stovėjo škotų 
atsiųsta dėžutė. Nuojautos paprastai išsipildo, o Karlas, matydamas 
kartoninį siuntinį su perlaužtu muitinės antspaudu, pajuto kažką 
negero. 

— Gal čia nauja byla? — susidomėjo Asadas, įsmeigęs žvilgsnį į 
rudą paketą. - Kas atidarė dėžutę? 

Mjorkas kilstelėjo nykštį rodydamas į trečią aukštą. 

— Rouze, gal gali minutėlei ateiti? - šūktelėjo jis į koridorių. 

Praėjo penkios minutės, kol ji pasirodė: pakankamai laiko, jos 
požiūriu, parodyti, kas čia viršininkas. Prie to priprantama. 

— Ką pasakytum, jei gautum savo pirmąją tikrą bylą, Rouze? — 
detektyvas atsargiai per stalą jai stumtelėjo kartoninę dėžutę. 

Jis neįžvelgė jos akių po juodais kaip anglis pankiškais kirpčiu- 


kais, bet tikrai pajuto, kad jos nekibirkščiuoja susižavėjimu. 

— Leisk spėti, - prabilo Rouzė. - Tai susiję su vaikų pornogra- 
fija arba kontrabanda, tiesa? Su tuo, dėl ko nepakeltum nuo kėdės 
užpakalio. Tokiu atveju atsakymas e. Jei nenori tos bylos pats, gali 
atiduoti pasismaginti savo mažajam kupranugarių varovui. Aš turiu 
kitų reikalų. 

Mjorkas nusišypsojo. Iš tiesų ji nesikeikė ir nespyrė į duris. O 
pavadindama Asadą kupranugarių varovu vos ne komplimentą jam 
pasakė. Akivaizdu, kad Rouzės nuotaika buvo gera. Jis vėl stumtelėjo 
dėžutę. 

— Čia laiškas. Žinutė butelyje. Dar nemačiau. Galėtume kartu 
atidaryti. 

Sekretorė suraukė nosį. Nepatiklumas buvo jos gyvenimo drau- 
gas. 

Karlas atidarė dėžutę, išbėrė saują putų polistireno granulių, iš- 
traukė aplanką ir padėjo ant stalo. Paskui, paieškojęs birioje pakuo- 
tėje, rado plastikinį maišelį. 

— Kas viduje? — susidomėjo Rouzė. 

— Spėju, kad butelio šukės. 

— Nori pasakyti, kad škotai jį sudaužė? 

— Ne, jie jį išardė. Aplanke yra instrukcija, kurioje nurodyta, kaip 
butelį vėl sudėti. Tokiai visų galų meistrei kaip tu turėtų būti vieni 
juokai. 

Sekretorė parodė jam liežuvį ir rankoje pasvėrė maišelį. 

— Nelabai sunkus. Kokio dydžio jis buvo? 

Mjorkas pastūmė jai aplanką su byla. 

— Pasiskaityk. 

Rouzė paliko dėžutę ir nužingsniavo koridoriumi. Pagaliau ra- 
mybė. Po valandos bus laikas eiti namo. Jis sės į traukinį, važiuojan- 
jį į Alerodą, nusipirks butelį viskio, anestezuosis kartu su Hardžiu, 


išgrers po stiklinę, vienas per šiaudelį, kitas su ledu. Bus rami naktis. 

Detektyvas užsimerkė ir snustelėjo daugiausia dešimt sekundžių, 
kol staiga pajuto priešais jį stovintį Asadą. 

— Aš kai ką radau, Karlai. Ateik, žvilgtelk į sieną. 

Keista, kaip vos kelias sskundes pabuvus miego karalystėje taip 
smarkiai paveikiamas pusiausvyros pojūtis, mąstė jis, mieguistas 
ramstydamas koridoriaus sieną, kai Asadas didžiuodamasis rodė 
vieną dokumentą, kabantį skelbimų lentoje. 

Mjorkas prisivertė grįžti į realų pasaulį. 

— Pakartok, Asadai. Mano mintys buvo kažkur nuklydusios. 

— Aš tiktai klausiau, ar manai, kad viršininkas gali neatkreipti 
dėmesio į šitą bylą, turėdamas omenyje visus Kopenhagoje sukeltus 
gaisrus. 

Detektyvas patikrino grindis sau po kojomis, norėdamas įsiti- 
kinti, kad jos tvirtos, tada nuėjo prie sienos, į kurią dabar Asadas 
buvo įbedęs smilių. Byla keturiolikos metų senumo. Gaisras, po ku- 
rio rastas kūnas. Galbūt žmogžudystė, įvykdyta netoli miesto ežero, 
vadinamo Damhusu. Byla susijusi su rastu kūnu, taip apdegusiu, kad 
nei mirties laiko, nei lyties teismo medicinos ekspertai nustatyti ne- 
galėjo. Visa genetinė medžiaga buvo sunaikinta. Joks dingęs asmuo 
neatitiko kūno duomenų. Galų gale bylą teko padėti į lentyną. Kar- 
las ją gerai prisiminė. Tai buvo viena iš Antonseno bylų. 

— Kodėl manai, kad ji turi kažką bendra su dabartiniais padegi- 
mais, Asadai? 

— Padegimais? 

— Sukeltais gaisrais. 

— Todėl! - Asadas energingai pabaksnojo į smulkią skeleto li- 
kučių nuotrauką. — Šitas apvalus griovelis jo trumpojo piršto kau- 
le. Čia irgi apie jį kai kas rašyta, — jis nuėmė plastikinį aplanką nuo 
skelbimų lentos ir surado lapą iš protokolo. — Čia jis apibūdintas. 
Tarsi likęs nuo daug metų nešioto žiedo su antspaudu, taip parašyta. 


Vientisas griovelis aplink pirštą. 

— Tai kas? 

— Ant trumpojo piršto, Karlai. 

- Ir? 

— Iš „A“ skyriaus prisimenu, kad pirmajame gaisre rastas kūnas 
visai neturėjo trumpojo piršto. 

— Gerai. Taisyklingai sakoma — mažojo piršto, Asadai. Ne trum- 
pojo. 

— Tiksliai. O kitame gaisre rasto žmogaus trumpasis pirštas buvo 
su grioveliu. Visai kaip čia. 

Detektyvas išraiškingai kilstelėjo antakius. 

— Asadai, manau, turėtum užlipti į trečią aukštą ir pasakyti virši- 
ninkui tai, ką pasakei man. 

Padėjėjas nusišypsojo. 

— Niekada nebūčiau to pastebėjęs, jei ne ta nuotrauka, pakabinta 


ant sienos ir kabanti visą laiką man prieš nosį. Argi nekeista? 


Gavus naują užduotį neįveikiamuose Rouzės šarvuose tarsi atsi- 
rado plyšys. Bet kuriuo atveju ji nepradėjo šaukdama mojuoti do- 
kumentu Mjorkui prieš nosį, bet patraukė jo peleninę ir atsargiai, 
beveik pagarbiai padėjo laišką ant stalo. 

— Labai sunku perskaityti. Atrodo, laiškas buvo parašytas krauju, 
kuris pamažu sugėrė drėgmę nuo stiklo ir išsiliejo popieriuje. Beje, 
didžiosios raidės blogai matomos. Tačiau antraštė visai aiški. Matai, 
kaip lengvai įskaitoma. Joje parašyta GELBĖKIT. 

Karlas nenoromis palinko į priekį ir ėmė tyrinėti tai, kas liko iš 
didžiųjų raidžių. Kadaise tikriausiai buvęs baltas popierius paruda- 
vo. Jo kraštai keliose vietose įplyšo, trūko kelių gabalėlių, kurie, ma- 
tyt, buvo prarasti popierių išlankstant po ilgo buvimo drėgmėje. 


- Aratlikta analizė, kokie jos rezultatai? Kur rastas butelis? Kada? 

— Jį surado prie Orknio salų. Pateko į žvejų tinklą. Matyt, du 
tūkstančiai antraisiais. 

- Du tūkstančiai antraisiais! Škotai neskubėjo jo perduoti. 

— Butelis buvo paliktas ant palangės ir pamirštas. Tikriausiai dėl 
to viduje susikaupė drėgmė. Jis stovėjo saulėje. 

— Tie škotai visi apsilakėliai, - sumurmėjo detektyvas. 

— Čia yra visai bevertis DNR analizės rezultatas. Ir kelios nuo- 
traukos, darytos ultravioletinėje šviesoje. Škotai padarė, ką galėjo, 
kad išsaugotų laišką. Pažvelk, čia jų atlikta žodžių rekonstrukcija. 
Kai kuriuos iš jų tikrai galima perskaityti. 

Mjorkas žvilgtelėjo į fotokopiją ir tuoj pat pasigailėjo skubotai 
įvertinęs škotus. Palyginus originalų laišką su bandymu jį rekons- 
truoti, rezultatas išties buvo įspūdingas. 

Jis permetė akimis rekonstruotą laišką. Žmones visada žavėjo 
mintis išsiųsti žinutę butelyje, kuris gali atsidurti kitame pasaulio 
krašte, ir galbūt patirti naujų, netikėtų nuotykių. 

Tik ne šiuo atveju. Šis laiškas buvo labai rimtas. Nieko bendra 
neturėjo su berniukiškomis išdaigomis ar jaunųjų skautų užduotimi 
kokioje nors jaudinančioje išvykoje. Čia nebuvo nei žydro dangaus, 
nei harmonijos. Jis tikriausiai toks, koks ir atrodo. 


Beviltiškas pagalbos šauksmas. 


Tą akimirką, kai jis paliko žmoną, paliko ir įprastą gyvenimą. Vy- 
ras nuvažiavo į nuošalų ūkio darbininko namelį, esantį apie dvidešimt 
kilometrų nuo Roskildės, beveik pusiaukelėje tarp jų namų ir sodybos 
prie Kordo. Iš daržinės atbulomis išvairavo furgoną, o į jo vietą pa- 
statė mersedesą. Užrakinęs daržinės duris greitai nusiprausė po dušu, 
persidažė plaukus, pasikeitė drabužius ir dešimt minučių stovėjo prieš 
veidrodį tvarkydamasis. Spintose susirado viską, ko jam reikėjo, tada 
išėjo su krepšiais ir sėdo į melsvą Peugeot Partner, kuriuo naudodavosi 
išvykose. Niekuo neišsiskiriantis automobilis, nei per didelis, nei per 
mažas, purvu apdrabstyti numeriai iš pirmo žvilgsnio nelabai nešva- 
rus ir vis dėlto beveik neįžiūrimi. Jis buvo registruotas tuo pačiu vardu, 
kuriuo vyras naudojosi pirkdamas šį namelį. Furgonas tiko jo tikslui. 

Kol pasiekdavo šį etapą, vyras visada kruopščiai ruošdavosi. Inter- 
nete bei sąrašuose, kurių prisijungimo kodus rinko ne vienus metus, 
susirasdavo reikiamą informaciją apie potencialias aukas. Visada tu- 
rėdavo daug grynųjų, už degalus ir tiltų mokestį mokėdavo stambio- 
imis kupiūromis, visada stovėdavo nusigręžęs nuo kamerų, laikydavosi 


atokiau, jei pajusdavo ką nors įtartino. 

Šį kartą jo medžioklės plotas buvo Vidurio Jutlandija, regionas, 
kuriame telkėsi daugybė religinių sektų. Praėjo pora metų nuo to 
laiko, kai jis paskutinį kartą ten smogė. Ką ir sakyti, jis sėjo mirtį 
labai rūpestingai ir atidžiai. 

Jis kurį laiką stebėdavo būsimas aukas, paprastai po porą dienų. 
Pasitaikius pirmai progai jis apsistojo pas moterį Hadersleve, paskui 
pas kitą nedidelėje gyvenvietėje, vadinamoje Lione. Rizika, kad jį 
atpažins taip toli, Viborgo srityje, buvo labai maža. 

Vyras rinkosi aukas iš penkių šeimų. Dvi priklausė Jehovos liudy- 
tojams, viena evangelininkams, viena Moralės sargybiniams ir penk- 
toji - Motinos bažnyčiai. Esant dabartinei padėčiai jis buvo linkęs 
rinktis auką iš pastarosios. 

Vyras atvyko į Viborgą apie aštuntą vakaro, gerokai per anksti 
tam, ką ketino padaryti, ypač tokiame miestelyje, bet atsarga gėdos 
nedaro. 

Jo kriterijai renkantis barus, kuriuose rastų moterų, sutinkančių 
priimti jį į savo namus, visada būdavo tie patys. Baras turi būti ne 
per mažas. Taip pat ne tokioje vietoje, kur visi vienas kitą pažįsta. 
Neturi būti per daug nuolatinių lankytojų. Taip pat netinka pigus, 
kuriame nesilanko tam tikro lygio moterys tarp trisdešimt penkerių 
ir penkiasdešimt penkerių metų. 

Pirmasis jo kelionėje pasitaikęs Juliaus baras buvo per ankštas ir 
niūrus - vien medinis kičas ir vienarankiai banditai. Kitas baras at- 
rodė geresnis. Jame buvo nedidelė šokių aikštelė, o svečiai padorūs, 
išskyrus vieną nuolatinį lankytoją, kuris tuoj pat įsitaisė ant gretimos 
kėdės prie baro, visai šalia jo. Jeigu jis čia susirastų moterį, šitas vyru- 
kas beveik garantuotai jį prisimintų, nepaisant mandagaus jo pasiū- 
lytos draugijos atsisakymo. 

Po penktojo bandymo vyras rado tai, ko ieškojo. Užrašai virš 


baro, rodos, tai patvirtino: Romieji yra pašėlę; Terminalas yra jūsų 

namai toli nuo namų. Paskutinysis ypač taiklus: Geriausi miesto pa- 
pai yra Čia. 

Terminalas, paslėptas Greiveno gatvėje, užsidarydavo anksti, 
vienuoliktą vakaro, bet žmonės mėgo Henkoko Hokerio alų ir čio- 
nykštę roko muziką. Vyras nujautė, kad prieš barui užsidarant tikrai 
išcis su moterimi. 

Jis išsirinko ne visai jauną moterį, sėdinčią prie lošimo automato. 
Jam atėjus ši moteris mažytėje šokių aikštelėje šoko viena, jos ran- 
kos laisvai sklandė ore. Ji buvo gana graži, tikrai ne lengvas grobis. 
Rimta Žvejė šiuose vandenyse. Moteris, ieškanti vyro, kuriuo galėtų 
pasitikėti, šalia kurio norėtų pabusti visą likusį gyvenimą ir kurio 
nesitikėjo čia rasti. Ji, žinoma, atėjo į šį barą su bendradarbėmis po 
sunkios darbo dienos. 

Dvi jos kikenančios, proporcingai sudėtos draugės stovėjo rūky- 
mo salone, siūbuodamos į muzikos taktą, laisvosiose rankose laiky- 
(lamos skirtingų baro stalelių numerius. Tikriausiai damos jau kurį 
laiką linksminosi. Šiaip ar taip, jis buvo įsitikinęs, kad per tas porą 
valandų niekas nesugebės įsiminti jo veido bruožų. 

Jis sugavo moters žvilgsnį ir po penkių minučių pakvietė ją šokti. 
Moteris buvo lengvai apsvaigusi, bet negirta. Tai geras ženklas. 

- Jūs nevietinis, — tarė ji. - Ką veikiate Viborge? 

Nepažįstamoji kvepėjo maloniai, žvilgsnis buvo ramus ir valin- 
pas. Vyras lengvai atspėjo, ką ji nori išgirsti: kad jis dažnai lankosi 
Viborge, kad jam čia patinka, kad yra išsilavinęs, viengungis. Taigi 
taip ir pasakė. Atsainiai, lyg tarp kitko. Būrų pasakęs bet ką, kas pa- 
dėtų įgyvendinti kėslus. 

Po poros valandų jiedu gulėjo jos lovoje. Šeimininkė buvo pa- 
tenkinta, o jis saugus žinodamas, kad gali su ja pasilikti porą savai- 
čių be įprastų klausimų: ar tikrai aš tau patinku? Ar tavo ketinimai 


vii? 

Jis stengėsi nesužadinti per daug vilčių. Vaizdavo kuklų ir paslap- 
tingą, vertė moterį nuolat spėlioti, kokias asmenybės gelmes slepia 
jo nerūpestingumas. 

Kitą rytą jis atsikėlė pusę šešių, kaip buvo suplanavęs. Apsirengė. 
Atsargiai pasirausė šeimininkės stalčiuose ir spintelėse, šį tą išsiaiški- 
no. Išsiskyrusi, tai jis jau žinojo. Vaikų neturi. Galbūt padorus darbe- 
lis vietinėje įstaigoje, kuris tikriausiai išsunkia iš jos visus syvus. Mo- 
teriai penkiasdešimt dveji ir šiuo savo gyvenimo momentu ji labiau 
nei bet kada pasiruošusi nuotykiams. 

Vyras truputį praskleidė užuolaidas, kad šeimininkė matytų jo 
šypseną ir jaunatviškumą, tada atnešė jai į lovą padėklą su kava ir 
sumuštiniais. 

Paskui moteris jį apkabino. Švelni ir nuolanki, duobutės skruos- 
tuose tapo gilesnės. Ji paglostė jam veidą ir jau ketino pabučiuoti 
randą, kai jis suėmęs už smakro atlošė jos galvą ir paklausė: 

— Ar man registruotis P2/ads viešbutyje, ar norėtum, kad šį vaka- 
rą grįžčiau čia? 

Atsakymas tebuvo formalumas. Moteris jausmingai prigludo 
prie jo ir pasakė, kur laiko raktą. Paskui vyras išslinko į furgoną ir 


išvažiavo iš ką tik rastos namų palaimos. 


Šeima, kurią jis išsirinko, įstengs sumokėti įprastą jo reikalauja- 
mą milijono kronų išpirką. Galbūt jiems reikės parduoti dalį akci- 
jų, nors tam dabar tikrai ne pats geriausias laikas, bet jie finansiškai 
stiprūs. Žinoma, dėl ekonominės krizės sunkiau įvykdyti net nuo- 
saikiai pelningą nusikaltimą, bet apdairiai renkantis aukas galimybė 
visada bus. Jis buvo įsitikinęs, kad ši šeima turi ir galimybių, ir valios 


įvykdyti jo reikalavimus. Ir padarys tai diskretiškai. 

Jis jau kuris laikas juos stebėjo. Lankėsi jų bažnyčioje, po pa- 
maldų kalbėjosi su tėvais. Žinojo, kiek laiko jie yra bendruome- 
nės nariai, kaip užsidirba pragyvenimui, kiek turi vaikų ir kokie jų 
vardai. Taip pat bendrais bruožais žinojo jų kasdienio gyvenimo 
įpročius. 

Šeima gyvena už Frederikso, už dvidešimties minučių kelio į 
pictus nuo Viborgo. Penki vaikai tarp dešimties ir aštuoniolikos 
metų. Visi tebegyvena namuose ir yra aktyvūs Motinos bažny- 
čios nariai. Du vyriausieji lanko gimnaziją Viborge; jų brolius ir 
seseris namie moko pusamžė motina, buvusi Tvindo mokyklos 
mokytoja, kuri trokšdama geresnio gyvenimo atsigręžė į Dievą. 
laigi šeimos galva yra ji. Motina komanduoja pulkui ir rūpinasi 
jo tikėjimu. Vyras vyresnis už ją dvidešimčia metų ir yra vienas iš 
turtingiausių rajono verslininkų. Nors pusę savo pelno jis paauko- 
jo Motinos bažnyčiai, kaip yra įpareigoti visi nariai, jam dar daug 
licka. Toks verslas kaip jo - žemės ūkio mašinų ir įrangos nuoma 
vietiniams ūkininkams — niekada nebuvo rizikingas. 

Javai auga ir tuomet, kai žlunga bankai. 

Vienintelis šios šeimos trūkumas buvo tas, kad jų antrasis 
sunus, visais kitais atžvilgiais puiki auka, pradėjo lankyti karatė 
pamokas. Dėl fizinės grėsmės, kurią galėtų sukelti tas laibas jau- 
nuolis, nevertėjo jaudintis, bet ši aplinkybė gali sutrukdyti apskai- 
Čiuoti laiką. 

Laikas yra viskas, kai padėtis tampa pavojinga. 

Šiaip šis antrasis sūnus ir jo vidurinioji sesuo, ketvirtas vaikas 
šeimoje, turėjo visas savybes, reikalingas jo misijos sėkmei. Jie 
buvo sumanūs, geriausiai iš brolių atrodantys, taip pat labiausiai 
(lominuojantys. Beveik garantuotai motinos numylėtiniai. Geri 


tikintieji, taip pat gana maištingi. Vieni iš tų, kurie arba tampa 

aukštais dvasininkais, arba atskiriami nuo bažnyčios. Tikintieji, 
bet vis dėlto nepalenkiami. Puikus derinys. 


Galbūt tie vaikai truputį panašūs į jį kadaise. 


Vyras pastatė furgoną tarp apsauginės juostos medžių ir ilgai 
sėdėjo žvalgydamasis pro žiūronus, stebėdamas sode per namuose 
vykstančių pamokų pertrauką bėgiojančius vaikus. Jo pasirinkta 
mergaitė, rodos, buvo kažkuo užsiėmusi sodo kampe, po medžiais. 
Kažkuo, ko nederėtų matyti kitiems. Kurį laiką ji klūpėjo aukštoje 
žolėje. Jis dar kartą įsitikino, kad puikiai pasirinko. 

Tam, ką daro mergaitė, jos motina ir bažnyčia nepritartų, pa- 
galvojo jis ir palingavo galva. Dievas visada skiria išbandymus savo 
bandos geriausiems, ir dvylikametė Magdalena, greitai tapsianti 
jauna moterimi, ne išimtis. 

Jis atsilošęs sėdėjo dar kurį laiką, nenuleisdamas akių nuo sody- 
bos, stovinčios pakelėje prie posūkio į Stanghedę. Stebėdamas pro 
žiūronus jis aiškiai matė mergaitės elgesio modelį. Kaskart, kai vai- 
kams būdavo pertrauka, ji ieškojo vienumos sodo kampe, o kai moti- 
na kviesdavo visus į kitą pamoką, ji slėpdavo tai, kuo buvo užsiėmusi. 

Viską apsvarsčius, mergaitė, būdama beveik suaugusi, šeimoje, 
kuri pasišventė Motinos bažnyčiai, turėjo laikytis daugybės apribo- 
jimų. Šokiai, muzika, spauda, kitokia nei bažnytinė, alkoholis, ben- 
dravimas su žmonėmis, nepriklausančiais jų bendruomenei, mylimi 
gyvūnai, televizija, internetas - visa tai buvo draudžiama, o bausmė 
už nepaklusnumą griežta: atskyrimas nuo šeimos ir bažnyčios. 

Vyras, patenkintas pasirinkimu, nuvažiavo berniukams dar ne- 


grįžus namo. Dabar jis paskutinį kartą patikrins tėvo įmonės sąs- 

kaitas ir jo mokesčių deklaracijas, prieš atnaujindamas stebėjimą 
kitą rytą. 
Greitai kelio atgal nebebus. Tai pagalvojęs vyras liko patenkintas. 


Jos vardas buvo Izabelė. Moteris, kuri jį priėmė į savo namus, 
neatrodė tokia egzotiška kaip vardas. Švediški detektyvai knygų 
lentynoje ir Anos Linet kompaktiniai diskai grotuve. Tiesi ir pa- 
prasta. 

Vyras pažvelgė į laikrodį. Po pusvalandžio ji grįš namo, bet dar 
yra daugybė laiko patikrinti, ar nebus kokių nemalonių staigmenų. 
Atsisėdęs prie Izabelės rašomojo stalo jis įjungė jos nešiojamąjį kom- 
piuterį ir garsiai suniurnėjo, kai šis nurodė įvesti slaptažodį. Tuščiai 
išbandė šešias ar septynias kombinacijas, kol pakėlęs apsauginį sta- 
lo kilimėlį rado aiškiai įskaitomą internetinių slaptažodžių sąrašą. 
Visada tas pats: tokios moterys kaip Izabelė naudoja gimtadienių 
datas, savo vaikų ar šunų vardus, telefono numerius arba paprastą 
skaičių kombinaciją, dažnai mažėjančia tvarka, arba užsirašo slapta- 
žodžius ir paslepia ne toliau nei už poros metrų nuo klaviatūros, kad 
galėtų perskaityti nepakildamos nuo kėdės. 

Vyras perskaitė laiškus ir patenkintas pastebėjo, kad jame Izabelė 
rado vyrą, kurio seniai ieškojo. Galbūt jis buvo pora metų jaunesnis, 
nci ji įsivaizdavo, bet kuri moteris to atsisakytų? 

Patikrino šeimininkės elektroninio pašto adresus. Vienas pri- 
kliusė nuolatiniam korespondentui. Jo vardas buvo Karstenas Jon- 
«onas. Gal brolis ar buvęs vyras. Tai nesvarbu. Reikšmingas dalykas 
buvo jo elektroninio pašto galūnė: po/ice.dk. 

Negerai, pamanė jis. Kai ateis laikas, teks susilaikyti nuo smur- 


to ir išsiversti su žodiniais įžeidimais arba tiesiog išmėtyti namuose 

savo nešvarius skalbinius, kurie pagal Izabelės internetinių pažinčių 
profilį buvo viena iš pagrindinių priežasčių nutraukti santykius. 

Nusikaltėlis iš kišenės išsitraukė mažą B/weZinumn atmintinę ir 
įstatė į USB jungties lizdą. Įrašė skaipo paskyrą ir kontaktus. Paskui 
surinko žmonos mobiliojo telefono numerį. 

Šiuo metu ji bus parduotuvėje. Visada ta pati rutina. Jis pasiūlys 
pasiruošti, nupirkti šampano ir įdėti jį į šaldytuvą. 

Po dešimto skambučio jis susiraukė. Anksčiau žmona visada at- 
siliepdavo. Jei ji ir buvo prisirišusi prie kokio daikto, tai prie savo 
telefono. 

Vėl paskambino. Žmona neatsiliepė. 

Jis palinko į priekį ir spoksojo į klaviatūrą jausdamas, kaip kaista 
skruostai. 

Verčiau jau ji turėtų įtikinamą pasiaiškinimą. Dabar atsiskleidę 
nauji jos asmenybės bruožai gali jį priversti pademonstruoti savuo- 
sius. 


Jai tai nepatiktų. Labai nepatiktų. 


— Na, turiu pasakyti, kad Asado pastabumas suteikė mums peno 
apmąstymams, - tarė viršininkas, judindamas pečius po odiniu švar- 
ku. Po dešimties minučių jis stovės prie gatvės kampo Šiaurės vakarų 
rajone, tyrinėdamas kraujo dėmes, likusias po naktinio susišaudy- 
mo. Karlas jam nepavydėjo. 

Jis linktelėjo. 

— Tai sutinki su Asadu, kad gaisrai gali būti susiję? 

— Trys iš keturių gaisrų aukų ant pirštikaulio turi tokį pat griove- 
lį. 


pas patologus, tad dabar jų eilė. Bet mano nosis, Karlai... - jis smiliu- 


Tikrai yra apie ką pagalvoti. Palauksim ir pamatysim. Medžiaga 


— 


mi bakstelėjo į savo išskirtinį iškilumą. Nedaug kas buvo įkišęs nosį 
į tokią daugybę bjaurių bylų kaip Markusas Jakobsenas. Sąsaja yra. 
Mjorkas pats tai nujautė. 

Jis pabandė kalbėti autoritetingu tonu, nors tokiu metu tai buvo 
nelengva. 

— Tada, spėju, perimsit bylą. 

— Taip. 

Detektyvas linktelėjo. Dabar jis gali grįžti laiptais žemyn ir pažy- 
mėti, kad byla, kiek ji susijusi su „O“ skyriumi, yra uždaryta. 

Tai pagerins statistiką. 

— Ateik pažiūrėti, Karlai. Rouzė turi tau kai ką parodyti, - aidus 
balsas skambėjo taip, tarsi pulkas beždžionių staugūnų iš Borneo 
džiunglių būtų įsitaisiusios kabinetuose apačioje. Asadas tikrai ne- 
turėjo problemų dėl balso stygų. 

Jis stovėjo švytinčiu veidu, rankoje laikydamas pluoštą fotokopi- 
jų. Kiek Mjorkas suprato, ten buvo ne dokumentai iš bylų. Matyt, 
padidintos kažkokių fragmentų nuotraukos, kurias geriausiu atveju 
galima apibūdinti kaip neaiškias. 

- Žiūrėk, ką ji padarė. 

Padėjėjas parodė į koridorių prie staliaus padarytos pertvaros, 
kuri turėjo apsaugoti juos nuo asbesto dulkių. Tiksliau, Asadas rodė 
ten, kur ji turėjo būti matoma. Tiek pertvarą, tiek duris joje slėpė fo- 
tokopijos, kruopščiai sudėliotos taip, kad sudarytų vientisą vaizdą. 

Net už dešimties metrų buvo matyti, kad ten milžiniška laiško 
butelyje nuotrauka. 

GELBĖKIT, buvo parašyta jame, o žodis užėmė beveik visą ko- 
ridoriaus plotį. 

— Šešiasdešimt keturi A4 formato lapai, ne mažiau. Puiku, negi 
ne, Karlai? Čia turiu paskutinius penkis. Dviejų šimtų keturiasde- 
šimties centimetrų aukščio ir šimto septyniasdešimties pločio. Di- 
delis, taip? Argi ji ne sumani:? 

Mjorkas žengė porą metrų arčiau. Rouzė keturpėsčia, atkišusi sė- 
dynę, klijavo Asado kopijas apatiniame kampe. 

Iš pradžių detektyvas nužvelgė jos sėdynę, tada Rouzės ir Asado 
atliktą darbą. Milžiniška nuotrauka turėjo privalumų ir trūkumų, 
tai iš karto krito į akis. Vietos, kuriose raidės buvo išblukusios, liko 


neaiškios, kitose — praktiškai neįskaitoma vingiuota rašysena, kurią 

bandė rekonstruoti Škotijos detektyvų komanda, staiga tapo pras- 
Iminga. 

Viso šito esmė buvo ta, kad jie galėjo papildyti galvosūkį prie at- 
pažįstamų raidžių pridėję mažiausiai dar dvidešimt įskaitomų. 

Rouzė akimirkai atsisuko į Mjorką, ir nekreipdama dėmesio į jo 
lengvą mostą patraukė skečiamąsias kopėčias į koridoriaus vidurį. 

— Ateik čia, Asadai. Pasakysiu, kur dėti tuos taškus, gerai? 

Sekretorė pastūmė Karlą į šalį ir atsistojo tiksliai toje vietoje, kur 
jis stovėjo. 

— Nespausk stipriai, Asadai. 

Tas nuo kopėčių linktelėjo, laikydamas paruoštą pieštuką. 

— Pradėk po GELBĖKIT, priešais 70. Įžiūriu tris aiškias dėmeles, 
vieną priešais ir dvi po 70. Ar girdi? 

Asadas su Karlu atidžiai apžiūrėjo ant popieriaus marguojan- 
čias dėmeles. Jos atrodė lyg pilki kamuoliniai debesys šalia retušuo- 
tų 7 ir 0. 

Paskui padėjėjas linktelėjo ir uždėjo tašką ant kiekvienos iš trijų 
dėmelių. 

Karlas žengė žingsnį į šalį. Atrodė visai protinga. Po aiškiai įskai- 
toma antrašte GELBĖKIT dvi raidės buvo apsuptos matomų išsi- 
liejusių dėmių. Jūros vanduo ir butelyje susikaupusi drėgmė padarė 
savo darbą. Trys krauju parašytos raidės seniai išbluko ir dingo po- 
pieriuje. O, kad jie galėtų išsiaiškinti, kokios jos buvo. 

Detektyvas akimirką pastovėjo stebėdamas, kaip Rouzė nurodi- 
nėja Asadui. Kruopštus darbas. Tik kur jis nuves, kai bus baigtas? Į 
nesibaigiančias spėliones, štai kur. 

O kam to reikia? Laiškas gali būti kelių dešimčių metų senumo. 
Išeje, vis dar yra tikimybė, kad čia viso labo tik pokštas. Rašysena 
atrodo nevikri, tarsi vaikiška. Pora jaunųjų skautų, truputį įpjautas 


pirštas, ir laiškas parašytas. Bet vėlgi... 

— Nesu tikras dėl šito, Rouze, - išdrįso prabilti detektyvas. - Gal 
turėtume tiesiog viską pamiršti. Darbo ir taip turim į valias. 

Mjorkas suglumęs išvydo savo žodžių poveikį. Sekretorė ėmė vir- 
pėti tarsi želė. Jei nebūtų jos gerai pažinojęs, būtų pamanęs, kad ji 
tuoj pratrūks juokais. Bet pernelyg gerai pažinojo, todėl pasitraukė. 
Tik per žingsnį, bet to pakako, kad išvengtų staiga ant jo greitakalbe 
pabertos keiksmų krušos. 

Tai reiškė, kad Rouzė nepatenkinta detektyvo įsikišimu. Jis nebu- 
vo toks begalvis, kad nesuvoktų esmės. 

Karlas linktelėjo. Kaip sakė, darbo yra daugybė. Žinojo mažiau- 
siai du segtuvus su svarbiomis bylomis, kurios tinkamai išdėstytos 
gražiai pridengs jo veidą, kol jis miegos. Rouzė ir Asadas gali links- 
mintis su savo maža dėlione, o detektyvas rūpinasi reikalais. 

Sekretorė pastebėjo jo bailų pabėgimą. Ji lėtai atsisuko ir piktai į 
jį pažvelgė. 

— Vis dėlto genialus sumanymas, Rouze. Puikiai atlikta, - lepte- 
lėjo Mjorkas, bet nepadarė jai įspūdžio. 

— Leisiu tau pasirinkti, Karlai, - sušnypštė ji. Asadas ant kopėčių 
išsprogino akis.— Arba užčiaupk srėbtuvę, arba aš einu namo. Tavo 
žiniai, galėčiau vietoj savęs tiesiog atsiųsti savo seserį dvynę. Žinai, 
kas tada bus? 

Mjorkas papurtė galvą. Jis nebuvo tikras, kad nori tai žinoti. 

— Leisk man spėti. Ji ateis čia su trim vaikais, keturiomis katėmis, 
pora nuomininkų ir sumautu vyru. Aš teisus? Tavo kabinete bus 
kiek ankštoka, ką? 

Sekretorė tvirtai įsisprendė kumščiais į šonus ir grėsmingai palin- 
ko į detektyvą. 

— Kad ir kas tau primalė to mėšlo, nežinojo, apie ką kalba. Yrsa 
gyvena su manim ir neturi nei kačių, nei nuomininkų, - juodai ap- 


vestose jos akyse įsižiebė žodis IDIOTAS! 

Karlas pasiduodamas iškėlė priešais save rankas. Kėdė jo kabinete 


viliojo dar labiau. 


— Kas čia per kalbos apie jos dvynę seserį, Asadai? Ar anksčiau 
Rouzė grasino ja užsiundyti ? 

Padėjėjas žvaliai šokčiojo greta rotondos laiptais, bet Mjorkas jau 
pajuto kojose besikaupiantį šviną. 

— Nepriimk visko asmeniškai, Karlai. Ji kaip smėlis ant kupra- 
nugario nugaros. Kartais nuo jo niežti užpakalį, o kartais ne. Tai 
priklauso nuo to, ar asmuo storaodis, - jis atsigręžė į detektyvą ir 
blykstelėjo dviem lygiomis eilėmis baltų kaip perlai dantų. Jei kieno 
nors užpakalis metams bėgant apsišarvavo stora oda, tai galbūt jo. 

— Rouzė pasakojo man apie savo seserį Yrsą. Prisimenu jos vardą, 
nes jis skamba panašiai kaip prekybos centro pavadinimas ypa. Ne- 
manau, kad seserys labai gerai sutaria, - pridūrė padėjėjas. 

Yrsa? Ar iš tiesų ką nors dar taip vadina, svarstė Karlas, kol jiedu 
užlipo į trečią aukštą, jo širdies vožtuvams šokant fandangą. 

— Viskas gerai, vaikinai? - paklausė pažįstamas balsas iš už rašo- 
mojo stalo. Liza grįžo! Liza, keturiasdešimties metų, itin gerai išsilai- 
kiusių raumenų ir smegenų. Tikra dovana pojūčiams, priešingai nei 
atšiauri ponia Sorensen, palankiai besišypsanti Asadui, o prieš Karlą 
pakelianti galvą tarsi kobra, bakstelėta lazda. 

- Liza, papasakok detektyvui inspektoriui, kaip puikiai su Eran- 
ku praleidot laiką Jungtinėse Valstijose. 

Ji grėsmingai nusišypsojo. 

— Bijau, kad tam nėra laiko, - paskubomis atsakė Mjorkas. — 
Mūsų laukia Markusas. 


Jis bergždžiai truktelėjo Asadą už rankovės. 

Ačiū, Asadai, kad viską sumovei, pagalvojo detektyvas, kai Liza, 
švytėdama raudonai dažytomis lūpomis, ėmė džiaugsmingai pasa- 
koti mėnesio atostogų įvykius. Atostogų, kurias ji praleido Ameri- 
koje su pavytusiu vyru, staiga tapusiu bizonu dvigulėje lovoje jų iš- 
sinuomotame turistiniame automobilyje. Šių vaizdinių Karlas sten- 
gėsi atsikratyti iš visų jėgų, kartu su mintimis apie savo priverstinį 
celibarą. 

— Prakeikta ragana, - burbtelėjo jis po nosimi. Asadas irgi ne ge- 
resnis. Jau neminint to laimingo šunsnukio, kuris sugundė Lizą. Dar 
tie Mėdecins Sans Frontičre“, ar kaip ten juos, prisiviliojo Moną, jo 
troškimų objektą, ir nutempė į juodąją Afriką. 

— Karlai, kada ta tavo psichologė grįžta? - paklausė Asadas, jiems 
stovint prie pasitarimų kabineto durų. - Koks ten jos vardas? Mona, 
tiesa? 

Detektyvas nutarė nekreipti dėmesio į šelmišką padėjėjo šypseną 
ir atidarė kabineto duris. Dauguma „A“ skyriaus pareigūnų jau buvo 
susirinkę. Jie porą sekinančių dienų praleido gatvėse su informato- 
riais, sukiodamiesi tarp visuomenės padugnių, bet Asado atradimas 
sugrąžino juos į policijos pastatą. 

Markusas Jakobsenas sugaišo dešimt minučių informuodamas 
savo komandą; tiek jis, tiek Larsas Bjornas atrodė gerokai nuvargę. 
Kelis kartus buvo paminėtas Asado vardas. Į jo spinduliuojančią 
šypseną kolegos žiūrėjo primerktomis akimis, akivaizdžiai stebėda- 
miesi, kaip ši beždžionėlė valytojas-padėjėjas staiga atsirado tarp jų. 

Nė vienas neturėjo jėgų klausinėti. Iš esmės Asadas rado labai 
tikėtiną sąsają tarp senų ir naujų padegimo bylų. Visi kūnai, rasti 


gaisravietėse, turėjo tą patį griovelį ant kairės rankos mažojo pirš- 


* Mėdecins Sans Frontieres (prancūzų kalba reiškia gydytojai be sienų) - prancū- 
zų įkurta tarptautinė nevyriausybinė organizacija, teikianti humanitarinę pagalbą 
trečiojo pasaulio šalyse, kur vyksta karas ar siaučia epidemijos. 

to kaulo, išskyrus vieną asmenį, visai neturėjusį to piršto. Pasirodo, 
patologai apie griovelį ant pirštikaulio įrašė visose bylose, nors nė 
vienas nepastebėjo sąsajos tarp jų. 

Atlikus autopsiją paaiškėjo, jog du žuvusieji ant mažojo piršto 
mūvėjo žiedą. Griovelis kaule atsirado ne nuo ugnies, tvirtino pa- 
tologai. Labiausiai tikėtina, kad jie žiedus nešiojo nuo jaunystės ir 
todėl ant kaulinio audinio liko nepanaikinama žymė. Tokie žiedai 
galėjo būti kultūrinis ženklas, kaip kinių kojų tvarstymas, iškėlė hi- 
potezę vienas patologas, o kitas pastebėjo, kad tai gal koks ritualas. 

Markusas Jakobsenas linktelėjo. Kažkas panašaus. Negalima at- 
mesti ir kokios nors brolijos versijos. Brolijos narys, gavęs žiedą, jo 
niekada nenusimauna. 

Vienas lavonas neturėjo piršto, ir tai buvo jau kitas klausimas. 
Tam galėjo būti daugybė priežasčių, įskaitant ir tai, kad kažkas jį 
nukirto. 

— Viskas, ką dabar turime daryti, tai saumegzti visus galus, - priėjo 
išvadą viršininko pavaduotojas Larsas Bjornas. 

Beveik visi pritariamai linktelėjo, kai kurie atsiduso. Kas gali būti 
paprasčiau? 

— „O“ skyrius praneš, jei atkapstys panašių bylų, - pridūrė virši- 
ninkas, o vienas detektyvas, aiškiai nedirbantis jokio juodo darbo, 
patapšnojo Asadui per nugarą. 

Jie vėl išėjo į koridorių. 

— Karlai, ką ten sakei apie tą Moną Ibsen? - su terjero atkaklumu 
tęsė Asadas. - Ar nenorėtum, kad ji grįžtų namo, kol pautai neap- 
sunko kaip patrankos sviediniai? 

Rūsyje viskas buvo beveik taip pat. Rouzė atsitempė taburetę, pa- 
statė priešais nuotrauką ant sienos ir dabar sėdėjo mąstydama taip 
intensyviai, kad iš už nugaros kone galėjai matyti, kaip ji susiraukusi. 


Atrodo, sekretorė įstrigo. 

Mjorkas pažvelgė į milžinišką fotokopiją. Iš tiesų nelengvas gal- 
vosūkis, švelniai tariant. 

Jie jau apvedžiojo visas raides Alomasteriu. Tai galbūt buvo ne 
pats išmintingiausias dalykas, bet ir Karlas pastebėjo, kad raidės 
tapo geriau matomos. 

Sekretorė koketiškai perbraukė pirštais per savo suveltą ševeliūrą, 
nagai margavo nuo žymiklio dažų tarsi tam, kad viskas derėtų. 

Nėra abejonių, netrukus ji nusilakuos juos juodu nagų laku. 

— Ar įžvelgi kokią nors prasmę? Ar čia apskritai yra prasmė? — 


paklausė Rouzė, kai detektyvas pabandė skaityti. 


GELBĖKIT 
AS EO sein pa.rabė ... ..s pagavo ..U..Op..... .... busų ....elėj Bal..... - T. 

Pagalbos šauksmas, akivaizdu iš antraštės, be to, užuomina apie 
kažkokį vyrą, motiną, važiavimą. Pasirašyta P raide, ir viskas. Ne, jis 
neįžiūrėjo jokios prasmės. 

Kas įvyko? Kur? Kada? Kodėl? 

— Manau, čia laišką parašęs žmogus, — tarė Rouzė, Aomasteriu 
rodydama į didžiąją P teksto apačioje. Kas sakė, kad ji buka? 

— Tai pat esu tikra, jog to žmogaus vardą sudaro du žodžiai, abu 
iš šešių raidžių, - pridūrė sekretorė, baksnodama Asado apvedžiotus 
taškus. 

Mjorko žvilgsnis nuslydo nuo fHlomasterio dažais išteptų jos nagų 


į pieštuko žymes ant laiško kopijos. Ar kartais ne laikas pasitikrin- 

ti akis? Kaip, po galais, ji gali būti tokia tikra, jog ten yra du šešių 
raidžių rinkiniai? Todėl, kad Asadas uždėjo taškus ant kai kurių dė- 
mių? Kiek jis suprato, ten buvo daugybė variantų. 

— Patikrinau originalą, — tęsė Rouzė. — Taip pat kalbėjau su ta 
eksperte iš Škotijos. Abi priėjom tą pačią išvadą. Du šešių raidžių 
rinkiniai. 

Detektyvas linktelėjo. Rouzė sakė :2 ekspertė iš Škotijos. Tai štai 
kaip tai išaiškinta, ar ne? Kas dėl jo, sekretorė galėjo pasikonsultuoti 
nors ir su škotišku kostiumu vilkinčia būrėja Reikjavike, nes akys aiš- 
kiai jam sakė, kad didžioji dalis to, ką mato, yra nesąmonės. 

- Laišką, neabejotinai, parašė vyriškos lyties asmuo. Manau, nie- 
kas tokioje situacijoje nepasirašytų slapyvardžiu, o aš neradau daniš- 
kų moterų vardų iš šešių raidžių, prasidedančių raide P. Tikrindama 
užsienietiškus vardus radau šituos: Paladė, Polina, Paloma, Pamela, 
Pilara, Pilypa, Pojata, Povilė, Pepita, Purona, Pietra, Perida, Priska. 

Sekretorė visus juos išvardijo akimirksniu, net nežiūrėdama į už- 
rašus. Ar tai merginai viskas gerai su galva? 

— Pepita. Labai keistas vardas moteriai, - burbtelėjo Asadas. 

Sekretorė gūžtelėjo pečiais. Karlas turėjo pripažinti, kad tai neti- 
kėtumas. Ar tikrai nėra daniškų moterų vardų iš šešių raidžių, pra- 
sidedančių raide P? Bent jau taip sakė Rouzė. Neįmanoma, bet ar 
tikrai ? 

Detektyvas žvilgtelėjo į Asadą, atrodantį taip, lyg jam ant veido 
būtų nupiešti klaustukai. Niekas nemąsto tokiu apstulbusiu veidu 
kaip jo kresnas padėjėjas. 

— Taip pat čia nemusulmoniškas vardas, - prabilo arabas surau- 
kęs kaktą. - Galiu prisiminti tik vardą Parisa, o jis iranietiškas. 

Mjorkas vyptelėjo. 

— O iraniečiai Danijoje negyvena, ar kaip? Tiek to, tiesiog saky- 
kime, kad to vaikino vardas Poulas ar Paulas, taip bus daug papras- 


Čiau, tiesa? Surasime jį akimoju. 

Tą akimirką Asado raukšlė tapo gilesnė. 

— Kaip, sakei, surasim, Karlai? 

Detektyvas atsiduso. Gal jam reikėtų išsiųsti savo mažąjį pagalbi- 
ninką pas buvusią žmoną. Ji galėtų išmokyti Asadą frazeologizmų, 
nuo kurių jo didelės akys ant kaktos išvirstų. 

Karlas pažvelgė į laikrodį. 

— Taigi, tarkim, kad jo vardas Poulas. Na, tada aš einu atsipūsti, 
man pertrauka. Po penkiolikos minučių, kai grįšiu, jūs būsite jį su- 
radę, gerai? 

Rouzė iš paskutiniųjų stengėsi nekreipti dėmesio į detektyvo 
toną, bet jos šnervės pastebimai virpėjo. 

— Esu tikra, kad čia gali būti vardas Poulas arba Pietas, ar Paulis su 
ė, Pontus su 4 ar Pontas. Dar galėtų būti Pjeras ar Pargas. Galimybės 
beribės. Dabar esame daugiatautė valstybė, todėl yra daugybė naujų 
vardų. Pablas, Parbus, Paolas, Perlas, Pedras, Pulius, Pretas, Portas, 
Pertas... 

— Gerai, Rouze, dėl Dievo meilės, užteks. Kas nors galėtų pama- 
nyti, kad čia migracijos poskyris. O kas yra Pertas, kai jis namuose? 
Maniau, kad čia miestas, o ne prakeiktas vardas... 

— Ir Pavlas, Primas, Patrys, Petras... 

— Petras? Taip, kodėl gi neįrašius apaštalų vardų? Jie bent jau vy- 
riški... 

— Ponsas, Pranas, Prahas, Perkus, Plegas. 

— Ar baigei? 

Rouzė neatsakė. 

Mjorkas dar kartą atidžiai nužvelgė parašą ant sienos. Kad ir ką 
galvotum, vis tiek prieisi išvadą, kad laišką parašė žmogus, kurio var- 
das prasideda raide P. Taigi, kas tas P? Pietas Heinas vargu ar tinka- 
mas kandidatas. Tada kas? 

— Rouze, vardas gali būti sudurtinis. Ar tu įsitikinusi, kad ten 


nėra brūkšnelio? — jis mostelėjo į išskydusią dėmę. - Tokiu atveju 

galėtų būti Poulas-Erikas ar Pablas-Primas, arba Perkus-Pranas, — 
detektyvas bandė perduoti savo šypseną Rouzei, bet ši buvo toli ir 
nepaveikiama. Ką gi, velniop. 

— Gerai, gal galėtume kuriam laikui šią išdidintą žinią palikti vie- 
ną? Turime užsiimti svarbesniais dalykais, o Rouzė galėtų vėl juodai 
nusilakuoti savo varganus nagučius. Tikriausiai dar ne kartą grįšime 
prie šio laiško. Gal kils kokių protingų minčių. Kaip tuo atveju, kai 
vonioje paliekame kryžiažodį iki kito karto. 

Rouzė ir Asadas nesuprasdami sužiuro į jį. Kryžiažodžiai išvietė- 
je? Akivaizdu, kad nė vienas iš jų nepraleidžia ten tiek laiko kiek jis. 

— Ne, minutėlę. Nemanau, kad galim palikti laišką ant sienos. 
Gal prireiks įeiti į tą patalpą. Už tų durų yra dalis mūsų archyvo, 
jei kartais pamiršot. Visos senos, neišaiškintos bylos. Manau, apie 
jas girdėjot? — detektyvas apsisuko ant kulnų ir patraukė link savo 
kabineto, kur jo laukė patogi kėdė. Vos už kelių žingsnių jį sustabdė 
skardus, ledinis Rouzės balsas. 

— Pažiūrėk į mane, Karlai. 

Jis atsargiai atsigręžė ir išvydo ją, rodančią į savo šedevrą. 

— Jei manai, kad mano nagai atrodo sušiktai, man nerūpi. Su- 
pranti? Bet ar matai tą žodį pačiame viršuje? 

— Taip, Rouze, matau. Iš tiesų tai vienintelis žodis, apie kurį galiu 
pasakyti, kad tikrai matau. Ten labai aiškiai parašyta GELBĖKIT. 

Po tų žodžių sekretorė jam grėsmingai pagrasė pajuodusiu pirštu. 

— Gerai, nes šį žodį norėsi klykti, jei nuimsi bent vieną lapą. Ar 
supratai užuominą? 

Mjorkas nukreipė akis nuo jos maištingo žvilgsnio ir mostu pa- 
sikvietė Asadą. | 


Netrukus jis turės ryžtingai pasipriešinti. 


Žvelgdama į veidrodį moteris visada manydavo, kad nusipelnė 
geresnio gyvenimo. Pravardės Persikas ir Tiregodo mokyklos Mie- 
gančioji Gražuolė iki šiol jai tiko. Jos nuogas kūnas ją vis dar malo- 
niai stebino. Bet kas iš to, jei ji vieniša? 

Atstumas tarp jų tapo per didelis. Vyras daugiau jos nematė. 

Kai jis grįš namo, žmona pasakys, kad daugiau jos nepaliktų, kad 
tikrai turi būti galimybė susirasti kitą darbą. Ji norėjo būti artima 
vyrui, žinoti, koks jo darbas, ir matyti jį rytais pabundantį šalia. 


Štai ką ji ketino pasakyti. 


Anksčiau Tofrebakeno apačioje styrojo aplūžęs statinys, senas 
beprotnamis. Apdriskusių čiužinių ir surūdijusių lovų seniai neliko, 
toje vietoje atsirado puikių vilų oazė, o jų gyventojai galėjo grožėtis 
nesudarkytu fjordo vaizdu. 

Vieniša namų šeimininkė mėgo stovėti čia, aukščiau apsauginės 
medžių juostos, ir pro valčių prieplauką žiūrėti į mėlyno fordo gro- 


žybę, kol pamažu žvilgsnis nuklysdavo į begalybę. 

Nekeista, kad taip nusiteikęs žmogus tokioje vietoje pasijunta 
bejėgis, kai susiduria su gyvenimo netikėtumais. Gal todėl moteris 
neatsisakė jaunuolio, nulipusio nuo dviračio, pasiūlymo nueiti kur 
nors išgerti kavos. Jis gyveno tame pačiame rajone kaip ir ji. Kelis 
kartus jiedu buvo susitikę Fožekso prekybos centre. Dabar abu sto- 
vėjo čia. 

Vyro apleista žmona žvilgtelėjo į laikrodį. Sūnų reikės pasiimti 
tik po poros valandų. Juk tikrai nieko blogo, jei priims kvietimą iš- 
gerti kavos? 


Vis dėlto ji smarkiai suklydo. 


Tą vakarą moteris sėdėjo lyg senutė, besisupanti krėsle, sunėrusi 
ant pilvo rankas, lyg taip būtų galima atpalaiduoti įsitempusius rau- 
menis. Tai, ką padarė, buvo nesuvokiama. Ar iš tiesų ji apimta tokios 
nevilties? Šis jaunuolis ją tarsi užhipnotizavo. Po dešimties minučių 
moteris išjungė savo mobilųjį telefoną ir ėmė pasakoti apie save, o jis 
klausėsi. 

— Mija gražus vardas, - tarė jaunuolis. Ji taip seniai girdėjo tariant 
savo vardą, kad jis pasirodė kone svetimas. Vyras niekada jos neva- 
dino vardu. 

Su šiuo žmogumi buvo taip lengva bendrauti. Jis domėjosi jos 
gyvenimu ir paklaustas pasakojo apie savąjį. Jaunuolis tarnavo armi- 
joje, jo vardas Kenetas. Šio žmogaus akys buvo geros, ir jai neatrodė 
netinkama, kai jis uždėjo ant jos rankos savąją, nors kavinėje buvo 
pilna žmonių. Paskui prisitraukė per stalą ir tvirtai laikė. 

Mija nesipriešino. 

Galų gale ji išbėgo į vaikų lopšelį, jausdama jį šalia. 

Dabar nei tamsa, nei nuo tos akimirkos prabėgusios valandos 


nenuramdė jos jaudulio, ir niekas nebebuvo taip kaip anksčiau. Ji 

prikando lūpą. Priešais, ant kavos stalelio, lyg kaltinimas gulėjo iš- 
jungtas telefonas. Moteris buvo tarsi išmesta į negyvenamą salą ir 
nežinojo, kaip iš jos ištrūkti. Taip pat neturėjo ko paklausti patarimo 
nei kur ieškoti atleidimo. 


Kur ji galėtų eiti iš čia? 


Išaušus rytui Mija vis dar vilkėjo tais pačiais drabužiais, o mintys 
pynėsi. Vakar, kai kalbėjosi su Kenetu, į mobilųjį skambino vyras. 
Tik dabar ji tai pastebėjo. Trys praleisti skambučiai, teks pasiaiškin- 
ti. Jis paskambins ir paklaus, kodėl neatsiliepė, o istorija, kurią žmo- 
na bus priversta papasakoti, tikrai ją išduos, kad ir kokia įtikinama 
atrodytų jai pačiai. Vyras vyresnis ir išmintingesnis, turi daugiau pa- 
tirties nei ji. Pajus jos apgaulę. Nuo tos minties moteris ėmė drebėti. 

Paprastai jis skambina prieš pat aštuntą, jai ruošiantis vežti Ben- 
džaminą į lopšelį. Šiandien ji pabandys išvykti keliomis minutėmis 
anksčiau. Žmona norėjo pasikalbėti su vyru, bet negalėjo leisti, kad 
jis darytų jai psichologinį spaudimą. Jeigu jam pavyks, viskas pa- 
kryps bloga linkme. 

Mija jau buvo paėmusi berniuką ant rankų, kai išdavikiškas te- 
lefonas ėmė skambėti ir suktis ant stalo. Jos mažytis liukas į išorinį 
pasaulį visada būdavo po ranka. 

— Sveikas, brangusis, — atsiliepė ji stengdamasi tvardytis, nors šir- 
dis daužėsi. 

— Skambinau tau. Kodėl neperskambinai? 

— Kaip tik ruošiausi, - leptelėjo ji. Vos ištarusi šiuos žodžius su- 
prato padariusi klaidą. 

— Išeini su Bendžaminu, tad kaip galėjai ruoštis skambinti? Aš 


tave pažįstu. 

Žmona sulaikė alsavimą ir atsargiai pasodino Bendžaminą ant 
žemės. 

- Šiandien jis kiek negaluoja. Žinai, kai vaikai serga sloga, lopše- 
lio darbuotojai reikalauja laikyti juos namuose. Manau, Bendžami- 
nas turi temperatūros, — ji atsargiai kvėpavo. Visas kūnas reikalavo 
deguonies. 

— Suprantu. 

Tyla po šio žodžio jai kėlė nerimą. Ar vyras tikisi, kad žmona 
ką nors pasakys? Ar ji ką nors pamiršo? Moteris bandė susikaupti. 
Žiūrėjo pro dvigubą lango stiklą į sodo vartus. Plikos medžių šakos. 
Žmonės skuba į darbą. 

— Vakar skambinau kelis kartus. Ar girdi, ką sakau? 

— Taip, atleisk, brangusis. Telefonas išsikrovė. Manau, jam reikia 
naujos baterijos. 

— Aš tik antradienį jį įkroviau. 

— Taip, žinau. Tai ir turiu galvoje. Tik dvi dienos praėjo, o jis išsi- 
krovė. Keista, nemanai? 

— "Tai tu įkrovei jį pati? Žinojai kaip? 

— Taip, - Mija prisivertė nusijuokti kiek įmanoma nerūpestin- 
iau. - Buvo lengva. Daugybę kartų mačiau, kaip tu tai darai. 

— Maniau, kad nežinai, kur yra kroviklis. 

— Žinoma, žinau, - dabar jos rankos drebėjo. Vyras suprato, kad 
kažkas negerai. Bet kurią akimirką paklaus, kur ji rado tą prakeiktą 
kroviklį, o moteris neturėjo supratimo, kur jis tą daiktą laiko. 

Galvok! Greitai galvok! Jos protas pašėlusiai dirbo. 

— Klausyk, aš... - moteris kiek pakėlė balsą. - O, Bendžaminai! 
Nedaryk to vėl! - ji truputėlį stumtelėjo berniuką koja, provokuo- 
duma surikti. Paskui griežtai pažiūrėjo ir vėl niuktelėjo. 

Kai vyras paklausė :a7 kur jį radaž?, vaikas pagaliau pradėjo verkti. 

- Turėsim atidėti pokalbį, - susirūpinusi tarė žmona. - Bendža- 


timinas užsigavo. 

Ji uždarė telefoną, pasilenkė ir nuvilkusi kombinezoną apibėrė 
berniuką bučiniais bei paguodos žodeliais. 

— Na, na, Bendžaminai. Mamytė labai atsiprašo, labai atsiprašo. 
Ji to nenorėjo. Ar nori pyrago? 

Mažylis sukūkčiojo ir atleido jai linktelėjęs galva, jo didžiulės liū- 
dnos akys sumirksėjo. Mija padavė jam knygą su paveikslėliais, o jai 
mintyse pamažu iškilo visas katastrofos vaizdas. Namas, kuriame jie 
gyvena, milžiniškas, trys šimtai kvadratinių metrų, o mobiliojo tele- 


fono kroviklis gali būti bet kurioje kumščio dydžio vietoje. 


Po valandos pirmame aukšte neliko nė vieno neapieškoto stal- 
čiaus, spintelės ar lentynos. 

Tada jai dingtelėjo mintis: kas, jei jie turi tik vieną kroviklį? Kas, 
jei vyras jį pasiėmė? Gal jų telefonai vienodi? Ji net to nežinojo. 

Moteris susirūpinusi pamaitino berniuką. Vis dėlto tai iš tiesų 
įvyko. Vyras pasiėmė kroviklį. 

Ji papurtė galvą ir šaukštu švariai nuvalė mažylio lūpas. Ne, kai 
perki mobilųjį, visada su juo būna kroviklis. Žinoma, būna. Tai reiš- 
kia, jog yra didelė tikimybė rasti kažkur namuose paslėptą teletono 
dėžutę su instrukcija ir tikriausiai nenaudotą kroviklį. Jo tiesiog nėra 
pirmame aukšte, štai ir viskas. 

Mijos žvilgsnis nuslydo laiptais, vedančiais į antrą aukštą. 

Į kai kuriuos kambarius šiuose namuose ji beveik niekada nei- 
davo. Ne todėl, kad vyras draudė, tiesiog jai pačiai nerūpėjo. Lygiai 
taip pat jis vargu ar kada buvo įėjęs į jos siuvimo kambarį. Kiekvie- 
nas turėjo savų pomėgių, savo oazę bei laiko vien tik sau, nors vyras 


džiaugėsi didesne laisve. 

Moteris pasisodino vaiką ant klubo ir užlipusi laiptais į viršų su- 
stojo prie jo kabineto durų. Jei kokiame stalčiuje ar spintelėje rastų 
dėžutę su krovikliu, kaip paaiškintų apsilankymą vyro valdose? 

Ji pastūmė duris. 

Skirtingai nei jos kambarys kitoje laiptų aikštelės pusėje, šis ne- 
turėjo jokios energijos, jokio spalvų gyvumo nei kūrybiškos minties, 
tokios būdingos jos pačios erdvei. Šiame kambaryje vyravo pilki ir 
balti tonai, kitokių buvo labai mažai. 

Mija vieną po kitos atidarinėjo sienines spinteles, jas rado tuščias. 
Jei šios spintelės priklausytų jai, būtų pilnos nuo ašarų dėmėtų die- 
noraščių ir sukauptų prisiminimų, rinktų ir saugomų, kad primintų 
jai laimingas dienas draugų būryje. 

Lentynose nedidelėmis krūvelėmis gulėjo tik kelios knygos. Kny- 
pos, susijusios su darbu. Apie ginklus, teisėtvarką ir panašios. Tada 
knygos apie religines sektas. Apie Jehovos liudytojus, Dievo vaikus, 
imormonus ir kitus, apie kuriuos ji nebuvo girdėjusi. Keista, pamanė 
moteris, paskui atsistojo ant pirštų galų, stengdamasi apžiūrėti vir- 
Šutines lentynas. 

Jose nieko nebuvo. 

Ji vieną po kito atidarinėjo stalčius. Be pilko galąstuvo, kokį jos 
tėvas visada naudojo žvejybiniam peiliui galąsti, niekas nepatraukė 
dėmesio. Stalčiuose gulėjo popierius, spaudai ir pora neatidarytų 
(dėžučių su minkštaisiais kompiuterio diskeliais, kokių niekas nebe- 
naudoja. 

Apimta emocinio sąstingio Mija uždarė paskui save duris. Šią 
skimirką nepažinojo nei savo vyro, nei savęs. Buvo baugu ir nerealu 
to pat metu. Anksčiau neteko to patirti. 

Ji juto ant peties siūbuojančią sūnaus galvą, lygų alsavimą prie 


kaklo. 

— Ak, mamytės vaikuti. Ar užmigai? — sušnibždėjo ji ir nunešė jį 
į lovelę. Turėjo būti atsargi, kad dabar neprarastų savitvardos. Viskas 
turėjo tęstis kaip paprastai. 

Paėmusi telefoną ji paskambino į lopšelį. 

— Bendžaminas sloguoja, būtų neteisinga kitų vaikų atžvilgiu, jei 
šiandien jį atvežčiau. Atsiprašau, kad taip vėlai pranešu, - automa- 
tiškai ištarė ji, pamiršo padėkoti, kai lopšelio direktorės pavaduoto- 
jas palinkėjo vaikui greičiau pasveikti. 

Tai padariusi moteris atsisuko į laiptų aikštelę ir pažvelgė į siau- 
ras duris tarp vyro kabineto ir jų miegamojo. Į tą mažą kambarė- 
lį ji padėjo jam krauti dėžes su daiktais. Esminis skirtumas tarp jų 
buvo susijęs su balastu. Mija persikėlė iš studentiško būsto, turėjo 
vos kelis lengvus IKEA baldus. Jis atsikraustė su viskuo, ką sukaupė 
per dvidešimt metų, - toks buvo jų amžiaus skirtumas. Štai kodėl jų 
namuose buvo skirtingų laikotarpių baldų stilių kratinys, o patalpa 
už tų durų pilna prikrauta kartoninių dėžių, kurių turinys jai liko 
paslaptis. 

Moteriai vos širdis neiššoko, kai atsidariusi duris pažvelgė į vidų. 
Sandėliukas, siauresnis nei pusantro metro, buvo pilnas dėžių, su- 
krautų po tris į plotį ir po keturias į aukštį. Pažvelgusi per jų viršų 
ji įstengė pamatyti tik Vė/ux stoglangį kitame gale. Iš viso ten buvo 
mažiausiai penkiasdešimt dėžių. 

— Čia dauguma daiktų, priklausiusių mano tėvams ir seneliams, — 
sakė vyras. Didelę dalį jų būtų galima atrinkus išmesti. Jis buvo vie- 
nintelis vaikas, tad niekas dėl to nesijaudins. 

Moteris stovėjo apimta emocijų, žiūrėdama į dėžių sieną. Nebūtų 
prasmės čia laikyti kroviklį. Čia patalpa, skirta praeičiai. 

Kita vertus... Jos žvilgsnis užkliuvo už apsiaustų, sumestų į krūvą 
ant dėžių pačiame gale. Gal po jais kas nors paslėpta? Ar apačioje 


gali būti tai, ko ji ieško? 

Mija ištiesė ranką, bergždžiai bandydama pasiekti drabužius. Galų 
gale užsiropštė ant kartoninio kalno, įsirėmė keliais ir paropojo šiek 
tiek į priekį. Patraukusi apsiaustus ji nusivylusi pamatė, kad po jais 
nieko nėra. Tada kelis prasmego pro dėžės, ant kurios klūpėjo, dangtį. 

Mėšlas, mintyse nusikeikė moteris. Dabar vyras žinos, kad ji kažko 
ieškojo. Išsirangiusi iš dėžės patraukė dangtį ir pastebėjo, kad jo nesu- 
gadino. 

Tada viduje išvydo laikraščių iškarpas. Jos nebuvo labai senos, var- 
gu ar jo tėvų saugotos. Keista, kad jis pririnko tiek iškarpų, bet gal čia 
kažkokio jo pamiršto hobio dalis. 

— Kodėl gi ne, - sumurmėjo ji sau po nosim. Vis dėlto kuo jį sudo- 
mino Jehovos liudytojai ? 

Moteris žiūrinėjo iškarpas. Medžiaga tikrai ne tokia vientisa, kaip 
iš pradžių pasirodė. Tarp straipsnių apie įvairias sektas buvo iškarpų 
apie akcijų kainas ir rinkos tyrimus, DNR analizę, net penkiolikos 
metų senumo skelbimai ir lankstinukai apie parduodamas atostogų 
trobeles ir savaitgalių namus Hornsherede. Buvo sunku įsivaizduoti, 
kokia jam dabar iš jų nauda. Gal reikėtų paklausti, ar ne laikas jiems 
išvalyti šią patalpą. Čia būtų puiki drabužių spinta, o kas tokios ne- 
norėtų? 

Mija su palengvėjimu nučiuožė nuo dėžių. Dabar jai kilo naujas 
sumanymas. Tiesiog norėdama įsitikinti ji dar kartą apžvelgė karto- 
ninių dėžių kalną ir suprato, jog nėra priežasčių nerimauti, kad nuo 
jos kelio liko įlenkimas ant vidurinės dėžės. Vyras nieko nepastebės. 


Tada ji uždarė duris. 


Ji samanė nupirkti naują kroviklį. Nupirks tuoj pat, pasinaudojusi 


pinigais, skirtais ūkio reikmėms, kuriuos aridėdavo vyrui nežinant. 

Nuvažiuos dviračiu į 5920/020 parduotuvę Algadėje ir nupirks. Par- 
važiavusi namo pavolios tą daiktą Bendžamino smėlio dėžėje, kad jis 
nusitrintų, apsibraižytų ir atrodytų kaip naudotas, tada įdės į krepšį 
prieškambaryje kartu su apskrita Bendžamino kepuraite ir kumšti- 
nėmis pirštinėmis. Kai sutuoktinis kitą kartą paklaus, išims jį. 

Žinoma, vyras stebėsis, iš kur atsirado tas kroviklis, o ji natūraliai 
apstulbs, kad jis nežino. Tada moteris spės, kad kroviklį galbūt pali- 
ko kas nors iš svečių. 

Žmona prisimins, kada namuose lankėsi kiti žmonės. Matyt, 
tada ir paliko, nors jau seniai. Buvo gyventojų bendrijos susitikimas. 
Lankėsi Bendžamino slaugytoja. Teoriškai tikrai kas nors galėjo pa- 
miršti kroviklį, net jei tai atrodytų keistokai, nes kas gi, po galais, 
nešis tokį daiktą į svetimus namus? 

Ji lengvai galėtų išbėgti, kol Bendžaminas miegos pokaičio. Mija 
nusišypsojo pagalvojusi, kaip nustebs vyras, kai paprašęs parodyti 
kroviklį, pamatys jį ištrauktą iš krepšio, kur sudėtos pirštinės. Min- 
tyse ji vis kartojo tą patį sakinį, stengdamasi suteikti jam reikšmin- 
gumo ir įtikinamumo. 

— Ką reiškia jis 2e mūsų? Keistas dalykas. Tikriausiai kažkas jį pa- 
miršo. Gal vienas iš svečių, dalyvavusių krikštynose? 

Tai buvo nesudėtingas paaiškinimas. Paprastas ir toks neįtikėti- 


nas, kad būtų suprantamas visiems. 


Jei Karlas kada abejojo, ar Rouzė galėtų ištesėti pažadą, tai dabar 
tikrai tuo patikėjo. Vos tik detektyvas išdrįso pavargusiu balsu protes- 
tuoti prieš jos absurdišką laiško iš butelio šifravimo projektą, ji išplėtė 
akis ir pareiškė, kad tokiu atveju jis gali pasiimti savo prakeiktą butelį 
ir nepaisant, kad iš jo liko tik šukės, susikišti į sumautą užpakalį. 

Jam nespėjus atsakyti, sekretorė užsimetė ant peties savo nešvarų 
krepšį ir išlėkė pro duris. Net Asadas liko priblokštas ir akimirką sto- 
vėjo lyg įbestas, su greipfruto gabalėliu, įstrigusiu tarp dantų. 

Jie ilgokai tylėjo. 

— Kažin, ar ji iš tiesų atsiųs savo seserį, - galų gale prabilo padė- 
jėjas. Jo lūpos lėtai judėjo, neelegantiškai grąžindamos greipfrutą į 
delną. 

— Kur tavo maldų kilimėlis, Asadai? — subambėjo Mjorkas. — 
Kiūik bičiulis, melskis, kad to neatsitiktų. 

- Bičiulis? 

— Draugas, geras vyrukas, Asadai. 

IDetektyvas pamojo jam prieiti arčiau prie milžiniškos fotokopi- 


jos, uždengusios pertvarą. 

— Ateik, mes pašalinsim tai iš kelio, kol ji negrįžo. 

— Mes? 

Karlas pripažindamas linktelėjo. 

— Tu teisus, Asadai. Verčiau padaryk tai pats. Perkelk viską ant 
kitos sienos, prie savo vėrinio ir visų tų bylų, kurias atrinkai. Tik žiū- 


rėk, kad tarp jų liktų vietos. Gerai? 


Mjorkas valandėlę sėdėjo gana atidžiai apžiūrinėdamas originalų 
laišką. Iki šiol jis perėjo per daugybę rankų ir ne visos elgėsi su juo 
kaip su galimu nusikaltimo įkalčiu. Detektyvui net į galvą neatėjo 
liesti laišką be baltų medvilninių pirštinių. 

Popierius buvo labai trapus. Dabar sėdėdamas vienas prie jo Kar- 
las kažką pajuto. Markusas šį reiškinį vadina 2w0jawta. Bako termi- 
nologijoje jis įvardijamas kaip 2w0v0ka. Greitai buvusiąja tapsianti 
Karlo žmona jį vadina įm/uzcija, šį žodį ji vos ištaria. Kad ir kas per 
velnias tai būtų, šis ranka rašytas laiškelis sužadino visus jo pojūčius. 
Teksto autentiškumas tiesiog badė akis. Parašytas paskubomis, ti- 
kriausiai ant nelygaus paviršiaus. Rašyta krauju naudojantis kažko- 
kiu nenustatytu įrankiu. Plunksna, padažyta į kraują? Ne, eilutės la- 
bai jau nelygios. Kai kuriose vietose rašantysis tarsi per stipriai spau- 
dė, kitur per silpnai. Mjorkas paėmė didinamąjį stiklą ir pabandė 
perprasti popieriaus nelygumus, bet laiškas buvo tiesiog per prastos 
būklės. Tai, kas kadaise buvo įlinkis, drėgmė, matyt, pavertė iškilimu 
ir atvirkščiai. 

Vaizduotėje detektyvas išvydo susimąsčiusį Rouzės veidą ir pa- 
dėjo dokumentą į šalį. Kai sekretorė rytoj grįš, jis duos jai laiko iššit- 
ruoti laišką iki savaitės pabaigos. Tada, jei niekas nepaaiškės, jie turės 


judėti toliau. 

Karlas buvo beketinąs prašyti Asado išvirti puodelį to šleikščiai 
saldaus lipnaus gėrimo, bet iš bambėjimo koridoriuje suprato, kad jis 
tebesikeikia, nes turi laipioti kopėčiomis aukštyn ir žemyn ir dar visą 
laiką jas stumdyti. Detektyvas svarstė, ar pasakyti jam apie tokias pat 
kopėčias sandėliuke prie Laidojimo klubo, bet patingėjo. Šiaip ar 
taip, vyrukas po valandos baigs tvarkytis. 

Mjorkas atvertė seną padegimo Riodovrėje bylą. Kai paskutinį 
kartą šią bylą perskaitė, turėjo nunešti pas viršininką, kad tas padėtų 
ją ant tokių pat bylų kalno, jau iškilusio ant jo stalo. 

Padegimas Riodovrėje tūkstantis devyni šimtai devyniasdešimt 
penktaisiais metais. Ką tik renovuotas rinktinių baltai dažytų patal- 
pų stogas Damhusdalene staiga įgriuvo, o liepsna per kelias akimir- 
kas prarijo visą viršutinį aukštą. Smilkstančiuose griuvėsiuose buvo 
rastas kūnas. Patalpų savininkas neturėjo supratimo, kieno tas lavo- 
nas, nors pora kaimynų tvirtino matę palėpės languose visą naktį 
degusią šviesą. Kadangi kūnas liko neatpažintas, manyta, jog auka 
tapo kažkoks įsibrovęs benamis, nesugebėjęs virtuvėlėje tinkamai 
naudotis dujomis. Tik tada, kai dujų bendrovė pranešė policijai, kad 
dujos šiame name išjungtos, byla buvo perduota Riodovrės polici- 
jos Žmogžudysčių skyriui, kur gulėjo dokumentų spintoje iki „O“ 
skyriaus įkūrimo. Ten ji ir toliau būtų gulėjusi niekieno nepastebėta, 
jei ne Asadas, atkreipęs dėmesį į tą griovelį ant aukos mažojo kairės 
rankos piršto kaulo. 

Karlas paėmė telefoną, surinko Žmogžudysčių skyriaus viršinin- 
ko numerį ir susierzino išgirdęs niurgzlų ponios Sorensen balsą. 

— Labai trumpai, ponia Sorensen, - pradėjo jis, - kiek bylų... 

— Čia jūs, Mjorkai, sujungsiu jus su kai kuo, kas nesusigūžia pa- 
minėjus jūsų vardą. 

Vieną dieną jis padovanos jai kokį mirtinai nuodingą gyvūną. 


— Sveikas, brangusis, - suskambo linksmas Lizos balsas. 


70 JUSSI ADLER-OLSEN 


Ačiū Dievui. Matyt, Sorensen dar neprarado užuojautos. 

— Gal galėtum pasakyti, kiek aukų iš tikrųjų buvo atpažinta po 
paskutinių padegimų? Iš esmės, kiek iš viso dabar turim padegimų? 

— Kalbi apie pačius paskutinius? Jų yra trys, o mes šiaip taip nus- 
tatėm vienos iš aukų tapatybę. 

- Šiaip taip? 

— Na, vardą sužinojom iš jo nešioto medaliono, bet be šito iš tiesų 
nežinom, kas jis toks. Galim klysti ir dėl vardo. 

— Gerai. Dar kartą pasakyk, kur kilo gaisrai? 

— Argi neskaitei bylų? 

- Lyg ir skaičiau, - jis staiga iškvėpė. - Žinau, kad vienas kilo 
Riodovrėje tūkstantis devyni šimtai devyniasdešimt penktaisiais. O 
ką tu žinai? 

— Vienas praėjusį šeštadienį Stokholmo gatvėje, vienas kitą dieną 
Emdrupe ir paskutinis Šiaurės vakarų rajone. 

— Stokholmo gatvėje? Atrodo, ten turtuolių rajonas. Gal kartais 
žinai, kuris pastatas smarkiausiai sudegė? 

— Manau, Šiaurės vakaruose. Adresas — Dortėjos kelias. 

— Ar nustatytas ryšys tarp šių gaisrų? Kas žinoma apie pastatų 
savininkus? Renovacijos darbus? Ar kaimynai naktį matė šviesas? 
Terorizmas? 

— Nieko neišaiškinta, kiek žinau. Bet su byla dirba daug žmonių. 
Turėtum paklausti kurio nors iš jų. 

— Ačiū, Liza. Paklausčiau, bet byla ne mano, ar ne? 

Detektyvas, tikėdamasis padaryti įspūdį, suteikė savo balsui 
skambesio, paskui vėl numetė aplanką ant stalo. Atrodo, jie žino, ką 
daro, pagalvojo jis. Tada koridoriuje išgirdo balsus. Tikriausiai tie 
sumauti landūnai iš Sveikatos ir saugos agentūros grįžo vėl kabinėtis. 

— Taip, jo kabinetas štai ten, - Karlas išgirdo išdavikišką Asado 
kranksėjimą. 

Jis įsižiūrėjo į musę, zvimbiančią po kabinetą. Jei gerai apskaičiuo- 
tų laiką, galėtų tėkšti ją į veidą tam šliaužiojančiam kirminui iš Svei- 
katos ir saugos agentūros. 

Mjorkas atsistojo už durų, iškėlęs paruoštą aplanką su Riodovrės 
byla. 

Tarpduryje pasirodęs veidas buvo jam nematytas. 

— Sveiki, — tarė svečias, ištiesęs ranką. - Ydingas. Inspektorius, 
Kopenhagos vakarai, Albertslundas. 

Detektyvas linktelėjo. 

— Ydingas? Čia jūsų vardas ar pavardė? 

Žmogus nusišypsojo. Gal nė pats gerai nežinojo. 

— Aš čia dėl padegimų. Padėjau Antonsenui tirti bylą Riodovrėje 
tūkstantis devyni šimtai devyniasdešimt penktaisiais metais. Marku- 
sas Jakobsenas norėjo būti informuotas asmeniškai. Jis sakė pasikal- 
bėti su jumis, kad supažindintumėt su savo padėjėju. 

Mjorkas su palengvėjimu atsiduso. 

— Katik jį sutikot. Jis tas, kuris laipioja kopėčiomis. 

Svečias prisimerkė. 

— Norite pasakyti, kad čia tas vyrukas, su kuriuo kalbėjau? 

— Taip. Ar nepanašus? Jis išlaikė egzaminus Niujorke, paskui pra- 
ėjo specialius mokymus Skotland Jarde dėl DNR ir atvaizdų analizės. 

Ydingas prarijo jauką ir pagarbiai linktelėjo. 

- Asadai, gal galėtum trumpam ateiti čia? — sušuko Karlas, Rio- 
Jovrės byla staiga numušdamas musę. 

Jis supažindino Ydingą su padėjėju. 

- Ar baigei dėlioti tas fotokopijas? 

Asado akių vokai nusileido. Pakankamas atsakymas. 

- Markusas Jakobsenas sako, kad aplankas su Riodovrės bylos 
uriginalu yra pas jus, - prabilo Ydingas, paspaudęs Asadui ranką. — 


Sakė, žinot, kur jis yra. 

Padėjėjas mostelėjo į aplanką Karlo rankose tą pačią akimirką, 
kai tas jau ruošėsi vėl tėkšti musei. 

— Štai kur. Ar tai viskas? 

Šiandien jis tikrai buvo prastos formos. Visos tos kvailystės su 
Rouze sugadino jam nuotaiką. 

— Viršininkas ką tik teiravosi apie smulkmenas, kurių gerai nepri- 
simenu. Ar neprieštarausit, jei greitai peržvelgsiu bylą? 

— Nesivaržykit, - atsakė Karlas. - Mes čia truputį užsiėmę, todėl 
atsiprašysim. 

Jis nusitempė padėjėją skersai koridorių ir atsisėdo už jo stalo po 
plakatu su kažkokiais griuvėsiais smėlynuose. Apačioje buvo užrašas 
Rasafa, kad ir kas tai būtų. 

— Asadai, ar ta tavo krosnelė veikia? - parodė detektyvas į arbatos 
virtuvą. 

— Gali įsipilti paskutinį puodelį, Karlai. Sau išsivirsiu šviežios, — 
padėjėjas nusišypsojo dėkingai sužibusiomis akimis. 

— Kai tik tas, koks ten jo vardas, dings, mes išvyksim, Asadai. 

— Kur? 

— Į Šiaurės vakarus, apžiūrėti visiškai sudegusio pastato. 

— Bet čia ne mūsų byla, Karlai. Kiti ant mūsų supyks. 

— Gal iš pradžių. Bet jų pyktis praeis. 

Asadas neatrodė įtikintas. Paskui jo išraiška pasikeitė. 

— Radau dar vieną raidę mūsų laiške, — pranešė jis. - Taip pat 
dabar įtariu kažką labai negero. 

— Ką tu sakai. Tai kas ten yra? 

— Dabar nesakysiu. Tu tik pasijuoksi. 

Tie žodžiai nuskambėjo kaip geriausia tos dienos žinia. 

— Viso labo, ačiū, - tarė Ydingas. Iškišęs už durų galvą jis žiūrėjo 
į šokančiais drambliais papuoštą puodelį, iš kurio Mjorkas gėrė ar- 


batą. 

— Aš pamėtėsiu šitą Jakobsenui, jei jūs nieko prieš? - rankose jis 
laikė porą dokumentų. 

Abu linktelėjo. 

— O, beje, pažadėjau perduoti sveikinimus nuo savo pažįstamo. 
Ką tik su juo susidūriau valgykloje. Laursenas iš Teismo ekspertizių 
skyriaus. 

— Tomas Laursenas? 

— Taip, jis. 

Mjorkas nustebo. 

- Juk jis loterijoje laimėjo milijoną ir metė darbą. Pasibjaurėjęs ir 
pavargęs nuo lavonų, kaip pats sakydavo. Ką jis čia veikia? Vėl apsi- 
vilko chalatą? 

— Deja, ne. Teismo medicinos ekspertai turėjo apsieiti be jo. Vie- 
nintelis juokingas apdaras, kurį jis dabar dėvi, yra prijuostė. Tomas 
(dirba valgykloje. 

— Čia pokštas, tiesa? — Karlo vaizduotėje iškilo stambus, raume- 
ningas vyras. Jeigu ant tos prijuostės nebūtų kokio vyriško šūkio, 
pavyzdžiui, DIDŽIOJO TĖTUŠIO PRAKAITO ŠLUOSTĖ, 
vaizdas iš tiesų būtų juokingas. - Kas atsitiko? Maniau, jis investavo 
į visokias bendroves. 

Ydingas linktelėjo. 

- Taip. Ir buvo apšvarintas. Sakyčiau, skaudus nusivylimas. 

Ietektyvas nepatikliai papurtė galvą. Štai ką gauni, kai bandai 
buti praktiškas. Gerai, kad jis pats neturi nė skatiko. 

Kada Tomas grįžo? 

Sakė, kad maždaug prieš mėnesį. Negi niekada nepietaujat val- 
4ykloje? 

Ar aš panašus į pusgalvį? Iš čia iki tos sriubos virtuvės dešimt 


milijonų pakopų. Manau, pastebėjot, kad liftas neveikia? 

Verslo įmones ir įstaigas, įsikūrusias atokiai nuo šešių šimtų me- 
trų ilgio gudronuoto plento ruožo, vadinamo Dortėjos keliu, galėjai 
suskaičiuoti ant vienos rankos pirštų. Toje gatvėje buvo įsikūręs Kri- 
zių paramos centras, įrašų studija, vairavimo mokykla, menų ir kul- 
tūrinės veiklos centrai, etninės draugijos ir daug kitų. Buvęs pramo- 
ninis rajonas atrodė neįveikiamas, nebent būtų sulygintas su žeme, 
kaip K. Frandseno didmenininkų atveju. 

Didžioji dalis valymo darbų buvo baigta per metus, bet tyrimo 
grupės darbas tik prasidėjo. Pro šalį praėjo keli kolegos ir nepasi- 
sveikino nė galvos linktelėjimu, bet Karlas nenustebo. Jis palaikė tai 
pavydo ženklu, giliai širdyje žinodamas, kad galbūt taip nėra. Tai 
nesvarbu, nes jam nė velnio nerūpi. 

Detektyvas sustojo kiemo viduryje, priešais įėjimą į pastatą, ir 
žiūrėjo į griuvėsius. Vargu ar tai buvo saugotinas statinys, bet jį supo 
nauja cinkuota tvora. Akį rėžiantis kontrastas. 

— Mačiau tokių dalykų Sirijoje, Karlai. Parafino krosnelė perkais- 
ta, tada bum... - Asadas rankomis pavaizdavo sprogimą. 

Mjorkas įdėmiai žiūrėjo į antrą aukštą. Atrodė tarsi stogas būtų 
pakilęs ir vėl nukritęs į vietą. Stori suodžių pirštai tiesėsi nuo pakrai- 
gės iki fibrocementinės stogo dangos. Stoglangiai buvo išdužę. 

- Ilgai neužtruko, - pagalvojo jis, paskui susimąstė, kas žmogui 
galėtų būti pažadėta, kad jis savo noru nors kelias dienas praleistų 
tokioje negražioje, niūrioje vietoje kaip ši. Gal tai buvo dirbtina. Ir 
visai nesavanoriška. 

— Karlas Mjorkas, „O“ skyrius, - prisistatė detektyvas pro šalį ci 
nančiam jaunesniosios kartos tyrėjui. - Tikiuosi, jūs neprieštarausi 


te, jei mes čia apsižvalgysime? Ar įkalčiai surinkti ? 

Vyrukas gūžtelėjo. 

— Nemanau, kad kas nors čia ką padarys, kol tas sumautas statinys 
nebus nugriautas. Žiūrėkit, kur einat. Mes padarėm iš lentų praėji- 
mą, bet ten vis tiek nesaugu. 

— K. Frandseno didmenininkai? Ką jie importavo? - pasiteiravo 
Asadas. 

— Įvairius dalykus kopijavimo verslui. Viskas viename aukšte, — 
paaiškino tyrėjas. - Jie neįsivaizdavo, kad kažkas apsigyveno palėpė- 
jų, todėl visi čia dirbę buvo gerokai sukrėsti. Jiems pasisekė, kad visas 
pastatas dūmais neparūko. 

Mjorkas linktelėjo. Tokios įmonės kaip ši visada turėtų būti įsi- 
kūrusios už šešių šimtų metrų nuo gaisrinės. Vietinėms gaisrinėms 
pasisekė išvengti idiotiškų konkursinių reikalavimų, primetamų ES 
valdžios institucijų. 

Kaip ir manyta, visas antras aukštas buvo sunaikintas. Tinko 
plokštės, dengusios nuožulnias lubas, kabojo gabalais, o dar stovin- 
čios pertvaros virto dantytomis keteromis, primenančiomis sprogi- 
mo epicentrą. Nusiaubtas, nuo suodžių pajuodęs pasaulis. 

— Kur buvo kūnas? - paklausė Karlas vyresnio žmogaus, prisista- 
čČiusio draudimo bendrovės, savarankiškai tiriančios gaisrą, atstovu. 

Draudikas parodė dėmę ant grindų - tai buvo aiškus atsakymas 
į klausimą. 

— Buvo baisus sprogimas, viena po kitos kilo dvi sprogimo ban- 
os, - paaiškino jis. - Pirmoji įžiebė liepsną, antroji išsiurbė iš patal- 
pos deguonį ir ją vėl užgesino. 

- Taigi kalbam ne apie įprastą, santykinai lėtai plintantį gaisrą, 
kuriame auka žūva apsinuodijusi anglies monoksidu, - pastebėjo 
(letektyvas. 

- Ne. 

- Kaip manot, ar žmogus galėjo netekti sąmonės po pirmojo 


sprogimo? Gal paprasčiausiai sudegė gaisre? 

— Negaliu pasakyti. Iš palaikų mažai kas belikę, nenorėčiau spė- 
lioti. Šiuo atveju vargu ar kas liko iš aukos kvėpavimo takų, todėl 
tikriausiai nepavyks nustatyti suodžių koncentracijos plaučiuose ir 
trachėjoje, - draudimo bendrovės atstovas papurtė galvą. - Sunku 
patikėti, kad kūnas galėjo taip sudegti per tokį trumpą laiką bū- 
tent šiame gaisre. Aš apie tai kitą dieną užsiminiau jūsų kolegoms 
Emdrupe. 

— Ką bandote pasakyti? 

— Na, mano nuomone, gaisras buvo sukeltas norint nuslėpti fak- 
tą, kad auka žuvo kitame gaisre. 

— Manor, kūnas buvo perkeltas? Ką tyrėjai apie tai sakė? 

— Jie visiškai pritarė, kiek supratau. 

- Taigi turim reikalų su žmogžudyste? Žmogus nužudomas, su- 
deginamas ir perkeliamas į kitą gaisrą. 

— Na, visų pirma, mes nežinom, ar jis buvo nužudytas. Kita ver- 
tus, manau, labai tikėtina, jog kūnas buvo čia perkeltas. Tiesiog neįsi- 
vaizduoju, kaip toks trumpas gaisras, nors ir labai smarkus, gali taip 
sunaikinti žmogaus kūną. Noriu pasakyti, kad kalbam apie skeletą. 

- Arjūs tyrėte visus tris gaisrus? - įsiterpė Asadas. 

— Iš principo galėjau tirti, nes dirbu ne vienai draudimo bendro- 
vei, bet gaisrą Stokholmo gatvėje tyrė mano kolega. 

— Ar kitų gaisrų vaizdai priminė šį? - pasidomėjo Mjorkas. - Tu- 
riu galvoje padegimų vietas. 

— Ne, išskyrus tai, jog sudegusiuose pastatuose niekas negyveno. 
Iškelta versija, kad aukos buvo benamiai. 

— Manot, visi gaisrai tokie patys? Lavonai buvo paguldyti tuščio- 
je patalpoje ir vėl sudeginti? - paklausė padėjėjas. 

Draudikas nenuleisdamas akių žiūrėjo į šį neįprastą tyrėją. 

— Taip, manau, galima daryti tokią prielaidą. 

Karlas pakėlė galvą ir pažvelgė į pajuodusias sijas. 

— Turiu jums porą klausimų, o tada daugiau nebegaišinsiu. 

— Klauskit. 

— Kam reikėjo dviejų sprogimų, kodėl nesudegintas visas namas 
iki pamatų, kaip kad antras aukštas? Gal turit kokių minčių? 

— Man atėjo į galvą vienintelis dalykas - padegėjas norėjo pada- 
ryti mažiau žalos. 

— Ačiū! Antras: ar galėtume jums paskambinti, jei kiltų daugiau 
klausimų? 

Žmogus nusišypsojo ir ištraukė vizitinę kortelę. 

— Žinoma, mano vardas Torbenas Christensenas. 

Karlas graibėsi kišenėje savo kortelės puikiai žinodamas, kad to- 
kios neturi. Rouzė turės papildomai darbo, kai grįš. 

— Nesuprantu, - Asadas stovėjo kiek atokiau, vedžiodamas lini- 
jas ant suodžiais aprūkusios nuožulnios sienos. Matyt, jis iš tų, kurie 
trupučiu dažų ant piršto sugeba išsitepti drabužius ir viską aplink 
save. Šiaip ar taip, jis taip išsitepė veidą ir drabužius, kad suodžių 
kiekio būtų pakakę vidutinio dydžio pietų stalui išterlioti. - Nesu- 
prantu to, apie ką kalbat, prasmės. Viskas turi būti susiję: žiedas ant 
piršto ar pirštas, kurio nėra, tada kūnai, gaisrai, taip pat ir visa kita, — 
padėjėjas staiga atsisuko į draudiką. - Kiek pinigų bendrovė nori iš 
jūsų už šį namą? Čia bjauri sena lūšna. 

Torbenas suraukė kaktą. Mintis apie draudimo apgavystę dabar 
buvo tinkamai pateikta, nors jis nebūtinai turėjo pritarti šiai nuo- 
monei. 

— Tiesa, pastatas ne be trūkumų, bet bendrovė tikrai turi tiesę į 
kompensaciją. Čia kalbam apie draudimą nuo gaisro. Ne puvinio ar 
grybo padarytų nuostolių padengimą. 

— Kiek? 

— O, sakyčiau, apie septynis, gal aštuonis šimtus tūkstančių kro- 


nų. 

Asadas švilptelėjo. 

— Arjie atstatys namą ant apdegusio pirmo aukšto? 

— "Tai visiškai priklausys nuo draudimo liudijimo savininkų. 

— "Tai jie gali viską nugriauti, jei nori? 

— Žinoma. 

Karlas pažvelgė į Asadą. Jis neabejotinai kažką užčiuopė. 

Jiems grįžtant į automobilį detektyvo neapleido jausmas, kad jie 
tuoj aplenks priešininką, kuris šį kartą bus ne paprastas piktadarys, 
o Kopenhagos policijos Žmogžudysčių skyrius. 

Būtų smagu nušluostyti jiems nosis. 

Mjorkas abejingai linktelėjo galva atsisveikindamas su tyrėjais, 
vis dar stoviniuojančiais kieme. Kodėl jis turėtų duoti jiems bent 
dieną laiko? 

"Tai, ką juodviem su Asadu reikia sužinoti, galėtų išsiaiškinti ir 
patys. Padėjėjas akimirkai stabtelėjo perskaityti grafičio. Ant švarios 
sienos buvo užteptos žalios, baltos, juodos ir raudonos raidės. 

Izraeli lauk iš Gazos ruožo. Palestina palestiniečems. 

— Nesugeba parašyti be klaidų, - pakomentavo Asadas jiems įli- 
pus į automobilį. 

Stebuklai niekada nesibaigia. Maniau, kad ir tu nesugebi, pagal- 
vojo Karlas, bet garsiai neištarė. 

Užvedęs automobilį jis pažvelgė į savo padėjėją. Tas sėdėjo įsmei- 
gęs žvilgsnį į prietaisų skydelį. Mintimis buvo nuklydęs kažkur labai 
toli. 

— Ei, Asadai, ar yra kas namie? 

Jis nė nemirktelėjo. 

— Taip, aš čia. 


Jiedu nepratarė nė žodžio, kol grįžo į policijos nuovadą. 


Mažos bendruomenės salės langai žėrėjo lyg išlydytas metalas. Va- 
dinasi, tie kretinai jau buvo pradėję pamaldas. 

Prieškambaryje nusirengęs apsiaustą jis pasisveikino su vadinamąja 
nešvaria moterimi, sergančia mėnesinėmis; ji stovėdama klausėsi iš sa- 
lės sklindančių egzaltuotų giesmių, tada kiek galėdamas atsargiau įėjo 
pro dvigubas duris. 

Susirinkimas buvo pasiekęs tą ribą, kai ekstazė artėja link aukščiau- 
sio kulminacijos taško. Jis kelis kartus čia lankėsi anksčiau, ritualas 
visada buvo toks pat. Pastorius, apsirengęs namie siūtais drabužiais, 
stovėjo prie altoriaus teikdamas Paguodą — taip jie vadino Eucharis- 
tiją. Netrukus visi — vaikai ir suaugusieji — pagal jo komandą pakils ir 
sustos glaudžiu būriu, nuleidę galvas, susilies į viena baltais apdarais. 

Ši Komunija kiekvieną ketvirtadienio vakarą buvo svarbiausias 
savaitės įvykis. Čia bendruomenė gaudavo duonos ir vyno iš Dievo 
Motinos, įsikūnijusios į pastorių. Greitai susirinkusieji čia, Motinos 
salėje, pasileis džiaugsmingai šokti bei garbstyti Dievo Motiną, pade- 
ant šventajai dvasiai pagimdžiusią Viešpatį Jėzų Kristų. Jie atskleis 
kalbų dovaną, melsis už visus negimusius vaikus, šiltai glėbesčiuosis, 
prisimins jausmingumą, su kuriuo Dievo Motina pasišventė Viešpa- 


iui, ir daug kitų niekų. 

Tai buvo nesąmonės, kaip ir visa kita, kas čia vyko. 

Vyras tyliai nuėjo į tolimiausią salės kampą ir atsistojo prie sienos. 
Žmonės jam nuoširdžiai šypsojosi. Šypsenos rodė, kad čia visi sutin- 
kami svetingai. O po kelių akimirkų, kai bendruomenė pasiekė eksta- 
zę, tikintieji dėkojo atvykėliui už tai, kad atėjo čia ilgėdamasis Dievo 
Motinos. 

Tuo tarpu jis stebėjo pasirinktą šeimą. Motina, tėvas ir penki vai- 
kai. Tokiose bendruomenėse šeimos retai būna mažesnės. 

Iėvas stovėjo beveik užstotas dviejų sūnų, o priešais juos į šalis ri- 
tmingai lingavo trys mergaitės, jų ilgi palaidi plaukai švysčiojo su kie- 
kvienu judesiu. Toliau, tarp moterų, stovėjo jų motina, pravėrusi lū- 
pas, užmerktomis akimis, rankomis lengvai prilaikydama krūtis. Visos 
moterys stovėjo tokia poza. Atsiribojusios nuo pasaulio, susiliejusios 
su kolektyvine sąmone, virpėdamos Dievo Motinos akivaizdoje. 

Dauguma jaunų moterų laukėsi, viena, matyt, labai greitai turėjo 
gimdyti, jos drabužiai buvo dėmėti nuo išsiskiriančio pieno. 

Vyrai žiūrėjo į šias vaisingas moteris su nuolankiu susižavėjimu. 
Moters kūnas, išskyrus menstruacijų laikotarpį, buvo labiausiai garbi- 
namas objektas bet kuriam Motinos bažnyčios sekėjui. 

Šiame vaisingumo garbintojų susirinkime suaugę vyrai stovėjo 
rankas sukryžiavę ant šakumos. Berniukai kikendami bandė juos pa- 
mėgdžioti, turbūt neturėdami nė menkiausio supratimo, kas čia vyks- 
ta. Jie giedojo ir elgėsi kaip jų tėvai. Trisdešimt penki bendruomenės 
nariai buvo kaip vienas. Toks bendrumas nuodugniai išdėstytas Mo- 
tinos įstatyme. 

Bendrumas jų tikyboje, tikėjime į Dievo Motiną, pačios gyvybės 
esmę... jis klausėsi viso to, kol įgriso iki gyvo kaulo. 

Kiekviena sekta turi savo neginčijamą, nesuvokiamą tiesą. 

Vyras stebėjo Magdaleną, antrąją iš trijų mergaičių, kai pastorius 


mėtė duoną bendruomenės nariams ir pliauškė liežuviu. 

Mergaitė atrodė nutolusi, paskendusi mintyse. Ar ji galvoja apie 
Eucharistiją? Ar apie tai, ką slepia sode prie namų? Gal mąsto apie tą 
dieną, kai ją inicijuos kaip Motinos tarnaitę, kai išrengs ir panardins į 
šviežią avies kraują? Ar apie tą dieną, kai jai parinks vyrą ir giedos gies- 
mę jos įsčioms, kad jos duotų vaisių? Buvo sunku atspėti. Kas dedasi 
dvylikametės galvoje? Žino tik ji. Gal mergaitė išsigandusi, ir nėra ko 
stebėtis, jei taip. 

Ten, iš kur jis buvo kilęs, būtent berniukai turėjo praeiti iniciaci- 
jos ritualą, buvo priversti dėl Bažnyčios atsisakyti savo laisvos valios, 
vilčių ir svajonių. Būtent jiems tekdavo stipriausias smūgis. Vyras per 
daug gerai tai prisiminė. Pernelyg gerai. 

Čia šis vaidmuo teko mergaitėms. 

Jis bandė sugauti Magdalenos žvilgsnį. Galų gale, gal ji mąsto apie 
tai, ką slepia sode? Gal mintis apie šią neminėtiną paslaptį sužadino 
joje kur kas stipresnes nei tikėjimas jėgas? 

Tikriausiai ją palaužti būtų sunkiau nei brolį. Dėl šios priežasties 
atvykėlis dar nebuvo apsisprendęs, kurį iš jų pasirinks. 


Kurį nužudys. 


Prieš įsilauždamas į namus jis palaukė valandą nuo to laiko, kai šei- 
ma išėjo į pamaldas, o saulė nusileido už horizonto. Prireiks tik poros 
minučių atidaryti namo langą ir įsibrauti į vieno iš vaikų miegamąjį. 

Kambarys, į kurį vyras įsilaužė, priklausė jauniausiajai mergaitei. Jis 
iš karto tai suprato. Ne todėl, kad miegamasis buvo rožinis ar sofa ap- 
dėliota pagalvėlėmis su išsiuvinėtomis širdelėmis. Atvirkščiai. Šiame 
kambaryje nebuvo lėlių barbių nei pieštukų su meškiukais ant galų, 
nei mažų batukų su raišteliais po lova. Nieko, kas atspindėtų normalų 
dešimtmetės mergaitės požiūrį į save ir ją supantį pasaulį. Ant sienos 


pakabinta krikšto suknelė buvo vienintelis dalykas, liudijantis, kad 

kambarys priklauso jauniausiajai seseriai. Tokia Motinos bažnyčios 
tradicija. Krikšto suknelė - tai Dievo Motinos vystyklas, branginamas 
ir perduodamas kitai gimusiai mergaitei, turinčiai jį kiek įmanoma la- 
biau saugoti. Kiekvieną šeštadienį prieš poilsio valandą mergaitė turė- 
jo atsargiai jį valyti šepečiu, o per Velykas išlyginti apykaklę ir nėrinius. 

Laimė nusišypsos tai mergaitei, kuri ilgiausiai išlaikys šį šventą au- 
deklą. Ji ne tik sulauks sėkmės gyvenime, bet ir bus apdovanota nepa- 
prasta laime bei džiaugsmu. Taip buvo sakoma. 

Įsilaužėlis nuėjo į tėvo kambarį ir greitai surado tai, ko ieškojo. Šei- 
mos nuosavybės dokumentai, kasmetiniai mokesčiai Motinos bažny- 
čiai su kiekvienam nariui nurodyta suma ir galų gale adresų sąrašai, iš 
kurių pavyko susidaryti naują sektos geografinio pasiskirstymo vaizdą 
tiek Danijoje, tiek visame pasaulyje. 

Nuo to laiko, kai jis smogė šiai sektai, vien Vidurio Jutlandijoje ji 
pasipildė bent šimtu tikinčiųjų. 


Ne itin maloni mintis. 


Patikrinęs visus kambarius vyras išsliuogė pro langą ir vėl jį uždarė. 
Įsižiūrėjo į sodą. Mažasis Magdalenos žaidimų kampelis buvo nepras- 
ta vieta. Ten ji būdavo beveik nematoma iš namo ir kitų sodo vietų. 

Jis pažvelgė į žemai pakibusį juodą debesį. Greitai sutems. Reikia 
veikti. 

Jis žinojo, kur ieškoti. Kitaip niekada nebūtų radęs. Magdalenos 
slėptuvę išdavė tik šakelė, styranti iš velėnos. Jis nusišypsojo ją išvydęs, 
paskui atsargiai pakėlė kumščio dydžio grumstą. Duobutė buvo iš- 
klota geltono plastiko maišeliu, o jame gulėjo sulankstytas blizgančio 
popieriaus lapas. 

Vyras vėl nusišypsojo jį išlankstęs. 


Paskui įsidėjo lapą į kišenę. 

Bendruomenės salėje jis ilgai stovėjo stebėdamas šią mergaitę il- 
pais plaukais ir įžūliai besišypsantį jos brolį Samuelį. Čia, tarp ben- 
dlruomenės narių, jie jautėsi saugūs. Tarp žmonių, kurie gyvena nieko 
nežinodami, ir tų, kurie greitai bus priversti gyventi su nepakeliamu 
žinojimu. 

Su baisia žinia apie tai, ką jis ketina padaryti. 

Kai giesmės baigėsi, jį apsupę maldininkai glostė jam galvą, veidą, 
pečius. Taip jie žavėjosi, kad jis ieško Dievo Motinos. Taip atsilygino 
jam už pasitikėjimą, džiaugėsi ir audringai reiškė entuziazmą, nes gavo 
progą parodyti jam kelią į amžinąją tiesą. Galų gale banda pasitrau- 
kė ir iškėlė į dangų rankas. Po akimirkos jie ims glostyti vienas kitą. 
Sektantų glamonės tęsis tol, kol viena iš moterų kris ant grindų ir leis 
IJievo Motinai įeiti į jos virpantį kūną. Vyras žinojo, kuri iš jų. Ekstazė 
jau švytėjo moters akyse. Liekna jauna moteris, kurios didžiausias pa- 
siekimas gyvenime buvo trys riebūs vaikai, šokinėjantys šalia jos. 

Kaip ir visi kiti, jis šaukė į lubas, kai tai įvyko. Vienintelis skirtu- 
mas, kad jis sulaikė savyje tai, ką visi kiti dabar iš visų jėgų stengėsi 


išlaisvinti. Velnią. 


Kai bendruomenės nariai pagaliau atsisveikino vieni su kitais, jis 
nepastebimai žengė į priekį ir atkišo koją, o Samuelis nuo viršutinio 
laiptelio griuvo į tuščią erdvę. 

Kai berniuko kelis atsitrenkęs į žemę trakštelėjo, vyras pajuto pa- 
lengvėjimą. Tarsi kaklo trekštelėjimas kartuvėse. 

Dabar viskas buvo gerai. 


Nuo šiol jis valdo padėtį. Viskas nuspręsta. 

Grįžęs namo į Rioneholto parką tokią naktį kaip ši, televiziniam 
šlamštui skardenant pro betoninius blokus ir virtuvių languose šmė- 
žuojant moterų siluetams, Karlas jautėsi lyg kurčias muzikantas sim- 
foniniame orkestre, nesugebantis suprasti muzikos. 

Jam vis dar buvo sunku suprasti, kaip čia taip išėjo. Kodėl jis jau- 
čiasi toks vienišas? 

Jei pilvotas buhalteris ir nuoboda kompiuterininkas plonomis 
kaip degtukai rankomis gali sukurti šeimas ir jas išsaugoti, kodėl, po 
velnių, jam nepavyko? 

Detektyvas nenoromis atsakė į kaimynės Syserės pasveikinimą. Ji 
stovėjo šaltoje savo virtuvės šviesoje kažką čirškindama ant viryklės. 
Ačiū Dievui, Syserė grįžo į savo namus po to sunkaus pirmadienio 
ryto. Jei nebūtų grįžusi, iki šiol jis jau būtų nebežinojęs, ką daryti. 

Mjorkas liūdnai spoksojo į lentelę su pavarde ant durų. Dabar 
šalia Vigos ir jo vardų buvo įrašyti nauji. Jam netrūko draugijos da- 
lijantis būstą su Mortenu Holandu, Džesperu ir Hardžiu. Net ten 
stovėdamas girdėjo viliojamą bruzdesį už durų. Gal jie taip pat sa- 
votiška šeima. 


Tik ne tokia, apie kokią jis svajojo. 


ATPIRKIMAS 85 


Paprastai detektyvo uoslė pranešdavo apie to vakaro meniu vos 
įžengus į prieškambarį. Dabar jo šnerves pakuteno ne Morteno kuli- 
narinių pastangų aromatas. Bent jau jis taip tikėjosi. 

— Ar viskas gerai? - sušuko Karlas į priekinį kambarį, kur papras- 
tai rasdavo Morteną su Hardžiu. Jis įkišo galvą pro duris. Viduje ne- 
buvo nė gyvos dvasios. Kažkas vyko vidiniame kiemelyje. Viduryje, 
po šildytuvu, detektyvas išvydo Hardžio lovą su visu lašelinės stovu, 
o aplink ją būriavosi kaimynai, apsirengę šiltais darbužiais, kimšo 
keptas dešreles ir iš butelių maukė alų. Iš jų kvailų išraiškų buvo aiš- 
ku, kad linksmybės tęsiasi mažiausiai porą valandų. 

Mjorkas pabandė nustatyti, iš kur sklinda tas bjaurus kvapas, ap- 
supęs jį vos įžengusį pro priekines namų duris. Uoslė nuvedė prie 
prikaistuvio, palikto ant virtuvės spintelės. Jo turinys labiausiai pri- 
minė pasenusius konservus, suanglėjusius ant karštos viryklės. Ypač 
bjauru. Be to, apmaudu dėl prikaistuvio, kurio ateities perspektyvos 
neabejotinai tapo miglotos. 

— Kas čia dedasi? - paklausė Karlas išėjęs į kiemelį ir nenuleisda- 
mas akių nuo Hardžio. Tas nejudėdamas gulėjo po keturiomis pūki- 
nėmis antklodėmis, išsišiepęs iki ausų. 

— Hardis vėl ėmė jausti nedideliame žasto plote, - paaiškino 
Mortenas. 

— "Taip, jis taip sako. 

Mortenas atrodė kaip berniukas, ką tik pirmą kartą paėmęs į ran- 
kas pornografinį žurnalą ir tuoj jį atversiantis. 

— Na, žinai, jis pajuto silpną refleksą vienos rankos smiliuje ir di- 
džiajame piršte. 


Karlas papurtė galvą ir pažvelgė į Hardį. 

— Kas čia, kažkoks neurologinis spėlionių žaidimas? Tiesiog pa- 
sirūpinkit liautis, kai pasieksim apatinę dalį, gerai ? 

Mortenas šypsojosi, rodydamas vyno nuspalvintus dantis. 

— O prieš dvi valandas jis pajudino riešą, Karlai. Tikrai. Net pa- 
miršau, kad gaminu pietus! - jis džiaugsmingai išskėtė rankas į šalis, 
parodydamas savo apkūnią figūrą. Atrodė, tarsi ketintų pulti detek- 
tyvui į glėbį. Karlas tikėjosi, kad nuomininkas to nedarys. 

— Tuomet, Hardi, pažiūrėkim, - sausai ištarė Karlas. 

Mortenas nutraukė antklodes ir atidengė blyškią Hardžio odą. 

— Nagi, bičiuli, - pakartojo Mjorkas. 

Tas užsimerkė, sukando dantis, žandikaulio raumenys nuo pa- 
stangų įsitempė. Atrodė, kad Hardis valdo kiekvieną impulsą savo 
kūne, nervais sklindantį į tą atidžiai tikrinamą riešą. Veido raumenys 
ėmė drebėti ir tai tęsėsi tol, kol galiausiai jis buvo priverstas iškvėpti 
ir pasidavė. 

Per jo žiūrovų būrį nuvilnijo atodūsis, lydimas įvairių padrąsini- 
mo šūksnių. Deja, Hardžio riešas nesujudėjo. 

Mjorkas jam paguodžiamai mirktelėjo, paskui pasivedėjo Morte- 
ną link gyvatvorės. 

— Turi pasiaiškinti, Mortenai, ką visa tai turėtų reikšti. Tu už jį 
atsakingas. Jėzau Kristau, čia tavo darbas. Liaukis teikti vargšui žmo- 
gui nepagrįstų vilčių. Kas jis tau, koks klounas? Lipu į viršų apsi- 
rengti ką nors patogesnio. Tu išsiųsk visus namo ir grąžink Hardį 
ten, kur radai, supratai? Turėsim apie tai pasikalbėti. 

Jis nebuvo nusiteikęs atsiprašymams. Mortenas galėjo pasilaikyti 


juos svečiams. 


— Papasakok vėl, - po pusvalandžio paprašė Mjorkas. 
Hardžio žvilgsnis buvo ramus. Gulėdamas jis atrodė oriai. Du 


šimtai septyni centimetrai gyvybės, kuriai nepasisekė. 

— "Tai tiesa, Karlai. Mortenas to nematė, bet stovėjo greta manęs. 
Aš pajudinau riešą. Taip pat man truputėlį suskaudo. Petyje. 

— "Tai kodėl negali to padaryti dabar? 

— Aš iš tikrųjų nežinau, kaip man tai pavyko, bet judesys buvo 
valingas. Ne šiaip spazmas. 

Mjorkas uždėjo ranką ant suluošinto draugo kaktos. 

— Kiek žinau, tai, ką tu sakai, beveik neįmanoma. Gerai, aš tavim 
tikiu, tiesiog nežinau, ką daryti. Štai ir viskas. 

— Aš žinau, - įsiterpė Mortenas. - Hardis tebeturi tą mažą jautrų 
plotelį ant peties. Štai iš kur sklinda skausmas. Manau, petį reikia 
stimuliuoti. 

Detektyvas papurtė galvą. 

— Hardi, ar tu įsitikinęs, kad tai geras sumanymas? Man atrodo 
nesąmonė. 

— Ir kas? - nutraukė jį Mortenas. - Aš esu su juo, tai kaip galėčiau 
pakenkti? 

— Pradžioje pritrūksim prikaistuvių. 

Karlas dirstelėjo į prieškambarį. Kabykloje vėl trūksta vienos 
striukės. 

— Ar Džesperas neateis pietauti ? 

— Jis Brionšiojoje su Viga. 

Tai atrodė negerai. Ko jam reikia toje šaltoje pašiūrėje? Beje, 
Džesperas nesutaria su Vigos naujuoju draugu. Ne todėl, kad vyru- 
kas nešioja akinius storais rėmeliais ir rašo eiles, o todėl, kad reika- 
lauja skaityti jas garsiai ir nori būti dėmesio centre. 

— Kąjis ten veikia? Negi vėl praleidinėja pamokas? - Karlas nu- 
sivylęs papurtė galvą. Vaikinui liko vos pora mėnesių iki baigiamųjų 
egzaminų. Su ta apgailėtina nauja vertinimo sistema ir vyriausybės 
pradėta netikusia vidurinės mokyklos reforma jis turės sėdėti pamo- 


kose ir bent jau apsimesti, kad mokosi, kitaip susimaus. 

Jo minčių giją nutraukė Hardis. 

— Atsipalaiduok, Karlai. Mudu su Džesperu kasdien ruošiam jo 
namų darbus, kai jis grįžta iš mokyklos. Patikrinu prieš jam išeinant 
pas Vigą. Vaikinas puikiai susitvarko. 

Džesperas susitvarko. Tai nuskambėjo beveik keistai. 

— "Tai ką jis veikia su motina? 

— Viga paskambino ir paprašė pas ją ateiti. Ji nelaiminga, Karlai. 
Jai įgriso toks gyvenimas, nori grįžti namo. 

— Kalbi apie situos namus? 

Hardis linktelėjo. Mjorkas dar niekada nesijuto taip arti šoko su- 
kelto kolapso. 


Mortenas turėjo atnešti dvigubą viskio. 


Naktis buvo bemiegė, o rytas varginantis ir slegiantis. 

Pagaliau atsisėdęs prie savo stalo kabinete Karlas jautėsi dar la- 
biau pavargęs nei praėjusį vakarą eidamas gulti. 

— Iš Rouzės jokių žinių? — paklausė jis Asado, padėjusio priešais 
jį lėkštę su kažkokiu nenusakomu gardėsiu. Matyt, žmogus norėjo 
nors kiek pakelti jam nuotaiką. 

— Skambinau Rouzei vakar vakare, bet ji buvo išėjusi. Taip sakė 
jos sesuo. 

— Negali būti, - jis nuvijo ištikimą seną draugę mėsinę musę, tada 
bandė paimti vieną iš saldžių objektų, kurie pasirodė stebėtinai tvir- 
tai prilipę prie lėkštės. 

— O ta sesuo sakė, ar Rouzė šiandien ateis? 

— Ta sesuo Yrsa ateis, bet ne Rouzė. Ji išvyko. 

— Ką? Kur išvyko? Sakai, ateis jos sesuo? Asadai, ar tu mane 
maustai? —- detektyvas ištraukė pirštus iš lipnaus musgaudžio lėkštė- 


je. Atrodė, lyg būtų nusiplėšęs odą. 

— Yrsa sakė, kad Rouzė kartais išvyksta dienai ar dviem, bet mes 
neturėtume jaudintis. Ji sugrįš, kaip visada. Taip ji man sakė. Tuo 
tarpu už Rouzę ateis padirbėti sesuo. Jos negali sau leisti prarasti pi- 
nigų. Štai ką sakė Yrsa. 

Mjorkas atlošė galvą. 

- Juokauji? Darbuotojai, dirbantys visu etatu, gali tiesiog dingti, 
kada panorėję, ką? Neblogai, ar ne? Rouzė tikriausiai kuoktelėjo, — 
jis būtinai nedviprasmiškai pasikalbės su sekretore, kai tik ji sugrįš. — 
O, ta Yrsa! Ji nepraeis pro budėtoją, jei tik aš tuo pasirūpinsiu. 

— O, aš tai jau išsiaiškinau su viršininko pavaduotoju Larsu Bjor- 
nu, Karlai. Tai ne problema. Jam nerūpi, jei atlyginimas bus moka- 
mas Rouzei. Yrsa yra laikina darbuotoja, kai Rouzės nėra dėl ligos. 
Viršininko pavaduotojas labai patenkintas, kad mes taip greitai su- 
radom jai pamainą. 

— Sakai, jam nerūpi? O Rouzės nėra dėl ligos? 

— Taip mes tai vadinam, ar aš teisingai supratau? 

Tai buvo panašu į maištą. 

Karlas paėmė telefoną ir surinko Larso Bjorno numerį. 

— Sveikas, gražuoliuk, - atsiliepė Lizos balsas kitame laido gale. 

Kas čia dabar? 

— Sveika, Liza. Bandau susisiekti su Bjornu. 

- Žinau. Aš vietoj jo atsakinėju į skambučius. Jis susirinkime su 
Jakobsenu ir komisaru dėl kadrų situacijos. 

— Ar gali mane sujungti? Man reikia pasikalbėti su juo bent pen- 
kias sekundes. 

— Apie Rouzės seserį ? 

Jo veido raumenys įsitempė. 

— Ar kartais su tavim tai nesusiję? 

— Karlai, žinai, aš esu atsakinga už laikinų darbuotojų sąrašus. 


Tiesą sakant, jis to nežinojo. 


90 JUSSI ADLER-OLSEN 


— Ar bandai man pasakyti, kad Bjornas sutiko laikinai pakeisti 
Rouzę, neatsiklausęs manęs? 

— Hey, take it easy! - angliškai šūktelėjo Liza ir spragtelėjo pirš- 
tais, tarsi žadindama Mjorką iš stingulio. - Mums trūksta darbuo- 
tojų. Šiuo metu Bjornas pritaria viskam. Tau reikėtų pamaryti, kas 
dirba kituose skyriuose. 


Jos juokas nesumažino detektyvo nusivylimo. 


K. Frandseno didmenininkai buvo ribotos atsakomybės akcinė 
bendrovė, turinti šiek tiek didesnį nei dviejų šimtų penkiasdešimties 
tūkstančių kronų įstatinį kapitalą, bet įvertinta maždaug šešiolika 
milijonų. Per pastaruosius finansinius metus, kurie baigėsi rugsėjį, 
vien jos vertybiniai popieriai buvo įvertinti aštuoniais milijonais, tad 
iš pirmo žvilgsnio neatrodė, kad bendrovė turi finansinių sunkumų. 

Vienintelė problema ta, kad jos klientai iš pradžių buvo savai- 
traščiai bei nemokami laikraščiai — sektorius, patyręs smūgį per pra- 
ūžusią finansų krizę. O tai, kaip Karlas suprato, galėjo staiga ir gana 
smarkiai paveikti Frandseno iždą. 

Tyrimas tapo dar įdomesnis, kai panašus vaizdas atsiskleidė 
bendrovėse, kurių pastatai sudegė Emdrupe ir Stokholmo gatvėje. 
Emdrupe įsikūrusios akcinės bendrovės JPP furnitūra, tiekiančios 
prekes Pasidaryk pats parduotuvėms ir pagrindiniams mediena pre- 
kiaujantiems centrams, metinė apyvarta buvo apie dvidešimt penki 
milijonai kronų. Tikriausiai dar pernai klestėjęs verslas dabar turėjo 
sunkumų. Atrodo, kad ir Osterbro bendrovė Visuomeniniai kon- 
sultantai, uždirbanti iš konkursinių projektų kūrimo pagrindinėms 
architektų įmonėms, pajuto tos bjaurios betono sienos, vadinamos 


ekonominiu nuosmukiu, griūtį. 

Be akivaizdaus pažeidžiamumo dabartinėmis finansinėmis sąly- 
gomis, visos trys bendrovės, rodos, neturėjo nieko bendra. Skirtingi 
savininkai, skirtingi klientai. 

Karlas pabarbeno pirštais į stalą. O kaip gaisras Riodovrėje tūks- 
tantis devyni šimtai devyniasdešimt penktaisiais? Ar jis dera prie 
bendro vaizdo? Verslas netikėtai susidūrė su sunkumais? Štai dabar 
jam reikėjo Rouzės. Velnio nešta moteris. 

— Tuk tuk, - pasigirdo kimus balsas prie durų. 

Tikriausiai čia Yrsa, pamanė detektyvas, žvilgtelėjęs į laikrodį. 
Buvo penkiolika po devynių. Ji atėjo beveik laiku. 

— Kiek dabar valandų? - neatsigręždamas paklausė Mjorkas. Ka- 
daise šito išmoko. Viršininkas, kuris kreipiasi į pavaldinius atsukęs 
jiems nugarą, parodo pranašumą. 

— Nežinojau, kad paskirtas susitikimas, - atsakė nosinis vyriškas 
balsas. 

Mjorkas taip greitai apsisuko, kad vos nuo kėdės nenukrito. 

Laursenas. Senas draugas Tomas Laursenas, teismo ekspertizės 
pareigūnas ir regbio žaidėjas. Žmogus, kuris laimėjo loterijoje didelę 
pinigų sumą, ją prarado ir galų gale įsidarbino policijos valgykloje. 

— Tomai. Po paraliais! Ką čia veiki? 

— Tavo malonus padėjėjas pakvietė mane užeiti ir pasilabinti su 
tavimi. 

Tarpduryje pasirodė šelmiškas Asado veidas. Ką jis veikė? Negi 
tikrai buvo užlipęs į valgyklą? Ar jam jau nebeužtenka jo paties aš- 
trių patiekalų ir kulinarinių stebuklų? 

— Užėjau nusipirkti bananų, Karlai, - padėjėjas pamojavo prie- 
šais jį geltonu vaisiumi. Ką jis apgaudinėja? Lipo į viršų dėl bananų? 

Detektyvas linktelėjo. Asadas pokštininkas. Visą laiką tai žinojo. 

Jiedu su Laursenu pasisveikino, kuo stipriau paspausdami vienas 


kitam rankas. Tas pats, kaip visada skausmingas, juokelis. 

— Smagu, kad užsukai, Tomai. Man ką tik apie tave pasakojo — 
koks ten jo vardas? — Ydingas iš Albertslundo. Suprantu, kad tavo 
grįžimas į beprotnamį ne visai savanoriškas? 

Laursenas lėtai papurtė galvą. 

— Na, matyt, aš pats kaltas. Bankas mane apgavo, jie man sakė, 
kad gera mintis pasiskolinti investuojant. Pinigai buvo sąskaitoje, 
beliko pasirašyti. O dabar viskas nuėjo velniop. 

— Tie išperos turėjo padengti tavo nuostolius. - Karlas girdėjo tai 
sakant per žinias. 

Laursenas linktelėjo. Jis, be abejo, tam pritarė, bet vėl grįžo čia. 
Tepa sumuštinius ir plauna indus. Geriausias teismo ekspertizės pa- 
reigūnas. Koks talento švaistymas. 

— Vis dėlto aš visai laimingas, — tarė Tomas. - Sutinku daugy- 
bę pažįstamų iš tų laikų, kai dirbau Teismo ekspertizės skyriuje, 
ir neprivalau ten su jais eiti, — jis droviai nusišypsojo. Kaip senais 
laikais. — Karlai, ėmiau bodėtis visu tuo. Įgriso rakinėti lavonus bet 
kuriuo paros metu. Per pastaruosius penkerius metus nebuvo nė die- 
nos, kad nebūčiau galvojęs viską mesti. Taigi pinigai mane išlaisvino, 
net jei juos ir praradau. Bet kuriuo atveju būtent taip į visa tai žiūriu. 
Nėra to blogo, kas neišeitų į gera. 

Mjorkas linktelėjo. 

— Tu, žinoma, nepažįsti Asado, bet aš įsitikinęs, kad jis tave čia 
atitempė ne aptarti valgiaraštį su senu bendradarbiu prie pipirmėčių 
arbatos puodelio. 

— Asadas papasakojo man apie laišką butelyje. Manau, esmę su- 
pratau. Gal galėčiau jį pamatyti ? 

— Tas gudruolis!.. 

Laursenas atsisėdo, o Mjorkas atsargiai iš aplanko ištraukė do- 
kumentą. Valso žingsniu įėjo jo padėjėjas, ant graviruoto žalvarinio 


padėklo nešdamas tris mažyčius puodelius. 

Ore padvelkė pipirmėčių aromatas. 

— Jums tikrai patiks arbata, - pripildamas puodelius tarė ara- 
bas. - Daro stebuklus, - jis palytėjo šakumą ir mirktelėjo. Labai iš- 
kalbingas gestas. 

"Tomas įjungė dar vieną sukiojamąją stalo lempą ir patraukė ar- 
čiau dokumento. 

— Ar žinoma, kas jį išsaugojo? 

— Laboratorija Škotijoje, — atsakė Asadas. Jis ištraukė tyrimų lapą 
Karlui net nespėjus prisiminti, kur jį buvo padėjęs. 

— Analizė čia, - padėjėjas padavė lapą Laursenui. 

— Gerai, - po kelių minučių tarė Tomas. - Matau, tuo reikalu 
pasirūpino Daglasas Giljamas. 

— Pažisti jį? 

Laursenas pažvelgė į Mjorką lyg penkiametė mergaitė, paklausta, 
ar ji žino, kas yra Britnė Spirs. Ne itin pagarbu, bet to tikrai užteko 
Karlo smalsumui sužadinti. Kas tas Daglasas Giljamas, be to, kad 
gyvena anapus sienos su Anglija? 

— Ne kažin kiek pasistūmėjot, - pastebėjo Tomas, dviem pirštais 
laikydamas puodelį su pipirmėčių arbata. - Mūsų kolegos Škotijo- 
je, rodos, padarė viską, kad išsaugotų popierių ir atkurtų tekstą, ap- 
dloroję įvairia šviesa ir chemikalais. Jie rado nežymius spausdintuvų 
rašalo pėdsakus, bet, kaip matau, nieko nepadarė, kad nustatytų po- 
picriaus kilmę. Iš esmės didžioji dalis fizikinių tyrimų, rodos, liko 
mums. Ar jį ištyrė Vanliosės teismo ekspertizės centras? 

— Ne, bet tada nemaniau, kad techniniai tyrimai nebaigti, - ne- 
noromis atsakė Karlas. Klaidą padarė jis. 

- Čia taip parašyta, — Tomas parodė paskutinę laboratorijos aras- 
kaitos eilutę. 

Kodėl, po velnių, jis pats nepastebėjo. Mėšlas! 

- Iš tiesų, Karlai, Rouzė man sakė, bet ji nemanė, kad reikia išsi- 


aiškinti, iš kur tas popierius, - įsiterpė Asadas. 

— Na, čia ji tikrai suklydo. Pažiūrėkim dar kartą, - Laursenas at- 
sistojo ir sugniaužė kišenėje pirštus. Nelengva užduotis. Regbio žai- 
dėjo šlaunys buvo aptemptos džinsais. 

"Tomas išsitraukė didinamąjį stiklą, kurį Karlas matė daugybę 
kartų. Mažytis keturkampis, kurį galima išlankstyti ir pastatyti ant 
objekto. Jis atrodė kaip apatinė nedidelio mikroskopo dalis. Tai 
standartinis įtaisas, kurį turi visi pašto ženklų kolekcionieriai ir pa- 
našūs pamišėliai, bet čia buvo profesionalų versija su puikiais Zeiso 
lęšiais, tikrai privaloma turėti tokiam teismo ekspertizės specialistui 
kaip Laursenas. 

Uždėjęs didinamąjį stiklą ant dokumento jis, kažką murmėda- 
mas sau po nosimi, ėmė vedžioti per labiausiai išblukusias laiško 
eilutes. Dirbo nuosekliai, apžiūrinėjo po vieną eilutę iš vienos ir iš 
kitos popieriaus pusės. 

— Ar pro tą stiklą įžiūri daugiau raidžių? — susidomėjo Asadas. 

Tomas papurtė galvą, bet nieko neatsakė. 

Jis jau buvo įpusėjęs tirti dokumentą, kai Karlui užėjo nenumal- 
domas noras parūkyti. 

— Tik minutei išlėksiu, gerai? 

Teismo ekspertizių specialistas tikriausiai jo neišgirdo. 

Mjorkas atsisėdo ant stalo koridoriuje ir abejingai žiūrėjo į visą 
įrangą, stovinčią be naudos. Skeneriai, kopijavimo aparatai, kitoks 
šlamštas. Ši mintis jį nervino. Kitu laiku būtų pasirūpinęs, kad Rou- 
zė baigtų tai, ką pradėjusi, prieš sutempdama įrangą ir pasipustyda- 
ma padus. Jis prastas vadovas. 

Tą skausmingą susivokimo akimirką ant laiptų staiga ėmė dunk- 
sėti duslūs smūgiai. Detektyvas pagalvojo apie kamuolį, lėtai šokinė- 
jantį per pakopas, ir paskui jį riedantį vienratį tuščia padanga. Jis iš- 
sižiojo išvydęs jam priešais ateinančią būtybę, kuri atrodė tarsi namų 


šeimininkė, ką tik apsipirkusi neapmuitinamų prekių parduotuvėje 

kelte, per Orezundą plaukiančiame į Švediją. Aukštakulniai, klos- 
tytas languotas sijonas ir ryškus pirkinių vežimėlis, kurį ji tempė 
paskui save, - viskas šaukte šaukė apie šeštojo dešimtmečio stilių, 
priminė tą laikmetį gal net labiau nei pati tuometė mada. O šios iš- 
tįsusios asmenybės viršuje stirksojo Rouzės galvos klonas su pačia 
tvarkingiausia, kokią tik galima įsivaizduoti, peroksidine ilgalaike 
šukuosena. Mjorkas staiga pasijuto tarsi atsidūręs filme su Doris Dei 
ir nežinantis, kaip iš jo ištrūkti. 

Tokioje situacijoje žmogus, rūkantis cigaretę be filtro, būtinai 
nusidegins pirštus. 

— Oi, po velnių! - nusikeikė detektyvas, išmesdamas nuorūką ant 
grindų, tiesiai priešais spalvingąją atvykėlę. 

— Yrsa Knudsen, - prisistatė ji ištiesusi jam du pirštus raudonai 
kaip kraujas lakuotais nagais. 

Karlas niekada gyvenime nebūtų patikėjęs, kad dvynės gali būti 
tokios panašios ir vis dėlto tokios skirtingos. 

Jis tikėjosi perimti vadovavimą žodžiu eik, bet štai pataikūniškai 
atsakinėja į atvykėlės klausimą, kur yra jos kabinetas: 

— Koridoriaus gale, už visų tų popieriaus lapų, kabančių ant sie- 
nos. 

Mijorkas visiškai pamiršo, ką ketino pasakyti: savo vardą ir laips- 
nį, o tada papeikti, kad ji ir jos sesuo pažeidžia taisykles ir ši padėtis 
turi būti nedelsiant ištaisyta. 

- Tikiuosi informacijos, kai įsikursiu. Tarkim, po valandos, ge- 
tai? — ir ji nuėjo. 

- Kas ten buvo? - paklausė Asadas į kabinetą grįžusio detektyvo. 

Mjorkas dėbtelėjo į jį. 

- Aš tau pasakysiu, Asadai, kas ten buvo. Ten buvo problema. 

liksliau, tavo problema. Noriu, kad po valandos paaiškintum Rou- 


1v» seseriai, kas yra ant mūsų stalo. Ar girdi? 

— Tai ta ponia, kuri praėjo pro šalį, yra Yrsa? 

Karlas patvirtindamas lėtai mirktelėjo. 

— Ar girdi? Tu turi ją informuoti, Asadai. 

Paskui jis atsigręžė į Laurseną, beveik baigusį tirti dokumentą. 

— Nieko neradai? 

Laursenas, teismo ekspertas, tapęs bulvių šiaudelių tiekėju, link- 
telėjo ir parodė kažką nematomo žmogaus akiai, ką jis, matyt, buvo 
uždėjęs ant mikroskopo objektinio stiklelio. 

Detektyvas prikišo galvą arčiau. Gerai, ten iš tiesų buvo tarsi 
plauko galiukas, o šalia kažkas labai mažas, apvalus ir plokščias, šiaip 
beveik nematomas. 

— Čia medienos arplaiša, — paaiškino Tomas, rodydamas plauką 
primenantį fragmentą. - Spėju, kad ji nuo rašymo priemonės, kuria 
naudojosi žmogus, parašęs šį laišką. Ji įstrigusi gana giliai ir pakrypu- 
si rašymo kampu. Kitas daiktas yra žuvies žvynas. 

Teismo ekspertas atsitiesė, pakeitė nepatogią pozą ir pamankšti- 
no pečius. 

— Gal pagaliau tai mus kur nors nuves, Karlai. Bet pirmiausia iš- 
siųskim šį laišką į Vanliosę, gerai? Jie turėtų gana greitai nustatyti 
medienos rūšį, bet aiškintis, kokiai žuviai priklauso žvynas, tikriau- 
siai jūrų biologo darbas. 

— Nepaprastai įdomu, - tarė Asadas. - Turim labai talentingą 
kolegą, Karlai. 

— Labai talentingą? Ar jis iš tikrųjų tai ištarė? 

Detektyvas pasikasė skruostą. 

— Ką dar gali apie tai pasakyti, Laursenai? Ar yra dar kas nors? 

— Na, aš negaliu pasakyti, ar žmogus, kuris parašė laišką, yra deši- 
niarankis, ar kairiarankis, o tai gana neįprasta tokiais atvejais, kai po- 
pierius yra toks poringas kaip šis. Paprastai galima pamacyti iškilias 


vietas, pasvirusias kuria nors kryptimi. Todėl galime daryti prielaidą, 


ATPIRKIMAS 97 


kad laiškas rašytas sudėtingomis aplinkybėmis. Gal ant nelygaus pa- 
viršiaus ar surištomis rankomis. Gal jį rašė neįgudęs žmogus. Be to, 
spėju, kad popierius buvo naudotas žuviai įvynioti. Kiek matau, ant 
jo yra gleivių pėdsakų, tikriausiai nuo žuvies. Žinom, kad butelis 
buvo sandarus, todėl taip atsitiko ne dėl ilgo buvimo jūroje. O dėl 
tų neaiškių vietų man sunku spręsti. Ten gali būti menkniekis. Gal 
purvas, o galbūt dėmės, atsiradusios nuo buvimo butelyje. 

— Įdomu! O kaip pars laiškas? Kaip manai, ar verta jį tirti, ar čia 
paprasčiausias pokštas? 

— Pokštas? — Laursenas atitraukė viršutinę lūpą, parodydamas du 
truputėlį kreivus priekinius dantis. Tai nereiškia, kad jis juokėsi, tie- 
siog jo pašnekovams derėjo suklusti. - Matau popieriuje įspaudas, 
taigi rašyta šiek tiek drebančia ranka. Mūsų rasta medienos atplaiša 
įbrėžė siaurą, gana gilią žymę, kol nulūžo. Vietomis taip smarkiai su- 
braižyta, kad primena griovelius ant vinilinės plokštelės, - jis papur- 
tė galvą. — Ne, čia tikrai ne pokštas. Panašiau į laišką, rašytą dreban- 
Čia ranka. Vėlgi gal čia kaltos aplinkybės, bet tikėtina, kad žmogus 
buvo mirtinai išgąsdintas. Tad nuojauta man kužda - taip, tai rimta. 
Žinoma, tiksliai niekada negali žinoti. 

Čia juos nutraukė Asadas. 

— Kai žiūrit į raides ir įbrėžimus iš taip arti, ar matot daugiau 
raidžių? 

— Gal bent porą, bet tik iki tos vietos, kur nulūžo rašymo prie- 
monė. 

Padėjėjas įteikė jam laiško kopiją, kurią jiedu su Rouze išdidino ir 
pakabino koridoriuje ant sienos. 

— Gal įrašyk tas, kurių, tavo nuomone, čia trūksta? 

Laursenas linktelėjo ir vėl uždėjo didinamąjį stiklą ant laiško ori- 
pinalo. Dar keletą minučių patyrinėjęs porą pirmųjų eilučių jis tarė: 


— Na, čia mano nuomonė, nors dėl to galvos neguldyčiau. 

"Tada jis įrašė skaičius ir raides, o pirmosios laiško eilutės dabar 


atrodė taip: 


GELBĖKIT 


Jie valandėlę stovėjo ir svarstė rezultatą, kol Karlas nutraukė tylą. 

— Tūkstantis devyni šimtai devyniasdešimt šeštųjų vasaris! Tai 
reiškia, kad butelis šešerius metus plaukiojo jūroje, kol pateko į tin- 
klą. 

Laursenas linktelėjo. 

— "Taip, dėl metų esu beveik įsitikinęs, bet devynetai parašyti 
atvirkščiai. 

— Štai kodėl škotai nesuprato. 

Laursenas gūžtelėjo pečiais. Gali būti. 

Šalia jų susiraukęs stoviniavo padėjėjas. 

— Kas atsitiko, Asadai ? 

— Yra taip, kaip aš maniau. Tikrai didelė velniava, - jis atsiduso ir 
parodė tris žodžius. 

Karlas atidžiai apžiūrėjo laišką. 

— Jeigu nerasim daugiau raidžių paskutinėje laiško dalyje, mūsų 
darbas bus labai labai sunkus, - tęsė arabas. 

Dabar Karlas suprato, apie ką jis kalba. Iš visų pasaulio žmonių 
būtent Asadas perprato visą problemos mastą. Žmogus, jų šalyje gy 
venantis vos kelerius metus. Kas galėtų patikėti. 

Vasaro, pagrabė ir autobusų sdotelėj. 

Kad ir kas rašė šį laišką, nemokėjo parašyti be klaidų. 


11 


Jie neišgirdo nė cyptelėjimo iš Rouzės kabinete įsitaisiusios Yr- 
sos. Tikrai geras ženklas. Jeigu ir toliau taip elgsis, jie išsiųs ją namo 
po poros dienų, kai Rouzė bus grįžusi. 

Joms reikia pinigų, sakė Yrsa. 

Kadangi archyve nebuvo informacijos apie pagrobimą tūkstan- 
tis devyni šimtai devyniasdešimt šeštųjų vasarį, Mjorkas vėl ėmėsi 
padegimo bylos ir paskambino į Riodovrę policijos vyresniajam ins- 
pektoriui. Verčiau turėti reikalų su senu vilku nei su kabinetiniu ber- 
hiuku, tokiu kaip Ydingas. Jis niekaip neįstengė suprasti, kodėl, po 
Kalais, tas niekam tikęs žioplys protokole neparašė apie Riodovrėje 
padegtos bendrovės finansinę būklę. Detektyvui tai prilygo pareigos 
nevykdymui. Be to, dujų bendrovė pranešė, kad dujas išjungė, tai 
kaip tas namas galėjo išlėkti į orą? Kol tokie klausimai kybojo ore, 
kiekvienas sveikai mąstantis pareigūnas suvokė, kad jie turi reikalą 
ui galima žmogžudyste, o tokiu atveju viskas turi būti svarstoma. 

„ Koks netikėtumas, - tarė Antonsenas, kai Karlą su juo sujun- 
ųė. - Kam turėtume dėkoti už garbę kalbėtis su pačiu Karlu Mjorku, 
wirų bylų tyrimo ekspertu? — sukikeno vyresnysis policijos inspekto- 


tlus. - Ar išsiaiškinai, kas užmušė Graubalės žmogų? 

— Taip, ir dar sučiupom Džeką Skerdiką, - atsikirto Karlas. - Be 
to, greitai išaiškinsime vieną iš jūsų pačių bylų. Bent jau taip atrodo. 

Antonsenas nusijuokė. 

— Žinau, kur lenki, tik vakar kalbėjau su Markusu Jakobsenu. 
Spėju, kad norėsi sužinoti apie gaisrą tūkstantis devyni šimtai devy- 
niasdešimt penktaisiais. Ar skaitei protokolą? 

Karlas užgniaužė norą nusikeikti, nes per daug gerai žinojo, kad 
Antonsenas tuoj pat atsakys jam kandžia pastaba. 

— Taip, skaičiau. Tik tas protokolas toks nei penki, nei devyni. Ar 
vienas iš tavo vaikinų buvo atsakingas? 

— Baik, Karlai. Ydingas šauniai padirbėjo su ta byla. Ką nori su- 
žinoti? 

— Kai kurias smulkmenas apie bendrovę, kuriai priklausė patal- 
pos. Tame šauniame Ydingo atliktame darbe visiškai neatkreiptas 
dėmesys į svarbias detales. 

— Gerai, aš maniau, kad tame kažkas yra. Ir iš tiesų čia kai ką tu- 
rim. Vėliau, po poros metų, toje įmonėje buvo atliktas auditas, kuris 
baigėsi įtarimais nusikalstama veika. Niekas nebuvo nuteistas, bet 
mes gavom progą iš arčiau pažvelgti į jų reikalus. Ar atsiųsti medžia- 
gą taksu, ar man pačiam atšliaužti prie tavo sosto ir padėti prie kojų? 

Karlas nusijuokė. Retas kolega sugebėtų taip nukenksminti jo 
kandų sąmojį kaip Antonsenas. 

— Ašjau pakeliui, Antonai. Ruošk kavą. 

Garsiai atsidusęs policijos vyresnysis inspektorius padėjo ragelį. 

Karlas kurį laiką sėdėjo ir žiūrėjo į televizoriaus ekraną ant sic- 
nos: žinių kanalas rodė kitą nesibaigiančią žinių laidą apie Mustafos 
Hsovnėjaus sušaudymą. Jis tapo dar viena nekalta auka, atsitiktinai 
patekusia į tebesitęsiantį gaujų karą. Dabar, atrodo, policija davė 
sutikimą iškilmingai lydėti jo karstą gatvėmis. Detektyvas pamanė, 


kad kai kurie šovinistai pasprings savo kumpiu. 

Tada tarpduryje kažkas kostelėjo. 

— Laukiu darbo. 

Detektyvas pašoko. Rūsyje buvo neįprasta sėlinti be garso. Jei iš- 
tįsusi Yrsa Knudsen vieną akimirką sėlins slapčia, o kitą trepsės kaip 
bėgančių gnu banda, jį tuoj ištiks nervinė krizė. 

Rouzės sesuo tėškė į kažką ore. 

— Fu, mėsinė musė. Nekenčiu šitų šlykštynių. 

Karlas sekė vabzdį akimis ir spėliojo, ką jis veikė nuo to laiko, kai 
jie paskutinį kartą buvo susitikę. Jis paėmė nuo stalo aplanką. Laikas 
pritrėkšti. 

— Įsikūriau. Gal nori užeiti pažiūrėti? —- paklausė Yrsa tokiu pat 
kaip Rouzės šiurpiu balsu. 

Arjis norėtų pažiūrėti? Iš visų dalykų šitas jį domino mažiausiai. 

Akimirkai Mjorkas pamiršo visą savo priešiškumą ir atsigręžė į ją. 

— Sakei, reikia ką nors veikti? Žinoma, juk dėl to čia ir esi. Gali 
pradėti paskambindama į Verslo tarnybą. Paprašyk atsiųsti mums 
pastarųjų penkerių metų ataskaitas apie K. Prandseno didmeninin- 
kus, Visuomeninius konsultantus ir akcinę bendrovę JPP furnitūra. 
Paskui užmesk akį į jų kredito paslaugas ir trumpalaikes paskolas. 
Gerai? — jis užrašė visų trijų bendrovių pavadinimus ant laiškinio 
popieriaus lapo. 

Yrsa pažvelgė į jį taip, tarsi jis būtų pasiūlęs kažką nepadoraus. 

— Aš verčiau neskambinsiu, jei tu nieko prieš. 

Tai nieko gero nežada. 

— Kodėl ne? 

- Nes tai lengviau padaryti internetu. Kas norės visą dieną sėdėti 
pric telefono? 

Karlas iš visų jėgų stengėsi nekreipti dėmesio į savo ego, kuris šau- 
kėvi pagalbos iš po sekretorės bato kulno. Gal jis nepakankamai ją 


Įvertino? 

- Karlai, pažiūrėk, — prabilo tarpduryje išdygęs Asadas, paskui 
pasitraukė į šalį, leisdamas Yrsai praeiti. 

— Jau seniai jį tyrinėju, - tęsė arabas, padėjęs laiško kopiją prie- 
šais detektyvą. - Ką manai? Negalėjau atsikratyti minties, kad an- 
troje eilutėje parašyta Balerupas, paskui peržvelgiau gatvių atlasą ir 
patikrinau visus tos vietovės kelių pavadinimus. Atradau tik vieną, 
kuris atitinka žodį prieš B, jis vadinamas Lautrupvangu. Žmogus, 
rašęs laišką, parašė Lautrop su o, bet mes žinom, kad jo rašyba labai 
prasta. 

Asadas akimirką stebėjo mėsinę musę, zyziančią palubėje, paskui 
nukreipė žvilgsnį į Mjorką. 

— Kaip manai, Karlai? Ar taip gali būti? — jis parodė atitinkamą 
laiško kopijos vietą. 


Dabar ji skambėjo taip: 


GELBĖKIT 
Vasaro .6 1996 mus pagrabė jis mus pagavo Lautropvango au- 


tobusų sdotelėj Balerupe - Tas vyras 18. ugio ......i. plaukais 


Karlas linktelėjo. Visa tai neabejotinai atrodė įtikinamai. Tokiu 
atveju jie nedelsdami turi pasirausti archyvuose. 

— Linktelėjai, Karlai. Manai, kad tai tiesa. O, tai gerai, - sušuko 
Asadas ir beveik užgriuvo ant stalo, bandydamas pabučiuoti Mjorką 
į kaktą. 

"Tas atšlijo ir piktai pažvelgė į savo padėjėją. Lipnūs pyragaičiai ir 
saldi arbata priimtini, bet Viduriniųjų Rytų emocinių proveržių jau 
per daug. 

— Dabar žinom, kad data yra arba tūkstantis devyni šimtai devy- 
niasdešimt šeštųjų vasario šešiolikta, arba dvidešimt šešta, - nė kiek 


nesutrikęs tarė Asadas. — Taip pat žinom vietą ir kad grobikas buvo 

aukštesnio nei šimto aštuoniasdešimties centimetrų ūgio vyras. Da- 
bar mums reikia paskutinių žodžių eilutėje, kurioje kažkas parašyta 
apie jo plaukus. 

— Iš tiesų, Asadai. Be to, dar klausimėlis apie šešiasdešimt penkis 
procentus likusio teksto. 

Vis dėlto padėjėjo teorija atrodė teisinga. 

Karlas čiupo dokumentą, pašoko nuo kėdės ir išėjo į koridorių 
pažiūrėti į padidintą laiško kopiją ant sienos. Jei jis įsivaizdavo, kad 
šiuo metu Yrsa pluša, tikrindama trijų nuo gaisro nukentėjusių ak- 
cinių bendrovių metines ataskaitas, galėjo galvoti iš naujo. Ji buvo 
čia, stovėjo koridoriaus viduryje, sutelkusi dėmesį į padidintą laiško 
kopiją. 

— Gerai, Yrsa, čia mūsų rūpestis. 

Ji nė nepajudėjo. 

Dvynių elgesio panašumas. Detektyvas nutarė tiesiog gūžtelėti 
pečiais ir palikti ją ramybėje. Stovėdama tokia poza, anksčiau ar vė- 
liau Knudsen, turbūt, pasiduos dėl įskaudusio kaklo. 

Karlas su Asadu sustojo greta jos. Žiūrėdamas į padėjėjo spėjamą 
tekstą ir lygindamas jį su ant sienos kabančia versija, detektyvas rado 
menkų, tačiau tikėtinų patvirtinimų, kurie ligi šiol liko nepastebė- 
ti. Tiesą sakant, Asado nuomonė dėl pirmųjų eilučių pasirodė labai 
įtikima. 

- Na, man atrodo, teisingai, — tarė jis, paskui pasiuntė padėjėją 
dur kartą patikrinti, ar nėra užregistruotų pranešimų apie nusikalti- 
ią, kuris galėjo būti nors šiek tiek susijęs su pagrobimu Lautrupvan- 
pw kelyje, Balerupe, tūkstantis devyni šimtai devyniasdešimt šeštai- 
sitis metais. 


Asadas tikriausiai galės pateikti ataskaitą jam grįžus iš Riodovrės. 

Cr 


Antonsenas sėdėjo savo ankštame kabinete. Patalpa atsidavė už- 
draustu pypkių tabaku ir cigarilėmis. Niekas nematė policijos vy- 
resniojo inspektoriaus rūkančio, nors jis neabejotinai traukė dūmą. 
Sklido gandai, jog Antonsenas lieka kabinete, kai darbuotojai išeina 
namo, kad galėtų ramiai papypkiuoti. Jau ne vieni metai praėjo nuo 
to laiko, kai jo žmona paskelbė, kad jis pagaliau metė rūkyti. Matyt, 
ji nesuprato. 

— Čia ataskaita apie Damhusdaleno bendrovę, — Antonsenas 
įteikė Mjorkui plastikinį aplanką. - Kaip parašyta pirmame lape, tai 
yra importo ir eksporto bendrovė, turėjusi partnerių buvusioje Ju- 
goslavijoje. Tikriausiai jie susidūrė su persitvarkymo sunkumais, kai 
Balkanuose prasidėjo karas, ir viskas žlugo. 

— Dabartiniu metu akcinės bendrovės Amundsenas ir Mujagičius 
verslas klesti, bet tada, kai pastatai sudegė, buvo atsidūręs finansinė- 
je duobėje. Tuo metu neturėjom priežasties manyti, kad bendrovė 
sukčiauja, iš esmės mūsų požiūris nepasikeitė ir dabar. Jei turi, ką 
pridurti, klok. 

— Amundsenas ir Mujagičius. Mujagičius - jugoslaviška pavardė, 
tiesa? 

— Jugoslaviška, kroatiška, serbiška. Mano nuomone, jokio skirtu- 
mo. Nemanau, kad bendrovėje tebėra Amundsenas ar Mujagičius. 
Jei nori, gali patikrinti. 

Karlas, lengvai sipuodamasis kėdėje, stebėjo žmogų priešais save. 
Jis buvo keleriais metais už jį vyresnis ir visada turėjo aukštesnį laips- 
nį, bet jie vis tiek laidėsi juokeliais ir varžėsi profesinėje veikloje; visa 
tai rodė, kad jiedu labai panašūs. 

Kiekvienam, keliančiam prieš juos skiauterę, jie parodydavo vic 


tą. Be to, abu buvo atsparūs visokioms nesąmonėms, liaupsėms ir ko 

ridorių paskaloms. Jei kas nors policijoje, bent jau sostinės regione, 
visiškai netiko diplomatijai, politiniams manevrams ar valstybės lėšų 
pumpavimui, kad jų pačių nuovada sudurtų galus, tai Karlas Mjor- 
kas ir Antonsenas. Štai kodėl policijos vyresnysis inspektorius nepa- 
kilo iki komisaro, o Karlas irgi nepalypėjo karjeros laiptais. Abiem į 
tai buvo nusispjauti. 

Tačiau dabar kai kas Karlui nedavė ramybės. Tas sumautas gais- 
ras. Tada, kaip ir dabar, tyrimui vadovavo jis. 

— Nujaučiu, — prabilo detektyvas, — kad pastarųjų padegimų 
Kopenhagoje išaiškinimo raktas slypi tame tavo gaisre Riodovrėje. 
Gaisravietėje buvo rastas kūnas, o mažojo piršto kaulas aiškiai rodė, 
kad auka daug metų nešiojo žiedą. Lygiai tas pats paaiškėjo apžiū- 
rėjus pastarųjų gaisrų aukas. Taigi man reikia žinoti — ir noriu, kad 
kalbėtum atvirai, Antonai. Ar manai, kad ta byla tada buvo tinkamai 
tiriama? Klausiu be užuolankų, gali man atsakyti, ir to užteks. Bet 
man reikia žinoti, kaip vadovavai tyrimui ir kokie pareigūnai su ja 
dirbo. Ar turėjai kokių nors asmeninių reikalų su ta bendrove? Ar 
niekada niekas tavęs nesiejo su Amundseno ir Mujagičiaus akcine 
bendrove? 

— Kaltini mane neteisėta veikla, Karlai Mjorkai? - Antonsenas 
prisimerkė, ir visas jo ankstesnis linksmumas dingo. 

- Visai ne. Tiesiog negaliu suvokti, kaip tavo vaikinai nesugebė- 
jo šimto procentų tikslumu nustatyti gaisro priežasties ir atpažinti 
Kaisravietėje rasto kūno. 

-- Tai kaltini mane trukdžius savo paties bylos tyrimui? 

Karlas pažvelgė Antonsenui į akis. 

- Jei taip tai supranti, tebūnie. Ar aš teisus? Jei taip, tai reiškia, 
kad toliau ją tirti turėsiu aš. 

Antonsenas padavė Karlui butelį Tsborgo, kurį tas laikė rankoje 
Iki pokalbio pabaigos. Policijos vyresnysis inspektorius truktelėjo iš 


MVOjo. 

Senas lapinas nusišluostė burną ir atkišo apatinę lūpą. 

— Tiesą sakant, Karlai, byla mums nesukėlė įtarimų. Sudegęs sto- 
gas ir nelaimingas valkata, štai kaip mes ją matėm. Tarkim, žiūrėjau į 
tyrimą pro pirštus. Tik čia ne tai, ką tu manai. 

— Tada kas? 

— Tuo metu Lola dulkinosi su kai kuo iš nuovados, o aš gėriau, 
bandydamas įveikti krizę. 

— Lola? 

— "Taip, nori tikėk, nori ne. Bet mes įveikėm sunkumus, Karlai. 
Tai liko praeityje, ir dabar viskas gerai. Prisipažįstu, man reikėjo rim- 
čiau tirti tą bylą. 

— Gerai, Antonai. Man to gana. Čia ir baigsim. 

Mjorkas atsistojo ir pažvelgė į Antonseno pypkę, kuri gulėjo ant 
šono tarsi laivas dykumoje. Po poros minučių jis vėl plauks. Darbo 
metu arba po darbo. 

— Luktelk minutėlę, - sustabdė Antonsenas pro duris beeinantį 
Mjorką. — Dar vienas dalykas. Prisimeni praėjusią vasarą įvykdytą 
žmogžudystę čia, Riodovrėje, viename iš daugiaaukščių? Tada tau 
sakiau: jeigu jūs vis nuovadoje nebūsit draugiški Samirui Ghazi, aš 
asmeniškai pasirūpinsiu, kad daugiau nebenorėtumėt apie mane iš- 
girsti. Dabar girdėjau, kad Samiras prašosi sugrąžinamas pas mus, — 
policijos vyresnysis inspektorius paėmė pypkę ir pradėjo ją glosty- 
ti. - Kokia ten istorija? Nenumanai? Jis man nieko nesako, bet, kiek 
žinau, Jakobsenas buvo juo patenkintas. 

— Ghazi buvo tavo seržantas, tiesa? Bijau, kad nieko nesuprantu. 
Jo beveik nepažįstu. 

— Na, galiu tau pasakyti, kad „A“ skyrius irgi nesupranta. Sklind: 
kalbos, jog tai kažkaip susiję su vienu iš tavo žmonių. 

Karlas susimąstė. Kodėl tai turi būti susiję su Asadu? Kita vertus, 
jis iš pat pradžių laikėsi atokiau nuo Samiro. Kodėl Asadas taip «! 


giasi ? 

Dabar jau detektyvas savo ruožtu atkišo apatinę lūpą. 
— Na, aš paklausinėsiu, bet dabar nežinau. Gal Samiras ilgisi dar- 
bo pas senąjį viršininką? - jis mirktelėjo Antonsenui. - Perduok Lo- 


lai nuo manęs linkėjimus. 


Mjorkas rado Yrsą ten pat, kur ir paliko, - koridoriaus viduryje, 
priešais milžinišką Rouzės padarytą laiško iš butelio kopiją. Susi- 
imąsčiusi, tarsi apimta transo ji stovėjo ant vienos kojos kaip Aamin- 
pas. Jei ne kitokie drabužiai, būtų kaip iš akies traukta Rouzė. To 
užtenka vyrukui pašiurpinti. 

— Ar peržvelgei tas verslo tarnybos metines ataskaitas? 

Yrsa, pieštuku tapšnodama sau per kaktą, išsiblaškiusi metė 
žvilgsnį į Karlą. Jis nebuvo įsitikinęs, kad sekretorė jį bent pastebėjo. 

Detektyvas giliai įkvėpė ir pakartojo klausimą. Kvaištelėjusi mo- 
teris vos pastebimai krūptelėjo. Vienintelė pastebima jos reakcija. 

Jis jau ketino apsisukti ir nueiti. Visiškai sutrikęs Mjorkas papur- 
tė galvą nežinodamas, ką, po velnių, turėtų daryti su šiomis neabejo- 
tinai originaliomis seserimis, kai ji prabilo, tyliai, bet taip aiškiai, kad 
Jis girdėjo kiekvieną žodį. 

— Aš gabi žodžių loto, kryžiažodžiams, intelekto koeficiento tes- 
tais, sudoku, rašau neprastas eiles ir kartais progines dainas konfr- 
imacijai, gimtadieniams ir vestuvių jubiliejams. Bet šito visiškai nega- 
liu perprasti, - Yrsa atsigręžė į Karlą. - Gal galėtum trumpam palikti 
imninc vieną pagalvoti apie šį baisų laišką? 

(sal galėtum? Sekretorė stovėjo čia visą laiką, kol jis nuvažiavo 
| Riodovrę ir grįžo, o dabar nori, kad paliktų ją vieną? Rimtai, ta 
Khudsen galėtų susidėti daiktus į savo akį rėžiantį pirkinių vežimėlį 
lt ridenti tuos languotus apdarus, dūdmaišius bei visą kitą šlamštą 


ėtjal į Vanliosę ar velniai žino, iš kur ji atvyko. 

— Klausyk, Yrsa, - prabilo detektyvas, iš paskutiniųjų stengdama- 
sis būti mandagus. - Arba po dvidešimt septynių minučių atneši tas 
ataskaitas su pastabomis, kad būtų paprasčiau susigaudyti, arba man 
neliks kito pasirinkimo, kaip paprašyti Lizą iš trečio aukšto išrašyti 
tau čekį už keturias valandas absoliučiai nenaudingo tavo buvimo 
čia. Tokiu atveju pasielgtum išmintingai netaupydama pinigų pensi- 
jai kaupiamojoje sąskaitoje. Ar aišku? 

— O Dieve, kokia žodžių tryda, atsiprašau už negražų pasaky- 
mą, - Knudsen jam nusišypsojo. - Tarp kitko, ar sakiau, kaip tau 
tinka šitie marškiniai? Bredas Pitas tokius irgi turi. 

Mjorkas pažvelgė į savo languotą baisenybę iš Kviklio prekybos 
centro. Staiga šiame rūsyje pasijuto keistai, lyg benamis. 

Jis nuėjo į vadinamąjį Asado kabinetą. Savo pavaduotoją rado 
užsikėlusį kojas ant viršutinio stalčiaus, prisilipdžiusį telefoną prie 
melsvai juodų veido šerių. Priešais jį gulėjo dešimt tušinukų, tikriau- 
siai dingusių iš Karlo kabineto, o po jais šūsnis popierių, prikeverzo- 
tų vardų, skaičių bei arabeskų. Padėjėjas kalbėjo lėtai, labai aiškiai, 
visa jo esybė tryško autoritetu ir ramybe. Rankoje jis laikė mažytį 
aromatingos kavos puodelį. Nežinodamas Karlas būtų pagalvojęs, 
kad pateko į kelionių agentūrą Ankaroje, o vadybininkas kaip tik 
užsakinėja reaktyvinį lėktuvą trisdešimt penkiems naftos šeichams. 

Asadas atsigręžė ir pasiuntė jam plačią šypseną. 

Maryr, jis irgi norėjo likti vienas. 

Tarsi kokia epidemija. 

Gal tokiomis aplinkybėmis būtų geriausia snustelėti ir atgauti 
jėgas savo kabinete, ant kėdės. Užsimerkęs Karlas galėtų pamatyti 
gaisro Riodovrėje vaizdus ir laikyti sukryžiuotus pirštus, kad byl: 
būtų išspręsta iki to laiko, kol atsimerks. 

Jis ką tik buvo atsisėdęs ir kojas užsikėlęs ant darbo stalo, kai šį 
patrauklų, gyvenimą ilginantį planą suardė Laurseno balsas. 

— Karlai, ar dar kas nors liko iš butelio? 

Detektyvas nustebęs sumirkčiojo. 

— Butelio, kokio butelio? - pamažu jam prieš akis iškilo nuo mais- 
to dėmėta Tomo prijuostė; kojas teko nukelti ant grindų. - Taip, 
yra daugybė šukių, kiekviena skruzdės galiuko dydžio, plastikiniame 
maišelyje, čia, spintoje, jei tai turėjai omenyje. 

Jis ištraukė permatomą maišelį ir iškėlė priešais Tomą. 

— Ar tau iš jų bus kokios naudos? 

Laursenas linktelėjo ir parodė didesnę už kitas šukę maišelyje. 

— Ką tik kalbėjau su Daglasu Giljamu, teismo ekspertu iš Škoti- 
jos. Jis man patarė paimti didžiausią šukę ir ištirti kraujo pėdsakus 
dėl DNR. Turi ten būti. Kraujas net matomas. 

Mjorkas jau ketino paprašyti Laurseno paskolinti didinamąjį sti- 
klą, bet suprato, kad mato ir be jo. Ten kraujo buvo vos žymu, o ir tas 
truputis atrodė visiškai suiręs. 

— Ar jie patys netyrė? 

— Ne, Giljamas sako, kad jie tik paėmė laiško pavyzdžius. Taip 
pat jis sako, kad nesitikėtume ką nors rasti. 

— Kodėl? 

— Nes tyrimui kraujo labai mažai, be to, jis tikriausiai per senas. 
Beje, terpė butelyje ir visas tas laikas, praleistas jūroje, buvo labai ža- 
lingi genetinei medžiagai. Karštis, šaltis, gal dar vienas kitas jūros 
vandens lašas, šviesos pokyčiai — visa tai liudija, kad DNR sunyko. 

— Arirstanti DNR pakinta? 

— Ne, nepakinta, tiesiog sugenda. Atsižvelgiant į visus nepalan- 
kius veiksnius, šioje byloje DNR tyrimas gali nieko nepakeisti. 

Mjorkas atidžiai apžiūrėjo lašelį kraujo ant šukės. 

- O kas, jei sulauksim rezultato? Kokia mums būtų iš jo nauda? 
Kuno atpažinti negalėsim, nes jo nėra. Be to, negalėsim palyginti ši- 


tos genetinės medžiagos su giminaičių, nes neaišku, kas jie. Net ne- 

žinom, kas parašė šitą laišką, todėl, tiesą sakant, neįsivaizduoju, kuo 
DNR tyrimas gali būti mums naudingas. 

— Jei pasiseks, nustatysim odos, akių ir plaukų spalvą. Verta pa- 
bandyti, tiesa? 

Detektyvas linktelėjo. Laursenas teisus, be jokios abejonės. Jis ži- 
nojo, kad Teismo ekspertizės Medicinos skyriaus Genetinių tyrimų 
poskyryje dirba nuostabūs žmonės. Kadaise lankėsi paskaitoje, kurią 
skaitė poskyrio viršininko pavaduotojas. Jei kas nors gali nustatyti, 
ar auka šlubčiojo, šveplavo, ar buvo raudonplaukis grenlandietis iš 
"Tulės, tai tie vaikinai. 

— Ištirkim, — tarė Karlas. Tada patapšnojo Tomui per nugarą. — 
Netrukus užlipsiu į viršų filė kepsnio. 

Tas nusišypsojo. 


— Tada turėsi jį atsinešti. 

Moters vardas buvo Liza, bet ji pasivadino Rachele. Septynerius 
inctus gyveno su vyru, kuris nesugebėjo jos apvaisinti. Nevaisingos 
savaitės ir mėnesiai molinėse trobelėse iš pradžių Zimbabvėje, paskui 
Liberijoje. Klasės, pilnos plačių baltadančių šypsenų, nušviečiančių 
tainsius vaikų veidus, ir nesibaigiančios derybos su vietiniais Liberi- 
jos nacionaldemokratų partijos atstovais, o galiausiai su Čarlzo Tei- 
loro partizanais. Maldos už taiką nepadėjo. Tokia vieta netiko jaunai 
moteriai, Danijoje baigusiai Būtinųjų mokytojų ruošimo koledžą. 
leko susidurti su daugybe spąstų ir piktų kėslų, bet tokia yra Afrika. 

Kai ją išprievartavo užklydusi Liberijos nacionalinio demokra- 
tinio fronto karių grupė, jos vyras neįsikišo. Jo pasyvumas privertė 
moterį paimti viską į savo rankas. 

Iėl šios priežasties jų santuoka nutrūko. 

14 patį vakarą ji suklupo verandoje ant nubrozdintų kelių, sunėrė 
kiuvinas rankas ir pirmą kartą savo nuodėmingame gyvenime paju- 
to, kad dangaus karalystė iš tiesų arti. 

Atleisk man ir gelbėk nuo pikto, - meldėsi Rachelė po juodu 


tuktics dangumi. - Gelbėk nuo pikto ir leisk surasti naują gyveni- 

mą. Ramų gyvenimą su vyru ir būriu vaikų. Prašau, Dieve, maldauju. 

Kitą rytą ji kraujavo. Dėdamasi lagaminą moteris žinojo, kad 
Dievas išgirdo maldas. Jos nuodėmės atleistos. 

Rachelės gelbėtojai atvyko iš mažos religinės bendruomenės, ką 
tik įsikūrusios gretimame Dramblio Kaulo Krante, Dananės mies- 
te. Jie atsirado visai netikėtai: geranoriški veidai A 701 magistralėje, 
siūlantys pastogę po dviejų savaičių kelionės su pabėgėliais Baobli 
greitkeliu ir tolyn už sienos. Šie žmonės matė jos negandas ir žinojo, 
kad žaizdoms užgyti reikia laiko. Nuo tos akimirkos prasidėjo nau- 
jas gyvenimas. Dievas išgirdo jos maldas ir parodė kelią. 

Po metų Rachelė grįžo į Daniją. Apsivaliusi nuo piktojo ir visų jo 
darbų, pasiruošusi susirasti vyrą, kuris padarys ją vaisingą. 

"To žmogaus vardas buvo Jensas, vėliau jis pasivadino Jozue. Jos 
kūnas kėlė didelę pagundą vyrui, kuris gyveno vienas iš tėvų pavel- 
dėtoje sodyboje ir ten tvarkė šeimos verslą: nuomojo žemės ūkio 
techniką bei įrenginius. Jensas surado kelią pas Dievą, apimtas eks- 
tazės tarp jos šlaunų. 

Greitai bažnyčia Viborgo pakraštyje pasipildė dviem naujais ti- 
kinčiaisiais, o po dešimties mėnesių Rachelė pagimdė pirmąjį kūdikį. 

Nuo to laiko Dievo Motina suteikė jai naują gyvenimą ir nešykš- 
tėjo malonių. Aštuoniolikmetis Juozapas, šešiolikmetis Samuelis, 
keturiolikmetė Mirjama, dvylikametė Magdalena ir dešimtmetė 
Sara buvo jos vaisiai. Vaikų gimimus skyrė lygiai dvidešimt trys mė- 
nesiai. 


Dievo Motina rūpinosi ja pačia. 


Motinos bažnyčioje Rachelė kelis kartus matė naują žmogų. Jis 


taip maloniai žiūrėjo į ją ir jos vaikus, giesmėmis garbinančius Dievo 

Motiną. Iš jo lūpų sklido tik šventi žodžiai. Vyras atrodė doras ir 
švelnus, kilnios sielos ir būdo. Be to, jis buvo gana gražus, tikrai pri- 
trauks į bažnyčią puikią naują moterį. 

Visi sutarė, kad tai geri ženklai. Jozuė pavadino jį veržu. 

Kai tą vakarą ketvirtą kartą vyras atėjo į bažnyčią, Rachelė buvo 
įsitikinusi, kad jis pasiliks. Jie pasiūlė svečiui kambarį savo sodyboje, 
bet tas atsisakė, paaiškino, kad apsistojęs kitur ir dabar ieško namo, 
kuriame norėtų apsigyventi. Vis dėlto jis praleis čia kelias dienas ir 
jam bus malonu pas juos užsukti, jei kartais važiuotų pro šalį. 

Taigi naujasis pažįstamas ieško namo. Šis dalykas bažnyčioje 
buvo dažnai aptarinėjamas, ypač tarp moterų. To vyro rankos sti- 
prios, jis turi furgoną ir bus naudingas broliams. Vyras atrodo gana 
pasiturintis, be to, mandagus ir gerai apsirengęs. Gal būsimas pasto- 
rius. Arba misionierius. 


Jie buvo atvykėliui ypač malonūs. 


— 


"Po dienos svečias jau stovėjo prie Rachelės namų durų. Deja, lai- 
kas buvo netinkamas. Prieš mėnesines ji blogai jautėsi, galva tvink- 
čiojo. Tuo metu moteris tik norėjo, kad vaikai liktų savo kambariuo- 
se, o Jozuė užsiimtų verslo reikalais. 

Vyras atidarė duris ir pakvietė svečią į virtuvę, prie ąžuolinio sta- 
lo. 

— Gal čia vienintelė proga, - sušnibždėjo jis maldaudamas žmo- 
ną keltis nuo sofos. - Tik penkiolika minučių, Rachele, paskui vėl 
galėsi atsigulti. 

Mąstydama apie bažnyčią ir kaip jai reikalingas šviežias kraujas, 
Jimona atsikėlė, laikydama ranką ant pilvo, ir nuėjo į virtuvę įsiti- 


kinusi, kad Dievo Motina apdairiai pasirinko šią akimirką skirti iš- 

bandymą. Davė Rachelei žinią, kad tie skausmai - tai Dievo rankos 
prisilietimas. O pykinimas ne daugiau nei karštas dykumos smėlis. 
Moteris buvo tikinčioji, ir jokios kliūtys negalėjo jos sulaikyti. 

Čia visa esmė. 

Taigi šeimininkė atėjo pasisveikinti su svečiu, išblyškusiame vei- 
de švietė šypsena. Ji pakvietė sėstis ir pasivaišinti tuo, ką Dievas davė. 

Prie garuojančio kavos puodelio jis pasakė, kad buvo nuvažiavęs 
į Levringą ir Elsborgą apžiūrėti namų, o poryt arba pirmadienį va- 
žiuos į Ranstrupą ir Reseną įvertinti dar dviejų, kurie atrodo tinkami. 

— Garbė Jėzui Kristui! — šūktelėjo Jozuė ir atsiprašydamas žvilg- 
telėjo į žmoną. Jai nepatiko, kad vyras be reikalo mini Jo vardą. 

— Sakot, į Reseną, — tęsė jis. - Ar kartais ne pakeliui į Sjorupo 
plantaciją? Teodoro Bondeseno namas? Jei taip, pasirūpinsiu, kad 
nusipirktumėt už tikrą kainą. Jis jau mažiausiai aštuonis mėnesius 
stovi tuščias. Gal ir ilgiau. 

Svečio veide šmėkštelėjo keista išraiška. Jozuė, žinoma, nepaste- 
bėjo. Bet žmonai neprasprūdo pro akis. Ta išraiška buvo tokia ne- 
tinkama. 

— Sjorupas? — pakartojo jis, o akys ėmė lakstyti po kambarį lyg 
ieškodamos, kas sulaikytų žvilgsnį. - Nesu įsitikinęs. Tiksliai galėsiu 
pasakyti pirmadienį, kai apžiūrėsiu tą namą, - svečias nusišypsojo. — 
Ką padarėt su vaikais? Spėju, jie ruošia pamokas? 

Moteris linktelėjo. Jis atrodė ne itin sugebantis bendrauti. Negi 
suklydo jį vertindama? 

— Kur apsistojote? — Rachelė laukė atviro atsakymo. - Kur nors 
Viborge? 

— Taip, pas buvusį bendradarbį miesto centre. Prieš keletą metų 
dirbom prekybos agentais. Dabar jis dėl sveikatos išėjęs į pensiją. 

— Suprantu. Turbūt pervargo, kaip daugelis mūsų laikais? — pa- 


klausė ji bandydama patraukti jo dėmesį. 

Atvykėlio akys vėl buvo malonios. Prireikė šiek tiek laiko, bet gal 
jis iš prigimties uždaras. Tai nebūtinai blogas dalykas. 

— Pervargo? Ne, nors tai būtų geriau. Čarlzas neteko rankos au- 
tomobilio avarijoje. 

Svečias skiausčiu delnu parodė, kurioje vietoje ranka buvo nu- 
pjauta. Skausmingi prisiminimai. Jis nutaisė liūdną miną ir nuleido 
akis. 

— Baisus dalykas, bet draugas puikiai tvarkosi. 

Paskui svečias staiga pakėlė galvą. 

— O, tarp kitko! Poryt Vinderupe vyks karatė turnyras. Pagalvo- 
jau, gal paklausti Samuelį, ar jis nenorėtų važiuoti kartu. Ar tai per 
greitai dėl jo kelio? Tikiuosi, berniukas nieko nesusilaužė, nukritęs 
nuo tų laiptų? 

Rachelė nusišypsojo ir per stalą žvilgtelėjo į savo vyrą. Čia būtent 
tas rūpestingumas bei jautrumas, kuriais remiantis įkurta jų bažny- 
čia. Paimk kaimyną už rankos ir su meile apkabink, kaip visada sako 
pastorius. 

— Ne, niekas nelūžo, - atsakė Jozuė. - Jo kelis labai ištinęs, bet po 
poros savaičių sūnus vėl bus sveikas kaip ridikas. Sakot, Vinderupe? 
Nežinojau, kad ten kažkas vyksta, — šeimininkas perbraukė ranka 
per smakrą. Žmona matė, kad dabar jis eina prie reikalo. - Galėtume 
paklausti Samuelio. Ką manai, Rachele? 

Moteris linktelėjo. Jei tik jie grįš iki vakaro, ji neprieštaraus. Gal 
jis galėtų kartu pasiimti ir kitus vaikus, jei jie norėtų? 

Svečio veido išraiška staiga pasikeitė. Jis ėmė apgailestauti. 

— Na, aš, žinoma, norėčiau, bet bijau, kad ant priekinės furgono 
sėdynės yra vietos tik trims žmonėms, o gale keleivius vežti draudžia- 
ma. Bet būčiau labai laimingas, jei galėčiau paimti du vaikus. Kiti gal 
galės nuvykti kitą kartą. Kaip manot, ar Magdalena norėtų važiuoti ? 


Ji atrodo tokia energinga mergaitė ir labai prisirišusi prie Samuelio. 

Šeimininkė ir jos vyras nusišypsojo. Puikus pastebėjimas ir labai 
gražu iš jo pusės, kad paklausė. Tarp jų, rodos, jau užsimezgė ypatin- 
gas ryšys. Tarsi jis būtų žinojęs, kokie artimi jos širdžiai tie vaikai. 
Samuelis ir Magdalena. Jie buvo labiausiai į ją panašūs. 

— Manau, tai nuostabu, ar ne, Jozue? 

— Tikrai! - pritarė tas. Jei tik nekildavo sunkumų, jam buvo len- 
gva įsiteikti. 

Rachelė paglostė ant stalo padėtą svečio ranką. Ranka jai pasiro- 
dė keistai šalta. 

— Esu įsitikinusi, kad Samuelis ir Magdalena norės važiuoti. Kada 
jie turi būti pasiruošę? 

"Tas sučiaupė lūpas ir įvertino kelionę. 


— Varžybos prasideda vienuoliktą, gal aš juos paimsiu dešimtą? 


Svečiui išėjus namus apgaubė Dievo palaima. Tas vyras išgėrė 
kavą, o paskui surinko nuo stalo ir išplovė kriauklėje puodelius, tarsi 
tai būtų pats įprasčiausias pasaulyje dalykas. Žmogus šypsojosi, dė- 
kojo už svetingumą. Sakė, kad nekantrauja vėl su jais susitikti. 

Rachelei vis dar skaudėjo pilvą, bet pykinimas praėjo. 

Geraširdiškumas toks puikus dalykas. Gal pati didžiausia Dievo 


dovana žmogui. 

— Tai labai negerai, Karlai, - pasakė Asadas. 

Detektyvas neturėjo supratimo, apie ką jis kalba. Per DR Nau- 
jienų kanalą porą minučių pažiūrėjo pasakojimą apie trilijonines 
subsidijas žaliosioms technologijoms ir iškeliavo į miego karalystę. 

— Kas negerai, Asadai? — išgirdo jis save tarsi iš tolo. 

— Tikrinau visur, ir dabar galiu tiksliai pasakyti, kad toje vietoje 
nebuvo užregistruotas bandymas pagrobti per visą kelio, vadinamo 
| autrupvangu, egzistavimo laiką Balerupe. 

Detektyvas pasitrynė akis. Ne, tikrai negerai, padėjėjas teisus. Jei 
laikysime, kad laiškas iš butelio tikras. 

Asadas stovėjo priešais jį su savo patikimu kišeniniu peiliu, 
įsineigtu į plastikinę tūbelę, padengtą arabiškais rašmenimis ir pil- 
ną kažkokio paslaptingo maisto. Jis nusišypsojo, pakabino kąsnelį ir 
įsidėjo į burną. Virš galvos dėmesingai zyzė ištikimoji mėsinė musė. 

Karlas pažvelgė į viršų ir pagalvojo - gal laikas paaukoti šiek tiek 
cncrgijos ir sunaikinti tą vabzdį ? 

Jis tingiai apsidairė, ieškodamas tinkamo naikinimo ginklo, ir be- 


veik iš karto pamatė jį ant stalo priešais save. Apdaužytas korekcinio 

skysčio buteliukas, pagamintas iš tvirto plastiko, - musė tikrai neiš- 
gyventų susidūrimo su juo. 

Tereikia tik nusitaikyti, pagalvojo Mjorkas, ir po akimirkos svie- 
dė buteliuką į prakeiktą vabzdį. Tik tada paaiškėjc, kad jo dangtelis 
gerai neužsuktas. 

Tekštelėjimas į sieną apstulbino Asadą, jis žiūrėjo į baltą skystį, 
lėtai slystantį link grindų. 

Musės niekur nebuvo matyti. 

— Tai labai keista, - saumurmėjo arabas vis dar pilna burna. - Aš 
visą laiką maniau, kad Lautrupvangas yra žmonių gyvenama vieta. 
Paskui sužinojau, jog ten yra tik įstaigos ir pramonės įmonės. 

— Tai kas? — paklausė detektyvas, bandydamas suvokti, ką jam 
primena kvapas, sklindantis nuo molio spalvos lipnios masės Asado 
tūbelėje. Ar čia vanilė? 

— "Taip, įstaigos ir pramonės įmonės, supranti. Ką ten veikė žmo- 
gus, tvirtinantis, kad jį pagrobė? 

— Matyt, jis ten dirbo, - spėjo Mjorkas. 

Arabo veidą iškreipė išraiška, kurią geriausiai tiko pavadinti visiš- 
ku skepticizmu. 

— Najau, Karlai. Pagalvok. Jis taip prastai rašė, kad net kelio pava- 
dinimą parašė klaidingai. 

— Gal tiesiog tai ne jo gimtoji kalba, Asadai. Ar moki spausdin- 
ti? — detektyvas atsisuko į savo kompiuterį ir surinko kelio pavadi- 
nimą. 

— Pažiūrėk. Įvairios įmonės, mokyklos ir koledžai. Todėl dieną ten 
turėtų būti įvairių tautybių žmonių, - jis ekrane parodė vieną adrc- 
są. - Pavyzdžiui, Lautrupgardo mokykla. Ji skirta vaikams, turin- 
tiems socialinių ir emocinių sunkumų. Galų gale gal tai buvo nevykęs 
pokštas. Pažiūrėsim, kai iššifruosim likusią laiško dalį. Gali paaiškėti, 


kad čia tik iškrypėliškas būdas paerzinti kokį vargšą mokytoją. 

— Iššifruoti čia, paerzinti ten. Kokie žodžiai, Karlai. O kas, jei 
žmogus ten dirbo įmonėje. Verslų daugybė. 
būtų dingęs jos darbuotojas? Suprantu, apie ką kalbi, bet turim pri- 
siminti, jog apie nusikaltimą, bent panašų į paminėtąjį laiške, pra- 
nešimų negauta. Ar kur nors toje teritorijoje dar yra taip vadinamų 
gatvių? 

Padėjėjas papurtė galvą. 

— Sakai, kad pagrobimas galbūt netikras? 

— "Taip, kažką panašaus. 

— Manau, tu klysti, Karlai. 

— Klausyk, Asadai, jei pagrobimas tikras, ar pagrobtasis nebuvo 
paleistas, sumokėjus išpirką? Ar tau tai neatrodo įmanoma? Paskui 
galbūt viskas buvo pamiršta. Tokiu atveju tyrimas mūsų niekur ne- 
nuves, tiesa? Gal vos vienas kitas žmogus apie tai žinojo. 

Arabas akimirką žiūrėjo į jį. 

- Taip, Karlai. Šito mes nežinom. Bet niekada ir nesužinosim, jei 
sakai, kad neturėtume tirti toliau. 

Padėjėjas apsisuko ir ištrepsėjo, daugiau netaręs nė žodžio, pali- 
kęs savo lipnaus saldėsio tūbelę ir kišeninį peilį ant Karlo stalo. Kas, 
po paraliais, jam yra? Negi įsižeidė dėl to, ką jis pasakė apie prastą 
rašybą ir imigrantus? Paprastai Asadas nebūna toks jautrus. O gal 
taip įsijautęs į bylą, kad į nieką daugiau negali sutelkti dėmesio? 

Mjorkas pakėlęs galvą klausėsi Asado ir Yrsos balsų koridoriuje. 
Niurzgėjimas, nėra ko stebėtis. 

Tada jis prisiminė Antonseno klausimą ir pakilo nuo kėdės. 

— Gal galėčiau jus trumpam sutrukdyti, balandėliai? - pašmaikš- 
tavo detektyvas priėjęs prie jų, vėl sustojusių priešais laiško kopiją 
unt sienos. Yrsa ten stovėjo nuo to laiko, kai jam atidavė jo prašytas 


metines ataskaitas. Iš viso ji tą dieną prie kopijos praleido keturias ar 

penkias valandas ir neužsirašė nieko daugiau, tik šauktuką ant lapo, 
numesto po kojomis. 

— Balandėliai! Turėtum pagalvoti prieš praverdamas burną, - at- 
šovė Yrsa ir vėl atsisuko į milžinišką kopiją. 

— Gal galėtum minutėlę paklausyti, Asadai? Policijos vyresnysis 
inspektorius iš Riodovrės sako gavęs prašymą iš Samiro Ghazi. Ma- 
tyt, jis nori ten grįžti. Ar ką nors apie tai Žinai? 

Arabas pažvelgė į Karlą taip, tarsi nesuprastų, apie ką tas kalba, 
bet neabejotinai sukluso. 

— Kodėl turėčiau apie tai žinoti? 

— Vengi Samiro, tiesa? Gal jūs ne patys geriausi draugai? Aš tei- 
sus? 

Ar čia įsižeidusiojo žvilgsnis? 

— Nepažįstu šito žmogaus, Karlai. Tikrai ne. Gal jis tik nori grįžti 
į savo ankstesnį darbą? — padėjėjo veide pasirodžiusi šypsena buvo 
šiek tiek dirbtinė. - Gal jis negali pakelti karščio ir nori išeiti iš vir- 
tuvės? 

— Ar tai turiu pasakyti Antonsenui? 

Padėjėjas gūžtelėjo pečiais. 

— Aš turiu dar porą žodžių, - pranešė Yrsa. 

Ji paėmė skečiamąsias kopėčias ir nutempė į reikiamą vietą. 

— Rašysiu pieštuku, todėl galėsit ištrinti, — tarė ji nuo paties aukš- 
čiausio laiptelio. — Taigi dabar laiškas atrodo šitaip. Atminkit, čia 
tik prielaida ir aš visai nežinau, kas yra už Jis 7245 pagavo. Bet seka 
tinka ir yra prasminga, tad kodėl ne? Tas, kuris parašė laišką, nesu- 
geba rašyti be klaidų, bet kai kuriose vietose iš tiesų tai yra savotiška 
pagalba. 

Asadas ir Karlas susižvalgė. Ar jie jai to nesakė? 

— Pavyzdžiui, esu visiškai įsitikinusi, kad 2520 yra grasno, tai yra 


grasino. 


ATPIRKIMAS 121 


Knudsen dar kartą apžvelgė savo darbą. 
— O taip, ir esu visiškai tikra, kad z024 turėtų būti furgonu, tik 
neliko skiemens pėdsakų. Pažiūrėkit ir pasakykit, ką manot. 


GELBĖKIT 
Vasaro .6 1996 mus pagrabė jis mus pagavo Lautropvango 
autobusų sdotelėje Balerupe - Tas vyras 18. ugio trumpais 
pla KAI steikas asis — Jis turi randą ant dešin. ..... v........ 


mėlinu furgonu mama ir tėtis jį pažysta — Fredis o pavardė 


iš B - Jis grasno mus ......... Šu... — jis ketina mus nužuditi — 
ss ės spaud. ....... „rma... .... „eido ...... „roliui. — važevom beveik 
valanda .. .... .... prie varndens ...... ... vej. .urb...s čia smirda — 
Dakanis S L. TYSV. — ii) METŲ 

Pasas 


— Ką manot? - paklausė Yrsa, nė nepažvelgusi į juos. 

Karlas porą kartų perskaitė laišką. Teko pripažinti, jog tekstas 
gana įtikinamas. Vargu ar jis parašytas norint išgąsdinti mokytoją ar 
kokį kitą siuntėją globojusį asmenį. 

Nors laiškas neabejotinai atrodė tikroviškas, jie nebuvo įsitikinę, 
kad susidūrė su tikru pagalbos prašymu. Bet jei prašymas iš tiesų ne- 
apsimestinis, tai pora sakinių ypač kelia susirūpinimą. 

Laiške buvo parašyta 2ama ir tėtis jį pažįsta. Tokio dalyko neiš- 
galvosi. O paskui: jis ketina mus nužudyti. 

Ir be jokio ga/ž ar gal. 

— Taip pat nežinom, kurioje vietoje grobikas turi tą randą, o tai 
mane truputį užknisa, - tęsė Yrsa, panardinusi pirštus į auksines gar- 
banas, o paskui angliškai pridūrė: - Ifyou// pardon my French. 

- Tarsi būtų per daug kūno dalių pavadinimų iš penkių raidžių, 
tęsė ji. - Ypač jei rašai su klaidomis. Kelis, ranka, petys, padas. Kaip 

manot, ar mes galėtume daryti prielaidą, kad randas yra ant galūnės 
ar kokios kitos iškilios kūno dalies? Ar yra dar kokių kūno dalių, 
kurių pavadinimą sudaro penkios raidės? 

— O kaip ausis ar vokas? - priminė Karlas, - lūpos ar čiurna be ;? 
Daugiau nieko nesugalvoju. Bet gal galim išbraukti kojas. Spėju, kad 
randas yra gerai matomas. 

— Kokia kūno dalis matoma vasarį šioje šaltoje šalyje? - įsiterpė 
Asadas. 

— Jis galėjo nusirengti drabužius, — tarė Yrsa staiga nušvitusiu vei- 
du. - Galėjo būti iškrypėlis. Gal todėl yra vaikų grobikas. 

Detektyvas linktelėjo. Deja, šios aplinkybės negalima atmesti. 

— Šaltyje matoma tik galva, - tarė padėjėjas spoksodamas į Karlo 
ausį. - Ausis matoma, jeigu plaukai ne per ilgi, taigi randas gali būti 
šioje vietoje. O kaip vokas? Ar ant voko gali būti randas? - jis aki- 
vaizdžiai stengėsi tai įsivaizduoti. - Ne, negali būti rando, - priėjo 
išvadą. - Ant voko negali būti. Tai neįmanoma. 

— Atidėkim tai kol kas, - pasiūlė Mjorkas. - Tikiuosi, susidarysi- 
me geresnį vaizdą apie nusikaltėlį, kai — ar jeigu - žmonės, dirbantys 
Teismo ekspertizės genetikos laboratorijoje, ras ant butelio DNR. 
Tokiems dalykams reikia laiko, todėl turėsim palaukti. Gal turit pa- 
siūlymų, ką daryti toliau? 

Yrsa atsigręžė į juos. 

— Taip, dabar pietūs! Gal norėtumėt bandelių? Atsinešiau skru- 


dintuvą. 


Kai pavarų dėžė pradeda girgždėti, laikas keisti tepalą, o „O“ sky- 
rius kaip tik šiuo metu girgždėdamas sunkiai stūmėsi pirmyn. 


Laikas daryti kapitalinį remontą, pagalvojo Karlas. 

— Manau, mes pabandysim išmesti viską į orą ir pažiūrėsim, kaip 
nusileis. Gal rasim naujų tyrimo perspektyvų. Kaip manot? — pa- 
klausė detektyvas. 

Abu linktelėjo. Asadas gana santūriai, galbūt pažodžiui supratęs 
nežinomą posakį. 

— Puiku. Apsikeisim darbais. Peržiūrėk tas bendrovių sąskaitas, 
Asadai. O tu, Yrsa, gal galėtum paskambinti į koledžus ir kitas insti- 
tucijas Lautrupvange. 

Karlas patenkintas linktelėjo. Žinoma, linksmas moteriškas bal- 
sas, toks kaip jos, privers biurokratus tučtuojau išnaršyti archyvus. 

— Paprašyk administracijos darbuotojų paklausinėti vyresnius 
kolegas, gal jie prisimins mokinį ar ten dirbusį žmogų, kuris staiga 
dingo. Be to, Yrsa, paaiškink jiems, koks tų klausimų tikslas. Suteik 
orientyrus apie tūkstantis devyni šimtai devyniasdešimt šeštuosius. 
Primink, kad tai įvyko tuo metu, kai rajonas ką tik buvo atstatytas. 

Tą akimirką Asadas, matyt, pajuto išgirdęs pakankamai ir lėtai 
išėjo į savo kabinetą. Buvo akivaizdu, kad šis naujas darbo pasida- 
lijimas jam netiko. Bet čia vadovauja Karlas, ir jam teks susitaikyti. 
Beje, padegimo byla svarbesnė ir todėl suteikia jiems pranašumo, pa- 
lyginti su kolegomis iš „A“ skyriaus, tad į šį klausimą nedera žiūrėti 
lengvabūdiškai. 

Padėjėjas tiesiog turės pamiršti savo nepasitenkinimą ir pasirai- 
toti rankoves. Tuo metu apmąstymai apie laišką butelyje gali nutolti 
lėtų Yrsos žingsnių tempu. 

Jis palaukė, kol sekretorė išėjo pro duris, o paskui susirado Horn- 
beko nugaros smegenų traumų klinikos numerį. 

— Noriu pasikalbėti su gydytoju konsultantu. Su niekuo dau- 
giau, — tarė jis į telefono ragelį puikiai žinodamas, kad neturi teisės 
kam nors daryti spaudimą. 

Praslinko penkios minutės, kol galų gale prie telefono priėjo vy- 


resnysis stažuotojas. 

Jis neatrodė labai patenkintas. 

— Taip, aš žinau, kas jūs, - pavargusiu balsu tarė gydytojas. - Tur- 
būt jūsų skambutis susijęs sa Hardžiu Heningsenu? 

Karlas nušvietė jam padėtį. 

— Suprantu, - burbtelėjo jis. Kaip čia yra, kad gydytojai, palypėję 
bent viena pakopa į viršų atlyginimų skalėje, visada ima kalbėti pro 
nosį? 

— Jūs manęs klausiat, kokia tikimybė, jog nervinė veikla atsinau- 
jins tokiu atveju kaip Hardžio? Problema ta, kad ponas Hening- 
senas nebėra mūsų nuolat prižiūrimas, todėl nebegalime stebėti jo 
progreso, nors pageidautume. Kaip jūs gerai prisimenate, mes nuo- 
lat pararinėjome neperkelti paciento iš mūsų ligoninės. 

— Likęs pas jus dar kuriam laikui Hardis būtų jau miręs. Dabar 
rado savyje truputėlį entuziazmo gyventi. Sakyčiau, tai gerai, tiesa? 

Kitame laido gale stojo tyla. 

— Gal galėtų bent vienas iš jūsų ateiti jį apžiūrėti? Gal jau laikas 
įvertinti padėtį iš naujo? Ir jums, ir jam. 

Gydytojas dar kiek parylėjo, paskui tarė: 

— Sakote, jo riešas šiek tiek juda? Mes jau pastebėjom traukulius 
poroje pirštų sąnarių. Gal jis painioja du dalykus. Ten gali būti tik 
nevalingi judesiai. 

— Ar reikia suprasti, jog Hardžio stuburo smegenys taip smarkiai 
pažeistos, kad jis niekada nebus sveikesnis nei yra dabar? 

— Inspektoriau, mes kalbame ne apie tai, ar jūsų draugas kada 
nors vaikščios, nes tai neįmanoma. Hardis Heningsenas nuo kaklo 
visiškai paralyžiuotas ir visam laikui prikaustytas prie lovos, tai fak- 
tas. Ar dalis rankos atgaus jutimą, čia jau kitas klausimas. Nemanau, 
kad turėtume tikėtis ko nors daugiau nei tokių mažyčių trūkčiojimų, 
kaip jūsų apibūdintieji, o gal nebus ir jų. 


— Arjis niekada negalės pajudinti rankos? 

— Negaliu to įsivaizduoti. 

— Neateisit apžiūrėti jo namuose? 

— Aš to nesakiau, - kitame laido gale sušnarėjo popieriai. Galbūt 
užrašų knygutė. - Kada laukiat vizito? 

— Kiek įmanoma greičiau. 


— Palikit tai man. Pažiūrėsiu, ką galiu padaryti. 


=== 


Vėliau patikrinęs Karlas rado Asado kabinetą tuščią. 

Ant stalo gulėjo raštelis. Jame buvo parašyta: čia skaičiai, o apa- 
čioje formaliai pasirašyta - 2wosžydžiai jūsų Hafezas al-Asadas. 

Arjis iš tiesų toks įsižeidęs? 

— Yrsa! - suriko detektyvas į koridorių. - Gal žinai, kur Asadas? 

Jokio atsakymo. 

Jei Mahometas neina pas kalną, kalnas turės eiti pas Mahometą, 
pagalvojo jis, koridoriumi žingsniuodamas pas sekretorę. 

Įkišęs galvą pro duris Mjorkas staiga sustingo kaip įbestas. Galėjai 
pamanyti, kad jam po kojomis trenkė žaibas. 

Šaltas vienspalvis modernus Rouzės kabineto interjeras buvo pa- 
keistas į kažką, ko net labiausiai dėl estetikos pamišusi dešimtmetė iš 
Barbilendo nebūtų sugebėjusi pamėgdžioti. Visur, kur tik pažvelgęs, 
jis matė rožinę spalvą ir blizgučius. Detektyvas įtraukė oro gurkšnį 
ir atsigręžė į Yrsą. 

— Gal matei Asadą? 

— Taip, išėjo prieš pusvalandį. Grįš rytoj. 

— Kur išėjo? 

Sekretorė gūžtelėjo pečiais. 

— Turiu preliminarią ataskaitą Lautrupvango bylai, jei nori. 


Mjorkas linktelėjo. 

— Niekas neišaiškėjo? 

Raudonos holivudiškos lūpytės virptelėjo. 

— Visiškai nieko. Ar tau niekas nesakė, kad tavo šypsena panaši į 
Gvinetės Peltrou? 

— Gvinetės Peltrou? Aktorės? 

Yrsa linktelėjo. 

Tada jis grįžo į savo kabinetą ir surinko Rouzės namų telefono 
numerį. Dar viena diena su Yrsa, ir padėtis taps nepakenčiama. Jei 
„O“ skyrius nori išlaikyti visų pripažintus abejotinus standartus, 
Rouzei teks nusileisti ir kuo greičiau grįžti prie savo darbo stalo. 

Atsiliepė atsakiklis. 

— Čia Rouzės ir Yrsos atsakiklis. Jis praneša, kad damos išvyku- 
sios į susitikimą su Jos Didenybe karaliene. Kai baigsis ceremonialas, 
mes jums paskambinsime. Jei būtina, palikite žinutę, - paskui jis iš- 
girdo signalą. 

Vienas Dievas težino, kuri sesuo įrašė pranešimą. 

Mjorkas susmuko kėdėje ir ėmė ieškoti cigarečių. Kažkas minėjo, 
kad pašto tarnyba vėl samdo darbuotojus, ten galima susirasti šiltą 
vietelę. 


Panašu į rojų. 


Tą vakarą reikalai atrodė ne ką geriau jam grįžus į namus ir išvy- 
dus prie Hardžio lovos palinkusį gydytoją, o šalia jo Vigą. 

Detektyvas mandagiai pasisveikino su gydytoju, paskui pasive- 
dėjo Vigą į šalį. 

— Ką čia veiki? Turėtum pirmiausia paskambinti, jei nori su ma- 
nim susitikti. Žinai, kaip nemėgstu netikėtų apsilankymų. 

— Karlai, mano meile, - moteris perbraukė ranka jam per skruos- 


tą. Po jos delnu sušnarėjo šeriai. 

Tai iš tiesų kėlė nerimą. 

- Galvoju apie tave kiekvieną dieną ir nusprendžiau grįžti 
z2mo, - tvirtai pareiškė Viga. 

Karlas išplėtė akis. O ji nejuokauja, šita beveik išsiskyrusi moteris 
zxį rėžiančiais apdarais. 

— Negali, Viga. Bijau, kad ši mintis tiesiog netinkama. 

Moteris porą kartų sumirkčiojo. 

— Galiu, brangusis, ir grįšiu. Pusė šio namo vis dar priklauso man, 
"ei kartais buvai pamiršęs. Tik pagalvok apie tai! 

Tada Mjorkas įsiuto, privertė gydytoją susigūžti, o besiginčijan- 
čią Vigą apsiašaroti. Kai ją pagaliau išvežė taksi, detektyvas nuėmė 
nuo paties storiausio, kokį tik galėjo rasti, žymeklio antgalį ir pla- 
čiu juodu brūkšniu perbraukė Vigos Rasmusen vardą ant priekinių 
durų. Seniai laikas, po perkūnais. 

Ir velniop visas pasekmes. 

Šis barnis neišvengiamai baigėsi tuo, kad jis beveik visą naktį pra- 
sėdėjo lovoje įsivaizduodamas nesibaigiančius pokalbius su skyrybų 
advokatais, kurie visi kišo rankas į jo piniginę. 

Jis žlugs. 

Karlą šiek tiek guodė faktas, kad atėjo gydytojas iš stuburo trau- 
mų klinikos ir iš tiesų pastebėjo nežymius Hardžio rankos judesius. 


Mokslas buvo sutrikęs, gerąja prasme. 


== 


Kitą rytą detektyvas atėjo į nuovadą pusę šeštos. Nebuvo prasmės 
ilgiau gulėti lovoje. 

— Kokia maloni staigmena matyti tave čia tokį ankstyvą rytą, 
Karlai, — tarė budintis pareigūnas. - Manau, tavo mažasis padėjėjas 


irgi labai apsidžiaugs. Žiūrėk, neišgąsdink ten jo. 

Mjorkas negalėjo patikėti. 

- Ką? Nori pasakyti, kad Asadas yra čia? Dabar? 

- Taip. Jis kasdien ateina maždaug tokiu laiku. Paprastai prieš pat 
šeštą, bet šįryt atėjo apie penktą. Nežinojai? 


Ne, jis tikrai nežinojo. 
=> 


Atrodė, kad Asadas jau pasimeldė koridoriuje, nes jo maldų ki- 
limėlis tebebuvo ten. Karlas pirmą kartą priėjo taip arti ritualo. Pa- 
prastai jis vykdavo už uždarų Asado kabineto durų. Malda buvo jo 
asmeninis reikalas. 

Detektyvas girdėjo garsų ir aiškų padėjėjo balsą, sklindantį iš jo 
kabineto, tarsi jis būtų kalbėjęsis telefonu su kažkuo neprigirdinčiu. 
Asadas kalbėjo arabiškai, o tonas neatrodė labai draugiškas, nors gir- 
dėdamas tą kalbą niekada tiksliai negali žinoti. 

Mjorkas žengė prie durų ir išvydo savo padėjėją. Jo galvą supo 
garai, kylantys iš verdančio virtuvo. Priešais jį gulėjo užrašai arabų 
kalba, o ekrane šmėžavo pagyvenęs ūsuotas vyras su milžiniškomis 
ausinėmis. Dabar Karlas pastebėjo, kad Asadas taip pat užsidėjęs au- 
sines. Jis kalbasi per skaipą su žmogumi ekrane. Gal su kokiu gimi- 
naičiu iš Sirijos. 

— Labas rytas, Asadai, - pasisveikino Karlas nė nenumanydamas, 
kad padėjėjas taip sureaguos. Žinoma, detektyvas manė, kad tas vos 
pastebimai krūprelės, juk pirmą kartą ateina taip anksti, bet kad visą 
jo kūną supurtys toks išgąstis, tikrai nesitikėjo. Arabo rankos ir kojos 
pašoko į viršų. 

Senas vyras, su kuriuo jis kalbėjosi, rodos, taip pat sunerimo ir 


palinko arčiau ekrano. Tikriausiai jis pastebėjo Asadui už nugaros 


pasirodžiusį Karlą. 

Pašnekovas paskubomis ištarė kelis žodžius ir atsijungė. Tuo tar- 
pu padėjėjas bandė susitvardyti, sėdėdamas ant kėdės krašto. 

Jo akys iš nuostabos buvo plačiai išplėstos, tarsi klausė: 44 čia vei- 
ki? Arabas atrodė kaip sučiuptas už rankos nusikaltimo vietoje. 

— Atsiprašau, Asadai. Nenorėjau taip tavęs išgąsdinti. Ar viskas 
gerai? — Karlas uždėjo ranką padėjėjui ant peties. Marškiniai buvo 
vėsūs ir drėgni nuo prakaito. 

Asadas išjungė skaipą ir vėl įniko į dokumentą, prie kurio dirbo 
anksčiau. Gal nenorėjo, kad Karlas pamatytų, su kuo jis kalbasi. 

Detektyvas atsiprašydamas pakėlė rankas. 

— Viskas gerai, aš nekamantinėsiu. Tęsk savo darbą. Kai baigsi, 
užeik pas mane. 

Asadas dar nepratarė nė žodžio. Vien tai buvo labai neįprasta. 

Po akimirkos Karlas sudribo ant kėdės savo kabinete, jau jausda- 
masis pavargęs. Vos prieš kelias savaites rūsys po policijos nuovada 
buvo jo slėptuvė. Du gana sukalbami padėjėjai ir bendra atmosfe- 
ra, kurią vieną gražią dieną būtų galima pavadinti malonia. Dabar 
Rouzė dingo, ją pakeitė irgi keista, tik savaip, jos sesuo, o Asadas ėmė 
nesuprantamai elgtis. Staiga pasirodė, kad tokiomis aplinkybėmis iš- 
tverti visus kitus sunkumus yra iš tikrųjų sunki užduotis. Ką ir kalbėti 
apie tai, kas nutiktų, jei Viga pareikalautų skyrybų ir pusės jo turto. 

Et, velniop. 

Detektyvas žvilgtelėjo į darbo skelbimą, kurį pats prieš porą mė- 
nesių juokais pakabino skelbimų lentoje: policijos generalinis komi- 
saras. Tiesiog laimingas bilietas, pagalvojo jis. Kas galėtų būti geriau 
už darbą su pavaldiniais, kurie linksi galvomis ir pagarbiai sveikinasi, 
karalienės suteiktas riterio titulas, pigios kelionės ir alga, kuri nutil- 
dytų net Vigą. Ne mažiau kaip septyni šimtai du tūkstančiai du šim- 
tai septyniasdešimt septynios kronos per metus. Dar priedai. Vien 


ištarti šį skaičių reikia pusės ryto. 

Gal reikėtų dalyvauti konkurse, pagalvojo detektyvas. Tada prie- 
šais jį išdygo Asadas. 

— Karlai, ar mums reikia pasikalbėti apie tai, kas ką tik įvyko? 

Apie ką? Kad jis kalbėjosi su kažkuo per skaipą? Kad taip anksti 
atėjo į darbą? Kad netikėtas Karlo pasirodymas jį mirtinai išgąsdino? 

Klausimas buvo neabejotinai keistas. 

Detektyvas papurtė galvą ir pažvelgė į laikrodį. Dar liko valanda 
iki oficialios jo pamainos pradžios. 

— Ką čia taip anksti veiki, tavo reikalas, Asadai. Nematau proble- 
mos, kad palaikai ryšį sa žmonėmis, kuriuos retai matai. 

Atrodė, kad padėjėjas pajuto palengvėjimą. Darosi vis įdomiau. 

— Tyrinėjau Riodovrės akcinės bendrovės Amundsenas įr Muja- 
gičius, K. Frandseno didmenininkų, akcinės bendrovės JPP furnitūra 
ir Visuomeninių konsultantų ataskaitas. 

— Gerai. Ar radai ką nors, apie ką norėtum man pasakyti ? 

Asadas pasikasė pliką lopą tarp juodų garbanų. 

— Didžiąją laiko dalį tos bendrovės atrodė gana solidžios. 

— Bet? 

— Keli mėnesiai iki gaisrų viskas pasikeitė. 

— Iš kur žinai? 

— Skolinosi pinigus. Sumažėjo užsakymų. 

— Norėjai pasakyti, kad pirma sumažėjo užsakymų, o paskui jie 
skolinosi pinigus, kuriuos prarado? 

Asadas linktelėjo. 

— Būtent taip. 

— Gerai, kas tada? 

— Na, tai matome tik Riodovrės byloje. Kiti gaisrai visai kas kita. 

— "Tai kas ten atsitiko? 

— Pirmiausia kyla gaisrai, paskui bendrovė gauna draudimo iš- 


moką, o tada skolos nelieka. 

Karlas prisidegė cigaretę. Tarsi medžiaga iš kopijų aplanko. 
Draudimo apgavystė. Bet kaip čia dera kūnai su žiedų žymėmis ant 
pirštų? 

— Apie kokias paskolas kalbam? 

— Trumpalaikes. Vienų metų. Visuomeninių konsultantų, praėjusį 
šeštadienį Stokholmo gatvėje sudegusios bendrovės, atveju, tik šešių 
mėnesių. 

— Suėjo paskolų grąžinimo terminas, o jie neturėjo lėšų? 

— Taip atrodo. 

Detektyvas išpūtė dūmus, o Asadas atsitraukė ir sumojavo ran- 
komis. Jis nekreipė dėmesio. Čia jo valdos ir jo dūmas. Jei padėjėjui 
nepatinka, ką gi, labai gaila. 

— Kas jiems skolino pinigus? 

Padėjėjas gūžtelėjo pečiais. 

— Įvairiai. Bankininkai iš centrinio Kopenhagos banko. 

Mjorkas linktelėjo. 

— Gauk man jų pavardes ir išsiaiškink, kas už jų stovi. 

Asadas nuleido pečius. 

— Gerai, nėra reikalo dėl to nusiminti. Padarysi tai, kai atsidarys 
įstaigos. Liko pora valandų. Pailsėk. 

Neatrodė, kad Karlo žodžiai jį pralinksmino. Iš tiesų, kone pa- 
blogino padėtį. 

Tiedu darbuotojai siutino detektyvą savo tauškalais ir nepaklus- 
numu. Tarsi Asadas ir Yrsa būtų užkrėtę vienas kitą. Tarsi čia spręstų 
jie. Jeigu jiedu ir toliau taip elgsis, jis duos jiems po porą guminių 
pirštinių ir lieps klūpant ant kelių šveisti rūsio grindis iki veidrodi- 
nio spindesio. 

Asadas pakėlė galvą ir be žodžių linktelėjo. 

- Šiaip ar taip, aš tavęs ilgiau neužlaikysiu, Karlai. Gali ateiti pas 


mane, kai baigsi. 

— Ką turi omenyje? 

Asadas pamerkė akį ir kreivai šyptelėjo. Pasikeitimas buvo tiesiog 
stulbinantis. 

— Greitai turėsi marias darbo, - pridūrė jis vėl mirktelėdamas. 

— Leisk man dar kartą paklausti. Apie ką, po galais, kalbi, Asadai ? 


- Žinoma, apie Moną. Nesakyk, kad nežinojai apie jos sugrįžimą. 


14 


Kaip Asadas sakė, Mona Ibsen grįžo. Ji skleidė atogrąžų saulės 
spindulius ir naujas patirtis, kurios paliko aiškų, bet malonų pėdsaką 
mažytėse raukšlelėse aplink jos akis. 

Tą rytą Karlas ilgai sėdėjo vienas rūsyje, bandydamas apgalvoti, 
kaip efektyviai įveikti Monos gynybą. Svarstė, kokius žodžius ištarti, 
kad jie sušvelnintų moters žvilgsnį, jei kartais ji užsuktų. 

"Taip neįvyko. Vienintelė moteris rūsyje tą rytą buvo Yrsa, praėjus 
penkioms minutėms nuo darbo pradžios apie savo atvykimą pranešu- 
si koridoriumi dardančiu pirkinių vežimėliu ir neabejotinai gerano- 
rišku, bet vis tiek kurtinančiu sopranu: 

— Vaikinai, bandelės iš Netto prekybos centro, paruoštos skrudinti. 

Tai buvo viena iš tų akimirkų, kai jis suprato, kaip toli rūsys nuo 
nerūpestingo pasaulio viršuje, kur vaikšto linksmi ir laimingi žmonės. 

Paskui Mjorkui prireikė poros valandų suvokti, kad jeigu jis nori 
pats kada nors surasti laimę, turi pakelti užpakalį ir eiti jos ieškoti. 

Paklausinėjęs jis pagaliau rado Moną prie magistratų teismo, tyliai 
diskutuojančią su teismo raštininku. Vilkėjo odinę liemenę bei išblu- 
kusius Levis džinsus ir priminė moterį, pasiruošusią sutikti naujus 


gyvenimo iššūkius. 

— Sveikas, Karlai, - gana abejingai tarė ji. Monos žvilgsnis buvo 
profesionalus, labai aiškiai leidžiantis suprasti, kad šiuo metu tarp jų 
nieko daugiau nėra. Jis atsakė jai šypsena, nesugebėjo nė žodžio pra- 
tarti. 

Likusią dienos dalį detektyvas būtų praleidęs sukdamas po kabi- 
netą ratus, ant jo emocinio gyvenimo griuvėsių kylant nevilčiai. Bet 
Yrsa turėjo kitokių planų. 

— Galėtume kai ką nuveikti Balerupe, — pranešė ji prastai slėpdama 
džiaugsmą ir trupinį bandelės, įstrigusios tarp dantų. — Šią savaitę aš 
esu sėkmės angelas. Taip parašyta mano horoskope. 

Karlas su viltimi pažvelgė į ją. Tokiu atveju sparnai galėtų pakelti 
ją į stratosferą, o jis liktų vienas ramiai apmąstyti savo žiauraus likimo. 

— Gerokai padirbėjau, kol šį tą išpešiau, — tęsė Knudsen. — Iš pra- 
džių pasikalbėjau su Lautrupgardo mokyklos direktoriumi, bet jis ten 
dirba tik nuo du tūkstančiai ketvirtųjų. Jis nukreipė mane pas moky- 
toją, kuri ten dirba nuo mokyklos atidarymo. Ta irgi nieko nežinojo. 
Paskui susiradau socialinį darbuotoją, jis taip pat nieko negalėjo pa- 
sakyti. Taigi tada... 

— Yrsa, prašau kalbėti iš esmės, jei yra kas svarbaus, norėčiau tai 
išgirsti. Aš užsiėmęs, — nutraukė ją Karlas trindamas apmirusią ranką. 

— Na, kaip tik ketinau pasakyti. Po to paskambinau į Inžinerijos 
koledžą ir čia pasisekė. 

Kraujas plūstelėjo į nutirpusią jo ranką. 

— Puiku! Tęsk. 

— Iš tiesų pasisekė visiškai atsitiktinai. Viena dėstytoja, vardu 
Lora Men, buvo kabinete, kai paskambinau. Ji kaip tik šį rytą grįžo 
į darbą po ligos. Lora ten dirba nuo koledžo atidarymo tūkstantis 
devyni šimtai devyniasdešimt penktaisiais, ir, kiek ji prisimena, buvo 
tik vienas toks atvejis. 


Detektyvas atsitiesė. 

— Kas ten įvyko? 

Yrsa pakėlė galvą ir pažvelgė į jį. 

— O, tai tau įdomu? — sekretorė žaismingai pliaukštelėjo jam per 
ranką. - Dabar jau nekantrauji sužinoti, tiesa? 

Dieve, kaip čia taip atsitiko? Per visus tuos metus jis ištyrė ma- 
žiausiai šimtą sunkių bylų, ir štai priverstas žaisti spėliones su laiki- 
na darbuotoja ryškiai žaliomis pėdkelnėmis. 

— Yrsa, papasakok apie atvejį, kurį ji prisiminė, - paragino Kar- 
las, linktelėjęs padėjėjui, pro duris įkišusiam galvą. Tas atrodė iš- 
blyškęs. 

— Na, Asadas vakar paskambino į tą įstaigą ir klausė to paties. Jie 
kalbėjosi apie tai šįryt prie kavos puodelio, ir ta moteris nugirdo. 

Asadas sukluso ir vėl tapo toks, koks buvo. 

— Moteris iš karto viską prisiminė, - pasakojo sekretorė. - Kartą 
jie turėjo tą geriausią studentą, jauną vaikiną su kažkokiu sindro- 
mu, bet nepaprastai gabų matematikai ir fizikai. 

— Su sindromu? — nesuprato Asadas. 

— Taip, kai žmogus labai gabus vienam dalykui ir beviltiškas vi- 
suose kituose. Ne autizmas, bet kažkas panašaus. Kaip ji tai pava- 
dino? —- Yrsa bandė prisiminti. —- O, žinau. Aspergerio sindromas. 
Štai kas jam buvo. 

Mjorkas nusišypsojo. Tikriausiai ji tai įsivaizdavo savaip. 

— Taigi, kas atsitiko tam jaunuoliui? 

— Jis pabaigė pirmą semestrą, gavo puikius pažymius iš visų da- 
lykų, o paskui dingo. 

— Kokiomis aplinkybėmis? 

— Studentas lankėsi ten su jaunesniuoju broliu paskutinę dieną 
prieš žiemos atostogas, aprodė jam koledžą, o po to jo daugiau nie- 
kas nebematė. 


Karlas su Asadu sukluso. Štai kaip. 

— Koks jo vardas? — paklausė detektyvas. 

— Poulas. 

Mjorkas pasijuto tarsi ant adatų besėdįs. 

— Taip! - sušuko Asadas, maskatuodamas rankomis ir kojomis 
tarsi patimpa. 

— Dėstytoja sakė taip gyvai prisimenanti Poulą Holtą todėl, kad 
jis buvo panašiausias į kandidatą Nobelio premijai gauti, jei toks at- 
sirastų jų koledže. Be to, nei anksčiau, nei vėliau nepasitaikė nė vie- 
no studento su Aspergerio sindromu. Jis buvo vienintelis toks. 

— Tai štai kodėl dėstytoja jį prisiminė? - tęsė detektyvas. 

— Taip. Ir dar todėl, kad jis buvo tarp pirmųjų koledžo studentų. 


Po pusvalandžio Karlas pats pakartojo tuos pačius klausimus In- 
žinerijos koledže ir išgirdo tuos pačius atsakymus. 

— Tokių dalykų nepamiršti, - tarė Lora Men, blykstelėjusi dram- 
blio kaulo šypsena. —- Manau, ir jūs prisimenate savo pirmąjį areštą? 

Detektyvas linktelėjo. Liesas girtuoklėlis, gulėjęs Anglijos kelio 
viduryje. Karlas iki šiol prisimena atskriejantį seilių gumulą, kuris 
prilipo prie jo policininko ženklelio, kai jis bandė išgrūsti kvailį į 
saugią vietą. Taigi tai tiesa: pirmasis areštas įsirėžė atmintyje. Su 
spjūviu ar be jo. 

Mjorkas stebėjo moterį, sėdinčią kitame stalo gale. Ji kartais pa- 
sirodydavo televizijoje, kai prireikdavo eksperto, išmanančio alter- 
natyvius energijos šaltinius. Daktarė Lora Men, buvo parašyta jos 
vizitinėje kortelėje, be to, pridėti dar keli titulai. Karlas džiaugėsi, 
kad neturi savo kortelės. 

- Jis sirgo kažkokia autizmo forma, tiesa? 

— Na, taip, bet manau, gana lengva forma. Žmonės, kuriems pa- 


sireiškia Aspergerio sindromas, dažnai būna labai talentingi. Spėju, 

dauguma tokius laikytų moksliukais. Einšteinais. Poulas turėjo dar 
ir praktinį talentą. Jis buvo labai ypatingas visomis prasmėmis. 

Asadas nusišypsojo. Jis taip pat pastebėjo akinius raginiais rėme- 
liais ir į kuodą susuktus plaukus. Moteris atrodė tiesiog nepamaino- 
ma dėstytoja tokiems kaip Poulas Holtas. Kaip sakoma, moksliukų 
protai mąsto vienodai. 

— Sakėt, tą dieną, tūkstantis devyni šimtai devyniasdešimt šeštų- 
jų vasario šešioliktąją, Poulas atsivedė brolį, o po to jo nebematėt. 
Kaip galite taip gerai atsiminti datą? - paklausė Karlas. 

— Pirmaisiais metais vedėm lankomumo žurnalą. Pasitikrinom, 
kada jis čia lankėsi paskutinį kartą. Po atostogų Poulas negrįžo. Gal 
norėtumėte pamatyti žurnalus? Jie visi gretimame kabinete. 

Detektyvas pažvelgė į Asadą. Tas irgi neatrodė susidomėjęs. 

— Ne, ačiū. Manau, patikėsim jūsų žodžiu. Suprantu, kad susisie- 
kėte su šeima, kai Poulas nepasirodė? 

— Taip, bet jie elgėsi labai nedraugiškai, kai pasiūlėme susitikti 
namuose ir aptarti reikalus su Poulu. 

— Ar kalbėjotės su juo telefonu? 

— Ne, paskutinį kartą kalbėjausi su Poulu Holtu čia, koledže, li- 
kus savaitei iki žiemos atostogų. Vėliau, kai paskambinau jam į na- 
mus, tėvas pasakė, kad Poulas prie telefono neprieis. Štai ir viskas. 
Jam ką tik buvo suėję aštuoniolika, todėl galėjo pats nuspręsti, ką 
daryti su savo gyvenimu. 

— Aštuoniolika? Ar jūs įsitikinusi, kad jis nebuvo vyresnis? 

— Taip, jis buvo labai jaunas. Septyniolikos baigė vidurinę ir iš 
karto įstojo į koledžą. 

— Ar turit jo duomenis? 

Dėstytoja nusišypsojo. Žinoma, ji atėjo pasiruošusi. 

Karlas garsiai perskaitė pro petį žiūrinčiam Asadui. 

— Poulas Holtas, gimęs tūkstantis devyni šimtai septyniasdešimt 


septintųjų lapkričio tryliktąją. Baigė Birkenriodo gimnaziją, pa- 

grindiniai dalykai matematika ir fizika. Galutinis pažymių vidurkis 
9,8 balo. 

Apačioje buvo adresas. Poulas gyveno netoliese, maždaug už ke- 
turiasdešimt penkių minučių kelio automobiliu. 

— Turint galvoje, kad tai senoji vertinimo sistema, kurios aukš- 
čiausias balas yra trylika, sakyčiau, kaip genijui ne itin įspūdingas 
vidurkis, - svarstė Karlas. 

— Tiesa, bet tai iš pažymių sumos išvestas vidurkis, kai tikslieji 
mokslai įvertinti trylika balų, o humanitariniai septyniais, - atsakė 
dėstytoja. 

— Sakote, jam prastai sekėsi danų kalba? - įsiterpė padėjėjas. 

Lora nusišypsojo. 

— Rašomoji danų kalba tikrai prastai. Poulo ataskaitoms, rašybos 
įgūdžių požiūriu, buvo toli iki tobulybės. Mes dažnai tai matom. 
Net jo šnekamoji kalba buvo gana primityvi, jei tema iš karto nesu- 
domindavo. 

— Ar galėčiau gauti jo darbo kopiją? - paprašė Karlas. 

Lora Men linktelėjo. Jei ne nuo tabako pageltę dėstytojos pirštai 
ir riebaluota oda, detektyvas būtų ją apkabinęs. 


— Fantastika, Karlai, — džiaugėsi Asadas jiems artėjant prie 
namo. — Problemą išsprendėm per savaitę. Žinom, kas parašė laišką. 
Puikiai pasidarbavom! O dabar mes priešais tos šeimos namus, - jis 
stuktelėjo į prietaisų skydelį tarsi pabrėždamas jų sėkmę. 

— Taip, - pritarė Karlas. - Dabar tiesiog turėtume viltis, kad vis- 
kas buvo tik pokštas. 

— Jei taip, turėtume šitam Poului duoti velnių. 

— O kas, jei ne? 


Asadas linktelėjo. Jei ne, tada jiedu turės vargo. 

Sustoję prie sodo vartų iš karto pastebėjo, kad lentelėje ne Holtų 
pavardė. 

Kai jiedu paskambino, duris atidarė smulkus raukšlėtas vyras 
neįgaliojo vežimėlyje. Jis pareiškė, kad yra vienintelis žmogus, gyve- 
nantis tuose namuose nuo tūkstantis devyni šimtai devyniasdešimt 
šeštųjų. Karlas instinktyviai sukando dantis ir pajuto kylantį susier- 
zinimą. 

- Tai jūs pirkot namą iš Holtų? 

— Ne, tiesą sakant, iš Jehovos liudytojų. Namų šeimininkas buvo 
kažkoks pamokslininkas. Svetainėje vykdavo susirinkimai. Jei norit, 
užeikit pažiūrėti. 

Detektyvas papurtė galvą. 

— "Tai jūs nematėt šeimos, kuri čia gyveno? 

— Tiesa, niekada jų nemačiau. 

Asadas ir Karlas jam padėkojo ir išėjo. 

— Ar tavęs staiga neaplankė jausmas, kad turim reikalą ne su vai- 
kišku pokštu? — paklausė detektyvas. 

— Karlai, vien dėl to, kad žmonės persikėlė... - padėjėjas sustojo 
ant sodo tako. — Gerai, galbūt aš žinau, ką galvoji. 

— Kaip pasakysi, ar aš teisus? Ar gali toks vaikinas kaip Poulas 
iškrėsti ką nors panašaus? Ar gali du jauni Jehovos liudytojai tai su- 
organizuoti? Kaip manai? 

— Nežinau. Žinau tik tiek, kad jiems leista meluoti, tik ne vienas 
kitam. 

— Nori pasakyti, kad pažįsti kokį tos sektos narį ? 

— Ne, bet taip yra su tais labai religingais žmonėmis. Bažnyčios 
nariai gina vienas kitą nuo išorinio pasaulio visomis priemonėmis. 
Taip pat melu. 

- Tiesa. Bet pagrobimas negali būti būtinas melas. Tai jau ribų 
peržengimas. Esu įsitikinęs, kad visi Jehovos liudytojai sugebėtų tai 
suprasti. 


Asadas linktelėjo. Čia jų nuomonės sutapo. 


"Tad kas dabar? 


140 JUSSI ADLER-OLSEN 


Yrsa buvo lyg skruzdėlių armija, žygiuojanti pirmyn ir atgal tarp 
savo ir Karlo kabinetų. Šiuo metu pagrobimo byla pateko į sekreto- 
rės rankas ir ji norėjo žinoti viską, pageidautina mažomis dalimis. 
Kaip atrodė ta Lora Men:? Ką ji pasakė apie Poulą? Koks buvo na- 
mas, kuriame gyveno jo šeima? Ką dar jie žino apie šeimą, išskyrus 
tai, kad jos nariai yra Jehovos liudytojai ? 

— Nusiramink. Asadas tikrina Civilinės registracijos sistemą. Ne- 
trukus juos rasim. 

— Gal išeitum trumpam su manim į koridorių, Karlai? - kvietė ji, 
tempdama detektyvą prie laiško kopijos ant sienos. Dabar Yrsa įrašė 
Poulo vardą apačioje, o tekstą papildė pora trumpų žodžių. 


GELBĖKIT 
Vasaro 16 1996 mus pagrabė jis mus pagavo Lautropvango 
autobusų sdotelėje Balerupe — Tas vyras 18. ugio trumpais 


plaukais asis ešstussiis tss — Jis turi randą ant dešnio .....O v........ 
mėlinu furgonu mama ir tėtis jį pažysta —- Fredis o pavardė 
iš B - Jis grasno mus .......L.Šcuss — jis ketina mus nužuditi — ... 
„„spaud. ....... .. rma ... .... „eido ...... broliui. —- važevom beveik 
valanda ...... .... prie varndens ...... ... vej. .urb...s čia smirda — 
Dausa os: S. TYSV. — a) Metų 

POULAS HOLTAS 


— Kaip tik taip! Jį pagrobė kartu su broliu, - apibendrino Yrsa. — 
Jo vardas Poulas Holtas, sako, kad važiavo beveik valandą, spėju, 
link vandens, - ji kumščiais įsirėmė į siaurus klubus. Dabar, žinoma, 
ketino išsakyti savo požiūrį. 

— Jei šitas jaunuolis turėjo Aspergerio sindromą ar kažką pana- 
šaus, nemanau, kad išgalvojo apie važiavimą prie vandens, - Knud- 


sen atsigręžė į Karlą. - Tiesa? 

— Gal čia jo jaunesniojo brolio išdaiga. Tiesą sakant, kol kas mes 
nieko nežinom. 

— Ne, bet pagalvok, Karlai. Laursenas laiške rado žuvies žvyną. Jei 
tekstą būtų parašęs jaunesnysis brolis, ar jis būtų rūpinęsis priklijuo- 
ti žvyną vien tam, kad istorija atrodytų įtikinamesnė? Ką ir kalbėti 
apie žuvies gleives. 

— Gal jis toks pat gabus kaip ir jo brolis, tik kitiems dalykams? 

"Tada Yrsa taip treptelėjo, kad net aidas nuvilnijo per rūsio roton- 
dą. 

— Karlai, tu nesiklausai. Pradėk rimtai mąstyti. Kur jie buvo pa- 
grobti? — ji patapšnojo detektyvui per petį tarsi bandydama sušvel- 
ninti šiurkštų toną. 

Jis pastebėjo, kaip nusklendė kelios pleiskanos. 

— Balerupe. 

— Teisingai. Ką manai, jeigu jie buvo pagrobti Balerupe, o važiavo 
beveik valandą iki vandens? Nebūtų prireikę valandos nuvažiuoti į 
Hundestedą, tiesa? O kiek laiko reikia nuvažiuoti iš Balerupo iki Ji- 
lingės? Sakyčiau, daugiausiai pusvalandžio. 

— Steunsas irgi tikėtinas, taip? - burbtelėjo po nosimi detektyvas. 
Niekam nepatinka, kai jų intelektualiniai gebėjimai suminami į pur- 
vą. Karlas Mjorkas ne išimtis. 

— Būtent! — Yrsa vėl treptelėjo. Jeigu kažkur po pamatais gyveno 
žiurkės, tai dabar jų ten neliko. 

— O jeigu laiškas yra tik vaizduotės vaisius, — tęsė sekretorė, — 
kam jį daryti tokį sudėtingą? Ar neužtektų parašyti, kad jie važiavo 
pusę valandos iki vandens? Tikriausiai taip darytų jaunuolis, rašan- 
tis išgalvotą istoriją? Todėl netikiu, kad šis laiškas klastotė. Turėtu- 
me labai rimtai į jį žiūrėti, Karlai. 

Detektyvas giliai įkvėpė. Jam neužteko energijos pasakyti savo 
nuomonę apie padėtį. Galbūt pasakytų Rouzei, bet ne Yrsai. 

— Taip, gerai, nėra reikalo nervintis, — tarė jis bandydamas nu- 
kreipti pokalbį sveiko proto linkme. - Pažiūrėsim, kaip atrodys rei- 
kalai, kai surasim šeimą. 

— Kas čia dedasi? — iš savo mažyčio kabineto iškišo galvą Asadas. 
Buvo akivaizdu, kad jis bando išsiaiškinti nuotaiką. Ar čia tikras gin- 
čas, ar kas? 

— Turiu adresą, Karlai, - pranešė jis detektyvui į rankas įspraus- 
damas popieriaus skiautę. - Nuo tūkstantis devyni šimtai devynias- 
dešimt šeštųjų jie persikėlė keturis kartus. Per trylika metų keturi 
adresai. Visi Švedijoje. 

Mėšlas, pagalvojo Mjorkas. Švedija — šalis su didžiausiais pasau- 
lyje uodais ir prasčiausia virtuve. 

— Bandysiu spėti. Jie persikėlė į šiaurę, kur pasiklysta net šiaurės 
elniai? Kažkas tokio kaip Liuleo ar Kebnekaisė? 

— Halabras. Ta vietovė vadinama Halabru ir yra Blekingėje. Maž- 
daug už dviejų šimtų penkiasdešimties kilometrų nuo čia. 

Du šimtai penkiasdešimt kilometrų. Deja, teks keliauti. Savaitga- 
lis tiesiog išnyko Karlui prieš akis. 

Jis pabandė išsisukti. 

— Gerai, bet jie nelauks, kol atvyksim. O jeigu paskambinsim iš 
anksto, taip pat nerasim. O jeigu kartais ta šeima būtų namie, visi 
kalbės švediškai, tai kaip, po galais, žmogus iš Jutlandijos su jais su- 
sikalbės? Ar aš neteisus? 

Asadas susiraukė tarsi išgirdęs per daug informacijos, kurią iš kar- 
to jam sunku suprasti. 

— Ber aš jau paskambinau. Jie 640 namie. 

— Ką padarei? Tada yra tikimybė, kad rytoj nebus. 

— Visai ne, Karlai, nes nepasakiau jiems, kas esu. Iš karto padėjau 
ragelį. 

Įkyruolių pora šitie du jo padėjėjai. Ir tokie gabūs garsiniams 


efektams. 

Mjorkas nukiūtino į savo kabinetą ir paskambinęs namo trumpai 
instruktavo Morteną, ką daryti, jei jam nesant pasirodytų Viga. Kas 
žino, ką ji gali iškrėsti. 

Paskui jis nurodė Asadui toliau tirti padegimų bylą ir liepė stebė- 
ti, ką veikia Yrsa. 

— Duok jai visą ilgą sektų sąrašą, tegu patikrina. Paskui užlipk į 
viršų pas Laurseną, paprašyk susisiekti su teismo ekspertizės geneti- 
kais, gal jis galėtų juos paskubinti su tais DNR tyrimais, gerai? 

Paskui detektyvas įsidėjo į dėklą savo tarnybinį pistoletą. Ką gali 
žinoti su tais švedais. 


Bent jau kilusiais iš Danijos. 


15 


Kitą naktį svečias pasirūpino savo šeimininkę, laikiną meilužę, 
sujaudinti beveik iki orgazmo. Jai beatlošiant galvą ir giliai atsidūs- 
tant, jis patraukė pirštus nuo jos šakumos. Moteris gulėjo virpėda- 
ma, blizgančiomis akimis. 

Vyras greitai atsikėlė, paliko Izabelę Jonson vieną spręsti, kaip 
numalšinti aistrą. Ji atrodė suglumusi, bet toks ir buvo jo ketinimas. 

Virš Izabelės namelio Viborge pro storus pūkinius debesis skver- 
bėsi mėnesiena. Jis nuogas stovėjo vidiniame kiemelyje ir žiūrėjo į 
juos, pro šnerves pūsdamas cigaretės dūmą. 

Nuo šiol valandos slinks pagal pažįstamą modelį. 

Iš pradžių kils ginčas. Paskui moteris reikalaus paaiškinti, kodėl 
jų santykiai nutrūko, ir dar taip netikėtai. Izabelė maldaus, jie gin- 
čysis, paskui ji vėl maldaus. Jis viską išsakys, o tada šeimininkė lieps 
susikrauti daiktus ir išeiti. Tada naujasis meilužis dings iš jos gyveni- 
mo visam laikui. 

Rytoj dešimtą ryto jis važiuos nuo Dolerupo kalvų su vaikais ant 
priekinės sėdynės, o kai šie paklaus, kodėl per anksti išsuko iš kelio, 
užmigdys juos chloroformu. Vyras tiksliai žinojo, kur tai galima pa- 


daryti nebijant įkliūti. Kruopščiai tam ruošėsi. Tanki medžių giraitė 

paslėps furgoną ir tai, kas jame vyks, kelioms minutėms, kurių jam 
užteks užmigdyti vaikus ir perkelti juos į furgono galą. 

Paskui, po keturių su puse valandos, pervažiavęs Didžiojo Belto 
tiltą ir užsukęs papietauti pas seserį Eiunę, jis grįš į Zelandiją, kur prie 
Nordskoveno miško stovi valčių pašiūrė, į šiaurę nuo Jegersprio. Tik 
dvidešimt žingsnių per tankmę į patalpą žemomis lubomis su grandi- 
nėmis. Dvidešimt žingsnių, priekyje stumiant dvi susigūžusias figūras. 

Jam jau buvo pažįstamas atkaklus maldavimas, girdimas einant 
per tą siaurą žemės ruoželį. Vėl jį išgirs. 

Tik tada bus galima pradėti derybas su tėvais. 

Vyras iš plaučių iškosėjo dūmus, ant dailiai nušienautos pievelės 
sumindė nuorūką. Laukia sunkios naktis ir diena. 

Jam teko atidėti nemalonius įtarimus, kad jo paties namuose de- 
dasi kažkas negero, kažkas grasina viską apversti aukštyn kojom. Jei 
žmona neištikima, tuo blogiau bus jai. 

Už nugaros girgžtelėjo durys, atsigręžęs vyras išvydo sumišusį 
Izabelės veidą. Chalatas vos slėpė jos virpantį nuogumą. Po akimir- 
kos pasakys moteriai, kad viskas baigta, nes ji per šalta, nors tai nė 
trupučio nepanašu į tiesą. Tas kūnas jaudino ir viliojo. Izabelei bū- 
nant šalia vyras jos troško. Buvo labai apmaudu, kad tenka nutraukti 
santykius, nors šis jausmas jam ne naujiena. Taip atsitiko daug kartų 
anksčiau. 

— Galą gausi čia stovėdamas nuogas. Toks šaltis, - Izabelė pakrei- 
pė galvą, nežiūrėdama į jį. - Kas tarp mūsų vyksta? 

Vyras atsistojo priešais ją ir suėmė chalato apykaklę. 

— Tu man per šalta, — ištarė be emocijų, sugniauždamas drabužį 
aplink pliką moters kaklą. 

Akimirką Izabelė stovėjo lyg stabo ištikta. Pasiruošusi pulti jį 
arba išrėkti į veidą pyktį ir nusivylimą. Vis dėlto užgaulūs žodžiai 


ncišsprūdo iš jos lūpų. 

Jis suprato, kad ji nieko nepasakys. Respektabilios išsituokusios 
valstybės tarnautojos, tokios kaip ji, niekada nekelia scenų nuogam 
vyrui savo namų vidiniame kiemelyje. 


Žmonės imtų kalbėti. Abu tai žinojo. 


=— 


Rytą pabudęs jis pamatė šeimininkės jau surinktus ir sudėtus į 
krepšį savo daiktus. Nebuvo pusryčių, net kavos, tik kaltinimų bei 
klausimų kruša, rodanti, kad ji dar neišmušta iš vėžių. 

— Lindai į mano kompiuterį, — tarė ji tvardydamasi, nors veidas 
pabalo iš pykčio. — Šnipinėjai mano brolį. Penkiasdešimt didžiulių, 
drambliškų pėdsakų duomenyse. Negalėjai išsiaiškinti, ką aš veikiu 
savivaldybėje? Ar nemanai, kad tai nemandagu? Galbūt kvaila? 

Šeimininkei kalbant svečias mąstė, kad jam reikia nusiprausti po 
dušu, kad ir ką ji sako. Šeima Stanghedėje tikrai nepaliks vaikų su 
nesiskutusiu, sekso kvapą skleidžiančiu vyru. 

Vis dėlto tai, ką vėliau pasakė Izabelė, mobilizavo visus jo pojū- 
čius. 

— Aš dirbu su informacinėm technologijom. Esu ekspertė, Vi- 
borgo savivaldybėje atsakinga už duomenų saugumą ir interneto 
sprendimus. Žinau, ko ieškojai. Kuo, po velnių, mane laikai? Nema- 
nai, kad galiu perskaityti prisijungimo įrašų bylas? 

Izabelė žiūrėjo tiesiai jam į akis. Dabar buvo gana rami. Pirmoji 
krizė praėjo. Ji turėjo paslėptų kozirių, galėjo pakilti virš savigailos, 
ašarų ir isterijos. 

— Radai mano slaptažodžius. Tik todėl, kad aš juos tau ten padė- 
jau. Stebėjau tave. Norėjau pažiūrėti, ko gali imtis. Visada būna kaž- 
kas negerai su žmogumi, kuris tiek mažai apie save pasakoja. Kažkas 


tikrai negerai. Matai, vyrai labiau už viską mėgsta kalbėti apie save. 

Matyt, apie tai neturi supratimo! - moteris kreivai nusišypsojo pa- 
jutusi, kad jis sunerimo. — Svarsčiau, kaip čia yra, kodėl jis niekada 
nepasakoja apie save. Tiesą sakant, tai mane gerokai suintrigavo. 

Jis suraukė antakius. 

— Tai dabar manai, kad mane pažįsti, nes aš neplepu apie save ir 
domiuosi tavo gyvenimu? 

— Domiesi? Švelniai pasakyta. Galėčiau suprasti, kodėl tau pa- 
rūpo mano susirašinėjimų duomenys, bet kam tau prireikė tikrinti 
mano brolį? 

— Maniau, kad jis tavo buvęs vyras ir kad galėsiu išsiaiškinti, kas 
tarp jūsų buvo negerai. 

Izabelė neparikėjo. Jai nerūpėjo, dėl kokių priežasčių tas vyras tai 
darė. Jis nepakankamai ją įvertino, štai ir viskas. 

— Nors turiu pastebėti, kad bent jau neištuštinai mano banko sąs- 
kaitos. 

Jis prisivertė arogantiškai nusišypsoti po jos drąsių žodžių. Šią 
išraišką apgavikas saugojo atsisveikinimui, po dušo, bet teko keisti 
planą pagal naujas aplinkybes. 

— Žinai, ką? Kalbant apie smalsumą, mes abu labu tokie, — tęsė 
moteris. - Matai, aš irgi pasirausiau po tavo daiktus. O žinai, ką ra- 
dau kišenėse ir krepšyje? Nieko. Nei vairuotojo pažymėjimo, nei so- 
cialinio draudimo kortelės, nei kreditinių kortelių, nei piniginės, nei 
raktų. Nieko. Žinai, kas dar, ponuli? Kaip moterys visada palieka 
slaptažodžius labiausiai pastebimose vietose, taip ir vyrams pakanka 
kvailumo palikti raktus ant priekinio automobilio rato, jei nenori jų 
nešiotis. O kokį dailų medtakio kamuoliuką turi ant raktų žiedo. Ar 
tai reiškia, kad žaidi kėgliais? Niekada nesakei. Be to, jis pažymėtas 
pirmu numeriu. Ar todėl, kad puikiai žaidi ? 

Tą akimirką jis ėmė prakaituoti. Jau seniai nebuvo praradęs savi- 


tvardos. Nieko nėra blogiau. 

— Viskas gerai, nėra ko jaudintis. Tavo raktai ten, kur juos radau. 
Ir vairuotojo pažymėjimas. Ir furgono registracijos liudijimas. Ir 
kredito kortelės, kaip, beje, ir visa kita. Viskas, ką radau furgone po 
kilimėliais. 

Vyras tyrinėjo Izabelės kaklą. Ne itin trapus, turės stipriai su- 
griebti. Užtruks porą minučių, bet laiko turi daugybę. 

— Thai tiesa, aš labai saugau savo privatumą, — tarė jis ir žengęs į 
priekį atsargiai uždėjo ranką moteriai ant peties. - Klausyk, Izabe- 
le, aš tave labai įsimylėjęs, tiesiog nesugebėjau su tavim būti atviras. 
Matai, esu vedęs. Turiu vaikų, nebesuvaldau situacijos. Štai kodėl tai 
turi baigtis. Ar supranti? 

Ji išdidžiai krestelėjo galvą. Sužeista, bet nenugalėta. Jau anksčiau 
buvo sutikusi vedusių vyrų, kurie jai melavo, jis tuo neabejojo. Lygiai 
taip pat neabejojo, kad dabar turės užsitikrinti, jog jis Izabelės gyve- 
nime bus paskutinis ją apgavęs vyras. 

Moteris numetė jo ranką. 

— Nežinau, kodėl nepasakei savo tikrojo vardo ir kodėl viską me- 
lavai. Bandai man pasakyti, kad dėl santuokos, bet žinai ką? Aš ir 
tuo netikiu. 

Tai pasakiusi ji pasitraukė, tarsi perskaičiusi apgaviko mintis. 
Tarsi pasiruošusi griebti paslėptą ginklą. 

Kai staiga pasijunti tarsi dreifuotum ant ledo lyties apsiseilėjusio 
poliarinio lokio draugijoje, verčiau apsvarstyti visas galimybes. Da- 
bar jis matė keturias. 

Šokti į vandenį ir plaukti. 

Peršokti ant kitos lyties. 

Palaukti ir pažiūrėti, ar lokys alkanas, ar ne. 

Užmušti lokį. 

Visos galimybės turėjo pranašumų ir trūkumų, bet vyras nea- 


bejojo, kad ketvirtoji yra vienintelis teisingas sprendimas. Priešais 

stovinti moteris įskaudinta, ginsis visais įmanomais būdais. Juk pri- 
vertė ją taip įsimylėti. Jis turėjo numatyti tokią įvykių eigą. Patirtis 
jį išmokė, jog tokiose situacijose moterys lengvai tampa iracionalios. 
Dažnai pasekmės būna fatališkos. 

Šią akimirką jis nesugebėjo tiksliai įvertinti žalos, kurią galėjo pa- 
daryti Izabelė. Jau vien dėl tos priežasties turės ja nusikratyti. Kūną 
išsiveš furgone. Išmes kur nors kaip anksčiau kitus: Sunaikins kom- 
piuterio kietąjį diską, pašalins visus savo buvimo jos namuose pėdsa- 
kus. Vyras žiūrėjo į gražias žalias Izabelės akis ir svarstė, kiek užtruks, 
kol jos liausis kibirkščiuoti. 

— Išsiunčiau broliui laišką ir viską apie tave papasakojau. Dabar 
jis turi tavo automobilio registracijos, vairuotojo pažymėjimo ir ci- 
vilinės registracijos numerius, tavo vardą ir transporto priemonės 
registracijos adresą. Paprastai brolis neužsiima tokiais dalykais, bet 
iš prigimties yra smalsus. Taigi, jei paaiškės, kad ką nors iš manęs 
pavogei, jis tave suras. Supratai? 

Akimirką vyras stovėjo apstulbęs. Nebuvo toks kvailas, nevažinė- 
jo su kokiu dokumentu ar kortele, kurie atskleistų jo tikrąją tapaty- 
bę. Netikėtas paralyžius jį ištiko todėl, kad anksčiau niekada nebuvo 
atsidūręs tokioje situacijoje, kai galėjo būti su kuo nors susietas, ir 
tikrai jo netykojo policininkai. Kurį laiką jis negalėjo suvokti, kaip 
taip įklimpo. Ką praleido, kur suklydo? Ar iš tiesų taip atsitiko dėl 
to, kad nepaklausė, koks būtent Izabelės darbas savivaldybėje? Spė- 
jo, jog būtent taip ir buvo. 

O dabar jis pateko į keblią padėtį. 

— Atsiprašau, Izabele, — tyliai tarė jis. - Aš gerokai peržengiau 
ribas. Atleisk. Buvau dėl tavęs netekęs galvos, štai ir viskas. Negalvok 
apie tai, ką pasakiau praėjusią naktį. Tiesiog nežinojau, ką daryti. 
Ar turėjau pasakyti tau, kad esu vedęs, ar meluoti? Namuose visko 


netekčiau, jei iš tikrųjų būčiau užmezgęs su tavim rimtą romaną, ir 

aš vos to nepadariau. Buvau taip arti, turėjau apie tave žinoti viską. 
Negalėjau tam atsispirti, nejaugi nesupranti ? 

Moteris su panieka žiūrėjo į veidmainį, o tas, sėdėdamas ant 
savo ledo lyties, svarstė, ką daryti. Lokys vargu ar puls be priežas- 
ties. Jeigu jis išvažiuos ir daugiau čia nebesirodys, Izabelė tikriausiai 
neprašys brolio surasti informacijos apie jį. Kodėl turėtų? Jeigu ją 
nužudytų ar pagrobtų, policija jau turėtų, už ko užsikabinti. Net 
didžiausios pastangos panaikinti savo pėdsakus šiuose namuose bus 
bevaisės, juk teks šalinti galbūt vienintelį gaktos plaukelį, mažiausią 
spermos dėmelę, piršto atspaudą. Policija sudarys dosjė, nesvarbu, 
kad neras jo duomenų savo kartotekoje. Sudeginti namą neįmano- 
ma. Gaisrininkai gali greitai užgesinti ugnį. Gal kas nors pastebės jį 
nuvažiuojantį. Per daug rizikinga. O čia dar tas pareigūnas Karste- 
nas Jonsonas, turintis furgono registracijos numerį. Tas policinin- 
kas turės ir automobilio aprašymą. Gal Izabelė apibūdino broliui 
net jo išvaizdą. 

Vyras tuščiu žvilgsniu spoksojo į erdvę, tuo tarpu moteris kritiš- 
kai įvertino jo veiksmus. Nors jis buvo maskavimosi ekspertas, nors 
visada veikė prisidengęs išgalvotu vardu, Izabelės elektroniniame 
laiške galėjo būti tiksliai nurodyti jo ūgis ir kūno sudėjimas, akių 
spalva, o gal net intymesnės kūno dalys. Jis negalėjo sužinoti, ką ji 
parašė tame laiške, čia ir buvo visa bėda. 

Matant rūstų Izabelės žvilgsnį staiga jam toptelėjo, kad ji visai 
ne poliarinis lokys. Ta moteris baziliskas. Gyvatė, gaidys ir drakonas 
viename nuodingame roplyje. Jei žmogus pažvelgtų baziliskui į akis, 
virstų akmeniu. Net perėjus jam taką ištiktų mirtis nuo nuodingo 
poveikio. Jokia būtybė negalėtų taip išrėkti pasauliui savo tiesos ver- 
sijos kaip baziliskas. Tik jo paties atvaizdas yra pakankamai galingas 
jį nužudyti. Vyras tai žinojo. 


"Taigi jis pasakė: 

— Kad ir ką sakytum, Izabele, aš apie tave galvosiu. Tu tokia gra- 
Ži, tokia nepaprasta moteris, gaila, kad nesutikau tavęs anksčiau. Da- 
bar per vėlu. Gailiuosi ir atsiprašau. Nenorėjau tavęs įskaudinti. Tu 
tokia miela. Atleisk. 

"Tada jis švelniai perbraukė pirštais jai per skruostą. Atrodo, tai 
paveikė. Jos lūpos vos pastebimai virptelėjo. 

— Manau, turėtum tuoj pat išvažiuoti. Nenoriu daugiau tavęs ma- 
tyti, — tarė ji, nors ir netvirtu balsu. 

Izabelė ilgai liūdės dėl netekties. Tai, ką jiedu kartu patyrė, jos 
amžiuje nutinka ne taip dažnai. 

Štai tada jis peršoko ant kitos ledo lyties. Nei baziliskas, nei polia- 
rinis lokys jo nepersekios. 


Moteris leido jam išvažiuoti. Dar nebuvo nė septynių. 

Jis paskambino žmonai kaip paprastai, prieš pat aštuntą, vis dar 
susilaikydamas nuo abejotino klausimo, bet pasakodamas apie ne- 
samas patirtis ir jausmus jai, kurių nebuvo. Išvykęs iš Viborgo vyras 
užsuko į Liovbjergo prekybos centrą, kiek įmanoma atsigaivino pir- 
kėjų tualete, tada pajudėjo link Hald Egės ir Stanghedės, kur laukė 
Samuelis ir Magdalena. 

Dabar jo niekas nesulaikys. Oras puikus. Vadinasi, pasieks kelio- 
nės tikslą dar prieš sutemas. 

Šeima jį sutiko su šviežios duonos kvapu ir didelėmis viltimis. Sa- 
muelis, nepaisydamas sužeisto kelio, visą rytą treniravosi, o Magda- 
lena stovėjo spinduliuojančiomis akimis, nuo rūpestingo šukavimo 
žvilgančiais vešliais, ilgais, banguotais plaukais. 

Jie buvo pasiruošę, nekantravo. 

— Gal iš pradžių reikėtų trumpam užsukti į ligoninę, kad gydy- 
tojai apžiūrėtų Samuelio kelį, dėl viso pikto? Manau, turim laiko, — 
pažvelgęs į laikrodį jis prarijo paskutinį bandelės kąsnį. Buvo be pen- 
kiolikos dešimta, o jis žinojo, kad šeima atsisakys. 

Motinos bažnyčios sekėjai ligoninėse dažnai nesilanko, jei gali to 


išvengti. 

— Ne, čia tik sausgyslių patempimas, bet vis tiek ačiū, - Rachelė 
padavė jam puodelį kavos ir parodė ant stalo stovintį pieno indą. 
Pasiūlė vaišintis. 

— Kur tas karatė turnyras vyks? — paklausė Jozuė. - Gal vėliau 
užeisiu, jei turėsiu laiko. 

— Ai, liaukis, - numojo ranka Rachelė. - Puikiai žinai, kada turi 
laiko, o kada ne. 

Niekada, suprato atvykėlis. 

— Sporto salėj, Vinderupe, - atsakė jis tėvui. - Turnyrą organi- 
zuoja budžiutsu klubas. Internete gal yra daugiau informacijos. 

Informacijos nebuvo, bet ir interneto šiuose namuose beveik ga- 
rantuotai nėra. Dar vienas nuodėmingas išradimas, kurio saugosi 
Motinos bažnyčia. 

Jis prispaudė ranką prie lūpų. 

— Oi, atsiprašau. Kaip kvaila. Pamiršau, kad neturit interneto. 
Šiaip ar taip, tai ne daugiau nei trukdis, - jis kiek galėdamas stengėsi 
atrodyti apgailestaujantis; pastebėjo, kad kava turi mažai kofeino. — 
Taip, viskas vyksta sporto salėje Vinderupe. 

Jie mojavo. Visi, išsirikiavę priešais namą, prie posūkio į kelią. 
Ši šeima niekada nebesiilsės ramiai ir jaukiai. Besišypsančius veidus 
greitai iškreips skausmas sužinojus, kad šio pasaulio blogio negalima 
sulaikyti savaitinėmis pamaldomis ir gerų modernaus gyvenimo da- 
lykų išsižadėjimu. 

Jis tų žmonių negailėjo. Patys pasirinko, kuriuo keliu eiti, o dabar 
jų keliai susikirto. 

Grobikas žiūrėjo į du paauglius, sėdinčius greta, mojuojančius 
artimiesiems. 

— Ar jums abiem pakanka vietos? — paklausė jis jiems važiuojant 
pro tuščius laukus, pasišiaušusius kukurūzų ražienomis. Jis įkišo ran- 
ką į šoninių durų kišenę. Joje gulėjo paruoštas ginklas. Nedaugelis 


suprastų, kam skirtas tas daiktas, panašus į lagaminėlio rankeną. 

Vaikams linktelėjus vyras nusišypsojo. Jie sėdėjo patogiai, minti- 
mis nuklydę kažkur toli, neįpratę prie kelionių iš jų ramaus ir riboto 
gyvenimo. Ši išvyka jiems buvo didžiausias įvykis. 

Čia sunkumų nebus. 

— Pamaniau, kad galėtume pravažiuoti pro Finderupą, tiesiog dėl 
pasivažinėjimo, - tarė jis ir pasiūlė vaikams po mažą plytelę šokola- 
do. Gal tai ir ne pagal taisykles, bet vis tiek geras būdas bendrumo 
atmosferai sukurti. Bendrumas yra saugumas. Dėl saugumo jo dar- 
bas bus daug lengvesnis. 

— O, aš užsimiršau, ar ne? - vyras pastebėjo vaikų dvejones. - Pa- 
ėmiau ir vaisių. Gal norėtumėt mandarinų? 

— Manau, mums labiausiai patiktų šokoladas, - žaviai nusišypso- 
jo Magdalena, parodydama dantų kabes. Buvo nesunku įsivaizduoti, 
kad ši mergaitė turi paslapčių, kurias saugo sode. 

Grobikas gyrė Jutlandijos viržynų grožį, kalbėjo, kaip nekan- 
trauja čia persikelti visam laikui. Kai privažiavo Finderupo kryžkelę, 
nuotaika buvo tokia, kokios jis ir tikėjosi - vaikai atsipalaidavo, tapo 
patiklūs, draugiški. Ten furgonas išsuko iš kelio. 

— Ei, dar ne dabar, - tarė Samuelis, palinkęs į priekį. - Į Holste- 
bro kelią kitas posūkis. 

— Žinau, bet kai aną dieną važinėjau aplink apžiūrinėdamas na- 
mus, radau trumpesnį keliuką, vedantį link šešioliktos magistralės. 

Už kelių šimtų metrų nuo viduramžių karaliaus Eriko V Klipin- 
go memorialo jis vėl pasuko. 

Heselborgo kelias. 

— Štai čia. Žinau, keliukas kiek duobėtas, bet gerokai trumpesnis. 

— Arjūs įsitikinęs? — jiems pravažiuojant Samuelis perskaitė už- 
rašą: Kariniam transportui griežtai draudžiama važinėti takais. — 
Maniau, kad šitas kelias ką tik baigėsi, - tarė berniukas ir atsitiesė. 

— Pamatysi, jis tęsiasi už ano geltono namo kairėje, tolyn pro tą 


sugriuvusią sodybą dešinėje, o tada mes pasuksime į kairę. 

Pavažiavęs porą šimtų metrų vyras linktelėjo. Nesutvarkytas ke- 
liukas virto provėža. Čia kraštovaizdis buvo banguotas, šiurkščia 
žole apaugusios kalvos nusagstytos giraičių. Dar vienas posūkis, ir 
jie bus vietoje. 

— Ei, ką aš sakiau, — sušuko Samuelis rodydamas į priekį. — Čia 
visai negalima važiuoti. 

Jis buvo neteisus, bet dabar nėra reikalo aiškinti. 

- Žinai ką, manau, tavo tiesa, Samueli. Turėsim apsisukti ir grįžti. 
Atsiprašau, vaikai. Buvau įsitikinęs, kad... 

Jis pasuko vairą ir sustabdė furgoną skersai kelio, paskui atbulas 
įvažiavo tarp medžių. 

Vyras patraukė rankinį stabdį, iš šoninės kišenės išėmė elektrošo- 
ko įtaisą. Vienu nepastebimu judesiu nuleido saugiklį, prikišo ginklą 
Magdalenai prie kaklo ir iššovė. Tas velniškas daiktas nukrėtė auką 
1,2 milijono voltų elektros srove bei žaibiškai paralyžiavo auką. Jos 
klyksmas ir smarkus krūptelėjimas iš pradžių visiškai sutrikdė Samu- 
elį. Jis, kaip ir jo sesuo, buvo visai nepasiruošęs užpuolimui. Berniu- 
ko akyse atsispindėjo siaubas, bet kartu ir nusiteikimas kautis. Per 
sekundę, prabėgusią nuo tos akimirkos, kai sesuo susmuko ant jo, 
iki suvokimo, kad daiktas, kurį grobikas nukreipė į jį, yra mirtinas, 
nuo adrenalino antplūdžio iš karto įsijungė visi jaunuolio gynybi- 
niai mechanizmai. 

Sesers užpuolikas buvo greitas, bet nepakankamai, kad sutrukdy- 
tų Samueliui pastumti mergaitę į šalį, atidaryti duris ir iššokti vyrui 
dar nespėjus vėl iššauti. 

Grobikas dar kartą nukrėtė Magdaleną elektrošoku, tada iššokęs 
iš furgono puolė vytis berniuką, spėjusį tolokai nušlubčioti žaliu 
taku. Sužeistas Samuelio kelis linko. Vos po kelių sekundžių užpuo- 
likas jį pasivijo. 


Pribėgęs egles berniukas staiga atsisuko. 

Persirengęs marškinius bei striukę jis kelias minutes stovėjo ste- 
bėdamas vaikus, ar jie nepasijuto prastai, ar nevemia, ar nesprings- 


ta. Pagaliau įsitikinęs, kad viskas gerai, uždarė duris ir nuvažiavo. 


Jo sesuo ir svainis gyveno tuoj už Orupo, prie kelio, mažame 
namelyje baltintomis sienomis. Namelis stovėjo vos už kelių kilo- 
metrų nuo parapijos bažnyčios, kurioje jų tėvas ėjo tarnybą. 

Ten jis labiausiai nenorėtų apsigyventi. 

— Tai kur šį kartą buvai? — be susidomėjimo paklausė svainis, 
mostelėjęs į porą senų šlepečių, visada laikomų koridoriuje. Visi 
svečiai turėjo jomis persiauti, tarsi namo grindys būtų ko vertos. 

Priekiniame kambaryje svečias išgirdo triukšmą ir rado seserį, 
niūniuojančią kampe. Jos pečius dengė kandžių apgraužta skara. 

Eva pažino brolio žingsnius, bet nieko nepasakė. Ji gerokai pri- 
augo svorio nuo to laiko, kai jis paskutinį kartą čia lankėsi. Mažiau- 
siai dvidešimt kilogramų. Jos kūnas išsiplėtė. Greitai sesers, su kuria 
jis linksmai dūkdavo savo namų sode, vaizdas bus dingęs visam lai- 
kui. 

Jiedu nepasisveikino. Niekada nesisveikindavo. Mandagumas 
buvo ne itin puoselėjamas jų vaikystės namuose. 

— Negaliu likti ilgam, — tarė jis pritūpęs šalia Evos. - Kaip lai- 
kaisi? 

— Vilis mane prižiūri. Greitai valgysim. Gal ko norėtum? 

— Tik truputį užkąsti. Tada trauksiu toliau. 

Sesuo linktelėjo. Iš tikrųjų jai nerūpėjo. Nuo to laiko, kai jos 
akyse užgeso šviesa, noras būti su kitais žmonėmis, klausyti, ką jie 
pasakoja apie save ir aplinkinį pasaulį, taip pat dingo. Gal tai buvo 


būtina. Gal staiga ją per daug užvaldė nublankę vaikystės vaizdiniai. 

— Ko nori? - suriko jis šaukdamasis savo dievo pagalbos, tarsi iš 
lygios eglių eilės galėtų pasirodyti koks angelas ir jį apginti. Nušlub- 
čiojęs į šalį Samuelis pagriebė storą lazdą su baisiai styrančiomis šakų 
liekanomis. 

Mėšlas. Pirmiausia jam reikėjo susitvarkyti su berniuku. Kodėl, 
po velnių, neklausė nuojautos balso? 

— Nesiartink, - suspigo Samuelis švaistydamasis lazda. Be abejo, 
ja pasinaudotų. Berniukas mokėjo kovoti, ir grumsis iš paskutiniųjų. 

Užpuolikui dingtelėjo mintis, kad reikėjo įsigyti Zaser C2. Apsi- 
ginklavęs juo galėtų paralyžiuoti savo aukas iš kelių metrų atstumo. 
Žinojo, jog negali gaišti nė sekundės. Jis sustojo vos keli šimtai metrų 
nuo ūkių ir, nors kruopščiai rinkosi vietą, negalėjo būti tikras, kad 
staiga kaip iš po žemių neišdygs koks ūkininkas ar miškininkas. Be 
to, berniuko sesuo, netrukus atsipeikėsianti, įstengs bėgti. 

— Tai tau nepadės, Samueli, - tarė grobikas ir šoko į priekį atrem- 
ti karštligiškų smūgių. Išgirdo, kaip sutraškėjo lazda, smarkiai atsi- 
trenkusi jam į petį, tą pačią akimirką, kai elektrošoko įtaisas palietė 
berniuko ranką. Abu kartu suriko. 

Kova buvo nelygi, ir berniukas krito. 

Grobikas nužvelgė petį, į kurį berniukas taip vikriai tvojo lazda. 
Mėšlas, dar kartą pagalvojo, išvydęs per striukę lyg žvaigždės spindu- 
liai plintančią kraujo dėmę. 

Vėl apgailestaudamas, kad neturi ž2ze770, jis nutempė Samuelį į 
furgoną, susirado chloroformu suvilgytą skudurą ir uždėjo jam ant 
veido. Akimirką berniukas žiūrėjo tuščiu žvilgsniu, paskui užsimer- 
kė. 

Užpuolikas taip pat užmigdė ir jo seserį. 

Paskui lipniąja juosta užklijavo vaikams akis ir burnas, surišo 
rankas ir kojas, o tada pavertęs šonu suguldė ant storais kilimėliais 


išklotų furgono grindų. 

— Turiu tau pinigų, - atvykėlis išsitraukė iš kišenės voką ir įbruko 
Evai į ranką. Čia trisdešimt tūkstančių. To jums abiem turėtų užtek- 
ti iki kito karto. 

— Ačiū. Kada grįši? 

— Po poros mėnesių. 

Sesuo linktelėjo ir atsistojo. Brolis ištiesė jai ranką, bet ji jos ne- 
priėmė. 

Klijuotė, užtiesta ant stalo, buvo mačiusi ir geresnių laikų. Dabar 
ją puošė kepenų paštetas iš prekybos centro ir neaiškios mėsos keps- 
niai folijos padėkliukuose. Vilis buvo pažįstamas su įvairiais žmonė- 
mis, kurie sumedžioja daugiau, nei įstengia suvalgyti, tad šiai šeimai 
niekada netrūko maisto. 

Svainis nulenkta galva kalbėdamas maldą astmatiškai švokštė. 
Tiek sesuo, tiek jos vyras stipriai užsimerkė, bet visi jų jutimai buvo 
nukreipti į galustalę, kur sėdėjo svečias. 

— Ar dar neradai Dievo? - paklausė sesuo po maldos, nukreipusi 
į jį nieko nematančias akis. 

— Ne, bijau, kad tėvas jį iš manęs išmušė. 

Svainis lėtai pakėlė galvą ir pervėrė jį piktu žvilgsniu. Kadaise jis 
buvo gražus vyras. Gyvas, trokštantis perplaukti visas jūras, ištirti vi- 
sus pasaulio kampelius, pasigėrėti visomis patraukliomis moterimis. 
Sutikęs Evą, Vilis pajuto jai pagarbą, susižavėjo jos pažeidžiamumu 
ir gražiais žodžiais. Jis visada pažinojo Jėzų, tik tas nebuvo jo geriau- 
sias draugas. 

Šito Vilį išmokė Eva. 

— Kalbėk pagarbiai apie savo tėvą, - pamokė svainis. — Jis buvo 
šventas žmogus. 

Brolis pažvelgė į seserį. Jos veide nebuvo jokios išraiškos. Jei Eva 
turėjo ką apie tai pasakyti, dabar buvo pats laikas. Bet ji nieko nepa- 


sakė. Žinoma. 

— Kaip manai, tėvas danguje? 

Svainis primerkė akis. Toks buvo jo atsakymas. Vieno neteisingo 
žodžio užtektų, nesvarbu, kad jis Evos brolis. 

Svečias papurtė galvą ir įsmeigė į svainį tokį pat žvilgsnį. Neiš- 
manėliai, neapsišvietę individai, pagalvojo. Jeigu jam tokia brangi 
svajonė apie rojų, kur įsikūręs tas beširdis, siauraprotis, trečiarūšis 
dvasininkas, jis tikrai būtų nieko prieš padėti ten patekti ir Viliui, 
kai tik jis panorės. 

— Nežiūrėk taip į mane. Voke yra trisdešimt tūkstančių kronų tau 
ir Evai. Už tokią pinigų sumą galėtum susitvardyti tą pusvalandį, kol 
aš esu čia. 

Svečias pažvelgė į ant sienos, virš vaidingojo svainio galvos, ky- 
bantį nukryžiuotąjį. Kryžius buvo sunkesnis, nei atrodė. 


Jis prisiminė. Kryžiaus svoris buvo jį prispaudęs. 


Pervažiavęs ilgą tiltą per Didįjį Beltą grobikas pajuto, kad vaikai 
lurgono gale sujudo. Jis trumpam stabtelėjo prie mokesčių surinki- 
mo vietos ir dviem besiraitantiems kūnams davė dar kartą įkvėpti 
chloroformo. 

Belaisviams vėl nurimus vyras tęsė kelionę, šį kartą atidarytais 
langais. Jį erzino mintis, kad antroji dozė buvo per didelė. 

Kai jis pagaliau atvažiavo iki valčių pašiūrės Šiaurės Zelandijoje, 
buvo dar per šviesu išvesti paauglius iš furgono. Jūroje buvo maty- 
ti pirmosios sezono burinės valtys, tą dieną grįžtančios į Lineso ir 
Kipneso prieplaukas. Užtektų vieno smalsuolio su žiūronais, ir vis- 
kas žlugtų. Bėda ta, kad tiedu vaikai furgono gale per daug ramūs. 
Gsrobikas sunerimo. Ištisi pasiruošimo mėnesiai nueis perniek, jeigu 


 hloroformas juos nužudė. 

Vaikai buvo išbalę kaip lavonai, bet gyvi. Grobikas prirakino juos 
valčių pašiūrėje žemomis lubomis taip, kad jie vienas kito nepasiek- 
tų. Paskui nuplėšė juostą nuo jų akių ir burnų, pasirūpino, kad jie 
neišspjautų to, ką davė išgerti. 

Po įprastų prašymų ir maldavimų, kūkčiojimų ir baimės jiedu 
truputį užvalgė. Vyras, ramiai užklijavęs jiems burnas, išvažiavo. 

Jis turėjo šią valčių pašiūrę jau penkiolika metų, ir niekas kitas 
net arti nebuvo prie jos priėjęs. Sodyba, kuriai priklauso pašiūrė, ge- 
rai paslėpta už medžių, o žemės ruoželis, nusidriekęs link vandens, 
visada apaugęs krūmokšniais. Šį neišvaizdų statinį atsitiktinai gali- 
ma pastebėti tik nuo jūros pusės, bet ir čia yra kliūčių. Kas gi plauk- 
tų į tą bjauriai dvokiančią jūržolių bei dumblių košę, išplitusią per 
tinklą? Tą tinklą tarp žvejybinių kuolų jis ištiesė po to, kai viena iš jo 
aukų kažką įmetė į jūrą. 

Vaikai gali inkšti, kiek tik nori. 

Jų niekas neišgirs. 

Vyras vėl pažvelgė į laikrodį. Šiandien neskambins žmonai prieš 
važiuodamas link Roskildės. Kodėl ji turėtų žinoti, kada jo laukti 
grįžtančio namo? 

Dabar jis važiuos į kotedžą Fersleve, pastatys furgoną daržinėje, 
o kelionę tęs mersedesu. Mažiau nei po valandos bus namie. O tada 


pažiūrės, ką su ja daryti. 


Likus keliems kilometrams iki namų vyras aprimo. Kokia buvo 


šio įtarimo Žmonos atžvilgiu priežastis? Gal jo paties būdo trūku- 

— Nagi, nusileisk, dėl Dievo meilės, - sau po nosimi sumurmė- 
jo vyras, įsmeigęs akis į atkaklų kraujo raudonumo dangaus švie- 
sulį, pakibusį horizonte tarp liepsnojančių debesų. 

Paskui jis išsitraukė telefoną. Šeima Stanghedėje jau bus su- 
nerimusi, kad jis su vaikais taip ilgai negrįžta. Juk žadėjo sugrįžti 
iki vakaro ir sulaužė pažadą. Jis įsivaizdavo juos, laukiančius prie 
stalo su uždegtomis žvakėmis, vilkinčius chalatais, sunėrusius ran- 
kas. "Tai paskutinis kartas, kai mes juo pasitikėjom, sakys motina. 

Po akimirkos ji skausmingai pajus, kad buvo teisi. 

Jis paskambino. Nebuvo jokios įžangos, tik reikalavimas sumo- 
kėti milijoną kronų. Naudotais banknotais, nedideliame krepšyje, 
kurį jie turi išmesti iš traukinio. Jis nurodė jiems, į kokį traukinį 
sėsti, kada persėsti, kuriame ruože ir kurioje pusėje žvalgytis stro- 
boskopo. Jis laikys stroboskopą rankoje, ir tas blyksės ryškiai kaip 
fotoblykstė. Šeima turėtų nedelsti, nes tai jų vienintelė galimybė. 
Sumokėjus išpirką vaikai bus grąžinti. 

Tegu nebando jo apgauti. Reikalaujamą sumą jie privalo su- 
rinkti per savaitgalį ir pirmadienį. Pirmadienio vakare turi sėsti 
į traukinį. 

Jei tėvai pristatys ne visą sumą arba praneš policijai, vaikai 
mirs. Jeigu bandys jį apgauti perduodami pinigus, vaikai mirs. 

— Atminkit, — pasakė grobikas. - Pinigų galima vėl uždirbti, o 
vaikai pražus amžiams, — po šių žodžių jis visada leisdavo tėvams 
atsikvėpti. Atsipeikėti po sukrėtimo. — Taip pat atminkit, kad 
negalit visada apsaugoti kitų vaikų. Jeigu įtarsiu darant ką nors 
netinkamo, būkit pasiruošę gyventi nuolatinėje baimėje. Galite 
neabejoti tuo, ką sakau, taip pat tuo, kad šito telefono negalima 
susekti. 

"Tada jis nutraukė pokalbį. Paprasta. Po dešimties sekundžių 


nusvies telefoną į fjordą. Visada gerai mėtė. 

mas? Ar ši nepagrįsta abejonė, šios bjaurios mintys iš tiesų maitina- 
mos melo, kuriame jis pats tarpo? Ar tik visa tai ne jo paties slaptos 
egzistencijos pasekmė? 

— Tiesa ta, kad mes kartu buvom laimingi, — garsiai ištarė jis. Ši 
mintis buvo paskutinė prieš išvystant vyrišką dviratį, atremtą į gluos- 
nį prie įvažiavimo į jų kiemą. 


Vyras taip galvojo, kol suvokė, kad dviratis ne jo. 


LZ 


Anksčiau telefono skambučiai rytais padrąsindavo Miją. Vien 
išgirdusi jo balsą moteris viena galėdavo leisti ištisas dienas. Galvo- 
(lama apie vyro apkabinimą pajėgdavo ištverti viską. 

Daugiau taip nėra. Kerai išsisklaidė. 

Mija pasižadėjo sau paskambinti mamai ir su ja susitaikyti. Praėjo 
dicna, išaušo kitas rytas, o ji taip ir neišdrįso to padaryti. 

Ką jai pasakys? Kad apgailestauja dėl jų susvetimėjimo? Galbūt 
ji suklydo? Sutiko kitą žmogų, ir tas atvėrė jai akis? O dabartinis vy- 
ras užliejo ją žodžiais, per kuriuos nieko daugiau nesugebėjo išgirsti ? 
Moteris aiškiai suvokė, kad negali šito pasakyti. Nors visa tai buvo 
UCsa. 

Begalinė tuštuma, kurioje ją paliko sutuoktinis, dabar užpildyta. 

Kenetas lankėsi šiuose namuose daugiau nei kartą. Laukdavo jos, 
kai ji išveždavo Bendžaminą į lopšelį. Visada su marškiniais trum- 
pomis rankovėmis ir aptemptomis vasarinėmis kelnėmis, nepaisant 
pecrmainingų kovo orų. Aštuonių mėnesių tarnyba Irake ir dešimt 
mėnesių Afganistane jį užgrūdino. Kenetas paaiškino, kad šalta žie- 
ma kariškiui nuslopina norą siekti patogumų. 


Lai gana žavu. Ir gana baugu. 

Telefonu ji išgirdo vyrą klausiant apie Bendžaminą ir pajuto jo 
abejonę, kad sūnus taip greitai pasveiko nuo slogos. Taip pat išgirdo 
jį sakant, kad myli ją ir nekantrauja sugrįžti namo. Gali grįžti grei- 
čiau, nei tikisi. Mija nė puse to, ką jis sakė, nepatikėjo. Kaip viskas 
dabar skyrėsi palyginti su žodžiais, kurie ją apakino. Dabar moteris 
suvokė, kad buvo akla. 

"Taip pat ji buvo išsigandusi. Bijojo jo įsiūčio ir to, ką jis gali pa- 
daryti. Jei išmestų ją lauk, liktų be nieko. Sutuoktinis tuo pasirū- 
pino. Galbūt tektų trupiniai, apie kuriuos neverta nė kalbėti. Gal 
neturėtų net Bendžamino. 

Vyras moka pakalbėti. Protingai. Kas patikėtų jos žodžiais, 
kad Bendžaminui būtų geriau su ja? Argi ne ji palieka sutuoktinį? 
Argi jis nebuvo visiškai atsidavęs šeimai, aukojosi per ilgas išvykas 
iš namų, kad uždirbtų pragyvenimui? Moteris jau girdėjo taip kal- 
bant vietos valdžioje, savivaldybės administracijoje, kur siunčiami 
skyrybų pareiškimai. Teisėjai atkreips dėmesį tik į jo atsakingą cha- 
rakterį ir jos pačios nusižengimą. 

Mija beveik buvo tuo įsitikinusi. 

Ji pasakė sau, kad paskambins mamai vėliau. Praris visą savo iš- 
didumą, gėdą ir viską papasakos. Ji mano mama, pagalvojo moteris. 
Padės man. Tikrai padės. 

Slinko valandos, o Mija negalėjo atsikratyti slogių minčių. Ko- 
dėl ji taip jaučiasi? Ar dėl to, kad vos per kelias dienas nepažįstama- 
jam tapo artimesnė nei vyrui, už kurio ištekėjo? Tai buvo neginčija- 
ma tiesa. Apie savo vyrą moteris žinojo tik tuos dalykus, kuriais jie 
dalijosi tas kelias valandas, kai kartu būdavo namuose. Ar žinojo ką 
nors daugiau? Jo darbas, praeitis, pakavimo dėžės sandėliuke - visa 
tai jai liko paslaptis. 

Vis dėlto liautis jį mylėjus yra viena, o tai pateisinti visai kas kita. 
Argi vyras nebuvo jai geras? Ar ne jos pačios trumpalaikis susižavėji- 


mas sutrukdė į viską žvelgti blaiviai? 

"Tokios mintys kankino Miją. Dėl šios priežasties ji vėl atsidūrė 
prie sandėliuko durų, už kurių buvo sukrautos vyro dėžės. Moteris 
stovėjo ir mąstė. Ar dabar laikas aiškintis? Ar laikas peržengti ribą? 
Ar dabar lemtinga akimirka? 

Taip. Dabar. 


Mija vieną po kitos ištraukė dėžes ir išrikiavo koridoriuje atvirkš- 
tine tvarka. Kai sudės atgal, jos bus sukrautos lygiai taip pat, kaip 
anksčiau, tinkamai uždarytos ir su apsiaustų krūva ant viršaus. Tai 
buvo vienintelis būdas, kai ji galėjo pasijusti valdanti padėtį. 

Tai buvo jos viltis. 

Keliolika pirmųjų viršutinių dėžių, stovėjusių arčiausiai stoglan- 
gio, patvirtino vyro žodžius. Jose jis laikė senus, iš šeimos paveldėtus 
daiktus. Toks pat šlamštas, kokį paliko Mijos senelė: dokumentų 
kratinys, porcelianas, cigarų pjovikliai, nėriniuotos staltiesės, ran- 
kiniai ir sieniniai laikrodžiai, dvylikos dalių stalo įrankiai, vilnonės 
antklodės, smulkios puošmenos. 

Seniai praėjusio šeimos gyvenimo vaizdas, saugomas atmintyje. 
Kaip jis ir sakė. 

Kitos keliolika dėžių papildė vaizdą tokiomis detalėmis, kad jis 
tapo tarsi matomas pro šydą. Jose buvo paauksuoti nuotraukų rėme- 
liai. Iškarpų albumai. Albumai, grąžinantys prisiminimus apie susi- 
tikimus bei įvairius įvykius. Viskas iš jo vaikystės, su aiškia potekste, 
kad melas ir apgaulė yra nebylūs šių prisiminimų palydovai. 

Priešingai nei visada tvirtino, vyras šeimoje nebuvo vienintelis 
vaikas. Neliko jokios abejonės, kad jis turėjo seserį. 

Vienoje nuotraukoje jis stovėjo aprengtas jūreivišku kostiumėliu, 


sukryžiavęs ant krūtinės rankas ir liūdnomis akimis žiūrėjo į kame- 

rą. Jam buvo ne daugiau nei šešeri ar septyneri metai. Oda švelni, 
vešlių plaukų kupeta su skyrimu šone. Šalia jo stovi nekaltai besi- 
šypsanti mergytė ilgomis kasomis. Tikriausiai ją fotografavo pirmą 
kartą gyvenime. 

"Tai buvo puikus dviejų visai skirtingų vaikų portretas. 

Mija apsuko nuotrauką ir išvydo tris spausdintinės raides: EVA. 
Kitos raidės buvo užbrauktos tušinuku. 

Ji peržiūrėjo kitas nuotraukas, kiekvieną apvertė. Dar daugiau 
užbrauktų žodžių. 

Nei vardų, nei vietovardžių. 

Viskas užbraukyta. 

Kodėl reikėjo taip daryti? Tarsi norint, kad žmonės išnyktų. 

Kaip dažnai Mija sėdėdavo su mama ir žiūrėdavo į senas žmonių 
nuotraukas be vardų. 

— Čia tavo prosenelė. Ji vardu Dagmara, — girdėjo ji motiną sa- 
kant, nors vardo nebuvo matyti. Kas atsitiktų, jei mama mirtų? Iš 
kur tada sužinotų visus vardus? Kaip atsektų, kas kam ir kada suteikė 
gyvybę? 

Šita mergytė turėjo vardą. Eva. 

Ji tikrai buvo vyro sesuo. Tokios pat akys, tokia pat burna. Dvie- 
jose nuotraukose, kuriose jie buvo nufotografuoti vieni, sesutė žiūrė- 
jo į brolį susižavėjimo kupinomis akimis. Tai jaudino. 

Eva atrodė kaip bet kuri kita maža mergaitė: atvira ir tyra, tik 
pirmoje nuotraukoje jos žvilgsnis į pasaulį talpino daugiau baimės 
nei drąsos. 

Nuotraukose, kuriose vaikai buvo nufotografuoti kartu su tėvais, 
jie stovėjo greta, tarsi saugodamiesi aplinkinio pasaulio. Nesilietė, 
tiesiog stovėjo arti. Visada tas pats vaizdas: vaikai priešais tėvus, sto- 
vi bejėgiškai nuleidę prie šonų rankutes; už jų motina, rankas uždė- 


jusi mergaitei ant pečių, o tėvas - berniukui. 

Jie tarsi spaudžia vaikus prie žemės. 

Mija bandė suprasti tą berniuką pavargusiomis akimis, kuris vė- 
liau tapo jos vyru. Nelengva užduotis. Tarp jų buvo ištisa laiko pra- 
raja, ir ji dabar tai juto daug stipriau nei anksčiau. 

Galų gale moteris sudėjo nuotraukas atgal į dėžes ir atvertė iš- 
karpų albumus, jau tvirtai įsitikinusi, kad verčiau jie būtų nesusitikę. 
Tada iš tiesų ji būtų patekusi į pasaulį, kuriame dalytųsi likimą su to- 
kiu žmogumi kaip tas, sutiktas atsitiktinai, kuris gyvena vos už kelių 
gatvių nuo jos. Ne su tuo, kurį matė nuotraukose. 

Jo tėvas buvo pastorius. Vyras niekada Mijai nesakė, bet jai tai 
paaiškėjo iš nuotraukų. 

Jis atrodė griežtas, valdingo išpuikėlio akimis. 

Motinos akys buvo kitokios. Tuščios. 

Šiuose iškarpų albumuose ji matė, kodėl jie taip atrodė. Tėvas 
diktavo visur. Parapijos biuleteniuose jis griaudėjo prieš bedievystę, 
skelbė nelygybę ir atskirdavo nuo bažnyčios nepaklusniuosius. Skai- 
tė lankstinukus apie rankoje laikomą Dievo žodį tik tam, kad sviestų 
jį į veidą netikintiesiems. Iš visų šių tiradų Mija suprato, kad jos vyro 
auklėjimas buvo visiškai kitoks nei jos. 

Pernelyg skirtingas. 

Į šį neapykantos kupiną srautą įsiliejo bjaurios povandeninės 
nacionalistinio požiūrio, piktavališkos nuomonės, netolerancijos, 
piliai įsišaknijusio konservatizmo ir šovinizmo srovės. Nors moteris 
pripažino, kad tai jos vyro tėvo darbas, ne jo paties, vis dėlto dabar, 
prisiminusi jų bendrą gyvenimą, pajuto, kad praeities atmostera pa- 
liko jame tamsą, kuri prašviesėdavo tik jiedviem mylintis. 

Mija norėjo ne šito. 

Kažkas toje vaikystėje buvo siaubingai negerai. Kai tik pasirody- 
avo kitas nei Evos vardas, jis būdavo užteptas. Rodos, visada tuo 


pačiu tušinuku. 

Bet kaip ji dabar turėtų nustoti tyrinėjusi tai, ką rado? 

Jeigu neatskleis vyro praeities, niekada nesugebės jo suprasti. 
Niekada nesužinos, kas iš tikrųjų savo vaikams buvo jo tėvas. 

Moteris vėl ėmė tyrinėti taip kruopščiai slepiamą jo gyvenimo 
tarpsnį. Viskas sudėliota į batų dėžutes, o šios - į pakavimo dėžes. 
Viskas sužymėta chronologine tvarka. 

Mija tikėjosi rasti tokių laikotarpių, kai vyras buvo patekęs į bėdą 
dėl politinės veiklos, bet kažkas paskatino jį pakeisti kryptį. Tarsi 
kuriam laikui būtų nurimęs. 

Kiekvienam jo gyvenimo tarpsniui buvo skirtas plastikinis aplan- 
kas, pažymėtas atitinkamais mėnesiais ir metais. Vienus metus, jis, 
matyt, studijavo teisę. Kitus — filosofiją. Porą metų praleido Cen- 
trinėje Amerikoje, uždarbiaudamas viešbučiuose, vynuogynuose, 
skerdyklose. 

Tik grįžęs jis pradėjo panėšėti į žmogų, kurį ji manė pažįstanti. 
Vėl tie kruopščiai sudėti aplankai. Lankstinukai iš karinių pajėgų. 
lrumpi užrašai apie seržantų mokyklą, karinę policiją, komandosų 
būrius. Paskui visi asmeniniai įrašai ir brangių relikvijų kaupimas 
nutrūksta. 

Ten nebuvo vardų, jokių ypatingų vietų ar asmeninių santykių. 
Tik prabėgusių metų apybraižos. 

Paskutinis ženklas, rodantis, kur vyras galėjo pasukti, buvo ne- 
didelis spaudinių įvairiomis kalbomis rinkinys. Stažuotojų laivuose 
Išclgijoje programa. Svetimšalių legiono verbuotojų lankstinukas su 
puikiomis Pietų Prancūzijos nuotraukomis. Pareiškimų į verslo stu- 
dijų programas kopijos. 

Nebuvo užuominų, kokį kelią jis galų gale pasirinko, tik nuoro- 
dos, apie ką galvojo tuo gyvenimo tarpsniu. 

Visa tai atrodė gana chaotiška. 

Sudėjus visas dėžes į vietas Miją užplūdo baimė. Ji žinojo, kad 


vyro darbas slaptas, pats taip sakė. Iki šiol buvo savaime suprantama, 

Kitą kartą nuėjusi į biblioteką ji Google paieškos informacijos 
apie Bendžamino senelį. Bet pirmiausia reikia išsiaiškinti, kas jis 
buvo. Kažkur šitose iškarpose turėtų būti vardas. Jeigu ras vardą, ti- 
krai sugebės atsekti šio valingo ir šlykštaus žmogėno pėdsakus. Net 
tokiame užmaršties amžiuje kaip šis. 

Gal net galėtų apie tai pasikalbėti su vyru. Gal kas nors iškiltų į 
paviršių. 

Moteris ėmė atidarinėti daugybę batų dėžučių, sukrautų vienoje 
iš pakavimo dėžių. Tose, kurios gulėjo pačiame dugne, buvo sudėti 
ne itin įdomūs daiktai: veikiantis, kad ir kaip keista, Ronsono žieb- 
tuvėlis, rankogalių sąsagos, peilis vokams atplėšti, sukaupti biuro 
reikmenys, įvairūs indikatoriai. 

Visa kita buvo langas į tai, kas atrodė gana keista. Iškarpos, lanks- 
tinukai, politiniai atsišaukimai. Kiekviena dėžė atskleidė naujus 
vyro gyvenimo fragmentus. Kartu jie sudarė negarbingo, sugedusio 
individo paveikslą. Individo, kuris greitai darėsi veidrodiniu savo 
tėvo atspindžiu ir visiška jo priešingybe. Berniukas instinktyviai 
tolo nuo vaikystėje nustatytų principų. Jaunuolis reakciją pakeitė 
veiksmais. Vyras rėmė viską, kas totalitariška, jei tik tai nesusiję su 
religija. Ieškojo draugijos Vesterbro garvėje, kai ten rinkosi anarchis- 
tai. Jūreivišką kostiumėlį pakeitė hipio apsiaustas, kariškas švarkas, 
palestinietiškas šalikas, kuriuo galima prisidengti veidą, jei to reika- 
lauja aplinkybės. 

Jis buvo chameleonas, keičiantis spalvas. Dabar Mija tai suprato. 

Ji akimirką delsė svarstydama, gal verčiau sudėti viską atgal ir 
pamiršti tai, ką matė. Šiose dėžėse surinkti daiktai, kurie jam tikrai 
nerūpi. 

Argi čia ne ženklas, kad vyras bando suvesti sąskaitas su savo pra- 
eitimi? Taip ir yra. Kitaip tikrai būtų jai viską papasakojęs. Kitaip 


visi tie vardai nebūtų užbraukyti. 

kad vyras tarnauja kilniam tikslui. Žvalgyba, policininko darbas po 
priedanga ar kažkas panašaus. Bet kodėl ji buvo tokia įsitikinusi, kad 
taip ir yra? Ar turėjo kokį įrodymą? 

Moteris žinojo tik tiek, kad jis niekada negyveno normaliai. 
Buvo atskalūnas, egzistuojantis visuomenės pakraštyje. 

Dabar ji peržvelgė pirmuosius trisdešimt jo gyvenimo metų, bet 
vis tiek nieko nesužinojo. 

Pagaliau Mija pasiekė dėžes, kurios buvo sukrautos aukščiausiai. 
Keliose jau anksčiau pasirausė, bet toli gražu ne visose. Dabar, ati- 
darinėjant jas vieną po kitos ir peržiūrint turinį, jai kilo sukrečiantis 
klausimas: kodėl iš visų dėžių kaip tik šitos taip lengvai pasiekiamos? 

Klausimas buvo sukrečiantis, nes moteris žinojo atsakymą. 

Dėžės viršuje sudėtos todėl, kad vyrui jos smalsavimas atrodė 
neįmanomas dalykas. Štai kaip paprasta. Ar galėjo būti dar akivaiz- 
desnė jo valdžia žmonai? Moteris neklausinėdama pripažino, jog čia 
vyro valdos, ir jai įeiti uždrausta. 

Mija suvokė, kad buvo visiškai valdoma vyro. 

Ji atidarė šitas dėžes jaudindamasi ir bijodama, stipriai sučiaupusi 
lūpas, giliai, trūksmingai alsuodama pro nosį. 

Dėžės buvo pilnos aplankų. Spalvoti A4 formato segtuvai, bet jų 
turinys tamsus kaip naktis. 

Pirmasis pasakojo apie vyro gyvenimo tarpsnį, kai jis, matyt, ieš- 
kojo atleidimo už nuodėmes. Dar daugiau spaudinių, šį kartą apie 
įvairius religinius judėjimus, kruopščiai sudėliotų į plastikines įmau- 
tes. Skrajutės, kuriose buvo pasakojama apie pomirtinį gyvenimą, 
amžiną Dievo šviesą ir kaip ją užtikrintai pasiekti. Naujų religinių 
judėjimų ir sektų lankstinukai, visi skelbiantys, kad jie vieninteliai 
turi neabejotinus žmonių bėdų sprendimus. Tokie vardai, kaip Satja 
Sai Baba, scientologija, Motinos bažnyčia, Jehovos liudytojai, Die- 


vo vaikai ir Viešpaties bendruomenė, atsirado šalia Susivienijimo 

bažnyčios, Ketvirtojo kelio, Dieviškosios šviesos misijos ir daugybės 
kitų, apie kuriuos Mija beveik nieko nežinojo. Visi judėjimai tvirti- 
no esantys vienintelis tikras kelias į išsigelbėjimą, darną ir geranoriš- 
kumą. Vienintelis teisingas kelias, kaip likimas. 

Moteris papurtė galvą. Ko ieškojo šis vyras, kuris taip stengėsi ga- 
lutinai atsikratyti vaikystės tamsos ir dogmų? Kiek ji suprato, nė į 
vieną iš šių religinių pasiūlymų jis nežiūrėjo palankiai. 

Ne, žodžiai Dievas ir religija nelengvai randa kelią į jų raudonų 


plytų namą didžiuliame Roskildės katedros šešėlyje. 


Pasiėmusi Bendžaminą iš lopšelio bei kurį laiką su juo pažaidusi 
Mija pasodino jį prie televizoriaus. Kol ekrane švytės ryškios spalvos 
ir judės paveikslai, sūnus bus patenkintas. 

Ji užlipo laiptais į viršų ir vėl ėmė svarstyti, ar turi sustoti, padėti 
atgal likusias dėžes jų neatidariusi, palikti ramybėje suluošintą vyro 
pyvenimą. 

Po dvidešimties minučių moteris apsidžiaugė, kad nepakluso šiam 
impulsui. Nudžiugo ir išsigando. Iš tiesų, ji taip susikrimto, kad ėmė 
rimtai svarstyti, ar nevertėtų susidėti į krepšį būtiniausių daiktų, pa- 
imti iš skardinės kasdienėms reikmėms skirtus pinigus ir sėsti į pirmą 
pasitaikiusį traukinį. 

Mija žinojo, kad paskutinėje dėžėje gali rasti daiktų, susijusių su 
dabartiniu vyro gyvenimo tarpsniu bei jų santuoka. Ji apstulbo supra- 
tusi, kad pati yra projektas, vieno iš jo aplankų tema. 

Vyras sakė, kad iki ausų ją įsimylėjo per pirmąjį pokalbį. Ji jautėsi 
taip pat. Dabar Mija suprato, kad jis apgaudinėjo. 

Kaip galėjo pirmasis jų susitikimas kavinėje būti atsitiktinis, jei 


Mija segtuve rado iškarpas iš laikraščių su kliūtinio jojimo varžybų 

aprašymu Bernstorto parke, kur ji pirmą kartą iškovojo vietą ant paky- 
los? Prieš kelis mėnesius iki jų susitikimo. Kur jis rado šitas iškarpas? 
Argi nebūtų jų parodęs žmonai, jei būtų gavęs vėliau? Vyras turėjo ne 
tik iškarpas, bet ir kitų varžybų programas, kuriose ji dalyvavo gero- 
kai anksčiau. Jis net turėjo nuotraukų, darytų tokiose vietose, kuriose 
jiedu kartu niekada nesilankė. Stebėjo ją iki pat pirmojo susitikimo. 

Laukė tinkamo momento pasirodyti. Ją atrinko. Tiesa ta, kad vis- 
kas buvo suplanuota ir pavyko. 

Nuo šios minties Miją nupurtė šiurpas. 

Ji vėl suvirpėjo atidariusi medinę dėžutę iš tos pačios pakavimo 
dėžės. Iš pirmo žvilgsnio ten nebuvo nieko ypatinga. Tiesiog dėžutė 
su vardų sąrašais ir jai nepažįstamais adresais. Atidžiau apžiūrėjusi 
tuos popierius moteris pasijuto nejaukiai. 

Kodėl ši informacija vyrui tokia svarbi? Ji nieko nesuprato. 

Prie kiekvieno vardo sąraše prisegtas lapas su nuosekliai surašy- 
tais duomenimis apie tą asmenį ir jo šeimą. Pirmiausia nurodyta 
religija, paskui statusas religinėje bendruomenėje ir priklausymo 
bendruomenei laikas. Toliau buvo asmeniškesnės detalės, ypač su- 
sijusios su vaikais: jų vardai, amžius ir, kas labiausiai kėlė nerimą, 
intymesnės pastabos, tokios kaip Vžleris Šo, 15 metų. Nėra motinos 
numylėtinis, bet ypač artimas tėvui. Užsispyręs. Dalyvavimas bažny- 
čios susirinkimuose nereguliarus. Žiemą linkęs persišaldyti, du kartus 
gulėjo ant patalo. 

Kam vyrui reikia tokios informacijos? Ir kodėl jam rūpi čia su- 
rašytos tų šeimų pajamos? Ar jis koks šnipas, dirbantis socialinėms 
tarnyboms? Ar jį pasiuntė infiltruotis į Danijos religines sektas, kad 
išaiškintų kraujomaišą, smurtą ir kitus žiaurumus? 

Miją kankino abejonės. 

Mavyt, darbo reikalais jis važinėja po visą šalį, todėl vargu ar 


dirba kokiai vietinei valdžiai. Vis dėlto nepanašu, kad tarnautų ir 

vyriausybinei agentūrai. Argi tokius duomenis kaip šitie laikytų 
namuose, sudėtus į dėžes? 

"Tada kas jis? Privatus seklys? Ar jam už tai moka privatus as- 
muo, pavedęs atkapstyti nešvarius religinių bendruomenių darbe- 
lius? 

Gal. 

Ją apniko dar didesnis netikrumas, kai dėžės dugne rado do- 
kumentą, kuriame po smulkmenomis, susijusiomis su viena šeima, 
buvo išspausdinti žodžiai: 1,2 milijono. Jokių nukrypimų. 

Moteris valandėlę sėdėjo, laikydama ant kelių tą popieriaus 
lapą. Kaip ir kitais atvejais jame surašyti duomenys, susiję su šeima, 
turinčia gana daug vaikų ir priklausančia religinei sektai. Šis do- 
kumentas buvo toks kaip kiti, išskyrus tą paskutinę eilutę ir vieną 
papildomą detalę: vieno vaiko vardas pažymėtas varnele. Šešioli- 
kmetis berniukas, apie kurį parašyta, kad jis visų mylimas. 

Kodėl vaiko vardas pažymėtas? Todėl, kad jis mylimas? Mija 
prikando lūpą, nežinojo, ką galvoti. Viskas joje šaukė bėgti. Bet ar 
tai teisinga? 

Gal taip ji įgytų kokių svertų? Gal galėtų užsitikrinti, kad Ben- 
džaminas liktų su ja? Iki šiol neturėjo supratimo, kaip tai padaryti. 

Moteris padėjo atgal dvi paskutines dėžes. Jose nebuvo nieko 
reikšmingo, tik keli vyro daiktai, iš kurių jiems nebuvo jokios nau- 
dos. 

Galų gale ji rūpestingai ant dėžių sudėjo apsiaustus. Vienintelis 
Mijos netaktiško poelgio ženklas buvo vos žymus įlenkimas vienos 
iš pakavimo dėžių dangtyje, likęs nuo to karto, kai ji ieškojo tele- 
lono kroviklio. 

Jis nepastebės, pagalvojo ji. 


Tada suskambo durų skambutis. 

Kenetas spindinčiomis akimis stovėjo tvinstančioje prieblan- 
doje. Kaip jie ir buvo sutarę, rankoje jis laikė suglamžytą dienraštį, 
lygiai taip, kaip dieną anksčiau, atrodė lyg pasiruošęs paklausti, ar 
jie gavo šios dienos spaudą. Pasirengęs suregzti istoriją apie tai, kad 
rado laikraštį ant kelio ir kokie šiais laikais nerūpestingi spaudos iš- 
nešiotojai. Dėl visa ko, jei Mijai atidarius duris jos veide pastebėtų 
išgąstį arba jei netikėtai išeitų jos vyras. 

Šį kartą moteris nežinojo, kokia turėtų būti jos veido išraiška. 

— Užeik, bet tik trumpam. 

Ji žvilgtelėjo į kelią. Jau temo, visur buvo tylu. 

— Kas atsitiko? Jis grįžta namo? 

— Ne, nemanau. Būtų paskambinęs. 

— "Tai kas yra? Blogai jautiesi? 

— Ne, - Mija vėl prikando lūpą. Argi būtų kas gero, jei jį į visa tai 
įpainiotų? Gal verčiau palikti Kenetą kuriam laikui atokiau nuo savo 
gyvenimo, kad jis neįsiveltų į tai, kas gali įvykti? Kas įrodys tarp jų 
buvusius santykius, jei jie kuriam laikui nutrauks draugystę? 

Nusprendusi ji linktelėjo. 

— Ne, Kenetai, šiuo metu aš kaip nesava. 

Jis tylėdamas įdėmiai žiūrėjo į Miją. Skvarbios akys po šviesiais 
antakiais sugebėjo įžvelgti pavojų. Jos iš karto pastebėjo, kad kažkas 
negerai. Matė, kad gali būti paveikti jausmai, kurių jis nebenorėjo 
slėpti. Jo gynybinis instinktas pabudo. 

— Pasakyk man, Mija, kas negerai. Prašau, pasakyk. 

Moteris truktelėjo jį į šalį nuo durų į svetainę, kur laimingas Ben- 
džaminas sėdėjo priešais televizorių taip, kaip tik maži vaikai gali 


sėdėti. Jai reikėjo sutelkti visas jėgas į mažylį. 

Mija atsigręš į Kenetą ir pasakys, kad nėra, dėl ko nerimauti, tie- 
siog kuriam laikui ji turės išvykti. 

Tą pačią akimirką tamsą prie įvažiavimo į kiemą perskrodė vyro 
mersedeso šviesos. 

— Turi eiti, Kenetai. Pro galines duris. Tučtuojau! 

— Ar negalim... 

- TUCTUOJAU, Kenetai! 

— Gerai, bet mano dviratis prie įvažiavimo. Ką man daryti? 

Jai iš pažastų sunkėsi prakaitas. Ar turėtų dabar su juo pabėgti ? 
Tiesiog išeiti pro duris su Bendžaminu ant rankų? Ne, ji negali. Per 
daug išsigandusi. 

— Ką nors sugalvosiu. Tik eik! Per virtuvę, kad Bendžaminas ne- 
pamatytų! 

Ir Kenetas išėjo likus kelioms akimirkoms iki raktui trakštelint 
spynoje ir atsiveriant priekinėms durims. 

Mija sėdėjo ant grindų priešais televizorių, sulenkusi kojas, glė- 
byje tvirtai laikydama sūnų. 

— Štai, Bendžaminai, — tarė ji. — Tėvelis jau namie. Dabar bus 


smagu, tiesa? 


18 


Ūkanotą kovo penktadienį pagrindinėje magistralėje E 22, ker- 
tančioje Skonę, nebuvo į ką žiūrėti. Jei ne namai ir kelio ženklai, at- 
rodytų, kad važiuoji iš Ringstedo į Slagelsę, pagalvojo Karlas. Inten- 
syvaus ūkininkavimo nualinta lyguma, kurioje nėra nieko, kas bent 
šiek tiek trauktų žvilgsnį. 

Vis dėlto Mjorkas galėjo išvardyti bent penkiasdešimt kolegų 
policijos nuovadoje, kurių akys sužibdavo lyg eglutės girlianda vos 
paminėjus Švediją. Jų požiūriu, visi be išimties žmogiškieji poreikiai 
bus patenkinti, kol ant stiebo plevėsuos mėlynai geltona vėliava. 
Žiūrėdamas pro priekinį langą jis papurtė galvą. Matyt, jam kažko 
trūksta. Kokio ypatingo geno, dėl kurio žmogus ima džiūgauti vien 
ištarus menkiausią žodį apie tą šalį. 

Tik privažiavęs Blekingę Karlas pastebėjo, kad kraštovaizdis 
tampa gražesnis. Sakoma, kai dievai barstė po žemę akmenis, jų 
rankos iš nuovargio ėmė drebėti, kol pasiekė šį kraštą. Vaizdas tikrai 
malonesnis akiai, nors šiaip žiūrėti nelabai yra į ką, išskyrus medžius 
ir akmenis. Tai vis dar Švedija. 

Ne visai tokia vieta, kur sėdėdamas šezlonge geri kamparį, pa- 


galvojo detektyvas, pro kioskus, degalinę ir remonto dirbtuves, 

siūlančias automobilių puošybą, įvažiavęs į Halabro, ir tęsė kelio- 
nę Gamla Kongavegeno keliu. 

Blėstančioje dienos šviesoje namas, pastatytas ant kalvos, aukš- 
čiau miesto, atrodė gražiai. Akmeninė sienelė ženklino sodo ribas, 
o pro tris langus spindinti šviesa liudijo, kad Holtų šeima dar ne- 
buvo per daug sunerimusi dėl Asado skambučio. 

Ant durų pritvirtintas belstukas pasirodė esąs įtrūkęs. Karlas 
vis tiek juo pasinaudojo. Palaukė, bet neišgirdo jokio karštligiško 
bruzdesio. 

Paskui prisiminė, kad dabar penktadienis. Po velnių. Ar Je- 
hovos liudytojai švenčia šabą? Jei penktadieniais švenčia, tada 
tikriausiai taip parašyta Biblijoje, o jie Šventąjį Raštą supranta 
paraidžiui. 

Jis vėl pabeldė. Gal jiems neleidžiama atidaryti durų? Gal per 
šabą draudžiamas bet koks veiksmas? Tad ką jam daryti? Išspirti 
duris? Gal ne itin gera mintis šiame krašte. Tikriausiai visi po čiu- 
žiniais slepia medžioklinius šautuvus. 

Kurį laiką Karlas stovėjo ir žvalgėsi. Miestas siaustėsi vakaro 
sutemomis. Visi ilsėjosi, spjovę į viską, atidėję darbus rytdienai. 

Detektyvas svarstė, kur, po paraliais, nakvos šiame užkampyje. 
Tada už lango staiga įsižiebė šviesa. 

Durys truputėlį prasivėrė, plyšyje pasirodė išblyškęs ir rimtas 
maždaug penkiolikos metų berniuko veidas. Jis žiūrėjo į Karlą ne- 
tardamas nė žodžio. 

— Sveikas, — tarė detektyvas. — Ar tėvai namie? 

Berniukas uždarė duris taip pat atsargiai, kaip buvo atidaręs, 
ir užrakino. Veidas liko ramus, be emocijų. Matyt, jis žinojo, ką 
daryti tokiose situacijose. Įleisti nekviestus svečius, rodos, nebuvo 
numatyta. 

Praėjo kelios minutės, Karlas vis dar stovėjo ir stebėjo duris. 


Atkaklumas kartais padeda. 

Pro šalį gatvės žibintų šviesoje praėjo pora vietinių, jie žiūrėjo 
į detektyvą tarsi klausdami: kas tu? Ištikimieji sergėtojai, kiekvienas 
miestelis jų turi. 

Galų gale prie durų stiklo pasirodė vyro veidas. Atkaklumas vėl 
atsipirko. 

Jis spoksojo į detektyvą nerodydamas emocijų, nors akivaizdžiai 
buvo sumišęs, tarsi šeima būtų laukusi kažko kito. 

Tada vyras atidarė duris. 

— Taip? - tarė jis. 

Detektyvas parodė ženklelį. 

— Karlas Mjorkas, „O“ skyrius, Kopenhagos policija. Ar jūs Mar- 
tinas Holtas? 

Vyras susirūpinęs apžiūrėjo ženklelį, paskui linktelėjo. 

— Gal galiu įeiti? 

— Kas atsitiko? — tyliai paklausė jis puikia danų kalba. 

— Gal galėtume pasikalbėti viduje? 

— Manau, ne, - jis atsitraukė ir jau ruošėsi uždaryti duris, bet Kar- 
las sugriebė durų rankeną. 

— Martinai Holtai, gal galėčiau pasikalbėti su jūsų sūnumi Poulu? 

Vyras dvejojo. 

— Ne, - tarė po akimirkos. - Jo čia nėra, tad bijau, kad tai neįma- 
noma. 

— Tada gal galėčiau paklausti, kur jį rasti? 

— Nežinau, - Holtas žiūrėjo detektyvui tiesiai į akis. Kiek per 
atvirai, turint galvoje jo pasakytus žodžius. 

— Norit pasakyti, kad neįsivaizduojat, kur yra jūsų sūnus, nežinot 
jo adreso? 

— Teisingai. O dabar norėčiau, kad paliktumėte mus ramybėje. 
Įpusėjom Biblijos skaitymą. 


Karlas ištiesė dokumentą. 


ATPIRKIMAS 179 


- Štai išrašas iš Civilinės registracijos sistemos. Jame nurodyti as- 
menys, gyvenę jūsų namuose Grestede tūkstantis devyni šimtai de- 
vyniasdešimt šeštaisiais metais, vasario šešioliktą, tą dieną, kai Pou- 
las metė studijas Inžinerijos koledže. Čia įrašytas jūsų vardas, jūsų 
žmonos Lailos ir vaikų Poulo, Trygvės, Mikelinos, Elenos, Henriko 
vardai, - jis peržvelgė lapą. - Civilinės registracijos duomenimis, da- 
bar vaikai yra trisdešimt vienų, dvidešimt šešerių, dvidešimt ketve- 
rių, šešiolikos ir penkiolikos metų amžiaus. Ar tai tiesa? 

Martinas Holras linktelėjo ir pastūmė į šalį berniuką, smalsiai 
žiūrintį jam pro petį. Tikriausiai ten buvo Henrikas. 

Karlas paslapčia jį stebėjo. Jo žvilgsnis buvo toks pat pasyvus ir 
tuščias, koks būna žmonių, sprendžiančių tik tai, kada nueiti į tua- 
letą. 

Karlas vėl pažvelgė į priešais stovintį žmogų, rodos, tvirtai lai- 
kantį vadžias savo šeimoje. 

— Mes žinom, kad Poului paskutinį kartą lankantis koledže su 
juo buvo Trygvė. Jeigu Poulas išvyko iš namų, gal galėčiau šnektelėti 
su Trygve? Ilgai netrukdyčiau. 

— Mes nebebendraujam su Trygve, - šiuos žodžius Holtas ištarė 
šaltu, be intonacijos balsu; lauko žibintas nušvietė papilkėjusį vei- 
dą, būdingą žmonėms, slegiamiems sunkios naštos. Per daug darbo, 
per daug sprendimų, per mažai teigiamų patirčių. Papilkėjusi oda ir 
apsiblaususios akys. Paskutinis dalykas, kurį Karlas spėjo pastebėti, 
| Ioltui užtrenkiant duris jam prieš nosį. 

Po kelių sekundžių lauko žibintas užgeso. Paskui dingo šviesa ko- 
ridoriuje. Detektyvas žinojo, kad tas žmogus stovi už durų ir laukia, 
kol jis nueis. 

Paskui jis išgirdo, kaip Martinas Holtas pradėjo melstis. 

— Suvaldyk mūsų liežuvį, brangus Viešpatie, kad neištartume 


pikto žodžio, kuris yra netiesa, tiesos žodžio, kuris yra ne visa tie- 

sa, ir visos tiesos, kuri yra be gailesčio. Vardan Jėzaus Kristaus, mūsų 
Viešpaties, — ištarė jis švediškai. 

Suvaldyk mūsų liežuvį, brangus Viešpatie ir mes nebebendrau- 
jam su Trygve. Ką tai galėtų reikšti? Draudžiama minėti Trygvę? 
Ar Poulą? Gal jie abu buvo atskirti nuo bendruomenės dėl kaž- 
kokio įvykio? Pasirodė neverti Dievo karalystės? Ar taip reikia 
suprasti? 

Jei taip, tai čia ne įstatymo sergėtojų reikalas. 

Detektyvas svarstė, ką daryti. Gal jam derėtų susisiekti su 
Karlshamno policija ir paprašyti pagalbos? Bet kokiu pagrindu? 
Šeima nepadarė nieko neteisėto. Bent jau kiek jam buvo žinoma. 

Karlas papurtė galvą ir tyliai pasitraukęs nuo durų grįžo į auto- 
mobilį. Įjungęs atbulinę pavarą lėtai išriedėjo į kelią, paskui susto- 
jo atokiau nuo namų. 

Atsukęs termoso dangtelį detektyvas pamatė, kad kava visiškai 
atšalusi. Nuostabu. Paskutinį kartą naktį jis atliko stebėjimą prieš 
dešimt metų ir lygiai taip pat nenoromis. Drėgnos kovo naktys 
automobilyje be geros atramos galvai, siurbčiojant atšalusią kavą 
iš plastikinio termoso dangtelio — ne visai tai, apie ką jis svajojo, 
kai pasinaudojęs proga perėjo į Kopenhagos policijos nuovadą. Ir 
štai dabar Karlas čia. Neturi nieko, išskyrus tą erzinančią profesi- 
nę nuojautą, kuri pakužda jam, kaip suprasti žmonių reakcijas ir 
kur jos gali nuvesti. 

Šitas žmogus name ant kalvos reagavo nenatūraliai. Detekty- 
vas tai aiškiai matė. Martinas Holtas buvo kiek per daug atsainus, 
per daug papilkėjusio veido, per daug abejingas kalbėdamas apie 
du vyresniuosius sūnus. Be to, apsimestinai nesidomėjo, ką galėtų 
veikti Kopenhagos policijos detektyvas šiame akmeningame už- 
kampyje tarp miškų. Ne tai, ką žmonės pasako, o tai, ko nepasako, 


išduoda, kad jie kažką slepia. Čia neabejotinai toks atvejis. 

Mjorkas pažiūrėjo į namą prie posūkio, paskui įspraudė kavos 
puodelį sau tarp kojų. Dabar užsimerks. Teisės snaudulys, taip jie tai 
vadina. 

Užteks dviejų minučių, pagalvojo jis, bet pabudo tik po dvide- 
šimties pajutęs, kad nuo šaltos kavos šąla genitalijos. 

— Po velnių, - nusikeikė detektyvas braukdamas ledinį skystį, 
besisunkiantį į kelnes. Po akimirkos jis pakartojo keiksmą išvydęs 
automobilio šviesas, tolstančias nuo namo keliu link Ronebio. 

Mjorkas paliko kavą susigerti į sėdynės apmušalą ir įjungė pavarą. 
Naktis buvo tamsi. Išvažiavus iš Halabro tik žvaigždės ir priekinio 
automobilio šviesos spindės neperregimoje tamsoje. 

Jie pavažiavo gal penkiolika kilometrų, kol priekinio automo- 
bilio žibintų spindulys iš tamsos išplėšė bjaurų geltoną namą ant 
kalvos šlaito. Jis stovėjo taip arti kelio, kad, rodos, net menkiausio 
vėjelio dvelktelėjimo užtektų, ir tas aptriušęs statinys nugriūtų ant 
važiuojamosios kelio dalies. 

Pasukęs į šalį automobilis sustojo kieme. Po dešimties minučių 
Karlas išlipo iš savo pežo ir atsargiai, eidamas šonu lyg krabas, prisi- 
artino prie namo. 

Tik tada jis pastebėjo, kad Holto automobilyje sėdi keleiviai. Ne- 
judantys, vos įžiūrimi. Keturios skirtingų dydžių figūros. 

Detektyvas kelias akimirkas palaukė, apžiūrinėjo aplinką. Be 
spalvos, išryškėjančios net tamsoje, namas daugiau niekuo netraukė 
žvilgsnio. 

Visur mėtėsi metalo laužas, įvairus šlamštas, neveikiančių mecha- 
nizmų detalės. Atrodė, kad savininkas prieš kelerius metus mirė ir 
pastatas liko apleistas. 

Labai toli iki elegantiškos šeimos buveinės Grestede, pagalvojo 
Karlas, sekdamas žvilgsniu automobilio, skriejančio į kalvą nuo Rone- 


bio pusės, šviesas. Spindulys apšvietė stogo kraigą ir kiemą. Sušmėžavo 

automobilyje prie namo sėdinčios motinos veidas užverktomis akimis, 
jauna moteris ir du paaugliai ant galinės sėdynės. Visi atrodė paveikti 
tos situacijos. Sėdėjo tylūs, bet akivaizdžiai susikrimtę, išsigandę. 

Karlas nuėjo prie namo sienos ir priglaudė ausį prie sutrūnijusių 
lentų. Iš arti atrodė, kad vien tik dažai išlaiko pastatą nesugriuvusį. 

Viduje vyko ginčas. Ginčijosi du vyrai ir akivaizdžiai negalėjo su- 
sitarti. Balsai buvo šiurkštūs, nesutaikomi. Riksmų varžybos. 

Kai jie nutilo, detektyvas vos spėjo pamatyti vyrą, kuris užtrenkęs 
paskui save duris beveik šokte šoko į laukiantį automobilį. 

Sucypė padangos, ir Holtų šeima, skubiai įsukusi į kelią, nušvilpė 
pietų kryptimi. Mjorkas jau spėjo susivokti. 

Šis bjaurus geltonas namas jam šnibždėjo. 


Detektyvas įdėmiai klausėsi. 


Lentelėje ant durų buvo parašyta Li/emora Bengisen. Bet duris 
atidariusi moteris nė iš tolo nepriminė namų šeimininkės, kaip ga- 
lėjai pamanyti išgirdęs vardą. Pradėjusi trečią dešimtį šviesiaplaukė 
šiek tiek vienas kitą dengiančiais priekiniais dantukais buvo tiesiog 
nuostabi, kaip sakydavo praėjusiame amžiuje. 

— Spėju, tikėjotės mano apsilankymo, - Mjorkas parodė ženkle- 
lį. - Gal kartais čia yra Poulas Holras. 

Ji papurtė galvą, bet nusišypsojo. Lilemora, atrodo, išvengė ką tik 
vykusio barnio. 

— O Irygvė? 

— Verčiau užeikit! - paskubomis švediškai pakvietė ji, ir parodė į 
uždarytas kambario duris. 

- Jis čia, Trygve, - šūktelėjo moteris į svetainę. — Aš einu gulti, 


gerai ? 

Lilemora nusišypsojo Karlui lyg senam pažįstamam, paskui pa- 
liko jį su savo draugu. 

Jis buvo aukštas, kone liguistai liesas, bet ko Karlas tikėjosi? Jis 
ištiesė ranką, ir jaunuolis jam atsakė tvirtu paspaudimu. 

— Trygvė Holtas, - prisistatė jaunas vyras. - Tėvas buvo atvažia- 
vęs perspėti dėl jūsų. 

Mjorkas linktelėjo. 

— Man pasirodė, kad judu nesutariat. 

— Ne. Dabar aš atstumtasis. Nesikalbėjau su šeima ketverius me- 
tus, bet dažnai matydavau jų automobilį, stovintį šalikelėje. 

Trygvės akys buvo ramios. Jokio visai neseniai įvykusio kivirčo 
pėdsako. Atrodo, jis nesirūpino ir dėl dabartinės padėties. Tad Kar- 
las prabilo be užuolankų. 

— Mes radom laišką butelyje, - pasakė jis ir pastebėjo, kad abe- 
jingas vyro veidas iš karto pasikeitė. — Iš tikrųjų jis prieš kelerius 
metus atsidūrė žvejybiniame tinkle prie Škotijos krantų, bet į Ko- 
penhagos policijos rankas pateko gal prieš savaitę. 

Dabar Trygvės reakcija buvo aiškiau matoma, tiksliau sakant, 
akivaizdi. Ypač jį sujaudino du žodžiai: laiškas butelyje. Tarsi at- 
mintis būtų grąžinusi atgal visus tuos metus. Galbūt jis laukė, kol 
kas nors ištars šiuos žodžius. Gal jie buvo visų paslapčių, kurias 
Poulo brolis saugojo savyje, slaptažodis. 

Jis prikando lūpą. 

— Sakot, laiškas butelyje? 

— "Taip, gal norėtumėt jį pamatyti? — detektyvas Trygvei ištiesė 
laiško kopiją. 

Vos per porą sekundžių jaunas vyras susitraukė trim ketvirčiais, 
apsisuko aplinkui ir nubloškė ant grindų viską, ką galėjo pasiekti. 
Jei ne žaibiški Karlo refleksai, jis irgi būtų buvęs parblokštas ant 


žemės. 

— Kas čia dedasi? — Trygvės draugė stovėjo tarpduryje palaidais 
plaukais, apsirengusi marškinėliais, vos dengiančiais šlaunis. Jau ruo- 
šėsi gulti. 

Detektyvas parodė laišką. 

Lilemora pakėlė popierių nuo grindų, permetė akimis ir padavė 
draugui. 

Paskui kelias minutes nė vienas nieko nepasakė. 

Galų gale apsiraminęs jaunuolis pažvelgė į lapą tarsi tas būtų pa- 
vojingas žvėris, kiekvieną akimirką galintis pulti ir jį sudraskyti. Tar- 
si vienintelis gynybos būdas buvo jį vėl perskaityti, žodis po žodžio. 

Vėl pakėlęs akis į Karlą Trygvė buvo aiškiai pasikeitęs. Jo nepa- 
judinamą pasitikėjimą savimi, rodos, sugėrė rankose laikomas laiš- 
kas. Karlas pastebėjo, kaip smarkiai tvinkčioja pulsas jo kakle, veidas 
buvo paraudęs, lūpos drebėjo. Neabejotinai laiškas pažadino labai 
skausmingus prisiminimus. 

— O, Dieve, - tyliai tarė jis, užmerkė akis ir prispaudė pirštus prie 
lūpų. 

Draugė paėmė jį už rankos. 

— Viskas gerai, Trygve. Anksčiau ar vėliau tai turėjo iškilti į pavir- 
šių. Dabar baigta, ir viskas bus gerai! 

Jis nusišluostė akis ir atsigręžė į Karlą. 

— Nemačiau šito laiško, tik stebėjau, kai brolis jį rašė. 

Paėmęs dokumentą jaunuolis skaitė jį vėl ir vėl, virpančiais pirš- 
tais vis braukdamas akių kampučiuose žvilgančias ašaras. 

— Mano brolis buvo protingiausias, maloniausias žmogus, - su- 
mikčiojo jis virpančiomis lūpomis. - Bet jam buvo taip sunku išsa- 
kyti mintis. 

"Trygvė padėjo laišką ant stalo priešais save, ant krūtinės sukryžia- 
vo rankas ir palinko į priekį. 


— Tikrai buvo sunku. 

Detektyvas siekė uždėti ranką jam ant peties, bet jaunuolis atšlijo 
ir papurtė galvą. 

— Gal galėtume apie tai pakalbėti rytoj? Dabar negaliu. Jei no- 
rite, pernakvokite čia, ant sofos. Lilemora paklos jums patalą. Ar 
sutinkat? 


Karlas žvilgtelėjo į sofą. Ji buvo trumpa, bet storai pamušta. 


Detektyvas pabudo nuo šlapiu keliu važiuojančių mašinų ūže- 
sio. Išsitiesė ir pasirąžė, tuo pat metu atsigręždamas į langus. Buvo 
sunku pasakyti, kelinta valanda, bet vis dar tvyrojo tamsa. Kitame 
kambario gale jaunoji pora laikydamasi už rankų sėdėjo aplūžusiuo- 
se IKEA krėsluose. Jiedu linktelėjo. Ant stalo jau stovėjo termosas, o 
šalia jo gulėjo laiškas. 

- Jūs jau žinot, kad laišką parašė mano vyresnysis brolis Poulas, — 
pradėjo Trygvė, kai Karlas kiek prasibudino įkvėpęs pirmojo aroma- 
tingos kavos dvelktelėjimo. 

- Jo rankos buvo surištos už nugaros, - Trygvės akys kalbant suž- 
vilgo. 

Surištos rankos. Laursenas neklydo. 

— Neturiu supratimo, kaip jis sugebėjo, — tęsė jaunuolis. - Bet 
Poulas buvo labai kruopštus. Puikiai piešė. Mokėjo daugybę dalykų. 

Trygvė liūdnai nusišypsojo. 

— Neįsivaizduojat, kiek daug man reiškia tai, kad jūs čia atvykot, 
kad sėdžiu rankoje laikydamas šitą laišką. Poulo laišką. 

Mjorkas dar kartą permetė akimis dokumentą. Trygvė Holtas įra- 
“ė dar porą raidžių. Jeigu kas nors gali žinoti tas raides, tai tikrai jis. 

Paskui detektyvas gurkštelėjo kavos. Tik geras jo auklėjimas su- 


trukdė tuoj pat griebtis už gerklės ir išspjauti karštą skystį. 

Tarsi būtų išgėręs dervos. Visiškai juodų kofeininių nuodų. 

— Kur dabar yra Poulas? - paklausė detektyvas ir kiek galėdamas 
suspaudė lūpas bei sėdmenis. — Ir kodėl jis parašė tą laišką? Norėtu- 
me sužinoti, kad galėtume tęsti kitus tyrimus. 

— Norite žinoti, kur yra Poulas? - Trygvė įsmeigė liūdną žvilgsnį 
į detektyvą. - Jei būtumėt paklausęs manęs prieš keletą metų, būčiau 
pasakęs, kad jis danguje su šimtu keturiasdešimt keturiais tūkstan- 
čiais. Dabar tegaliu pasakyti, kad Poulas negyvas. Čia paskutinis jo 
rašytas laiškas. Paskutinis gyvenimo ženklas. 

Jaunas vyras sunkiai nurijo seiles ir akimirkai nutilo. 

— Poulas buvo nužudytas praėjus mažiau nei porai minučių po 
to, kai įmetė butelį į vandenį, - vos girdimai pridūrė jis. 

Karlas ant sofos susikaupė. Būtų buvę geriau išgirsti tokią infor- 
maciją visiškai apsirengusiam. 

— Sakote, jis buvo nužudytas? 

Trygvė linktelėjo. 

Mjorkas susiraukė. 

— Norite pasakyti, kad grobikas nužudė Poulą, o jus paleido? 

Lilemora ištiesė laibus pirštus ir sugavo ašaras, riedančias Trygvės 
skruostu. Jis vėl linktelėjo. 

— Taip. Tas išgama mane paleido, ir nuo to laiko aš prakeikiau jį 


tūkstantį kartų. 

Jeigu jam reikėtų įvardyti vieną iš savo gebėjimų, kuris niekada ne- 
apvilia, tai būtų mokėjimas atpažinti apsimetinėjimą. 

Vaikystėje, kai prie stalo susirinkusi šeima kalbėdavo Viešpaties mal- 
dą, jis visada žinodavo, kada tėvas mušė motiną. Nebuvo aiškiai mato- 
mų žymių, tėvui pakako proto nemušti žmonos per veidą. Ką pagalvotų 
bendruomenė? O motina likdavo šalia, visada nutaisiusi tą neperpran- 
tamą šventeivišką veido išraišką, stebėdavo vaikus, kad šie nepamirštų 
gražiai elgtis ir suvalgytų nustatytą bulvių bei mėsos kiekį. Tik už tos 
ramybės jos akyse slypėjo baimė, neapykanta ir visiška neviltis. 

Sūnus aiškiai tai matė. 

Retkarčiais vaikas išvysdavo tokį pat apsimestinį nekaltumą tėvo 
akyse, o šiaip jo išraiška beveik nesikeitė. Įprastų fizinių bausmių nepa- 
kako lediniam, veriančiam pastoriaus žvilgsniui sušvelninti. 


Taigi jis žinojo viską apie melą žmogaus akyse. Dabar jį vėl regėjo. 


Įėjęs į kambarį vyras tą pačią akimirką pastebėjo susvetimėjusias 
žmonos akis. Taip, ji tikrai šypsojosi, bet šypsena virpėjo, o žvilgsnis su- 


„tojo tuščioje erdvėje priešais jį. 

Jei sėdėdama ant grindų Mija nebūtų glaudusi vaiko prie krūti- 
nės, jis galėjo pagalvoti, kad ji pavargusi arba jai skauda galvą. Ji laikė 
glėbyje sūnų, o žvilgsnis klaidžiojo tolumoje. 

Kažkas buvo negerai. 

— Labas, - tarė vyras įkvėpdamas kambario oro. Su pažįstamu 
namų kvapu maišėsi kažkoks aromatingas priekvapis, kokio papras- 
tai nebūdavo. Vos juntamas problemų ir peržengtų ribų dvelksmas. 

— Gal galėčiau gauti puodelį arbatos? — jis paglostė žmonos 
skruostą. Skruostas buvo šiltas, tarsi ji karščiuotų. 

— O kaip tu šiandien laikaisi, jaunuoli? - paėmęs sūnų ant rankų 
pažvelgė jam į akis. Jos buvo aiškios, laimingos ir pavargusios. Ber- 
niukas tuoj pat nusišypsojo. - Atrodo, dabar jam viskas gerai. 

— Taip. Vakar smarkiai slogavo, o šįryt netikėtai tapo sveikas kaip 
ridikas. Žinai, kokie tie vaikai, - Mija vos pastebimai šyptelėjo, kas 
taip pat atrodė keista. 


Ji tarsi paseno per tas kelias dienas, kol jo nebuvo namie. 


Vyras išlaikė pažadą. Mylėjosi su ja taip pat aistringai, kaip prieš 
savaitę. Tik šį kartą užtruko ilgiau nei paprastai. Jai prireikė daugiau 
laiko, kol atsidavė aistrai, o kūnas atsiskyrė nuo proto. 

Po to jis apglėbė žmoną ir priglaudė ją prie savęs. Mija buvo įpra- 
tusi nerūpestingai žaisti su jo krūtinės plaukeliais, glostyti kaklą lai- 
bais jusliais pirštais. Ši kartą ji nieko nedarė. Tiesiog sutelkė dėmesį į 
alsavimą ir nieko nepasakė. 

Štai kodėl vyras tiesiai paklausė: 

— Prie įvažiavimo stovi vyriškas dviratis. Iš kur jis ten atsirado? 

Žmona apsimetė mieganti. 


Nesvarbu, ką ji pasakytų. 

Po poros valandų vyras gulėjo pasikišęs rankas po galva ir stebėjo 
dar vieną auštantį kovo rytą. Šviesa lėtai slinko lubomis, išdidindama 
visus kambario paviršius. 

Dabar jo protas ilsėjosi. Kilo problema, bet susidoros su ja kartą 
ir visiems laikams. 


Kai žmona pabus, nuplėš jos melus vieną po kito. 


Tikroji apklausa prasidės tik po to, kai Mija pasodins vaiką į žai- 
dimų aptvarėlį. Kaip tik šito ji ir tikėjosi. 

Kartu jie pragyveno ketverius metus ir niekada neabejojo tarp jų 
buvusiu pasitikėjimu, bet dabar viskas pasikeitė. 

— Dviratis prirakintas, todėl negali būti vogtas, — tarė vyras per- 
nelyg neutraliu žvilgsniu žiūrėdamas į Miją. - Sakytum, kažkas jį 
specialiai ten paliko? 

Moteris patempė apatinę lūpą ir gūžtelėjo pečiais. Iš kur jai ži- 
akimirkos ims žvilgėti kakta. 

— Esu tikras, kad panorėję galėtume išsiaiškinti, kas jo savinin- 
kas, — tarė jis ir palenkęs galvą įsistebeilijo į žmoną. 

— Manai? - Mija bandė apsimesti nustebusi. Paskui palietė ranka 
kaktą, tarsi kažkas neduotų ramybės. Taip, dabar kakta buvo drėgna. 
Sutuoktinis ją įdėmiai stebėjo. Virtuvė staiga tapo per ankšta. 

— Kaip tai padarytume? - tęsė ji. 

— Galėtume paklausti kaimynų. Gal jie matė, kas paliko tą dviratį. 

Moteris giliai įkvėpė. Tvirtai žinojo, kad jis nesiliaus. 

- Taip, tikriausiai galėtume, bet ar nemanai, kad tas, kas jį paliko, 
vugrįs pasiimti? Galėtume pastatyti dviratį prie kelio. 

Jis kiek atsilošė. Šiek tiek atsipalaidavo. Mija liko įsitempusi. Ji vėl 
perbraukė ranka per kaktą. 

— Prakaituoji. Ar kažkas negerai? 

Žmona atkišo lūpas ir iškvėpė. Išlik rami, įsakė sau. 

— Man rodos, turiu temperatūros. Tikriausiai užsikrėčiau nuo 
Bendžamino. 

Vyras linktelėjo, paskui pakreipė galvą. 

— Tarp kitko, kur radai kroviklį savo telefonui ? 

Mija paėmė dar vieną bandelę ir perlaužė ją per pusę. 

— Koridoriuje, krepšyje tarp kepurių ir pirštinių, - dabar ji pasiju- 
to tvirčiau. O, kad galėtų ir toliau taip laikytis. 

— Krepšyje? 

— Nežinojau, kur jį dėti, kai įkroviau telefoną, todėl padėjau atgal. 

Jis atsistojo netardamas nė žodžio. Po akimirkos atsisės ir paklaus, 
kaip, po galais, kroviklis atsidūrė koridoriuje, krepšyje. Mija atsakys, 
kad jis tikriausiai seniai ten gulėjo. 

"Tada ji suprato savo klaidą. 

Visą istoriją sugriovė dviratis prie įvažiavimo. Vyras susies abu da- 
lykus. Jis nuovokus. 

Moteris žiūrėjo į svetainę, kur Bendžaminas lyg bandantis ištrūkti 
žvėrelis purtė savo užtvarėlio virbus. 

Ji jautėsi taip pat. 

Kroviklis vyro rankoje atrodė toks trapus. Vos spustelėjęs, rodos, 
galėtų jį sutraiškyti. 

— Iš kur šitas? - neatlyžo sutuoktinis. 

— Maniau, jis tavo. 

"Tas nieko nepasakė. Taigi savąjį pasiėmė į keliones. 

— Galėtum pasakyti. Žinau, kad meluoji. 

Moteris pabandė apsimesti pasipiktinusi. Buvo nesunku. 

— Ką tai reiškia? Ką čia kalbi? Jeigu kroviklis ne tavo, tada tikriau- 
siai kažkas jį pamiršo. Tokiu atveju jis, matyt, ten gulėjo nuo krikš- 


tynų. 

Mija įkliuvo. 

— Nuo krikštynų? Jos įvyko prieš aštuoniolika mėnesių. Nuo 
krikštynų! — aišku, vyrui ši mintis pasirodė absurdiška. Tik jis nesi- 
juokė. - Jose dalyvavo koks tuzinas svečių. Dauguma senos bobos. 
Niekas nenakvojo ir vargu ar turėjo mobiliuosius telefonus. O jei ir 
turėjo, kam neštis kroviklį į krikštynas? Tai nesąmonė. 

Žmona jau žiojosi protestuoti, bet sutuoktinis nutildė ją rankos 
mostu. 

— Meluoji, - parodė į dviratį prie įvažiavimo. - Kroviklis jo, tie- 
sa? Kada jis paskutinį kartą čia lankėsi? 

Jos pažastys iš karto pažliugo prakaitu. 

Vyras sugriebė ją už rankos, jo delnas buvo šaltas ir drėgnas. An- 
trojo aukšto kambarėlyje sukrautų dėžių turinys Mijai sukėlė abejo- 
nių, bet viską nulėmė tas gniaužtas, kietas ir tvirtas kaip spaustuvai. 
I)abar smogs, pamanė moteris. Jis to nepadarė. Nusisuko, neišgirdęs 
jos atsakymo, ir užtrenkė paskui save duris, o po to nieko neįvyko. 

Ji atsistojo tikėdamasi pamatyti tolstančią figūrą. Kai tik įsitikins, 
kad sutuoktinis išėjo, pasiims Bendžaminą ir spruks. Išėjusi į sodą 
«usiras landą gyvatvorėje, kurią padarė buvusio savininko vaikai, ir 
pralįs pro ją. Po penkių minučių jiedu jau bus pas Kenetą. Vyras nie- 
kada nesužinos, kur jie dingo. 

Paskui jai reikės pasiimti daiktus. 

Tačiau lauke Mija neišvydo tolstančios figūros. Išgirdo garsų 
(dunkstelėjimą viršuje. 

O Dieve, - aiktelėjo moteris. - Ką jis daro? 

Ji pažvelgė į savo šokinėjantį ir krykštaujantį kūdikį svetainėje. 
Ai jiedu galėtų pasiekti gyvatvorę nepastebėti vyro? Ar langai vir- 
uje dar atviri? Gal jis stovi prie vieno iš jų ir žiūri, ką darys žmona? 

Moteris kramtė viršutinę lūpą ir žiūrėjo į lubas. Ką vyras ten vei- 


RT 

Paskui ji pasiėmė rankinę ir iš skardinės iškratė visus pinigus. 
Buvo per daug išsigandusi, kad išeitų į koridorių paimti Bendžami- 
no kombinezono bei savo švarkelio. Teks apsieiti be jų. Ir tikėtis, kad 
Kenetas neišvykęs. 

— Eikš, branguti, - tarė Mija paimdama mažylį. Išėjus pro galines 
duris, prireiks tik kelių sekundžių gyvatvorei pasiekti. Klausimas, ar 
ten tebėra landa. Moteris matė ją pernai. 


Tada landa buvo pakankamai didelė. 

Būdami vaikai jiedu su Eva gyveno kitokiame pasaulyje. Tėvas, už- 
daręs savo kabineto duris, palikdavo juos ramybėje. Jie galėdavo likti 
savo kambariuose ir leisti Dievui pačiam pasirūpinti savimi. 

Būdavo ir kitų progų, per privalomus Biblijos skaitymus ar pamal- 
dų metu, tarp ištiestų rankų ir džiaugsmo šūksnių, kai suaugusieji, ap- 
imti ekstazės, susitelkdavo į save ir panirdavo į savo pačių tikrovę. 

Kiekvienas turėjo savų būdų. Eva, vogčiomis žvilgčiodama į mote- 
rų batelius ir sukneles, gražindavosi. Lygindavo pirštais sijono klostes 
tol, kol šios tapdavo tiesios, tvarkingos. Širdyje ji buvo princesė. Laisva 
huo griežtų žvilgsnių ir šiurkščių žodžių. Kartais ji tapdavo fėja per- 
matomais sparnais, kurie nuo menkiausio oro dvelktelėjimo galėdavo 
pakelti ją virš nykios tikrovės ir jų namų reikalavimų. 

Ten Eva tyliai sau niūniuodavo džiaugsmingai spindinčiomis aki- 
nis ir trypčiodavo vietoje. Tėvai manydavo, kad ji saugi Dievo rankose, 
o tic neramūs judesiai yra savotiškas jo garbinimas. 

Jis žinojo geriau. Eva svajojo apie batelius ir sukneles, apie nuosta- 
bi veidrodžių ir malonių žodžių pasaulį. Jis buvo jos brolis. Suprato. 


Pats svajojo apie pasaulį, pilną žmonių, galinčių juoktis. 

Namuose, kuriuose jie gyveno, niekas niekada nesijuokė. Miestelyje 
jis matė žmones su juoko raukšlelėmis veiduose, ir jam tai nepatiko. Jo 
gyvenimas buvo be juoko. Be džiaugsmo. Nuo penkerių metų amžiaus, 
kai tėvas papasakojo jiems apie danų bažnyčios pastorių, kurį keikda- 
masis ir prakeikdamas nuvijo nuo savo šventovės išgirdęs jį juokiantis. 
Vaiko sielai prireikė ne vienų metų suvokti, kad juokas tai ne tas pats, 
kas malonumas, patiriamas skaudinant kitą žmogų. 

Kai pagaliau jis tai suprato, tapo kurčias tėvo patyčioms ir perspėji- 
mams, išmoko būti atsargus. 

Berniukas saugojo paslaptis, dėl kurių jautėsi laimingas, bet šios irgi 
kėlė pavojų. Palovyje, tolimiausiame kamputyje, po lenta su pritvirtin- 
ta žebenkšties iškamša, gulėjo jo lobiai: kas savaitę išeinantis Žurnalas 
namams ty šeimai su nuostabiausiomis iliustracijomis ir pasakojimais 
bei Kopenhagoje įsikūrusio Dae//s prekybos centro užsakymų paštu 
katalogas, iš kurio puslapių į jį žvelgė besišypsančios beveik nuogos 
moterys. Taip pat turėjo komiksų knygelių, tokių smagių, kad tiesiog 
plyšdavo juokais: Pusvalandis humoro, Dafis, Ančiukas Donaldas. Žur- 
nalai linksmino ir žadino pojūčius, o mainais nieko nereikalavo. Vaikas 
tuos leidinius rado kaimynų šiukšlių dėžėse, sutemus tyliai išsliuogęs 
pro langą. 

Naktimis be garso juokdavosi užsitraukęs ant galvos antklodę. 

Šiuo gyvenimo laikotarpiu jis įprato palikti duris praviras, kad ži- 
notų, kur yra namiškiai. Išmoko sulaukti patogios progos ir parsineš- 
davo savo grobį namo nerizikuodamas būti sučiuptas. 


Berniukas išmoko klausytis lyg medžiojantis šikšnosparnis. 


Praėjo ne daugiau nei pora minučių nuo tos akimirkos, kai jis pa- 
liko žmoną pirmame aukšte, o dabar išvydo ją išslenkančią pro duris 


su vaiku ant rankų. Kaip ir tikėjosi. 

Ji nekvaila. Jauna ir naivi, lengvai perprantama, bet nekvaila. Su- 
prato, kad vyras kažką įtaria, ir išsigando. Jis tai aiškiai matė jos vei- 
de, girdėjo balse. 

Dabar Mija bando pabėgti. 

Vos pasitaikius progai ji ėmė veikti. Vyras žinojo, kad tai tik lai- 
ko klausimas. Štai kodėl dabar stovėjo antrame aukšte prie lango ir 
trepsėjo, kad žmona manytų galinti sprukti. Liovėsi trepsėti tik jai 
beveik pasiekus gyvatvorę. 

Miją taip lengva patikrinti. Sieloje jis pajuto skausmą, nors jau 
scniai buvo pripratęs prie kitų neištikimybės. 

Vyras pažvelgė į moterį ir vaiką. Gyvenimas artėjo prie pabaigos. 
Po akimirkos jie dings. 

Gyvatvorė tanki. Jis truputį palaukė, paskui, dviem šuoliais nusi- 
leidęs laiptais, nusekė paskui žmoną į sodą. 

Ji tokia pastebima, ši jauna graži moteris su vaiku ant rankų. Mija 
j1u ėjo keliu, kol jis prasispraudė pro gyvatvorę, bet bus lengva sekti 
|) iš tolo. 

Pagrindinėje gatvėje žmona pasuko už kampo, perėjo vienpusio 
vismo kelią, paskui vėl pasuko į ramų gyvenamąjį rajoną. 

Šito jis nesitikėjo. 

- Kvaila moteris, - sumurmėjo vyras sau po nosimi. - Apgaudi- 


nhėji mane mano paties teritorijoje? 


14 vasarą, kai jam sukako vienuolika, tėvo bendruomenė mieste- 
lio aikštėje pastatė išnuomotą palapinę. 
Jei tie bedieviai socialistai gali tai padaryti, sugebės ir laisvosios 
bažnyčios, - pareiškė tėvas. 
Jis su seserimi plušo visą rytą, kol paruošė palapinę. Darbas buvo 


«kus, bet jie sulaukė pagalbos, nes ir kiti vaikai buvo priversti pri- 

kišti rankas. Kai pakloję grindis talkininkai baigė darbą, tėvas pa- 
glostė jiems visiems galvas. 

Savo paties vaikus, jiems nė nepadėkojęs, pasiuntė statyti su- 
lankstomųjų kėdžių. 

Jų buvo daugybė. 

Prasidėjo mugė. Virš įėjimo į palapinę švytėjo keturios auksinės 
aureolės, o ant pagrindinio stulpo suposi kelrodė žvaigždė. Pyiimk 
Viešpatį - įsileisk į sielą, ragino didžiulis plakatas. 

"Iėvo banda gausiai sugužėjo ir gyrė puikiai atliktą darbą, bet 
neužsuko nė vienas pašalietis, nepaisant spalvingų skrajučių, kurias 
bėgiodami aplinkui dalijo jiedu su Eva. 

"Tėvas, niekam nematant, įtūžį ir nusivylimą išliėjo ant motinos. 

— Tavo vaikigaliai turės vėl ten eiti, - iškošė jis pro dantis. — Ir šį 
kartą tinkamai atlikti darbą. 

Jie pametė vienas kitą iš akių šalia prekystalių mugės pakraštyje. 
Eva gaišo laiką prie triušių, išstatytų parodai, o jis vaikščiojo vienas. 
"Tai buvo vienintelis būdas padėti motinai. 

Laikydamas rankose skrajutes berniukas žvalgėsi maldaujančio- 
mis akimis, bet į jį niekas nekreipė dėmesio. Jei tik praeiviai paimtų 
nors kelias, gal tėvas nemuštų motinos jiems grįžus namo. Tada ji 
neverktų per naktį. 

Jis dairėsi gero žmogaus, galinčio dalytis su jais Dievo baime. 
Klausėsi, ar neišgirs tokio pat švelnaus ir malonaus kaip pamokslau- 
jančio Jėzaus balso. 

Tada išgirdo vaikų juoką. Ne tokį, kokį girdėdavo anksčiau, pra- 
eidamas pro žaidimų aikštelę ar televizoriaus ekrane, matytame pro 
elektros prekių parduotuvės langą. Šitie vaikai kvatojosi taip, kad, 
rodėsi, trūks jų balso stygos, ir niekas negalėjo atsispirti jų žavesiui. 
Vaikai juokėsi taip, kaip jis niekada nesijuokė namie po antklodė, ir 


tas juokas jį traukė. 

Vidinis balsas galingai kuždėjo jam apie pyktį ir atgailą. Berniu- 
kas tiesiog neįstengė praciti pro šalį nekreipdamas dėmesio į girdi- 
mą juoką. 

Priešais prekystalį spietėsi būrelis suaugusiųjų ir vaikų. Ant bal- 
tos drobės atraižos vaikas buvo užrašęs: TIK ŠIANDIEN PUIL- 
KŪS FILMAI UŽ PUSE KAINOS, o ant laikino stalo iš storų 
lentų stovėjo pats mažiausias televizorius, kokio jam dar neteko 
matyti. 

Vaikai kvatojosi stebėdami nespalvotame ekrane mirgančius 
vaizdus, ir jis nejučiomis ėmė juoktis drauge su jais. Juokėsi tol, kol 
viduje pajuto maudulį, paširdžiuose ir toje sielos dalyje, kuri tik da- 
bar ėmė skleistis. 

— Čaplinui niekas neprilygsta, — tarė vienas iš suaugusiųjų. 

Visi juokėsi ekrane matydami mažą žmogutį, besikumščiuojantį 
ir šokantį piruetus. Būrelis tiesiog leipo juokais, kai Čaplinas suko 
lazdelę ir kilnojo katiliuką, kai rodė grimasas storoms ponioms ir 
vyrams su ratilais aplink akis. Berniukas taip pat juokėsi, užvaldy- 
tas to maudulio, visko, kas buvo žavu, nevaldoma bei netikėta, ir 
niekas nepliaukštelėjo už tai jam per sprandą, niekas net neatkreipė 
(dėmesio. 

Šis potyris ypatingu būdu pakeitė jo gyvenimą, beje, ir daugelio 


kitų. 


Žmona neatsigręžė. Iš tiesų ji mažai ką matė, vaiku nešina skubė- 
jo šaligatviu, tarsi nematomos jėgos būtų nulėmusios jos maršrutą 
ir preitį. 

Kai žmogus taip atitrūksta nuo tikrovės, dažnai net menkiausia 


smulkmena tampa nelaimės priežastimi. 

Atsisukusi lėktuvo sparno veržlė. Vandens lašas, sukeliantis 
trumpąjį jungimą respiratoriaus relėje. 

Jis išvydo balandį, nutupiantį medyje virš žmonos su sūnumi 
jiems ruošiantis pereiti gatvę, ir pastebėjo, kaip ant šaligatvio ištiš- 
ko balkšvos išmatos, primenančios vaiduoklio pirštus. Matė, kad 
sūnus rodo į jas, o Mija nukreipia žvilgsnį į žemę. Tą pačią akimir- 
ką, kai jie žengė nuo šaligatvio, iš už kampo pasirodęs automobilis, 
rodos, nulėkė tiesiai į juos. 

Vyras, perspėdamas žmoną, galėjo šūktelėti, galėjo surikti ar 
sušvilpti. Nieko nedarė. Netinkama akimirka. Emocijos jo nepa- 
skatino veikti. 

Sucypė automobilio stabdžiai, vairuotojas pasuko vairą ir pa- 
saulis liko ramus. 

Lyg sulėtintame kine jis išvydo išsigandusius savo vaiko ir žmo- 
nos veidus. Automobilis čiuožtelėjęs metėsi į šalį, ant asfalto pa- 
likdamas padangų žymes tarsi nubrėžtas angliuku piešimo popie- 
riuje. Paskui jis išsilygino, galiniai ratai vėl rado atramos tašką ir 
viskas baigėsi. 

Mija sustingusi liko stovėti nutekamajame griovelyje. Vyras 
stovėjo tarsi paralyžiuotas, nuleidęs rankas. Jo sieloje švelnumas 
grūmėsi su keistu jauduliu. Pažino tą jausmą nuo to laiko, kai pir- 
mą kartą nužudė žmogų. Jam tas jausmas buvo nemalonus. 

Vyras iškvėpė plaučiuose susikaupusį orą ir pajuto kūnu sklin- 
dančią šilumą. Stovėjo ten akimirką per ilgai, nes Bendžaminas jį 
pastebėjo, kai atsigręžė ir prisispaudė prie motinos. Vaiką neabejo- 
tinai išgąsdino Mijos reakcija, bet tėvo vaizdas nuramino: mažylis 
ėmė mojuoti rankutėmis ir krykštauti. 

"Tada žmona apsisuko, pastebėjo jį. Moters veide sustingo išgąstis. 

Po penkių minučių Mija sėdėjo svetainėje priešais jį, pasukusi 


į šalį galvą. 

— Tuoj pat be prieštaravimų grįžti namo, - nurodė vyras. - Jei ne, 
niekada nebepamatysi sūnaus. 
Dabar žmonos akys buvo kupinos neapykantos ir užsispyrimo. 


Jei jis norėtų sužinoti, kur Mija ėjo, turėtų jėga iš jos tai išgauti. 


Akimirkos, kurias jiedu su seserimi leisdavo kartu, buvo retos ir 
džiugios. 

Nuėjęs dešimtį trumpų žingsnių per miegamąjį vaikas atsidurda- 
vo prie veidrodžio. Jis iškreipdavo pėdas ir kraipydamas į šalis galvą 
sukdavo lazdelę. Dešimt žingsnių, ir jis tapdavo kai kuo kitu. Nebe 
berniuku be draugų. Nebe žmogaus, kurį taip vertino ta maža ben- 
druomenė, sūnumi. Nebe bandos išrinktuoju, kuriam skirta nešti 
Dievo pasaulio naštą ir ją lyg perkūniją nukreipti į žmones. Vaikas 
tapdavo valkatėle, juokinančiu visus, tik ne save. 

— Aš esu Čaplinas, Čarlis Čaplinas, - tarė jis ir pakraipė lūpą po 
įsivaizduojamais ūsais, o Eva kvatodamasi vos neiškrito iš tėvų lovos. 
Lygiai taip sesuo reaguodavo visada, kai brolis imdavo vaidinti, bet 
tas kartas buvo paskutinis. 

Daugiau ji niekada nebesijuokė. 

Po sekundės berniukas pajuto bakstelėjimą į petį. Nuo smiliaus 
prisilietimo jam užgniaužė kvapą, burna išdžiūvo. Kai atsigręžė, tėvo 
kumštis jau skriejo sūnui į pilvą. Akys po vešliais antakiais buvo pa- 
klaikusios iš pykčio. Vaikas neišgirdo jokių kitų garsų, išskyrus smū- 
pj, po jo sekė kiti. 

Viduriuose jis pajuto deginimą, o į gerklę plūstelėjo skrandžio 
rūgštis. Berniukas pasverdėjo atgal, paskui atsitiesė ir įžūliai žiūrėjo 
tėvui į akis. 

— Tai Čaplinas? — iškošė pro dantis tėvas, svilindamas jį tokiu 


pat žvilgsniu, kokiu žiūrėdavo per Dievo penktadienį, pasakodamas 

apie sunkų Viešpaties kelią į Kalvariją. Ant jo pečių gulė visi pasau- 
lio sielvartai ir kančios. Tuo neabejojo net vaikas. 

Tada jis vėl smogė. Smūgis buvo triuškinantis, šį kartą tėvas stai- 
giai prišoko artyn, nes kitaip nebūtų galėjęs jo pasiekti, o joks įžūlus 
vaikas dar neturėjo malonumo priversti jį žengti bent žingsnį į prie- 
kį, kad galėtų įvykdyti bausmę. 

— Kas tau tokių bedievysčių prikimšo į galvą? 

Vaikas nukreipė žvilgsnį į tėvo kojas. Nuo šiol atsakinės į klausi- 
mus tik tada, kai pats nuspręs. Tėvas galės mušti jį, kiek panorėjęs, 
bet jis nekalbės. 

— Sakyk, arba turėsiu tave nubausti! 

"Tėvas nutempė sūnų už ausies į jo kambarį ir bloškė ant lovos. 

- Liksi čia, kol ateisim tavęs pasiimti, ar supratai ? 

Į šį klausimą sūnus taip pat neatsakė. Tėvas akimirką stovėjo su 
nuostaba akyse, praviromis lūpomis, tarsi šis vaiko nepaklusnumas 
būtų ženklinęs Paskutiniojo teismo dieną ir artėjantį visa naikinantį 
tvaną. Paskui jis nusiramino. 

— Surink savo daiktus ir padėk už durų, - įsakė jis. 

Iš pradžių berniukas nesuvokė, ką sako tėvas, bet greitai jo keti- 
nimas tapo aiškus. 


— Palik drabužius, batus ir patalynę. Visa kita sudėk už durų. 


Vyras paėmė vaiką, išnešė iš kambario ir paliko žmoną sėdėti vie- 
ną. Pro pakeliamąsias žaliuzes jai ant veido krito šviesos pluoštai. 

Be vaiko Mija niekur neis. Jis tai žinojo. 

- Jis užmigo, — tarė vyras, nusileidęs iš antro aukšto. - Dabar pa- 
sakyk man, kas čia dedasi. 

— Nori žinoti, kas čia dedasi? - moteris lėtai atsigręžė. - Ar ne 


aš turėčiau šito klausti? — atšovė ji patamsėjusiomis akimis. - Kaip 

būtent užsidirbi pragyvenimui? Iš kur gauni visus tuos pinigus? Iš 
nusikaltimų? Šantažuoji žmones? 

— Šantažuoju? Kodėl taip manai? 

Ji vėl nusigręžė. 

— Nesvarbu. Palik mus su Bendžaminu ramybėje. Nebenoriu čia 
likti. 

Jis susiraukė. Žmona klausinėja. Reikalauja. Ar jis ką nors pra- 
Žiopsojo? 

— Klausiu, kodėl taip manai? 

Ji gūžtelėjo pečiais. 

— Ką dar manyti? Niekada nebūni namie. Nieko man nesakai. Lai- 
kai dėžes kambarėlyje kaip šventykloj. Meluoji apie savo šeimą. Tu... 

Vyras nepertraukė žmonos. Ji nutilo pati. Žiūrėjo į grindis gailė- 
damasi dėl ištartų žodžių, kurie neturėjo išsprūsti iš lūpų. Sužlugdy- 
ta savo pačios per didelio pasitikėjimo. 

— Rauseisi mano dėžėse? — ramiai paklausė jis, nors suvokimas 
nutvilkė lyg ugnis. 

Žmona kai ką apie jį sužinojo, kai ką, ko neturėjo žinoti. 


Jeigu dabar jos neatsikratys, jam galas. 


Tėvas žiūrėjo į jį, dedantį savo daiktus į krūvą už durų. Seni žais- 
li, Ingvaldo Lieberkindo knygos su gyvūnų paveikslėliais, įvairios 
surinktos smulkmenos. Gera lazda, tinkama pakasyti nugarą, sti- 
klainis, pilnas krabų žnyplių, suakmenėję jūros ežiai ir belemnitai. 
Berniukas viską sudėjo į krūvą. Kai baigė, tėvas patraukė lovą nuo 
vienos ir apvertė ant šono. Po kandžių sugraužta žebenkšties iškamša 
pulėjo visos sūnaus paslaptys. Savaitiniai žurnalai, komiksų knygelės 


i visos jo nerūpestingų malonumų valandos. 

"Tėvas greitai permetė leidinius akimis. Paskui surinko į krūvą ir 
ėmė skaičiuoti, kartkartėmis paseilindamas pirštą, kad būtų pato- 
giau. Kiekvienas žurnalas - tai pasipiktinimo žodis, kiekvienas žo- 
dis — tai diržo kirtis. 

— Dvidešimt keturi. Neklausiu, iš kur juos gavai, Čaplinai, nes 
man nerūpi. Dabar atsuksi man nugarą ir gausi dvidešimt keturis 
kirčius diržu. Kai baigsiu, daugiau nebenoriu matyti šito purvo savo 
namuose, supratai ? 

Sūnus neatsakė. Tiesiog žiūrėjo į krūvą priešais save ir atsisveiki- 
no su kiekvienu žurnalu. 

— Neatsakei. Tai padvigubina bausmę. Gal pasimokysi. 

Nepasimokė. Nepaisant išpampusių rėžių per visą nugarą ir su- 
mušimų ant kaklo, berniukas nepratarė nė žodžio, kol tėvas užsijuo- 
sė diržą. Net nesuinkštė. 

Sunkiausia buvo nepravirkti dešimčia minučių vėliau, kai jam lie- 
pė sudeginti visus jo daiktus kieme už namo. 


Tada iš tiesų buvo skaudu. 


Mija gūžėsi priešais pakavimo dėžes. Tempdamas ją laiptais į vir- 
šų vyras kalbėjo, žodžiai liejosi nenutrūkstamu srautu, bet ji nieko 
nesakė. Visai nieko. 

— Turim tuoj pat padaryti du dalykus. Duok savo telefoną. 

Moteris išėmė iš kišenės telefoną, jautėsi saugi žinodama, kad jis 
jokių atsakymų neras. Kenetas jai parodė, kaip ištrinti skambučius. 

Vyras paspaudė kelis mygtukus ir pažiūrėjo į ekraną, bet nerado 
jokių įkalčių. Mija džiaugėsi jį pergudravusi. Ką jis dabar darys su 
visais savo įtarimais? 


— Išmokai ištrinti skambučius, tiesa? 

Žmona neatsakė, tik ištraukė telefoną jam iš rankos ir įsidėjo į 
kišenę. 

Paskui vyras mostelėjo ranka į kambarėlį, kuriame buvo sukrau- 
tos jo dėžės. 

— Labai gerai sutvarkyta, turiu pasakyti. 

Dabar ji lengviau atsikvėpė. Jis neras nieko, kas ją išduotų. Galų 
gale turės ją paleisti. 

— Bet bijau, kad nepakankamai gerai. 

Mija porą kartų sumirksėjo, apžvelgė kambarėlį. Negi nepadėjo į 
vietą apsiaustų? Gal tas dėžės įlenkimas iš tiesų pastebimas? 

— Pažvelk į žymes čia, - vyras pasilenkė ir parodė. Ant priekinio 
vienos dėžės šono buvo palikta mažytė žymė. Lygiai tokia pat ant 
kitos. Beveik vienodos, bet ne visai. 

— Kai išrinkai dėžes, o paskui sukrovei atgal, jos susėdo skirtin- 
gai, — vyras parodė dar dvi nelygias žymes. - Išėmei dėžes, paskui 
sudėjai atgal. Matau, kad tai padarei. Dabar pasakysi man, ką radai 
jų viduje, ar supranti? 

Žmona papurtė galvą. 

— Tu pamišėlis. Čia tik kartoninės dėžės, kodėl turėčiau jomis 
domėtis? Jos čia stovi nuo to laiko, kai atsikraustėm. Tiesiog labiau 
nusėdo, ir tiek. 

Protingas ėjimas, pamanė ji. Įtikinamas paaiškinimas. 

Vyras papurtė galvą. Nepakankamai įtikinamas. 

— Gerai, tai gal patikrinkim? - vyras stumtelėjo ją prie sienos. Lik 
ten, kitaip... sakė šaltos jo akys. 

Moteris žvilgtelėjo į laiptų aikštelę, kai vyras pradėjo kraustyti 
pirmąsias dėžes. Toje ankštoje erdvėje nebuvo daug daiktų, kuriais 
ji galėtų pasinaudoti: taburetė prie jų miegamojo durų, vaza ant pa- 
langės, grindų blizgintuvas prie nuožulnios sienos. 


Jeigu galėtų taikliai trenkti jam per pakaušį taburece, tada gal... 

Mija nurijo seilę ir sugniaužė kumščius. Koks smūgis būtų pa- 
kankamai stiprus? 

Jai ten stovint vyras atbulas pasitraukė link durų ir su trenksmu 
numetė dėžę jai prie kojų. 

— Gerai, gal pažiūrėkim? Po akimirkos tikrai žinosim, ar kišai 
ten nosį. 

Moteris žiūrėjo, kaip jis atidaro dangtį. Dėžė buvo viena iš tų, 
sukrautų priekinėje eilėje, beveik vidurinė. Du kartoniniai atvartai 
atskleidė jos turinį su didžiausiomis sutuoktinio paslaptimis. Iškar- 
pas su žmonos nuotraukomis iš jojimo varžybų Bernstorfo parke. 
Medinę dėžutę su daugybe adresų ir informacija apie visas tas šei- 
mas bei jų vaikus. Jis gerai žinojo, kur ji yra. 

Mija užsimerkė ir pabandė alsuoti ramiai. Jeigu Dievas yra, tu- 
rės dabar jai padėti. 

— Aš tikrai nesuprantu, kas čia vyksta. Ką bendra su manimi 
turi visi tie popieriai ? 

Vyras atsirėmė keliu į grindis, išėmė pirmą pluoštą iškarpų ir ati- 
dėjo į šalį. Nenorėjo rizikuoti, kad žmona pamatys tas iškarpas su 
savo nuotraukomis, jei kartais jis nesugebės įrodyti jos kaltės. 

Moteris perprato jo būdą. 

Paskui vyras atsargiai išėmė dėžutę. Nereikėjo net atidaryti. Jis 
tiesiog palenkė galvą ir labai tyliai ištarė: 

— Kodėl negalėjai palikti mano daiktų ramybėje? 

Ką jis pamatė? Ką ji pražiūrėjo? 

Mija stebėjo sutuoktinio nugarą, žvilgtelėjo į taburetę, paskui 
vėl nukreipė žvilgsnį į jo nugarą. 

Kas per informacija toje dėžutėje? Kodėl jis sugniaužė kumščius 
taip, kad net krumpliai pabalo? 

Ji priglaudė ranką prie kaklo ir pajuto tvinkčiojimą jungo ve- 


noje. 

Vyras primerktomis akimis atsigręžė į žmoną. Bauginantis žvilgs- 
nis. Jo panieka buvo tokia nuožmi, kad jai kone užgniaužė kvapą. 

Taburetė stovėjo už trijų metrų. 

— Aš nieko neliečiau. Kodėl manai, kad liečiau? 

— Nemanau. Žinau. 

Moteris kiek pasitraukė link taburetės. Jis nereagavo. 

- Žiūrėk! — vyras atsuko į ją medinės dėžutės priekį. Ji nesuprato, 
ką turėtų pamatyti. 

— Kas? Ten nieko nėra. 

Per šlapdribą galima pamatyti, kaip tirpsta krintančios snaigės, o 
jų grožis, vos pasirodęs, išsisklaido ore, ir magija dingsta. 

Mija pasijuto visai taip pat, kaip ta snaigė, kai vyras puolė prie jos 
ir partrenkė. Krisdama pajuto, kad jos gyvenimas byra, o viskas, ką 
žinojo, virsta dulkėmis. Nejuto smūgio, kai trenkėsi galva į grindis, 
tik vyro gniaužtus. 

— Būtent! Ten nieko nėra. O turėjo būti, - piktai burbtelėjo jis. 

Moteris pajuto iš smilkinio lašant kraują, bet neskaudėjo. 

— Nežinau, apie ką kalbi, - išgirdo save sakant. 

— Ant dangtelio buvo siūlas, - vyras pasilenkė artyn. - O dabar 
jo nebėra. 

— Paleisk mane. Leisk atsistoti. Argi negalėjo pats nukristi? Kada 
paskutinį kartą naršei tose dėžėse? Prieš ketverius metus? Per tiek 
laiko visko galėjo nutikti, — tada ji įkvėpė pilnus plaučius oro ir kiek 
galėdama garsiau sukliko: - PALEISK MANE! 

Bet jis nepaleido. 

Mija pastebėjo, kad atstumas tarp jos ir taburetės padidėjo, nes 
vyras tempė ją į sandėliuką su tomis dėžėmis. Ji matė kraujo pėd- 
saką, likusį ant grindų. Girdėjo, kaip jis bamba ir keikiasi, koja pri- 
spaudęs jai nugarą. 


Moteris norėjo vėl surikti, bet negalėjo atgauti kvapo. 

"Tada sutuoktinis nukėlė koją, šiurkščiai sugriebė ją ir bloškė į 
kambarėlio vidurį. Bejėgė, kraujuojanti ji liko gulėti tarp dėžių. 

Gal būtų pasipriešinusi, bet tai, kas atsitiko po to, ją visiškai ap- 
stulbino. 

Mija pastebėjo tik vyro kojas, greitai pereinančias į vieną pusę, ir 
pakavimo dėžę, iškeltą jai virš galvos. 

Paskui jis sviedė kartoninį paką jai ant krūtinės. 

Akimirką moteriai užgniaužė kvapą. Ji instinktyviai pasivertė ant 
šono ir uždėjo vieną koją ant kitos. Tada nukrito antra pakuotė, pri- 
spaudė ranką prie šonkaulių ir judėti tapo neįmanoma. Galų gale 
ant viršaus dunkstelėjo trečia. 

Trys pilnos pakavimo dėžės, sveriančios gerokai per daug. 

Mija matė laiptų aikštelę už savo pėdų, bet tada vyras užtvėrė er- 
dvę, jai ant kojų uždėjęs dar krūvą dėžių, kitą suvertė priešais duris. 

Tai darydamas jis nekalbėjo. Nieko nepasakė užtrenkdamas du- 
ris. Paliko ją įkalintą. 

Tai padarė taip greitai, kad nebuvo laiko šauktis pagalbos. O jei 
būtų šaukusi, kas būtų atėjęs jos gelbėti ? 

Moteris svarstė, ar vyras tiesiog čia ją paliks. Krūtinė buvo pri- 
spausta, Mija alsavo pilvu. Šviesos pluoštuose, krintančiuose pro sto- 
glangį viršuje, ji matė tik rudas kartonines dėžes. 

Kai galų gale sutemo, jos kišenėje suskambo telefonas. 


Skambėjo, kol nutilo. 


21 


Važiuodamas į Karlshamną per pirmuosius dvidešimt kilometrų 
Mjorkas surūkė keturias stiprias cigaretes, stengėsi apraminti virški- 
nimo sistemą, sustreikavusią po to, kai paragavo siaubingos Trygvės 
Holto kavos. 

Jeigu jie būtų baigę pokalbį vakar, jis jau būtų parvažiavęs namo 
ir šiuo metu gulėtų savo jaukioje lovoje su ant krūtinės išskleistu lai- 
kraščiu, o šnerves kutentų gyvybingumo teikiantis Morteno kepa- 
mų ryžių košės blynų aromatas. 

Karlas užuodė tik savo paties blogą burnos kvapą. 

Šeštadienio rytas. Po trijų valandų jis grįš namo. Jei tik pasistengs. 

Detektyvas vos spėjo nustatyti Blekingės radijo stotį, kai laikikly- 
jc suskambo telefonas. 

— Sveikas, Karlo, kaip laikaisi? Kur esi? — paklausė jaunatviškas 
balsas. 

Jis pažvelgė į laikrodį ant prietaisų skydelio. Buvo devynios va- 
landos, taigi tai nieko gero nežada. Kada gi jo posūnis kėlėsi taip 
anksti šeštadienio rytą? 


— Kas negerai, Džesperai? 

Atrodo, vaikinukas buvo suirzęs. 

— Nebenoriu ilgiau likti su Viga. Grįžtu pas tave, jei tu nieko prieš? 

Mjorkas pritildė švedų liaudies muziką. 

— Pas mane? Palauk, Džesperai, paklausyk minutėlę, gerai? Viga 
iškėlė man ultimatumą. Ji irgi nori grįžti. O jeigu man netinka, par- 
duos namą, kad galėtų pasiimti pusę pajamų. Kur tada gyvensi? 

— Ji tikriausiai juokauja? 

Karlas nusišypsojo. Niekada nesiliovė stebėjęsis, kaip menkai šitas 
jaunuolis pažįsta savo motiną. 

— Vis dėlto kodėl panorai grįžti taip staiga? Kas negerai? Įgriso 
varvantis stogas jos sodo namelyje? Ar buvo tavo eilė plauti indus? 

Jis nusišypsojo. Truputis sarkazmo jo sudirgusiam skrandžiui išėjo 
į naudą. 

— Velniškai toli nuo mokyklos! Po valandą kelio į kiekvieną pusę, 
tiesiog varo į neviltį. O dar tos nuolatinės Vigos aimanos. Kam tai 
patiktų? 

— Aimanos? Kokios aimanos? - Karlas išgirdo save klausiantį, nė 
nespėjo susivokti. Koks kvailas klausimas. — Kita vertus, Džesperai, 
manau, kad man verčiau to nežinoti. 

— Ne, ne tokios, Karlo! Ji aimanuoja, kai namuose nėra vyro, kaip 
dabar. Tai mane siutina. 

Viga šiuo metu viena? O kaip tas poetas su akiniais raginiais rėme- 
liais? Susirado kitą mūzą, turinčią daugiau pinigų? Tokią, kuri bent 
penkias minutes sugeba palaikyti burną užčiauptą? 

Karlas žiūrėjo į lietaus merkiamą kraštovaizdį. Navigacijos siste- 
ma nurodė jam važiuoti per Riodbį ir Breknės Hobį. Kelias atrodė 
vingiuotas ir tikriausiai velniškai purvinas. Ir kaip čia yra, kad šiame 
krašte tiek daug medžių? 

— Štai kodėl ji nori grįžti į Rioneholto parką, — tęsė Džesperas. — 


"Tada džiaugsis bent jau tavo draugija. 

Karlas papurtė galvą. Koks komplimentas. 

— Gerai, Džesperai, kai ką tau pasakysiu. Viga jokiu būdu negali 
grįžti namo. Duosiu tau tūkstantį kronų, jeigu sugebėsi ją nuo to 
atkalbėti. Kaip tau toks pasiūlymas? 

— Atkalbėti? Kaip turėčiau tai padaryti? 

— Lengvai. Surask jai naują kavalierių. Pakrutink smegenis, vyru- 
ti. Du tūkstančiai, jeigu apsisuksi šį savaitgalį. Tada galėsi grįžti pas 
mane. Štai taip. 

Du zuikiai vienu šūviu. Mjorkas buvo patenkintas. O Džesperas 
neteko žado. 

— O, dar vienas dalykas. Jei tikrai grįši, nebenorėčiau girdėti skun- 
dų dėl to, kad su mumis gyvena Hardis. Jei tau nepatinka tvarka, gali 
likti namelyje prerijose. 

— Kur? 

— Ar girdi? Du tūkstančiai, jeigu susitvarkysi su ja šį savaitgalį. 

Džesperas tylėjo, kol pasiūlymas prasiskverbė pro paaugliui bū- 
dingas apmaudo, dykinėjimo ir rytinio tingulio užtvaras. 

— Tikrai du tūkstančiai? — po kurio laiko pasigirdo klausimas. — 
Gerai, tavo viršus. Išplatinsiu skrajutes. 

— Sutarta, - Karlas vis dėlto suabejojo posūnio pasirinktu būdu. 
Jis įsivaizdavo kai ką daugiau nei kvietimą pulkui skurdžių tepliorių 
į sodo namą, kur jie galėtų savo akimis pamatyti puikią, o svarbiau- 
sia - nemokamą studiją, įgyjamą kaip dalis komplekto kartu su nebe 
pirmos jaunystės hipe. 

— K3 ketini rašyti tose skrajutėse? 

— Nežinau, Karlo, - jis akimirką pamąstė. - Gal ką nors tokio: 
Ei, mano prašmatni mamytė ieško prašmatnaus vyruko. Apgailėtini 
tipai ir nevykėliai, prašom nesikreipti, - Džesperas nusijuokė iš savo 
pasiūlymo. 

— Gerai, bet dar kartą pagalvok prieš pradėdamas įgyvendinti su- 


manymą. 


210 JUSSI ADLER-OLSEN 


- Jokių problemų, Karlo! - kimiai lyg pagiringas vėl nusikvatojo 
jaunuolis. - Ruošk pinigus! - ir baigė pokalbį. 

Kiek sutrikęs Mjorkas pro priekinį automobilio langą žiūrėjo į rau- 
donai dažytus namus ir pliaupiančiame lietuje besiganančias karves. 

Niekas taip nesumaišo gyvenimo elementų kaip šiuolaikinės tech- 


nologijos. 


Hardis išspaudė liūdną šypseną išvydęs į svetainę įėjusį Karlą. 

— Kur basteisi? — tyliai paklausė jis, kai Mortenas jam nuo lūpų 
kampučio nuvalė bulvių košę. 

— Trumpam buvau nuvykęs į Švediją. Turėjau nuvažiuoti į Blekin- 
gę ir likau ten nakvoti. Iš tiesų šįryt stovėjau priešais didelę Karlsham- 
no policijos nuovadą ir beldžiausi į užrakintas duris. Ten dar blogiau 
nei čia. Gyva bėda, jei nusikaltimas įvykdomas savaitgalį, - Mjorkas 
ironiškai sukikeno. Hardis nemanė, kad tai juokinga. 

Iš tikrųjų Karlas pasakė ne visą tiesą. Karlshamno policijos nuo- 
vada turėjo telefonspynę. Šalia jos buvo užrašas: Paspauskite B raide 
pažymėtą mygtuką ir kalbėkite. Karlas taip ir padarė, bet atsiliepęs 
budintis pareigūnas kalbėjo nesuprantamai. Paskui tas traškantis bal- 
sas prabilo kažkokia švediška anglų kalbos atmaina, kurios jis taip pat 
nesuprato. 

Taigi tada nuėjo šalin. 

Mjorkas patapšnojo per nugarą savo apkūniam nuomininkui. 

— Ačiū, Mortenai. Trumpam tave pakeisiu, jei tu nieko prieš. Gal 
galėtum užplikyti kavos? Tik ne per stiprios. 

Karlas sekė žvilgsniu krypuojančią įnamio figūrą, kol ji dingo vir- 
tuvėje. Ar tas vyrukas pastarąsias savaites laikėsi grietinėlės sūrio die- 


tos? Atrodo kaip pora traktoriaus padangų. 

Paskui Mjorkas atsisuko į Hardį. 

— Šiandien atrodai prastokos nuotaikos. Kas yra? 

— Mortenas po truputį mane žudo, - sušnibždėjo tas sulaikęs al- 
savimą. — Visą dieną priverstinai maitina, tarsi daugiau neturėtų, ką 
veikti. Riebiu maistu, kuris tiesiog pereina per mane. Nesuprantu, 
kodėl jis rūpinasi. Juk turi valyti man užpakalį. Ar negalėtum papra- 
šyti jo liautis? Bent retkarčiais? — bičiulis papurtė galvą, kai Karlas 
pakėlė dar vieną šaukštą jam prie lūpų. - O dar tas jo tarškėjimas visą 
dieną. Tiesiog varo iš proto. Visokios nesąmonės apie Paris Hilton, 
Paveldėjimo teisę ir pensiją. Kas man darbo? Nesiliauja plepėti tai 
apie viena, tai apie kita. 

— Kodėl pats jam nepasakai? 

Hardis užsimerkė. Vadinasi, jau bandė. Mortenas ne iš tų, kurie 
staiga pasikeičia. 

Karlas linktelėjo. 

- Žinoma, Hardi. Aš su juo pasikalbėsiu. O šiaip, kaip laikaisi? — 
atsargiai paklausė jis. Padėtis buvo sudėtinga. 

— Jaučiu fantominį skausmą. 

Karlas pastebėjo Mortenui ryjant seiles judantį jo Adomo 
obuolį. 

— Gal nori atsigerti vandens? - jis paėmė butelį iš laikiklio šalia 
lovos ir prikišo šiaudelį bičiuliui prie lūpų. Jei Hardis sa Mortenu 
susipyktų, kas jį prižiūrėtų? 

— Sakai, jauti fantominį skausmą? Kur? 

— Man rodos, žemiau kelių. Sunku pasakyti. Žinau tik tiek, kad 
skauda lyg būčiau mušamas vieliniu šepečiu. 

— Nori injekcijos? 

Hardis linktelėjo. Netrukus Mortenas turės tuo pasirūpinti. 

— O piršte ir petyje ką nors jauti? Ar dar gali pajudinti riešą? 


Bičiulio veidas apsiniaukė. Pakankamai iškalbingas atsakymas. 

— Kas dėl Karlshamno, - tęsė Karlas. - Ar kartais nedirbai su jais 
tirdamas kokią bylą? 

— Kodėl klausi? 

— Man reikia policijos dailininko, kad nupieštų žudiko atvaizdą. 
Blekingėje turiu liudytoją, kuris gali jį apibūdinti. 

— Ir ką? 

— Na, tai turi būti padaryta kuo greičiau, o švedų darbštuoliai 
vietinėse nuovadose, atrodo, lygiai taip pat, kaip mūsiškiai — nelin- 
kę persidirbti. Kaip jau sakiau, šįryt septintą Karlshamne stovėjau 
prie to didelio geltono pastato Eriko Dalbergo gatvėje ir žiūrėjau į 
užrašą: Šeštadienis ir sekmadienis poilsio dienos. Kitomis savaitės 
dienomis dirbame nuo 9.00 iki 15.00. Štai ir viskas. Šeštadienis! 

— "Tai ką turėčiau daryti? 

— Galėtum paklausti savo bičiulio Karlshamne, ar jis padarytų 
Kopenhagos policijos „O“ skyriui paslaugą. 

— Jei tik bičiulis iki šiol ten dirba. Praėjo mažiausiai šešeri metai. 

— Tu teisus, galbūt jis jau išėjo. Vis dėlto, jei pasakysi to žmogaus 
pavardę, paieškosiu internete. Gal mums pasiseks ir jį ten dar rasim. 
Jei gerai prisimenu, buvo truputį pataikūnas, ar ne? Tau tereikia pa- 
prašyti jo, kad nueitų prie telefono ir iškviestų policijos dailininką. 
Daugiau jokių rūpesčių. Argi nepadarytum dėl jo to paties? 

Hardžio vokai buvo apsunkę - ne itin geras ženklas. 

— Savaitgalį bus brangu, - atsakė jis po pauzės, - jei apskritai ne- 
toli tavo liudininko yra policijos dailininkas ir jį sudomins tas dar- 
bas. 

Karlas pažvelgė į kavos puodelį, kurį Mortenas jam padėjo ant 
stalelio prie lovos. Nežinodamas, kas jame yra, būtų pagalvojęs, kad 
ten mašininės alyvos likučiai, sukoncentruoti į kažką dar juodesnio. 

— Gerai, kad grįžai, Karlai, - tarė nuomininkas. —- Aš ruošiuosi 


išeiti. 

— Išeiti? Kur? 

— Į Mustafos Hsovnėjaus laidotuves. 

Mjorkas linktelėjo. Tas žmogus tapo dar viena nekalta auka dėl 
hašišo prekybos kontrolės besiriejančių baikerių ir imigrantų gaujų 
kare. 

Mortenas pakėlė ranką ir pamojavo maža vėliavėle, primenančia 
Irako vėliavą. Iš kur jis ją gavo? 

— Lankiau mokyklą su žmogumi iš Mjolnerio parko rajono, kur 
buvo nušautas Mustafa. 

Kiti gal būtų abejoję, ar verta demonstruoti solidarumą dėl to- 
kios menkos priežasties. 


Mjorko nuomininkas žaidė pagal savo taisykles. 


Jie gulėjo beveik šalia vienas kito. Karlas ant sofos, užkėlęs kojas 
ant kavos stalelio, o Hardis ligoninės lovoje; jo ilgas bejėgis kūnas 
tysojo paverstas ant šono. Bičiulis buvo užsimerkęs nuo to laiko, kai 
Mjorkas įjungė televizorių, kartėlio iškreiptos lūpos dabar atrodė at- 
sipalaidavusios. 

Draugai panėšėjo į pagyvenusią porą, kurią galiausiai įveikė ne- 
pakeičiama žinių ir pudruotų diktorių draugija. Šeštadienio vakarą 
snaudė prie televizoriaus. Jei būtų laikęsi už rankų, paveikslas būtų 
visiškai užbaigtas. 

Karlas prisivertė atsimerkti ir prieš akis staiga sumirgėjusiame 
ckrane pastebėjo, kad rodo paskutines tos dienos žinias. 

Laikas paruošti Hardį nakčiai ir kaip reikiant numigti pačiam. 

Per televiziją jis stebėjo Mustatos Hsovnėjaus laidotuvių pro- 
cesiją, oriai ir tvarkingai einančią Niorebro gatve. Vaizdo kameros 


rodė tūkstančių susikaupusių žmonių veidus ir rausvas tulpes, pro 

langus metamas ant katafalko. Daug įvairių imigrantų ir ne mažiau 
vietinių. Daugybė plojančių rankų. Kacilas, vadinamas Kopenhaga, 
trumpam liovėsi kunkuliuoti. Gaujų karas nebuvo tautų karas. 

Detektyvas linktelėjo galva. Pagirtina, kad Mortenas dalyvauja 
procesijoje. Nuėjo nedaug žmonių iš Alerodo. Jis, beje, irgi nėjo. 

— Pažiūrėk, ten Asadas, - tyliai tarė Hardis. 

Karlas atsigręžė. Ar bičiulis visą tą laiką nemiegojo? 

— Kur? — jis vėl pažvelgė į ekraną ir kaip tik tą akimirką minioje 
išvydo apvalų savo padėjėjo veidą. 

Skirtingai nei visų kitų, jo žvilgsnis buvo įsmeigtas ne į katafal- 
ką, bet į laidotuvių procesijos dalyvius. Asadas lyg plėšrūnas, miško 
tankmėje sekantis grobį, beveik nepastebimai dairėsi į šalis. Jis buvo 
susitelkęs. O tada laidos rengėjai nutraukė transliaciją. 

— Kas per?.. - sumurmėjo Mjorkas sau po nosimi. 


— Jis atrodė kaip žvalgas, - burbtelėjo Hardis. 


Karlas pabudo savo lovoje apie trečią valandą nakties. Širdis dau- 
žėsi, o antklodė tiesiog slėgė. Jautėsi prastai. Tarsi netikėtai apimtas 
karštinės. Tarsi būtų užpuolusi virusų orda ir užkimšusi jo simpatinę 
nervų sistemą. 

Susiėmęs už krūtinės Karlas sunkiai gaudė orą. Kodėl aš pasiduo- 
du panikai? — klausė savęs pajutęs, kad reikia rankos, į kurią galėtų 
įsikibti. 

Jis atsimerkė tamsoje. 

"Taip jau buvo atsitikę, galvojo jis, atkakliai stengdamasis prisi- 
minti tąsyk ištikusį priepuolį ir jausdamas prie kūno prilipusius, nuo 
prakaito drėgnus marškinėlius. 

Po to, kai Amageryje jį, Ankerį ir Hardį pašovė nusikaltėliai, tas 


įvykis slypėjo jame tarsi tiksinti bomba. 

Ar tai ir vyksta dabar? 

— Apmąstyk įvykį. Taip galėsi nuo jo atsiriboti, - patarė jam Mona 
per konsultaciją. 

Sugniaužęs kumščius Mjorkas prisiminė smūgį, pasklidusį grindi- 
mis, kai krito pašautas Hardis, ir smilkinį perdrėskusią kulką. Pajuto 
prislėgusį kūną, kai krisdamas bičiulis jį pargriovė ir apipylė krauju. 
Prisiminė didvyrišką sunkiai sužeisto Ankerio bandymą sulaikyti 
banditus. Ir galų gale mirtiną šūvį, po kurio jo kraujas užliejo nešva- 
rias grindis. 

Karlas nuolat apie tai mąstė. Prisiminė gėdą dėl to, kad nieko ne- 
padarė, ir sutrikusį Hardį, nesuvokiantį, kodėl visa tai įvyko. 

O širdis vis daužėsi. 

— Išperos, išperos, - piktai kartojo jis siekdamas žiebtuvėlio ir 
cigarečių. Rytoj paskambins Monai ir pasakys, kad vėl prarado pu- 
siausvyrą. Bus kiek įmanoma žavus, tik truputį prislėgtas. Tada gal 
sulauks iš jos daugiau nei konsultacijos. Bet kuriuo atveju, visada rei- 
kia turėti viltį. 

Mjorkas nusišypsojo nuo šios minties ir giliai į plaučius įtraukė 
dūmo. Paskui užsimerkė, bet vėl pajuto, kad širdis kala lyg pneumati- 
nis plaktukas. Nejaugi šį kartą rimtai susirgo? 

Jis sunkiai išlipo iš lovos ir ėmė slinkti laiptais žemyn. Jeigu jam 
širdies priepuolis, nenorėtų likti vienas savo patale. 

Ten ir parkrito. Atsipeikėjo švelniai purtomas Morteno. Ant nuo- 


mininko kaktos buvo matyti nupiešta jau blunkanti Irako vėliava. 


Pakelti iškviesto gydytojo antakiai bylojo, kad Karlas jį be reikalo 
sugaišino. Diagnozė buvo trumpa ir aiški: pervargimas. 
Pervargimas! Po to įžeidimo sekė įprastos kalbos apie stresą, ir 


pora tablečių detektyvą pasiuntė į miego šalį iki kitos dienos popietės. 

Buvo pusė antros, kai jis sekmadienį pabudo. Galva tvinkčiojo 
nuo visokių nemalonių minčių, bet širdis plakė normaliai. 

— Džesperas laukia tavo skambučio, - iš lovos pranešė Hardis, kai 
Karlas galų gale nusvyravo laiptais žemyn. — Ar tau viskas gerai ? 

Mjorkas gūžtelėjo pečiais. 

— Galva pilna minčių, kurių negaliu atsikratyti. 

Bičiulis išspaudė šypseną, o jis, rodos, būtų įmanęs liežuvį nusi- 
kąsti. Kai Hardis šalia, visada turi pagalvoti prieš praverdamas burną. 

— Galvojau apie Asadą nuo to laiko, kai jį vakar pamačiau per te- 
levizorių. Karlai, ką tu iš tiesų apie jį žinai? Ar nemanai, kad turėtum 
susitikti su jo šeima? Gal jau laikas tau jį aplankyti ? 

— Kodėl tai sakai? 

— Argi nėra įprasta pasidomėti savo partneriu? 

Partneriu! Ar Asadas dabar jau jo partneris? 

— Pažįstu tave, Hardi. Kažką mąstai? Ką? 

Hardis truktelėjo lūpas tarsi šypsodamasis. Visada malonu būti 
suprastam. 

— Tarsi būčiau išvydęs jį visai kitoje šviesoje. Tarsi būčiau nepaži- 
nojęs. Kaip manai, ar tu pažįsti Asadą? 

— Paklausk, ar aš pažįstu ką nors? Kas iš tikrųjų ką pažįsta dienos 
pabaigoje? 

— Kurjis gyvena? 

— Manau, Heimdalo gatvėje. 

— Manai? 

Kur jis gyvena? Kokia jo šeima? Ar čia apklausa? Visgi Hardis tei- 
sus. Karlas nieko nežino apie savo padėjėją. 

— Ko norėjo Džesperas? - paklausė jis bandydamas pakeisti po- 
kalbio temą. 

Bičiulis kilstelėjo antakius. Jis dar nebaigė kalbėti apie Asadą, 


kad ir kokia buvo priežastis. 

— Hardis sako, kad skambinai, - po valandėlės į mobilųjį prabilo 
Mjorkas. 

— Taip, skambinau, - atsakė posūnis. —- Gali tuoj pat pasiimti iš 
banko savo santaupas, Karlo. 

Karlas nevalingai sumirksėjo. Vaikinukas kalbėjo pasitikėdamas 
savimi. 

— Karlas! Mano vardas Karlas. Jei dar kartą pavadinsi mane Ka7- 
lo, būsiu priverstas tuoj pat tapti kurčias lemtingiausiomis tavo gali- 
mai trumpo gyvenimo akimirkomis. Ar supratai užuominą? 

— Supratau, Karlo, - jis beveik matė Džesperą besijuokiantį. — 
Tikiuosi, dabar mane girdi. Radau Vigai vyruką. 

— Ką tu sakai? Arjis vertas dviejų tūkstančių kronų, ar ji neišspirs 
jo lauk, kaip tai padarė su literatu? Jei taip, tuomet gali pamiršti savo 
babkes. 

— Jam keturiasdešimt. Turi automobilį Ope/ Vectra ir parduotuvę. 
Jo dukrai devyniolika. 

— Čia tai bent. O iš kur jį ištraukei? 

— Jo parduotuvėje palikau skrajutę. Pirmą. 

Lengvi pinigai. 

— O kodėl manai, kad šitas bakalėjininkas Džekas apsuks Vigai 
galvą? Ar jis panašus į Bradą Pitą? 

— Spėk iš naujo, Karlo. Nebent Bradas Pitas užmigtų saulėkaitoje 
bent porai savaičių. 

— Nori pasakyti, kad jis juodas? 

— Ne visai juodas, bet velniškai mažai trūksta! 

Mjorkas neteko žado, kai posūnis smulkiai papasakojo visą is- 
toriją. Tas vyras našlys, apdovanotas tokiomis melancholiškomis 
rudomis akimis, kokioms, pasak Vigos, beveik neįmanoma atsispir- 
ti. Džesperas atsitempė naująjį pažįstamą į būstą sode. Vyras išgy- 


rė motinos paveikslus ir akivaizdžiai susižavėjęs sušuko, kad tokio 

nuostabaus namelio kaip Vigos per visą gyvenimą nebuvo regėjęs. 
Matyt, tai ir nulėmė jų draugystę. Vos susipažinę jie nuėjo papietauti 
į restoraną mieste. 

Mjorkas papurtė galvą. Jis turėtų būti labai patenkintas, bet paju- 
to tik maudulį paširdžiuose. 

Kai Džesperas baigė kalbėti, Karlas lėtai uždarė savo mobilųjį, 
tada nukreipė žvilgsnį į Morteną ir Hardį. Tie vėpsojo į jį lyg pora 
benamių šunelių, laukiančių maisto likučių. 

— Atrodo, mes išgelbėti. Vis dėlto sukryžiuokim pirštus. Panašu, 
kad Džesperas suporavo Vigą su jos svajonių vyru, todėl mes galbūt 
galėsime čia likti ilgiau. 

Mortenas išsižiojo iš nuostabos ir džiaugsmingai suplojo ranko- 
mis. 

— Kaip miela! - sušuko jis. - Kas tas laimingas baltasis riteris? 

— Baltasis? — Karlas bandė nusišypsoti, bet veido raumenys buvo 
lyg sustingę. - Pasak Džespero, Gurkamalis Singhas Pannu yra tam- 
siausias vyras į šiaurę nuo pusiaujo. 


Arjis išgirdo bičiulius aiktelint? 


Tą dieną visas Niorebro rajonas nusidažė mėlyna ir balta spalvomis, 
gatvės buvo pilnos nusiminusių veidų. Karlui iki šiol neteko regėti tiek 
Kopenhagos futbolo klubo rėmėjų, kurie šlaistėsi gatvėmis lyg žemę 
pardavę. Vėliavos vilkosi žeme, alaus skardinės atrodė per sunkios pa- 
kelti prie lūpų, o skanduotes pakeitė retkarčiais per miestą nuaidintys 
nevilties riksmai, skambantys tarsi liūtų draskomų gnu bliovimas. 

Jų didvyriai santykiu 2:0 pralaimėjo Esbjergo komandai. Ketu- 
riolika iš eilės namie iškovotų pergalių ir pralaimėjimas varžovams, 


kurie tais metais nelaimėjo nė vienų varžybų. 

Miestas buvo nugalėtas. 

Mjorkas pastatė automobilį Heimdalo gatvėje ir apsižvalgė. Nuo 
tų laikų, kai čia patruliavo, visur buvo pridygę imigrantų parduotu- 
vių. Šiame rajone net sekmadienį virė gyvenimas. 

Jis surado Asado vardą lentelėje ant durų ir paspaudė telefonspy- 
nės mygtuką. Geriau jau neatidarytų, negu paskambinus telefonu 
sulaukti neigiamo atsakymo. Jei padėjėjo nėra, jis važiuos pas Vigą ir 
patikrins, kokioje naujoje realybės versijoje ji dabar gyvena. Tiesiog 
reikia žinoti, su kuo turės reikalų. 

Po dvidešimties sekundžių dar niekas neacsiliepė. 

Karlas pasitraukė atgal ir žiūrėjo į balkonus. Ne visai toks getas, 
kokio jis tikėjosi. Nepastebėjo jokių skalbinių, o palydovinių antenų 
buvo vos kelios. 

— Norite įeiti? — už nugaros paklausė linksmas balselis ir jauna 
blondinė, kurios vien žvilgsnio užtektų atimti vyrui žadą, praėjusi 
pro jį atrakino duris. 

- Ačiū, - sumurmėjo Karlas, sekdamas paskui ją į blokinio namo 
laiptinę. 

Jis rado Asado butą trečiame aukšte ir durų lentelėje perskaitė tik 
jo paties vardą, o dviejų jo kaimynų arabų lentelės buvo prirašytos 
pilnos. 

Mjorkas porą kartų paskambino į duris jau supratęs, kad jam ne- 
pasisekė. Paskui pasilenkė ir atidarė pašto dėžutę. 

Padėjėjo butas atrodė tuščias. Be reklamos ir poros sąskaitų ant 
grindų, jis matė tik porą senų odinių krėslų prie galinės kambario 
sienos. 

— K3, po velnių, čia darai ? 

Detektyvas atsigręžė ir išvydo baltas apsmukusias sportines kel- 
nes su juostelėmis šonuose. 

Atsitiesęs susidūrė su stipruoliu, kurio įdegusių rankų raumenys 


priminė jautienos kumpius. 

— Ieškau Asado. Gal žinai, ar šiandien jis namie? 

— Tas šiitas? Ne. 

— Ojo šeima? 

Vyras truputį atlošė galvą. 

— Tikrai jį pažįsti? Gal tu tas nenaudėlis, kuris čia apkrausto bu- 
tus? Ką reiškia tas spoksojimas pro žmonių pašto dėžutes? 

Jis atstatė krūtinę prieš Karlą. 

— Gerai, minutėlę, Rembo. 

Detektyvas ranka įsirėmė į jo tvirtus raumenis ir ėmė grabaliotis 
savo vidinėje švarko kišenėje. 

— Asadas mano draugas, ir tu juo būsi, jei atsakysi į kelis klausi- 
mus. 

Vyras spoksojo į policininko ženklelį, kurį Karlas iškėlė jam prieš 
akis. 

— Kas norėtų draugauti su kuriuo nors iš jūsų, - paniekinamai 
patempęs lūpas burbtelėjo stipruolis. Jis norėjo apsisukti ir nueiti, 
bet Mjorkas sugriebė jį už rankovės. 

— Gal vis dėlto atsakysi. Tai būtų pagalba... 

— Susikišk savo klausimus į šikną, sumautas šunkara. 

Detektyvas linktelėjo galva. Maždaug po trijų su puse sekundės 
jis parodys šitam peraugusiam proteinų pabaisai, kas čia yra šunka- 
ra. Nors vyras atrodo kaip spinta, bet nėra toks didelis, kad galėtų 
nekreipti dėmesio į įstatymą, tvirtai sugriebusį jį už apykaklės ir gra- 
sinantį areštuoti už dirbančio pareigūno įžeidimą. 

"Tada už nugaros jis išgirdo balsą. 

— Ei, Bilalai, kas yra? Tas žmogus turi ženklelį. 

Karlas atsigręžė ir išvydo dar stambesnį subjektą, kurio pagrindi- 
nis užsiėmimas neabejotinai buvo sunkumų kilnojimas. Atrodė lyg 
iš sportinės aprangos vitrinos. Jeigu jo milžiniški sportiniai marški- 


nėliai pirkti įprastoje parduotuvėje, tai joje tikrai gausu prekių. 

— Atsiprašau dėl brolio. Jis vartoja steroidus, — tarė vyras tiesda- 
mas milžinišką ranką. - Mes neturime nieko bendra su Hafezu al 
Asadu. Iš tiesų mačiau jį tik du kartus. Keistai atrodantis vaikinas. 
Apvalus veidas ir didelės akys, ar ne? 

Karlas linktelėjo ir paleido stipruolio rankovę. 

— Pasakysiu tau tiesą, — tęsė jo brolis. - Manau, Asadas čia negy- 
vena. O jeigu negyvena, tai, be abejonės, nėra ir jokios šeimos, - jis 


nusišypsojo. - Be to, čia vieno kambario butas. 


Pora kartų paskambinęs Asadui telefonu, bet nesulaukęs atsa- 
kymo, Mjorkas išlipo iš automobilio ir giliai įkvėpė — ruošėsi eiti į 
Vigos sodo namelį. 

— Sveikas, angele, - sučiulbo ji. 

Svetainėje iš mažyčių garsiakalbių liejosi negirdėta muzika. Ar 
čia sitaro garsai, ar kankinamas koks vargšas gyvūnas? 

— Kas ten? - paklausė Karlas priešindamasis norui rankomis už- 
spausti ausis ir atsiriboti nuo triukšmo. 

- Žavu, tiesa? — ji sušoko porą žingsnių taip, kad joks sveiko pro- 
to indas nelaikytų to šokiu. - Gurkamalis davė kompaktinį diską. 
Sakė, kad galės duoti ir daugiau, jei norėsiu. 

— Ar jis čia? — kvailas klausimas būste, kuriame yra tik du kam- 
bariai. 

Viga linksmai nusišypsojo. 

— Jis savo parduotuvėje. Dukrai akmenslydžio treniruotė, todėl 
jam teko ją pakeisti. 

— Akmenslydis! Senovinis indų sportas, ką? 

Moteris žaismingai pliaukštelėjo Karlui. 


— Sakai izdy, o aš sakau pendžaby. Gurkamalis kilęs iš ten. 

— O, tai jis pakistanietis? 

— Ne, indas. Bet nesuk sau dėl to galvos. 

Karlas sunkiai atsisėdo į kandžių sugraužtą krėslą. 

— Ši situacija nenormali. Džesperas bėgioja pirmyn ir atgal, o tu 
darai mums visiems spaudimą. Nežinau, kaip bus su namu. 

— Toks gyvenimas, kai vis dar esi vedęs moterį, kuriai priklauso 
pusė būsto. 

— Apie tai ir kalbu. Ar galėtume sąžiningai susitarti? Aš išpirk- 
čiau tavo pusę. 

— Sąžiningai? - jos lūpose šis žodis suskambo beveik atgrasiai. 

— Taip, sąžiningai. Jei sutartume dėl kainos, tarkim, dviejų šimtų 
tūkstančių, tada galėčiau mokėti po du tūkstančius per mėnesį. Ar 
tau tai tiktų? 

Sraigteliai Vigos galvoje ėmė suktis. Kalbant apie nedidelius pi- 
nigų kiekius ji buvo beviltiška, bet jei suma turėjo pakankamai nu- 
lių, tikrai sugebėjo skaičiuoti tiksliai. 

— Mano brangusis Karlai, - pradėjo moteris, o vyras akimirks- 
niu suprato, kad prarado iniciatyvą. - Dabar ne laikas ir ne vieta 
apie tai kalbėti. Vis dėlto turėtume padidinti kainą. Nežinia, kas bus 
ateityje, — tada ji be jokios priežasties garsiai nusikvatojo ir vėl, kaip 
paprastai, išmušė jį iš vėžių. 

Mjorkas juto, kad turi suimti save į rankas ir pasakyti Vigai, jog 
jiems derėtų aptarti reikalus su advokatu, bet drąsa išgaravo. 

— Pasakysiu vieną dalyką, Karlai. Esame šeima ir turime palaikyti 
vienas kitą. Žinau, koks laimingas jautiesi kartu sa Hardžiu, Mor- 
tenu ir Džesperu gyvendamas Rioneholto parke, būtų nedora viską 
sužlugdyti. Aš tai suprantu. 

Žiūrėdamas į Vigą jis pajuto, kad bet kurią akimirką išgirs kvapą 
gniaužiantį pasiūlymą. 


— Taigi nutariau kuriam laikui palikti jus ramybėje. 

Ji tai pasakė visai nerūpestingai. Bet kas atsitiks, kai tam Ger- 
kinui, ar koks ten jo vardas, įgris jos nepaliaujamas tarškėjimas ir 
megztos kojinės? 

— Bet norėčiau, kad mainais man padarytum paslaugą. 

"Tokie žodžiai iš Vigos lūpų galėjo sukelti nesibaigiančių proble- 
mų. 

— Manau... - tespėjo ištarti Mjorkas, kol jį nutraukė Viga. 

— Mano mamai būtų malonu, jei ją aplankytum. Ji nuolat kalba 
apie tave. Vis dar mano, kad tau iš sėdynės saulė šviečia. Todėl, ma- 
nau, turėtum užsukti pas ją kartą per savaitę. Jei sutinki. Pradedant 
rytdiena. 

Detektyvas nurijo sprangų kamuolį. Šito pakanka bet kurio 
žmogaus seiles paversti švitru. Vigos motina! Visiškai pamišusi as- 
menybė, tik praėjus ketveriems metams po vestuvių suvokusi, jog jie- 
du vedę. Moteris, kuri nugyveno amžių tvirtai tikėdama, kad Dievas 
sukūrė pasaulį vien jos malonumui. 

— Karlai, žinau, ką galvoji, bet ji toli gražu nebe tokia, kokia buvo. 
Nebe tokia bloga nuo to laiko, kai susirgo Alzheimerio liga. 

Jis giliai įkvėpė. 

— Nežinau, Viga, ar turėsiu laiko lankyti ją kas savaitę, - išdrįso 
suabejoti ir tuoj pat pastebėjo, kad ji papūtė lūpas. - Bet pažiūrėsiu, 
ką galiu padaryti. 

Moteris ištiesė ranką. Keista, matyt, jie visada spaus vienas kitam 
rankas, kai Mjorkas bus supančiotas įpareigojimų, o ji patirs tik šiek 


tiek nepatogumų. 


Sustojęs šalutiniame kelyje prie Uterslevo pelkės Mjorkas pasiju- 


to labai vienišas. Jis nedalyvavo namų gyvenime. Darbe daugiausiai 

snūduriuodavo. Neturėjo mėgstamo užsiėmimo ir nesportavo. Ne- 
mėgo bendrauti su nepažįstamais žmonėmis ir nebuvo tiek ištroškęs, 
kad skandintų širdgėlą vietiniuose baruose. 

Dabar kažkoks tipas su turbanu sužavėjo jo buvusiąją greičiau nei 
galėtum internete surasti pornografinį tinklalapį. 

Vadinamasis jo paties partneris negyvena nurodytu adresu, taigi 
ir apie laisvalaikį su juo nėra ką kalbėti. 

Be abejonės, jis buvo nusiminęs. 

Mjorkas atsiduso, įkvėpė pelkės oro ir pajuto, kaip pašiurpo ran- 
kų oda, vėl ėmė pilti prakaitas. Vėl ištiks priepuolis? Dukart, nepra- 
ėjus nė parai? 

Nejaugi jis susirgo? 

Mjorkas nuo keleivio sėdynės paėmė telefoną ir žiūrėjo į pasi- 
rinktą numerį. Ekrane švytėjo Monos Ibsen vardas. Verta pabandyti. 

Jis sėdėjo dvidešimt minučių jausdamas vis greitėjančius širdies 
tvinksnius, kol paspaudė mygtuką, ir meldėsi, kad konsultantai 
būtų linkę dirbti sekmadienį. 

— Sveika, Mona, — tyliai ištarė išgirdęs jos balsą. — Čia Karlas 
Mjorkas. Aš... — jis jau ketino pasakyti, kad prastai jaučiasi, kad jam 
reikia pasikalbėti, bet nespėjo. 

— Karlas Mjorkas! - sušuko ji, nors neatrodė labai patenkinta. — 


"Tavo skambučio laukiau nuo tada, kai grįžau namo. Jau seniai laikas. 


Sėdėdamas ant sofos moterimi dvelkiančioje svetainėje, detekty- 
vas prisiminė nuotykį iš mokyklos laikų, kai per išvyką į Tolnės kalvą 
jis su aukšta liekna mergina pasislėpė už kažkokių medinių pavil- 
jonų, ir jos ranka nuslydo jam ant kelnių šakumos. Akimirka buvo 


beprotiškai jaudinanti, ribos peržengtos, o jis nežinojo, ką daryti. 

Jo kūnas sakė, kad Mona ne šiaip mergina, gyvenanti kaimynys- 
tėje. Karlas klausėsi jos žingsnių virtuvėje, juto išdavikiškus dūžius 
krūtinėje. Velniškai nemalonius. Tiesiog pasisektų, jei dabar apalp- 
tų. 

Jiedu persimetė keliais mandagiais žodžiais ir aptarė jo paskutinį 
priepuolį. Tada mėgavosi taure kampario su sodos vandeniu, paskui 
išgėrė dar porą, leidosi užvaldomi tos ypatingos akimirkos. Kalbė- 
josi apie Monos Afrikoje praleistą laiką ir vos nepradėjo bučiuotis. 

Galbūt juos išgąsdino mintis apie tai, kas dabar turėtų įvykti. 

Mona grįžo nešina trikampiais sumuštinukais, paskubomis pa- 
gamintu vidurnakčio užkandžiu, bet argi rūpėjo maistas, kai jie liko 
vieni, o Monos palaidinė taip puikiai išryškino jos kūno linijas? 

Nagi, Karlai, pagalvojo detektyvas. Jeigu tipas supinta barzda, 
vardu Gerkinas, gali tai padaryti, tu irgi gali. 


Ž2 


Jis įkalino savo žmoną, paliko ją prispaustą sunkių dėžių. Ten ji ir 
bus, kol viskas baigsis. Mija žino per daug. 

Jis porą valandų girdėjo, kaip moteris viršuje braižosi į grindis, o 
vėliau, grįžęs su Bendžaminu, išgirdo prislopintas dejones. 

Tik vėliau, kai jis sudėjo berniuko daiktus į automobilį, ji nutilo. 

Vyras kompaktinį diską su vaikiškomis dainomis įdėjo į auto- 
mobilio grotuvą ir nusišypsojo sūnui, žiūrėdamas į galinio vaizdo 
veidrodėlį. Po valandos berniukas užsnūs. Kelionėje per Zelandiją 
visada tai pavykdavo. 

Sesers, kalbančios su juo telefonu, balsas atrodė mieguistas, bet 
neįtikėtinai pagyvėjo, kai brolis pasakė, kiek pinigų duos už Ben- 
džamino priežiūrą. 

— Išgirdai teisingai. Tris tūkstančius kronų per savaitę. Kartais 
užsuksiu pažiūrėti, ar tinkamai rūpiniesi vaiku. 

— Norėsim už mėnesį į priekį, — tarė sesuo. 

— Gerai. 

- Ir kaip paprastai viršaus. 


Jis linktelėjo. Nuspėjamas reikalavimas. 

— Kaip visada. Nėra ko nerimauti. 

— Kiek laiko tavo žmona praleis ligoninėje? 

— Nežinau. Turėsim palaukti, kol paaiškės, kaip sekasi. Ji labai 
sunkiai serga. Gali prireikti nemažai laiko. 

Jis neišgirdo jokios užuojautos ar apgailestavimo. 


Eva ne iš tokių. 


— Eik pas tėvą, - griežtai paliepė motina. Jos plaukai buvo sutar- 
šyti, o suknelė aplink juosmenį suglamžyta. Tėvas vėl su ja šiurkščiai 
clgėsi. 

— Kam? Turiu baigti skaityti Laišką korintiečiams rytdienos pa- 
maldoms. Jis pats man liepė. 

Sūnus vaikiškai naiviai tikėjo, kad motina jį apsaugos. Bent jau 
šį kartą ji įsikiš, išlaisvins iš dusinančių tėvo gniaužtų ir išgelbės iš 
bėdos. Čaplino vaizdavimas tebuvo žaidimas, jis mėgo žaisti. Nie- 
kam nedarė jokios žalos. Jėzus tikriausiai irgi žaidė vaikystėje. Jie tai 
žinojo. 

— Tuoj pat eik ten! — motina tvirtai sučiaupė lūpas ir paėmė jį 
už pakarpos. Taip jį visuomet sugriebdavo, kai laukdavo mušimas ir 
pažeminimas. 

— Pasakysiu jam, kad žiūri į kaimyną, kai jis lauke nusivelka marš- 
kinius. 

Motina krūptelėjo. Abu žinojo, kad tai netiesa. Bent menkiausias 
žvilgtelėjimas į laisvę ir naują gyvenimą buvo tiesus kelias į pragarą. 
licms primindavo apie tai bažnyčioje per pamokslus, skaitydavo iš 
knygos juodais viršeliais, kurią tėvas nešiojosi kišenėje. Kiekviename 
žvilgsnyje, kuriais apsikeisdavo vyras ir moteris, slypėjo šėtonas. Šė- 


tonas buvo kiekvienoje šypsenoje ir prisilietime. Taip skelbė knyga. 

Ne, netiesa, kad jo motina žvilgčiojo į kaimyną, bet neteko girdė- 
ti, kad tėvas ką nors būtų išteisinęs nesant įkalčių. 

"Tada motina ištarė žodžius, kurie perskyrė juos visam laikui: 

— Tu velnio išpera, - iškošė ji lediniu balsu. - Tegu šėtonas nu- 
sitempia tave į pragarą, kur tau ir vieta. Tegu tave degina pragaro 
liepsna, kad nuo šiol per amžius kentėtum skausmą, - ji pabrėžtinai 
linktelėjo. - Taip, gal tau bus baisu, bet šėtonas tave jau pasiėmė. Tu 
nebe mūsų ir mums neberūpi. 

Atidariusi duris motina įstūmė jį į prirūkytą tėvo kabinetą. 

— Eikš čia, — įsakė tas, jau buvo apsivyniojęs apie ranką diržą. 

Užuolaidos buvo užtrauktos, į kambarį prasiskverbė tik menkas 
šviesos pluoštas. Balta suknele vilkinti Eva lyg druskos stulpas stovė- 
jo už rašomojo stalo. 

Matyt, tėvas nemušė sesers, nes nebuvo atsiraitojęs rankovių, o ji 
kūkčiojo tyliai. 

— Vis dar žaidžiam Čapliną, ką? — suriko pastorius. 

Berniukas akies kampučiu pastebėjo, kad sesuo nukreipė žvilgsnį 
į šalį. 


Vadinasi, bus žiaurus smurtas. 


——= 


— Čia Bendžamino dokumentai. Verčiau tegu būna pas jus, jei jis 
kartais susirgtų. 

Jis įteikė svainiui berniuko gimimo liudijimą ir įvairius pažymė- 
jimus. 

— Arjis gali susirgti? - sunerimo sesuo. 

— Ne, žinoma ne. Bendžaminas sveikas vaikas. 

Jis jau matė tai svainio akyse. Vilis norėjo daugiau pinigų. 

— Bendžamino amžiaus berniukai daug valgo. Vien maistas mums 
kainuos tūkstantį kronų per mėnesį, - jeigu jis netiki, gali pažiūrėti 


internete. 


ATPIRKIMAS 229 


Vilis trynė rankas lyg Ebinizeris Skrudžas. Atrodo, jie norėjo dar 
penkių tūkstančių. 

Negaus daugiau nė skatiko. Tikriausiai tie pinigai būtų perduoti 
kokiam pamokslininkui, kuriam nė truputėlio nerūpi, kas ir kodėl 
apmoka sąskaitą. 

- Jeigu judu su Eva sukelsit man sunkumų, mūsų susitarimą teks 
persvarstyti, ar supratot? — tarė jis ir nutraukė derybas. 

Svainis nenoromis sutiko, o sesuo jau buvo paskendusi savo min- 
tyse, jos rankos, neįpratusios prie vaikų, tyrinėjo švelnią mažylio odą. 

— Kokios spalvos dabar jo plaukai? — paklausė ji, iš susižavėjimo į 
viršų pakėlusi nereginčias akis. 

— Tokie pat, kaip mano vaikystėje, jei prisimeni, — atsakė jis ir 
pastebėjo, kad užgesęs sesers žvilgsnis nukrypo į žemę. 

— Ir apsaugokit Bendžaminą nuo prakeiktų maldų, supratot? — 
prieš įteikdamas pinigus nurodė jis. 


Jiedu be žodžių linktelėjo, bet jis dėl jų tylėjimo nesuko galvos. 


Išpirka bus sumokėta po dvidešimt keturių valandų. Milijonas 
kronų naudotais banknotais. Jis tuo neabejojo. 

Dabar jis nuvažiuos iki valčių pašiūrės ir pasirūpins, kad vaikai 
būtų tinkamos būklės. Rytoj, kai gaus pinigus, grįš ten ir nužudys 
mergaitę. Berniuką, užmigdytą chloroformu, pirmadienio naktį pa- 
liks lauke netoli Frederikso. 

Jis nurodys Samueliui, ką sakyti tėvams, kad šie žinotų, su kuo 
susidūrė. Vaikas turės pasakyti, kad sesers žudikas turi informatorių, 
tad visada žinos, kur yra ir ką veikia šeima. Tie žmonės turi pakan- 
kamai vaikų, o jis gali vėl smogti, todėl jie daugiau niekada neturėtų 


jaustis saugūs. Jeigu jam kils bent mažiausias įtarimas, kad tėvai kam 

nors pranešė apie tai, kas įvyko, tai jiems kainuos dar vieną vaiką. 
Štai ką turėjo pasakyti Samuelis. Ta grėsmė niekada neišnyks. Be to, 
šeima turi žinoti, kad grobikas veikia prisidengęs išgalvota tapatybe. 
Žmogus, kurį jie manė pažįstą, neegzistuoja. Jis vėl pasirodys tik pa- 
keitęs išvaizdą. 

Tai visada pasiteisindavo. Šeima tikinti, tad paguodos ieškos reli- 
gijoje, panirs į ją. Jie gedės žuvusio vaiko ir gyvenimas bus niūrus. Jų 
ramstis bus istorija apie Jobo tikėjimo išbandymą. 

Savo aplinkoje tėvai turės aiškinti dukters dingimą tuo, kad ji 
buvo atskirta nuo bažnyčios. Šiuo atveju patikėti bus lengva. Mag- 
dalena išsiskirianti, švytinti, o jų bendruomenėje tai ne privalumas. 
Jos tėvai pasakys, kad mergaitė išsiųsta pas šeimą. Bendruomenė šia 
problema nebesidomės. Jis bus saugus. 

Jis nusišypsojo. 

Greitai tų, kurie teršia pasaulį iškeldami Dievą prieš žmogų, bus 


vienu mažiau. 


m 


Vieną žiemos dieną, praėjus vos kelioms savaitėms po jo penkio- 
liktojo gimtadienio, pastoriaus šeima žlugo. Prieš kelis mėnesius pa- 
auglys suvokė, kad jo kūnas keistai ir nesuprantamai keičiasi. Ėmė 
persekioti nuodėmingos mintys, dėl kurių buvo perspėta bendruo- 
menė. Išvydęs moterį aptemptu sijonu, palinkusią į priekį, tą patį 
vakarą, regėdamas ją vaizduotėje, jis patyrė pirmąją ejakuliaciją. 

Jam iš pažastų sunkėsi prakaitas, balsas virpėjo ir trūkčiojo. Spran- 
do raumenys įsitempė, visur ėmė želti tamsūs rangyti plaukeliai. 

Paauglys jautėsi lyg kurmiarausis lygiame lauke. 

Pasistengęs jis galėjo miglotai įsivaizduoti save panašų į bendruo- 


menės vaikinus, išgyvenusius tą pačią transformaciją anksčiau, bet 

neturėjo supratimo, kas vyksta. Ta tema niekada nebuvo kalbama 
namuose, kuriuos tėvas vadino Dievo namais. 

Trejus metus motina su tėvu kreipdavosi į jį tik tada, kai negalė- 
davo to išvengti. Jie niekada nematė jo pastangų, nepastebėjo, koks 
jis uolus per pamaldas. Jiems sūnus buvo šėtono atvaizdas, vadinamas 
Čaplinu. Niekas daugiau. Kad ir ką paauglys darydavo ar sakydavo. 

Bendruomenė laikė jį keistu, apsėstu ir meldėsi, kad joks kitas 
vaikas netaptų panašus į jį. 

Tik Eva liko su broliu, bet irgi retkarčiais jį išduodavo ir tėvo 
verčiama iškilmingai pareikšdavo, kad jis blogai kalbėjo apie tėvus, 
nenorėjo paklusti bei neklausė Dievo žodžio. 

Paskui pastorius iškėlė sau antrą gyvenime užduotį - palaužti 
sūnų. Beprasmiai įsakymai. Kasdienė absurdo ir baudimo dieta su 
mušimu ir psichologiniu teroru desertui. 

Iš pradžių paauglys bent iš dviejų bendruomenės narių sulaukda- 
vo paguodos, bet greitai ir tie nuo jo nusisuko. Tokiuose kolektyvuo- 
se Dievo rūstybė iškyla virš žmogiškos užuojautos, o dievobaimingas 
žmogus jos šešėlyje žiūri tik į Viešpatį ir rūpinasi savimi. 

Jie pasirinko, kurią pusę palaikyti. Galų gale paaugliui beliko at- 
sukti kitą skruostą. 

Lygiai taip, kaip Biblijoje pasakyta. 

"Taigi tuose šešėliuotuose namuose, kuriuose niekas negalėjo lais- 
vai kvėpuoti, jųdviejų su Eva bendrystė pamažu nyko. Kiek kartų ji 
atsiprašinėjo ir kiek kartų jis nekreipė į tai dėmesio? 

Galų gale berniukas nebeturėjo nė sesers, o tą žiemos dieną viskas 
žlugo. 

- Žviegi kaip kiaulė tuo savo balsu, - drėbė tėvas jiems susėdus 
virtuvėje prie stalo. - Ir atrodai taip pat. Kiaulė. Pažvelk į save. Žiū- 
rėk, koks esi atstumiantis ir nusipenėjęs. Naudokis ta bjauria knysle, 


apsiuostyk, kaip dvoki. Eik praustis, tu šlykštus padare! 

Toks buvo pažeminimas, tokie buvo vienas po kito sekę pašaipūs 
įsakymai. Nereikšmingi dalykai, kaip, pavyzdžiui, nurodymas nusi- 
plauti prieš pietus rankas, kaupėsi, kol paauglys pajuto, kad nebegali 
to pakęsti. Baigęs plūstis tėvas, be abejo, lieps nušveisti kambario sie- 
nas, išvalyti savo kvapą. 

Tad kodėl jam nepasipriešinus? 

— Manau, nori, kad šveisčiau savo kambarį valikliu, kol liksi pa- 
tenkintas ir liausies kvailai nurodinėti. Na, tai gali pats šveisti, tu se- 
nas bezdaliau, - iškošė sūnus. 

"Tada tėvas ėmė prakaituoti, o motina priekaištauti. Kas jis toks, 
kad drįsta taip kalbėti su tėvu? 

Bandys užspeisti berniuką į kampą. Jis pažįsta motiną. Ji lieps 
dingti iš jų gyvenimo, o kai jis galų gale pavargs nuo nepagrįstų prie- 
kaištų, užtrenks paskui save duris ir nesirodys pusę nakties. Tokia 
buvo motinos taktika, kuri neapvildavo tuomet, kai padėtis tapdavo 
kritiška. Tačiau šiąnakt nepasiseks. 

Paauglys pajuto, kaip įsitempia naujasis kūnas, kraujas pulsuoja 
venomis, o raumenys šyla. Jei sugniaužtas tėvo kumštis per daug pri- 
artės, bus deramai sutiktas. 

— Palik mane ramybėje, pabaisa, - perspėjo sūnus. - Mirtinai ta- 
vęs nekenčiu. Laukiu, kol mirsi, išpera. Nesiartink. 

Matyti tokią šventą asmenybę kaip tėvas naikinamą keiksmų 
uragano, kokį tik šėtonas galėtų sukelti, Evai buvo per daug. Drovi 
mergaitė, pasislėpusi už savo prijuostės, užsiimanti kasdiene namų 
ruoša, šoko į priekį ir ėmė kumščiais daužyti brolio krūtinę. 

Jam nebus leista sugadinti jų gyvenimų labiau, nei jis tai jau pa- 
darė, spiegė sesuo. Motina įsikišo ir juos išskyrė. Tėvas, prišokęs prie 
spintelės po kriaukle, ištraukė du butelius. 

— Eik į savo kambarį, Čaplinai nelabasis, ir nuplauk sienas šar- 
mu! — sušnypštė jis, paraudęs iš įsiūčio. —- O jei ne, paminėsi mano 


žodžius, pasirūpinsiu, kad savaitę iš lovos neatsikeltum, supratai ? 

"Tada tėvas spjovė sūnui į akis, įbruko į ranką butelį ir atsitraukęs 
piktdžiugiškai šypsodamasis žiūrėjo į savo seiles, varvančias vaikui 
per veidą. 

Sūnus, atsukęs dangtelį, ėmė lėtai pilti ėsdinantį indo turinį ant 
grindų. 

— Ką, po velnių, manaisi darąs, vaikėze? — subliuvo pastorius, 
griebdamas butelį sūnui iš rankų. Šliūkštelėjo kaustinės sodos srovė 
ir ištiško virtuvėje. 

"Tėvo riksmas buvo žemas ir aidus, bet jis neprilygo Evos spiegi- 
mui. 

Visas jos kūnas virpėjo. Mergaitė mojavo rankomis priešais save, 
tarsi nedrįsdama prisiliesti prie savo kūno. Kaustinė soda per kelias 
sekundes išdegino jai akis ir visam laikui atėmė regėjimą. 

Virtuvė prisipildė motinos šauksmų, Evos klyksmų ir jo paties 
siaubo išvydus tai, ką padarė, o tėvas stovėjo ir žiūrėjo į savo rankas, 
nusėtas pūslėmis nuo šarmo, jo veido spalva mainėsi iš raudonos į 
melsvą. 

Paskui jis išplėtė akis, susiėmė už krūtinės ir pasilenkęs, gaudyda- 
mas orą, pasverdėjo į priekį iš nuostabos perkreiptomis lūpomis. O 
kai parkrito ant grindų, jų įprastas gyvenimas baigėsi. 

— Viešpatie Jėzau Kristau, visagali tėve, į tavo rankas atsiduodu, — 
sugargaliavo pastorius paskutinį kartą atsidusdamas ir mirė. Gulėjo 
sukryžiuotomis ant krūtinės rankomis, vos pastebimai šypsodama- 
s1S. 

Sūnus akimirką stovėjo ir žiūrėjo į sustingusią tėvo mirties kaukę, 
motina meldė Dievo pasigailėjimo, o Eva rėkė. 

Keršto troškimas, tiek mėnesių palaikęs paauglį, neteko maitini- 
mo šaltinio. Tėvas mirė nuo širdies smūgio, šypsodamasis ir su Die- 
vo vardu lūpose. 


Jis ne tai įsivaizdavo. 

Po penkių valandų šeima buvo perskirta. Eva su motina atsidūrė 
Odensės ligoninėje, o jis berniukų namuose. Bendruomenė viskuo 
pasirūpino, ir tai buvo jo atlygis už gyvenimą, praleistą Viešpaties 
šešėlyje. 


Dabar jam beliko atsilyginti jiems tuo pačiu. 

Buvo puikus vakaras. Toks tylus ir tamsus. 

Fjorde mirgėjo poros žvejybinių valčių šviesos, o pievoje prie pie- 
tinės namo pusės žolė šnibždėjo pavasarį. Greitai į ganyklas išeis gal- 
vijai, ir vasara bus ne už kalnų. 

Dabar Vibegordenas atsiskleidė visu savo grožiu. 

Jis mėgo šią vietą. Kada nors nutinkuos raudonų plytų sienas ir 
nugriaus valčių pašiūrę, kad neužstotų vaizdo į fjordą. 

Šis žavus namelis jo. Čia ir pasens. 

Jis atidarė ūkinio pastato duris, įjungė ant stulpo kabančią lem- 
putę su baterijomis ir didžiąją dalį dešimties litrų talpos kanistre bu- 
vusio skysčio supylė į generatoriaus baką. 

Jis visada pajusdavo pasitenkinimą gerai atliktu darbu, kai atsitie- 
sęs patraukdavo starterio virvutę. 

Įjungęs elektrą vyras išjungė lemputę su baterijomis. Priešais jį 
stovėjo sena degalų cisterna. Dabar ji vėl pravers. 

Pasistiebęs jis nukėlė metalinį dangtį, išpjautą viršuje, ir pastebė- 
jo, kad cisterna sausa, vadinasi, praėjusį kartą buvo tinkamai ištuš- 


tinta. Viskas gerai. 

Nuo lentynos virš durų jis nuėmė kelionmaišį. Kelionmaišio tu- 
rinys kainavo daugiau nei penkiolika tūkstančių kronų, o jam buvo 
neįkainojamas. Naktinio matymo prietaisas Gez HPT 54 naktį pa- 
vertė diena. Kariškių naudojami akiniai. 

Užsitraukęs ant galvos dirželius jis prisitaikė prietaisą ir jį įjungė. 

Tada išėjo į lauką. Žingsniavo sodo taku per drėgną atžalyną, iš 
ūkinio pastato link vandens vilkdamas pro sieną iškištą guminę žar- 
ną. Su akiniais puikiai matė valčių pašiūrę, glūdinčią tarp medžių, ir 
nendres. Iš tikrųjų matė viską. 

Pilkai žali pastatai ir varlės, šokinėjančios jam iš po kojų. 

Visur tvyrojo tyla. Brisdamas su žarna į vandenį jis girdėjo tik 
tylų bangelių pliuškenimą fjorde ir generatoriaus dūzgesį. 

Generatorius buvo silpniausia grandis. Anksčiau jis palikdavo 
jį įjungtą viso proceso metu, bet praėjus porai metų jau po savaitės 
naudojimo ašis imdavo girgždėti, taigi dabar jam teko atlikti papil- 
domą žygį į ūkinį pastatą ir paleisti generatorių. Jau ketino įsigyti 
naują. 

Kita vertus, vandens pompa nuostabi. Anksčiau cisterną tekdavo 
pildyti kibirais. Jis patenkintas linktelėjo, pro generatoriaus keliamą 
triukšmą klausydamasis, kaip žarna siurbia vandenį. Dabar užteko 
vos pusvalandžio cisternai vandeniu iš fjordo pripildyti, nors vis tiek 
tą pusvalandį tekdavo lūkuriuoti. 

Tada jis išgirdo kažkokius garsus, sklindančius iš valčių pašiūrės. 

Nuo to laiko, kai nusipirko mersedesą, tuos, kuriuos laikė įkalin- 
tus, buvo lengva užklupti netikėtai. Automobilis kainavo brangiai, 
bet patogumas ir tylus variklis nepigūs. Dabar jis galėjo prisėlinti 
prie valčių namelio žinodamas, kad esantieji viduje jo neišgirs. 

Taip buvo ir šį kartą. 

Samuelis ir Magdalena ypatingi. Samuelis todėl, kad prime- 
na jį patį, kai buvo tokio amžiaus. Atkaklus, maištingas ir ūmus. 


Magdalena - beveik jo priešingybė. Pirmą kartą pažvelgęs į ją pro 

plyšį pašiūrės sienoje jis apstulbo išvydęs, kokia ji panaši į jo kadaise 
buvusią slaptą meilę, ir prisiminė, kaip viskas baigėsi. Tie įvykiai vi- 
sam laikui pakeitė jo gyvenimą. Žiūrėdamas į Magdaleną jis labai ge- 
rai prisiminė tą mergaitę. Tokios pačios kiek įkypos akys, tokia pati 
skausminga išraiška, tokia pati plona oda su matomomis melsvomis 
smulkiomis kraujagyslėmis. 

Grobikas du kartus sėlino prie medinio statinio ir išlupo plyšį 
dengiančios dervos juostą. 

Pažvelgęs pro jį matė viską, kas dedasi viduje. Vaikai sėdėjo per 
porą metrų vienas nuo kito. Samuelis gale, Magdalena prie durų. 

Mergaitė verkė, bet tyliai. Kai jos gležni pečiai ėmė virpėti blau- 
sioje šviesoje, brolis truktelėjo odinį diržą, stengdamasis atkreipti jos 
dėmesį ir paguosti ją bent šiltu žvilgsniu. 

Samuelis, Magdalenos vyresnysis brolis, padarytų viską, kad išlais- 
vintų ją iš pančių, bet jis buvo bejėgis. Berniukas taip pat verkė, nors 
to neparodė. Sesuo neturėjo pamatyti. Akimirkai nusigręžęs vaikas 
susitvardė ir vėl žiūrėjo į ją, kraipydamas galvą, trūkčiodamas pečiais. 

Lygiai kaip jis su seserimi, kai vaizduodavo Čapliną. 

Jis išgirdo prislopintą Magdalenos juoką pro lipniąją juostą, kuria 
buvo užklijuota jos burna. Tyliausias, trumpiausias juokas, o tada ji 
grįžo į siaubingą tikrovę. Šį vakarą, atėjęs paskutinį kartą numalšinti 
belaisvių troškulio, jis jau iš tolo išgirdo mergaitę tyliai niūniuojant. 

Vyras priglaudė ausį prie pašiūrės sienos. Net per burną dengian- 
čią lipniąją juostą mergaitės balsas skambėjo aiškiai ir gražiai. Jis mo- 


kėjo tuos žodžius ir jų nekentė, nes jie lydėjo jį visą vaikystę. 


Dieve, arčiau Tavęs veržias širdis, 
Jokia kančia kely nesulaikys. 
Skambės tyli giesmė net pro skausmų gelmes: 


Dieve, arčiau Tavęs, arčiau Tavęs! 

Jis atsargiai nulupo dervą ir prikišo naktinio matymo prietaisą 
prie plyšio. 

Mergaitė sėdėjo palenkusi galvą, nuleidusi pečius, todėl atrodė 
dar mažesnė. Ji lengvai lingavo į šalis pagal giesmės taktą. 

Baigusi niūniuoti atsitiesė, kvėpavo pro šnerves. Trumpi, staigūs 
įkvėpimai, lyg mažo išgąsdinto žvėrelio. Beveik galima matyti, kaip 
greitai plaka širdis, kad suspėtų su mintimis, troškimais ir baime to, 
kas jos laukia. Vyras nukreipė žalią prietaiso žvilgsnį į Samuelį ir iš 
karto pastebėjo, kad berniukas nepasidavė taip, kaip sesuo. 

Vaikas, sėdėdamas prie nuožulnios sienos, sukinėjosi ir šį kartą 
nejuokino sesers. 

Štai kokį triukšmą, kurį iš pradžių palaikė ūžiančio generatoriaus 
garsais, jis girdėjo. 

Buvo akivaizdu, ką daro belaisvis: jis trynė pančius į sienos lentas 
už nugaros, stengdamasis nubrūžinti odinį diržą. 

Gal rado kokią iškyšą medienoje, pakankamai šiurkštų gumbą, 
kad susidarytų reikiama trintis. 

Dabar buvo geriau matyti berniuko veidas. Ar jis šypsosi? Gal 
džiaugiasi, nes sekasi vaduotis iš pančių? 

Mergaitė sukosėjo. Naktinė drėgmė ją nukamavo. 

Koks trapus kūnas, pagalvojo grobikas, kai Magdalena atsikosė- 
jusi vėl ėmė niūniuoti. 

Jis pasijuto sukrėstas. Himnas buvo skirtas laidotuvių apeigoms, 


kokias atlikdavo jo tėvas. 


Lik su manim; greit slenka vakaras, 
Jau vis tamsiau; lik, Dieve, su manim. 
Kai nėr paguodos, nieks nepadeda, 


O gelbėtojau, liki su manim. 

Gyvenimas prabėgo baigėsi; 
Pradingo žemiški džiaugsmai, galia; 
Matau, kaip viskas nyksta keičiasi; 


O amžinasis Dieve, lik šalia. 


Jis pasibjaurėjęs apsisuko ir grįžo į ūkinį pastatą. Ten nuo vinies 
sienoje nukabino dvi sunkias pusantro metro ilgio grandines, tada 
darbastalio stalčiuje susirado dvi spynas. Kai paskutinį kartą čia 
buvo, pastebėjo, kad odiniai diržai, juosiantys vaikų liemenis, atro- 
do šiek tiek aptrinti, bet juk anksčiau dažnai buvo naudojami. Jeigu 
Samuelis ir toliau taip uoliai darbuosis, reikės sutvirtinimų. 

Vaikai sutrikę sužiuro į savo skriaudiką, kai šis įjjungęs šviesą įlin- 
do į vidų. Berniukas kampe beviltiškai stengėsi nutraukti grandinę. 
Jis spardėsi ir, nors burną dengė lipnioji juosta, garsiai protestavo, 
kai vyras apjuosė jį nauja grandine ir prirakino prie jau anksčiau pri- 
cvirtintosios prie sienos. Tačiau Samuelis nebeturėjo jėgų priešintis. 
Kelios badavimo dienos ir sėdėjimas nepatogia poza padarė savo. 
Berniukas atrodė graudžiai, kiūtojo parietęs po savimi kojas. 

Kaip visi kiti anksčiau čia laikyti vaikai. 

Magdalena tuoj pat liovėsi niūniuoti. Tas vyras išsunkė pasku- 
tinius jos energijos likučius. Galbūt ji tikėjo, kad brolio pastangos 
nenuceis veltui. Dabar suprato, kokios bergždžios jos buvo. 

Vyras įpylė į puodelį vandens ir nuplėšė jai nuo burnos lipniąją 
juostą. 

Mergaitė aiktelėjo, paskui atlošė galvą ir išsižiojo. Nepažeidžia- 
mas išgyvenimo instinktas. 

— Neskubėk taip, Magdalena, - tyliai tarė jis. 

Belaisvė pakėlė galvą ir probėgšmais pažvelgė jam į akis. Sutriku- 
si, išsigandusi. 

— Kada važiuosim namo)? - jos lūpos virpėjo. Jokio audringo pro- 


trūkio. Tik tas paprastas klausimas. Tada ji vėl siekė vandens. 

— Po poros dienų, - atsakė jis. 

Magdalenos akyse sužibo ašaros. 

— Noriu namo pas tėtį ir mamą, - pravirko ji. 

Jis nusišypsojo ir priglaudė puodelį jai prie lūpų. 

Tikriausiai mergaitė pajuto, ką jis dabar galvoja. Liovėsi gerti ir 
akimirką žiūrėjo į jį drėgnomis nuo ašarų akimis, paskui atsigręžė į 
brolį. 

— Samueli, jis ruošiasi mus nužudyti, - ištarė ji virpančiu balsu. — 
Žinau, kad ruošiasi. 

Jis atsisuko ir pažvelgė į berniuką. 

- Tavo sesuo sutrikusi. Žinoma, aš jūsų nežudysiu. Viskas bus ge- 
rai. Jūsų tėvai turtingi, o aš ne pabaisa. 

Jis vėl atsigręžė į Magdaleną, dabar žemai nuleidusią galvą, tarsi 
netekusią vilties. 

— Tiek daug apie tave žinau, — paglostė jai galvą. — Žinau, kaip 
nori turėti trumpus plaukus. Kaip trokšti pati nuspręsti, ko tau rei- 
kia. 

Jis įkišo ranką į kišenę. 

— Noriu tau kai ką parodyti, — tarė ištraukęs blizgančio popie- 
riaus lapą, kurį buvo paėmęs iš Magdalenos slėptuvės sode. 

— Ar atpažįsti? 

Pajuto, kaip nustebo mergaitė, nors puikiai tai slėpė. 

— Ne, - atsakė ji. 

— O, manau, atpažįsti. Stebėjau tave su tavo mažomis paslaptimis 
sode. 

Magdalena nusigręžė. Jos nekaltumas buvo pažeistas. Pasijuto 
sugėdinta. 

Grobikas laikė priešais ją iš žurnalo išplėštą lapą. 

— Penkios garsios moterys, visos trumpais plaukais, - pasakė jis, 


paskui garsiai perskaitė vardus: - Seron Stoun, Natali Portman, Hol 

Beri, Vainona Raider, Keira Naitli. Ne visos man žinomos, bet esu 
įsitikinęs, kad jos kino žvaigždės, tiesa? 

Jis paėmė ją už smakro ir atsuko į save. 

— Kas čia blogo, jei tai įdomu? Tau patinka jų plaukai, ar ne? Nes 
tokių negalima turėti Motinos bažnyčioje? - jis linktelėjo. — Aš tei- 
sus? Tu norėtum turėti tokius plaukus? Purtai galvą, bet aš manau, 
kad norėtum. Paklausyk, Magdalena. Ar aš pasakiau tėvams apie 
tavo mažą paslaptį? Juk ne? Tai gal aš ne toks jau blogas. 

Jis truputėlį atsitraukė, iš kišenės išsiėmė ir atlenkė peilį. Visada 
tokį švarų, aštrų. 

— Šiuo peiliu galiu lengvai patrumpinti tau plaukus. 

Jis sugriebė plaukų kuokštą ir jį nupjovė. Mergaitė išsigando, jos 
brolis ėmė beviltiškai daužyti grandinę. 

— Na, štai! 

Belaisvė reagavo tarsi jai būtų įpjauta. Tai, ką tas vyras ką tik pa- 
darė, jai, kaustomai moters plaukų šventumo dogmos, matyt, buvo 
giliai įsišaknijęs tabu. 

Jis užklijavo kūkčiojančiai Magdalenai burną. Paskui ji apsišla- 
pino. 

Jis priėjo prie berniuko, nuplėšė jam nuo burnos lipniąją juostą 
ir davė atsigerti. 

- Otu, Samueli, irgi turi paslapčių, tiesa? Žvalgaisi į mergaites ne 
iš jūsų bendruomenės. Stebėjau tave, su vyresniuoju broliu einantį iš 
mokyklos namo. Ar tai leidžiama? 

— Nudėsiu tave, kai tik pasitaikys proga, Dieve, padėk, - atrėžė 
berniukas, ir buvo greitai nutildytas lipniąja juosta. Tai vienintelis 
tinkamas dalykas, kurį nusikaltėlis galėjo padaryti. 

Jis nusprendė teisingai. Mergaitė mirs. 

Nepaisant visų Magdalenos svajonių, ji buvo nuolankesnė, giliau 
tikinti. Išaugusi taptų Rachele ar Eva. 


Ką dar jam reikėtų žinoti ? 

Dar kartą patikinęs vaikus, kad grįš jų išlaisvinti, kai tik tėvas su- 
mokės išpirką, jis grįžo į ūkinį pastatą. Cisterna jau buvo pilna. Jis 
išjungė pompą, suvyniojo žarną, tada įjungė kaitinimo elementą ir 
prieš paspausdamas jungiklį panardino jį į vandenį. Iš patirties žino- 
jo, kad šarmas veiksmingesnis, kai vandens temperatūra yra daugiau 
kaip dvidešimt laipsnių Celsijaus, o tokiu metų laiku temperatūra 
naktimis gali nukristi žemiau nulio. 

Paėmęs butelį šarmo jis pastebėjo, kad greitai reikės papildyti at- 
sargas. Paskui indą apvertė ir supylė jo turinį į vandenį. 

Kai nužudytą mergaitę įmes į cisterną, lavonas ištirps per porą 
savaičių. 

"Tada jam tereikės nubristi su žarna kokius dvidešimtį metrų ir 
cisternos turinį išleisti į fjordą. 

Užteks silpno vėjelio, vanduo labai greitai viską nuplaus nuo 
kranto. 

Jis dukart išplaus cisterną, tada visi pėdsakai bus dingę. 


Chemija. 

Stovėdami Karlo kabinete jie atrodė keista pora: Yrsa kraujo rau- 
donumo lūpomis ir Asadas, apžėlęs tokiais baisiais šeriais, kad jo ap- 
kabinimas būtų prilygęs bandymui nužudyti. 

Padėjėjas buvo labai nepatenkintas. Detektyvas negalėjo prisi- 
minti, kad jis kada nors būtų reiškęs tokį nepritarimą kaip dabar. 

— Tai, ką sako Yrsa, negali būti tiesa. Ar galim nevežti to Irygvės 
į Kopenhagą, Karlai? O kaip protokolas? 

Mjorkas sumirkčiojo. Jis vis dar galvojo apie Moną, atidarančią 
miegamojo duris, ir, švelniai tariant, buvo išsiblaškęs. Visą rytą nej- 
stengė mąstyti apie nieką daugiau. Trygvė ir pasaulio beprotybė tu- 
rės palaukti, kol jis grįš į vėžes. 

— Atsiprašau, ką sakei? — jis pasirąžė. Visą amžinybę kūnas nebu- 
vo toks išsekęs. - Trygvė? Ne, jis vis dar Blekingėje. Prašiau važiuoti 
į Kopenhagą, net pasisiūliau nuvežti, bet jis sakė, kad negali, o aš 
neturiu teisės priversti. Trygvė gyvena Švedijoje, prisimeni, Asadai? 
Jei pats nesutiks atvykti, mes neatsivešim jo čia be švedų policijos 
pagalbos. Ar nemanai, kad tam dar per anksti? 

Detektyvas tikėjosi, kad jo padėjėjas pritariamai linktelės, bet tas 


nenorėjo sutikti. 

— Parašysiu Markusui raportą, gerai? Tada pažiūrėsim. Be to, aš iš 
tiesų nežinau, kaip dabar elgtis. Kalbame apie bylą, kuri trylika metų 
buvo neištirta. Markusas nuspręs. 

Asadas susiraukė, Yrsa taip pat. Negi „A“ skyrius nusiskins visus 
laurus, po to, kai jie tiek dirbo? Ar iš tiesų jis tai sako? 

Arabas žvilgtelėjo į laikrodį. 

— Turėtume tuoj pat eiti išsiaiškinti. Jakobsenas pirmadieniais 
ateina anksti. 

— Gerai, Asadai, - Karlas atsistojo. - Bet pirmiausia noriu pasi- 
kalbėti. 

Jis pažvelgė į Yrsą, siūbuojančią ant kulnų ir nekantraujančią iš- 
girsti, ką jis pasakys. 

— Yrsa, pokalbis tik tarp mūsų su Asadu. Konfidencialus. 

— O, supratau, - atsakė ji, vasnodama blakstienomis. - Vyriškas 
pokalbis, - tada apsisuko ir išėjo, palikusi kvepalų aromato debesėlį. 

Detektyvas įsmeigė žvilgsnį į padėjėją, suraukė antakius taip, kad 
šie beveik susiėjo virš nosies. Gal šito užteks priversti jį pasakyti tie- 
są. Tačiau arabas susirūpinęs įsistebeilijo į jį, atrodė lyg pasiruošęs 
bet kurią akimirką pasiūlyti išgerti taurelę nuo rėmens. 

— Vakar buvau nuvažiavęs pas tave į namus. Heimdalo gatvė, še- 
šiasdešimt du. Tavęs neradau. 

Padėjėjo skruoste atsirado mažytė vagelė, kuri stebuklingai virto 
juoko duobute. 

— Kokia gėda, Karlai. Turėjai pirmiausia paskambinti. 

— Skambinau, bet neatsiliepei. 

— Būtų malonu. Gal kitą kartą. Gerai? 

— Bet kažkur kitur, tiesa? 

Arabas linktelėjo ir nušvito. 

— Nori pasakyti, kad susitiksime kur nors mieste? Taip, tai irgi 


būtų puiku. 

— Asadai, norėčiau, kad atsivestum žmoną. Nekantrauju su ja su- 
sipažinti. Ir su tavo dukromis. 

Padėjėjo veide šmėkštelėjo skausminga išraiška, tarsi žmona būtų 
paskutinis pasaulyje žmogus, su kuriuo jis norėtų rodytis viešumoje. 

— Truputį šnektelėjau su žmonėmis Heimdalo gatvėje. 

Skausminga išraiška vėl atsirado, o arabas sutrikęs prisimerkė. 

— Tu ten nebegyveni, tiesa? Iš tiesų jau gana seniai. O tavo šeima 
tame bute niekada negyveno, ar ne? Tai pasakyk man, Asadai, kur 
gyveni? 

Arabas skėstelėjo rankomis. 

— Butukas labai mažas. Mums neužteko vietos. 

— Tokiu atveju, ar neturėjai man pranešti, kad tavo adresas pasi- 
keitė? Ir atsisakyti buto nuomos? 

Padėjėjas nuliūdo. 

— Tu teisus, Karlai. Padarysiu tai tuoj pat. 

— Tai kur 54/ent gyveni? 

— Išsinuomojom namą. Dabar jie pigūs. Daug žmonių turi po du 
būstus. Nekilnojamojo turto rinka, supranti. 

— Gerai, Asadai, suprantu. Bet 447 gyveni? Man reikia adreso. 

Padėjėjas nuleido galvą. 

— Gerai, Karlai. Mes nuomojamės namą nelegaliai. Kitaip būrų 
per brangu. Ar galim nenurodyti kitų namų adreso? 

— Kur? 

— Holtėje, Karlai, mažas namelis prie Karalių kelio. Gal galėtum 
pirma paskambinti? Mano žmona nemėgsta žmonių, kurie užgriūna 
netikėtai. 

Detektyvas linktelėjo. Jis grįš prie širo pokalbio kitą dieną. 

— Dar vienas dalykas. Kodėl tavo kaimynai iš Heimdalo gatvės 
sako, kad tu šiitas? Argi nesakei esąs kilęs iš Sirijos? 

Asadas arkišo mėsingą apatinę lūpą. 

— "Taip, sakiau. Ir kas? 
— Ar Sirijoje yra šiitų? 
Arabas kilstelėjo vešlius antakius. 


— Žinai, Karlai, - nusišypsojo jis, — šiitų yra visur. 


Po pusvalandžio jie stovėjo pasitarimų kabinete kitų penkiolikos 
pirmadienio ryto niurzglių draugijoje su Larsu Bjornu ir Žmogžu- 
dysčių skyriaus viršininku Markusu Jakobsenu viduryje. 

Akivaizdu, kad jie atėjo čia ne šiaip sau. 

Jakobsenas papasakojo tai, ką pranešė Karlas. „A“ skyriuje tokia 
darbo tvarka. Buvo galima klausinėti. 

— Nužudytojo Poulo Holto brolis Trygvė Holtas pranešė Karlui 
Mjorkui, kad jų grobikas ir Poulo žudikas buvo šeimai pažįstamas, — 
pasakė Jakobsenas. — Kurį laiką mūsų įtariamasis lankė pamaldas, 
berniukų tėvo Martino Holto laikomas vietinės Jehovos liudytojų 
bendruomenės nariams. Visiems atrodė savaime suprantama, kad jis 
taps bendruomenės nariu. 

— Ar turim šio vyro nuotraukų? — paklausė vyresnioji inspektorė 
Bentė Hansen, buvusi viena artimiausių Karlo bendradarbių. 

Pavaduotojas Larsas Bjornas papurtė galvą. 

— Bijau, kad ne, bet turim jo apibūdinimą ir vardą: Fredis Brin- 
kas. Tikriausiai netikras. „O“ skyrius jau patikrino ir nerado tokio 
asmens. Mūsų kolegos švedai Karlshamne siunčia policijos dailinin- 
ką pas Trygvę Holrą, turėsim palaukti ir pažiūrėsim, kas jiems išeis. 

Markusas Jakobsenas stovėjo prie lentos ir rašė reikšminius žo- 
džius. 

— Taigi tūkstantis devyni šimtai devyniasdešimt šeštųjų metų 


vasario šešioliktąją jis pagrobia du berniukus. Penktadienis, ta pati 

diena, kai Poulas pasikvietė savo jaunesnįjį brolį Trygvę į inžineri- 
jos koledžą Balerupe, kur studijavo. Šitas Fredis Brinkas privažiuoja 
prie jų melsvu furgonu juokdamasis, kad jie taip netikėtai susitiko 
toli nuo Grestedo. Pasisiūlo juos pavėžėti. Deja, Trygvė negalėjo 
tiksliau apibūdinti furgono, tik tiek, kad jis buvo aptakus priekyje ir 
kampuotas gale. Berniukai susėda priekyje, o po kurio laiko jis įsuka 
į nuošalų keliuką ir apsvaigina juos elektra. Tiksliai nežinom, bet 
tikriausiai naudojo kažkokį elektrošoko ginklą. Tada nusikaltėlis 
įmeta juos į furgono galą ir prispaudžia prie veidų skudurą, matyt, 
suvilgytą chloroformu arba eteriu. 

— Gal čia galėčiau pridurti, kad Trygvė Holas ne visai suvokė, 
kas vyksta, — įsiterpė Karlas. - Dėl elektrošoko jis buvo tik pusiau 
sąmoningas, o vėliau brolis ne kažin kiek galėjo jam pasakyti, nes 
grobikas lipniąja juosta užklijavo jiems burnas. 

— Iš tikro, - tęsė Jakobsenas. - Bet ar aš teisus, manydamas, kad 
Poulas jaunesniajam broliui užsiminė, jog jie važiavo apie valandą, 
nors neturėtume atmesti klaidos tikimybės? Berniukas sirgo kažko- 
kios formos autizmu ir ne visada aiškiai suvokė tikrovę, nepaisant 
išskirtinio intelekto. 

— Galbūt tai Aspergerio sindromas? Galvoju apie žodžių parinki- 
mą laiške ir apie tai, kad jis nurodė tikslią datą net jiems esant tokioje 
baisioje padėtyje. Ar tai tipiška? —- paklausė Bentė Hansen, laikyda- 
ma paruoštą rašiklį. 

- Taip, galbūt, - linktelėjo Žmogžudysčių skyriaus viršininkas. — 
Pasiekęs kelionės tikslą grobikas paliko berniukus valčių pašiūrėje, 
kurioje smarkiai atsidavė derva ir pūvančiais dumbliais. Paralpa 
buvo gana ankšta, vyrui pakako erdvės stovėti tik pasilenkus. Turbūt 
ji skirta laikyti baidarėms ir kajakams, o ne irklinėms ar burinėms 
valtims. Nusikaltėlis ten laikė berniukus keturias, gal penkias dienas, 


kol nužudė Poulą. Tiksliai nežinoma, kiek laiko praėjo. Turime ne- 

pamiršti, kad Trygvė tuo metu buvo tik trylikos ir labai išsigandęs. 
Tad daugiausia laiko praleido miegodamas. 

— Jokių vietovės objektų, pagal kuriuos būtų galima orientuo- 
tis? — paklausė Pėteris Vestervigas, vienas iš Vigo skyriaus vyrukų. 

- Jokių, - atsakė Jakobsenas. - Grobikas vedė berniukus į pašiūrę 
užrištomis akimis. Nors jie nieko nematė, Trygvė tvirtina girdėjęs 
kažkokį duslų ūžesį, kurį galėjo skleisti vėjo turbinos. Belaisviai daž- 
nai jį girdėdavo, tik ne visada garsiai. Matyt, tai buvo susiję su vėjo 
kryptimi ir kitais meteorologiniais veiksniais. 

Žmogžudysčių skyriaus viršininkas nukreipė žvilgsnį į tuščią ci- 
garečių pakelį ant stalo. Dabar jis priartėjo prie esmės ir turėjo atgau- 
ti energiją. Gerai. 

— Žinom, - tęsė Jakobsenas, — kad ta valčių pašiūrė pastatyta se- 
klumoje, tikriausiai ant polių. Trygvė sako, kad po grindų lentomis 
teškeno vanduo. Įėjimas atrodė iškeltas apie pusmetrį nuo žemės, 
taigi žmogus į patalpą žemomis lubomis turėjo įeiti keturpėsčias. 
Trygvės nuomone, pašiūrė skirta baidarėms ar kajakams, nes ten 
vis dar buvo laikomi baidarių irklai. Taip pat jis mano, kad namelis 
pastatytas iš kitokios medienos, nei paprastai naudojama Skandina- 
vijoje. Vaikinas prisimena, jog ji buvo labai šviesi ir kitokios struk- 
tūros, bet vėliau apie tai daugiau sužinosim. Mūsų senas draugas 
Laursenas iš teismo ekspertizės rado šipulėlį, įstrigusį popieriuje, ant 
kurio Poulas Holras rašė laišką. Matyt, jis nuo atplaišos, naudotos 
vietoj rašiklio. Šiuo metu jį tiria ekspertai, taigi bus aišku, iš kokios 
medienos pastatyta pašiūrė. 

— Kaip buvo nužudytas Poulas? — paklausė vienas iš vyrų gale. 

— Trygvė nežino. Kai tai įvyko, jam ant galvos buvo užmautas 
drobinis maišas. Jis išgirdo kažkokį bruzdesį, o kai žudikas maišą 
nuo galvos nuėmė, brolio jau nebebuvo. 


— Tai iš kur jis žino, kad Poulas buvo nužudytas? - neatlyžo tas. 

Markusas giliai įkvėpė. 

— Užteko vien garsų tai suprasti. 

— Kaip? 

— Dejonės, blaškymasis, duslus smūgis, o tada tyla. 

— Bukas įrankis? 

— "Taip, gali būti. Karlai, gal norėtum kalbėti toliau? 

Dabar visų akys nukrypo į jį. Gražu iš Žmogžudysčių skyriaus 
viršininko pusės, nors vargu ar bent vienas kolega paplos. Daugu- 
mos susirinkusiųjų šiame kabinete nuomone, verčiau Karlas neštų 
iš čia savo sėdynę ir dingtų kokiame nuošaliame kampe, kur jam ir 
vieta, geriausia kitame žemyne. 

Metams bėgant Mjorkas jiems įgriso iki gyvo kaulo. 

Bet jis dėl to nesuko galvos. Po jaudinančių šėlionių vakar naktį 
iš hipofizės per kūną vis dar sklido hormonų virpuliai. Šie malonūs 
pojūčiai, sprendžiant iš dabar į jį vėpsančių gižių veidų, buvo tik jo 
privilegija. 

Jis atsikrenkštė. 

— Nužudęs Trygvės brolį, nusikaltėlis jam nurodė, ką sakyti tė- 
vams: kad Poulas negyvas, o tas vyras nedvejodamas vėl žudys, jei tik 
jie kam nors papasakos apie tai, kas įvyko. 

Mjorkas sugavo Bentės Hansen žvilgsnį. Ji vienintelė šiame kabi- 
nete, rodos, kažkaip reagavo į jo žodžius. Detektyvas jai linktelėjo. 
Su Bente visada viskas buvo gerai. 

— Tikriausiai trylikamečiui berniukui tai buvo siaubingai trau- 
muojanti patirtis, — tęsė jis, kreipdamasis tiesiai į ją. — Vėliau, kai 
Trygvė grįžo namo, sužinojo, kad žudikas, prieš užmušdamas Poulą, 
susisiekė su jų tėvais ir pareikalavo milijono kronų išpirkos. Tie pi- 
nigai iš tiesų buvo sumokėti. 

— Turi omenyje, kad tėvai sumokėjo? - nustebo Bentė Hansen. — 


Ar tai įvyko prieš, ar po žmogžudystės? 

— Kiek mums žinoma, prieš. 

— Aš čia nieko nesuprantu, Karlai. Gal gali keliais žodžiais paaiš- 
kinti? - įsiterpė Vestervigas. Šiuose sluoksniuose retai pasitaikydavo 
atvejų, kai kas nors prisipažindavo ko nors nesupratęs. Pagarba jam. 

— Gerai. Šeima žinojo, kaip atrodo žudikas, nes jis ateidavo į jų 
susirinkimus. Tikriausiai jie sugebėtų atpažinti jį ir jo automobilį, 
taip pat galėtų daugiau ką papasakoti. Jam reikėjo užsitikrinti, kad 
tie žmonės nesikreips į policiją, o jo pasirinktas būdas buvo papras- 
tas ir baisus. 

Pora pareigūnų atsišliejo į sieną, mintimis tikriausiai nuklydo 
prie kitų bylų, jau sukrautų ant jų stalų. Baikerių ir imigrantų gaujos 
šiuo metu mąstė ne smegenimis, o kiaušiais. Užvakar Niorebre kilo 
dar vienas susišaudymas, trečias šią savaitę, taigi skyriaus vyrukai ir 
taip turėjo darbo iki kaklo. Net greitosios pagalbos automobiliai jau 
vengia to rajono. Ten visą laiką tvyro grėsmė. Keli Žmogžudysčių 
skyriaus pareigūnai patys nusipirko lengvas neperšaunamas lieme- 
nes, ir netgi čia, pasitarimų kabinete, bent pora vyrų jau vilkėjo jas 
po marškinėliais. 

Karlas iš dalies suprato jų skepticizmą. Kam rūpės laiškas bute- 
lyje, parašytas tūkstantis devyni šimtai devyniasdešimt šeštaisiais 
metais, kai yra tiek darbo? Bet argi dėl to, iš dalies, ne jie patys kalti? 
Tikriausiai daugiau nei pusė čia susirinkusiųjų balsavo už tas pačias 
partijas, kurios dabar neapgalvotai stumia šalį tiesiai į srutų duobę 
su savo policijos reforma ir nevykusia integracijos politika. Taip, tai 
jų pačių sumauta kaltė. Detektyvas svarstė, ar ši mintis jiems ateina į 
galvą dirbant vidurnaktį, kai jų žmonos guli svajodamos apie prie jų 
prisiglaudžiančius ir šildančius vyrus. 

— Grobikas išsirenka šeimą, turinčią daug vaikų, - tęsė Karlas 
žvalgydamasis tų, į kuriuos verta kreiptis. - Šeimą, kuri gyvena tam 


tikra prasme atsiskyrusi nuo visuomenės. Seimą, kurios įpročiai 

giliai įsišakniję, o gyvenimas labai suvaržytas. Šiuo atveju buvo tur- 
tinga Jehovos liudytojų šeima. Turtai ne pasakiški, bet vis dėlto gana 
nemaži. Nusikaltėlis pasirenka du vaikus, kurie šeimoje džiaugiasi 
ypatinga padėtimi. Pagrobia abu, o kai sumokama išpirka, vieną 
nužudo. Dabar šeima žino, ką jis gali. Žudikas jiems grasina, žada 
nužudyti dar vieną vaiką be perspėjimo, jei įtars, kad jie kreipėsi į 
policiją, papasakojo apie tai savo bažnyčioje arba jei bandys jį kaip 
nors susekti. Paskui jis šeimai grąžina antrąjį vaiką. Jie prarado mili- 
joną, bet kiti vaikai tebėra gyvi. Šeima laiko liežuvius prikąstus, nes 
bijo, kad žudikas sugrįš, ir nori vėl gyventi kiek įmanoma normaliau. 

- Bet vaikas žuvęs! - sušuko Bentė Hansen. - O kaip jų aplinkos 
žmonės? Juk tikrai kas nors pastebėjo, kad vieno vaiko nebėra? 

— Teisingai. Kažkas turėjo pastebėti. Bet tokioje uždaroje ben- 
druomenėje vargu ar kas nors reaguotų išgirdę, jog vaikas išsiųstas 
religiniais sumetimais, net jei tokie sprendimai paprastai priimami 
susirinkime. Paaiškinimas, kad vaikas buvo atskirtas nuo šeimos, 
būna labai įtikinamas daugelyje religinių bendruomenių. Iš tikrųjų 
nemažai jų tiesiog uždraudžia bet kokius kontaktus su atskirtaisiais 
nariais ir vien dėl to niekas nė nebandytų su jais susisiekti. Šiuo ar- 
žvilgiu bendruomenė būna labai vieninga. Po Poulo Holto nužudy- 
mo šeima paskelbė, kad jis atskirtas. Jie teigė išsiuntę berniuką dėl 
netinkamo elgesio. Štai ir viskas, niekas nieko neklausinėjo. 

— O kaip dėl tų, kurie nepriklausė bendruomenei? Juk tikrai kam 
nors kilo abejonių? 

— Reikia manyti, kad taip. Bet dažnai šie žmonės neturi jokių 
kontaktų už bendruomenės ribų. Štai kodėl žudiko aukų pasirinki- 
mas toks velniškas. Šiuo atveju Poulo dėstytoja iš tiesų susisiekė su 
šeima, bet atsimušė kaip į sieną. Juk negali priversti studento tęsti 
studijas, jei jis nusprendė išeiti, tiesa? 


Kabinete buvo tylu. Visi suprato padėtį. 

— Gerai, mes žinom, ką jūs galvojat, ir mes galvojam taip pat, — 
padėjėjas Larsas Bjornas apžvelgė susirinkusiųjų veidus. Kaip visada, 
stengėsi pasirodyti svarbesnis nei yra. - Toks rimtas nusikaltimas to- 
kioje uždaroje bendruomenėje kaip ši, o apie jį nebuvo pranešta, tai 
reiškia, kad jis galėjo būti įvykdytas daugiau nei kartą. 

— Klaiku, — tarė vienas iš naujokų. 

— Tai policijos būstinė kaip tik jums, — atšovė Vestervigas, nors 
neabejotinai pasigailėjo išsprūdusių žodžių, kai jį pervėrė piktas Ja- 
kobseno žvilgsnis. 

— Turiu pabrėžti, kad kol kas negalim daryti jokių stulbinamų 
išvadų, — tarė Žmogžudysčių skyriaus viršininkas. — Taigi mes ne- 
sikalbėsime su žiniasklaida, kol nesusidarysime aiškesnio vaizdo. 
Supratot? 

Visi pritariamai linktelėjo, ypač Asadas. 

— "Tai, kas vėliau vyko šeimoje, tik iliustruoja, kaip žudikas juos 
buvo įbauginęs, — tęsė Jakobsenas. — Karlai? 

— Pasak Trygvės Holto, šeima persikėlė į Lundą Švedijoje praėjus 
vos savaitei po to, kai jį paleido. Paskui šeimos nariams buvo nuro- 
dyta niekada nebeminėti Poulo vardo. 

— Tai turėjo būti nelengva jo jaunesniajam broliui, - pastebėjo 
Bentė Hansen. 

Karlas įsivaizdavo Trygvės veidą ir pritariamai linktelėjo. 

— Juos apimdavo paranoja dėl žudiko grasinimų, vos tik išgirsda- 
vo kalbant daniškai. Šeima vėl kraustėsi iš Skonės į Blekingę, paskui 
dar du kartus keitė gyvenamąją vietą, kol įsikūrė dabartiniuose na- 
muose Halabro. Visi šeimos nariai gavo aiškius nurodymus namuose 
niekada nekalbėti daniškai ir niekada su niekuo nebendrauti už jų 
religinės bendruomenės ribų. 

— O Trygvė protestavo? - paklausė Bentė Hansen. 

— Iš tikrųjų protestavo dėl dviejų priežasčių. Pirma, jis nesiliovė 


kalbėti apie Poulą. Labai mylėjo brolį ir kažkokiu būdu save įtikino, 

kad Poulas paaukojo dėl jo gyvybę. Antra, Trygvė beviltiškai pamilo 
merginą, kuri nebuvo Jehovos liudytoja. 

— Taigi tada jis buvo atskirtas, - pridūrė Larsas Bjornas, praėjus 
kelioms sekundėms nuo akimirkos, kai paskutinį kartą girdėjo savo 
nepakenčiamą balsą. 

— Būtent. Trygvė buvo atskirtas, — vėl tęsė Karlas. — Jau trejus 
metus gyvena ne bendruomenėje. Įsikūrė už kelių kilometrų nuo 
jos, džiaugiasi merginos draugija, įsidarbino pardavėju medienos 
parduotuvėje Belganete. Nei jo artimieji, nei kiti vietinės sektos na- 
riai su juo nepalaiko ryšių, nors jis dirba netoli šeimos namų. Iš tiesų 
jie kalbėjosi tik kartą, kai aš susiekiau su šeima. Ta proga tėvas darė 
viską, ką galėjo, kad įtikintų Trygvę laikyti liežuvį už dantų. Vaiki- 
nas tai ir darė iki tos akimirkos, kai parodžiau laišką, kurį jo brolis 
išsiuntė butelyje. Laiškas jį nustebino ir nuliūdino. Kitaip tariant, 
sugrąžino Trygvę į tikrovę. 

— Ar po vaikų pagrobimo šeima dar ką nors girdėjo apie žudi- 
ką? - paklausė kažkas iš susirinkusiųjų. 

Karlas papurtė galvą. 

— Ne, ir nemanau, kad kada nors išgirs. 

— Kodėl? 

— Jau praėjo trylika metų. Spėju, kad jis turi kitų reikalų. 

Vėl stojo tyla. Jie girdėjo tik nepaliaujamą Lizos plepėjimą už 
durų. Kažkas turėjo atsakinėti į telefonų skambučius. 

— Karlai, gal yra kokių įrodymų, kad panašių nusikaltimų galėjo 
būti ne vienas? Ar pasidomėjai? 

Detektyvas su dėkingumu pažvelgė į Bentę Hansen. Šiame kabi- 
nete ji buvo vienintelė, su kuria jis per visus tuos metus nebuvo su- 
sikivirčijęs, ir tikriausiai vienintelis visame skyriuje žmogus, kuriam 
niekada nereikėjo ypatingai pasireikšti. Ji viena iš draugų, be jokios 


abejonės. 

— Nurodžiau Asadui ir Yrsai, laikinai pavaduojančiai Rouzę, 
susisiekti su atsimetėlių nuo įvairių sektų rėmimo grupėmis. Jeigu 
mums pasiseks, gausim informacijos apie vaikus, kurie buvo atskir- 
ti ar tiesiog patys paliko bendruomenę. Naudos bus nedaug, bet 
jei priartėsim tiesiogiai prie bendruomenių, jos atsitvers nuo mūsų 
aklina siena. 

Pora vaikinų žvilgtelėjo į Asadą, atrodantį taip, tarsi būtų ką tik 
išlipęs iš lovos, nors ir apsirengęs. 

— Gal geriau tai palikti profesionalams, žmonėms, išmanantiems 
savo darbą? — pasiūlė vienas iš jų. 

Karlas nutraukė svarstymus. 

— Kas tai pasakė? 

Vienas iš susirinkusiųjų išėjo į priekį. Jo vardas buvo Pasgordas. 
Sunkus atvejis. Gerai atliekantis savo darbą, bet vienas tų, kurie, vos 
išvydę televizijos kamerą, braunasi duoti interviu. Galbūt tikisi po 
kelerių metų perimti vadovavimą. Kas nors turėtų pasirūpinti, kad 
jis neturėtų tokios galimybės. 

Mjorkas prisimerkė. 

— Gerai, gudruoli, gal norėtum pasidalyti savo išskirtinėmis ži- 
niomis apie Danijos religines sektas ir panašias bendruomenes, 
kurioms ypač gresia tapti tokio nusikaltėlio, kaip tas, kuris nužudė 
Poulą Holrą, taikiniais? Gal dabar išvardyk bent kelias? Tarkim, pra- 
džiai kokias penkias? 

Pasgordas bandė išsisukti, bet kreiva Jakobseno šypsena privertė 
jį kalbėti. 

— Hmm! - jis apsižvalgė. - Jehovos liudytojai. Baptistai, manau, 
ne sekta, bet dar yra munistai... scientologai... satanistai ir... Tėvo 
brolija, - jis pergalingai pažvelgė į Karlą, paskui manieringai linkte- 
lėjo visiems susirinkusiesiems. 


Karlas apsimetė nustebęs. 

— Gerai, Pasgordai, tu teisus sakydamas, kad baptistai ne sekta, 
bet satanistai irgi ne, nebent turėtum omenyje Šėtono bažnyčią. Tai- 
gi vienos sektos dar neįvardijai. Turi ką pridurti ? 

Vyrukas susimąstęs patempė lūpas. Mintyse šmėkščiojo didžio- 
sios pasaulio religijos, tik jos čia netiko. Karlas beveik matė be garso 
tariamus jų pavadinimus. Galų gale jis ištarė atsakymą ir sulaukė pa- 
vienių plojimų: 

— Dievo vaikai. 

Mjorkas taip pat paplojo, nors ir trumpai. 

- Puiku, Pasgordai, užkasim karo kirvį. Šioje šalyje yra daug 
daugiau sektų, religinių judėjimų ir laisvųjų bažnyčių, nei galėtum 
pamanyti, ir daugumos jų pavadinimai nėra gerai žinomi, - jis atsi- 
gręžė į padėjėją: — Ar taip, Asadai? 

Mažasis žmogutis papurtė galvą. 

— Ne, pirmiausia reikia pasiruošti. 

— Ar pasiruošei ? 

— Dar nebaigiau, bet galiu paminėti kelias sektas, jei tai svarbu, — 
jis pažvelgė į Žmogžudysčių skyriaus viršininką, tas linktelėjo. 

— Na, tokiu atveju tai būtų kvakeriai, Martino bendruomenė, 
sekmininkai, $a:ja Sai Baba, Motinos bažnyčia, evangelistai, Kris- 
taus brolija, NSO kosmologai, teosofai, Hare Krišna, Transcenden- 
tinė meditacija, šamanistai, Emino principas, Moralės sargai, Ananda 
Marga, Jeso Bertelseno judėjimas, Brahmos Kumari sekėjai, Ketvir- 
tasis kelias, Gyvenimo žodis, Osas, Naujasis amžius, tikriausiai At- 
simainymo bažnyčia, Naujieji pagonys, Mokytojo šviesoje, Auksinis 
ratas ir galbūt dar Vidinė misija, - arabas giliai įkvėpė, vėl pripildė 
plaučius oro. 

Ši kartą niekas neplojo. Visi suprato, kad ekspertizė buvo išsami. 

— Ačiū, Asadai, - Mjorkas vos pastebimai šyptelėjo. - Kaip sa- 


kiau, religinių bendruomenių yra daug ir įvairių. Be to, nemažai jų 

garbina arba lyderį, arba bendruomenę taip, kad po kurio laiko au- 
tomatiškai įsitraukia į bendruomenės veiklą ir tampa artima grupe. 
Turint tinkamas sąlygas, tokiam psichopatui, kaip Poulo Holto žu- 
dikas, pasirinkimas tikrai didelis. 

Žmogžudysčių skyriaus viršininkas išėjo į priekį. 

— Dabar išgirdot naujausią informaciją, susijusią su šia žmogžu- 
dystės byla. Ji nepriklauso mūsų rajono jurisdikcijai, nors yra gana 
artima. Kol kas paliksim viską taip, kaip yra, ir leisim Karlui su pa- 
dėjėjais dirbti toliau, - jis pasisuko į detektyvą. - Jei reikės pagalbos, 
ateik pas mane. 

Jakobsenas atsigręžė į Pasgordą, abejingai primerkusį šaltas akis. 

— O tave, Pasgordai, norėčiau pagirti už pavyzdinį entuziazmą. 
Džiaugiuosi, kad manai, jog skyrius pakankamai gerai aprūpintas 
tirti šią bylą, bet mes trečiame aukšte turime sutelkti dėmesį į tas 
bylas, kurias jau tiriame. Sakyčiau, pakanka darbo, tiesa? 

Tam idiotui teko linktelėti. Kitaip būtų atrodęs dar kvailiau. 

— Kadangi esi taip tvirtai įsitikinęs, kad geriau bylą tirti mums, o ne 
„O“ skyriui, gal turėtume atkreipti į ją dėmesį. Sakyčiau, galėtume skir- 
ti vieną žmogų. Tas žmogus, Pasgordai, būsi tu, jei jau esi toks uolus. 

Karlas išsižiojo, buvo netekęs žado. Negi iš tiesų jiems teks dirbti 
su šituo puspročiu? 

Vienintelio Markuso Jakobseno žvilgsnio užteko dilemai per- 
prasti. 

— Kiek suprantu, ant popieriaus, kuriame buvo parašytas laiškas, 
rastas prilipęs žuvies žvynas. Taigi, Pasgordai, gal galėtum išsiaiškin- 
ti, kokia ten Žuvis ir ar tokios rūšies žuvų galima rasti valandos kelio 
spinduliu aplink Balerupą? 

Jis nekreipė dėmesio į išgąstingą Karlo išraišką. 

— Dar vienas dalykas, Pasgordai. Nepamiršk, kad ta vieta gal- 


būt yra netoli vėjo turbinų ar kažko, sukeliančio panašų triukšmą. 

Nesvarbu, koks to triukšmo šaltinis, jis turėjo ten būti tūkstantis de- 
vyni šimtai devyniasdešimt šeštaisiais. Supranti? 

Mjorkas su palengvėjimu atsiduso. Kai kuriuos darbus jis su ma- 
lonumu perleistų tokiems kaip Pasgordas. 

— "Taip, bet aš neturiu laiko, — prieštaravo tas. - Mes su Jorgenu 
turim aplankyti daug namų Sundbio rajone. 

Žmogžudysčių skyriaus viršininkas pažvelgė į milžiną, kiūtantį 
kitame kabineto gale. Jorgenas linktelėjo. Tai tiesa. 

— Na, jam porą dienų teks išsiversti vienam, - atsakė Markusas. — 
Liesa, Jorgenai? 

Aukštaūgis nepatenkintas gūžtelėjo pečiais. Šeima, beviltiškai 
laukianti, kol jų sūnaus užpuolikai bus atiduoti į teismą, tikriausiai 
irgi neapsidžiaugs. 

Jakobsenas atsigręžė į Pasgordą. 

— Dviejų dienų turėtų užtekti, kaip manai? 

Žmogžudysčių skyriaus viršininkas pasakė, ką galvoja. 


Jei nori ką nors apspjauti, žiūrėk, kad vėjas pūstų tau į nugarą. 

Atsitiko blogiausia, kas galėjo atsitikti. Rachelė buvo priblokšta. 

Tarp jų atsirado šėtonas ir nubaudė už pasileidimą. Kaip ji galėjo 
leisti visiškai nepažįstamam prašalaičiui pasiimti du mylimus vaikus, 
ir dar šventą dieną? Vakar visai šeimai reikėjo ramiai užsiimti Bibli- 
jos skaitymais, ruošiantis sskmadienio palaimai. Per ramybės valan- 
dą jie turėjo sudėti rankas ir leisti Dievo motinos dvasiai apglėbti 
juos bei suteikti ramybę. 

O dabar? Dievo ranka smogė tarsi žaibas. Jie pasidavė visoms pa- 
gundoms, kurioms atsispyrė Švenčiausioji Mergelė Marija. Meilika- 
vimai, velnio apgaulė, tušti žodžiai. 

Jie netruko susilaukti bausmės. Magdalena ir Samuelis pateko į 
nusidėjėlio nagus. Praslinko diena ir naktis, o tėvai nieko negalėjo 
padaryti. 

Rachelė juto apmaudą. Lygiai tokį pat, kaip tada, kai ją išprie- 
vartavo ir niekas neatėjo į pagalbą. Tiktai tada moteris galėjo kai ką 
padaryti. Dabar buvo bejėgė. 

— "Turi surinkti pinigus, Jozue, - maldavo ji. - Privalai! 

Vyras atrodė liguistas. Akių baltymai beveik nesiskyrė nuo išblyš- 


kusio veido. 

— Bet mes jų neturim. Juk žinai, kad užvakar sumokėjau savano- 
riškus mokesčius. Milijoną nuo palūkanų, kaip visada darom, - jis 
užsidengė veidą rankomis. - Kaip visada darom, vardan Jėzaus. Kaip 
visada! 

— Jozue, girdėjai, ką tas vyras kalbėjo telefonu. Jei nesurinksim pi- 
nigų, jis nužudys vaikus! 

— Turim eiti į bendruomenę. 

— NE! — Rachelė suriko taip garsiai, kad gretimame kambaryje 
pravirko jauniausioji dukra. - Jis pagrobė mūsų vaikus ir dabar žx juos 
susigrąžinsi, ar supranti? Jeigu kam nors prasitarsi, daugiau niekada jų 
nebepamatysim. Esu tuo įsitikinusi. 

Vyras atsigręžė. 

— Iš kur gali žinoti, Rachele? Gal jis blefuoja. Gal turėtume kreip- 
tis į policiją. 

— Kątu žinai apie policiją? O jeigu policininkai velnio pasamdyti? 
Ir kaip gali būti tikras, kad jis nesužinos? Kaip gali būti tikras? 

— Tada lieka mūsų draugai. Bendruomenės žmonės saugos paslap- 
tį. Kartu surinktume tuos pinigus. 

— Kas, jei jis bus netoliese, kai pas juos eisi? Kas, jei tarp mūsų turi 
padėjėjų? Jis buvo taip arti mūsų, o vis dėlto nesugebėjome jo perpras- 

Ji atsigręžė į jauniausiąją dukterį. Mergaitė apsipylusi ašaromis sto- 
vėjo tarpduryje, laikydamasi staktos. 

Vyras turėjo rasti išeitį. 

— Jozue, turi ką nors daryti, - pakartojo Rachelė, pakildama nuo 
stalo. Ji priklaupė prie dukters ir laikė jos galvą tarp delnų. 

— Nenusimink, Sara. Jėzaus motina saugos Magdaleną ir Samuelį. 
Išct reikia melstis, kad jie būtų išgelbėti. O jeigu tai, kas įvyko, yra 
bausmė, nes padarėm kažką nederamo, tada melsdamiesi turėtume 


sulaukti atleidimo. Štai ką turi daryti, vaikeli. 

Motina pastebėjo mergaitės reakciją paminėjus atleidimą. Kaip 
jo troško dukros akys. Ji norėjo kažką pasakyti, bet nepravėrė bur- 
nos. 

— Kas negerai, Sara? Nori kažką pasakyti mamytei? 

Vaiko burna persikreipė, lūpos ėmė virpėti. Kažkas nedavė jai ra- 
mybės. 

— Ar tai turi ką nors bendra su tuo vyru? 

Mergaitė linktelėjo ir paplūdo ašaromis. 

Rachelė nejučiomis sulaikė alsavimą. 

— Ką? Pasakyk man! 

Mergaitė išsigando netikėtai šiurkščiai nuskambėjusių motinos 
žodžių, bet prabilo. 

— Padariau kai ką, ko liepei nedaryti. 

— Ką, Sara? Sakyk mamytei. 

— Žiūrėjau nuotraukų albumą per ramybės valandą, kai jūs visi 
virtuvėje skaitėt Bibliją. Labai atsiprašau, mamyte. Žinau, kad nege- 
rai padariau. 

— O, Sara, - Rachelės veide atsispindėjo nusivylimas. — Ar tai vis- 
kas? 

Dukra papurtė galvą. 

— Mačiau nuotrauką to vyro, kuris pagrobė Magdaleną ir Samu- 
elį. Ar dėl to taip atsitiko? Ar todėl, kad jis yra velnias, o aš į jį Žiū- 
rėjau? 

Motina giliai įkvėpė. Šito ji nežinojo. 

— Sakai, ten yra jo nuotrauka? 

Sara šniurkštelėjo. 

— Taip, prie bendruomenės salės, kai mes visi fotografavomės per 
Joanos ir Dinos priėmimą į bendruomenę. Jis tikrai yra toje nuo- 
traukoje. 


— Kur ta nuotrauka, Sara? Noriu tuoj pat ją pamatyti! 

Mergaitė paklusniai parodė albumą ir ištraukė nuotrauką. 

Rachelė nusiminė. Bevertė, pagalvojo ji. Jokios naudos. 

Moteris su pasibjaurėjimu pažiūrėjo į nuotrauką, ištraukė iš 
įmautės, guosdama paglostė dukrai galvą, pasakė, kad jai atleista. 
Tada grįžo į virtuvę ir tėškė ją ant stalo priešais kėdėje susmukusį 
vyrą. 

— Štai mūsų kankintojas, Jozue, - moteris bakstelėjo pirštu į vos 
matomą galvą galinėje eilėje. Jis sugebėjo atsistoti pusiau pasislėpęs 
už priekyje stovinčio vyro ir buvo nusisukęs nuo fotografo. Jei nebū- 
tų žinojusi, kad čia jis, nebūtų atpažinusi. 

— Rytą pirmiausia nueisi į mokesčių inspekciją ir pasakysi, kad 
mokėdamas suklydai. Pasakyk jiems, kad turim tuoj pat susigrąžinti 
pinigus, kitaip bankrutuosim. Ar supranti, Jozue? Rytą pirmiausia 


pas juos. 


== 


Išaušo pirmadienio rytas. Ji žiūrėjo pro langą į aušrą, sutvisku- 
sią virš Dolerupo bažnyčios. Pro ryto miglą skverbėsi ilgi, akinantys 
saulės spinduliai. Ištiesta Dievo ranka visa didybe. Kaip jis galėjo iš 
jos pareikalauti nešti tokį kryžių? Ir kaip ji leido sau net užduoti tokį 
klausimą? Viešpaties keliai nežinomi. Rachelė tai suvokė. 

Ji tvirtai sučiaupė lūpas, taip sulaikydama ašaras, sunėrė rankas 
ir užsimerkė. 

Meldėsi visą naktį, lygiai taip pat, kaip tai dažnai darydavo būda- 
ma rami, tarp bendruomenės narių, bet šį kartą ramybės nebuvo. Tai 
išbandymo laikas, Jobo lemties laikas, ir skausmas atrodo begalinis. 

Iki to meto, kai saulė jaukiai įsikūrė tarp debesų, o Jozuė išvažia- 
vo į vietinę valdžios įstaigą pabandyti atgauti savanoriškai saumokė- 


tus mokesčius, jėgos ją buvo beveik apleidusios. 

— Juozapai, šiandien neik į mokyklą ir prižiūrėk seseris, — tarė ji 
vyriausiajam sūnui. Jai reikėjo, kad Mirjama su Sara netrukdytų, tu- 
rėjo susitvardyti. 

Kai Jozuė grįš, su Dievo valia jie turės pinigus. Jiedu sutarė, kad 
jis pateiks čekį Vėstjysk bankui ir nurodys paskirstyti lėšas po įvairias 
sąskaitas Nordea, Danske, Jyske bankuose, taupomajame Kronjyl- 
land banke bei Almindelig Brand banke. Trumpai tariant, taip jie 
iš kiekvieno banko galėtų pasiimti maždaug po šimtą šešiasdešimt 
penkis tūkstančius kronų grynaisiais, nesukeldami įtarimų. Visus 
naujus banknotus reikės ištepti, suglamžyti ir sumaišyti su panau- 
dotais iš kitų sąskaitų, kad tas vaikus pagrobęs išgama jų neįtartų 
bandymu įkišti jam žymėtus pinigus. 

Rachelė užsisakė bilietus į vakarinį /2/erCity traukinį, atvykstan- 
tį į Odensę devynioliktą valandą dvidešimt devynios minutės, tada į 
Kopenhagos ekspresą. Paskui ji laukė vyro. Tikėjosi, kad Jozuė sugrįš 
tarp dvyliktos ir pirmos valandos, bet jis grįžo pusę vienuoliktos. 

— Pinigai, Jozue. Ar gavai pinigų? - paklausė žmona, nors jau iš 
vyro veido suprato, kad jam nepasisekė. 

— Ne taip paprasta, Rachele. Aš tai žinojau, - atsakė jis silpnu 
balsu. - Vietiniai valdininkai buvo paslaugūs, bet sąskaita priklauso 
mokesčių inspekcijai, taigi prireiks laiko. "Tai taip baisu. 

— Atkakliai prašei, Jozue, tiesa? Pasakyk, ar atkakliai prašei? Mes 
neturim visos dienos laiko. Bankai užsidaro ketvirtą, - ji buvo apim- 
ta nevilties. - Ką jiems pasakei? Papasakok! 

— Sakiau, kad turiu susigrąžinti pinigus. Suklydau sumokėdamas. 
Sakiau, turim problemų su mūsų informacine sistema ir praradom 
mokesčių valdymo kontrolę. Pinigai pateko ne į tas sąskaitas, pre- 
kyraščiai dingo sistemoje. Sakiau, kad šįryt mums skambino tiekė- 
jai ir grasino nutraukti su mumis sutartį, jei nesumokėsim skolos. 


Paaiškinau, jog dėl finansų krizės jie patiria sunkumų, todėl greitai 

pareikalaus grąžinti kombainus ir parduos juos kitiems su nuolaida. 
Sakiau, kad neteksim ilgalaikės nuomos ir tai kainuos mums dide- 
lius pinigus, o mes taip pat išgyvenam sunkius laikus. 

— O Viešpatie. Jozue, ar reikėjo viską taip supainioti? Kam? 

— Tik tai man atėjo į galvą, - jis sunkiai atsisėdo ir numetė ant 
stalo tuščią portfelį. - Man taip pat sunku, Rachele. Negaliu blaiviai 
mąstyti. Naktį visai nemiegojau. 

— Dieve brangus, ką mums daryti? 

— Turim kreiptis į bendruomenę. Ką dar galime padaryti? 

Žmona tvirtai sučiaupė lūpas, vėl pagalvojo apie Magdaleną ir 
Samuelį. Vargšai nekalti vaikai. Ką gi jie padarė, kad sulaukė tokios 


bausmės? 


CD 


Jiedu įsitikino, kad pastorius namie, ir jau rengėsi apsiaustus, 
ruošdamiesi eiti pas jį, kai suskambo durų skambutis. 

Rachelė neketino įleisti svečio, bet vyras nepagalvojęs atidarė du- 
"IS. 

Sutuoktiniai nepažinojo moters, stovinčios ant laiptelių su ap- 
lanku rankoje, ir nenorėjo su ja kalbėtis. 

— Izabelė Jonson. Esu iš savivaldybės, — prisistatė ji, žengdama į 
koridorių. 

Rachelei sužibo viltis. Moteris atnešė jiems pasirašyti reikalingus 
popierius. Ji viską sutvarkė. Galų gale gal vyras nebuvo toks kvailas. 
— Prašom užeiti. Sėskimės virtuvėje, — tarė ji su palengvėjimu. 

— Matau, kad ruošiatės išeiti. Nebūtina kalbėtis dabar. Galiu už- 
citi rytoj, jei taip bus patogiau? 
Susėdus prie virtuvės stalo Rachelė pajuto besitelkiančius debe- 


is. Taigi moteris atėjo čia visai ne dėl to, kad padėtų jiems atgauti 

pinigus. Jei taip būtų, ji žinotų, kaip tai skubu. Kodėl iš karto ne- 
pasako? Valdininkė prasitarė, kad pokalbį galima atidėti. Apie ką ji 
nori pasikalbėti? 

— Dirbu Informacinių technologijų srityje kaip verslo konsul- 
tantų komandos narė. Kolegos man pranešė, kad turite gana rimtų 
problemų dėl savo sistemų, tad atėjau padėti. 

Moteris nusišypsojo ir įteikė jiems vizitinę kortelę: Izabelė Jon- 
son, IT konsultantė, Viborgo savivaldybė. Šito jiems mažiausiai rei- 
kėjo. 

— Atleiskit, - po valandėlės tarė Rachelė supratusi, kad vyras ne- 
nori įsikišti. - Labai malonu sulaukti jūsų pasiūlymo, bet bijau, kad 
dabar mums netinkamas laikas. Mes labai užsiėmę. 

Ji manė, kad to pakaks ir moteris atsiprašiusi išeis, bet ta liko sė- 
dėti įsmeigusi akis į stalą, tarsi pririšta prie kėdės. Tarsi būtų norėjusi 
išnaudoti visas galimybes, kad primestų valdžios teisę visur kišti nosį. 

Šeimininkė atsistojo ir metė į vyrą rūstų žvilgsnį. 

— Mums reikia eiti, Jozue. Skubam, prisimeni? — ji atsigręžė į vieš- 
nią. - Taigi, turim atsiprašyti... 

Moteris nepajudėjo iš vietos. Tada Rachelė pastebėjo, kad ji žiūri 
į nuotrauką, kurią Sara surado albume. Ta nuotrauka, gulinti ant sta- 
lo, turėjo jiems priminti, jog kiekviename būryje gali atsirasti Judas. 

— Ar pažįstat šitą žmogų? — paklausė viešnia. 

Sutuoktiniai sutrikę pažvelgė į ją. 

— Kokį žmogų? - paklausė Rachelė. 

— Šitą, štai čia, — atsakė ji bakstelėdama pirštu po vyro galva. 

Rachelė pajuto pavojų. Lygiai taip pat kaip tą siaubingą popietę 
kaime netoli Baobli, kai kareiviai klausė kelio. 

Balso tonas. Aplinkybės. 

Viskas buvo negerai. 


— Malonėkite eiti, - paragino ji. - Mes užsiėmę. 

Bet moteris nesijudino. 

— Ar pažįstat jį? - pakartojo ji. 

Dabar ant jų užsiundytas dar vienas velnias. Velnias angelo pa- 
vidalu. 

Šeimininkė atsistojo priešais ją, prie šonų gniauždama kumščius. 

— Žinau, kas jūs. Tuoj pat išeikit. Gal manot, aš nesuprantu, kad 
jus atsiuntė tas pabaisa? Išeikit. Žinot, kaip mažai laiko mes turim. 

Tada ji pasijuto byranti į gabalus. Staiga nebeįstengė sulaikyti 
ašarų, buvo užvaldyta įniršio ir bejėgiškumo. 

— LAUK! — suriko Rachelė užmerktomis akimis, prispaudusi 
prie krūtinės rankas. 

Moteris atsistojo ir uždėjusi jai ant pečių rankas švelniai purtė, 
kol ji pakėlė galvą. 

— Aš nežinau, apie ką jūs kalbat, bet patikėkit, jei kas nors turi 
priežastį nekęsti šito vyro, tai aš. 

Rachelė plačiai atmerkė akis ir pamatė, kad tai tiesa. Už ramaus 
viešnios žvilgsnio ruseno priešiškumas, sieloje žioravo jo žarijos. 

— Kąjis padarė? - paklausė viešnia. - Pasakykit, ką jis jums pada- 


r, ir aš pasakysiu viską, ką apie jį žinau. 


Izabelė pažinojo tą niekšą, ir jos susitikimas su juo nebuvo laimin- 
pas. Tai akivaizdu. Klausimas, ar ji įstengs jiems pagelbėti. Rachelė 
tuo abejojo. Tik pinigai gali padėti, ir greitai bus per vėlu. 

— Sakykit. Bet paskubėkit, arba mes išeisim. 

— Jo vardas Madsas Fogas. Madsas Kristianas Fogas. 

Šeimininkė papurtė galvą. 

— Mums sakė, kad jo vardas Larsas. Larsas Sorensenas. 


Moteris lėtai palingavo galva. 

— Gerai, tikriausiai abu vardai išgalvoti. Kai su juo susipažinau, 
vadinosi Mikeliu Laustu. Bet mačiau dokumentus ir radau adresą, 
namą, registruotą Madso Kristiano Fogo vardu. Manau, toks jo ti- 
krasis vardas. 

Rachelė atsiduso. Nejaugi Dievo Motina išklausė jos maldas? Ji 
vėl pažvelgė viešniai į akis. Ar ja galima pasitikėti ? 

— Koks adresas? Kur? - Jozuės veidas įgavo melsvai baltą atspalvį. 
Akivaizdu, kad jam visko buvo per daug. 

— Gyvenvietė šiaurinėje Zelandijoje, netoli Skibiu, vadinama 
Ferslevu. Turiu tikslų namo adresą. 

— Iš kur jūs sužinojot? — Rachelės balsas drebėjo, ji norėjo tuo 
tikėti, bet ar galėjo? 

— Iki šeštadienio Madsas gyveno pas mane. Šeštadienio rytą iš- 
grūdau jį iš namų. 

Rachelė giliai alsuodama prisidengė ranka burną. Visa tai buvo 
taip baisu. Jis atėjo pas juos tiesiai iš šios moters namų. 

Apimta stingdančios baimės ji pažvelgė į laikrodį, prisiversdama 
klausyti moters pasakojimo, kaip tas vyras ją išnaudojo, pavergė savo 
žavesiu, bet pasikeitė per akimirką. 

Rachelė atpažino Izabelės apibūdintą vyrą, ir kai ta baigė pasako- 
ti, pažvelgė į sutuoktinį. Akimirką Jozuė atrodė paskendęs savo min- 
tyse, tarsi bandytų viską nuosekliai sudėlioti. Galų gale jis linktelėjo 
galva. Reikėtų jai pasakyti, rodė jo akys. Ši moteris mūsų pusėje. 

Taigi Rachelė paėmė Izabelę už rankos. 

— To, ką jums papasakosiu, niekam negalima sakyti, ar supran- 
tat? Bent jau kol kas. Pasakojam jums, nes manom, kad galit mums 
padėti. 

- Jei čia kažkas nusikalstamo, nieko negaliu pažadėti. 

— Taip. Bet mes ne nusikaltėliai. Jis nusikaltėlis, vyras, kurį jūs iš- 


varėt. O tai, ką jis padarė... - ji giliai įkvėpė, ir pirmą kartą pastebėjo, 

kad balsas dreba. — Tai, ką jis padarė, yra blogiausia, ką galima pa- 
daryti šeimai. Tas niekšas pagrobė du mūsų vaikus. O jeigu jūs kam 


nors pasakysit, jis juos nužudys. Ar suprantate? 


Praėjo dvidešimt minučių. Izabelė dar niekada gyvenime nebuvo 
taip ilgai ištikta šoko. Vyras, kuris gyveno su ja, kurį ji trumpai laikė 
palimu gyvenimo draugu, buvo pabaisa, tikriausiai sugebantis pada- 
ryti bet ką. Dabar moteris tai suprato, prisiminė jos kūną lietusias 
jo rankas, truputį per stiprias, ko gero, pernelyg įgudusias. Izabelė 
suvokė, koks fatališkas galėjo būti Madso atsiradimas jos gyvenime. 
Burna išdžiūvo prisiminus akimirką, kai pasisakė renkanti apie jį in- 
lormaciją. Kas, jei jis būtų užpuolęs jai nespėjus pasakyti, jog viską, 
k sužinojo, perdavė broliui policininkui ? Kas, jei tas vyras būtų su- 
pratęs, kad Izabelė blefuoja? Kad ji niekada nė nemanė įvelti brolio 
; savo erotinio pobūdžio nelaimes? 

Ji nedrįso apie tai galvoti. 
nekentė to vyro. Ji prisiekė neleisianti jam išsisukti, kad ir kiek tai 
kainuotų. 

- Klausykit, aš galiu jums padėti. Mano brolis policininkas. Tar- 
nauja kelių policijoje, bet galim jo paprašyti, kad išplatintų jo api- 
budinimą. Taip per labai trumpą laiką paskleisim žinią po visą šalį. 
luriujo furgono numerį. Galiu viską smulkiai apibūdinti. 

Moteris priešais ją papurtė galvą. Ji norėjo sutikti, bet negalėjo. 

- Sakiau jums, kad niekam negalite pasakoti. Jūs pažadėjot, - po 
akimirkos tarė ji. - Dabar liko keturios valandos, kol bankai užsida- 
'ys, privalom surinkti milijoną kronų. Negalim ilgiau čia sėdėti. 

- Paklausykit. Jei išvyksim dabar, pasieksim jo namus mažiau nei 


per keturias valandas. 

Rachelė vėl papurtė galvą. 

— Kodėl manot, kad vaikus jis nuvežė ten? Tai tikrai būtų di- 
džiausia kvailystė, kokią jis galėtų iškrėsti. Mano vaikai gali būti bet 
kur. Gal jis išgabeno juos į užsienį. Šiais laikais kiekvienas gali išvyk- 
ti, kur panorėjęs. Ar suprantat, ką sakau? 

Izabelė linktelėjo. 

— Jūs teisi, — ji pažvelgė į Rachelės vyrą. — Ar turit telefoną? 

"Tas iš kišenės išsitraukė mobilųjį. 

— Štai. 

— Arjis gerai įkrautas? 

Jozuė linktelėjo. 

— Ojjūs, Rachele, turit? 

— Taip, - trumpai atsakė ji. 

— Manau, mums reikia pasidalyti į dvi komandas. Jozuė tegu 
stengiasi surinkti išpirką, o mes važiuosim į Zelandiją. Reikia vykti 
tuoj pat! 

Sutuoktiniai akimirką žiūrėjo vienas į kitą. Izabelė labai gerai su- 
prato šią neįtikėtiną porą. Ji neturėjo savo vaikų, jau vien šios prie- 
žasties pakanka sielvartauti. Kaip pasijustum suvokęs, kad gali ne- 
tekti brangiausių žmonių, kad tau gali nepavykti jų išgelbėti ? 

— Mums reikia milijono kronų, — tarė Jozuė. — Pajėgtume su- 
rinkti ir daugiau, bet juk negalim tiesiog nueiti į banką ir paprašyti 
duoti pinigų, tuo labiau grynaisiais. Gal galėjom prieš porą metų, 
kai viskas buvo kitaip. Bet ne dabar. Vienintelė vieta, kur galim eiti, 
yra mūsų bendruomenė. Rizikinga, bet tai mūsų vienintelė galimybė 
gauti pinigų, — jis nekantriai pažvelgė į Izabelę. Alsavo nelygiai, lū- 
pos buvo truputį pamėlusios. - Nebent jūs galėtumėt mums padėti. 
Manau, galėtumėt, jei panorėtumėt. 

Čia ji pirmą kartą išvydo gyvą žmogų, kurio vardas taip gerai 
buvo žinomas dėl stropiai tvarkomo verslo. Vieną geriausių mokes- 


čių mokėtojų Viborgo savivaldybėje. 

— Paskambinkit savo viršininkams, - paprašė jis su liūdesiu 
akyse. — Paprašykit, kad kreiptųsi į mokesčių inspekciją. Pasakykit 
jiems, kad suklydom mokėdami savanoriškus mokesčius ir kad jie 
turi skubiai grąžinti pinigus į mūsų sąskaitą. Ar galit tai padaryti ? 

Staiga jai teko prisiimti atsakomybę. 

Kai tą rytą prieš tris valandas išėjo į darbą, vis dar jautėsi pri- 
blokšta. Savijauta buvo prasta, o nuotaika bjauri. Gailėjosi savęs. Da- 
bar tos emocijos beveik dingo. Šią akimirką Izabelė buvo pasiryžusi 
veikti, padaryti tai, ką reikia. 

Net jei dėl to netektų darbo. 

— Leiskite man nueiti į kitą kambarį, — tarė ji. - Pasistengsiu viską 


atlikti kiek įmanoma greičiau, bet tai gali šiek tiek užtrukti. 

— "Taigi, Laursenai, - tarė Karlas buvusiam teismo ekspertizės pa- 
reigūnui, pradėdamas pasitarimą. - Dabar mes žinom, kas parašė tą 
laišką. 

— Siaubinga istorija, — giliai atsiduso tas. — Sakai, gavai keletą 
Poulo Holto daiktų. Jeigu ant jų yra DNR, be jokios abejonės galė- 
sim nustatyti, ar kraujas, kuriuo rašytas laiškas, yra jo. Jei taip, tada, 
remdamiesi brolio tvirtinimu, kad Poulas buvo nužudytas, turėtu- 
me pakankamai įrodymų sudaryti bylai. Darytume prielaidą, kad 
rasim įtariamąjį. Bet juk žinai — nužudymo byla be lavono visada 
būna sunkus atvejis. 

Jis žiūrėjo į permatomus plastikinius paketus, kuriuos Karlas iš- 
traukė iš stalčiaus. 

— Trygvė Holtas man sakė saugojęs kai kuriuos asmeninius bro- 
lio daiktus. Jiedu buvo artimi, tad jis pasiėmė juos išsikraustydamas 
iš namų. Įtikinau Trygvę perduoti tuos daiktus mums. 

Laursenas apsivyniojo nosine savo didelę kvadratinę ranką. 

— Iš šitų tikriausiai nebus naudos, — tarė jis, atidėdamas į šalį san- 


dalus ir marškinius. — O šita gali būti tinkama. 

Jis atidžiau apžiūrėjo kepurę. Paprasta balta beisbolo kepuraitė su 
mėlynu priekakčiu, ant kurio užrašyta JĖZUS VALDO! 

— Tėvai Poului neleido jos nešioti. Bet jis šią kepuraitę mėgo. 
Dienomis laikė po lova, o naktimis miegodavo ją užsidėjęs. 

— Daugiau niekas, be Poulo, jos nenešiojo? 

— Atrodo, ne. Trygvės klausiau to paties. 

— Gerai, tada čia turim jo DNR, - Laursenas bakstelėjo storu 
pirštu į porą plaukų, prilipusių kepurės viduje. 

— Puikiausia! — šūktelėjo Asadas, išdygęs jiems už nugarų su po- 
pierių šūsnimi rankoje. Jo veidas švytėjo kaip liuminescencinė lem- 
putė, tikriausiai ne vien todėl, kad čia atėjo Laursenas. Ką jis dabar 
atkapstė? 

— Ačiū, Laursenai, — tarė Mjorkas. - Žinau, kad virtuvėje gamin- 
damas bulvinius paplotėlius sa žuvimi turi darbo iki kaklo, bet rei- 
kalai tikrai daug sklandžiau pereina sistemą, jei tu juos išjudini. 

Detektyvas paspaudė draugui ranką. Laikas jam nešti sėdynę į 
valgyklą ir pasakyti Laurseno bendradarbiams, koks puikus vaikinas 
yra tarp jų. 

— Ei, - sušuko buvęs teismo ekspertas, įsmeigęs žvilgsnį į erdvę 
priešais save. Tada netikėtai žaibiškai švystelėjo ranką link kažko 
nematomo. Akimirką pastovėjo sugniaužęs kumštį, po to tėškė tą 
kažką ant grindų lyg teniso kamuoliuką, tuoj pat treptelėjo koja ir 
nusišypsojo. - Negaliu pakęsti šitų padarų, - tarė tarsi teisindamasis 
ir žengęs žingsnį atgal parodė sutraiškytą didžiulę mėsinę musę. 

Ir išėjo. 

Laurseno žingsniams nutolus Asadas džiugiai patrynė rankas. 

— Dabar mes sukamės kaip gerai suteptas mechanizmas. Pažvelk 
į šitą, Karlai. 

Padėjėjas numetė popierius ant stalo ir parodė viršutinį lapą. 


— Cia yra bendriklis visuose gaisruose. 

— Kas toks? 

— Bendriklis. 

— Bendravardiklis, Asadai. Sudurtinis daiktavardis. Koks bendra- 
vardiklis? 

— Čia. Netikėtai man dingtelėjo, tikrinant JPP sąskaitas. Jie sko- 
linosi pinigus iš bankininkų bendrovės, vadinamos RJ Invest, o tai 
labai svarbu. 

Karlas papurtė galvą. Pasaulyje per daug inicialų. Kas per velnias 
tas /PP? 

— Ar JPP - tai furnitūrą gaminusi įmonė, kuri sudegė Emdrupe? 

Padėjėjas linktelėjo ir vėl bedė pirštu į dokumentą, paskui atsi- 
gręžė į koridorių. 

— Ei, Yrsa, ar ateini? Rodau Karlui, ką mes radom. 

Detektyvas suraukė kaktą. Nejaugi ta keista išstypėlė Yrsa, užuot 
dirbusi savo darbą, užsiėmė kitais dalykais? 

Mjorkas išgirdo ją trepsint koridoriumi taip garsiai, kad būtų su- 
gėdinusi ir Amerikos jūrų pėstininkų pulką. Kaip jai taip pavyksta? 
Sveria daugiausia apie penkiasdešimt penkis kilogramus. 

Yrsa įsiveržė pro duris ir nė nesustojusi iškėlė detektyvui prieš 
akis dokumentus. 

— Asadai, ar pasakei jam apie RJ Invest? 

Tas linktelėjo. 

— Štai kas skolino JPP prieš pat gaisrą. 

— Ašjam tai jau sakiau. 

— Gerai. O RJ Invest piniginga, - tęsė ji. - Šiuo metu jos paskolų 
portfelis sudaro daugiau kaip penkis šimtus milijonų eurų. Kaip ma- 
not, neblogai kaip tokiai bendrovei, kuri iki du tūkstančiai ketvirtų- 
jų metų net nebuvo įregistruota? 

— Penki šimtai milijonų eurų, — susimąstęs ištarė Karlas. — Šiais 


laikais visi turi tiek pinigų, ar ne? 

Jis pagalvojo apie savo tuščią piniginę. 

- Iki du tūkstančiai ketvirtųjų R/ I2vest pinigų neturėjo, skolino- 
si iš ribotos atsakomybės bendrovės 4//. "Ta savo ruožtu tūkstantis 
devyni šimtai devyniasdešimt penktaisiais skolinosi pradinį kapitalą 
iš UAB M), o ši — iš patronuojančiosios bendrovės TJ. Matai sąsają? 

Gal ji mano, kad jis kvailas, ar ką? 

— Ne, Yrsa, nematau. Nebent tik raidę J. Bet kuriuo atveju, ką tos 
raidės reiškia? 

Karlas nusišypsojo manydamas, kad ji nežino atsakymo. 

- Jankovičius, — sutartinai atsakė padėjėjas ir sekretorė. 

Asadas priešais jį ant stalo paskleidė dokumentus. Jiedu parikri- 
no tų keturių bendrovių metines ataskaitas nuo tūkstantis devyni 
šimtai devyniasdešimt antrųjų iki du tūkstančiai devintųjų. Visos 
skolinosi pinigų, o skolintojai buvo pabraukti raudonu žymekliu. 

Visų pinigus paskolinusių bendrovių pavadinimuose buvo / rai- 
dė. 

— Ar bandot pasakyti, kad už visų tų trumpalaikių paskolų, ku- 
rias prieš gaisrą paėmė šios keturios bendrovės, slepiasi ta pati ban- 
kininkystės įmonė? 

- Taip! - vėl unisonu nuskambėjo atsakymas. 

Detektyvas kurį laiką tyrinėjo dokumentus. Tai neabejotinai lai- 
mėjimas. 

— Gerai, Yrsa, - pagaliau ištarė jis. - Surinkai visą informaciją 
apie šias keturias skolinusias bendroves. Ar žinom, ką reiškia kitos 
raidės? 

Ji nusišypsojo lyg Holivudo aktorė, neturinti kitų talentų. 

— RJ - Radomiras Jankovičius. 4/J - Abramas Ilija Jankovičius. 
MJ - Milica Jankovič. TJ - Tomislavas Jankovičius. Šeimos nariai. 
Trys broliai ir sesuo Milica. 


— Gerai. Ar jie gyvena Danijoje? 

— Ne. 

— Tada kur? 

— Niekur, ką galėtum ištarti, - Yrsa kilstelėjo pečius iki ausų. 

Ji ir Asadas atrodė lyg du mokinukai, kuprinėse turintys kažką 
draudžiamo. 

— Ne, tiesą sakant, Karlai, visi keturi mirė prieš kelerius metus, — 
tarė padėjėjas. 

Žinoma, mirė. Ko jis tikėjosi ? 

— Jie pagarsėjo Serbijoje prasidėjus karui, - paaiškino Yrsa. — Trys 
broliai ir sesuo, ginklų prekeiviai, susikrovę apvalią sumelę. Labai iš- 
dykusi kompanija, - ji krenkštelėjo, Karlas spėjo, kad tai juokas. 

Asadas tęsė: 

— Suprantama, Yrsa pasakė labai švelniai. 

Ką jis darytų be Asado? 

Mjorkas įsižiūrėjo į besišypsantį Yrsos veidą, paskui nužvelgė ją 
nuo galvos iki kojų. Iš kur, po paraliais, ši keista būtybė gavo infor- 
maciją? Nejaugi supranta serbiškai ? 

— Tada spėju, kad jų labai įtartinas kapitalas buvo nukreiptas į 
legalias paskolų teikimo operacijas Vakarų Europoje. Jei taip, tada, 
manau, turėtume perduoti bylą kolegoms viršuje, jie kur kas geriau 
pasiruošę tirti finansinius nusikaltimus. 

— Pirmiausia pažvelk čia, Karlai, - Yrsa pasirausė po dokumen- 
tus. - Turim šitos ketveriukės nuotrauką. Ji gana sena, bet vis tiek 
naudinga. 

Ji padėjo nuotrauką ant stalo priešais Karlą. 

— Gerai, - tarė detektyvas, tyrinėdamas keturių stambių lyg an- 
gusų veislės galvijai tipų atvaizdus. - Gana raumeningi. Gal sumo 
imtynininkai? 

— Geriau įsižiūrėk, - paragino Asadas. - Tada suprasi, ką turim 


omenyje. 

Jis nusekė padėjėjo žvilgsnį į nuotraukos apačią. Visi keturi 
tvarkingai sėdėjo vienoje gretoje prie staltiese padengto stalo. 
Priešais kiekvieną stovėjo krištolo taurės. Visi keturi laikė rankas 
ant stalo priešais save, tarsi taip būtų paliepusi griežta motina, 
stovinti už kadro. Keturios poros stambių rankų — su žiedu ant 
kiekvienos kairės rankos mažojo piršto. Žiedai buvo beveik jaugę 
į pirštų audinius. 

Karlas pažvelgė į savo padėjėjus, du keisčiausius žmones, 
vaikštančius šiais niūriais koridoriais. Dabar jie pakylėjo bylą į 
visai kitą lygmenį. O byla iš tiesų jiems net nepriklausė. 


Tarsi keistas sapnas. 


Po valandos Karlo rūpestingai apsvarstyta užduočių paskirs- 
tymo tvarka vėl buvo sumaišyta. Paskambino viršininko pava- 
duotojas Larsas Bjornas. Vienas iš jo vyrų nuėjo į archyvą ir nu- 
girdo pokalbį tarp Asado ir tos naujos sekretorės. Kas vyksta? Ar 
jie rado dar vieną sąsają tarp tų padegimo bylų? 

Mjorkas trumpai nusakė padėtį, o pasipūtėlis egocentrikas ki- 
tame stalo gale po kas antro žodžio pritariamai mykė, taip rody- 
damas, kad klausosi. 

— Nusiųsk Hafezą al-Asadą į Riodovrę pranešti Antonsenui. 
Mes toliau tirsim padegimus, bet senomis bylomis turit pasirū- 
pinti patys, jei jau radot siūlo galą. 

Nėra ramybės nusidėjėliams. 

— Atvirai kalbant, nemanau, kad Asadas norės ten važiuoti. 

— Na, tada tau teks nuvykti pačiam, ar ne? 


Prakeiktas Larsas Bjornas. 

— Tu tikrai kalbi nerimtai, Karlai? Maustai mane? - tarp Asa- 
do šerių atsirado ir tuoj pat išnyko žavios duobutės. 

— Važiuok automobiliu ir nepamiršk greičio apribojimų, kai 
įsuksi į Roskildės kelią. Šiandien budi kelių policininkai su savo 
lazdelėm. 

— Dabar galvoju, kad tai iš tiesų labai kvaila. Arba turėtume 
paimti visas padegimo bylas, arba nė vienos, — jis pabrėžtinai 
linktelėjo. 

Karlas nieko nesakęs padavė jam automobilio raktus. 

Kai Asado gimtosios kalbos keiksmų audra nutilo kartu su jo 
žingsnių aidu ant laiptų, Karlas sudribo ant kėdės ir susimąstęs 
klausėsi kurtinamos serenados, kurią koridoriuje plėšė Yrsa. Su- 
vokė, kaip jam trūksta Rouzės nebylumo. Bet kuriuo atveju, ką, 
po velnių, ji veikia? 

Detektyvas pašoko ant kojų ir išėjo į koridorių. 

Žinoma. Ji stovėjo ten, spoksodama į laiško fotokopiją ant 
sienos. 

— Yrsa, dabar tai nebeturi prasmės. Trygvė Holras jau sakė, kas 
ten galėtų būti, jis žino geriausiai, tiesa? Ką dar iš to laiško galim 
sužinoti? Sakyčiau, ne kažin ką. Grįžk į savo kabinetą ir užsiimk 
kuo nors naudingu, kaip sutarėm. 

Ji nesiliovė dainuoti, kol Mjorkas baigė kalbėti. 

— Ateik, Karlai, - Yrsa čiupo jį už rankovės ir nusitempė į savo 
mažą, rausvą pasakų šalį. 

Pasodino detektyvą prie Rouzės rašomojo stalo, ant kurio gu- 
lėjo Trygvės pasiūlyta laiško iš butelio versijos kopija. 


— Pažiūrėk į šitą. Visi sutariam dėl kelių pirmųjų eilučių. 


ATPIRKIMAS 277 


GELBĖKIT 
Vasaro 16 1996 mus pagrabė jis mus pagavo Lautropvango 
autobusų sdotelėje Balerupe - Tas vyras 18. ugio trumpais 


plaukais 


"Tiesa? 
Karlas linktelėjo. 


— Tolau Trygvė siūlo šiuos žodžius. 
tamsiomis, bet mėlinomis akimis - Jis turi randą ant dešnio... 


— Taip, ir mes vis dar nežinom, kur yra tas randas, - įsiterpė de- 
tektyvas. — Trygvė jo nematė, o Poulas jam apie tai neužsiminė. Bet, 
pasak Trygvės, kaip tik tokį dalyką jo brolis būtų įsidėmėjęs. Galbūt 
nedideli kirų žmonių keistumai atsvėrė jo paties trūkumą. Šiaip ar 
taip, tęsk. 

Yrsa linktelėjo. 


važinėja mėlinu furgonu mama ir tėtis jį pažysta — Fredis o 
pavardė iš B - Jis grasno mus nutrenkti elektra — jis ketina 


mus nužuditi — 


— Man viskas atrodo tikėtina, - Karlas žiūrėjo į lubas, kur neti- 
kėtai atsiradusi dar viena mėsinė musė tarsi juokėsi iš jo. Detektyvas 
atidžiau patyrinėjo vabzdį. Ar ant sparno yra balta dėmelė? Taip! Ta 
pati musė, kurią jis bandė sunaikinti taisymo skysčio buteliuku. Kur, 
po velnių, ji slėpėsi ? 

— Taigi mes sutariam, kad Trygvė ten buvo, kai visa tai vyko, ir 
kad jis turėjo sąmonę, - ramiai tęsė Yrsa. — Štai šita ištrauka yra apie 


ypatingas grobiko žymes, ir jeigu ją sugretinsime su Irygvės pateiktu 

jo apibūdinimu, turėsim gana neprastą jo vaizdą. Viskas, ko mums 
dabar reikia — tai dailininko iš Švedijos nupieštas portretas. 

Ji parodė į greta esančias eilutes. 

— Dėl jų nesu visiškai tikra. Klausimas, ar čia tikrai parašyta tai, 
ką mes spėjam. Karlai, gal gali perskaityti garsiai ? 

— Perskaityti garsiai? Kam, gal pati žadą praradai? - kuo Yrsa jį 
laiko? Madsu Mikelsenu?* 

Ji žaismingai pliaukštelėjo jam per petį, paskui smarkokai gnyb- 
telėjo į ranką. 

— Nagi, Karlai. Įsijausi į tekstą. 

Jis neryžtingai papurtė galvą ir atsikrenkštė. Yrsa išprotėjusi. 


Mjorkas perskaitė. 


Jis prispaudė skudurą pirma man prie veido paskui broliui. — 
važevom beveik valanda ir dabar esame prie varndens netoli 
yra vejo turbinos čia smirda — paskubėkit ir atvažiuokit mano 
brolis yra Trygvė - 13 o aš Poulas 18 metų 

POULAS HOLTAS 


Yrsa be garso jam paplojo pirštų galais. 

— Labai gerai, Karlai. Dabar aš žinau, kad Trygvė visiškai tikras 
dėl didžiosios teksto dalies, bet ar ta dalis apie vėjo turbinas tau at- 
rodo teisinga? Kai kurie kiti žodžiai, rodos, taip pat gali būti klai- 
dingai suprasti. Kas, jei už tų taškų slypi daugiau, nei mes galėjom 
įsivaizduoti? 

— Poulas su Trygve niekada nesikalbėjo apie garsus. Jie ir nega- 
lėjo, nes buvo užklijuotomis burnomis. Bet Trygvė tikrai prisimena 


kartais girdėjęs duslų ūžesį, - atsakė detektyvas. - Be to, jis sakė, kad 


* Madsas Mikelsenas (Mads Mikkelsen) - garsus danų aktorius (vert. past.). 

Poulas puikiai sugebėdavo susieti garsus ir mechanizmus. Iš tikrųjų 
ten galėjo būti bet kas. 

Karlas prisiminė Trygvę ašarų pilnomis akimis švintančioje Šve- 
dijos aušroje antrą kartą skaitantį laišką iš butelio. 

— Laiškas padarė Trygvei milžinišką įspūdį. Jis sakė, kad brolis 
nesirūpindavo sudėti skyrybos ženklus, išskyrus kelis brūkšnius, ir 
visada rašė taip, kaip kalbėjo. Ivirtino, jog skaitydamas laišką tarsi 
girdi jį tariantį tuos žodžius. 

Detektyvas išmetė iš galvos prisiminimus. Kai Trygvė atsigaus po 
sukrėtimo, jie pasikvies vaikiną į Kopenhagą. 

Yrsa susiraukė. 

— Klausei Trygvės, ar ten siautė vėjas, kol jie buvo uždaryti toje 
valčių pašiūrėje? Ar patikrinai meteorologinės tarnybos duomenis? 

— Nori sužinoti, ar vasario viduryje buvo vėjuota? Kada gi nebu- 
vo? Bet kuriuo atveju, turbinos veikia net lengvam vėjeliui dvelkiant. 

— Vis dėlto, ar patikrinai ? 

— Patikėk šią užduotį Pasgordui. Jis yra tas, kuris tikrina vėjo tur- 
binas. Tau dabar turiu kitokio darbo. 

Ji atsisėdo ant stalo krašto. 

— Žinau, ką ketini pasakyti. Nori, kad pasikalbėčiau su žmonių, 
kurie buvo įtraukti į sektas, paramos grupėmis, tiesa? — Yrsa prisi- 
traukė rankinę ir išsiėmė pakelį traškučių. Nespėjus detektyvui atsa- 
kyti, ji išsprogdino pakelyje skylę ir ėmėsi naikinti jo turinį. 


Mjorkas negalėjo jos perprasti. 


Grįžęs į savo kabinetą Karlas patikrino meteorologinės tarnybos 
archyvą internete, bet rado tik duomenis nuo tūkstantis devyni šim- 


tai devyniasdešimt septintųjų metų. Paskambinęs į tarnybą paaiški- 

— Dar ne, bet patikrinsiu. 

— Pataupyk energiją. Pūga šėlo tris dienas iš tų penkių, kai vaikai 
buvo įkalinti. 

— Ką tu sakai. 

Tipiškas Pasgordo komentaras. 

— Pamiršk vėjo turbinas, Pasgordai. Pūtė labai stiprus vėjas. 

— O kaip kitos dvi dienos? 

— Trygvė sakė, kad gaudesį girdėjo visą laiką. Gal kiek tylesnį pa- 
skutines tris dienas. Tai galima paaiškinti. Jį užgožė pūga. 

— Galbūt. 

— Tiesiog pamaniau, kad turėtum žinoti. 

Karlas tyliai sukikeno. Pasgordas tikriausiai pyksta ant savęs. 

— Tau reikės ieškoti kito triukšmo šaltinio, ne vėjo turbinų, - tęsė 
jis. - Bet vis tiek kažkokio gaudesio. O kaip tas žuvies žvynas? Nieko 
neišsiaiškinai ? 

— Ne taip greitai. Jis mikroskopinės biologijos skyriuje. Vandens 
biologijos poskyryje. 

— Mikroskopinės? 

— Taip, ar kaip ten jis vadinasi. Jau išsiaiškinau, kad žvynas upėta- 
kio. Klausimas, ar jūros upėtakis, ar ordo. 

— Argi jie nėra visiškai skirtingi ? 

— Matyt, ne. Atrodo, fjordų upėtakis yra tiesiog jūros upėtakis, 
kuris tingi plaukti toliau, todėl lieka toje pačioje vietoje. 

Karlas supyko. Yrsa, Asadas, Rouzė, o dabar Pasgordas. 

— Dar vienas dalykas, Pasgordai. Paskambink Trygvei Holtui ir 
paklausk, koks buvo oras, kai jie kalėjo valčių pašiūrėje. 

Vos tik jis padėjo ragelį, telefonas suskambo. 

— Antonsenas, - tarė balsas. Vien dėl tono Karlas sunerimo. 

— Tavo Asadas ir Samiras Ghazi čia daužo vienas kitam snukius. 
Jei nebūtume policininkai, būtų tekę juos kviesti. Greit varyk čia ir 


pasiimk savo chuliganėlį. 

no, koks reikalas, ir uždavė keletą klausimų - jo nuomone, atliko 
paprastą apklausą ir tikėjosi sulaukti tokių pat paprastų atsakymų. 

— Gal galite pasakyti, koks buvo oras kelias dienas nuo tūkstantis 
devyni šimtai devyniasdešimt šeštųjų vasario šešioliktos ? 

— Vasario aštuonioliktą šėlo smarki pūga, trims keturioms die- 
noms praktiškai paralyžiavusi gyvenimą šalyje. Net siena su Vokie- 
tija buvo uždaryta. Toks buvo prastas oras, - atsakė moteris kitame 
laido gale. 

— Tikrai? Ar šiaurinėje Zelandijoje irgi ? 

— Visoje šalyje, bet ypač pustė pietuose. Šiaurėje keliai buvo pra- 
važiuojami daugelyje vietovių. 

— Kodėl, po velnių, jie iki šiol nepaklausė apie orą? 

— Taigi buvo vėjuota? 

— Sakyčiau, taip. 

— O kaip vėjo turbinos tokiame vėjyje? 

Moteris akimirką pacylėjo. 

— Klausiat, ar vėjas joms veikti nebuvo per stiprus? 

— Ee, manau, taip. Ar turbinos išjungiamos pučiant tokiam vėjui? 

— Manau, kad tikrai taip, nors aš nesu šitų dalykų ekspertė. Taip, 
tuo metu jos buvo išjungtos, kitaip būtų sulaužytos. 

Dėkodamas Karlas laisvąja ranka iškratė iš pakelio cigaretę. Tai 
ką, po galais, vaikai girdėjo, jei vėjo turbinos buvo išjungtos? Žino- 
ma, triukšmą kėlė ir pūga. Jie sėdėjo sušalę valčių pašiūrėje, nieko 
nematė, todėl tikrai tikėtina, kad girdėjo tik vėją. Galėjo visai neži- 
noti, jog lauke sninga. 

Detektyvas susirado Pasgordo mobiliojo telefono numerį ir jam 
paskambino. 

— Taip, - atsiliepė tas. Net vienintelis skiemuo nuskambėjo ne- 
maloniai. Kai kurie žmonės yra tokie. 

— Čia Karlas Mjorkas. Ar patikrinai, koks oras buvo tomis dieno- 


mis, kai grobikas laikė vaikus uždarytus? 

Kai Izabelei Jonson reikėdavo apibūdinti savo auklėjimą, ji visa- 
da sakydavo, kad užaugo Tipperware indų šalyje. Ją augino du su- 
pratingi tėvai geltonų plytų name, o garaže stovėjo Vo/vo automo- 
bilis. Eiliniai žmonės su paprastu išsilavinimu ir tokiomis pat, kaip 
konservatyvios daugumos, pažiūromis. Vaikystė buvo tvarkinga, 
sterili lyg vakuuminėje pakuotėje. Niekas nesiremdavo alkūnėmis į 
stalą, o pažaidę bridžą, kortas padėdavo į komodą. Geros manieros 
prie stalo ir mandagūs rankos paspaudimai. Izabelė baigė mokslus. 
Jos brolis net užsispyrė atlikti karinę tarnybą, nors ir buvo nuo jos 
atleistas. 

"Tačiau ji išbarstė šiuos giliai įsišaknijusius standartus į visas ke- 
turias puses, puolusi į sukto vyro glėbį. Arba, šiuo atveju, kai šiek 
tiek viršydama nustatytą maksimalų greitį apdaužytu du tūkstančiai 
antrųjų metų Fo74 Mondeo kartu su Rachele lėkė tryliktuoju keliu ir 
įsuko į E45 magistralę. 

Palydovinė navigacijos sistema rodė, kad apytikslis atvykimo lai- 
kas bus septyniolika trisdešimt, bet Jonson lengvai atvažiuos anks- 


čiau. 

— "Turiu pasiūlymą, - tarė ji Rachelei, sugniaužusiai rankoje tele- 
foną. - Ar pažadat nenusiminti ? 

— Pasistengsiu, - nuskambėjo tylus atsakymas. 

— Jeigu nerasim jo ar vaikų šiuo adresu Fersleve, tada, manau, tu- 
rėsim daryti, kaip jis liepia. 

— Žinau, mes apie tai jau kalbėjom. 

— Jei norim laimėti daugiau laiko. 

— Ką turite omenyje? 

Izabelė nekreipė dėmesio į kitų vairuotojų rodomus didžiuosius 
pirštus, nemažindama greičio lėkė magistrale ir mirksėdama auto- 
mobilio šviesomis šalino kliūtis priekyje. 

— "Tai, ką turiu omenyje... tik nesijaudinkit, Rachele. Turiu ome- 
nyje, kad mes iš tikrųjų nežinom, ar vaikai bus saugūs, net jei jam 
sumokėsim. Ar suprantat? 

— Manau, jie bus saugūs, - moteris pabrėžtinai ištarė kiekvieną 
žodį. - Jeigu atiduosim pinigus, jis paleis vaikus. Mes jau per daug 
apie jį žinom, kad dar labiau rizikuotų. 

— Liaukitės, Rachele. Štai ką aš manau. Jeigu sumokėsit išpirką 
ir susigrąžinsite vaikus, kas po to jus sulaikys, kad nesikreiptumėte į 
policiją? Ar suprantat, ką bandau pasakyti? 

— Esu įsitikinusi, kad jis išvyks iš šalies, kai tik gaus pinigus. Jam 
nerūpės, ką mes paskui darysim. 

— Taip manot? Jis nekvailas. Abi tai žinom. Pabėgimas nėra lais- 
vės garantija. Daugumą tokių sugauna. 

— O kokia alternatyva? — Rachelė neramiai pasimuistė sėdynė- 
jc. - Prašau, važiuokit lėčiau. Jei sustabdys policija, iš jūsų atims vai- 
ruotojo pažymėjimą. 

— Tokiu atveju vairuoti teks jums. Manau, išlaikėt vairavimo eg- 
saminą? 


— Taip. 

— Na, tada viskas gerai, — atsakė Izabelė ir prašvilpė pro išgražin- 
tą BMV, pilną jaunuolių, dėvinčių beisbolo kepures atgal atsuktais 
snapeliais. 

— Nėra laiko, — tęsė ji. - Dar noriu pasakyti, kad nežinom, ką 
grobikas ketina daryti gavęs pinigus, ir niekaip nesužinosim, kaip 
elgsis, jei išpirka nebus sumokėta. Štai kodėl turim būti per žingsnį 
priekyje. Privalom perimti iniciatyvą. Ar suprantat? 

Rachelė taip energingai papurtė galvą, kad Jonson pastebėjo jos 
reakciją net įsmeigusi akis į kelią. 

— Ne, aš visai nieko nesuprantu. 

Izabelė sudrėkino lūpas. Jeigu visa tai pakryps bloga linkme, kal- 
ta bus ji. Kita vertus, moteris juto, kad tai, ką dabar pasakė, buvo 
teisinga ir tikrai būtina. 

— Jei paaiškės, jog tas išpera iš tiesų turi namą ten, kur mes va- 
žiuojam, tai reiškia, kad priartėjome prie jo daug labiau nei jis ga- 
lėtų tikėtis net baisiausiame košmare. Jis laužys savo psichopatinę 
galvą, bandydamas išsiaiškinti, kur suklydo. Todėl ims abejoti, ką, 
po galais, ketinat daryti toliau, tiesa? Taps pažeidžiamas, o būtent to 
mums ir reikia. 

Jos aplenkė penkiolika automobilių, kol Rachelė atsakė. 

— Pakalbėsim apie tai vėliau. Man reikia valandėlės ramybės. 

Joms važiuojant tiltu per Mažojo Belto sąsiaurį Izabelė pažvelgė į 
savo bendrakelionę. Iš Rachelės lūpų neišsprūdo joks garsas, bet ati- 
džiau įsižiūrėjus galima buvo pastebėti, kad jos juda. Ji sėdėjo užsi- 
merkusi ir taip gniaužė mobilųjį telefoną, kad net krumpliai pabalo. 

— Jūs tikrai tikite Dievą, tiesa? 

Prabėgo akimirka, kol moteris baigė maldą ir atsimerkė. 

— Taip. Tikiu Dievo Motiną, tikiu, kad ji sergsti tokią nelaimin- 
gą moterį kaip aš. Štai kodėl jai meldžiuosi, ji mane išgirs, esu tuo 


įsitikinusi. 

Jonson susiraukė, bet linktelėjo galva ir nieko nepasakė. 


Būtų buvę žiauru neigti jos tikėjimą. 


Ferslevas dunksojo apsuptas dirbamų laukų marginio netoli Isefjor- 
do. Kaimiška idilė, kuri taip skiriasi nuo jų ieškomo siaubo, paslėpto 
kaimo pakraštyje. 

Izabelė pajuto, kad širdis ėmė tankiau plakti, artėjant prie kelionės 
tikslo. Privažiavusios arčiau jos suvokė, kad nuo kelio nematyti namo — 
jį slėpė medžiai. Rachelė paėmė Izabelę už rankos ir paprašė sustoti 
šalikelėje. 

Ji buvo išbalusi kaip drobė ir vis trynė skruostus tarsi bandydama 
paskatinti kraujo apytaką. Kakta buvo drėgna nuo prakaito, o lūpos 
tvirtai suspaustos. 

— Sustokit čia, - tarė moteris, kai jos priartėjo prie apsauginės me- 
džių juostos. Ji išsvirduliavo iš automobilio ir suklupo ant kelių šali- 
kelėje. Akivaizdžiai jautėsi prastai, gokčiodama vėmė, kol galų gale 
skrandis ištuštėjo. 

— Kaip jūs? — paklausė Jonson. Pro šalį prašvilpė didžiulis merse- 
desas. 

Kvailas klausimas. Moteris vemia, bet etiketas reikalauja paklausti, 
kaip ji jaučiasi. 

— Dabar man geriau, - Rachelė atsisėdo į keleivio sėdynę, atsilošė ir 
atgalia ranka nusivalė lūpas. - Ką dabar darysim? 

— Važiuosim prie namo. Tas niekšas galvoja, kad mano brolis poli- 
cininkas viską apie jį žino. Jeigu jis ten yra, paleis vaikus, kai tik mane 
pamatys. Nedrįs nieko imtis. Viskas, apie ką galės galvoti, tai kaip pa- 
sprukti. 

- Turėtume palikti automobilį čia, kad neužtvertume jam kelio ir 
nepriverstume jaustis įkliuvusiu. Kitaip jis gali padaryti ką nors bai- 

— Ne, aš manau, kaip tik taip ir turėtume padaryti: užtverti kelią 
automobiliu. Tada jo vienintelis takas bus bėgti per laukus. Jei suge- 
bės pasprukti automobiliu, yra pavojus, kad pasiims ir vaikus. 

Rachelė atrodė taip, tarsi vėl tuoj ims vemti. Ji du kartus greitai 
nurijo seiles ir aprimo. 

— Žinau, Rachele. Jūs prie tokių dalykų nepratusi. Tiesą sakant, 
aš irgi ne. Pati ne per geriausiai jaučiuosi. Bet mes jau čia, ir tai pa- 
darysim. 

Rachelė pažvelgė į ją. Akys buvo pilnos ašarų, bet Izabelė neišvy- 
do emocijų. 

— Gyvenime patyriau daugiau, nei galėtumėt įsivaizduoti, — at- 
sakė ji stebėtinai šaižiu balsu. — Bijau, bet ne dėl savęs. Negalim su- 


klysti. 

Izabelė pastatė automobilį skersai kelio, kuris vedė link namo, o 
paskui abi sustojo kieme, medžių šešėlyje, ir laukė, kas įvyks. 

Ant stogo burkavo balandžiai, aukštoje žolėje aplink namą šna- 
rėjo lengvas vėjelis. Be šių garsų, jos išgirdo tik savo pačių alsavimą. 

Namo langai buvo tamsūs. Gal jie tiesiog nešvarūs, o gal užuolai- 
dos užtrauktos. Sunku pasakyti. Surūdiję sodo įrankiai, nudilę nuo 
ilgo naudojimo, atremti į sieną, o nuo medienos visur lupasi dažai. 
Namas atrodo apleistas, negyvenamas. Šito jos nesitikėjo. 

— Einam, - paragino Izabelė ir nužingsniavo prie pagrindinių 
durų. Ji stipriai ir greitai pabeldė. Paskui paėjo į šalį ir krumpliais 
pabeldė į verandos langą. Niekas neatsiliepė. 

- Šventoji Dievo Motina, jeigu jie būtų viduje, bandytų atsiliep- 
ti, — tarė Rachelė, staiga pakirdusi iš transo. Ji pagriebė kauptuką 
nulūžusiu kotu, gulėjusį ant akmenų prie pamato, ir ryžtingai trenkė 


juo į stiklą. 

Izabelė suvokė, kad praktiškumas yra svarbi tos moters kasdienio 
gyvenimo dalis. Rachelė užsimetė kauptuką ant peties ir atidarė lan- 
gą. Visa moters išvaizda rodė, kad ji pasiruošusi panaudoti kauptuką 
prieš grobiką, jei tas bus viduje su vaikais. Ji parodys, kad jam derėtų 
tikrai labai gerai pagalvoti prieš žengiant kitą žingsnį. 

Izabelė sekė Rachelei iš paskos, kai jos vaikščiojo po namą. Be 
keturių penkių dujų balionų, išrikiuotų koridoriuje, ir kelių baldų, 
kurie atrodė tarsi specialiai sustatyti prie plyšių tarp užuolaidų, kad 
vieta atrodytų gyvenama, ten daugiau nieko nebuvo. Jokių laikraš- 
čių, jokių lankstinukų, nei lėkščių, nei kitų indų, nei patalynės, nei 
tuščių pakuočių. Nebuvo net tualetinio popieriaus. 

Niekas čia negyveno ir neketino gyventi. 

Jos surado į antrą aukštą vedančius laiptus ir jais atsargiai užlipo 
į viršų. 

Viršuje sienos, išmuštos sauso tinko plokštėmis, išklijuotos įvai- 
rių raštų ir spalvų tapetais, išdavė nevykusį stilių mišinį ir akivaizdų 
skurdą. Plonytės pertvaros dalijo erdvę į tris kambarius, ten moterys 
rado vienintelę žalią spintą praviromis durimis. 

Izabelė atitraukė užuolaidas; kambarį nušvietė švelnūs popiečio 
saulės spinduliai. Ji pažvelgė į spintą ir aiktelėjo. 

Tas niekšas čia lankėsi. Moteris atpažino drabužius ant pakabų, 
kuriuos jis vilkėjo gyvendamas pas ją. Zomšinis švarkas, pilki džin- 
sai, marškiniai iš Esprit ir Morgan. Tikrai čia ne tokie drabužiai, ko- 
kius tikėtumeisi išvysti tokioje vietoje. 

Rachelė aiktelėjo, o Izabelė suprato kodėl. Vien jo odekolono 
kvapo užteko tam, kad pajustum pasidygėjimą. 

Jonson paėmė vienus marškinius ir greitai apžiūrėjo. 

— Neplauti, taigi dabar turim jo DNR, - parodė plauką ant apy- 
kaklės, ne tokio ilgio ir spalvos, kad būtų jos pačios. - Einam, kai ką 
iš jo drabužių paimsim, - tęsė ji. - Nors mažai tikėtina, bet gal ką 


nors rasim kišenėje. 

Jos surinko drabužius, o Jonson žvilgtelėjo į kitą kiemo galą, kur 
stovėjo daržinė. Anksčiau ji nepastebėjo padangų žymių ant žvyro, 
bet čia jos buvo gerai matomos. Dvi vėžės, įspaustos priešais daržinę, 
atrodė visai naujos. 

Ji užtraukė užuolaidas. 

Moterys paliko stiklo šukes verandoje, uždarė paskui save duris 
ir apsižvalgė, bet nieko nemalonaus nepastebėjo nei sode, nei lau- 
kuose, nei tarp medžių. Tada jų dėmesį patraukė spyna, kabanti ant 
daržinės durų. 

Izabelė mostelėjo į kauptuką, kurį Rachelė vis dar nešiojosi užsi- 
metusi ant peties; ji linktelėjo. Prireikė mažiau nei penkių sekundžių 
spynai numušti. 

Atidariusios duris abi aiktelėjo. 

Daržinėje priešais jas stovėjo furgonas. Šviesiai mėlynas furgonas 
Peugeot Partner. 

Rachelė, stovėdama šalia Izabelės, ėmė tyliai melstis. 

— O prašau, tegu nebus mano vaikai nužudyti furgone. Prašau, 
Dievo Motina. Tegu nebus jie nužudyti, prašau... 

Jos pagalbininkė neabejojo. Plėšrūnas paspruko su grobiu. Ji su- 
griebė rankeną ir atidarė galines duris. Tas niekšas net nesivargino 
užrakinti furgoną, taip tvirtai tikėjo, kad čia yra saugus. 

Jonson uždėjo ranką ant variklio gaubto. Gaubtas vis dar buvo 
šiltas. Iš tikrųjų labai šiltas. 

"Tada ji išėjo į kiemą ir pro medžius pažvelgė į kelią, kuriuo va- 
žiuojant Rachelė sublogavo. Arba tas išpera nuvažiavo tuo keliu, 
arba link fjordo. Bet kuriuo atveju negalėjo toli nuvažiuoti. 

Bet jos pavėlavo. 

Rachelė ėmė drebėti. Emocinė sumaištis, užgniaužta kelionės 
metu, žodžiais neišreiškiamas sielvartas ir skausmas, pakeitęs jos vei- 


do išraišką bei laikyseną, dabar prasiveržė vieninteliu riksmu, kuris 

nubaidė nuo stogo balandžius, ir šie greitai plakdami sparnais nu- 
skrido ieškoti prieglobsčio tarp medžių. Kai riksmas nutilo, jai var- 
vėjo nosis, o lūpų kampučiuose bolavo seilės. Moteris suvokė, kad 
vienintelis šiaudas, kurio jos laikėsi, lūžo. 

Grobiko čia nebuvo. Vaikai dingo. Nepaisant visų maldų. 

Izabelė lėtai palingavo galva. Tai buvo baisu. 

— Rachele, atsiprašau, kad turiu tai pasakyti, bet, man rodos, ma- 
čiau jo automobilį, važiuojantį pro šalį, kai jus supykino, - neryž- 
tingai prabilo ji. — Mersedesas. Juodas mersedesas. Tokių yra tūks- 
tančiai. 

Valandėlę jos stovėjo tylėdamos blėstančioje dangaus šviesoje. 

Kas dabar? 

— Neturėtumėt mokėti, - galų gale ištarė Izabelė. - Neturėtumėt 
leisti jam diktuoti, kas bus toliau. Reikia laimėti laiko. 

Moteris pervėrė savo pagalbininkę tokiu žvilgsniu, tarsi ta ką tik 
būtų ją išdavusi ir spjovusi ant visko, kuo ji tikėjo ir ką gynė. 

— Laimėti laiko? Nesuprantu, apie ką kalbat, ir nesu tikra, kad 
noriu žinoti. 

Rachelė pažvelgė į laikrodį. Abi galvojo tą patį. 

Netrukus Jozuė su pilnu portfeliu pinigų lips į Viborgo traukinį, 
tada, kiek ji suprato, viskas baigsis. Išpirka bus pristatyta, o vaikai 
paleisti. Milijonas kronų — tai daugybė pinigų, bet jie įstengs susi- 
tvarkyti. Izabelei neleis kaišioti pagalių į ratus. Visa moters išvaizda 
tai aiškiai rodė. 

Jonson atsiduso. 

— Klausykit, Rachele, mums abiem teko nelaimė sutikti tą vyrą 
ir jis yra pats baisiausias iš visų mūsų sutiktų individų. Pagalvokit, 
kaip tas apsimetėlis mus apgaudinėjo. Viskas, ką sakė ir darė, buvo 
melas, — ji paėmė Rachelę už rankų. - Jūsų tikėjimas ir mano naivus 


susižavėjimas tapo jo įrankiais. Niekšas apgavo mus, kai buvome la- 

biausiai pažeidžiamos. Manipuliavo mūsų jausmais, o mes juo pasi- 
tikėjom. Suprantat? Mes juo pasitikėjom, o jis mums melavo, tiesa? 
Negalit to neigti. Ar suprantat, ką noriu pasakyti ? 

Žinoma, ji suprato. Nebuvo kvaila. Bet dabar jai mažiausiai rei- 
kėjo palūžti ar atsiduoti aklam tikėjimui. Izabelė tai suprato. Todėl 
Rachelė turėjo prasiskverbti į savo sielos gelmes, į visų nuojautų 
vietą. Jai reikėjo mąstyti laisvai ir pradėti baisią suvokimo kelionę. 
Jonson ją užjautė. 

Kai moteris vėl atsimerkė, buvo aišku, kad ji suvokia esanti arti 
išprotėjimo. Jos vaikai gal jau nebegyvi. Štai kaip yra. 

"Tada Rachelė giliai įkvėpė ir spustelėjo Izabelei ranką. Ji buvo 
pasiruošusi. 

— Kaip manot, ką turėtume daryti? 

— Toliau vaidinsim spektaklį. Kai tik pamatysim tą stroboskopą, 
išmesim krepšį iš traukinio, kaip nurodyta, tik be pinigų. Kai jis jį 
paims ir atidarys, pamatys daiktus iš namo - įrodymą, kad mes jį 
susekėm. 

Jonson pasilenkė, paėmė spyną ir stipriai suspaudė. 

— Įdėsim keletą jo drabužių, taip pat raštelį. Parašysim, kad se- 
kam ir žinom, kur jis slepiasi, kokiu vardu prisidengia. Pranešim, jog 
stebim jo slėptuvę, artėjam prie jo ir tik laiko klausimas, kada už- 
klupsim. Jis gaus pinigus, bet turės rasti būdą, kaip mums garantuo- 
ti, kad susigrąžinsime vaikus. Kol to nepadarys, nieko nemokėsim. 
Mums reikia paspausti tą niekšą, kitaip jis diktuos savo sąlygas. 

Ji nudelbė akis. 

— Izabele, mes esame šiaurinėje Zelandijoje, argi to nesuvokiat? 
Neįsėsim į traukinį, važiuojantį iš Viborgo. Nepamatysim strobos- 
kopo tarp Odensės ir Roskildės, - Rachelė pažvelgė į jai į akis ir iš- 
rėkė nusivylimą į veidą: - Kaip mes numesim jam krepšį? KAIP? 


Jonson vėl paėmė ją už rankos. Ranka buvo šalta kaip ledas. 

— Rachele, - ramiai prabilo ji, - mes ten nuvyksim. Dabar važiuo- 
sim į Odensę ir perone susitiksim su Jozue. Turim daugybę laiko. 

Tą akimirką jos veide Izabelė išvydo kai ką, ko anksčiau nepaste- 
bėjo. Stovėdama priešais ją matė ne moterį, praradusią savo vaikus, 
ar ūkininkę iš Dolerupo kalvų. Staiga joje nebeliko nieko kaimietiš- 
ko ar motiniško. Rachelė buvo visai kita asmenybė. Ta, kurią ji dar 
tik pažins. 

— Ar pagalvojot, kodėl jis nori, kad persėstume į kitą traukinį 
Odensėje? Yra daugybė kitų galimybių, tiesa? Manau, todėl, kad 
mus stebi. Kas nors bus Viborgo stotyje, o paskui Odensėje, - tada 
ji nusigręžė, atrodė paskendusi savo mintyse. Galėjo klausti, bet ne- 
įstengė rasti atsakymų. 

Izabelė akimirką mąstė. 

— Ne, aš taip nemanau. Grobikas tiesiog nori jus paerzinti. Esu 
tikra, kad veikia vienas. 

— Kaip galite būti tikra? - nežiūrėdama į ją paklausė Rachelė. 

— Nes jis toks yra. Pamišęs dėl kontrolės. Jam reikia tiksliai žino- 
ti, kas ir kada vyksta. Taip pat linkęs viską apskaičiuoti. Jis įžengė į 
vietinį barą, iš karto išsirinko mane kaip auką ir vos po kelių valandų 
sukėlė man tobulai apskaičiuotus orgazmus. Galėdavo paruošti pus- 
ryčius ir pasakyti tokių dalykų, kurie visą dieną likdavo atmintyje. 
Viskas, ką tas apsimetėlis darė, buvo plano dalis, o vaidino virtuoziš- 
kai. Toks nesugebėtų dirbti su kuo nors, beje, išpirka būtų per maža, 
jei tektų dalytis su bendrininkais. Jis ne iš tų, kurie dalijasi. 

— Kas, jei jūs klystat? 

— Jei klystu? Ar tai svarbu? Šiąnakt mes keliam ultimatumą, ne 
jis. Šitie daiktai išpirkos krepšyje įrodo, kad mes buvom jo slėptuvėje. 

Izabelė apžvelgė apšiurusį ūkį. Kas šitas klastingas subjektas? Ko- 
dėl jis tai daro? Normaliame gyvenime su jo gražia išvaizda, intelek- 


tu ir gebėjimu manipuliuoti kitais tik dangus būtų riba. 

Sunku suvokti. 

— Judėkim, - paragino Jonson. - Važiuodama galėsite paskam- 
binti vyrui ir nušviesti padėtį. O paskui padiktuosim jam, ką rašyti 
raštelyje. 

Rachelė papurtė galvą. 

— Nežinau. Man baisu. Noriu pasakyti, kad iš dalies jums prita- 
riu, bet ar mes ne per daug spaudžiam grobiką? Negi jis viską mes 
ir pabėgs? — dabar jos lūpos virpėjo. - O kaip mano vaikai, jei jis 
pabėgs? Ar jie nenukentės? Gal jis juos nuskriaus, padarys ką nors 
baisaus? Žinot apie tuos dalykus, - ji apsipylė ašaromis. — Jeigu jis tai 


padarys, ką mes tada darysim, Izabele? Ką tada darysim? 


28 


— Asadai, kas, po velnių, atsitiko Riodovrėje? Anksčiau niekada 
negirdėjau tokio Antonseno balso. 

Arabas nesmagiai pasimuistė kėdėje. 

— Nieko, dėl ko reikėtų jaudintis. Tai buvo nesusipratimas, štai 
ir viskas. 

Nesusipratimas? Macyt, ir prancūzų revoliucija prasidėjo per ne- 
susipratimą. 

— Tokiu atveju paaiškink, kaip vadinamasis nesusipratimas prive- 
dė prie to, kad du suaugę vyrai ėmė raičiotis ant grindų danų polici- 
jos nuovadoje ir kulti vienas kitą, dantis skaičiuodami. 

— Dantis skaičiuodami? 

— Taip, dantis skaičiuodami. Tai frazeologizmas. Dėl Dievo mei- 
lės, Asadai, puikiai supranti, kad turėjo būti priežastis užsipulti Sa- 
imirą Ghazi. Laikas iškloti visą tiesą. Noriu, kad sąžiningai paaiškin- 
tum. Iš kur jūs vienas kitą pažįstat? 

— Iš tikrųjų mes visai vienas kito nepažįstam. 

— Najau, Asadai, nekalbėk nesąmonių. Žmonės nepuola be jo- 


kios priežasties mušti nepažįstamųjų. Jeigu tai susiję su šeimos su- 

sijungimu, priverstine santuoka ar kažkieno sumauta garbe, noriu 
žinoti. Tučtuojau! Mums reikia kalbėtis atvirai, kitaip negalėsiu 
tavęs laikyti šiame darbe, ar supranti? Prisimink, policininkas yra 
Samiras, ne tu. 

Arabas atsigręžė į Karlą su nuoskauda akyse. 

— Galiu išeiti tuoj pat, jei to nori. 

— Dėl tavęs tikiuosi, kad mano ilgalaikės draugystės su Antonse- 
nu pakaks ir jis nenuspręs už mane, - detektyvas pasilenkė per sta- 
lą. - Klausyk, Asadai, kai ko nors klausiu, tikiuosi atsakymo. O jei 
neatsakai, tai reiškia, kad kažkas negerai. Gal yra kas pakankamai 
rimto, dėl ko kiltų kliūčių ir tavo gyvenimui šioje šalyje, ne tik pra- 
rastum savo velniškai fantastišką darbą. 

— Tada galbūt imsi mane persekioti, — padėjėjas, švelniai tariant, 
įsižeidė. 

— Ar anksčiau judu su Samiru kivirčijotės? Pavyzdžiui, Sirijoje? 

— Ne, ne Sirijoje. Samiras iš Irako. 

— Pripažįsti, kad tarp jūsų tvyro pagieža, bet jūs vis tiek nepažįs- 
tami? 

— Taip, Karlai. Prašau, nebeklausinėk manęs daugiau apie tai. 

— Pagalvosiu. O jeigu nenori, kad paprašyčiau Samiro Ghazi 
parašyti raportą apie jūsų muštynes, turėsi man pasakyti įtikinamą 
priežastį ir mane apraminti. Be to, nuo šiol, žinoma, laikysies ato- 
kiau nuo Samiro, supratai ? 

Asadas kurį laiką sėdėjo, žiūrėdamas priešais save, paskui linkte- 
lėjo. 

— Mane kaltina dėl vieno Samiro giminaičio mirties. Patikėk, 
Karlai, aš niekada neturėjau tokio ketinimo. Tiesa ta, kad net neži- 
nojau. 

Detektyvas akimirkai užsimerkė. 


— Ar padarei kokį nusikaltimą šioje šalyje? 

- Prisiekiu, ne. 

— Prisieki man, Asadai. Tu prisieki man. 

— "Taip, būtent. 

— Taigi viskas įvyko praeityje? 

— Taip. 

Mjorkas linktelėjo. Gal padėjėjas atsivers kitą kartą. 

— Jūs abu pažvelkit į šitą, - Yrsa nepasibeldusi įsiveržė pro duris. 
Bent kartą ji buvo rimtai nusiteikusi, o ištiestoje rankoje laikė popie- 
riaus lapą. — Čia faksimilė iš Švedijos policijos Ronebyje. Atsiuntė 
prieš porą minučių. Štai kaip atrodė nusikaltėlis. 

Ji padėjo popieriaus lapą ant stalo. Ten buvo ne fotorobotas, su- 
darytas kompiuteriu, o tikras portretas. Tikslus piešinys su šešėliais ir 
visais kitais niuansais, be to, spalvotas. Vyro veidas, iš pirmo žvilgsnio 
malonus, bet pažvelgus atidžiau - su daugybe nedarnių bruožų. 

— Jis atrodo visai kaip mano pusbrolis, —- sausai pakomentavo 
Yrsa. - Kiaulių augintojas iš Randerso. 

— Neįsivaizdavau, kad jis būtent taip atrodys, - įsiterpė Asadas. 

Karlas taip pat neįsivaizdavo. Trumpos žandenos, juodi tvarkingai 
pakirpti ūsai. Plaukai truputį šviesesni, su tiesiu sklastymu. Vešlūs, be- 
vcik susieinantys antakiai. Niekuo neišsiskiriančios, putnokos lūpos. 

— Reikia turėti galvoje, kad šitas piešinys galbūt neatspindi jo ti- 
krosios išvaizdos. Prisiminkit, kad Trygvei tuo metu buvo tik tryli- 
ka, o nuo tų įvykių praėjo tiek pat metų. Mūsų įtariamasis bet kuriuo 
atveju dabar tikriausiai atrodo kitaip. Kaip jūs manot, kokio amžiaus 
jis Čia pavaizduotas? 

Jie jau ketino atsakyti, bet Karlas juos sustabdė. 

— Gerai įsižiūrėkit. Dėl ūsų jis gali atrodyti vyresnis, nei buvo iš 
tiesų. Parašykit štai čia, ką manot. 

Detektyvas išplėšė iš užrašų knygelės porą lapų ir padavė dviem 


savo padėjėjams. 

— Tik pagalvok, jis yra tas, kuris nužudė Poulą, - susimąstė sekre- 
torė. - Tarsi būtų nužudęs pažįstamą žmogų. 

Mjorkas užrašė savo spėjimą ir paėmė lapus iš Asado bei Yrsos. 

Du žmonės užrašė dvidešimt septynerius metus. Vienas - trisde- 
šimt dvejus. 

— Mudu su Yrsa nutarėm, kad jam dvidešimt septyneri. Asadai, 
kodėl manai, kad jis vyresnis? 

— Štai kodėl, — jis parodė pirštu įstrižą liniją, einančią nuo deši- 
niojo antakio. — Šita raukšlė ne nuo šypsenos. 

Arabas palietė savo veidą, paskui nusišypsojo ir parodė spindu- 
liuojančių akių kampučius. 

— Pažvelkit į šitas raukšleles. Jos driekiasi link skruosto. O dabar 
žiūrėkit. 

Jis patempė žemyn lūpų kampučius. Dabar Asadas atrodė taip, 
kaip prieš kelias minutes, kai Karlas davė jam pylos. 

— Ar čia yra raukšlelė? — padėjėjas parodė į kamputį prie antakio. 

— Gal, bet sunku pasakyti, - tarė Yrsa, paskui pati pamėgdžiojo tą 
pačią išraišką ir pabandė piršto galiuku užčiuopti raukšlę. 

— Taip yra todėl, kad aš esu laimingas. Žudikas nelaimingas. Su 
tokia raukšle žmogus gimsta arba ji atsiranda, kai jis jaučiasi nelai- 
mingas. Jeigu atsiranda, tai tik po gana ilgo laiko. Mano motina ne- 
buvo labai laiminga, bet jai raukšlė įsirėžė tik sulaukus penkiasde- 
šimties. 

— Galbūt tu teisus, Asadai. O gal ir ne, - tarė Karlas. - Faktas, 
kad mūsų visų trijų spėjimai maždaug vienodi, taip pat sutampa su 
Trygvės įvertinimu. Taigi, jei jis vis dar gyvas, jam dabar maždaug 
keturiasdešimt ar keturiasdešimt penkeri. 

— Gal galėtume nuskaityti šį piešinį į mūsų sistemą ir pridėti tam 
niekšui kelerius metus? — pasiteiravo Yrsa. - Kompiuteriai tai pada- 


ro, ar ne? 

- Žinoma, bet viskas gali baigtis tuo, kad gausim kažką dar neaiš- 
kesnio nei originalas. Manau, reikėtų laikytis to, ką turim. Padoriai 
atrodantis tipas, patrauklesnis už vidutinį ir gana vyriškas. Šiaip gana 
santūri išvaizda, šiek tiek konservatyvi, tarsi biuro darbuotojo. 

— Sakyčiau, jis labiau panėšėja į kareivį ar policininką, - pridūrė 
Yrsa. 

Detektyvas linktelėjo. Tas vyras gali būti bet kas. Taip paprastai 
būna. 

Jis pažvelgė į lubas. Ta bjaurybė vėl skraido. Gal jam vertėtų vals- 
tybės lėšomis įsigyti musių nuodų? Tikriausiai valdžiai labiau patik- 
tų, jei jis naudotų purškalą, užuot šaudęs į tą prakeiktą padarą. 

Jis prisivertė grįžti prie svarstomo klausimo ir pažvelgė į Yrsą. 

— Padaryk šito atvaizdo fotokopijų ir pasirūpink jas išsiųsti į visas 
apygardas. Ar žinai, kaip tai daryti? 

Ji gūžtelėjo pečiais. 

— Beje, prieš išsiųsdama parodysi man formuluotę. 

— Kokią formuluotę? 

Mjorkas atsiduso. Daugeliu atžvilgių ji nuostabi, bet Rouzei nie- 
kada neprilygs. 

— Yrsa, reikia parašyti bylos apibūdinimą. Ką nors panašaus į tai: 
Mes įtariame $į asmenį žmogžudyste ir norėtume sužinoti, ar yra žinių 


upie taip atrodantį žmogų, jau patekusį policijos akiratin. 


cr=—— 


- Karlai, kur mus tai nuves? Koks ryšys? Ar yra kokių minčių? — 
|.arsas Bjornas susiraukė ir keturių brolių Jankovičių nuotrauką per 
salą pastūmė Žmogžudysčių skyriaus viršininkui. 

- Pasakysiu, kur tai mus nuves. Norint toliau tirti padegimo by- 


lis, kriminalinėje kartotekoje reikia ieškoti serbų, turinčių lygiai to- 

kius pat žiedus kaip šitie keturi storuliai. Gal rastumėt atitikmenų 
net Danijos archyvuose, bet jumis dėtas aš nedelsdamas susisiekčiau 
su Belgrado policija. 

— Tai manai, kad kūnai, rasti gaisravietėse, yra serbų, susijusių su 
Jankovičių šeima, o šitie žiedai reiškia tą sąsają? - įsiterpė Jakobsenas. 

— Neabejotinai. Be to, spėju, kad jie kone gimė su tais žiedais, 
sprendžiant pagal pirštikaulių deformacijas. 

— Kažkoks kriminalinis sindikatas? — pasitikslino Bjornas. 

Karlas jam paikai nusišypsojo. Žmogus buvo pasiruošęs nykiam 
pirmadienio rytui. 

Markusas Jakobsenas nužvelgė priešais save ant stalo suplotą ci- 
garečių pakelį tarsi norėdamas jį praryti. 

— Na, mums tikrai reikia tirti šią bylą kartu su serbų kolegomis. 
Jeigu tavo prielaida teisinga, tada, ko gero, narystė sindikate gali būti 
net paveldima. Ar žinom, kas dabar vadovauja toms finansinėms 
bendrovėms? Suprantu, kad keturių įkūrėjų nebėra. 

— Nurodžiau Yrsai išsiaiškinti. Tai ribotos atsakomybės bendro- 
vė, bet didžiąją dalį akcijų vis dar valdo žmonės, turintys Jankovičių 
pavardę. 

— Tai serbų nusikalstamas sindikatas skolina pinigus? 

— Atrodo, taip. Tikrai žinom, kad visos sudegusios bendrovės 
vienu ar kitu metu buvo skolingos Jankovičių šeimai. Nežinom, iš 
kur atvežti kūnai ir kodėl. Mielai tai paliksim aiškintis jums, - Mjor- 
kas nusišypsojo ir stumtelėjo per stalą dar vieną nuotrauką. 

— Čia mūsų numanomas įtariamasis Poulo Holto žmogžudyste ir 
jo brolio pagrobimu. Gražiai atrodantis tipelis, ar ne? 

Markusas Jakobsenas apžiūrėjo atvaizdą priešais save kaip būtų 
apžiūrėjęs bet kurį kitą. Per savo darbo metus matė apsčiai žudikų. 

— Suprantu, kad Pasgordas šiandien byloje padarė porą atradi- 
mų, — sausai konstatavo Žmogžudysčių skyriaus viršininkas. - Ge- 


rai, kad jis sugebėjo tau padėti. 

Karlas susiraukė. Apie ką, po velnių, jis kalba? 
— Atradimų? Kokių atradimų? 
— Nori pasakyti, kad jis tau dar nepranešė? Tikriausiai kaip tik 


šiuo metu rašo ataskaitą. 


Po dvidešimties sekundžių Mjorkas jau stovėjo Pasgordo kabine- 
te. Niūri patalpa, kurios nepagyvina šeimos nuotrauka, tik primena, 
koks nepanašus į jaukius namus mažytis pareigūno darbo kambarys. 

— Kas vyksta? — paklausė Karlas. Pasgordo pirštai bėgiojo kom- 
piuterio klaviatūra. 

— Po dviejų minučių turėsi ataskaitą. Tada visa byla bus tavo. 

Jis kalbėjo pernelyg dalykiškai, velniškai pasitikėdamas savimi. 
Vis dėlto apsisuko su kėde, rodos, tiksliai po dviejų minučių, ir pra- 
nešė: 

— Gali paskaityti ataskaitą ekrane, prieš išspausdinant. Pataisyk 
pats, jei manysi, kad reikia. 

Jie abu pradėjo darbą policijos nuovadoje maždaug tuo pat metu, 
ir nors Mjorkas buvo ne iš paklusniųjų, daugumą gerų darbų gauda- 
vo jis, dideliam tokio subinlaižio kaip Pasgordas nusivylimui. 

"Tad dabar, Karlui skaitant ataskaitą, pasipūtusio Pasgordo šypse- 
nėlė buvo prastai paslėpta begalinio pasitenkinimo apraiška. 

Baigęs skaityti, Mjorkas atsigręžė. 

— Puikiai padirbėjai, Pasgordai, - tiek tepasakė. 


— Asadai, eini namo, o gal galėsi šiandien dar padirbėti porą va- 
lindų? —- paklausė detektyvas. Būtų galėjęs lažintis, kad padėjėjas 


neišdrįs atsisakyti. 

Arabas nusišypsojo. Tikriausiai jam tai pasirodė kaip pagyrimas. 
Dabar jie galės tęsti darbą. Klausimai apie Samirą Ghazi ir jo tikro- 
sios gyvenamosios vietos problema liko antrame plane. 

— Yrsa, gali eiti kartu. Pavėžėsiu iki namų. Mums pakeliui. 

— Kalbi apie Stenliosę? Tikriausiai juokauji, ji kelios mylios į šalį. 
Ačiū, bet nereikia. Važiuosiu traukiniu. Man patinka traukiniai. 

Ji užsisagstė apsiaustą, per petį persimetė dailų netikros krokodi- 
lo odos rankinuką. Kaip ir storapadžiai batai, šis, rodos, buvo nusi- 
žiūrėtas iš senų angliškų filmų. 

— Šiandien gali praleisti traukinį. Pakeliui norėčiau jus abu infor- 
muoti apie situaciją, jei jūs nieko prieš. 

Yrsa nenoromis atsisėdo ant galinės automobilio sėdynės, beveik 
kaip karalienė, kurią apgavo taksistas. Užsimetusi koją ant kojos, ant 
kelių rankinukas. Greitai po nuo nikotino dėmėtu stogo apmušalu 
pasklido jos kvepalų debesėlis. 

— Pasgordas gavo atsakymą iš vandens biologijos poskyrio. Jie su- 
teikė mums gana daug informacijos. Pirmiausia nustatė, kad žvynas 
priklauso upėtakių rūšiai, dažniausiai randamai fjorduose, kur susi- 
maišo gėlas ir sūrus vanduo. 

— O gleivės? - paklausė Yrsa. 

— Tikriausiai nuo valgomųjų midijų arba fjordo krevečių. Kol kas 
tai lieka neišaiškinta. 

Šalia jo sėdintis Asadas linktelėjo ir įjungė Krako žemėlapį, kurio 
pirmajame lape buvo šiaurinės Zelandijos vaizdas. Po akimirkos jis 
bakstelėjo pirštu beveik į lapo vidurį. 

— Gerai, dabar juos matau. Roskildės fjordas ir Isefjordas. Aha! 
Nemaniau, kad jie susijungę prie Hundestedo. 

— O Dieve, nesakyk, kad ketini naršyti juos abu. Gražaus darbe- 
lio turėsi! 

— Abiem atvejais tiesa, - Karlas pažvelgė į Yrsą galinio vaizdo 


veidrodėlyje. - Laimei, mums padės šias vietas pažįstantis jūreivis. 

Gyvena Stenliosėje, kaip ir tu. Asadai, tikriausiai jį prisimeni iš tos 
dvigubos žmogžudystės Riorvige. Tomasenas. Vyrukas, kuris paži- 
nojo tų dviejų nužudytųjų tėvą. 

— Taip, tikrai. Jo vardas prasideda K raide, vyras storu pilvu. 

— Būtent. Jo vardas Klesas. Klesas Tomasenas iš Niukiobingo po- 
licijos nuovados. Turi valtį Frederiksunde ir pažįsta fjordus kaip savo 
penkis pirštus. Jis bus mūsų vedlys. Manau, turim porą valandų, kol 
sutems. 

— Nori pasakyti, kad plauksim į jūrą? — tyliai paklausė Asadas. 

— Turėsim plaukti, jei norim surasti valčių pašiūrę, išsikišusią į 
ordą. 

— Karlai, man tai nelabai patinka. 

Detektyvas nutarė nekreipti į jį dėmesio. 

— Beje, prisiminę, kokiose vietose veisiasi tie upėtakiai, turėtume 
dar vieną nuorodą, kad valčių pašiūrės reikia ieškoti netoli fjordų 
žiočių. Nors ir nenoromis, bet turiu pripažinti, kad Pasgordas pui- 
kiai pasidarbavo. Jis leido jūrų biologams paimti mėginius, o paskui 
popierių, ant kurio rašytas laiškas, nusiuntė teismo ekspertams, kad 
šie ištirtų patamsėjusias vietas, rastas Laurseno. Pasirodo, ten buvo 
spausdintuvų rašalas ar bent jo likučiai. 

- Maniau, kad visa tai buvo ištirta Škotijoje, — įsiterpė Yrsa. 

— Jie labiau kreipė dėmesį į tekstą, ne į popierių. O šį rytą, kai 
teismo ekspertai atliko tyrimą, paaiškėjo, kad ten visur spausdintuvų 
rašalo pėdsakai. 

— Ar tai tiesiog rašalas, ar iš jo galima ką nors sužinoti? - susido- 
mėjo ji. 

Karlas paslapčiomis šyptelėjo. Vaikystėje jis ir dar vienas ber- 
hiukas gulėjo kniūbsti atrakcionų aikštelėje Briondersleve ir tyri- 
nėjo pėdsaką. Jis buvo šiek tiek paplautas lietaus, bet vis dar aiš- 


kiai matomas. Vaikai įžvelgė raides, tarsi išraižytas Žemėje, ir tik 

po kurio laiko suvokė, jog jos įspaustos atvirkščiai. PEDRO, skel- 
bė įrašas. Netrukus draugai sukūrė istoriją apie batą, kuris galbūt 
priklausė kažkokiam mašinistui iš Pedershabo mašinų gamyklos, 
bijojusiam, kad kas nors nenudžiautų jo vienintelės darbinės ava- 
lynės. Po to abu berniukai visada prisimindavo šitą vargšą Pedrą, 
kai nuėję į atvirą maudyklą kitame miesto gale dėdavo savo batus į 
rakinamas spinteles. 

"Tada Karlas buvo pradėjęs domėtis detektyvo darbu, ir štai jis vėl 
grįžo į pradžią. 

— Pasirodo, raidės buvo atvirkščios. Tikriausiai kurį laiką prie po- 
pieriaus buvo prispaustas laikraštis ir liko raidžių žymės. 

— Nejaugi! — palinko į priekį Yrsa, kiek leido jos viena ant kitos 
užmestos kojos. - Tai kas ten buvo parašyta? 

— Na, jeigu raidžių įspaudai nebūtų buvę tokio dydžio, mes ti- 
kriausiai niekada nebūtume to sužinoję, bet, kiek supratau, jie išsi- 
aiškino, kad ten parašyta Frederikssund Avis. Vienas iš tų nemoka- 
mų vietinių laikraščių, išleidžiamų kartą per savaitę. 

Dabar detektyvas įsivaizdavo džiugiai šūkčiojantį Asadą, bet tas 
nereagavo. 

— Suprantact? Tai reiškia, kad galim gerokai susiaurinti paieškos 
lauką, darydami prielaidą, kad popieriaus skiautė, ant kurios para- 
šytas laiškas, yra iš tos pačios vietovės, kurioje platinamas laikraštis. 
Kitaip būtume turėję apieškoti visą šiaurinės Zelandijos pakrantę. 
Ar numanot, kiek kilometrų būtų tekę naršyti? 

— Ne, - trumpas atsakymas nuo galinės sėdynės. 

Tiesą sakant, jis ir pats nežinojo. 

"Tada suskambo Karlo telefonas. Pažvelgęs į ekraną detektyvas 
tuoj pat pajuto viduje šilumą. 

— Mona, - tarė jis visai kitokiu tonu nei anksčiau. - Kaip malo- 


nu, kad paskambinai. 

Jis pajuto, kad Asadas neramiai pasimuistė keleivio sėdynėje. Gal 
jau nebebuvo toks įsitikinęs, kad jo viršininkas nevykėlis romanti- 
niuose reikaluose. 

Morkas kreipė pokalbį link kvietimo susitikti tą patį vakarą, bet 
Mona skambino ne dėl to. Šį kartą susisiekė su juo grynai profesi- 
niais sumetimais, pasakė ji juokdamasi; nuo jos juoko detektyvo šir- 
dis ėmė smarkiau plakti. Kaip tik dabar šalia yra kolega, kuris norėtų 
pasikalbėti su Karlu apie jo traumas. 

Detektyvas susiraukė. Jis norėtų, ar ne? Ką bendra jo traumos 
turi su jos kolegomis? Karlo traumos skirtos jai vienai. Iš tiesų jis jas 
taupė. 

— Man viskas gerai, Mona, todėl šito neprireiks, - atsakė Mjor- 
kas, įsivaizduodamas jos akių spindesį. 

Ji vėl nusijuokė. 

— Esu tikra, kad jautiesi puikiai po vakarykštės nakties. Bent jau 
sprendžiant iš tavo balso. Bet anksčiau tu nekaip laikeisi, prisimeni? 
O aš negaliu visą parą čia būti tik dėl tavęs. 

Karlas nurijo seiles, kone suvirpėjo nuo dingtelėjusios minties. 
Jau ketino paklausti, kodėl ne, bet nusprendė pasilaikyti šį klausimą 
vėlesniam laikui. 

— Gerai, tu laimėjai, - detektyvas vos nepridūrė brangioji, bet ga- 
linio vaizdo veidrodėlyje pastebėjo džiugiai dėmesingas Yrsos akis ir 
persigalvojo. 

— Pasakyk savo kolegai, kad rytoj gali pas mane užeiti. Bet mes 
turim darbo, todėl negalėsiu skirti jam daug laiko, gerai? 

Jis pamiršo pakviesti Moną į pasimatymą. Po šimts kelmų! 

Teks palaukti iki rytojaus. Jei pasiseks, ji priims kvietimą. 

Mjorkas uždarė mobilųjį telefoną ir prisivertė nusišypsoti Asa- 
dui. Šįryt pažvelgęs į veidrodį pasijuto lyg Don Žuanas. Dabar tas 


jausmas dingo. 

— Ei, ei Mona! Sakau tau, Mona, ką daryti ketinu. Grįžtu namo, 
greta tavęs aš gyvenu. Oo, oo, Mona! - užplėšė Yrsa. 

Asadas krūptelėjo. Jei jis galvojo, kad anksčiau girdėjo ją dainuo- 
jančią, tai dabar išgirdo iš tikrųjų. Jos balsas buvo neprilygstamas. 

— Nemanau, kad man žinoma šita daina, - tarė arabas. Jis atsigręžė, 
įvertindamas linktelėjo jai ir vėl nutilo. 

Karlas papurtė galvą. Velniai rautų! Dabar Yrsa žino apie Moną, o 
tai reiškia, kad greitai sužinos ir visi kiti. Gal verčiau būtų neatsiliepęs 
į skambutį. 

— Tik pagalvok, - ištarė sekretorė. 

Karlas žvilgtelėjo į ją veidrodėlyje. 

— Ką pagalvoti? — paklausė jis, pasiruošęs atsikirsti. 

— Frederiksundas. Tik pagalvok, jis galėjo nužudyti Poulą Holtą 
čia, prie Erederiksundo, - Yrsa žiūrėjo į priekį. 

Vadinasi, Karlo ir Monos reikalai jau buvo išgaravę jai iš galvos. 
Taip, detektyvas suprato, ką ji turėjo omenyje. Erederiksundas buvo 
netoli jos dabartinės gyvenamosios vietos. 

Ydingumas neišskiria vieno ar kito miesto. 

— Taigi dabar bandysi rasti valčių pašiūrę viename iš Gordų, - tęsė 
Yrsa. — Baisu, jei tai tiesa. Bet kaip gali būti tikras, kad jos nėra kur 
nors toliau į pietus? Negi ten žmonės neskaito vietinės spaudos? 

— Tiesa. Laikraštis galėjo būti išvežtas iš Frederiksundo apylinkių, 
bet kažkur turim pradėti paiešką. Tai būtų geriausias sprendimas. 
Tiesa, Asadai? 

Šalia sėdintis padėjėjas nieko nepasakė. Tikriausiai jau pajuto jūr- 
ligės simptomus. 

— Gerai, — sekretorė parodė į šaligarvį. - Tiesiog išleiskit mane čia, 

Karlas pažvelgė į palydovinės navigacijos imtuvą. Truputį pavažia- 
vę Miesto keliu, paskui Einaro Tigesenso plentu, jie pasiektų Sandalo 


parką, kur gyvena Yrsa. Kodėl ji nori išlipti čia? 

— Nuvešim tave iki pat namų. Nesunku. 

Jis pajuto, kad sekretorė turi paruošusi daugybę pasiaiškinimų. 
Kažką panašaus į tai, jog jai reikia užeiti į parduotuvę. Jei taip, turės 
padaryti tai vėliau. 

— Yrsa, užeisiu su tavim, jei tu nieko prieš. Tiesiog noriu pasisvei- 
kinti su Rouze ir trumpai su ja šnektelėti. 

Detektyvas jos pudruotame veide pastebėjo siaubą. 

— Neužtruksiu nė minutės, - pakartojo jis, perimdamas iš sekre- 
torės iniciatyvą. 

Jis sustojo prie devynioliktu numeriu pažymėto namo ir iššoko 
iš automobilio. 

— Palauk čia, Asadai, - nurodė Karlas, atidarydamas Yrsai galines 
duris. 

— Nemanau, kad Rouzė namie, — tarė ji laiptinėje. Tokios jos iš- 
raiškos detektyvas anksčiau nebuvo matęs. Tylesnė nei paprastai ir 
tarsi nuolankesnė. Tokiu veidu studentas išeina iš auditorijos po eg- 
zamino, žinodamas, kad geriausiu atveju pasirodė vidutiniškai. 

— Karlai, gal galėtum luktelėti minutėlę? - paprašė sekretorė, ra- 
kindama duris. - Matai, ji dar gali būti neatsikėlusi. Pastaruoju metu 
daug miega. 

Mjorkas pažvelgė į vardą ant durų, kai Yrsa viduje pašaukė Rou- 
zę. Ten buvo parašyta tik pavardė Knudsen. 

Ji vėl šūktelėjo, tada sugrįžo. 

— Bijau, kad Rouzės nėra. Matyt, išėjo į parduotuvę. Nori, kad 
perduočiau žinutę? 

Detektyvas įkišo koją į tarpdurį. 

— Parašysiu jai raštelį. Gal turi popieriaus lapą? 

Ilgametė patirtis ir įgimtas saumanumas padėjo jam prasiskverbti 
į Yrsos valdas. Tarsi sraigė beveik nepastebimai stūmėsi į priekį. Po 
kurio laiko įveikė tam tikrą atstumą ir staiga tapo nebeįmanoma juo 


atsikratyti. 

— Namuose netvarka, — atsiprašė sekretorė, dar nenusivilkusi 
apsiausto. - Rouzė negali palaikyti tvarkos, kai taip jaučiasi. Ypač 
dieną, likusi viena. 

Ji buvo teisi. Koridoriuje Karlas išvydo suverstus švarkus, ap- 
siaustus, tuščias dėžes ir krūvas bulvarinių žurnalų. 

Jis užmetė žvilgsnį į svetainę. Rouzės namai nė iš tolo neprimi- 
nė jo įsivaizduoto būsto, kuriame gyvena niūri 2720 mergina pan- 
kiška šukuosena. Svetainė atrodė tarsi dekoruota tikro hipio, nu- 
žengusio nuo Nepalo kalnų su pilna kuprine rytietiškų niekučių. 
Karlas nieko panašaus nebuvo matęs nuo tų laikų, kai patyrė nuo- 
tykį merginos iš Vro glėbyje. Čia išvydo smilkytuvus, didžiulius 
žalvarinius bei varinius padėklus su išpieštais drambliais ir įvairiais 
mistiniais paveikslėliais. Ant sienų kabojo batikos darbai, o krėslai 
buvo užtiesti jaučių odomis. Jei čia dar būtų Amerikos vėliava, galė- 
tum pagalvoti, kad grįžai į aštuntojo dešimtmečio vidurį. Ir visa tai 
padengta storu dulkių sluoksniu. Be bulvarinių žurnalų ir kitokio 
šlamšto blizgančiais viršeliais, bute nebuvo nieko, kas bent iš tolo 
primintų, jog šio anachroninio kratinio architektės yra seserys Yrsa 
ir Rouzė. 

— O, ne taip jau blogai, — atsakė detektyvas. Jo žvilgsnis nuslydo 
per neplautas lėkštes ir picų dėžutes. - Koks buto plotas? 

— Aštuoniasdešimt trys kvadratiniai metrai. Be svetainės, kie- 
kviena turim atskirą miegamąjį. Tu teisus, tai visai neblogai. Turė- 
tum pamatyti mūsų kambarius. 

Ji nusijuokė, bet iš tiesų verčiau būtų smogusi kirviu jam tarp 
menčių negu leidusi bent per centimetrą priartėti prie jų asmeni- 
nių slėptuvių. Štai ką Yrsa jam dabar užuolankomis pasakė. Detek- 
tyvas buvo ne iš tų, kurie nesupranta moterų užuominų. 

Jis žvilgsniu ieškojo kambaryje ko nors išskirtinio. Jei nori suži- 


noti žmonių paslaptis, ieškok išskirtinių dalykų, kurie jas išduoda. 

Mjorkas beveik iš karto surado tokį dalyką. Plika polistirolo gal- 
va, skirta uždėti perukams bei skrybėlėms, o šalia pilnas dubuo bu- 
teliukų su tabletėmis. Jis žengė žingsnį į priekį, norėdamas iš arčiau 
pamatyti etiketes, bet priešais išdygo Yrsa ir padavė prašytą popie- 
riaus skiautę. 

— Prašom prisėsti ir parašyti, - mostelėjo ji link valgomojo kėdės, 
ant kurios nebuvo suverstų skalbinių. - Perduosiu raštelį Rouzei, kai 


tik ji grįš. 


— Karlai, turim ne daugiau kaip pusantros valandos. Kitą kartą 
nevažiuok taip vėlai, gerai? 

Detektyvas dėkodamas linktelėjo Klesui Tomasenui, paskui pa- 
žvelgė į Asadą. Tas sėdėjo laivagalyje lyg sugauta pelė. Apsivilkęs ryš- 
kiai oranžinę gelbėjimosi liemenę atrodė nelaimingas kaip išsigan- 
dęs vaikas pirmą dieną mokykloje. Arabas visiškai netikėjo, kad tas 
storas pagyvenęs vyras prie vairo, kemšantis tabaką į pypkę, įstengs 
jį išgelbėti nuo tikros mirties, su kuria jis netrukus susidurs penkių 
centimetrų aukščio bangose. 

Karlas po plastikiniu stogeliu tyrinėjo žemėlapį. 

— Pusantros valandos, - tarė Klesas Tomasenas. - O ko būtent 
mes ieškom? 

— Reikia surasti valčių pašiūrę. Tokią, kuri stovi virš vandens, bet 
tikriausiai nuošaliai, toli nuo pasiekiamų kelių ar takų. Gal net nega- 
lima pamatyti jos iš Gordo. Iš pradžių, manau, turėtume plaukti nuo 
Kronprinco Frederiko tilto iki Kulhusės. Kaip tau atrodo, ar toliau 
nuplauksim? 

Išėjęs į pensiją policininkas atkišo apatinę lūpą ir įsidėjo į burną 
pypkę. 

- Čia ne lenktyninė valtis, tik senas pramoginis laivelis, - sumur- 
mėjo jis. - Septyni mazgai yra viskas, ką ji išspaudžia. Tai turėtų tikti 

Paprastai tamsi arabo veido oda dabar atrodė tarsi peroksidu iš- 
balinta. Jam buvo ne juokai galvoje. 

— Sakai, septyni mazgai? Tai apie trisdešimt kilometrų per va- 
landą? — paklausė Karlas. - Nespėsim nuplaukti net iki Kulhusės 
ir atgal, kol sutems. Tikėjausi, kad nusigausim į kirą Hornsheredo 
pakraštį. Apiplauksim Orę ir grįšim. 

Tomasenas papurtė galvą. 

— Galiu paprašyti žmonos, kad paimtų mus prie Dalbio atostogų 
namų kitoje pusėje, toliau nenuplauksim. Bet ir tada kelionės pabai- 
goje bus visai sutemę. 

— O kaip valtis? 

Jis gūžtelėjo pečiais. 

- Jei nerasim, ko ieškom, šiandien, rytoj galėsiu grįžti ir paieškoti 
vienas. Žinai, kaip sakoma: seni variokai vėjyje nerūdija. 

Maryr, čia jo paties sukurtas trazeologizmas. 

— Dar vienas dalykas, Klesai. Du broliai, kurie buvo laikomi toje 
pašiūrėje, girdėjo ūžesį. Kažkas panašaus į vėjo turbiną. Nieko ne- 
primena? 

Tomasenas išsitraukė iš burnos pypkę ir įsižiūrėjo į Karlą pėdse- 
kio akimis. 

- Čia kilo sambrūzdis dėl vadinamojo infragarso. Jis sklinda jau 
ne vienus metus, todėl nenustebčiau, jei ir paskutinį dešimtmetį 
buvo girdimas. 

— Koks tas infragarsas? 

— Kažkoks gaudesys. Labai aidus, erzinantis garsas. Ilgą laiką 


buvo manoma, kad jis sklinda iš plieno liejyklos Frederiksverke, bet 

atrodo, kad šis spėjimas nepasitvirtino. Kai liejyklą kuriam laikui už- 
darė, gaudesys nesiliovė. 

— Plieno liejykla. Ar ji ne pusiasalio pakraštyje? 

— Visiškai teisingai. Bet infragarsas sklinda gana toli nuo šaltinio. 
Kai kas mano, kad galima jį girdėti už dvidešimties kilometrų. Skun- 
dėsi žmonės iš Frederiksverko ir Frederiksundo, net iš Jegersprio ki- 
toje fjordo pusėje. 

Karlas pažvelgė į vandenį. Jo paviršių šiaušė lietaus lašai. Viskas 
atrodė ramu. Namai ir vasarnamiai, glūdintys tarp medžių, vešlios 
pievos ir laukai. Burinės valtys ramiuose vandenyse, pulkai kirų. Ir 
šitoje žalioje idilėje netyla kažkoks nepaaiškinamas gaudesys. Už tų 
dailių fasadų žmonės eina iš proto. 

— Kol garso šaltinis ir paplitimo mastas lieka nežinomi, mums iš 
to jokios naudos, - pastebėjo detektyvas. - Pamaniau, kad galėtume 
patikrinti vėjo turbinų išsidėstymą vietovėje, bet klausimas, ar aps- 
kritai jos gali būti infragarso šaltinis. Atrodo, mus dominančiomis 
dienomis turbinos buvo išjungtos visoje šalyje. Taigi, turėsim čia 
darbo per akis. 

— Tada gal galėtume plaukti namo? - išgirdo jie tylų balsą iš apa- 
čios. 

Karlas pro liuką pažvelgė į padėjėją. Ar tikrai čia tas pats vyras, 
kuris mušėsi su Samiru Ghazi? Tas, kuris vienu spyriu išvertė duris ir 
kartą išgelbėjo jam gyvybę? Jei taip, tada jis neabejotinai susirgo per 
pastarąsias penkias minutes. 

— Asadai, ruošiesi vemti? — pasiteiravo Tomasenas. 

"Tas papurtė galvą. Tuo tik parodė, kiek mažai žino apie jūrligės 
džiaugsmus. 

— Štai, — tarė Mjorkas, įspausdamas jam į rankas žiūronus. — Tie- 
siog giliau kvėpuok ir judėk pagal laivo supimą. Stenkis žiūrėti į 


kranto liniją. 

— Karlai, aš negaliu pakilti nuo suolo. 

— Gerai. Gali puikiai matyti pro langą. 

— Tikriausiai nėra reikalo apžiūrinėti šią atkarpą, - tarė Tomase- 
nas, nukreipdamas valtį į fordo vidurį. - Čia daugiausia tik smėlė- 
tas paplūdimys ir laukai, siekiantys pakrantę. Manau, būtų geriausia 
plaukti link Nordskoveno. Ten visur iki pat Gordo driekiasi miškai, 
o žmonių gyvena mažai, todėl abejotina, kad valčių pašiūrė būtų pa- 
slėpra. 

Jis mostelėjo į kelią, vingiuojantį šiaurės-pietų kryptimi palei 
rytinį fjordo pakraštį. Lygi dirbama žemė, nusagstyta mažyčiais kai- 
meliais. Poulo Holto žudikas tikrai negalėjo pasislėpti toje pusėje. 

Karlas pažvelgė į žemėlapį. 

— Jei teorija apie ordo upėtakį teisinga ir jei Roskildės fjorde 
nėra, ko ieškoti, tai reiškia, kad mums reikia plaukti į kitą Hornshe- 
redo pusę, į Isefjordą. Klausimas, kur? Sprendžiant pagal žemėlapį, 
neatrodo, kad ten yra daug tinkamų vietų. Žemė daugiausia dirba- 
ma, iki pat vandens laukai. Kur ten būtų galima paslėpti valčių pa- 
šiūrę? O jei plauktume į Holbeko pusę arba į šiaurę link Odsheredo, 
būtų per toli, nes reikėtų daugiau nei valandos nusigauti iš pagrobi- 
mo vietos Balerupe, - jis staiga suabejojo. - O gal ne? 

Tomasenas gūžtelėjo pečiais. 

— Mano nuomone, ne. Spėju, kad užtektų valandos. 

Karlas giliai atsiduso. 

— Tokiu atveju mums belieka tikėtis, jog teorija dėl vietinio lai- 
kraščio yra teisinga. Kitaip darbas iš tiesų būtų per daug sudėtingas. 

Detektyvas atsisėdo šalia bloguojančio Asado. Jį krėtė drebulys, 
papilkėjęs veidas įgavo žalsvą atspalvį. Dvigubas padėjėjo smakras 
nuolat judėjo dėl žiaukčiojimo, bet jis vis tiek laikė žiūronus prie akių. 

— Karlai, duok jam arbatos. Mano žmona nusimins, jei jis apvems 


jos apklotus. 

Mjorkas patraukė krepšį ir neklausęs pripylė puodelį. 

— Išgerk, Asadai. 

Padėjėjas nuleido žiūronus, pažvelgė į arbatą ir papurtė galvą. 

— Nevemsiu. Tai, kas pakyla į gerklę, vėl nuryju. 

Detektyvas žiūrėjo į jį išplėtęs akis. 

— Štai taip būna jojant kupranugariu dykumoje. Skrandis gali la- 
bai nuvarginti žmogų, bet vemti dykumoje reiškia netekti per daug 
skysčių. Ten taip daryti labai kvaila. Štai kodėl! 

Karlas patapšnojo jam per petį. 

— Puiku, Asadai. Tik įdėmiai žvalgykis tos pašiūrės, gerai? Dau- 
giau tau netrukdysiu. 

— Neieškau pašiūrės, nes tada jos nerasim. 

— Ką nori pasakyti? 

— Manau, kad ji labai gerai paslėpta. Gal visai ne tarp medžių. 
Pašiūrė gali būti po žemių ar smėlio sampila, po namu ar kokioje 
tankmėje. Prisimeni, ji buvo nelabai aukšta. 

Detektyvas pasiėmė kitus žiūronus. Padėjėjui aiškiai su galva ne- 
gerai. Verčiau jis padarys šį darbą pats. 

— Asadai, jei neieškai valčių pašiūrės, tai ko ieškai? 

— "To gaudžiančio daikto. Vėjo turbinos ar ko nors panašaus. Ko 
nors, kas gali gausti tokiu gaudesiu. 

— Bijau, kad tai bus sunku, Asadai. 

Padėjėjas akimirką žiūrėjo į Karlą tarsi pavargęs nuo jo draugi- 
jos. Paskui jį taip smarkiai ėmė tampyti konvulsijos, kad detektyvas 
saugodamasis atsitraukė atgal. Kai jos liovėsi, arabas beveik pašnibž- 
domis pasakė: 

— Ar žinai, kad sėdėjimo prie sienos kaip krėsle rekordas yra dvy- 
lika su viršum valandų? 

— Ką tu sakai? - detektyvas pajuto, kad tikriausiai atrodo lyg 


klaustukas. 

— O žinai, kad stovėjimo rekordas yra septyniolika metų ir du 
mėnesiai? 

— Eik jau! 

— Bet tai tiesa, Karlai. Indų guru. Naktį jis miegodavo stovė- 
damas. 

- Tikrai? Šito nežinojau. Ką bandai man pasakyti ? 

— Kad kai kurie dalykai atrodo sunkesni, o kai kurie lengvesni, 
nei yra iš tikrųjų. 

— Suprantu. Ir kas toliau? 

— Suraskim tą gaudesį, tada pakalbėsim apie tai daugiau. 

Kokia čia logika? 

— Gerai. Bet aš vis tiek netikiu ta istorija apie žmogų, kuris 
stovėjo septyniolika metų, - atšovė detektyvas. 

— Gerai, bet žinai ką, Karlai? — arabas įdėmiai pažvelgė į jį, 
paskui vėl susipurtė. 

— Ne, pasakyk. 

Asadas pakėlė žiūronus. 


— Tai priklauso nuo tavęs. 


S 


Jie klausėsi ir girdėjo motorinių valčių ūžesį, žvejybinių lai- 
velių pupsėjimą, motociklus keliuose, vieno variklio lėktuvus, 
fotografuojančius namus bei ūkius, kad mokesčių inspekcija ga- 
lėtų juos iš naujo įvertinti ir nuo gyventojų nulupti mokesčius. 
Neišgirdo jokio nuolatinio garso, nieko, kas galėtų išprovokuoti 
Nacionalinės infragarso priešininkų asociacijos pyktį. 

Kleso Tomaseno žmona paėmė juos prie Hundestedo, o To- 


masenas pažadėjo paklausinėti, ar kas nors žino apie tokią val- 

čių pašiūrę, kokios jie ieško. Sakė, kad geriausia pradėti klausinėti 
Nordskoveno girininkijoje. Taip pat jachtų klubuose. Jis patikino 
Karlą, jog rytoj atnaujins paieškas. Meteorologai žadėjo sausą ir sau- 
lėtą dieną. 

Asadas vis dar atrodė liguistas, kai jie išlipo iš valties ir tęsė kelio- 
nę į pietus savo automobiliu. 

Detektyvas staiga pajuto bendrumą su Tomaseno žmona. Jis taip 
pat nenorėjo, kad padėjėjas apvemtų sėdynių apvalkalus. 

— Asadai, niuktelėk, jei supykins, gerai ? 

Padėjėjas išsiblaškęs linktelėjo. Tikriausiai nebus kito pasirinki- 
mo. 

Karlas pakartojo prašymą, kai jie įvažiavo į Balerupą. 

— Galbūt mums reikėtų trumpam sustoti, - po pauzės prabilo 
arabas. 

— Gerai, gal gali porą minučių palaukti? Pirmiausia turiu kai ką 
padaryti, ilgai neužtruksiu. Tai pakeliui į Holtę. Paskui parvešiu 
tave namo. 

Padėjėjas nieko neatsakė. 

Karlas žiūrėjo į priekį. Buvo jau tamsu. Klausimas, ar jį įleis? 

— Matai, turiu užsukti pas Vigos motiną. Pažadėjau tai Vigai. Ar 
tu nieko prieš? Ji gyvena visai čia pat, slaugos namuose. 

Arabas linktelėjo. 

— Nežinojau, kad Viga turi motiną. Kokia ji? Ar maloni? 

Į šį paprastą klausimą buvo taip sunku atsakyti, kad Karlas vos 
nepravažiavo pro raudoną šviesą Bagsverdo pagrindinėje gatvėje. 

— Kai grįši, gal galėsi išleisti mane prie stoties? Keliauji į šiaurę, o 
iš ten tiesiai iki mano namų važiuoja autobusas. 

Asadas tikrai mokėjo saugoti savo anonimiškumą. Beje, ir savo 


šeimos. 

— Ne, bijau, kad dabar jūs negalite aplankyti ponios Alsing. Jai ge- 
rokai per vėlu. Grįžkite rytoj prieš pietus, geriausia apie vienuoliktą. 
Tada jos protas būna šviesiausias, — tarė viena iš naktinių slaugytojų. 

Karlas parodė policininko pažymėjimą. 

— Aš ne asmeniniu reikalu. Čia mano padėjėjas Hafezas al-Asa- 
das. Ilgai neužtruksim. 

Moteris nustebusi pažvelgė į jo ženklelį, o paskui į keistą subjek- 
tą, kuris stovėjo šalia Karlo, siūbuodamas ant kulnų. Nekasdienis 
įvykis Bakegordeno darbuotojams. 

— Na, manau, ji miega. Pastaruoju metu ne per geriausiai laikosi. 

Detektyvas pažvelgė į laikrodį ant sienos. Dešimt po devintos. 
Ką, po velnių, kalba šita moteris? Paprastai Vigos motinai diena 
šiuo metu tik prasideda. Ji ne daugiau kaip prieš penkiolika metų 
dirbo padavėja Kopenhagos naktiniuose klubuose. Argi gali būti to- 
kia nukaršusi? 

Slaugytoja juos mandagiai, bet nenoromis, palydėjo į skyrių, skir- 
tą sergantiesiems demencija, ir sustojo prie Karlos Margretės Alsing 
durų. 

— Šūktelėkit, kai norėsit išeiti, — tarė slaugytoja ir mostelėjo link 
koridoriaus. - Ten toliau yra personalo kambarys. 

Jie rado Karlą, apsikrovusią šokolado dėžutėmis ir plaukų seg- 
tukais. Ilgais susitaršiusiais žilais plaukais, nerūpestingai susiaustu 
kimono ji atrodė lyg karjerą baigusi Holivudo aktorė. Senutė tuoj 
pat pažino Mjorką, atsilošusi sučiauškėjo jo vardą ir pasakė, koks jis 
nuostabus štai taip stovintis. Buvo nesunku pastebėti, kaip Viga rū- 
pinasi savo motina. 


Karlas tik žvilgtelėjo į Asadą. 

— Kavos? - paklausė ji, pripildama puodelį iš termoso be dang- 
telio. Puodelis atrodė tarsi naudotas visą dieną. Mjorkas bandė at- 
sisakyti, bet suvokė, kad pastangos bergždžios. Jis atsisuko į Asadą 
ir padavė puodelį jam. Jei kam nors reikėjo nuo ryto likusios šaltos 
kavos gurkšnelio, tai padėjėjui. 

— Gražus kambarys, — tarė detektyvas, apsižvalgęs po praban- 
giais baldais apstatytą patalpą. Paauksuoti paveikslų rėmai, puošnus 
raudonmedis, brokatas. Karla Margretė Alsing visada rūpinosi išo- 
riniais dalykais. 

— Tai ką veikiat? - paklausė detektyvas, tikėdamasis išgirsti mo- 
terį skundžiantis, kaip sunku skaityti ir kokios prastos tapo televizi- 
jos programos. 

— Veikiu? - jos žvilgsnis tapo tolimas. — Na, be šito... 

Ji nutilo viduryje sakinio, pakišo ranką po pagalve sau už nuga- 
ros ir ištraukė ryškiai oranžinę blizgančią falo imitaciją su visokiais 
gumbeliais ir iškyšomis. 

— „nelabai yra ką veikti. 


Asado kavos puodelis lėkštutėje suvirpėjo. 

Valandoms slenkant Mijos jėgos seko. Ji kiek galėdama garsiau 
šaukė, kai automobilio burzgesys nutolo, bet kaskart iškvėpus iš 
plaučių orą buvo vis sunkiau jo įkvėpti. Dėžės per smarkiai slėgė. Pa- 
mažu jos alsavimas darėsi vis labiau paviršutiniškas. 

Ji patraukė dešinę ranką į priekį ir ėmė draskyti dėžę priešais vei- 
dą. Vien garso, nagais braižant kartoną, užteko, kad jos nuotaika 
pasitaisytų. Mija ne visai bejėgė. 

Po kelių valandų moters balsas neabejotinai dingo. Dabar jai be- 
liko tik stengtis išgyventi. 

Gal jis pasigailės. 

Ji labai aiškiai prisiminė, kaip duso. Panikos ir bejėgiškumo jaus- 
mas, taip pat ir palengvėjimo. Mijai šis potyris buvo pažįstamas — iš- 
gyveno jį bent keliolika kartų. Tai vyko vaikystėje, kai stambus, ne- 
rūpestingas tėvas prispausdavo ją prie grindų ir prislėgdavo krūtinę 
taip, kad trūkdavo oro. 

— Pabandyk dabar ištrūkti! — juokdavosi jis. Tėvui tai buvo tik 
žaidimas, bet dukra visada labai išsigąsdavo. 


Mija mylėjo tėvą, todėl nieko nesakydavo. 

Tada vieną dieną jis dingo. Žaidimai baigėsi, bet ji nepajuto pa- 
lengvėjimo. 

— "Tėvas pabėgo su kažkokia karve, - pasakė jai motina. Jos nuos- 
tabus tėtis susirado kitą moterį. Dabar jis žais ir išdykaus su kitais 
vaikais. 

Kai Mija pirmą kartą sutiko savo vyrą, visiems sakė, kad jis pri- 
mena tėvą. 

— Šito mažiausiai norėtum, Mija, - atsakė motina. 


Štai ką ji sakė. 


Dabar jau bent dvidešimt keturias valandas ji buvo įkalinta po 
dėžėmis ir žinojo, kad mirs. 

Mija girdėjo vyro žingsnius už durų. Jis pastovėjo klausydamasis 
ir vėl nuėjo. 

Reikėjo dejuoti, pagalvojo moteris. Gal jis būtų atėjęs ir ją pribai- 
gęs, taip išvaduodamas iš kančių. 

Kairysis petys liovėsi skaudėti. Nebejuto nei jo, nei rankos, o 
klubą, kuriam teko didžiausias svoris, siaubingai maudė. Pirmomis 
valandomis šioje klaustrofobiškoje erdvėje Mija gausiai prakaitavo, 
bet net ir prakaitas išseko. Vienintelės išskyros, kurias ji dabar juto, 
buvo retkarčiais per šlaunį nuvarvantis šlapimas. 

Ji gulėjo savo pačios šlapime, stengdamasi nors kelis centimetrus 
pasukti kūną, kad bent dalį spaudimo į dešinį kelį, kurį užgriuvo dė- 
žių svoris, perkeltų į šlaunį. Jai nepavyko, o nemalonus pojūtis išliko, 
kaip tą kartą, kai susilaužė ranką ir pajutusi niežulį galėjo braižyti 
tik gipsą. 

Moteris prisiminė dienas ir savaites, kai buvo laiminga su vyru. 


Pradžioje jis suklupo jai prie kojų ir elgėsi su ja taip, kaip ji troško. 

O dabar vyras ją žudo be jausmų ar dvejonių. 

Kiek kartų jis tai darė anksčiau? Mija nežinojo. 

Ji nieko nežinojo. 

Ji buvo niekas. 

Kas mane prisimins, kai mirsiu? - pagalvojo moteris ir palietė 
pirštais dešinę ranką, tarsi glostydama vaiką. Bendžaminas neprisi- 
mins. Jis toks mažas. Mano motina, žinoma. O po dešimties metų, 
kai jos nebebus? Kas tada mane prisimins? Be to vyro, kuris atėmė 
man gyvybę? Niekas daugiau, tik jis ir galbūt Kenetas. 

Be to, kad ji mirs, tai yra blogiausia. Gerklėje įstrigo sprangus 
kamuolys, Mija bandė ryti, nors burna buvo išdžiūvusi. Iš sielvarto 
pilve prasidėjo traukuliai, bet akys nesudrėko nuo ašarų. 


Po kelerių metų ji bus pamiršta. 


Jos telefonas skambėjo kelis kartus. Vibracijos užpakalinėje dra- 
bužio kišenėje suteikė vilties. 

Kai skambutis nutilo, moteris porą valandų gulėjo, klausydamasi 
garsų lauke. Kas, jei ten yra Kenetas? Ar jis pajuto, kad kažkas nege- 
rai? Tikriausiai pajuto? Savo akimis matė, kokios būklės ji buvo, kai 
pastarąjį kartą su juo susitiko. 

Ji truputį nusnūdo, bet pabudo nuo krūptelėjimo, nejausdama 
kūno. Buvo likęs tik veidas. Ji virto veidu. Sausos šnervės, nesiliau- 
jantis niežėjimas aplink akis, mirksint blausioje šviesoje, — viskas, 
kas liko. 

Paskui moteris suvokė, kad kažkas ją pažadino. Ar čia Kenetas, 
ar kažkas sapne? Ji užsimerkė ir įdėmiai klausėsi. Kažkas ten buvo. 

Mija sulaikė alsavimą ir vėl įsiklausė. Ten 5uvo Kenetas. Ji prasi- 
žiojo iš nuostabos. Vaikinas stovėjo po langu priešais priekines duris 
ir šaukė ją taip garsiai, kad visi kaimynai galėjo girdėti. Ji pajuto vei- 


dą nušviečiančią šypseną ir sukaupė visas jėgas paskutiniam riksmui, 

kuris dabar ją išgelbės. Pagalbos šauksmui, kuris paskatins karį prie 
durų veikti. 
Ji prasižiojo ir suriko kiek galėdama garsiau. 


Taip tyliai, kad net pati neišgirdo. 

Vėlyvą popietę apdaužytu džipu atvažiavo kareiviai. Vienas iš jų 
šaukė, kad vietiniai Doe* rėmėjai kaimo mokykloje slepia ginklus ir 
ji turės parodyti slėptuvę. 

Jų oda žvilgėjo ir patys atrodė šalti kaip ledas, kai moteris bandė 
paaiškinti, kad neturi nieko bendra su Samuelio Doe krahnų režimu 
ir nieko nežino apie paslėptus ginklus. 

Rachelė — tuo metu ji vadinosi Liza — ir jos vaikinas visą dieną 
girdėjo šūvius. Sklido gandai, kad "Teiloro partizanai nuožmūs, tad 
jiedu ruošėsi bėgti. Kas norėtų lūkuriuoti ir aiškintis, ar naujojo re- 
žimo kraujo troškimą nuslopintų asmens odos spalva? 

Lizos vaikinas užlipo laiptais į viršų atnešti šautuvo, o ją kareiviai 
netikėtai užklupo, slapstančią vadovėlius įvairiuose priestatuose. Tą 
dieną su žeme buvo sulyginta tokia daugybė namų, kad moteris no- 
rėjo sumažinti riziką. 

Ir štai pasirodė jie. Tie vyrai visą dieną žudė ir dabar jiems reikėjo 
atsipalaiduoti, kūnai tiesiog spirgėjo nuo jaudulio. 


* S. K. Doe, buvęs vyresnysis seržantas, po 1980 m. žemesniųjų rangų kariškių 
įvykdyto karinio perversmo tapęs Liberijos prezidentu ir juo buvęs iki 1990 m. 
(vert. past.). 

Kareiviai persimetė keliais žodžiais, kurių ji nesuprato, bet 
žvilgsniai buvo iškalbingi. Moteris atsidūrė netinkamoje vietoje. 
Per jauna ir taip lengvai pasiekiama tuščioje klasėje. 

Liza nėrė į šalį, šoko pro langą, bet užpuolikai sugriebė ją už 
kulkšnių. Jie nutraukė moterį ant grindų ir tol spardė, kol ji liko 
gulėti nejudėdama. 

Jai prieš akis akimirkai sušmėžavo trys veidai, o paskui užgriu- 
vo du kūnai. Trečias kareivis, jausdamasis stipresnis, perdėtai pasi- 
tikėdamas savimi, atrėmė į sieną kalašnikovą ir padėjo bendrams 
praskėsti jai kojas. Užspaudę Lizai burną jie įsiskverbė vienas po 
kito, isteriškai šūkaudami. Moteris karštligiškai traukė orą pro li- 
pnias šnerves, paskui išgirdo gretimoje patalpoje dejuojantį savo 
draugą. Bijojo dėl jo. Bijojo, kad kareiviai irgi jį išgirs ir tuoj pat su 
juo susidoros. 

"Ta dejonė buvo viskas, ką ji išgirdo. Jo vienintelė reakcija. 

Po penkių minučių, kai Liza gulėjo dulkėse, žiūrėdama į moky- 
klinę lentą, kurioje vos prieš dvi valandas rašė as 20ku šokinėti, aš 
moku bėgioti, draugas pabėgo, pasiėmęs šautuvą. Jam būtų buvęs 
lengviausias pasaulyje dalykas nušauti kareivius, kurie dabar nuilsę 
cysojo šalia jos iki kulkšnių nusmauktomis kelnėmis. 

Jis jai nepadėjo. Nieko nesiėmė net tada, kai moteris pašokusi 
ant kojų griebė kalašnikovą ir paleido šūvių seriją. Kulkos draskė 
trijų juodaodžių kūnus, o kambaryje aidėjo riksmai, besimaišantys 
su degančio parako ir šilto kraujo kvapais. 

Lizos vaikinas su ja liko tik tol, kol viskas ėjosi gerai, gyvenimas 
buvo lengvas, o rytojus atrodė šviesus. Tada, kai ji vilko lavonus 
ant mėšlo krūvos ir dangstė juos palmių lapais, jis nepadėjo. Ne- 
padėjo nė tada, kai ji šveitė klasės sienas, plovė kareivių mėsgalius 
it kraują. 


"Tai buvo viena iš priežasčių, kodėl ji turėjo bėgti. 

Po to įvykio ji nusprendė atsiduoti Dievo valiai ir karštai atgai- 
lavo dėl nuodėmių. Įžadų, kuriuos davė tą vakarą, kai nusirengė ir 
sudegino suknelę, o paskui iki skausmo valėsi ir plovėsi šakumą, ji 
niekada nepamirš. 

Jeigu velnias vėl kada nors stos jai skersai kelio, Liza paims reika- 
lus į savo rankas. 

O jeigu tai darydama sulaužys Dievo įsakymą, tai bus tik jos ir Jo 


reikalas. 

Izabelė lėkė magistrale, žvalgydamasi į kelią priekyje, palydovinės 
navigacijos imtuvą ir galinio vaizdo veidrodėlį, o Rachelė liovėsi pra- 
kaituoti. Jos lūpos greitai nustojo virpėti. Širdis vėl plakė normaliai. 
Moteris staiga prisiminė, kaip baimę paversti pykčiu. 

Užplūdo siaubingas Liberijos nacionalinio demokratinio fronto 
karių, jų šėtoniško alsavimo ir gelsvų negailestingų akių prisimini- 
mas. Ji sukando dantis. 

Rachelė ėmėsi veikti anksčiau, gali tai padaryti ir dabar. 

Ji atsigręžė į vairuotoją. 

— Kai atiduosim Jozuei tai, kas reikia, vairuosiu aš, gerai? 

Izabelė papurtė galvą. 

— Jūs nepažįstat automobilio. Jis kaprizingas. Posūkiuose nesta- 
bilus. Šviesos netinkamai sureguliuotos, o rankinis stabdys laisvas. 

Rachelė klausėsi, kas dar automobilyje sugedę, bet jai nerūpėjo. 
Gal Izabelė ir netiki, kad ši religinga moteris keleivio sėdynėje gali jai 
prilygti, atsisėdusi už vairo, bet greitai pati pamatys. 

Jos susitiko su Jozue Odensės geležinkelio stoties perone. Vyro 
veidas buvo išbalęs kaip drobė, jis aiškiai jautėsi blogai. 


— Man nepatinka tai, ką jūs sakot! 

— Suprantu, Jozue, bet Izabelė teisi. Štai taip ir padarysim. Turim 
parodyti, kad minam jam ant kulnų. Ar atsinešei palydovinės navi- 
gacijos imtuvą, kaip sakėm? 

Jozuė linktelėjo ir paraudusiomis akimis pažvelgė į žmoną. 

— Pinigai man nerūpi. 

Rachelė tvirtai paėmė jį už alkūnės. 

— Su pinigais tai neturi nieko bendra. Jau nebe. Tiesiog laikykis 
jo instrukcijų. Kai tik pamatysi blyksinčią šviesą, mesk krepšį pro 
langą, bet pinigus palik kelionmaišyje. Mes seksim traukinį kiek 
įmanoma mažesniu atstumu. Nieko pats nesiimk, bet pasistenk pa- 
sakyti, kur tiksliai yra traukinys, jei mes paklausim. Supranti ? 

Jis linktelėjo, bet akivaizdžiai nenoromis. 

— Gerai, duok man kelionmaišį su pinigais, — tarė Rachelė. - Aš 
tavim nepasitikiu. 

Vyras papurtė galvą. 

Ji neklydo. 

— Duok man pinigus, - pareikalavo žmona, pakeldama balsą, bet 
vyras atsisakė. Tada žmona smarkiai sušėrė jam per dešinį skruostą ir 
išplėšė kelionmaišį iš rankos. Nespėjus Jozuei susivokti, kas atsitiko, 
ji perdavė pinigus Izabelei. 

Rachelė čiupo tuščią krepšį ir sugrūdo į jį grobiko daiktus, pasi- 
liko tik marškinius su plauku, prilipusiu prie apykaklės. Ant viršaus 
uždėjo spyną, sagtį ir Jozuė parašytą laišką. 

— Štai. Ir pasistenk padaryti taip, kaip sutarėm. Kitaip niekada 


nebepamatysim vaikų. Patikėk, aš žinau. 


Neatsilikti nuo traukinio pasirodė sunkiau, nei Rachelė įsivaiz- 
davo. Nors išvažiavusios iš Odensės jos turėjo pranašumą, atsiliko 


dar nepasiekusios Langeskovo. Jozuė pranešimai kėlė nerimą, o Iza- 

belės komentarai lyginant palydovinės navigacijos imtuvo rodomą 
automobilio ir traukinio padėtį darėsi vis neramesni. 

— Mums reikia pasikeisti vietomis, Rachele, — ragino ji. - Jums 
trūksta šaltakraujiškumo. 

Žodžiai Rachelę retai taip veikė. Ji nuspaudė greičio pedalą iki 
dugno ir riaumojant varikliui automobilis skriejo didžiausiu greičiu. 
Moterys girdėjo tik šį garsą. 

— Matau traukinį! — staiga sušuko Izabelė, joms artėjant prie 
Niborgo, kur E2 magistralė kirto geležinkelį. Ji paspaudė telefono 
mygtuką ir Jozuė po kelių sekundžių atsiliepė. 

— Pažvelkit į kairę. Mes kaip tik priešais jus. Už kelių kilometrų 
kelias suka į šalį, todėl po minutės mūsų nebematysit. Bandysim vėl 
pasivyti traukinį ant Didžiojo Belto tilto, bet tai bus nelengva. Ki- 
toje pusėje turėsim sustoti prie mokesčių posto. Ar jis skambino? — 
Jonson kurį laiką klausėsi Jozuės atsakymų, paskui uždarė telefoną. 

— Kąjis sakė? - paklausė Rachelė. 

— Dar neskambino. Bet Jozuė, atrodo, visai nepalaiko šito suma- 
nymo. Netiki, kad atvažiuosim ten laiku. Jis vis mikčiojo, kad tai gal- 
būt ir nesvarbu. Grobikas viską supras, perskaitęs laišką. 

Rachelė tvirtai sučiaupė lūpas. Vyras sakė, kad tai nesvarbu. Iš 
tiesų, svarbu. Jos lauks ten, kai jis įjungs stroboskopą. Lauks, ir išpe- 
ra, pagrobęs jos vaikus, sužinos, ką ji sugeba. 

— Jūs nieko nesakot, - prabilo Izabelė, - bet Jozuė teisus. Mes 
niekaip nesuspėsim laiku, - ji žiūrėjo į spidometrą. Automobilis ne- 
galėjo važiuoti dar greičiau. 

— Ką darysit, kai pasieksim tiltą? Visur vaizdo kameros, didelis 
eismas. O kaip mokesčių postai kitoje pusėje? 

Rachelė kurį laiką svarstė Izabelės klausimus, lėkdama greičio 
juosta ir šviesomis signalizuodama kitiems automobiliams trauktis 
iš kelio. 


— Nesijaudinkit, Izabele, - tiek tepasakė. 

Izabelė buvo išsigandusi. 

Išsigandusi beprotiško Rachelės vairavimo ir savo pačios nesuge- 
bėjimo bent ką nors dėl to padaryti. 

Vos po dviejų trijų šimtų metrų jos privažiuos Didžiojo Belto 
tilto mokesčių postus, bet Rachelė nemažina greičio. Po kelių se- 
kundžių leidžiamas greitis bus trisdešimt kilometrų per valandą, o 
jų automobilis lekia šimto penkiasdešimties kilometrų greičiu. Prie- 
kyje dunda traukinys, kuriuo važiuoja Jozuė, o ši pašėlusi moteris 
pasiryžusi žūtbūt jį pasivyti. 

— Pristabdykit, Rachele! - suriko Izabelė, kai priekyje sušmėžavo 
mokesčių postas. - STABDYKIT! 

Moteris tik tvirčiau suspaudė vairą. Ji buvo susikaupusi. Ketino 
išgelbėti savo vaikus. 

Nesvarbu, kas dar atsitiktų. 

Jos išvydo mokesčių posto pareigūnus prie sunkvežimio, mo- 
juojančius joms, o pora automobilių priešakyje skubiai pasitraukė 
iš kelio. 

Tada Rachelė su didžiuliu trenksmu numušė užtvarą, jo nuolau- 


žos nuskriejo į šalis, dalis atsitrenkė į priekinį stiklą. 

Jei Izabelės Mondeo būtų buvęs geresnės būklės, dabar abi mote- 
rys būtų prispaustos oro pagalvių. Mechanikas pasakė, kad pagal- 
vės sugedusios ir jas reikia keisti, bet kainavo per daug. Ji jau seniai 
norėjo sutvarkyti automobilį, bet dabar džiaugėsi, kad to nepadarė. 
Jei oro pagalvės būtų išsiskleidusios joms į veidus, tokiu greičiu le- 
kiant pro mokesčių postą, reikalai būtų buvę labai prasti. Dabar liko 
vieninteliai šio tyčinio valstybės nuosavybės suniokojimo ženklai: 
didžiulis įlenkimas ant variklio gaubto ir bjauriai perskilęs priekinis 
stiklas. 

Už jų kilo baisi sumaištis. Jei policija dar negavo pranešimo apie 
automobilį, registruotą Izabelės vardu, kuris ant Didžiojo Belto tilto 
numušė mokesčių posto užtvarą, tada kažkas tikrai giliai miega. 

Jonson staigiai iškvėpė ir vėl surinko Jozuės telefono numerį. 

— Mes užtilto! Kur jūs? 

Jis perdavė koordinates, rodomas palydovinės navigacijos imtu- 
vo, o Izabelė palygino jas su savo duomenimis. Traukinys negalėjo 
būti labai toli. 

— Man tai nepatinka, - tarė Jozuė. - Negerai. Tai, ką mes darom, 
yra negerai. 

Ji, kaip mokėdama, bandė nuraminti tą žmogų, bet nepavyko. 

— Paskambinkit, kai pamatysit stroboskopą, - tarė ji ir baigė po- 


kalbį. 


Artėdamos prie keturiasdešimt pirmo išvažiavimo iš greitkelio, 
kairėje jos išvydo traukinį. Per tamsų kraštovaizdį lėkė spindintis ži- 
burių vėrinys. O trečiame vagone važiavo žmogus, kurio širdis smar- 
kiai daužėsi. 


Kada tas išpera paskambins? 

Izabelė gniaužė rankoje telefoną, automobiliui skriejant keliu 
tarp Halskovo ir keturiasdešimto išvažiavimo iš greitkelio. Nebuvo 
matyti blyksint jokių mėlynų šviesų. 

— Rachele, Slagelsėje policija mus tikrai sustabdys. Kam reikėjo 
numušti tą mokesčių posto užtvarą? 

— Matot traukinį, tiesa? Jis būtų nuvažiavęs, jei būčiau sulėtinusi 
ar sustojusi nors dvidešimčiai sekundžių. Štai kam! 

— Bet aš jį pamečiau. Nebematau, - susinervinusi atsakė Jonson. 
Ji žiūrėjo į žemėlapį ant kelių. - Po velnių, čia kelias suka į šiaurę 
ir kerta Slagelsę. Jeigu jis duos signalą Jozuei tarp Forlevo ir Slagel- 
sės, mes neturėsim jokių galimybių. Nebent išsuksim iš greitkelio, 
TUCTUOJAU! 

Keturiasdešimtas išvažiavimas iš greitkelio liko už nugarų, kai 
Izabelė atsigręžė. 

Ji prikando lūpą. 

— Rachele, jeigu jis padarys tai, ką aš manau, tada Jozuė pastebės 
tą stroboskopą bet kurią minutę. Iki Slagelsės geležinkelį kerta trys 
keliai. Bet kuris iš jų bus puiki vieta išmesti išpirką. O mes dabar 
nebegalim išsukti iš greitkelio, nes ką tik pravažiavom išvažiavimą. 

Izabelė iš karto pastebėjo, kad užgavo jautrią stygą. Rachelės aky- 
se vėl pasirodė neviltis. Telefono skambutis per kitas porą minučių 
buvo paskutinis dalykas pasaulyje, kurį ji būtų norėjusi išgirsti. 

Staiga moteris smarkiai nuspaudė stabdį ir pasuko į kelkraštį. 

— Ketinu apsisukti. 

Gal ji pakvaišo? Jonson įjungė avarinį šviesos signalą ir bandė su- 
valdyti jaudulį. 

— Klausykit, Rachele, - kiek galėdama ramiau pasakė ji, - Jozuė 
puikiai susitvarkys. Mums nereikia ten laukti, kai jis išmes krepšį. 
Jūsų vyras teisus. Grobikas ir taip sa mumis susisieks, kai pamatys, 


kas yra krepšyje. 

Rachelė neklausė, turėjo kitų planų, ir Izabelė ją suprato. 

— Apsisuksiu kelkraštyje. 

— Ne, Rachele. 

Bet ji neklausė. 

Izabelė atsisegė saugos diržą ir pasisuko. Artėjo automobilių ko- 
lona. 

— Jūs tikriausiai pakvaišot! Pražudysit mus. Kokia iš to nauda Sa- 
mueliui ir Magdalenai? 

Rachelė nieko neatsakė. Ji sėdėjo už vairo, variklis kaukė įjungus 
atbulinę pavarą, o automobilis lėkė keliu. 

Tada Jonson išvydo mėlynas šviesas ant kalvos, už kokių keturių 
penkių šimtų metrų. 

— STOP! - suriko ji. Rachelė tuoj pat atleido greičio pedalą. 

Ji atsigręžė į mėlynas šviesas ir iš karto suprato problemą. Pavarų 
dėžė garsiai protestavo jungiant pirmą pavarą tiesiai iš atbulinės eigos. 
Po kelių sekundžių jos vėl skriejo šimto penkiasdešimties kilometrų 
per valandą greičiu. 

— Belieka melstis, kad Jozuė per kitas porą minučių nepaskambin- 
tų ir nepasakytų išmetęs krepšį. Jei nepaskambins, mes gal dar turėsim 
galimybę. Bet reikėtų sukti į trisdešimt aštuntą, ne į trisdešimt devintą 
išvažiavimą, — atsiduso Izabelė. — Prie trisdešimt devinto lauks poli- 
cija. Turbūt jau atvažiavo. Sukit į trisdešimt aštuntą. Verčiau važiuo- 
kim pagrindiniu keliu, jis arčiau geležinkelio. Visą kelią iki Ringstedo 
traukinys važiuoja per dirbamą žemę, toliau nuo greitkelio. 

Jonson vėl užsisegė saugos diržą ir kitus dešimtį kilometrų sėdėjo 
įsmeigusi žvilgsnį į spidometrą. Mėlyni švyturėliai, matyt, nerizikavo 
vytis. Kas galėtų juos kaltinti, pagalvojo ji. 

Joms pravažiavus trisdešimt devintą išvažiavimą, kelias iš Slagelsės 
virto ištisa mėlynu kaspinu. Policijos automobiliai bus čia bet kurią 
akimirką. 


Ji būgštavo ne be reikalo. 

— Jie artėja, Rachele. Greičiau, jei galite, - paragino Izabelė, rink- 
dama mobiliajame Jozuės numerį. 

— Kur jūs dabar, Jozue? 

Jozuė neatsakė. Ar tai reiškia, kad jis jau išmetė krepšį? Ar atsiti- 
ko kas nors blogesnio? Gal tas pabaisa traukinyje? Iki šiol ji apie tai 
nepagalvojo. Ar taip gali būti? Visos tos nesąmonės apie blyksintį 
stroboskopą ir krepšio išmetimą pro langą buvo tik dūmų uždanga? 
Ar jis jau paėmė krepšį ir suprato, kad jame nėra pinigų? 

Jonson pasuko galvą ir pažvelgė į kelionmaišį su išpirka ant gali- 
nės sėdynės. 


Ką tas išgama padarys Jozuei? 


Jos pasiekė trisdešimt aštuntą išvažiavimą kaip tik tada, kai prie- 
šakyje ir vakarinėje pusėje pasirodė mėlynos šviesos. Rachelė nė ne- 
palietusi stabdžių, žviegiant padangoms, įsuko į šimtas penkiasde- 
šimtą kelią ir vos išvengė susidūrimo su kitu automobiliu. Jei ne kito 
vairuotojo staigus manevras, jie visi būtų žuvę. 

Izabelė pajuto nugara varvantį prakaitą. Ji tiesiog permirko. Šita 
moteris už vairo ne šiaip apimta nevilties, o tiesiog pamišusi. 

— Rachele, iš šito kelio nėra kur pasukti. Kai policija mus prisivys, 
jiems tereikės sekti paskui mūsų galinius žibintus, - sušuko Jonson. 

Ji papurtė galvą ir pralėkė pro priešais jas sukantį automobilį taip 
arti, kad vos nesusidūrė kaktomuša. 

— Ne, mes jiems neleisim, - ramiai atsakė moteris ir išjungė žibin- 
tus. Tuo pačiu metu išsijungė ir automatinės priekinės šviesos, kurias 
Izabelė ruošėsi taisyti. 

Pro galinį priešais važiuojančio automobilio langą jos pastebėjo 
pagyvenusią porą. Žodis siaubas atrodė per švelnus tų žmonių pašė- 


lusiai gestikuliacijai apibūdinti. 


330 JUSSI ADLER-OLSEN 


— Išsuksim iš kelio pirmai progai pasitaikius, — tarė Rachelė. 

— Turėsit vėl įjungti šviesas. 

— Palikit tai man. Patikrinkit palydovinės navigacijos imtuvo ro- 
dmenis. Kur yra artimiausias šalutinis kelias, nesibaigiantis akliga- 
tviu? Turim išsukti iš pagrindinio. Mus vejasi policija. 

Izabelė dirstelėjo per petį. Tikra tiesa. Dabar mėlynos šviesos 
tamsoje blyksėjo visai netoli. Gal vos už keturių penkių šimtų metrų 
prie išvažiavimo iš greitkelio. 

— Štai! — šūktelėjo ji. — Priekyje. 

Rachelė linktelėjo. Priešais jas važiuojančio automobilio žibintai 
apšvietė kelio ženklą. Vedbisionderis. 

Ji spustelėjo stabdį ir pasuko į šalį, į tamsą, užgesintomis švieso- 
mis. 

— Gerai, - pasakė ji, įjjungusi neutralią pavarą ir riedėdama pro 
daržinę bei kažkokius kitus ūkinius pastatus. - Sustosim čia, už so- 
dybos. Policija mūsų nepastebės. Paskambinkit vėl Jozuei, gerai? 

Izabelė atsigręžusi nužvelgė kraštovaizdį, mėlynos šviesos išniro 
iš tamsos lyg nelaimę pranašaujanti aura. 

Tada ji vėl paspaudė Jozuės telefono numerį, šį kartą jaudinda- 
masi. 

Mobilusis suskambo porą kartų, o tada jis atsiliepė. 

— Taip? - tik tiek tepasakė. 

Izabelė linktelėjo Rachelei, parodydama, kad Jozuė atsakė į 
skambutį. 

— Ar atidavėt krepšį? 

— Ne, dar ne, - atsakė jis pavargusio žmogaus balsu. 

— Arkilo sunkumų? Aplink jus yra žmonių? 

— Be manęs kupė yra tik vienas žmogus, bet jis dirba kompiuteriu 
užsidėjęs ausines. Taigi čia viskas gerai. Bet aš blogai jaučiuosi. Vis 
galvoju apie vaikus. Taip baisu, — atrodė, kad jam trūksta oro, lyg 


būtų išsekęs. Nenuostabu. 

— Nusiraminkit, Jozue, - Izabelė suvokė, jog tai lengviau pasakyti 
nei padaryti. - Po kelių minučių viskas baigsis. Kur dabar yra trauki- 
nys? Pasakykit man koordinates. 

— Dabar išvažiuojam iš miesto. 

Jonson suprato. Jos turėtų būti nebetoli. 

— Palenkit galvą, - sukomandavo Rachelė, kai policijos automo- 
biliai lėkė magistrale pro keliuką, į kurį jos pasuko. Tarsi kas nors 
būtų galėjęs jas pamatyti iš tokio atstumo. 

Bet po akimirkos pagyvenusi pora, kuri važiavo priešais jų auto- 
mobilį, pamos policininkams. Jie pasakys apie kelyje sutiktas pami- 
šėles, važiavusias paskui juos išjungtomis šviesomis, o paskui staiga 
pasukusias į šalutinį kelią. Tada policija grįš. 

— Ei, matau traukinį, - staiga sušuko Izabelė. 

Rachelė sukluso. 

— Kur? 

Jonson parodė į pietus, tolyn nuo pagrindinio kelio. Puiku. 

— Štai ten! Nagi, važiuojam! 

Rachelė įjungė šviesas, per penkias sekundes perjungė pavaras 
ir vienu manevru įveikė du vingius per kaimą, o po kelių akimirkų 
traukinio žiburių grandinę perskrodė iš tamsos išniręs jų Mondeo 
priekinių žibintų spindulys. 

— O Dieve, matau stroboskopą! - sušuko į mobilųjį Jozuė. - O 
brangus Viešpatie ir Tėve, maldauju, apsaugok mus ir pasigailėk 
mūsų sielų! 

— Jis matė stroboskopą? — Rachelė išgirdo šūksnį per telefoną. 

Izabelė linktelėjo ir jos bendrakeleivė truputį palenkė galvą. 

— Dievo Motina, teapšviečia mus tavo šventoji šviesa ir rodo 
mums kelią į tavo didybę. Pasiimk mus, savo vaikus, ir sušildyk prie 
širdies, — ji garsiai iškvėpė, paskui giliai įkvėpusi stipriau paspaudė 
greičio pedalą. 

— Matau stroboskopą tiesiai priešais save. Dabar atidarau langą, 
pranešė Jozuė. - Turėsiu padėti telefoną ant sėdynės. O Dieve. O 
Dieve. 

Izabelė girdėjo dejones. Jo balsas skambėjo kaip seno žmogaus, 
kuriam gyvenimo keliu liko žengti paskutinius žingsnius. Per daug 
darbų liko nepadaryta, per daug minčių nutrūko. 

Izabelės akys nardė po tamsą. Ji nematė blyksinčios šviesos. Vadi- 
nasi, stroboskopas kitoje traukinio pusėje. 

— Čia kelias du kartus kerta geležinkelį. Esu tikra, kad jis tame 
pačiame kelyje kaip mes, - sušuko ji, kai Jozuė garsiai sukriokė nuo 
įtampos, stengdamasis iškelti pro langą krepšį. 

— Dabar paleidžiu krepšį, - išgirdo ji prislopintus žodžius. 

— Kur jis, Jozue? Ar jį matote? - sunerimusi riktelėjo Jonson. 

Dabar jis vėl paėmė telefoną. Balsas skambėjo garsiai ir aiškiai. 

— Matau jo automobilį. Jis pastatytas už medžių, ten, kur kelias 
kryžiuojasi su bėgiais. 

— Pažiūrėkit pro langą kitoje pusėje. Rachelė dabar mirksi prie- 
kinėmis šviesomis. 

Ji davė ženklą prie vairo palinkusiai vairuotojai, kuri žiūrėjo pro 
priekinį langą, bandydama bent ką nors pamatyti anapus traukinio. 

— Jozue, ar matot mus? 

— TAIP! - sušuko jis. - Matau jus prie tilto. Artėjat prie mūsų. 
Privažiuosit bet kurią akimir... 

Izabelė išgirdo jo aimaną. Tada kažkas tarkštelėjo, tarsi telefonas 
nukrito ant grindų. 

— Matau stroboskopą! - šūktelėjo Rachelė. 

Siauru keliuku ji važiavo link tilto. Dar pora šimtų metrų ir bus 
ten. 

— Jozue, ką tas vyras daro dabar? - paklausė Izabelė, bet niekas 


neatsakė. Gal telefonas užsidarė, kai nukrito. 

— Šventoji Dievo Motina, atleisk man už visą blogį, kurį esu pa- 
dariusi, - šalia jos meldėsi Rachelė, automobiliui lekiant pro porą 
užmiesčio namų ir sodybą prie vingio, paskui pro kitą namą netoli 
geležinkelio. Tada priekiniai žibintai apšvietė grobiko automobilį. 

Jis stovėjo už poros šimtų metrų, kelio vingyje, maždaug pen- 
kiasdešimt metrų nuo bėgių. O už jo moterys išvydo ir patį išperą, 
spoksantį į krepšį. Vyras vilkėjo striukę, mūvėjo šviesias kelnes. Jei 
nebūtų žinojusios, kas jis, būtų palaikiusios jį pasiklydusiu turistu. 

Apšviestas automobilio žibintų jis pakėlė galvą. Iš tokio atstu- 
mo buvo neįmanoma pamatyti to niekšo veido išraiškos, bet jam ti- 
kriausiai kilo daugybė minčių. Kaip jo drabužiai atsidūrė krepšyje? 
Galbūt jis jau pamatė viršuje paliktą raštelį. Tikrai turėjo suprasti, 
kad krepšyje nėra pinigų. O dabar tos šviesos beprotišku greičiu ar- 
tėja link jo. 

— Pavysiu jį! — suriko Rachelė tą pačią akimirką, kai jis metė 
krepšį į automobilį ir įšoko pats. 

Jos buvo vos už keliolikos metrų, kai jo automobilis pajudėjo iš 
vietos ir kaukiant varikliui nurūko keliu. 

Tai buvo tamsus mersedesas, toks, kokį Izabelė pastebėjo prie 
namo Fersleve. Vadinasi, ji matė tą niekšą, kai Rachelė vėmė. 

Kelią priekyje supo tankus miškas, pro medžius aidėjo jų auto- 
mobilio ir priekyje važiuojančio mersedeso variklių riaumojimas. 
Mersedesas galingesnis už tordą. Bus nelengva vytis, be to, kokia 
joms iš to nauda? 

Jonson pažvelgė į susikaupusią už vairo Rachelę. Kas, po galais, 
dedasi jos galvoje? 

— Saugokitės, - sušuko ji. - Po minutės paskui mus atvažiuos 
policija su pastiprinimu. Padės mums. Pamatysit, sučiupsim niekšą. 
Policininkai gali užtverti kelią priekyje. 

— Alio? - suskambo balsas iš mobiliojo telefono Izabelės ranko- 


je. Nepažįstamojo balsas. Vyriškas. 

— Taip? - ji neatitraukė žvilgsnio nuo priekyje važiuojančio mer- 
sedeso galinių žibintų, automobiliams lekiant siauru miško keliu, 
bet dabar visą dėmesį sutelkė į šį balsą. Ne vieni nusivylimų ir pra- 
laimėjimų metai išmokė ją visada būti atsargią net pačiose papras- 
čiausiose situacijose. Kur yra Jozuė? 

— Kasjūs? - griežtai paklausė Izabelė. - Jūs į visa tai įsivėlęs kartu 
su tuo šunsnukiu? Tiesa? 

— Atsiprašau, nesuprantu, ką norite pasakyti. Ar tai jūs ką tik 
kalbėjot su šio telefono savininku? 

Ją nusmelkė šaltukas. 

— Taip, aš. 

Jonson pajuto, kad Rachelė už vairo neramiai sujudėjo. Mote- 
ris stengėsi sekti vingiuojantį kelio kaspiną, bet visa jos esybė virto 
klaustuku. Atstumas tarp jų ir priekyje važiuojančio automobilio 
vis didėjo. 

— Bijau, kad jis susirgo, — pranešė balsas per telefoną. 

— Kąjjūs kalbac? Kas jūs? 

— Aš sėdėjau toje pačioje kupė ir dirbau, kai tai įvyko. Man labai 
gaila, bet turiu pasakyti, kad esu įsitikinęs, jog jis mirė. 

— Ei, - sušuko Rachelė. - Kas vyksta? Izabele, su kuo jūs kalbat? 

— Ačiū, — tesugebėjo pasakyti Jonson pašnekovui. Tada uždarė 
mobilųjį. 

Ji pažvelgė į Rachelę, paskui į medžius, šmėkščiojančius pro šalį, 
automobiliui švilpiant keliu. Jei iš miško išeitų elnias arba jos užva- 
žiuotų ant nukritusių drėgnų lapų, būtų baigta. Menkiausia smul- 
kmena gali sukelti nelaimę. Kaip jai rasti drąsos pasakyti Rachelei 
tai, ką dabar išgirdo? Nežinia, kaip nelaiminga moteris reaguos. Jos 
vyras prieš kelias sekundes mirė, o ji lekia per tamsų mišką lyg ap- 
sėsta. 

Izabelė neretai būdavo nusiminusi dėl savo gyvenimo. Viena- 


tvė ją lydėjo tarsi šešėlis. Ilgais žiemos vakarais dažnai apnikdavo 

niūriausios mintys. Tačiau šią akimirką ji mąstė apie visai kitokius 
dalykus. Dabar, keršto genama į priekį, jausdama atsakomybę už 
dviejų vaikų gyvybes, kurių grobikas, įsikūnijęs šėtonas, skriejo au- 
tomobilyje priešais jas, Izabelė suprato, kad trokšta gyventi. Suprato, 
jog nesvarbu, koks bjaurus gali pasirodyti pasaulis, ji gali rasti jame 
savo vietą. 

Klausimas, ar Rachelė taip pat galėtų. 

Tada moteris atsigręžė į Jonson. 

— Pasakykit man, Izabele. Tučtuojau pasakykit. Kas atsitiko? 

— Manau, kad jūsų vyrą ištiko širdies priepuolis, - ji apie nelaimę 
pasakė kiek galėdama švelniau. 

Rachelei šis sakinys pasirodė neaiškus. Izabelė galėtų pasakyti 
tiesą. 

— Ar Jozuė mirė? O Dieve! Juk jis mirė, tiesa? Sakykit, Izabele! 

— Aš nežinau. 

-TUCTUOJAU pasakykit! Arba... — jos akys paklaiko. Auto- 
mobilis jau ėmė mėtytis į šalis. 

Jonson ištiesė ranką link bendrakeleivės peties, norėdama nura- 
minti, bet persigalvojo. 

— Rachele, žiūrėkit į kelią. Šiuo metu viską darom dėl vaikų, pri- 
simenate? 

Šie žodžiai įstrigo Rachelės širdyje, ji ėmė virpėti. 

— NE, NE, NE! - sukliko ji. - NE, pasakykit, kad tai netiesa. O 
Dievo Motina, pasakykit, kad tai netiesa! 

Nelaimingoji spaudė vairą, garsiai kūkčiodama, nuo lūpų varvėjo 
seilės. Izabelė akimirką pagalvojo, kad ji sustabdys automobilį, bet 
tada vairuotoja vėl susitvardė ir smarkiai paspaudė greičio pedalą. 

Lindebjergas-Lingė, skelbė kelio ženklas, pasirodęs šalikelėje, 
bet Rachelė nesulėtino nė sekundei. Kelias nuvingiavo tarp kelių už- 


miesčio namų, o paskui aplink vėl šmėkščiojo tik medžiai. 

Dabar tas išpera priekyje aiškiai juto spaudimą. Jo automobilis 
suvinguriavo posūkyje, o Rachelė ėmė šauktis Marijos, Dievo Moti- 
nos, atleidimo už sulaužytą penktąjį Dievo įsakymą, nes dabar ruo- 
šėsi žudyti. 

— Tai beprotybė! Važiuojam beveik dviejų šimtų kilometrų per 
valandą greičiu. Žūsim abi! — suriko Izabelė, akimirką pagalvojusi, 
kad turėtų ištraukti raktą iš degimo spynelės. 

Paskui jai dingtelėjo mintis apie užsikirtusį vairą, tad užuot tai 
padariusi, įsitempė ir pasiruošusi blogiausiam taip stipriai įsikibo į 
sėdynę, kad net krumpliai pabalo. 

Kai Rachelė pirmą kartą trenkėsi į mersedesą, Izabelės galva truk- 
telėjo į priekį, paskui bjauriai krestelėjo atgal. Vis dėlto mersedesas 
išsilaikė ant kelio. 

— Gerai, - suriko ji. - 7žž tau nedaro įspūdžio, šėtone? - ir tren- 
kėsi į jo automobilį dar kartą su tokia jėga, kad fordo variklio gaub- 
tas susilankstė. Izabelė vėl įsitempė, bet vis tiek nustebo, kai nuo 
smarkaus truktelėjimo įsirėžė saugos diržai. 

— STABDYKIT AUTOMOBILĮ! - sukomandavo ji, pajutusi 
skausmą krūtinėje. Rachelė neklausė. Ji buvo kažkur toli. 

Mersedesas priešais jas vos nenuslydo į griovį, sekundei tapęs ne- 
valdomas, bet paskui vėl išsilygino tiesioje kelio atkarpoje, kuri šiek 
tiek platėjo ir buvo blausiai apšviesta didelės fermos žiburių. 

"Tada tai ir įvyko. 

Tą pačią akimirką, prieš pat Rachelei dar kartą atsitrenkiant į 
mersedeso galą, vairuotojas staiga pasuko į kairę ir žviegiant padan- 
goms nuspaudė stabdžius. 

Fordas pralėkė pro šalį ir atsidūrė priekyje. 

Izabelė pajuto Rachelės išgąstį. Dabar jos važiavo gerokai per 
greitai, mersedeso, kuris pristabdydavo jų automobilį dėl pakarto- 


tinių susidūrimų, nebebuvo. Priekiniai ratai slystelėjo į vieną pusę. 


ATPIRKIMAS 337 


Moteris išlygino automobilį truputį pristabdydama, bet nepakanka- 
mai, o tada jos išgirdo traiškomo metalo džeržgesį vienoje pusėje, 
todėl Rachelė intuityviai vėl pristabdė. 

Izabelė išsigandusi atsigręžė į išdaužtą šoninį langą ir galines du- 
ris, dabar įspaustas į galinę sėdynę. Tą pačią akimirką priartėjo mer- 
sedesas. To pabaisos apatinę veido dalį slėpė šešėlis, bet akys buvo 
aiškiai matomos. Atrodė, kad jo veidą nušvietė netikėta mintis. Tarsi 
viskas staiga tapo aišku. 

"Tai, kas niekada neturėjo atsitikti, dabar atsitiko. 

Jis trenkėsi į jas paskutinį kartą, Rachelė nesuvaldė automobilio. 
"Tada liko tik skausmas ir jas apgaubusioje tamsoje pro šalį šmėkščio- 
jantys vaizdai. 

Kai viskas sustojo, Izabelė pasijuto kybanti žemyn galva ant sau- 
gos diržų. Moteris šalia jos gulėjo be gyvybės ženklų, po kraujuojan- 
čiu jos kūnu buvo įsispraudęs vairas. 

Jonson bandė pasisukti, bet raumenys neklausė. Paskui ji sukosė- 
jo ir pajuto, kad į gerklę ir šnerves plūsta kraujas. 

Keista, kad nieko neskauda, dingtelėjo jai mintis, bet tada visą 
kūną užliejo skausmas. Ji norėjo klykti, bet neįstengė. Aš mirštu, pa- 
galvojo, ir atsikosėjo krauju. 

Jonson išvydo prie automobilio artėjantį šešėlį. Žingsniai per sti- 
klo šukes buvo ritmingi ir tvirti. Jie reiškė kažką blogo. 

Ji bandė įsižiūrėti, bet į akis bėgo kraujas iš burnos ir nosies. Su- 
mirksėjusi pajuto tarsi vokai būtų iš švitrinio popieriaus. 

Tik tada, kai jis priėjo pakankamai arti, kad būtų galima išgirsti 
žodžius, Izabelė pastebėjo sunkų metalinį daiktą jo rankose. 

— Izabele, tave mažiausiai tikėjausi šiandien pamatyti. Kodėl tau 
prireikė įsikišti? Pažiūrėk, ką padarei. 

Vyras pritūpė ir pažvelgė pro šoninį langą. Ji spėjo, kad tas niek- 


šas svarsto, kaip geriausia smogti paskutinį smūgį. Jonson bandė 

pasukti galvą, kad galėtų jį aiškiau pamatyti, bet vis dar negalėjo 
pajudėti. 

— Kiti žmonės žino, kas esi, - sudejavo ji, jausdama į žandikaulį 
plūstantį smarkų skausmą. 

Jis nusišypsojo. 

— Niekas manęs nepažįsta. 

Jis apėjo aplink automobilį ir spoksojo į Rachelės kūną kitoje pu- 
sėje. 

— Nėra reikalo daugiau dėl jos nerimauti. Tai gerai. Ji galėjo būti 
pavojinga. 

Paskui jis staiga atsitiesė. Izabelė išgirdo sirenas. Jam per kojas nu- 
vilnijo mėlyna šviesa ir privertė atšokti porą žingsnių. 


O tada jos akys užsimerkė. 

Vis stiprėjantis degančios gumos kvapas privertė jį sustoti poilsio 
aikštelėje tuoj už Roskildės. Patraukęs aplamdytą dešinį sparną nuo 
padangos jis apėjo aplink automobilį, vertindamas padarytą žalą. 
Kėbulas aiškiai buvo apdaužytas, bet stebino, kad po smūgių liko 
tokie menki įlenkimai. 

Kai tik viskas nurims, jis pataisys automobilį. Reikės pašalinti vi- 
sus susidūrimų pėdsakus. Suras dirbtuves Kylyje ar Istade, kur bus 
patogu tuo metu. 

Jis užsidegė cigaretę ir perskaitė krepšyje rastą raštelį. 

Paprastai tai būdavo ypatinga jo laukiama akimirka. Stovėdavo 
kur nors tamsoje, pro šalį švilpiant automobiliams, žinodamas, kad 
vėl padarė tai, ką reikėjo padaryti. Belieka paimti krepšį su pinigais 
ir grįžti į valčių pašiūrę baigti darbo. 

Šį kartą buvo kitaip. Jis vis dar negalėjo atsikvošėti po to, kai sto- 
vėdamas siaurame šalutiniame kelyje prie geležinkelio spoksojo į 
krepšį, raštelį ir savo paties drabužius. 

Šitie jį apgavo. Pinigų nebuvo. Prasta padėtis. 

Jis įsivaizdavo Ford Mondeo avariją ir pajuto pasitenkintiną pa- 
galvojęs, kad ta Dievui įgrisusi prasčiokė gavo, ko nusipelniusi. Jis 


pyko, kad ir Izabelė įsivėlė. 


340 JUSSI ADLER-OLSEN 


Parts kaltas, kad iš pat pradžių reikalai pakrypo tokia linkme. Jei 
būtų klausęs nuojautos, Izabelė būtų jau negyva po kivirčo Viborge. 

Kas galėjo žinoti, kad ji ir Rachelė pažįstamos? Iš Frederikso iki 
Izabelės namelio Viborge ilgas kelias. Ką jis pražiūrėjo? 

Jis garsiai užsitraukė cigaretės dūmo ir laikė plaučiuose kiek ga- 
lėdamas ilgiau. Išpirkos negavo, ir visa tai dėl kvailų klaidų. Kvailų 
klaidų ir atsitiktinumų, kurie rodė tą pačią krypųį - Izabelę. Būtent 
dabar jis neturėjo supratimo, ar ji mirusi, ar gyva. Jei prie to sumauto 
automobilio būtų galėjęs užtrukti dar bent dešimtį sekundžių, būtų 
sutraiškęs jai kaukolę kėlikliu. 

Tada būtų buvęs saugus. 

Dabar tik gali tikėtis, kad gamta padarys savo. Avarija buvo baisi. 
Mondeo trenkėsi į medį ir gal keliolika kartų apsivertė. Šaižus ant 
asfalto gniuždomo metalo girgždesys liovėsi vos jam išlipus iš mer- 
sedeso. Kaip ji galėtų išgyventi ? 

Jis patrynė skaudantį sprandą. Tos moterys gyva bėda. Kodėl ne- 
darė taip, kaip liepta? 

Jis nuspriegė cigaretės nuorūką į tankmę, atidarė dureles keleivio 
pusėje ir pasidėjęs ant kelių krepšį dar kartą patikrino jo turinį. 

Spyna ir sagtis iš daržinės Fersleve. Keli jo drabužiai iš spintos ir 
tas raštelis. Daugiau nieko. 

Jis perskaitė jį kelis kartus. Neabejojo, kad turės veikti nedelsda- 
mas. Tie, kas parašė šį raštelį, žino per daug. 

Jie mano esą saugūs, bet klysta. Įsitikinę, jog apsikeitė vaidmeni- 
mis ir įgijo persvarą. Dabar tos moterys tikriausiai žuvo, bet reikės 
patikrinti ir įsitikinti. 

Tada tik vyras Jozuė ir galbūt Izabelės brolis, policininkas, kels 
grėsmę. 

Galbūt. Lemtingas žodis. 

Jis sėdėjo apmąstydamas padėtį, o tuo metu šviesų kaspinas nuo 


autostrados nupleveno per poilsio aikštelės tualetus. 

Jis nesibaimino, kad jį vejasi policija. Jis jau buvo kelis šimtus me- 
trų nutolęs nuo įvykio vietos, kai atvažiavo kelių patruliai, ir nors 
dar porą jų su kaukiančiomis sirenomis susitiko, kol pasiekė greitke- 
lį, nė vienas nesusidomėjo vienišu greičio neviršijančiu mersedesu. 

Žinoma, policininkai ras susidūrimo pėdsakus, kai apžiūrės Iza- 
belės automobilį, bet tikslesnės avarijos aplinkybės liks paslaptyje. 
Kaip jį suras? 

Ne, dabar svarbiausia Rachelės vyras Jozuė ir pinigai. O paskui 
turės rūpestingai sunaikinti visus pėdsakus, pagal kuriuos jį būtų ga- 
lima susekti. Teks viską pradėti iš naujo. 

Jis atsiduso. Prasti buvo metai. 

Jis visada taikėsi į dešimtuką ir niekada neprašaudavo. Puikiai 
išmanė savo darbą. Per pirmuosius metus sukauptus milijonus iš- 
mintingai investavo ir gavo padorių pajamų. Paskui prasidėjo finan- 
sų krizė, o jo turimos akcijos staiga nuvertėjo. Net vaikų grobikai ir 
žmogžudžiai yra priklausomi nuo rinkos svyravimų. Dabar jam teko 
beveik viską pradėti iš naujo. 

— Po velnių, - burbtelėjo jis, staiga išvydęs dar vieną šio reikalo 
pusę. 

Jeigu sesuo kaip paprastai negaus pinigų, jam kils kitų rūpesčių. 
Ji gali iškelti reikalus iš jo vaikystės. Pasakyti vardus, kurių nedera 
atskleisti. 


"Tai negerai. 


Jam grįžus iš berniukų namų, motina turėjo naują vyrą, bendruo- 
menės vyresniųjų išrinktą iš tinkamų našlių. Vyras vadovavo kaminų 
valymo įmonei ir buvo dviejų Evos amžiaus mergaičių tėvas. Sulas, 


kaip jį įvardijo naujasis pastorius, žinoma, gerokai perdėdamas. 

Iš pradžių patėvis susilaikydavo jo nemušęs, bet kai motina su- 
mažinusi savo migdomųjų dozę ėmė lepinti jį vedybiniame guolyje, 
vyro pasipūtėliškumas paėmė viršų ir pamažu jo būdas atsiskleidė. 

— Te pasigaili jūsų viešpats ir suteikia ramybę, - tokius žodžius jis 
tardavo prilupęs savo dukteris. Mergaitės girdėdavo juos dažnai. Jei 
pasirodydavo, kad kuri nors nusižengė Dievo žodžiui, kurį aiškinti 
tėvas manė vienintelis turįs išimtinę teisę, jis nedvejodamas baus- 
davo savo atžalas. Paprastai dukterys labai menkai prasižengdavo, 
tad jo rūstybė būdavo nukreipta daugiausiai į jų įbrolį. Kartais jis 
pamiršdavo pasakyti 27227 arba nusišypsodavo maldos metu. Retai 
prasižengdavo labiau. Laimei, motinos vyras, suvokdamas savo fizi- 
nių galimybių ribas, nedrįsdavo nė pirštu paliesti augaloto jos sū- 
naus. 

Galų gale prasidėdavo sąžinės priekaištai, o tai beveik nuolat 
buvo blogiausia. Paauglio tėvas niekada nesikankindavo apgailes- 
taudamas, todėl niekas niekada neabejojo jo pranašumu. Patėvis 
glostydavo dukroms skruostus ir maldaudavo atleidimo už pyktį ir 
užjų nedorą įbrolį. Paskui jis užsidarydavo kabinete ir apsirengdavo 
Dievo drabužiu - jo tėvas visada taip vadino apeiginį drabužį, - tada 
melsdavo Viešpaties apsaugoti šias pažeidžiamas nekaltas mergaites 
kaip savo angelus. 

O Evai patėvis niekada nesiteikė tarti nė žodžio. Stiklinės aklos 
sesers akys jam kėlė pasidygėjimą, ir ji tai juto. 

Nė vienas vaikas jo nesuprato. Kodėl jis turi bausti savo paties du- 
kras, jei nekenčia posūnio ir niekina podukrą? Nė vienas nesuvokė, 
kodėl motina neįsikiša, arba kaip Dievas gali apsireikšti per neapy- 
kantos kupinus ir tokius neteisingus šio bjauraus žmogėno poelgius. 

Kurį laiką Eva gindavo patėvį, bet net jos protestai išseko, kai įse- 
serėms skiriamos bausmės tapo tokios žiaurios, kad ji beveik patikėjo 


pati jaučianti skausmą. 

Jos brolis laukė geros progos, saugodamas save paskutiniam susi- 
rėmimui. Susirėmimas įvyko netikėtai. 
Kadaise jie buvo keturi vaikai, vyras ir žmona. Dabar liko tik jis 


ir Eva. 


Jis iš daiktadėžės ištraukė plastikinį maišelį su informacija apie 
šeimą ir greitai susirado Jozuės telefono numerį. 

Dabar paskambins jam ir surengs akistatą su tikrove. Pasakys, 
kad jo žmona ir jos bendrininkė daugiau nebekelia pavojaus, o vai- 
kai bus kitos aukos, nebent Jozuė per dvidešimt keturias valandas 
pristatys išpirką į naujai nurodytą vietą. Pagrasins mirtimi, jei jis dar 
kam nors, be Izabelės, prasitarė apie pagrobimą. 

Jis nesunkiai įsivaizdavo įraudusį šio geraširdžio vyro veidą. Buvo 
beveik tikras, kad tas palūš ir darys tiksliai taip, kaip nurodyta. 

Visa tai jis matė anksčiau. 

Jis surinko Jozuės telefono numerį. Pasirodė, kad laukė visą amži- 
nybę, kol išgirdo atsiliepiant. 

— Alio? —- suskambo balsas, o vyras tuoj pat suvokė, kad jis nepa- 
žįstamas. 

— Alio, ar čia Jozuė? - paklausė jis, kai pro šalį praskriejo automo- 
bilis, švystelėjęs priekiniais žibintais. 

— Kas čia? — savo ruožtu paklausė balsas. 

— Ar čia Jozuės mobilusis? 

— Ne, tikriausiai surinkot ne tą numerį. 

Jis pažvelgė į ekraną. Ne, numeris teisingas. Kas čia dedasi? 

Tada jam toptelėjo. Vardas! 

— Oi, atsiprašau. Mes jį vadinam Jozue, bet jo tikras vardas Jensas 


Kroghas. Kartais pamirštu. Ar galiu su juo pasikalbėti? 

Stojus tylai jis žiūrėjo į erdvę priešais save. Žmogus nieko nesakė. 
Blogas ženklas. Kas jis toks, po velnių? 

— Supratau, - galų gale prabilo balsas. - O su kuo aš kalbuosi? 

— Su svainiu, - burbtelėjo jis. - Ar jis ten? 

— Ne, bijau, kad jo nėra. Kalbatės su seržantu Leifu Sindalu iš Ros- 
kildės policijos. Sakote, jūs jo svainis. Gal galiu sužinoti jūsų vardą? 
Policija? Negi tas idiotas nuėjo į policiją? Ar jis visai pamišo? 

— Policininkas? Ar kas atsitiko Jozuei? 

— Bijau, kad nieko negaliu jums pasakyti, kol nesužinosiu jūsų 
vardo. 

Tikrai kažkas negerai. Kas dabar? 

— Aš Sorenas Gormsenas, — jis laikėsi taisyklės visada sakyti ne- 
įprastą vardą, kai turi reikalų su policija. Jie patikėdavo, nes žinojo, 
kad galės patikrinti. 

— Suprantu, — išgirdo atsakymą. - Ar galite apibūdinti mums 
savo svainį, pone Gormsenai? 

— Taip, galiu. Jis aukštas, plinkantis, baigia šeštą dešimtį, visada 
dėvi alyvų žalumo švarką be rankovių ir... 

— Pone Gormsenai, - nutraukė jį policininkas, - buvom iškviesti, 
nes Jensas Kroghas rastas traukinyje be gyvybės ženklų. Šiuo metu 
su mumis yra policijos gydytojas ir aš labai apgailestauju turėdamas 
jums pranešti, kad jūsų svainis laikomas mirusiu. 

Jis akimirką pacylėjo, tarsi bandydamas suvokti žodį mirusiu. 

— One. Taip siaubinga. Kaip tai atsitiko? 

— Dar nežinom. Pasak bendrakeleivio, jis neteko sąmonės. 

Jis svarstė, ar kartais neina tiesiai į spąstus. 

— Kur jį išvešite? 

Jis išgirdo policijos seržantą ir gydytoją tariantis. 

— Greitoji atvažiuos paimti kūno. Tikriausiai bus atliekama au- 


topsija. 

— Vadinasi, jį veš į Roskildės ligoninę? 

— Taip, iš traukinio išlipsim Roskildėje. 

Jis padėkojo, ištarė kelis apgailestavimo žodžius, paskui išlipo iš 
automobilio nuvalyti telefono, ketino nusviesti jį tarp medžių. Poli- 
cija nesugebės jo susekti pagal šį numerį, jei čia žabangos. 

— Ei, — šūktelėjo balsas jam už nugaros. Atsigręžęs išvydo porą 
vyrų, lipančių iš automobilio, kuris ką tik sustojo poilsio aikštelėje. 
Lietuviški numeriai ir išblukę sportiniai kostiumai. Niūrūs, nedrau- 
giški veidai. 

Jie ėjo tiesiai prie jo su aiškiais ketinimais. Po akimirkos jis gulės 
ant žemės iškraustytomis kišenėmis. Neabejotinai toks jų užsiėmi- 
mas. 

Jis įspėjamai kilstelėjo ranką, rodydamas mobilųjį. 

— Štai, — sušuko, paskui smarkiai sviedė telefoną priekyje einan- 
čiam vyrui į kaktą, pasisuko ir spyrė jo prakauliam bendrui į tarpu- 
kojį. Tas susirietė, rėkdamas iš skausmo, o spyruoklinis peilis nukrito 
ant žemės. 

Po akimirkos jo paties rankoje atsirado peilis, jis dūrė pirmajam 
plėšikui į pilvą, tada antrajam į šoną. 

Paskui paėmė telefoną ir kartu su peiliu numetė kiek galėdamas 
toliau į krūmus. 

Gyvenimas jį išmokė visada smogti pirmą. 

Jis paliko du kraujuojančius banditus ir į palydovinę sistemą įve- 
dė Roskildės stotį. 


Nuvažiuos ten per aštuonias minutes. 


Greitoji laukė, kol policininkai atėjo su neštuvais. Jis įsimaišė į 


būrį smalsių stebėtojų, nenuleidžiančių akių nuo Jozuės kūno po 

antklode. Išvydęs uniformuotą pareigūną su mirusiojo apsiaustu ir 
krepšiu rankose, jis įsitikino, kad seržantas sakė tiesą. 

Jozuė miręs. Pinigai prarasti. 

— Po velnių, - sumurmėjo sau po nosim ir tyliai kartojo keiks- 
mą, važiuodamas link Ferslevo bei namelio, kuris daug metų buvo jo 
slėptuvė. Priedanga — adresas, vardas, furgonas, viskas, kas teikė jam 
saugumo, buvo sutelkta vienoje vietoje. Dabar slaptavietė atskleis- 
ta. Izabelė turėjo furgono registracijos numerį ir perdavė jį broliui, 
o transporto priemonės savininką galima susekti pagal adresą. Ten 


nebesaugu. 


Kol jis pasiekė kaimą ir nuvažiavo keliuku tarp medžių link na- 
melio, buvo jau tamsu. Maža bendruomenė seniai snūduriavo prie 
televizorių ekranų. Tik pagrindiniame ūkio name kitoje lauko pusė- 
je ryškiai švietė pora langų. Ten tikriausiai kilo panika. 

Jis pastebėjo, kaip Rachelė su Izabele įsilaužė į jo garažą ir namą. 
Jis apėjo patalpas ir surinko daiktus, kurie galėtų išlikti per gaisrą. 
Mažas veidrodėlis, skardinė su siuvimo reikmenimis, pirmosios pa- 
galbos vaistinėlė. 

Tada jis furgoną atbulą išvairavo iš daržinės, nuvažiavo paname 
ir visu greičiu nukreipė į panoraminį langą, pro kurį matydavo tokį 
gražų gamtovaizdį. 

Dūžtančio stiklo žvangesys sukėlė varnų kakotfoniją, bet ji tuoj 
nutilo. 

Pasišviesdamas žibintuvėliu jis apėjo namą iš kitos pusės ir įžengė 
į vidų. Puiku, pagalvojo pamatęs, kad priekinės furgono padangos 
pradurtos, o galas pūpso ant laminuotų grindų. Atsargiai peržengęs 
stiklo šukes, atidarė galines duris, paėmė kanistrą ir išlaistė jo turinį 


svetainėje, virtuvėje, koridoriuje bei ant laiptų. 

Paskui atsuko furgono degalų bako dangtį, nuplėšė yrančios 
užuolaidos skiautę ir įkišo giliai į vidų. 

Jis akimirką stovėjo kieme žvalgydamasis, paskui padegęs užuo- 
laidos skiautę metė į koridorių ant benzinu aplaistytų grindų šalia 
dujų balionų. 

Kai kurtinamai sprogo furgono degalų bakas, jis jau lėkė keliu, 
spausdamas mersedeso greičio pedalą. Dar po minutės į orą išlėkė 
dujų balionai. Sprogimas buvo toks smarkus, kad beveik nukėlė sto- 
84 

Pravažiavęs kaimo parduotuvę, kai vėl buvo matyti toli aplinkui, 
jis sustojo šalikelėje ir atsigręžė. 

Namelis už medžių liepsnojo tarsi Joninių laužas, į dangų skriejo 
žiežirbos. Gaisras jau buvo matomas už kelių mylių. Netrukus lieps- 
nos laižys medžių šakas ir viskas supleškės iki pamatų. 

Dėl širo daugiau nebėra ko bijoti. 

Gaisrininkų komanda greitai pamatys, jog ten nėra nieko gelbė- 
tino. 

Jie pamanys, kad gaisrą sukėlė išdykaujantys berniukai. 


Kaime tai atsitinka dažnai. 


Jis stovėjo priešais duris, už kurių, po pakavimo dėžėmis, gulėjo 
įkalinta jo žmona. Vėl nepajuto nieko daugiau, tik keistai sumišusius 
liūdesį ir pasitenkinimą, kad namuose tylu lyg kape. Jiems būdavo 
gera kartu. Ji buvo maloni ir graži, be to, gera mama jų vaikui. Gy- 
venimas galėjo susiklostyti visai kitaip. Kita vertus, pats kaltas dėl 
to, kad viskas pakrypo tokia linkme. Prieš su kuo nors vėl apsigy- 
vendamas turės atsikratyti visko, ką slėpė tame kambarėlyje. Iki šiol 


praeitis nepalieka jo ramybėje, bet jis neleis, kad ji užvaldytų ir ateitį. 

Dar porą kartų pagrobs keletą vaikų, tada parduos namą ir įsikurs 
kur nors užkampyje. Gal net išmoks gyventi normaliai. 

Kurį laiką jis gulėjo ant sofos mąstydamas, ką turi padaryti. Aiš- 
ku, kad gali išsaugoti Vibegordeną su valčių pašiūre, bet reikės rasti 
pakaitalą nameliui Fersleve. Mažą trobelę toli nuo pagrindinių ke- 
lių. Vietą, kur niekas nevaikšto, dar geriau, jei jo savininkas būtų 
vietinis atstumtasis. Senas girtuoklis, kuris su niekuo nebendrauja 
ir niekam nesijaučia skolingas. Šį kartą jis galėtų pasiieškoti būsto 
toliau į pietus. Prisiminė nusižiūrėjęs porą vietų, kai važinėjo po Ne- 
stvedo rajoną, bet patirtis pakuždėjo, kad apsispręsti bus nelengva. 

Namelio Fersleve savininkas tiko puikiai. Juo niekas nesidomėjo, 
o jis kitais tuo labiau. Didžiąją savo gyvenimo dalį vyras dirbo Ze- 
landijoje ir, matyt, Švedijoje turėjo seną meilę, kaip kalbėjo žmonės 
kaime. Matyt. Būtent šis miglotas žodis ir paskatino jį veikti. Žmo- 
gus, vengiantis draugijos, gyvenantis iš pinigų, kuriuos uždirbo, kai 
gyvenimas klostėsi sėkmingiau, kaip buvo kalbama. Kaimiečiai va- 
dino namelio savininką keistuoliu ir taip pasirašė jam mirties nuos- 
prendį. 

Praėjo jau daugiau nei dešimt metų, kai jis atėmė keistuoliui gy- 
vybę, o paskui skrupulingai apmokėdavo sąskaitas, kurias kartais 
rasdavo pašto dėžutėje. Po poros metų jis atsisakė elektros ir šiukš- 
lių išvežimo, paskui daugiau niekas nebeužsukdavo. Jis turėjo pasą 
ir vairuotojo pažymėjimą, išduotą to žmogaus vardu, su naujomis 
nuotraukomis ir įtikinamesne gimimo data. Tai padarė fotografas 
Kopenhagos Vesterbro rajone. Šaunus, patikimas vyrukas, kuriam 
dokumentų klastojimas tapo įgūdžiu, kokį demonstruodavo Rem- 
branto mokiniai mokytojui paliepus. Tikras menininkas. 

Vardas Madsas Kristianas Fogas lydėjo jį visą dešimtmetį, bet da- 
bar viskas baigta. 


Jis vėl buvo tik Čaplinas. 

Būdamas šešiolikos su puse jis įsimylėjo įseserę. Mergaitė buvo 
trapi, nežemiška, švelnia aukšta kakta su prie smilkinių išryškėju- 
siomis gyslelėmis. Ji taip skyrėsi nuo patėvio genetinės medžiagos 
šiurkštumo ir jo kresnos motinos. 

Jis norėjo ją bučiuoti, laikyti glėbyje, ištirpti jos žvilgsnyje ir pa- 
nirti į vidinę esybę, bet žinojo, kad tai uždrausta. Dievo akyse jie 
buvo brolis ir sesuo, o šiuose namuose jis matė viską. 

Galų gale jam beliko džiaugtis tais nuodėmingais malonumais, 
kuriuos pats sau susikurdavo vienas po antklode, ir vakarais slapčio- 
mis žvilgčiodamas pro plyšius jos miegamojo lubose. 

O paskui jį sučiupo. Paauglys gulėjo kniūbsčias ir žiūrėjo į mer- 
gaitės grožybę, pridengtą tik plonų naktinių, kai staiga ji pakėlė gal- 
vą ir jį pastebėjo. Jis taip sutriko, kad pašoko ir atsitrenkė galva į vinį, 
kyšojusią iš stogo sijos. Už dešinės ausies atsivėrė gili žaizda. 

Šeima išgirdo jo riksmus iš palėpės, ir malonumai baigėsi. 

Kaip visada pamaldi sesuo Eva įskundė jį motinai ir patėviui. Jos 
aklos akys nematė neapykantos, apėmusios abu tėvus, išgirdus apie 
šį ištvirkavimą. 

Tėvai kamantinėjo paauglį, gąsdindami amžinu prakeiksmu, bet 
jis nieko neprisipažino. Nepasakė, kad slapta stebėjo įseserę, kad no- 
rėjo pamatyti savo troškimų objektą nuogą. Kaip galėjo jų prakeiks- 
mai priversti jį prisipažinti? Visus juos girdėjo ir anksčiau, pernelyg 
dažnai. 

— Pats prisiprašei, - subliuvo patėvis, sugriebęs jį iš už nugaros. 
Gal jis ir nebuvo stipruolis, bet netikėtas imtynininko veiksmas su- 
griebiant po pažastimis ir sunertomis rankomis spaudžiant sprandą 


buvo nepaprastai efektyvus. 

— Atnešk kryžių! - suriko jis žmonai. - Mušk šėtoną iš šio apsės- 
to kūno! Pliek vaikėzą, kol visus jo velnius išvarysi! 

Vaikas išvydo nukryžiuotąjį virš tūžmingų motinos akių, užuodė 
blogą jos burnos kvapą ir pajuto pirmą smūgį. 

— Šlovingojo Viešpaties vardu! - suspigo motina, vėl iškėlusi nu- 
kryžiuotąjį. Ant jos viršutinės lūpos pasirodė prakaito lašai, o patė- 
vis suspaudė jį dar tvirčiau, vis niurnėdamas savo raginimą: 

— Visagalio vardu! 

Po dvidešimties smūgių į pečius ir rankas motina pavargusi, gau- 
dydama orą atsitraukė. 

Nuo tos akimirkos nebebuvo kelio atgal. 

Dvi jo įseserės verkė gretimame kambaryje. Jos viską girdėjo ir, 
rodos, buvo tikrai sukrėstos. Kita vertus, Eva atrodė rami, nors ir ji 
tikriausiai suvokė, kas vyksta. Mergaitė toliau skaitė knygą, parašytą 
Brailio raštu, bet neįstengė nuslėpti irzlios veido išraiškos. 

Tą patį vakarą jis sutrynė keletą migdomųjų piliulių ir subėrė jas į 
patėvio bei motinos kavą. Naktį šiems kietai įmigus, likusį buteliuko 
turinį jis ištirpdė vandenyje. Prireikė šiek tiek laiko, kol apvertė juos 
ant nugarų, dar ilgiau užtruko, kol supylė į gerkles vaistus. Bet laikas 
buvo nebesvarbus. 

Jis nuvalė tuščią migdomųjų buteliuką ir įspraudė patėviui į ran- 
ką. Paskui abiejų be sąmonės gulinčių sutuoktinių pirštais apgniaužė 
stiklines, o jas padėjo ant stalelių prie lovos ir įpylė truputį vandens. 
Tada išeidamas uždarė miegamojo duris. 

— Ką ten veiki? 

Jis įsižiūrėjo į tamsą. Evos stichija ir pranašumas. Dabar ji susi- 
draugavo su tamsa, o ausys tapo klusios kaip šuns. 

— Nieko, Eva, tik norėjau atsiprašyti, bet jie miega. Manau, išgėrė 
migdomųjų. 


— Tikiuosi, kad gerai miegos, — tiek tepasakė sesuo. 


ATPIRKIMAS 351 


Kūnus kaimynai surado rytojaus dieną. Dviguba savižudybė bu- 
vo skandalas mažoje bendruomenėje, bet Eva nieko nepasakė. Gal- 
būt ji jau tada nujautė, kad šis įvykis bei brolio kaltė, kad ji apako, dėl 
kurios jis pats tyliai sielvartavo, bus jos draudimas gyvenime, pažen- 
klintame skurdo ir bejėgiškumo. 

Įseserės vos po poros metų pasirinko amžinybę. Jos susikibusios 
rankomis įbrido į ežerą. Ežeras jas priėmė. Taip mergaitės išvengė 
prisiminimų skausmo. Tik ne jis su Eva. 

Nuo jų tėvų mirties jau praėjo daugiau nei dvidešimt penkeri 
metai, bet vis tiek atsirasdavo naujų fanatikų, klaidingai aiškinančių 
žodį geranoriškumas. 

Velniop juos. Fanatikų jis nekentė labiau nei bet ko kito. Velniop 
visus tuos, kurie Dievo vardu iškelia save aukščiau kitų. 


Jie turi būti nušluoti nuo žemės paviršiaus. 


Jis nuėmė nuo raktų žiedo furgono ir namelio raktus, tada apsi- 
žvalgęs, ar kas nemato, įmetė juos į kaimyno konteinerį, po šiukšlių 
maišu. Paskui grįžo į savo kiemą ir ištuštino pašto dėžutę. 

Reklamos iš karto atsidūrė šiukšlių dėžėje, o visa kita jis sumetė 
ant stalo priekiniame kambaryje. Pora sąskaitų, du laikraščiai ir ma- 
žas ranka rašytas raštelis su kėglių žaidėjų klubo ženklu. 

Dar per anksti laikraščiuose ieškoti naujienų, bet vietinė radi- 
jo stotis kažką pranešė apie porą lietuvių, kurie, matyt, susimušė ir 
smarkiai sužalojo vienas kitą. Paskui jis išgirdo pasakojimą apie au- 
tomobilio avariją, kurioje nukentėjo dvi moterys. Pranešimas buvo 
neišsamus, bet užteko to, kas buvo pasakyta: įvykio vaizdas, moterų 
amžius ir faktas, kad abi patyrė rimtų sužalojimų po to, kai lėkda- 


mos pašėlusiu greičiu numušė mokesčių posto užtvarus ant Didžio- 

jo Belto tilto. Pranešėjas neatskleidė jų vardų, bet paminėjo, kad ava- 
rijoje galėjo dalyvauti dar vienas automobilis. 

Jis rado informacijos apie avariją internete. Vieno iš bulvarinių 
laikraščių internetinis tinklalapis pateikė papildomos intormacijos, 
kad abiejų moterų būklė išlieka stabili po naktį atliktų operacijų ir 
kad policiją nustebino jų rizikingas važiavimas per tiltą. Gydytojas iš 
Kopenhagos karališkosios ligoninės Traumatologijos centro, pami- 
nėtas vardu, buvo pesimistiškai nusiteikęs dėl jų galimybių išgyventi. 

Net jei ir taip, jis nerimavo. 

Ligonės tinklalapyje jis surado traumatologijos centro vaizdo pri- 
statymą, išsiaiškino, ką ir kur jis veikia, paskui žemėlapyje susirado 
įvairių ligoninės skyrių buvimo vietas. Žinos, kur jas rasti. 

Kol kas jam teks tiesiog stebėti abiejų moterų būklę. 

Paskui jis paėmė raštelį su kėglių žaidėjų klubo ženklu ir perskai- 


tė Žinutę: 


Šiandien buvau užsukęs, bet nieko neradau. Komandos varžy- 
bos trečiadienį perkeltos iš 19.30 į 19 valandą vakaro. Nepa- 
mniyšk po to laimėtojo rutulio. O gal tau užtenka rutulių, kiek 


turi, cha cha? Gal ateisite abu? Vel cha cha! Viso, Popiežius. 


Jis pažvelgė į lubas, link kambario, kuriame gulėjo žmona. Palau- 
kęs porą dienų, galėtų pasiimti kūną į valčių pašiūrę, o tada atsikraty- 
ti visų trijų iš karto. Šiaip ar taip, dar pora dienų be vandens, ir vaikai 
mirs. Kam rūpi? Tegu jie padėkoja savo tėvams. 


Tikras idiotizmas. Tiek vargo dėl nieko. 

Naktį Karlas girdėjo bruzdesį apačioje, bet nesuvokė, kad vėl iš- 
kviestas gydytojas. 

— Hardžio plaučiuose susikaupė skysčių, - pasakė Mortenas. — 
Jam sunku kvėpuoti, - nuomininkas atrodė susirūpinęs. Linksmas, 
putlus jo veidas tarsi sukrito. 

— Ar tai rimta? - paklausė detektyvas. Jei taip, tai būtų tragedija. 

— Gydytojas nori paguldyti Hardį į ligoninę stebėti, kad galėtų 
patikrinti širdį ir visa kita. Taip pat nerimauja dėl plaučių uždegimo. 
Tai būtų mirtina tokios būklės žmogui. 

Karlas linktelėjo. Be abejo, nederėtų rizikuoti. 

Jis perbraukė ranka Hardžiui per plaukus. 

— Jėzau, Hardi, ką tu sau galvoji? Turėjai mane pažadinti. 

— Liepiau Mortenui tavęs nežadinti, - sušnibždėjo liūdnas Har- 
dis. Dar liūdnesnis nei paprastai. - Tikiuosi, kad vėl mane pasiim- 
sit? Kai gydytojas išrašys iš ligoninės? 

— Žinoma, pasiimsim, bičiuli. Be tavęs šie namai nebebūtų tokie 
pat. 


Ligonis vos šyptelėjo. 

— Nemanau, kad Džesperas tau pritartų. Jam patiktų, kad viskas 
būtų grįžę į normalias vėžes, kai šią popietę grįš namo. 

Šią popietę? Mjorkas pamiršo. 

— Bet kuriuo atveju, manęs čia nebebus, kai grįši iš darbo. Mor- 
tenas važiuos su manim į ligoninę, taigi būsiu gerose rankose. Kas 
žino, gal grįšiu po kelių dienų... - jis bandė nusišypsoti, gaudydamas 
orą. - Karlai, kai kas neduoda man ramybės. 

— Kas? 

— Ar prisimeni tą prostitutės Bjorgės Bak, kuri buvo rasta negyva 
po Langebro tiltu, bylą? Atrodė, kad ji nuskendo per nelaimingą at- 
sitikimą, gal net nusižudė. Paskui paaiškėjo, kad ne. 

Detektyvas linktelėjo. Gerai prisiminė tą atvejį. Juodaodė, ne 
vyresnė nei aštuoniolikos metų. Nuoga, tik su apyranke iš supintų 
varinių vielučių ant kulkšnies. Nieko neįprasto, daugybė afrikiečių 
moterų nešioja tokius papuošalus. Kur kas labiau jį sudomino adatų 
žymės ant rankų. Tai būdinga prostitutėms narkomanėms, bet ne 
atrikietėms merginoms, uždarbiaujančioms Vesterbro gatvėse. 

— Ją nužudė sąvadautojas, tiesa? — paklausė Karlas. 

— Labiau tikėtina, kad tie, kurią ją pardavė sąvadautojui. 

Hardis buvo teisus, dabar jis prisiminė. 

— Ta byla man primena šitą, kurią tiri dabar. Tie kūnai gaisravie- 
tėse. 

— Turi omenyje apyrankę ant kulkšnies? 

— Būtent. Mergina bandė pabėgti. Norėjo grįžti namo. Bet ji ne- 
uždirbo pakankamai, todėl jie jos nepaleido. 

— Dėl to nužudė. 

— Taip. Afrikietės tiki vudu burtais. O šita netikėjo. Ji kėlė pavojų 
jų sistemai. Sąvadautojai turėjo ja atsikratyti. 

— Todėl jie uždėjo apyrankę, kad primintų kitoms merginoms, 


kas atsitiks, jei nepaklus šeimininkams ar nekreips dėmesio į vudu. 

— Tiesa. Kažkas į apyrankę įpynė plunksnų, plaukų ir visokio 
šlamšto. Visos afrikietės neabejotinai žino, ką tai reiškia. 
Detektyvas perbraukė sau per smakrą. Hardis neabejotinai kažką 


užčiuopė. 


Jakobsenas stovėjo nugara į Karlą ir žiūrėjo į gatvę. Dažnai taip 
darydavo, kai reikėdavo susikaupti. 

— Pasitikslinsiu. Sakai, Hardis mano, kad gaisravietėse rasti kūnai 
yra skolų surinkėjų, kuriems buvo patikėta surinkti pinigus iš trijų 
skolingų bendrovių, o jie tinkamai neatliko savo darbo. Skolos liko 
negrąžintos, todėl juos paklojo? 

— Teisingai. Sindikatas parodė juos kaip pavyzdį visiems kitiems 
skolų surinkėjams. O bendrovės naudoja draudimo nuo gaisro išmo- 
kas, kad atlygintų skolas. Vienu šūviu nušauti du zuikiai. 

— Jeigu draudimo pinigai atiteko serbams, matyt, viena ar kelios 
bendrovės pritrūks lėšų verslui atkurti, - svarstė Jakobsenas. 

— Taip. 

Žmogžudysčių skyriaus viršininkas linktelėjo. Paprasti paaiškini- 
mai dažnai padiktuodavo paprastus sprendimus. Nusikaltimai tikrai 
buvo žiaurūs, bet nusikaltėliai iš Rytų Europos ir Balkanų negarsėja 
gailestingumu. 

— Žinai ką, Karlai? Manau, tirsim šią versiją, — jis linktelėjo. — 
"Tuoj pat susisieksiu su Interpolu. Jie gali mums padėti gauti kai ku- 
riuos atsakymus iš tų serbų. Padėkok už mane Hardžiui, gerai? Beje, 
kaip jis laikosi? Ar gerai įsikūrė tavo namuose? 

Mjorkas papurtė galvą. Pasakyti, kad jis įsikūrė, būtų šiek tiek 


perdėta. 

— O, tarp kitko. Perspėjimas tau, - Markusas Jakobsenas sustabdė 
jį tarpduryje. - Šiandien pas tave apsilankys pareigūnas iš Sveikatos 
ir saugos agentūros. 

— Tikrai? Iš kur žinai? Maniau, kad tokie apsilankymai būna ne- 
tikėti. 

Žmogžudysčių skyriaus viršininkas nusišypsojo. 


— Žinai, mes ne veltui esame policininkai. Viską žinom. 


— Yrsa, šiandien dirbsi trečiame aukšte, gerai? — tarė detektyvas. 

Ji neklausė. 

— Rouzė prašė padėkoti tau už laiškelį, kurį vakar palikai. 

— Gerai. Tai ką sakė? Ar greitai grįš pas mus? 

— Nepasakė. 

Pakankamas atsakymas. 

Jis neatsikratys Yrsos. 

— Kur Asadas? - paklausė detektyvas. 

— Savo kabinete skambina buvusiems sektų nariams. Aš bendrau- 
ju su jų paramos grupėmis. 

— Arjų daug? 

— Ne, iš tiesų nedaug. Greitai pradėsiu skambinti buvusiems na- 
riams, kaip ir Asadas. 

— Kur juos randi? 

— Pagal senų laikraščių straipsnius. Ten daug informacijos. 

— Eidama į viršų, pakviesk padėjėją kartu. Greitai čia pasirodys 
pareigūnas iš Sveikatos ir saugos agentūros. 

— Iš kur? 

— Iš Sveikatos ir saugos agentūros. Dėl asbesto. 

Yrsa akivaizdžiai nieko nesuprato. Ji žiūrėjo nieko nesuvokiančiu 


žvilgsniu. 

— Alio, ar kas nors mane girdi? - Mjorkas spragtelėjo pirštais. — 
Bundam bundam:! 

— Pats alio. Pasakysiu tiesiai šviesiai, Karlai. Neturiu nė menkiau- 
sio supratimo, apie ką kalbi. Ar kartais nesupainiojai manęs su Rou- 
ze? 

Negi tikrai jis sumaišė ją su seserimi? 


Jėzau Kristau, net nebesugeba jų atskirti. 


0 


Trygvė Holtas paskambino kaip tik tada, kai Karlas svarstė, kad 
vertėtų pasistatyti kėdę viduryje kabineto, kad galėtų pritrėkšti 
musę, kai ji kitą kartą sumanys nutūpti savo mėgstamoje vietoje ant 
lubų. 

— Arjūs patenkintas piešiniu? — paklausė vaikinas. 

— Taip, ojūs? 

Jis atsakė esąs patenkintas. 

— Kreipiuosi į jus todėl, kad danų policininkas Pasgordas man 
nuolat skambinėja. Aš jam jau pasakiau viską, ką žinojau. Gal galite 
liepti, kad jis eitų nuo mano galvos? Tikrai įgriso. 

Su malonumu, pagalvojo Karlas. 

— Trygve, gal galėčiau pirma užduoti jums porą klausimų? Tada 
pasirūpinsiu, kad jis paliktų jus ramybėje, gerai ? 

Trygvė nerodė didelio entuziazmo, bet ir neprotestavo. 

— Turim abejonių dėl vėjo turbinų. Gal galite apibūdinti tą garsą 
dar kartą, išsamiau? 

— Ką turėčiau pasakyti? 

— Ar labai žemas jis buvo? 

— Negaliu pasakyti. Nežinau, kaip jį apibūdinti. 


Karlas paniūniavo toną. 

— Arjis toks žemas? 

— Taip, sakyčiau, maždaug. 

— Tada ne toks jau žemas? 

— Jei taip sakot. Aš pavadinčiau jį žemu. 

— Arjis buvo metalinio skambesio? 

— Kaip suprasti? 

— Ar tonas buvo švelnus, ar skardesnis? 

— Neprisimenu. Gal skardesnis. 

— Kaip variklio? 

— Gal. Bet girdėjau visą laiką, kasdien. 

— Ir jis nenutilo siaučiant pūgai? 

— Gal kiek pritilo, bet nedaug. Šiaip ar taip, aš visa tai sakiau 
Pasgordui. Bent jau didžiąją dalį. Ar galėtumėt tiesiog paklausti jo? 
Man per sunku tai prisiminti. 

Karlas pagalvojo, ar pasiūlyti jam terapiją. 

— Suprantu, Irygve. 

— Turiu dar vieną priežastį jums skambinti. Mano tėtis šiandien 
yra Danijoje. 

— Tikrai? - detektyvas čiupo užrašų knygutę. - Kur? 

— Susirinkime pas Jehovos liudytojus jų centre Holbeke. Dėl to, 
kad norėtų persikelti kur nors kitur. Manau, jūs jį išgąsdinot. Tėtis 
nenori, kad visa tai vėl būtų viešinama. 

Koks tėvas, toks ir sūnus, pagalvojo Mjorkas. 

— Suprantu. O ką Danijos Jehovos liudytojai gali dėl to padaryti? 

— Pavyzdžiui, galėtų išsiųsti jį į Grenlandiją ar Farerų salas. 

Detektyvas susiraukė. 

— Trygyve, iš kur tai žinot? Ar vėl bendraujat su tėvu? 

— Ne, mano jaunesnysis brolis Henrikas pasakė. O jūs niekam 
neprasitarkit, kitaip jis pateks į bėdą. 

Kai jie baigė pokalbį, Karlas akimirką sėdėjo, žiūrėdamas į lai- 


krodį. Po valandos ir dvidešimties minučių Mona bus su juo savo 

superpsichoanalitiko draugijoje, bet kodėl ji verčia jį tai daryti? Gal 
mano, kad jis staiga stryktelės kaip pavasarinis ėriukas ir pareikš: ale- 
liuja, aš jau pasveikau nuo traumos, gautos, kai draugą mano akyse 
pašovė, o aš nė velnio nepadariau! Nejaugi dėl to? 

Detektyvas papurtė galvą. Jei ne Mona, jis greitai atsikratytų tuo 
šundaktariu. 

Kažkas tyliai pabeldė į duris. Atėjo Laursenas su plastikiniu mai- 
šeliu rankoje. 

— Kedras, — tarė jis, numetęs maišelį sa medienos atplaiša ant 
Karlo stalo. — Ieškai pašiūrės, pastatytos iš kedro medienos. Kaip 
manai, kiek jų buvo pastatyta šiaurinėje Zelandijoje iki vaikų pa- 
grobimo? Sakyčiau, nedaug. Tada visur buvo statoma iš slėgiu apdo- 
rotos medienos. Kol Silvanas ir visi kiti Pasidaryk pats parduotuvių 
tinklo savininkai įtikino poną ir ponią danus, kad ji jau nebepakan- 
kamai gera. 

Mjorkas žiūrėjo į šipuliuką maišelyje. Kedro mediena! 

— Kas sako, kad pašiūrė pastatyta iš tos pačios medienos, kurios 
nuolauža rašė Poulas Holras? 

— Niekas. Bet yra tokia tikimybė. Tavim dėtas apklausčiau rajono 
prekiautojus mediena. 

— Puikus darbas, Tomai. Bet negalima nustatyti, koks galėtų būti 
pašiūrės amžius. Šioje šalyje pagal įstatymus bendrovės turi saugoti 
sąskaitų kopijas tik penkerius metus. Jokie medienos prekiautojai ar 
statybinių medžiagų parduotuvės nieko negalės mums pasakyti apie 
tai, kokį kedro medienos kiekį pardavė prieš dešimtmetį, tuo labiau 
prieš dvidešimtmetį. Taip būna tik filmuose. Tikrovė visai kitokia. 

— Tai be reikalo varginausi, - nusišypsojo Laursenas. Būdamas 
toks įžvalgus jis, be abejo, jau suprato, kokios mintys sukasi buvusio 
kolegos galvoje. Kaip išpešti iš tos informacijos naudos? Kur ji dabar 


juos nuves? 

— Tarp kitko, gal tau bus malonu sužinoti, kad „A“ skyriuje dabar 
sujudimas, - pridūrė Laursenas. 

— Dėl ko? 

- Jie sulaikė vienos iš tų neseniai sudegusių bendrovių savinin- 
ką. Atrodo, tipelis skilo. Jis dabar apklausų kambaryje deda į kelnes. 
Mano, kad ta šutvė, iš kurios skolinosi pinigus, ketina jį nužudyti. 

Karlas apsvarstė informaciją. 

— Ašjo nekaltinu. Turi tam priežasčių. 

— Vis tiek, Karlai. Kitas porą dienų nesusitiksim. Išvykstu į kur- 
sus. 

— Ką tu sakai. Valgyklos virėjų, tiesa? — detektyvas nusijuokė, gal 
kiek per daug linksmai. 

— Tiesą sakant, taip. Kaip atspėjai? 

Dabar jis sugavo Laurseno žvilgsnį. Toks pat žvilgsnis, kokį jis 
matė anksčiau. Prie lavonų, kai vilkėdavo baltą chalatą. 

Ta sielvartinga išraiška, kurios draugas iki šiol turėjo atsikratyti, 
vėl švietė jo akyse. 

— Kas yra, Tomai? Jie tave išmetė ar ką? 

Laursenas beveik nepastebimai linktelėjo. 

— Taip, bet ne tokiu būdu, kaip manai. Valgykla neatsiperka. Šia- 
me pastate dirba aštuoni šimtai žmonių, bet nė vienas nevalgo pas 
mus. Tad dabar ji uždaroma. 

Karlas susiraukė. Jis niekada nepriklausė tų kelių privilegijuo- 
tųjų grupelei, kurie už ištikimybę valgyklai būdavo apdovanojami 
papildomu citrinos griežinėliu prie žuvies. Vis dėlto reikalai visai 
prasti, jei vadovybė uždaro vaisto namą, lovį, bufetą, taukuotą 
šaukštą, stabo restoraną ar dar velniai žino kaip vadinamą užkandinę 
nuožulniomis sienomis, į kurias pietaujantieji visada atsitrenkdavo 
galvomis. 


— Sakai, jie uždaro valgyklą? — netikėdamas paklausė detektyvas. 

— Taip. Bet komisaras sako, kad valgykla turi būti, todėl dabar 
skelbia konkursą. Jie pristatė mus tepti sumuštinių, kol koks bjaury- 
bė dėl laisvos rinkos išspirs visus lauk į bedarbio pašalpos laukiančių- 
jų eilės galą arba lieps visą dieną pjaustyti salotas. 

— Taigi tu nešdiniesi dabar, kol tai neįvyko? 

Laursenas išspaudė šypseną, kuri trumpam nušvietė jo pavargusį 
veidą. 

— Nešdinuosi? Tikriausiai juokauji. Užsirašiau į tuos kursus, kad 
galėčiau pretenduoti perimti vadovavimą valgyklai. Parodysiu tiems 
šunsnukiams. 

Jiedu kartu lipo laiptais į viršų, kol trečiame aukšte Karlas rado 
Yrsą gyvai besišnekučiuojančią su Liza apie tai, kuris aktorius — 
Džordžas Klunis ar Džonis Depas - populiaresnis. Kad ir kas jie 
būtų. 

— Sunkiai dirbat? — atžariai tarstelėjo jis ir pastebėjo Pasgordą 
nuo kavos automato skubantį į savo kabinetą. 

— Ačiū už pagalbą, Pasgordai, - padėkojo detektyvas, jį prisivi- 
jęs. - Tavo darbas su šia byla baigtas. 

Tas abejodamas pažvelgė į Mjorką. Visada manydavo, kad kiti 
tokie pat sukti kaip jis. 

— Tik vienas mažas darbelis, Pasgordai, paskui judu su Jorgenu 
vėl galėsite vaikščioti po Sundbį, belsdamiesi į duris. Gal galėtum 
pasirūpinti, kad Poulo Holto tėvas būtų atvežtas į nuovadą apklaus- 
ti? Atrodo, Martiną Holtą dabar galima rasti Holbeko nacionali- 
niame Jehovos liudytojų centre, Stenhusės kelias dvidešimt aštuoni, 
jei kartais nežinojai, - Karlas pažvelgė į laikrodį ant sienos. - Man 
būtų patogu apklausti jį lygiai po dviejų valandų. Holras tikriausiai 
susinervins, bet čia žmogžudystės byla, o jis pagrindinis liudytojas. 

Detektyvas apsisuko ant kulnų. Beveik girdėjo protesto riksmus 


iš Holbeko policijos. Įeiti į švenčiausias Jehovos liudytojų menes! 

Žalia rūta! Bet Martinas Holtas ateis savo noru. Iš dviejų blogybių 
didesnė būtų prisipažinti savo bendruomenės nariams melavus apie 
tai, kad sūnus atskirtas. 

Vienas dalykas meluoti žmonėms, nepriklausantiems sektai, visai 
kas kita — tikėjimo broliams. 

Detektyvas rado Asadą prie rašomojo stalo koridoriuje priešais 
Jakobseno kabinetą. Garsiai dūzgė prieš penkerius metus į saugyklą 
išgrūstas senas kompiuteris. Kita vertus, padėjėjas gavo gana naują 
mobilųjį, tad galės išlaikyti ryšį su išoriniu pasauliu. Jokių išlaidų. 

— Kaip sekasi, Asadai? 

Tas kilstelėjo ranką, duodamas ženklą palaukti minutėlę, - turi 
baigti rašyti sakinį ir įamžinti mintis popieriuje, kol jos dar neišgara- 
vo. Detektyvas darė taip pat. 

— Keista. Kai kalbu su žmonėmis, pasitraukusiais iš sektos, jie 
mano, kad bandau juos įvilioti į kitą. Kaip manai, ar dėl to kaltas 
mano akcentas? 

— Koks tas akcentas? 

Padėjėjas pakėlė į jį spindinčias akis ir plačiai nusišypsojo. 

— A, dabar tu juokiesi iš manęs. Suprantu, Karlai, - jis pagrasė 
pirštu. — Bet mane nelengva apmauti. 

— Taip, tiesa, Asadai. Tai sakai, neturi nieko mums naudingo? — 
tęsė detektyvas. Jei taip, čia tikrai būtų ne padėjėjo kaltė. - O gal ten 
ir nėra už ko užsikabinti? Negalime būti tikri, kad grobikas padarė 
dar vieną nusikaltimą. Ar supranti? 

Asadas nusišypsojo. 

— Vėl mane maustai, Karlai. Žinoma, jis nusikalto ne kartą. Iš 
tavo akių matau, kad tai žinai. 

Jis neklydo. Milijonas kronų nemaža suma, bet ne per didžiau- 
sia. Tikrai ne, jei verslas yra vaikų grobimas. Tas nusikaltėlis tikrai 
tai darė ne kartą. Dėl kokių priežasčių būtų galima spręsti, kad taip 


nebuvo? 

- Skambink toliau, Asadai. Šiaip ar taip, šiuo metu daugiau nėra 
ką veikti. 

Grįžęs prie stalo, kur Liza su Yrsa vis dar buvo įsitraukusios į ste- 
bėtinai diskriminacinius plepalus apie tai, koks turi būti tikras vyras, 
detektyvas tyliai pabeldė krumpliais. 

— Suprantu, kad Asadas vienas bendrauja su buvusiais sektų na- 
riais, todėl aš turiu tau kitą darbą, Yrsa. O jei bus per sunku, Liza 
padės, tiesa? | 

— Ne, Liza, nepadėsi, - nuaidėjo ponios Sorensen balsas iš kam- 
po. - Detektyvas inspektorius Mjorkas iš kito skyriaus. Į tavo parei- 
gas neįeina atlikti jo pavedimus. 

— Na, pažiūrėsim, - ji pažvelgė į Karlą tokiu žvilgsniu, kokio, ma- 
tyt, išmoko tose geidulingose kelionėse su vyru po Jungtines Valsti- 
jas. Gaila, kad tokio žvilgsnio nematė Mona. Tada gal ji labiau pasi- 
stengtų jo nepaleisti nuo kabliuko. 

Saugodamasis jis sutelkė žvilgsnį į raudonas Yrsos lūpas. 

— Yrsa, noriu, kad paieškotum tos valčių pašiūrės nuotraukose, 
darytose iš lėktuvo. Gauk viską iš nekilnojamojo turto registracijos 
archyvų Frederiksundo, Halsneso, Roskildės ir Lairės savivaldybėse. 
Tikriausiai surasi jas oficialiuose vietinės valdžios tinklalapiuose, o 
jei ne, paprašyk, kad atsiųstų mums tai, ką jie turi, elektroniniu paš- 
tu. Prašyk gero ryškumo nuotraukų, kuriose būtų matoma visa kran- 
to linija aplink Hornsheredą. Taip pat paprašyk atsiųsti žemėlapių, 
kuriuose pažymėtos visos ten esančios vėjo turbinos. 

— Maniau, kad mes išsiaiškinom, jog jos per pūgą buvo išjungtos? 

— "Taip, bet vis tiek reikia patikrinti. 

— Prie tokio menkučio darbelio ji ilgai nesugaiš, — tarė Liza. — 
Ką turi man? - ji žybtelėjo akimis tiesiai Karlui į tarpukojį. Ką, po 
velnių, jis turėtų į tai atsakyti? Skubėdamas nesugalvojo jokios tin- 


kamos dviprasmybės. 

— Hmm. Gal galėtum susisiekti su tų savivaldybių techniniais 
skyriais ir paklausti, ar jie davė leidimą statyti pakrantėje valčių pa- 
šiūres apie tūkstantis devyni šimtai devyniasdešimt šeštuosius metus 
ir, jei taip, tai kur. 

Liza subangavo klubais. 

— Ir viskas? Tikėjausi kai ko daugiau, — tada ji atsuko jam ne- 
paprastai patrauklią sėdynę, aptemptą džinsais, ir nužingsniavo prie 
savo telefono. 


Labai juokinga. 

Helmando regionas buvo asmeninis Keneto pragaras, dykumos 
dulkių košmaras. Viena stažuotė Irake, dvi Afganistane. Per daug. 

Draugai internetu kasdien siuntė laiškus. Daugybė žodžių apie 
draugystę ir kartu praleistą nepaprastą laiką, bet nieko apie tai, kas iš 
tiesų vyko. Kiekvienas tiesiog troško likti gyvas. Tai buvo svarbiausia. 

Dėl šios priežasties Kenetas nutarė baigti tarnybą. Nedvejojo. 
Nuolaužų krūva šalikelėje. Netinkama vieta tamsoje. Netinkama vie- 
ta dieną. Visur pilna padegamųjų bombų. Akys, stebinčios pro optinį 
taikiklį. Sėkmė nebuvo ta palydovė, kuria galima pasikliauti. 

Taigi jis apsigyveno čia, mažame namelyje Roskildėje, stengda- 
masis prislopinti pojūčius ir užsimiršti. Bandydamas susitvarkyti 
savo gyvenimą. 

Kenetas nužudė žmogų ir niekam apie tai nepasakojo. Viskas įvy- 
ko staiga, per trumpą susišaudymą. Nepastebėjo net tarnybos drau- 
gai. Lavonas gulėjo truputį toliau nuo kitų. Jo lavonas. Pataikyta tie- 
siai į trachėją. Beveik vaikas, vietoje šiurpinančios talibų barzdos ant 
smakro vos prasikalę pūkeliai. 

Jis niekam nepasakė, net Mijai. Apie tokius dalykus nekalbi, kai 


esi įsimylėjęs iki ausų. 

Pirmą kartą sutikęs ją Kenetas suprato, kad besąlygiškai priklau- 
sys jai. 

Kai jis paėmė Miją už rankos, ji pažvelgė jam į akis. Jau tada tai 
įvyko. Visiška kapituliacija. Slopinamas ilgesys ir viltis staiga prasi- 
veržė. Jie klausėsi vienas kito atviromis širdimis ir žinojo, jog tai tik 
pradžia. 

Moteris virpėjo sakydama jam, kad vyras gali grįžti. Ji taip pat 
buvo pasiruošusi pradėti naują gyvenimą. 

Paskutinį kartą jiedu matėsi šeštadienį. 

Jis užsuko netikėtai, laikydamas rankoje laikraštį, kaip jiedu 
anksčiau sutarė. 

Mija buvo viena, bet sunerimusi. Įleido jį nenoriai, bet nepasakė, 
kas negerai. Ji akivaizdžiai nenumanė, kas tą dieną gali įvykti. 

Jei tik jiedu būtų turėję dar bent kelias sekundes, Kenetas būtų 
prašęs eiti su juo. Susidėti keletą daiktų, pasiimti Bendžaminą ir iš- 
eiti. 

Jis tikėjo, kad Mija būtų sutikusi, jei tik jos vyras nebūtų grįžęs. 
O jo namuose jiedu būtų kartu išsprendę problemas ir atsigriebę už 
nevykusiai susiklosčiusius gyvenimus. 

Tačiau Kenetas turėjo išeiti. Mija primygtinai prašė. Išėjo pro ga- 
lines duris. Į tamsą kaip bailus šuo. Ir be dviračio. 


Nuo to laiko jis apie nieką daugiau negalvojo. Nė akimirkos. 


Jau praėjo trys dienos. Siandien antradienis, o po nemalonios šeš- 


tadienio staigmenos jis buvo atėjęs prie namo kelis kartus. Kas, jei 

susidurtų su Mijos vyru? Kas, jei viskas išaiškėtų? Kenetas nebesibai- 
mino kitų žmonių, tik savęs. Baiminosi to, ką galėtų padaryti vyrui, 
jei paaiškėtų, kad tas nuskriaudė Miją. 

Grįžęs pirmą kartą jis rado namą tuščią, taip pat ir užsukęs vė- 
liau. Vis dėlto juto būtinybę ateiti. Bloga nuojauta vis stiprėjo. Tokia 
pat nuojauta jį buvo apėmusi tada, kai vienas iš jo tarnybos draugų 
Afganistane parodė į šalutinę gatvelę, kurioje vėliau buvo nužudyti 
dešimt civilių. Jis tiesiog žinojo, kad reikia laikytis atokiau nuo tos 
gatvės, lygiai kaip dabar žinojo, jog šitas namas saugo paslaptis, ku- 
rios be jo pagalbos niekada neišaiškės. 

Kenetas atsistojo priešais duris ir pašaukė Miją. Jei šeima būtų 
vykusi atostogauti, ji būtų jam pasakiusi. Jei būtų nebenorėjusi su 
juo susitikti, jos spinduliuojančios akys būtų vengusios jo žvilgsnio. 

Mija tikrai norėjo bendrauti su juo, bet dabar dingo. Neatsiliepė 
net į skambučius. Kelias valandas Kenetas manė, kad ji bijo atsiliep- 
ti, nes ten yra jos vyras. Paskui nutarė, jog vyras paėmė Mijos telefo- 
ną ir viską sužinojo. 

Jei taip, pasakė sau Kenetas, tada galima ateiti ir stoti prieš jį. 
Kova būtų nelygi. 

O paskui, pirmadienį, vyrukas pirmą kartą pagalvojo, kad atsaky- 
mas gali slypėti kitur. 

Jo dėmesį patraukė garsas. Netikėtas garsas, vienas tokių, kokius 
išgirsta treniruotas karys: vos girdimi garsai, kurie gali reikšti mirtį 
po akimirkos, jei nekreipsi į juos dėmesio. 

Tokį garsą jis išgirdo, kai stovėdamas priešais duris paskambino 
į Mijos mobilųjį. 

Skambėjo kažkur už sienos, vos girdimai. 

"Tada jis uždarė savo telefoną ir klausėsi. Nieko. 

Kenetas dar kartą surinko Mijos numerį ir kurį laiką laukė. Vėl 
išgirdo skambutį. Jos mobilusis skambėjo kažkur antrame aukšte, už 


uždaryto stoglangio. 

Vaikinas akimirką stovėjo svarstydamas, ką daryti. 

Vargu ar ji specialiai paliko telefoną. 

Mija vadino mobilųjį savo vienintele komunikacijos linija, o jos 
niekas štai taip lengvai neatsisako. 

Kenetas tai žinojo. 

Jis dar kartą ten nuėjo ir vėl išgirdo antrame aukšte, virš priekinių 
durų, skambant telefoną. Niekas nepasikeitė. Kodėl jo neapleidžia 
įtarimas, kad atsitiko kažkas blogo? 

Kodėl jį persekioja pavojaus nuojauta? Ar todėl, kad jis karys? O 
gal būdamas įsimylėjęs nemato, kad jau tapo praėjusiu jos gyvenimo 
epizodu? 

Nepaisant visų klausimų ir galimų atsakymų, šis ramybės neduo- 
dantis įtarimas liko. 

Kitoje gatvės pusėje iš už savo namų užuolaidų jį stebėjo pagyve- 
nusi pora. Tie žmonės sužiuro pro langą kai tik jis pašaukė Miją var- 
du. Gal reikėtų paklausti senukų, ar nepastebėjo ko nors neįprasto. 

Jie kurį laiką užtruko, kol atidarė duris, ir tada buvo ne itin ma- 
lonūs. 

Kodėl jis negalėtų palikti jų mielų kaimynų ramybėje, paklausė 
moteris. 

Kenetas išspaudė šypseną ir parodė, kaip dreba jo rankos. Parodė, 
koks yra išsigandęs ir kaip jam reikia jų pagalbos. 

Senukai nenoromis pasakė, kad vyras per pastarąsias porą dienų 
kelis kartus buvo grįžęs namo. Jo mersedesas stovėjo kieme, bet žmo- 
nos ar vaiko jie jau kurį laiką nematė. 

Kenetas jiems padėkojo ir paprašė, jei nesunku, užmesti žvilgsnį į 
namą, paskui davė jiems savo telefono numerį. 

Kai kaimynai vėl uždarė duris, Kenetas žinojo, kad jie nepaskam- 
bins. Mija ne jo žmona. Tokia tikrovė. 

Jis dar kartą surinko Mijos numerį ir vėl išgirdo skambant jos 


mobilųjį antrame aukšte. 

Mija, kur tu? - pagalvojo vaikinas nerimui vis augant. 
Nuo rytojaus visą dieną čia vaikščios kas kelias valandas. 
Jei nepamatys nieko, kas jį nuramintų, kreipsis į policiją. 
Ne todėl, kad turėtų nusikaltimo įrodymų. 

Bet ką dar jis galėtų padaryti? 

Žvalus žingsnis. Veidas su tinkamose vietose išraitytomis gilio- 
mis vyriškomis raukšlėmis. Akivaizdžiai brangūs drabužiai. 

Tai tik visko, dėl ko Karlas galėtų jaustis apgailėtinai, geresnis de- 
rinys. 

— "Tai Krisas, — pasakė ji pristatydama vyrą ir paskubomis atsaky- 
dama į svetingą Karlo apkabinimą. 

— Krisas ir aš kartu buvome Darfūre. Krisas specializuojasi karo 
traumų srityje ir daugiau ar mažiau pastoviai dirba Mėdecins Sans 
Frontiėres. Ar taip, Krisai? 

Ji pasakė, kad kartu 6xv0 Darfūre, kai turėjo sakyti kartu dirbo 
Darfūre. Nebūtina būti psichologu, kad tai išsiaiškintum. Jis jau ne- 
kentė to dabitiškos bjaurybės. 

— Esu gana gerai susipažinęs su detalėmis, - pasakė Krisas, ati- 
dengdamas neįtikėtinai lygių, neįtikimai baltų dantų eilę. - Mona 
suderino su savo viršininkais - man leidžiama žinoti detales. 

Suderino su savo viršininkais. Parodysiu aš jam, kur pipirai auga, - 
pagalvojo Karlas ir nusistebėjo, kodėl niekas nieko nesuderino su 


juo. 

— Priimsiu tai kaip tavo sutikimą. 

Šiek tiek per vėlu, argi ne? Jis žvilgtelėjo į Moną, o ji, jų žvilgs- 
niams susitikus, apdovanojo jį mieliausia, bet santūria šypsena. Vel- 
niai griebtų. 

— Žinoma, — atsakė jis. — Aš visiškai pasitikiu Mona. 

Jis nusišypsojo Krisui, o Mona tai pastebėjo. Tinkamas metas. 

— Man buvo duota trisdešimt valandų, kad patikrinčiau, ar pa- 
vyks tave prikelti ir užtikrinti, kad galėsi dirbti toliau. Iš boso žodžių 
suprantu, kad esi nepakeičiamas, - jis lengvai sukikeno. Greičiausiai 
tai reiškė, kad jie mokėjo jam daugiau, nei jis buvo vertas. 

— Ar teisingai išgirdau, kai sakei trisdešimt valandų? — ar jis turės 
su šia išpuikusia tuščiakalbių kompanija likti trisdešimt valandų? Ar 
jie jo tikrai neapgaudinėjo? 

— Nagi, pirmiausia įvertinkime žalos dydį. Daugeliu atvejų tris- 
dešimt valandų yra daugiau nei pakankamai. 

— Tik jau nesakyk! — šiuo atveju gali būti siurprizų. 

Jie atsisėdo priešais jį. Mona šypsojosi savita šypsena. 

— Kai galvoji apie Ankerį Hojerį, Hardį Heningseną ir save tame 
name Amageryje, kur buvai pašautas, koks jausmas kyla pirmiau- 
sia? — paklausė Krisas. 

Karlas pajuto, kaip jo stuburu nuvilnija ledinis drebulys. Ką pir- 
miausia jis pajuto? Transo būsena. Nerangumas. Į akmenį sustingu- 
sios rankos. 

— Tai buvo labai seniai, - atsakė jis. 

Juokingo vardo savininkas Krisas linktelėjo, aiškiai pademons- 
truodamas, kaip jis įgijo tas savo juoko raukšles. 

— Ar turite savo sargybinį, Karlai? Aš jau buvau perspėtas dėl to. 
Tik tikrinu. 

Arjis atėjo čia pasimušti ? Įsivaizduojama ateitis atrodė tikrai įdo- 


miai. 

— Ar žinote, kad Hardžio Heningseno žmona kreipėsi dėl sky- 
rybų? 

— Ne, Hardis niekada to neminėjo. 

— Kiek suprantu, ji jaučia jums silpnybę, tačiau jūs nepaisėte jos 
noro susidraugauti. Man rodos, ji sakė, kad buvote užsukęs ir siūlėte 
jai savo paramą. Tai man kai ką sako apie jus, ir tai neatitinka jūsų, 
kaip kietuolio, įvaizdžio. Ką atsakysite? 

Karlas susiraukė. 

— Kąbendra, po velnių, su tuo turi Mina Heningsen? Ar už mano 
nugaros kalbėjotės su kitais žmonėmis? Jei taip, tada aš esu susiktai 
nepatenkintas, suprantate? 

Krisas pasisuko į Moną. 

- Še tau. Tiksliai taip, kaip prognozavau, - jie stebeilijo vienas į 
kitą. 

Dar vienas žodis netinkamoje vietoje, ir šio pašlemėko liežuvis 
bus apvyniotas jam aplink gerklę. Gana gražiai atrodys šalia auksinės 
grandinėlės, kabančios jam ant krūtinės. 

— Jūs norite man trenkti, tiesa, Karlai? Primušti mane, išjungti 
mane vienu smūgiu. Matau tai, - jis žvelgė Karlui tiesiai į akis; tų 
akių mėlynumas beveik jį prarijo. 

Ir tada jis persimainė. Surimtėjo. 

— Nusiraminkit, Karlai. Aš iš tikrųjų esu jūsų pusėje ir žinau, kad 
jaučiatės sumautai. Žinau tai, - jis iškėlė ranką, siekdamas sustabdyti 
Karlo protestą. - Nereikia karščiuotis. Ir jei jums įdomu, su kuo iš 
šiame kambaryje esančiųjų aš labiausiai norėčiau kristi į lovą, tuo- 
met atsakymas toks — su jumis. 

Karlo žandikaulis atvipo. 

Vaikinas liepė jam nesikarščiuoti. Žinoma, žinoti, kurioje jis pu- 
sėje, buvo tikras palengvėjimas, tačiau to buvo maža, kad viskas nu- 


rimtų. 

Susitarę, kaip viskas tęsis toliau, jie atsisveikino. Mona lengvai 
priglaudė galvą Karlui prie peties. Jis beveik pajuto, kaip aptirpo jo 
kojos. 

— Pasimatysime šįvakar pas mane, gerai? Ar tinka dešimta valan- 
da? Ar galėsi šiandien ištrūkti, o gal turėsi prižiūrėti savo berniu- 
kus? - ji sušnibždėjo jam į ausį. 

Karlas mintyse Monos nuogą kūną lygino su nesukalbamojo 
Džespero veidu. 


Sprendimai, sprendimai. 


— Taip ir maniau, kad greičiausiai rasime čia dirbančių Žmonių, — 
ištiesdamas tikro valdininko, nežmoniško dydžio ranką pasakė Sau- 
gos ir sveikatos agentūros kirminas. — Jonas Studsgardas, Darbo 
aplinkos tarnyba. 

Ar šis vyras mano, kad jis silpnaprotis? Paskutinį kartą jis čia 
buvo prieš savaitę. 

— Karlas Mjorkas, - atsakė jis. - Detektyvas inspektorius, „O“ 
skyrius. Kam turėtume būti skolingi už šį malonumą? 

— Na, vienas dalykas yra asbesto problema, - atvykėlis mostelėjo 
koridoriumi tolyn, link laikinosios pertvaros. - Kita problema yra 
šios patalpos rūsyje, mat jos nebuvo patvirtintos kaip policijos ko- 
misariato darbuotojų darbo zona. O jūs vis tiek čia. 

— Klausykite, Studsgardai, būsiu su jumis atviras. Nuo tada, kai 
čia buvote paskutinį kartą, šiame mieste įvyko dešimt šaudynių. Nuo 
kulkų žuvo du žmonės. Hašišo rinkoje vyksta susidorojimai. Teisin- 
gumo ministras nurodė dviem šimtams neegzistuojančių policijos 
pareigūnų išeiti į gatves. Du tūkstančiai darbo vietų buvo nuleistos į 


kanalizaciją, vyriausybės mokesčių reforma apgavo lengviausiai eko- 

nomiškai pažeidžiamus šios šalies gyventojus, mokyklos mokytojų 
galvas spardo vaikai, kuriuos jie turėtų mokyti, Afganistane sprog- 
dinami jaunuoliai, nusavinami žmonių namai, pensijos jau nebeturi 
jokios vertės, o visi aplink esantys bankai, jei nesugeba iš kiekvieno 
kliento išmelžti paskutinio pinigo, žlunga. Ir viso šio sąmyšio vidu- 
ryje mūsų ministras pirmininkas laksto ieškodamas sau geresnio 
darbo už mokesčių mokėtojų pinigus. Kodėl, po paraliais, jums vis 
dar rūpi, ar aš sėdžiu čia, ar už dviejų šimtų metrų esančioje kitoje 
rūsio patalpoje, kurioje leidžiama viskas, ką tik pajėgiate įsivaizduo- 
ti? Ar ta vieta, kurioje sėdžiu, nėra... - šiuo momentu jis giliai įkvė- 
pė — „SUMAUTAI NEREIKŠMINGA, jei tik atlieku savo darbą? 

Studsgardas stovėdamas abejingai klausėsi šios pompastiškos kal- 
bos. Kai ji buvo baigta, jis paėmė savo portfelį ir ištraukė iš jo lapą 
popieriaus. 

— Ar galiu atsisėsti? — jis paklausė rodydamas į kitoje stalo pusėje 
esančią kėdę. - Turėsiu pateikti ataskaitą, - šaltai pasakė jis. - Taip, 
tikrai gali būti, kad likusi šalies dalis nuslydo nuo bėgių, bet, laimei, 
kai kurie iš mūsų vis dar esame savo vėžėse. 

Karlas giliai atsiduso. Tas valdininkas buvo teisus. 

— Gerai, Studsgardai. Atsiprašau, kad jus apšaukiau. Per daug 
šiuo metu visko vyksta. Žinoma, jūs teisus. 

Biurokratas pakėlė galvą. 

— Aš labai norėčiau su jumis bendradarbiauti. Gal galėtumėte pa- 
sakyti, ką turime padaryti, kad ši vieta būtų patvirtinta kaip darbo 
vieta? 

Studsgardas padėjo savo rašiklį. Dabar jis tikriausiai paskaitys 
paskaitą, kaip tai neįmanoma, ir kiek žmonių gydosi stacionare dėl 
žalos, kurią sukelia prasta darbo aplinka, - pagalvojo Karlas. 

— Thai labai paprasta. Jūs paprašysite viršininko, kad šis pateiktų 
paraišką. Tada ateis atsakingas asmuo, atliks patikrinimą ir pateiks 


nurodymus. 

Nustebęs Karlas palenkė galvą į priekį. 

— O galbūt jūs ir tą prašymą galėtumėte padėti užpildyti? - nuo- 
lankiau nei ketino pasiteiravo Karlas. 

— Na, pažiūrėkime, ką dar turiu savo portfelyje, - Studsgardas 


nusišypsojo ir padavė jam formą. 


— Kaip sutarėte su saugos ir sveikatos inspektoriumi? — paklausė 
Asadas. 

Karlas truktelėjo pečiais. 

— Pirmiausia vyruką iškoneveikiau, o tada jis mane sutramdė ir 
privertė paklusti. 

Buvo matyti, kad žodžio iskoneveikiau Asadas nesuprato. Padėjė- 
jas aiškiai buvo sutrikęs. 

— Kaip tu, Asadai? Ar yra pažanga? 

Jis linktelėjo. 

— Yrsa pasakė man jo vardą, vėliau jam paskambinau. Tai asmuo, 
kuris priklausė Kristaus namams. Ar žinai Kristaus namus, Karlai? 

Karlas papurtė galvą. Ne visai, ne. 

— Man jie labai keisti. Jie tiki, kad Jėzus grįš į Žemę erdvėlaiviu 
su būtybėmis iš kitų pasaulių, su kuriais mes, žmonės, turėsime per- 
sikurti. 

— Gal daugintis. Manau, tu turėjai omenyje, kad turėsime su jais 
palikuonių. 

Asadas truktelėjo pečiais. 

— Šis vyras sakė, kad pastaraisiais metais daugelis žmonių sutiko 
palikti bažnyčią. Buvo daug sąmyšio. Niekas iš tų, kuriuos jis paži- 
nojo asmeniškai, nebuvo išmestas, bet tada jis papasakojo, kad buvo 


girdėjęs apie sutuoktinių porą, jie vis dar buvo nariai, tačiau buvo 

išvarytas jų vaikas. Jis mano, kad tai buvo prieš penkerius ar šešerius 
metus, 

— Ir kuo ši informacija tokia ypatinga? 

— Berniukui buvo tik keturiolika metų. 

Karlas įsivaizdavo savo posūnį Džesperą. Būdamas tokio amžiaus 
jis buvo gana užsispyręs. 

— Gerai, gal kiek ir neįprasta. Bet esu tikras, kad yra dar kažkas, 
kuo norėtum pasidalyti sa manimi, Asadai. 

— Aš nežinau, Karlai. Tai tik nemalonus jausmas žarnose, - padė- 
jėjas paglostė savo pilvą. - Ar žinojai, kad religinėse Danijos sektose, 
išskyrus Jehovos liudytojus, išvarymas yra labai neįprastas? 

Karlas gūžtelėjo pečiais. Išvarytas ar atmestas, koks skirtumas? 
Toje vietoje, iš kurios jis kilęs, žmonių, kurie buvo laukiami savuose 
evangelikų namuose, jis pažinojo tikrai mažai. Ką tuomet nori pasa- 
kyti Asadas? 

— Vienaip ar kitaip, bet tai nutinka, - pasakė jis. - Oficialiai ar 
kitokiais būdais. 

— Taip, neoficialiai, - Asadas iškėlė į orą smilių. - Kristaus namai 
yra labai fanatiška organizacija ir taiko įvairių rūšių grasinimus, ta- 
čiau oficialiai nieko neišvaro. Taip man sakė. 

— Ir? 

— Šiuo atveju vaiką išvarė patys motina ir tėvas. Tikintieji tėvus 
visaip kritikavo, tačiau jiems tai nerūpėjo. 

Tą akimirką susitiko jų akys. Savo žarnose Karlas irgi kažką pa- 
juto. 

— Ar žinai šių žmonių adresą, Asadai? 

— Man buvo nurodytas senasis jų adresas, kur jie šiuo metu nebe- 
gyvena. Liza ieško naujojo. 

Likus ketvirčiui iki antros valandos, Karlas sulaukė skambučio. 
Holbeko policija atvedė žmogų, kurį jis norėjo apklausti, ir teiravosi, 


ką jie turėtų su juo daryti. Tai buvo Poulo Holto tėvas. 

— Siųskite jį žemyn, pas mane, tik įsitikinkite, kad jis nepabėgs. 

Po penkių minučių koridoriuje jau stovėjo du šiek tiek sumišę 
jauni pareigūnai, o priešais juos vyriškis. 

— Rasti šią vietą nėra lengva, - vienas jų pasakė ryškia Vakarų 
Jutlandijos tarme. 

Karlas jiems abiem linktelėjo ir modamas ranka pakvietė Marti- 
ną Holtą užeiti. 

— Prašau prisėsti, - pasakė detektyvas. 

Jis pasisuko į du jaunus pareigūnus: 

— Mano padėjėjo kabinetas yra kitapus koridoriaus. Jis bus labai 
laimingas galėdamas pavaišinti jus puodeliu arbatos. Kavos gerti ne- 
patarčiau. Manau, vis tiek lauksite, kol mes baigsime. Galėsite poną 
Holtą pasiimti iš karto, kai tik pasišnekėsime. 

Nei pasiūlymas išgerti arbatos, nei galimybė pabūti netoliese jau- 
nųjų pareigūnų entuziazmo nepadidino; buvo juntamas jutlandiš- 
kas santūrumas. 

Martinas Holtas šį kartą buvo kiek kitoks nei tąkart prie savo 
durų Halabro. Ten jis buvo užsispyręs, o dabar atrodė netgi ramus. 

— Kaip sužinojote, kad aš Danijoje? - pirmiausia paklausė jis. — 
Ar mane seka? 

— Pone Holtai, galiu tik įsivaizduoti, ką per šiuos pastaruosius 
trylika metų jūs ir jūsų šeima patyrėte. Norėčiau, kad žinotumėte, 
jogjums, jūsų žmonai ir jūsų vaikams visas mūsų skyrius reiškia nuo- 
širdžiausią užuojautą. Nenoriu visko dar labiau apsunkinti, nes jūs 
ir taip užtektinai išgyvenote, tačiau noriu patikinti, jog mes negai- 
lėsime pastangų ir stengsimės surasti bei sulaikyti Poulą nužudžiusį 
žmogų. 

— Poulas gyvas. Jis kažkur Amerikoje. 

Jei tik tas žmogus būtų žinojęs, kaip aiškiai išsidavė, jog meluoja, 
būtų neabejotinai tylėjęs. Sugniaužtos rankos, atlošta galva, pauzė 


prieš ištariant Amerika. Tai ir dar bent keturi ar penki panašūs da- 


378 JUSSI ADLER-OLSEN 


lykai, kuriuos Karlas išmoko pastebėti daugelį metų dirbdamas su 
žmonėmis, kuriems tiesos sakymas nebuvo natūralus pasirinkimas. 

— Ar kada nors jums buvo kilusi mintis, kad tokioje pačioje situ- 
acijoje, kaip jūs, gali būti ir daugiau žmonių? — pasiteiravo Karlas. — 
Kad Poulo žudikas vis dar gali būti laisvėje? Kad jo sąžinę slegia ir 
kitos žmogžudystės, įvykdytos prieš nužudant Poulą ir po to? 

— Ašjau jums pasakiau. Poulas yra Amerikoje. Jei tik turėčiau ga- 
limybę su juo susisiekti, pasakyčiau, kur jis. Ar jau galiu eiti? 

— Paklausykit manęs, Martinai. Trumpam pamirškime išorinį 
pasaulį, gerai? Aš žinau, kad tokie žmonės kaip jūs turi savo dogmų, 
laikosi taisyklių, puikiai žinau, kad jei tik galėtumėte manęs vieną 
kartą ir visiems laikams atsikratyti, taip padarytumėte. Ar aš teisus? 

— Norėčiau jau pakviesti tuos pareigūnus. Tai tik nesusipratimas. 
Bandžiau jums tai pasakyti, kai kalbėjomės Halabro. 

Karlas linktelėjo. Vyras vis dar bijojo. Trylika baimės metų jį už- 
grūdino ir padarė atsparų viskam, kas galėtų susprogdinti burbulą, 
kuriuo jis buvo apsupęs save ir savo šeimą. 

— Mes kalbėjome su Trygve, - pasakė Karlas ir per rašomąjį stalą 
pastūmė Švedijos policijos dailininko piešinį. —- Kaip matote, mes 
jau turime nusikaltėlio portretą. Apklausos tikslais noriu, kad pa- 
teiktumėte mums savo versiją. Galbūt tai padės už ko nors užsika- 
binti, kad galėtume tęsti savo tyrimą. Mes suprantame, kad tas vyras 
jus gąsdina, - detektyvas taip demonstratyviai bakstelėjo pirštu į 
piešinį, kad Martinas Holtas net šoktelėjo. - Aš jus patikinu, kad 
joks neįgaliotas asmuo nesužinos, kad jums rodėme šį piešinį, todėl 
pabandykite atsipalaiduoti. 

Vyras nenoriai atitraukė žvilgsnį nuo priešais jį gulinčio piešinio 
ir pažvelgė Karlui į akis. Prakalbo drebančiu balsu: 

— Kaip lengva, manot, bus man Jehovos liudytojų apskrities pri- 
žiūrėtojams paaiškinti, kodėl mane iškvietė policija? O jūs man no- 


rite pasakyti, kad niekas kitas nesužinos. Vargu ar buvote diskretiški. 

— Viso to būtų buvę galima išvengti, jei tik būtumėte priėmęs 
mane savo namuose Švedijoje. Ta kelionė buvo pastangų sugauti 
Poulo žudiką dalis. 

Martino Holto pečiai sukrito. Jis vėl įsistebeilijo į piešinį ant sta- 
lo. 

— Tikrai geras portretas, - pasakė jis. - Bet jo akys nebuvo taip 
arti viena kitos ir jos ne tokios tamsios. Tai viskas, ką galiu jums pa- 
sakyti. 

Karlas atsistojo. 

— Noriu jums parodyti tai, ko dar nesate iki šiol matęs, - jis jude- 
siu nurodė Martinui Holtui sekti paskui. 

Iš Asado kabineto sklido juokas. Savitas, griaudintis Vakarų Ju- 
tlandijos juokas, kuris greičiausiai išsivystė siekiant užgožti žvejybi- 
nių laivų variklių gausmą audringu oru. Asadas tikrai mokėjo links- 
minti. O kadangi jis padėjo jauniesiems pareigūnams iš Holbeko, 
Karlas visiškai neskubėjo. 

— Pažvelkite, kiek neišspręstų bylų turime, - pasakė jis ir Marti- 
nui Holtui parodė Asado katalogavimo sistemą ant sienos. - Kie- 
kviena iš šių bylų yra susijusi su kokiu nors bauginančiu įvykiu ir 
kiekvienoje byloje slypintis sielvartas, kurį sukėlė tas įvykis, vargu ar 
skiriasi nuo jūsiškio. 

Jis pažvelgė į šalia einantį vyrą. Jo akys liko šaltos kaip ledas. Šios 
bylos nebuvo susijusios su juo, o jose dalyvaujantys žmonės nebuvo 
jo broliai. Tai, kas vyko už Jehovos liudytojų pasaulio ribų, iš pažiū- 
ros jam buvo mažai įdomu. 

— Mes galėjome išsirinkti bet kurią iš šių bylų ir sutelkti visas jėgas 
įjąvieną. Ar suprantate? Bet mes pasirinkome tą, kuri yra susijusi su 
jūsų sūnumi. Tuojau parodysiu, kodėl. 

Vyras sekė jį keletą metrų koridoriumi. Tarsi vaikštantis numi- 


rėlis. 

Tada Karlas parodė į Rouzės ir Asado padidintą žinutę butelyje. 

— Štai kodėl, — pasakė jis ir atsitraukė. 

Martinas Holtas ilgą laiką stovėjo skaitydamas. Jo akys taip lėtai 
judėjo eilutėmis, kad Karlas galėjo lengvai sekti, kiek jis perskaitė. O 
kai jis baigė, dar kartą pradėjo nuo pradžių. Jis buvo tarsi lėtai yranti 
kolona. Žmogus, kuriam principai buvo svarbesni už visa kita. Bet 
tuo pačiu ir vyras, kuris nutylėdamas įvykius ir meluodamas stengėsi 
apsaugoti savo likusius vaikus. Tą akimirką jis stovėjo sugerdamas 
savo mirusio sūnaus žodžius, kurie nors ir netvirtai, tačiau vis tiek 
ėjo tiesiai į jo širdį. Ir staiga jis susvirduliavo, ištiesė rankas atgal ir 
atsirėmė į sieną. Jei ne siena, jis būtų parkritęs. Čia buvo jo sūnaus 
maldavimas padėti, sklidęs garsiai, lyg Jericho trimitų garsai. Sūnus 
prašė pagalbos, kurios jis negalėjo suteikti. 

Karlas leido jam akimirką stovėti vienam, su ašaromis akyse. Tada 
Martinas Holtas žengė žingsnį į priekį ir atsargiai padėjo ranką ant 
savo sūnaus laiško. Laišką liečiančios rankos drebėjo, o pirštai lėtai 
sekė žodį po žodžio ir pamažu kilo laišku aukštyn tarsi siena. 

Galiausiai Martino Holto galva nusviro į vieną pusę. Trylikos 
metų skausmas išlaisvintas. Grįžęs į Karlo kabinetą jis paprašė stikli- 


nės vandens. O tada papasakojo viską, ką žinojo. 

— Kavalerijos būrys vėl susirinko, - koridoriuje šūktelėjo Yrsa ke- 
letą sekundžių prieš Karlo kabineto tarpduryje pasirodant jos galvai. 
Sprendžiant iš sušiauštų plaukų, rūsiu ji turėjo skrieti it viesulas. 

— Pasakyk man, kad mane myli, - sučiulbėjo ji ir priešais Karlą 
ant stalo numetė iš lėktuvo darytų nuotraukų krūvą. 

— Ar radai namą, Yrsa? — šūktelėjo Asadas, skubėdamas iš savo 
mažo kabinetuko. 

— Kol kas jokios sėkmės. Radau kelis galimus variantus, tačiau nė 
viename jų nesimato valčių pašiūrės. Nuotraukas sudėjau tokia tvar- 
ka, kuria, būdama tavimi, pati tikrinčiau. Apskritimais pažymėjau 
namus, kurie man atrodo įdomūs. 

Karlas pakėlė krūvą ir suskaičiavo. Penkiolika nuotraukų ir nė 
vienos valčių pašiūrės. Ko, po velnių, ji siekia? 

Jis pažvelgė į datas. Dauguma nuotraukų buvo darytos nuo 2005 
metų birželio. 

— Ei! -sušuko jis. - Jos buvo padarytos praėjus devyneriems me- 
tams po Poulo Holto nužudymo, Yrsa. Iki to laiko valčių pašiūrė ga- 


lėjo būti nugriauta ir pastatyta keliolika kartų. 

— Keliolika kartų? - įsikišo Asadas. - Nemanau, kad tai gali būti 
tiesa, Karlai. 

— Tai kalbos figūra, Asadai, - Karlas giliai įkvėpė. - Ar neradai 
nieko senesnio? 

Yrsa jam mirktelėjo. Ar jis tyčiojasi ? 

- Žinai ką, ponas detektyve? - tarė ji. - Jei ta valčių pašiūrė tikrai 
nugriauta, vargu ar dabar tai svarbu, tiesa? 

Karlas papurtė galvą. 

— Netiesa, Yrsa. Tas namas vis dar gali priklausyti žudikui ir mes 
vis dar galėtume jį ten rasti. Argi ne? Pakilk dar kartą laiptais pas 
Lizą ir rask keletą senesnių nuotraukų. 

— Tų pačių penkiolikos vietų? — ji parodė į šūsnį ant stalo. 

— Ne, Yrsa. Visos fjordų pakrantės iki 1996 metų. Esu tikras, tai 
nesudėtinga suprasti. 

Ji stovėjo ir akimirką tampė savo plaukus, jautėsi pažeminta, o 
paskui apsisuko ir išslinko vilkdama nepatogius batus. 

— Nudžiuginti ją dar kartą, manau, nebus lengva, - sukdamas 
ore ranką tarsi būtų nusideginęs pirštus, pakomentavo Asadas. - Ar 
pastebėjai, kokia įpykusi ant savęs ji buvo, nes nepagalvojo apie da- 
tas? 

Karlas išgirdo zvimbimą ir pamatė ant lubų nutūpusią musę. Vel 
grįžome prie pagyrūnų teisių. 

— Nieko baisaus, Asadai. Ji susitvarkys. 

Asadas papurtė galvą. 

— Taip, Karlai, tačiau nepamiršk, kad nesvarbu, kaip tvirtai sėdėsi 
ant tvoros stulpo, atsistojant subinę vis tiek skaudės. 

Karlas susiraukė. Svarstė, ar gerai suprato savo padėjėją. 

— Ar visuose tavo posakiuose yra žodis sikma arba subinė, Asa- 
dai? - paklausė Karlas nukreipdamas pokalbį kita linkme. 

Asadas sukikeno. 

— Žinau dar vieną ar du, — pasakė jis. — Bet jie prastoki. 

Gerai. Jei tai buvo normalus Sirijos humoras ir jei jam kada taip 
nepasiseks, kad bus priverstas joje apsilankyti, jo juoko raumenys ti- 
krai nepersitemps. 

— Ką papasakojo apklausiamas Martinas Holtas, Karlai ? 

Karlas pakėlė savo bloknotą. Ne todėl, kad daug užsirašė, bet to- 
dėl, kad tai, ką užsirašė, jam atrodė itin vertinga. 

— Priešingai nei tikėjausi, Martinas Holtas nėra visiškai nemalo- 
nus žmogus, — tarė Karlas. - Tavo žinutė ten, koridoriuje, grąžino jį 
atgal ant žemės. 

— "Taigi jis papasakojo apie Poulą? 

— Jis tai padarė. Jis be sustojimo kalbėjo pusvalandį. Labai ne- 
tvirtu balsu, - Karlas iš kišenės ant krūtinės išsitraukė cigaretę ir su- 
spaudė ją tarp pirštų. - Nuridenom akmenį nuo jo krūtinės, galima 
taip pasakyti. Jis tiek metų su niekuo nekalbėjo apie savo sūnų. Io 
skausmo jam buvo per daug. 

— Ką užsirašei į bloknotą, Karlai? 

Karlas užsidegė cigaretę ir akimirką galvojo apie Jakobseno ne- 
patenkintą potraukį nikotinui. Kartais žmogus gali taip užkibti, kad 
liaujasi buvęs savo paties šeimininku. Karlas tikrai neketino pasiekti 
tokios būsenos. 

— Martinas Holtas sakė, kad mūsų piešinys gana tikslus, tačiau, 
anot jo, grobiko akys yra per tamsios ir per arti viena kitos. Usai per 
dideli, o plaukai ties ausimis lyg turėtų būti šiek tiek ilgesni. 

- Ar mums reikėtų naujo portreto, Karlai? — paklausė Asadas, 
nupūsdamas atsklidusį dūmą. 

Karlas papurtė galvą. Trygvės pateiktas grobiko apibūdinimas 
gali būti toks pat geras, kaip ir jo tėvo. Žmogaus akių interpretacija 
priklauso nuo žiūrinčiojo. 

— Svarbiausias dalykas vis tik buvo tai, kad Martinas Holtas ga- 


lėjo tiksliai pasakyti, kur ir kaip grobikas paėmė išpirkai skirtus pi- 

nigus. Maišelis su pinigais buvo tiesiog išmestas iš traukinio. Vyras 
turėjo stroboskopą ir... 

— Kas yra stroboskopas? 

— Stroboskopas? - Karlas reikšmingai patylėjo. - Tai tam tikros 
rūšies šviesa, naudojama diskotekose. Ji mirksi kaip fotoaparatas. 

— Oi! — Asadas suspindo. - Ją naudojant atrodo, tarsi žmonės 
šokinėtų, visai kaip senuose filmuose. Puikiai žinau. 

Karlas susimąstė apie savo cigaretę. Jos skonis lyg sirupo ar ką? 

— Holtas galėjo pateikti gana tikslią vietą, kurioje išmetė pini- 
gus, — tęsė jis. - Kelio ruožas šalia bėgių, tarp Sorės ir Slagelsės. 

Karlas ištraukė savo žemėlapį ir parodė. 

— Čia, tarp Vedbisionderio ir Lindebjergo. 

— Atrodo gera vieta, - pakomentavo Asadas. - Netoli geležinke- 
lio, o taip pat netoli nuo greitkelio. Galima greitai pasprukti. 

Karlas atsekė geležinkelį žemėlapyje. Asadas teisus. Tai buvo ide- 
ali vieta. 

— Kaip grobikas atviliojo Poulo tėvą į tą vietą? - paklausė Asadas. 

Karlas tyrinėjo savo cigarečių pakelį. Kaip, po velniais, atsirado 
tas sirupo skonis? 

— Jam buvo nurodyta iš Kopenhagos sėsti į konkretų traukinį, 
vykstantį į Korsiorą, o tada žvalgytis stroboskopo. Tėvas sėdėjo pir- 
mosios klasės kupė kairėje traukinio pusėje, ir kai tik pamatė šviesą, 
maišelį su pinigais išmetė pro langą. 

— Kada jis sužinojo, kad Poulas nužudytas? 

— Kada? Telefonu gavo tolesnius nurodymus, kur pasiimti vaikus. 
Bet kai jis su žmona nuvyko, laukuose rado tik gulintį Trygvę. Atro- 
do, kad jam grobikas davė kažko, kas vaikiną apsvaigino, greičiausiai 
chloroformo. Būtent Trygvė pasakė tėvams, kad Poulas nužudytas 
ir kad prasitarę apie pagrobimą jie gali prarasti daugiau vaikų. Be 
baisių naujienų apie Poulo nužudymą, Martinui Holtui ir jo žmonai 


neišdildomą įspūdį padarė Trygvės patirtas šokas. 

Asadas kilstelėjo pečius iki ausų, nes jo stuburu nusileido šiurpulys. 

- Jei tai būtų buvę mano vaikai, aš... - jis rodomuoju pirštu perrėžė 
per savo gerklę ir galvą nusvarino į vieną pusę. 

Karlas nė kiek nedvejojo, kad jo padėjėjas tikrai norėjo pasakyti 
būtent tai, ką pasakė. Jis dar kartą žvilgtelėjo į savo užrašus. 

— Pokalbio pabaigoje Martinas Holtas pasakė vieną mums naudin- 
gą dalyką. 

— Kas tai buvo, Karlai? 

— Raktų pakabukas, kuris kabėjo ant grobiko automobilio rakte- 
lių, buvo miniatiūrinis kėglių kamuolys su skaičiumi vienas. 

Ant Karlo stalo suskambo telefonas. Tikriausiai Mona nori padė- 
koti už tai, kad buvo toks malonus. 

— Mjorkas? — nugriaudėjo balsas, kuris, kaip paaiškėjo, priklausė 
Klesui Tomasenui. - Tiesiog noriu jums pranešti, kad pasinaudojome 
geru šio ryto oru ir kartu su žmona apiplaukėme visą pasirinktą teri- 
toriją. Kiek pastebime, iš vandens nieko nematyti, tačiau yra keletas 
vietų, kuriose augmenija labai vešli ir tęsiasi iki pat kranto, todėl jas 
jums pažymėjome. 

Dar kartą paprastas senamadiškas geros Kloties tikrai nebūtų pro 
šalį. 

— Kuris plotas jums atrodo įtartiniausias? — paklausė Karlas, į pele- 
ninę trindamas sirupo skonio cigaretę. 

— Na... - Karlas beveik galėjo matyti Tomaseną su pypke burnoje. 
Gal net vis dar su buriavimo drabužiais. - Sakyčiau, turėtume daugiau 
dėmesio sutelkti į Ostskovą šalia Sionderbio, o taip pat Bognesę ir 
Nordskoveną. Buvo kelios izoliuotos vietos, bet, kaip ir sakiau, mums 
nieko nesimatė. Vėliau pakalbėsiu su miškininku iš Nordskoveno. Gal 
jis galės kuo nors padėti. 

Karlas pasižymėjo tris vietas ir padėkojo, pažadėjo perduoti labų 


dienų keliems seniems Tomaseno būrio bičiuliams. Nuo to laiko, kai 

kuris iš jų dirbo būstinėje, praėjo daug metų, tačiau Karlas tai pasakė 
iš mandagumo ir padėjo ragelį. 

— Nieko, - pasisukdamas į Asadą pasakė Karlas. — Iš Tomaseno 
nieko konkretaus, tačiau jis paminėjo keletą vietų, į kurias greičiausiai 
norėsime žvilgtelti, - detektyvas rado jas žemėlapyje. - Pažiūrėkime, 
ar Yrsa aptiko ką nors naudingesnio, galbūt galėsime palyginti duome- 


nis. O tu kol kas daryk tai, ką darai. 


Jis pusvalandį naudingai nusnaudė ant stalo užkėlęs kojas, kol 
lengvas nosies kutenimas grąžino jį į sąmoningą būseną. Karlas ener- 
gingai papurtė galvą, atmerkė akis ir suprato, kad yra blizgių, mėlynai 
žalių musių dėmesio centre. Vabzdžių, trokštančių surasti dar vieną 
vietą kiaušinėliams dėti, be tos, kurią rado šalia lipnios medžiagos, pri- 
lipusios prie jo cigarečių pakelio. 

— Išperos! — suburbuliavo detektyvas, pasimosikavo rankomis, 
bent kelias bjaurybių išskėstomis kojomis numetė žemėn. 

Tai buvo paskutinis lašas. 

Jis įsižiūrėjo į savo šiukšlių dėžę. Paskutinįkart šiukšlės buvo išneš- 
tos prieš kelias savaites, todėl ji vis dar buvo pilna, tik augalinės kilmės 
atliekų, kurios galėtų suvilioti muses, ten tikrai nebuvo. 

Karlas žvilgtelėjo į koridorių. Ten buvo dar viena bjaurybė. Ar tik 
neprisikėlė kokie nors Asado egzotiški užkandžiai, svarstė detektyvas. 
Galbūt atgijo jo žabini, o gal kenkėjai išsiveržė iš jo bjauriojo turkiško 
skanėsto? 

— Ar žinai ką nors apie šias muses? — detektyvas pareikalavo atsa- 
kymo dar nė nespėjęs įeiti į degtukų dėžutės dydžio Asado kabinetą. 

Patalpoje buvo justi skvarbus kvapas. Ne įprastas saldus. Labiau 


toks, kuris susidaro kam nors žaidžiant žiebtuvėliu. 

Kurį laiką Asadas neatsakė, laikė ore iškeltą ranką ir buvo įsijau- 
tęs į pokalbį telefonu. 

— Taip, - kelis kartus pakartojo jis. - Ber mes turėsime atvykti ir 
pažiūrėti patys, - nedelsdamas pasakė jis žemu balsu, kuris nuskam- 
bėjo šiek tiek autoritetingiau nei įprastai. Jis susitarė dėl susitikimo 
ir baigė pokalbį. 

— Aš klausiau, ar žinai ką apie šias muses, - pakartojo Karlas ro- 
dydamas į porą jų, nutūpusių ant menkaverčio apgailėtino plakato, 
vaizduojančio smėlynais einančius kupranugarius. 

— Karlai, manau, mes suradome šeimą, — pasakė Asadas, o jo vei- 
de pasirodė gana skeptiška išraiška. Panaši į žmogaus, kuris ką tik pa- 
tikrino loterijos bilietą ir nustatė, kad jo skaičiai atitinka didžiausio 
laimėjimo skaičių kombinaciją. 

— Ką tokio? 

- Šeimą, kuri buvo pakliuvusi į mūsų grobiko rankas. Aš taip ma- 
nau. 

— Ar tai žmonės iš Kristaus namų, tie, apie kuriuos mums pasa- 
kojai anksčiau? 

Asadas linktelėjo. 

— Liza rado juos. Naujas adresas ir nauji vardai, tačiau žmonės 
tie patys. Ji patikrino civilinės registracijos sistemoje. Keturi vaikai. 
Jauniausiajam, Flemingui, prieš penkerius metus buvo keturiolika 
metų. 

— Ar paklausei, kur berniukas yra šiandien? 

— Ne, nepagalvojau apie tai. 

— Gal nuvažiuokime, kad patys pamatytume? 

— Oi, aš pasakiau žmonai, kad mes iš mokesčių inspekcijos ir 
mums pasirodė keista, jog jų jauniausias sūnus, vienintelis iš neemi- 
gravusių vaikų, neatsiuntė mokesčių deklaracijos, nors jam jau dau- 


giau nei aštuoniolika. 

— Asadai, tai neteisėta. Mes negalime pasirodyti kaip kitų val- 
džios institucijų tarnautojai. Bet kokiu atveju, kaip sužinojai, kad jis 
nepateikė mokesčių deklaracijos? 

— Aš to nežinau. Sugalvojau, - padėjėjas nosine palietė savo nosį. 

Karlas papurtė galvą. Viskas kaip visada. Asadas tikrai kažką su- 
mąstė. Jei žmonės jokio nusikaltimo iš tikrųjų nepadarė, joks mokes- 
čių inspektorius nieko jiems prikišti negalėtų. 

— Kada vyks mūsų susitikimas ir kur? 

— Maža vieta, pavadinimu Tioliosė. Moteris sakė, kad jos vyras 
namie bus apie pusę penkių. 

Karlas žvilgtelėjo į laikrodį. 

— Gerai, važiuosime kartu. Puikiai padirbėjai, Asadai, tikrai pui- 
kiai. 

Karlas milisekundę šyptelėjo, o tada pirštu parodė musių spiečių 
ant Asado plakato. 

— Nagi, Asadai. Ar tu kabinete laikai kažką, kas galėjo paskatinti 
tas bjaurybes šią vietą pradėti vadinti namais? 

Asadas į orą kilstelėjo rankas. 

— Aš nežinau, iš kur jos atkeliauja, - jo veidas akimirkai sustin- 
go, - bet žinau, iš kur šis, - pridūrė jis ir parodė į vienišą už muses 
mažesnį vabzdį. Trapus, beprotiškai rizikuojantis padaras, kuris savo 
dienas netikėtai ir akimirksniu baigė sutraiškytas raumeningų rudų 
Asado rankų. 

— Pričiupau! - triumtuodamas, mažos kandies likučius braukda- 
mas ant bloknoto sušuko Asadas. - Aš daug tokių radau štai ten, — 
jis parodė į savo maldos kilimėlį ir Karlo akyse išvydo mirties nuos- 
prendį. 

— Bet, Karlai, dabar šių vabzdžių maldos kilimėlyje nebėra tiek 
daug. Kilimėlis priklausė mano tėvui, aš prie jo labai prisirišęs. Išpur- 


čiau jį šįryt prieš tau ateinant. Už durų, šalia asbesto. 

Karlas pakėlė kilimėlio kampą. Buvo akivaizdu - Asadas iš pa- 
skutiniųjų bandė išgelbėti kilimėlį, tačiau iš jo buvo telikę skutai. 

"Trumpą akimirką Karlas įsivaizdavo policijos archyvus ir pats sa- 
vęs paklausė: jei šios plėšrios kandys pamiltų pageltusius dokumen- 
tus, ar tai galėtų išsaugoti vieno ar dviejų nusikaltėlių reputaciją? 

— Ar išpurškei kuo nors? - paklausė jis. - Dvokas siekia iki dan- 
gaus. 

Asadas nusišypsojo. 

— Nafta daro stebuklus. 

Matyt, kvapas jo nevargino. Galbūt vienas iš atsitiktinių privalu- 
mų yra būti užaugusiam tokioje vietoje, kur burbuliuodama iš žemės 
trykšta nafta. Jei apskritai Sirijoje jos yra. 

Karlas papurtė galvą ir pasitraukė nuo dūmų. Tioliosė už dviejų 
valandų kelio. Dar yra laiko susidoroti su tomis musėmis. 

Akimirką jis visiškai ramiai stovėjo koridoriuje. Švelnus zvimbi- 
mas, atrodė, sklinda nuo lubų, kažkur prie vamzdžių. Jis pažvelgė 
aukštyn ir pastebėjo didžiąją musę, pažymėtą korekciniu skysčiu. 
Prakeiktų bjaurybių pilna visur. 

— Ką tu darai, Karlai? - užnugaryje pasigirdo Yrsos balsas. - At- 
eik pas mane minutėlei, - pasakė ji tempdama už rankovės. 

Jos stalo paviršius buvo nuklotas nagų lako, odelių šalinimo prie- 
monių, plaukų lako ir daugybe kitų mažų tos pačios rūšies buteliukų 
su įvairiais organiniais tirpikliais. Visa tai ji nustūmė į šalį, kad atsi- 
rastų daugiau vietos. 

— Pažvelk į tai, - pasakė ji. - Tai juk tavo nuotraukos iš lėktuvo? 
Ir aš tau sakau, tai buvo visiškas laiko švaistymas, — ji kilstelėjo an- 
takius ir tą akimirką pasirodė stebėtinai panaši į apgailėtiną Karlo 
tetą Adą. 

— Visiškai tas pats palei visą krantą. Visiškai nieko naujo. 

Karlo dėmesį atitraukė pro atviras duris įzvimbusi musė, kuri ap- 


suko keletą ratų prie lubų. 

— "Tas pats su vėjo jėgainėmis, - Yrsa į šalį pastūmė kavos puodelį 
su apnašų ratilais viduje. - Jei sakai, kad žemo dažnio garso bangas 
galima girdėti dvidešimties kilometrų spinduliu, tuomet tai mums 
visiškai nenaudinga, — ji parodė kelis kryželius žemėlapyje. 

Karlas žinojo, ką ji nori pasakyti. Tai buvo vėjo jėgainių teritorija 
ir jų ten buvo pernelyg daug, kad pavyktų susiaurinti paiešką. 

Pro jo akis greitai praskriejo musė ir nutūpė ant Yrsos kavos puo- 
delio krašto. Ta pati bjaurastis, pasprukusi pažymėta korekciniu 
skysčiu. Dabar ji skraidžiojo aplink. 

— Štiš, — tarstelėjo Yrsa ir lyg niekur nieko ilgu kraujo raudonumo 
spalvos nagu švystelėjo vabzdį į savo kavos puodelį. - Liza palaiko 
ryšį su vietos valdžios institucijomis, - ramiai tęsė ji. - Mus domi- 
nančioje teritorijoje joks leidimas statyti valčių pašiūrę išduotas ne- 
buvo. Apsaugos nurodymai, kažkas panašaus, supranti ? 

— Kelerių metų duomenis ji patikrino? — paklausė Karlas ste- 
bėdamas, kaip kavos puodelyje kankindamasi ant nugaros plaukia 
musė. Yrsa gali būti stebėtinai produktyvi. Jis jautėsi vis labiau sutri- 
kęs, o ji tik... 

— Iki vietos valdžios institucijų reformos 1970 metais. 

1970! Bet tai buvo prieš visą amžinybę. Jis galėjo pamiršti bandy- 
mą surasti kedrų medienos tiekėjus. 

Su nežymiu liūdesiu jis stebėjo paskutines skęstančios musės ago- 
nijos akimirkas. 

Yrsa garsiai trinktelėjo ranka per vieną iš ant stalo gulėjusių nuo- 
traukų. 

— Jei paklaustum manęs, manau, turėtume ieškote čia! 

Karlas pažiūrėjo į apskritimą, kurį ji nubrėžė aplink namą 
Nordskovene. Ta vieta greičiausiai vadinosi Vibegordenas. Gražus 
nedidukas namelis, atrodo, buvo netoli kelio, vedančio per mišką, 


tačiau, kiek jis galėjo pasakyti, ten nebuvo jokios valčių pašiūrės. 

Vieta buvo tikrai tobula, paslėpta atokiau tarp medžių ir visai šalia 
fjordo. Vis dėlto valčių pašiūrės čia nebuvo. 

— Aš žinau, ką tu mąstai, tačiau tai tikrai gali būti ta vieta, — pasa- 
kė Yrsa ir atkakliai bakstelėjo pirštu į žalią zoną prie namo. 

— Kas per velnias?.. - suburbuliavo Karlas. Jie buvo apsupti mu- 
sių. Greičiausiai Yrsa išgąsdino jas savo baksnojimais ir trankymusi. 

Jis tvirtai trenkė kumščiu į stalą, ir oras aplink juos atgijo. 

— Ei, ką manaisi darąs? — susierzinusi protestavo Yrsa, ant pelės 
kilimėlio sutraiškydama kelias muses. 

Karlas pasilenkė ir pažiūrėjo po stalu. Retai jam pavyksta tokia- 
me mažame plote pamatyti tiek daug knibždėte knibždančio gyve- 
nimo. Jei šios musės panorėtų, beveik galėtų pakelti šiukšlių dėžę, 
kurioje perėjosi. 

— Ką, po galais, išmetei į savo šiukšlių dėžę? - šokiruotas paklau- 
sė jis. 

— Nieko, aš niekada jos nenaudoju. Tai turbūt Rouzės darbas. 

Tiesa, - pagalvojo detektyvas. Dabar jis bent jau žino, kuri iš jų 
nesitvarko namuose, jei apskritai kuri iš seserų kada nors tai daro. 

Jis žiūrėjo į Yrsą, kuri sėdėjo susikoncentravusi, traiškydama mu- 
ses kairėje, dešinėje ir centre, darydama tai tik delnais ir nepaprastai 
tiksliai. Asadas tikriausiai iškart būtų metęs visus savo darbus ir su- 


sitvarkęs darbo vietą. 


Po dviejų minučių jis jau buvo čia su savo žaliomis guminėmis 
pirštinėmis ir dideliu juodu šiukšlių maišu rankoje, į kurį turėjo ke- 
liauti visos musės ir kitas šiukšliadėžės turinys. 

— Bjauru! - sušuko Yrsa, spoksodama į musių liekanomis aptaš- 


kytas rankas. Karlas beveik su tuo sutiko. 

Ji prisitraukė vieną iš acetono buteliukų, pamirkė į jį vatos ka- 
muolėlį ir pradėjo dezinfekuoti savo rankas. Akimirksniu pasklido 
chemikalų kvapas. O Karlas vylėsi, kad šiandien neapsilankys Sau- 
gos ir sveikatos agentūros darbuotojai. 

Būtent tada jis pastebėjo, kaip nuo Yrsos smiliaus ir didžiojo de- 
šinės rankos pirštų pradėjo nykti raudona nagų lako spalva. Dar įdo- 
miau buvo tai, kas pasimatė po ja. 

Jis akimirką sėdėjo išsižiojęs, o kai Asadas išlindo iš po stalo, pa- 
gavo jo žvilgsnį. 

Dabar jų abiejų akys buvo didelės lyg lėkštės. 

— Eime su manimi, — pasakė jis Asadui ir, šiam berišant tvirtą 
šiukšlių maišo mazgą, truktelėjo jį į koridorių. 

— "Tu irgi pastebėjai, tiesa? 

Asadas linktelėjo, o jo burna persikreipė, tartum jis būtų kentęs 
dėl ūmių žarnyno problemų. 

— Po raudonu laku jos nagai buvo taškuoti juodu žymekliu. Rou- 
zės žymekliu, kurį ji anądien naudojo. Ar matei tai? 

Asadas linktelėjo dar kartą. 

Kaip, po šimts, jie galėjo to nepastebėti? 

Jei ne jų šalį pasiekęs per visą pasaulį skriejantis pamišėliškas po- 
linkis spalvinti nagus juodu Aomasteriu, jie to nebūtų supratę. 


Yrsa ir Rouzė buvo vienas ir tas pats asmuo. 


37 


— Pažiūrėkit, ką jums turiu, - pasakė Liza ir perdavė Karlui di- 
džiulę puokštę į celofaną suvyniotų rožių. 

Karlas padėjo telefono ragelį. Ką, po velnių, visa tai reiškia? 

— Ar man peršiesi, Liza? Laikas pradėti vertinti gerąsias mano 
savybes. 

Liza pažvelgė į jį. 

— Jos buvo atsiųstos į „A“ skyrių, bet Markusas pagalvojo, kad jos 
turėtų būti perduotos tau. 

Karlas susiraukė. 

— Už ką? 

— Liaukis, Karlai. Juk pats žinai, už ką. 

Jis truktelėjo pečiais ir papurtė galvą. 

— Jie rado paskutinį piršto kaulą su grioveliu — patikrino gaisra- 
vietę dar kartą, jis buvo pelenų krūvoje. 

— Ir už tai mes gauname rožių? — Karlas pasikasė kaklą. Gal jas 
irgi rado pelenuose? 

— Ne, priežastis ne ta. Markusas tau viską apie jas papasakos. 
Gėlės yra nuo Torbeno Christenseno, draudimo bendrovės tyrėjo. 


Mūsų darbas padegimo byloje sutaupė jiems krūvą šlamančiųjų. 

Lyg tinkamesnės vertinimo išraiškos nežinanti tetulė ji gnybtelė- 
jo jo skruostą ir lengvai nušuoliavo ten, iš kur atėjusi. 

Karlas pasilenkė į šoną, norėdamas žvilgtelti į dailią Lizos sėdynę. 

— Kas vyksta? - koridoriuje pasiteiravo Asadas. - Po akimirkos 
turime išvykti. 

Karlas linktelėjo ir surinko Žmogžudysčių skyriaus viršininko 
telefono numerį. 

— Asado vardu klausiu, kodėl atsiuntėte mums rožių? - jis išpoš- 
kino vos Jakobsenui atsiliepus. 

Trumpas šurmulys galėjo būti palaikytas piktdžiugos išraiška. 

— Karlai, mes apklausėme tris sudegusių įmonių savininkus ir pa- 
rengėme tris puikias ataskaitas. Jūs ir jūsų komanda buvote visiškai 
teisūs. Jie buvo spaudžiami imti paskolas su aukštomis palūkano- 
mis, o tada, kai nebegalėjo vykdyti mokėjimų, skolų išmušinėtojai 
pasielgė šlykščiai ir pareikalavo visos sumos. Bauginimas, grasinimai 
telefonu. Rimti grasinimai. Skolų surinkėjai prarado viltį, bet ką jie 
galėjo padaryti? Šiais laikais įmonėms, turinčioms likvidumo pro- 
blemų, nėra kur pasiskolinti pinigų. 

— Kas tuomet nutiko skolų išmušinėtojams? 

— Mestiksliai nežinome, bet spėjame, kad jie tiesiog buvo nužu- 
dyti pagal nurodymą iš aukščiau. Serbijos policija jau yra tai mačiusi 
anksčiau. Didelės premijos tiems, kurie pinigus surenka ir pristato 
laiku, ir labanakt tiems, kurie to negali. 

— Ar gali būti, kad jie tiesiog sudegino pastatus, bet nenužudė 
savo žmonių? 

— Na, įmanoma ir kita versija, pagal kurią savo mažiau sėkmingus 
skolų surinkėjus jie siunčia į Skandinaviją, nes rinka čia turėtų būti 
lengviau valdoma. Tada, kai paaiškėja, kad yra ne visai taip, jie pa- 
verčia juos grasinamu pavyzdžiu ir susilaukia Belgrado dėmesio. Pa- 


skolų rykliui nėra didesnės problemos nei blogas skolų išieškotojas 

ar kažkas, kuo negalima pasitikėti arba ko neįmanoma suvaldyti. Ke- 
letas nužudymų čia ir ten gali daryti stebuklus, o kartu ir palaikyti 
drausmę. 

— Taigi jie atsikratė savo neetektyvių darbuotojų Danijoje. Ir jei 
kaltininkai būtų sugauti, tai jie bent jau būtų teisiami šalyje, kurioje 
bausmės švelnesnės. Ar taip? 

Jis beveik galėjo matyti Jakobseno aukštyn iškeltus nykščius. 

— Bet kokiu atveju, Karlai, - pasakė jis, — tai, ką šiandien išsiaiš- 
kinome, užtikrina, kad draudimo bendrovėms visos išmokos mokėti 
nereikės. Mes kalbame apie dideles pinigų sumas, štai kodėl tu gavai 
rožių. O kas jų nusipelno labiau nei „O“ skyrius? 

"Tai tikriausiai buvo gana nelengva pripažinti. 

— Gerai, kad dabar jūs nebeturite, ką veikti, - pasakė Karlas. — 
Siųskite savo laisvas rankas čia. Galėčiau jas panaudoti. 

Kitame laido gale pasigirdo kažkas panašaus į kikenimą. Jakobse- 
nas turėjo kitų planų. 

— Puikus bandymas, Karlai, bet mes vis dar turime daug ką nu- 
veikti. Dabar ieškosime už tai atsakingų asmenų. Kita vertus, su- 
prantu, ką nori pasakyti. Tarp gaujų konfliktas vis dar vyksta, todėl 
galbūt turėtume išteklius nukreipti šia kryptimi. 

Kai Karlas padėjo ragelį, tarpduryje išdygo Asadas. Šį kartą jis at- 
rodė taip, tarsi jau gebėtų numatyti Danijos klimatą. Jo striukė buvo 
storiausias drabužis, kokį Karlas buvo kada nors matęs dėvint kovo 
mėnesį. 

— Aš esu pasirengęs, — tarė padėjėjas. 

— Ateisiu po sekundės, - atsakė Karlas, rinkdamas Branduro 
Isakseno telefono numerį. Dėl jo išskirtinai keisto žavesio jie jį vadi- 
no Halmtorveto varvekliu. Isaksenas dirbo policijos skyriuje, kuria- 
me prieš įsidarbindama „O“ skyriuje dirbo Rouzė. 

— Taip? - atsiliepdamas telefonu trumpai ir atžariai tarė Isakse- 


nas. 

Karlas paaiškino, dėl ko skambina, o jam dar nespėjus baigti Isak- 
senas puolė į isteriją. 

— Rouzė? Ji buvo neįkainojama. Tai nereiškia, kad aš noriu spė- 
lioti, kas su ja negerai. Ji tiesiog buvo keista, ir viskas. Per daug išgėri- 
nėdavo, su visais jaunais policijos akademijos kadetais šokinėdavo į 
lovą. Laukinė katė su nepasotinamu apetitu, ar suprantate, ką sakau? 
Bet kokiu atveju, kodėl norite tai žinoti? 

— Be priežasties, — atsakė Karlas ir padėjo ragelį. Tada prisijungė 
prie civilinės registracijos sistemos ir į paieškos laukelį įrašė adresą: 
Sandalo parkas 19. 

Rezultatas buvo vienareikšmis. Rouzė Marija Yrsa Knudsen ir jos 
civilinės registracijos numeris. 

Karlas papurtė galvą. Viskas, ko jiems reikėjo — tai atversti pa- 
skutinę prakeiktą kortą, ir jie turėtų pilno namo kortų kombinaciją. 
Dviejų vienos Rouzės versijų tiesiog buvo per daug. 

— Negaliu tuo patikėti, Karlai, - žiūrėdamas jam per petį tarė 
Asadas. 

— Pakviesk ją čia, Asadai. 

— Juk neketini surengti jai akistatos, Karlai? 

— Ką? Turbūt juokauji. Mieliau lipčiau į vonią su maišu kobrų, — 
atsakė Karlas. 

Jei jie prasitartų, kad žino, jog Yrsa yra Rouzė, kas galėtų nuspėti 
pasekmes? 

Kai Asadas grįžo su Yrsa, ji jau buvo apsisiautusi kailiniais, mū- 
vėjo kumštines pirštines, buvo užsirišusi šaliką ir užsidėjusi vilnonę 
skrybėlę. Prieš Karlą stovėjo dvi asmenybės. Abi galėtų neblogai pa- 
sirodyti konkurse, kurio tikslas - paslėpti žmogaus kūną. 

Karlas žvilgtelėjo į laikrodį. Dienos pabaiga. Yrsa susiruošusi 
namo. 

— Tu nepatikėsi!.. - pamačiusi gėles Karlo rankose ji staiga susto- 


jo. — Iš kur jas gavai? Jos nuostabios, tikrai! 

— Jos Rouzei nuo manęs ir Asado, - pasakė Karlas, veržliai bruk- 
damas puokštę jai į rankas. - Perduok jai, kad linkime pasveikti ir 
kad tikimės, jog ji netrukus grįš. Pasakyk, kad tai daug rožių už vieną 
Rouzę. Mes tikrai daug apie ją galvojome. 

Yrsa sustingo ir akimirką stovėjo nejudėdama, atrodė kukli, nors 
greičiausiai buvo tiesiog priblokšta. 


Ir tada jie baigė darbą. 


— Arji tikrai serga, Karlai? - paklausė Asadas. Holbeko greitke- 
lyje padaugėjo transporto. 

Karlas truktelėjo pečiais. Gyvenime jis matė daug ko, tačiau vie- 
nintelis jam žinomas disociatyvus tapatybės sutrikimo atvejis buvo 
jo posūnio dešimties sekundžių transformacija iš mielo jaunuolio, 
kuriam trūksta šimto kronų, į nesukalbamą paauglį, griežtai atsisa- 
kantį susitvarkyti savo kambarį. 

— Mes pasilaikysime tai sau, Asadai, - teištarė jis. 

Visą likusią kelio dalį jie tylėjo. Panirę į savo mintis išliko, kol 
pasirodė vietovės užrašas Tioliosė. Ši vieta geriausiai žinoma dėl gele- 
žinkelio stoties, sidro gamyklos ir dviratininko, kuris buvo išmestas 
iš Tour de France lenktynių, dėvintis geltonos spalvos džersį. 

— Dar šiek tiek šia kryptimi, - pasakė Asadas, rodydamas į pa- 
grindinę gatvę, tikrą Tioliosės centrą ir gyvybiškai svarbią smulkaus 
provincijos miestelio arteriją. Nors atrodė, kad būtent čia kraujas 
nustojo tekėti. Gal miesto gyventojai buvo įstrigę Neto kontrolės 
punkte arba ką tik visi išsikraustė. Bet kokiu atveju, vieta buvo ma- 
čiusi ir gyvesnių laikų. 

— Priešais fabriko teritoriją, štai ten, - pasakė Asadas, rodydamas 
į raudonų plytų namą, gyvybės turintį tiek pat, kiek savižudis sliekas 


žiemą. 

Duris atidarė mažulytė moteris didesnėmis nei Asado akimis. Ne- 
trukus ji pamatė neskustą Asado barzdą, kiek išsigandusi šoktelėjo 
atgal į koridorių ir pašaukė vyrą. Jokių abejonių, ji yra skaičiusi bulva- 
rinių istorijų apie namų apiplėšimus ir manė netrukus tapsianti auka. 

— Ko jūs norite? - paklausė jos vyras. Buvo akivaizdu, kad svetin- 
gumu čia nė nekvepia. Netgi paprastas mandagumas nebuvo junta- 
mas. 

Karlas buvo tikras, kad šįkart geriausia laikytis mokesčių inspek- 
cijos darbuotojų versijos ir savo policijos pažymėjimą paslėpė kišenės 
gilumoje. 

- Jūs turite sūnų Flemingą Emilį Madseną. Remiantis mūsų duo- 
menimis, jis nesumokėjo mokesčių. Jis nėra registruotas socialinėse 
ar švietimo institucijose, todėl nusprendėme, kad būtų geriausia at- 
vykti patiems ir susitikti su juo asmeniškai. 

Įsikišo Asadas: 

— Pone Madsenai, jūs daržovių ir vaisių pardavėjas. Ar Flemingas 
dirba su jumis? 

Karlas suprato taktiką. Vyruką į kampą reikia sprausti nuo pat 
pradžių. 

— Jūs musulmonas, tiesa? - paklausė vyras. Tai buvo keistas, tačiau 
tuo pačiu nepriekaištingas kontrsmūgis. Asadas atrodė lyg parklup- 
dytas. 

— Manau, kolegai tai labai asmeniška, - atsakė Karlas. 

— Ne mano namuose, - atsakė vyras ir jau buvo beužtrenkiąs du- 
ris. 

Karlas išsitraukė savo ženklelį. 

— Ponas el Asadas ir aš bandome išsiaiškinti kelias neišspręstas 
žmogžudysčių bylas. Jei nebendradarbiausite, tuojau pat areštuosiu 
jus už savo sūnaus Flemingo nužudymą, įvykdytą prieš penkerius me- 


tus. Ar suprantate? 

Vyras nieko neatsakė, tačiau buvo akivaizdžiai sukrėstas. Ne taip, 
kaip būtų sukrėstas neteisingai apkaltintas asmuo, bet taip, tarsi 
būtų velniškai kaltas. 

Karlas su Asadu įžengė į vidų. Jiems buvo pasiūlyta prisėsti prie 
raudonmedžio stalo, kuris prieš penkiasdešimt metų buvo kiekvie- 
nos šeimos svajonė. Ant jo nebuvo staltiesės, tik daugybė servetėlių. 

— Mes nieko blogo nepadarėme, - pasakė moteris, liesdama ant 
kaklo kybantį nukryžiuotąjį. 

Karlas apsižvalgė aplink. Ant įvairių ąžuolo baldų buvo išdėlio- 
tos bent trys dešimtys įrėmintų nuotraukų su įvairaus amžiaus vai- 
kais. Vaikai ir anūkai. Besišypsantys žmonės su beribiu dangumi virš 
galvų. 

— Kiek suprantu, čia jūsų vaikai, tiesa? — paklausė Karlas. 

Jie linktelėjo. 

— Ir visi jie emigravo? 

Jie linktelėjo dar kartą. Žodžiai čia vartojami retai, pagalvojo 
Karlas. 

— Į Australiją? - paklausė Asadas. 

— Ar tu musulmonas? - dar kartą to paties paklausė vyriškis. Jis ir 
toliau laikėsi įsikibęs savo taktikos. Prakeiktas įžūlumas. Ar jis bijojo, 
kad kitą tikėjimą išpažįstančiojo žvilgsnis pavers jį akmeniu? 

— Aš esu toks, kokį mane sukūrė Dievas, - atsakė jam Asadas. — 
O jūs? Ar tai tiktų ir jums? 

Vyro akys susiaurėjo. Galbūt tokius pokalbius jis lengviau palai- 
kydavo stovėdamas prie kitų žmonių durų, o ne savo namuose. 

— Aš paklausiau, ar jūsų vaikai emigravo į Australiją? - pakartojo 
Asadas. 

Žmona linktelėjo. Taigi, nepaisant visko, jos galva laikėsi tvirtai. 

— Štai, — pasakė Karlas ir ant stalo priešais šeimininkus padėjo 


policijos dailininko nupieštą grobiko portretą. 

— Jėzau, - giliai įkvėpė moteris ir savo krūtinės aukštyje, ore, iš- 
raižė kryžiaus ženklą. Jos vyras suraukė lūpas. 

— Mes niekada niekam nesakėme nė žodžio, - trumpai ir atžariai 
tarstelėjo jis. 

Karlas nukreipė žvilgsnį į jį. 

— Jei manote, kad mes išvien su šiuo vyru, klystate. Bet mes juo 
domimės. Ir jūs galite padėti mums jį sugauti. 

Žmona aiktelėjo. 

— Atsiprašau, jei atrodome nejautrūs, - pasakė Karlas. - Mums 
reikia, kad su mumis būtumėte sąžiningi, ir kuo greičiau, - jis stuk- 
telėjo į piešinį. — Ar galite patvirtinti, kad tai yra tas žmogus, kuris 
pagrobė du jūsų vaikus ir, gavęs didelę išpirką, nužudė Flemingą? 

Vyras pastebimai išbalo. Visa stiprybė, kuri jį palaikė daugybę 
metų, dabar staiga ištekėjo kaip vanduo. Stiprybė, padėjusi atsispir- 
ti sielvartui, meluoti tikėjimo broliams bei seserims ir kurti naują 
gyvenimą atokiau nuo visko, ką jis žinojo. Stiprybė izoliuoti save, 
atsisveikinti su likusiais vaikais ir toliau gyventi po finansinio smū- 
gio. Lyg būtų negana to, stiprybė gyventi žinant, kad mylimą sūnų 
nužudęs žmogus liko laisvėje ir juos stebi. 


Jis visa tai paliko namuose, Tioliosėje. 


Kurį laiką automobilyje jie sėdėjo tylėdami, paskui Karlas pra- 
kalbo: 

— Nemanau, kad kada nors esu matęs ką nors taip išvargusį, kaip 
šie du žmogeliai, - pasakė jis. 

— Kai jie paėmė Flemingo nuotraukas iš stalčiaus, manau, jiems 
buvo labai sunku. Ar tikrai tiki, kad po netekties jie niekada jų ne- 
žiūrėjo, Karlai? — bandydamas išsirangyti iš striukės, lyg pagaliau 


supratęs, kad nėra taip šalta, paklausė Asadas. 

Karlas truktelėjo pečiais. 

— Sunku pasakyti. Jie nebuvo pasiruošę rizikuoti tuo, kad kas 
nors bent užuostų, kaip stipriai jie vis dar myli tą berniuką. Juk, re- 
miantis jų istorija, jie patys išspyrė jį lauk. 

— Užuosti? Nelabai suprantu, ką nori pasakyti, Karlai. 

— Užuosti kvapą. Tarsi medžioklinis šuo, uodžiantis grobį. 

— Grobį? 

— Nesvarbu, Asadai. Šie žmonės laikė savo meilę sūnui paslap- 
tyje. Niekas kitas neturėjo to žinoti. Jie negalėjo nuspėti, kas yra jų 
draugas, o kas priešas. 

Asadas akimirką žvalgėsi į rudus laukus, kurie netrukus sužaliuos 
ir viskas atgis. 

— Kaip manai, kiek kartų jis tai padarė, Karlai ? 

Kaip, po velnių, jis turėtų į tai atsakyti? Nebuvo jok/o atsakymo. 

Asadas pasikasė savo tamsius skruostus. 

— Mes turime jį sugauti, Karlai. Taip? Mes tiesiog privalome. 

Karlas sukando dantis. Taip, jie turi jį sugauti. Pora iš Tioliosės 
pasakė jiems kitą vardą. Tuomet grobikas buvo pasivadinęs Birgeriu 
Slotu. Trečią kartą policijos dailininko portretas buvo patvirtintas 
kaip neįtikėtinai panašus. Martinas Holtas buvo teisus. Šio ieškomo 
žmogaus akys turėtų būti toliau viena kitos. Visa kita — ūsai, plaukai, 
žvilgsnis — buvo tai, ko jiems nereikia paisyti. Jie ieškojo žmogaus, 
kurio bruožai buvo aštrūs, bet neišraiškingi. Ir vienintelis dalykas, 
kuriuo jie galėjo būti šimtu procentų tikri, buvo tai, kad du skirtin- 
gus kartus išpirką jis pasiėmė toje pačioje vietoje. Trumpas geležin- 
kelio bėgių ruožas tarp Sorės ir Slagelsės, o tą vietą jie jau žinojo. 
Martinas Holtas apibūdino ją itin aiškiai. 

Jie galėtų būti ten po dvidešimties minučių, tik dabar ten per 
tamsu. Po šimts. Tai bus pirmasis jų rytojaus darbas. 


— Ką mums daryti su Yrsa ir Rouze? - paklausė Asadas. 

— Nieko. Tiesiog pabandykime su tuo susigyventi, ir viskas. 

Asadas linktelėjo. 

— Greičiausiai ji tik kupranugaris su trimis kupromis, — ištarė jis. 

— Ką? 

— Taip sakoma ten, iš kur aš kilęs. Juokais. Sunku joti, bet smagu 
žiūrėti. 

— Kupranugaris su trimis kupromis. Gali būti, kad tu teisus, Asa- 
dai. Vis tiek tai skamba daug geriau nei šizofrenija. 

— Šizofrenija? Ten, iš kur aš kilęs, šizofreniku vadiname žmogų, 
kuris giria kitą ir tuo pačiu metu šika ant jo. 


Štai ir vėl jis užsivedė. 

Viskas buvo taip miglota ir nutolę. Kaip sapnas, kuris niekaip ne- 
sibaigia. Kaip sunkiai atpažįstamas motinos balsas. 

— Izabele! Izabele Jonson, pabuskite! - ataidėjo žodžiai, o jos kau- 
kolė, rodės, buvo gerokai per didelė, kad jie susijungtų. 

Ji bandė pajudėti, tačiau juto tik ją prispaudusį miego svorį. Mie- 
guisto plaukiojimo tarp tada ir dabar pojūtis. 

Kažkas bandė ją pažadinti, traukė už peties. Švelniai. Kelis kartus. 

— Ar jūs ten, Izabele? - paklausė balsas. - Tiesiog giliai kvėpuo- 
kite. 

Ji išgirdo priešais veidą pliaukšinčių pirštų garsą, tačiau žodžių 
prasmės nesuprato. 

— Jūs patekote į avariją, Izabele, - kažkas pasakė. 

Kažkokiu būdu ji tai žinojo. 

Argi tai ne ką tik atsitiko? Virtimo pojūtis, ir tada tamsoje priartė- 
jo monstras. Juk tai ir įvyko? 

Ji pajuto rankoje dūrį. Ar tai buvo tikra, ar tik sapnas? 

Staiga pajuto, kaip galvos viduje srūva kraujas, jos protas rinko 
save iš atskirų dalių ir chaose siekė tvarkos. Tai buvo tvarka, kurios ji 


nenorėjo. 

Ir tada ji prisiminė, nors ir miglotai. Jis. Vyras. 

Ji aiktelėjo ir dar kartą pajuto, kaip superštėjo gerklę, jai norėjosi 
kosėti, atrodė, tarsi tuoj uždus. 

— Tiesiog atsipalaiduok, Izabele, - pasakė balsas. Kažkas suspau- 
dė ranką. - Mes davėme tau vaistų, kad pabustum, ir tiek, - dar vie- 
nas paspaudimas. 

Jos vidus maldavo: taip, Izabele, spausk ir tu. Parodyk jiems, kad 
esi gyva. Parodyk, kad tu čia. 

— Izabele, jūs buvote rimtai sužeista. Jūs esate Karališkosios ligo- 
ninės Intensyviosios terapijos skyriuje Kopenhagoje. Ar suprantate, 
ką sakau? 

Ji įkvėpė ir visas savo jėgas sutelkė tam, kad palinksėtų. Menkiau- 
siam judesiui. Kad galėtų pati save pajusti. 

— Gerai, Izabele. Mes matėme. 

Dar vienas rankos paspaudimas. 

— Mes taikome jums trakciją, todėl negalėsite pajudėti, net jei 
bandysite. Jums nustatyti daugybiniai kaulų lūžiai, Izabele, tačiau 
jums viskas bus gerai. Šiuo metu esame labai užsiėmę, tačiau kai tik 
atsiras galimybė, slaugytoja padės jus paruošti ir būsite perkelta į kitą 
skyrių. Ar jūs suprantate, Izabele? 

Ji dar kartą įtempė kaklo raumenis. 

— Gerai. Mes žinome, kad jums sunku bendrauti, bet po kurio 
laiko jūs ir vėl galėsite kalbėti. Jums lūžo žandikaulis, todėl mes jį 
imobilizavome, kad būtų saugiau. 

Dabar ji pajuto gnybtus kaukolėje. Sunkūs maišai spaudė klubus, 
tarsi ji būtų užkasta po smėliu. Ji bandė atsimerkti, tačiau akys ne- 
pakluso. 

- Iš jūsų antakių galiu spėti, kad bandote atsimerkti, Izabele, ta- 
čiau bijau, kad nepavyks, nes jūs visa sutvarstyta. Jūsų akių obuo- 
liuose buvo stiklo šukių, tačiau saulės šviesą matysite jau po dviejų 


savaičių. Teks palūkėti, bet viską matysite. 

Pora savaičių! Kodėl viskas taip blogai? Kodėl nuo tokių minčių 
jos kūnu skrieja protesto skausmas? Ar laikas tikrai toks brangus? 

Nagi, Izabele, - jos viduje sušnibždėjo balsas. - Kas iš žikryjų ne- 
turėjo atsitikti? Kas jau nutiko? Vyras ir kas dar? 

Ji sugavo save mąstančią apie tai, kad realybę sudaro daug dalykų. 
Mylimasis, kuris niekada taip ir neatėjo, tačiau gyveno svajonėse ir 
sapnuose. Senojoje mokyklos sporto salėje nuo lubų kabančios vir- 
vės, kuriomis niekada taip ir nelipo. Realybė buvo ir tai, kas dar turė- 
jo nutikti. Jos smilkiniuose spaudimas buvo vienodas. Pojūtis tikrai 
buvo tikras. 

Ji lėtai kvėpavo ir sudėjo krūvon visus šiuos įspūdžius, kurie kartu 
formavo jos sąmonę. Pirmiausia pasiekė diskomfortas, tada nerimas 
ir galiausiai perversmas, veidai, garsai bei žodžiai pamažu prikibo 
prie jos minčių grandinių. 

Dar kartą ji pajuto instinktyvų aiktelėjimą, kuris atkeliavo kartu 
su staigiu suvokimu. 

Vaikai. 

Vyras, jų grobikas. 

Ir Rachelė. 

- Hmmmmum... - ji išgirdo savo dejavimą per imobilizuotus dan- 
tis. 

— Taip, Izabele? 

Ji pajuto, kad kažkas paleido jos ranką, o virš veido praskriejo 
šiltas kvėpavimas. 

— Ką bandai pasakyti? — paklausė visai arti buvęs balsas. 

— Aaaaechhh. 

— Ar kas nors supranta, ką ji galėtų sakyti? - paklausė balsas. 

— Aaaarglll. 

— Arjūs teiraujatės apie savo draugę, Izabele? 


Ji sugebėjo išskirti trumpą garsą. 

— Juk būtent to ir klausėte, tiesa? Kaip ta moteris, su kuria buvote 
kartu mašinoje, taip? 

Ji dar kartą išleido tą patį garsą. 

— Ji gyva, Izabele! Ji čia, šalia jūsų, - pasakė kitas balsas kojūgaly- 
je. - Man gaila, bet jos būklė kiek blogesnė nei jūsų. Daug blogesnė. 
Mes dar nežinome, ar ji atsigaus. Tačiau ji gyva, ir jos kūnas atrodo 


stiprus, todėl mes tikimės geriausio. 


Galėjo būti, kad po paskutinės apžiūros praėjo valanda ar minu- 
tė, o gal net visa diena. Laikas buvo elastingas. Aplinkui tesigirdėjo 
ramus aparatų ūžesys ir silpnas pypsėjimas, rodantis jos širdies dū- 
žius. Po kūnu esančios paklodės atrodė lipnios, o kambaryje buvo 
šilta. Galbūt jai buvo kažko sušvirkšta, kad ji taip jaučiasi. O gal tai 
dėl jos pačios? 

Koridoriumi nuvažiavo vežimėlis, girdėjosi jį lydintys balsai. Ar 
pietų metas? O gal dabar naktis? Ji neturėjo jokio supratimo. 

Ji sudejavo, tačiau nebyliai. Sutelkė dėmesį į laiko tarpus tarp šir- 
dies dūžių ir tarp tvinkčiojimų didžiajame piršte, prie kurio buvo 
prijungtas kažkoks prietaisas. Sekundės ar milisekundės, ji nesupra- 
to. 

Tačiau vienas dalykas jai buvo visiškai aiškus. Širdies plakimas, 
kurį jį girdėjo matuojant elektroniniais pypsėjimais šalia savo lovos, 
buvo ne jos. Ji buvo pakankamai sąmoninga, kad tai suprastų. Tai 
buvo ne jos širdies dūžiai. 

Ji akimirkai sulaikė kvėpavimą. Monitorius supypsėjo. Pypt, 
pypt. Tada kitas prietaisas išleido silpną lyg čiulpimo garsą, paskui 
staiga viskas nutilo ir galiausiai pasigirdo kažkas panašaus į hidrauli- 


nį oro išleidimą autobusui atidarant duris. 

Tai buvo garsas, kurį ji jau buvo girdėjusi anksčiau, per begali- 
nes valandas prie savo motinos lovos, kol gydytojai pagaliau išjungė 
prietaisus ir suteikė jai ramybę. 

Pacientas, su kuriuo ji dalijosi palata, negalėjo pats kvėpuoti. Ir 
tas pacientas buvo Rachelė. Argi ne tai jie pasakė? 

Ji norėjo pasisukti į jos pusę. Norėjo atsimerkti ir prasiskverbti 
pro tamsą. Norėjo pamatyti šalia esantį, už savo gyvenimą kovojantį 
žmogų. 

Ji norėjo ištarti jos vardą: Rachelė. Pasakyti jai, kad jos tikrai išsi- 
kapanos, nors tuo visai netikėjo. 

Galbūt Rachelei tiesiog neliko dėl ko pabusti. Ji ką tik viską pri- 
siminė pernelyg ryškiai. 

Jos vyras buvo miręs. 

Du vaikai buvo ten, kažkur. O grobikas neturėjo jokio pagrindo 
jų gyvybei išsaugoti. 

Buvo baisu, o ji negalėjo nieko padaryti. 

Akyse ji pajuto drėgmę. Tirštesnę nei ašaros, tačiau vis tiek skystį. 
Aplink galvą apvyniotas tvarstis staiga ėmė spausti blakstienas. 

Ar man vietoj ašarų bėga kraujas? - pagalvojo ji, bandydama ne- 
pasiduoti sielvartui ir bejėgiškumui. Kuo naudingas gali būti raudo- 
jimas? Tai atneš tik skausmą, kurio nepalengvins joks vaistas. 

Ji išgirdo, kaip tyliai atsiveria durys ir į tylią palatą iš koridoriaus 
sunkiasi gaivus oro gūsis. 

Ant kietų grindų pasigirdo žingsniai. Apgalvoti. Pernelyg atsar- 
gus. 

Susirūpinęs gydytojas, kuris stebi Rachelės širdies ritmą? Slau- 
gytoja, kuri domisi, po kiek laiko nebebus reikalingas respiratorius? 

— Ar nemiegi, Izabele? — sušnibždėjo balsas, toliau atkakliai dir- 
bant orą pumpuojančiam aparatui. 


Ji išsigando, tačiau nesuprato kodėl. 

"Tada ji nepastebimai linktelėjo. Matyt, to pakako. 

Ji juto, kaip kažkieno ranka paėmė jos ranką. Visai kaip tada, kai 
ji buvo vaikas ir mokyklos žaidimų aikštelėje jautėsi vieniša. Kaip 
tada, kai stovėjo šalia šokių mokyklos ir bijojo įeiti į vidų. 

Tada ją nuramino ta pati ranka. Šilta, mylinti ir nesavanaudiška. 
Jos brolio ranka. Nuostabus, saugantis vyresnysis jos brolis. 

Pagaliau pasijutusi saugi, ji tetroško rėkti. 

— "Taip, puiku, Izabele, - pasakė jos brolis. - Paleisk viską. Išsi- 
verk. Viskas bus gerai. Jums abiem pavyks. Tau ir tavo draugei. 

Mums tikrai pavyks? Žodžius ji pakartojo sau kaip klausimą, ban- 
dydama atgauti savo balso, kalbos ir kvėpavimo kontrolę. 

Padėk, - ji norėjo paprašyti, - apieškok mano automobilį. Daikta- 
dėžėje surask jo adresą. Navigacijos sistema parodys, kur mes buvome. 
Tai bus tavo sėkmingiausias gyvenimo areštas. 

Ji buvo pasiruošusi atsiklaupti prieš Rachelės Viešpatį danguje, 
jei tik jis būtų bent akimirkai jai suteikęs kalbos galią. Tik vienam 
įkvėpimui. 

Bet ji gulėjo begarsė ir tegalėjo girdėti traškesį savo gerklėje. Žo- 
džius, kurie ištirpo į priebalses ir balsius, priebalses ir balsius, kurie 
išsiliejo į seilių burbulus tarp jos dantų. 

Kodėl ji nepaskambino broliui, kai turėjo galimybę? Kodėl ne- 
pasielgė teisingai? 

Negi ji manė, kad yra galingesnė už antžmogį ir galės sustabdyti 
patį velnią? 

— Tau pasisekė, kad nevairavai, Izabele. Jūs būsite patrauktos bau- 
džiamojon atsakomybėn, tačiau nemanau, kad būsite nuteistos už 
pavojingą vairavimą. Tik, deja, tau reikės naujo automobilio, - bro- 
lis priverstinai sukikeno. 

Vis tik čia nebuvo nieko juokingo. 

— Kas atsitiko, Izabele? — paklausė jis, nors ji dar nerodė jokių 


ženklų, kad galėtų kalbėti. 

Ji suraukė lūpas. Galbūt jis supras. Bent dalį. O tada prie Rache- 
lės lovos pasigirdo niūrus balsas. 

— Atsiprašau, bet mes turėsime jus dar kartą paprašyti išeiti, pone 
Jonsonai. Izabelė bus perkelta. Galbūt norėtumėte apsilankyti kavi- 
nėje? Kai tik grįšite, būtinai jus intormuosime apie tai, kur Izabelė 
perkelta. Tarkim, po maždaug pusės valandos, ar gerai? 

Balso ji nepažino kaip vieno iš tų žmonių, kurie šiandien jau lan- 
kėsi palatoje. 

Bet kai balsas vėl prakalbo, o jos brolis pagaliau atsistojo ir su- 
spaudė jos ranką, norėdamas pasakyti, kad tuoj grįš, ji žinojo, kad iš 
to nebus jokios naudos. 

Mat ji pažino palatoje likusį vienintelį balsą. 

Ji pažinojo jį netgi per gerai. 

Kurį laiką ji tikėjo, kad bus, dėl ko gyventi. 


Bet dabar suprato, kad tai gerokai per toli nuo tiesos. 

Karlas praleido naktį su Mona ir išsinarino beveik visus savo 
kūno sąnarius. Šį kartą ji nelaukė nei saldžių žodžių, nei patikinimo, 
kad ji vienintelė moteris jo gyvenime. Ji tiesiog nesuvokiamai vikriai 
per galvą nusirengė palaidinę ir išsinėrė iš savo kelnių. 

Po to jam prireikė pusvalandžio, kad suvoktų, kur jis, o kito pus- 
valandžio - apsvarstyti, ar ištvers pakartojimą. 

Grįžusi iš Afrikos ji buvo kitokia. Jos buvo pilna visur, ir dažniau- 
siai netikėtai. Smulkios raukšlelės aplink akis jam atėmė žadą. Šiek 
tiek aukštyn pakilusi jos dažytų lūpų kreivė galėjo akimirksniu virsti 
šypsena, kuri nuo minčių ištuštindavo jo galvą. 

Jei kada ir buvo jam skirta moteris, tai tik ji, pagalvojo Karlas, kai 
Mona dar kartą priartėjo iškvėpdama šiltą orą ir švelniai draskydama 
jį nagais. 

Kitą rytą, kai Mona jį pažadino, ji jau buvo apsirengusi ir pasi- 
ruošusi dienai. Geidulinga, besišypsanti, lyg ant sparnų. 

Kokių akivaizdesnių įrodymų galėjo reikėti vyrui, vis dar prisi- 
spaudusiam prie lovos sunkiomis lyg švinas kojomis? 


Si moteris buvo viskuo pranašesnė už jį. 

— Kas tau, Karlai? — jiems lipant į automobilį paklausė Asadas. 

Karlas neturėjo jėgų atsakyti. Ir kaip galėtų, jei jo kūnas buvo tar- 
si suvažinėtas autobuso, o sėklidės tvinkčiojo tarsi dantenų pūlinys? 

— Vedbisionderis jau netoli, - pasakė Asadas po geros valandos, 
praėjusios stebint bėgančias kelio vidurio juostas. 

Karlas pažvelgė į navigacijos sistemą, o paskui į nedideles ūkių ir 
kotedžų grupeles, plačių laukų kraštovaizdį. Retai apgyvendinti lau- 
kai. Padori kelio danga. Medžiai ir tankios augalijos lopiniai. Gera 
vieta išpirkai pasiimti. 

— Važiuok pro šį pastatą, - kelią nurodė Asadas. - Mes kirsime 
tiltą, o ten akylai dairysimės. 

Kai šalia geležinkelio tilto pasirodė pirmoji troba, Karlas atpa- 
žino vietą, apie kurią jam pasakojo Martinas Holtas. Abiejose kelio 
pusėse nameliai. Kairėje, už namų, driekiasi geležinkelis. Šiek tiek 
toliau pavieniai pastatai, o tada kampu nueinantis neasfaltuotas ke- 
lias, lydintis ligi bėgių. Po to siaura medžių juosta, o ties linkiu tan- 
kesnė augmenija. Tai vieta, kurioje bent dvi grobiko aukos iš trauki- 
nio išmetė savo pinigus. 

Jie sustojo šalia šunkelio, panirusio po nedideliu viaduku, ir įjun- 
gė mėlyną švyturėlį, kad būtų aiškiai matomi, jei miglotą rytą pro 
šalį važiuotų kita transporto priemonė. 

Karlas vargais negalais išsiropštė iš automobilio ir nusprendė pa- 
silepinti dūmu. Asadas jau buvo įsistebeilijęs į žemę po kojomis. 

— Čia šlapia, — pasakė jis labiau sau. — Tikrai pakankamai šlapia. 
Gali būti, kad neseniai lijo, bet nelabai stipriai. Pats pažiūrėk. 


Jis parodė į purve aiškiai matomas padangų žymes. 

— Žiūrėk. Automobilis į šią vietą važiavo priekiu ir labai lėtai, — 
pasakė jis remdamasis į savo šlaunis. - O čia jis padidino greitį ir 
nuvažiavo tolyn, tarsi skubėdamas. 

Karlas linktelėjo. 

— Arba taip, kaip sakai, arba ratai prasisuko tik todėl, kad buvo 
taip šlapia. 

Karlas prisidegė cigaretę ir apsižvalgė aplink. Jie žinojo, kad per 
traukinio langą į šį lauką du vyrai išmetė maišus su išpirkai skirtais 
pinigais, bet nė vienas iš jų nematė automobilio. Viskas, ką jie matė, 
buvo mirksinti šviesa. 

Abiem atvejais traukinys važiavo iš rytų, todėl maišai galėjo nu- 
kristi bet kurioje lauko vietoje šalia namo, vienui vieno stovinčio 
vos per porą šimtų metrų nuo šios vietos. Namo aplinka atrodė lyg 
sutvarkyta visai neseniai, todėl gali būti, kad 2004 metais, kai Fle- 
mingo Emilio Madseno tėvas išmetė pinigus, šių savininkų čia dar 
nė nebuvo. Net jei jie tada jau name gyveno, vargu ar matė ką nors 
naudingo policijai. Dažniausiai būdavo būtent taip. 

Karlas sunėrė rankas už kaklo ir pasirąžė, iškvėpdamas dūmą į 
drėgną oro garą, kylantį nuo žemės su kovo mėnesiui būdinga šilu- 
ma. Šnervėse vis dar juto Monos kvapą. 

Kaip, po galais, jis galėjo tikėtis, kad jam pavyks aiškiai mąsty- 
ti? Kaip jis galėjo galvoti apie ką nors kita, nei norą pamatyti ją dar 
kartą? 

— Žiūrėk, Karlai. Iš to namo kiemo išvažiuoja automobilis, — 
Asadas parodė namo link. - Kaip manai, ar turėtume jį sustabdyti ? 

Karlas numetė cigaretę ir batu sutrynė ją į žemę. 

Važiuodama pro mirksinčią mėlyną šviesą, už vairo sėdinti mote- 
ris atrodė susinervinusi. 

— Kas nutiko? — paklausė ji. - Ar kažkas su mano šviesomis? 


Karlas truktelėjo pečiais. Kaip, po perkūnais, jis gali tai žinoti ? 

— Mes domimės šiuo žemės sklypu. Ar jis priklauso jums? 

Ji linktelėjo. 

- Iki tų medžių štai ten. O kas? 

— Sveiki, aš esu Hafizas el Asadas, - pasakė padėjėjas, pro auto- 
mobilio langą ištiesdamas plaukuotą kumštį. - Ar esate kada čia ma- 
čiusi ką nors išmetant iš traukinio? 

— Ne, nemanau. Kada tai turėjo būti? — paklausė moteris. Kai 
ji suprato, kad niekas neįteiks jai baudos kvito, jos akys kiek atgijo. 

— Daugiau nei vieną kartą. Galbūt prieš keletą metų. Ar kada 
nors matėte čia laukiantį automobilį ? 

— Ne prieš keletą metų. Mes tik neseniai atsikraustėme, - ji nu- 
sišypsojo, nes jai aiškiai palengvėjo. —- Mes ką tik baigėme atstatyti 
namą. Patys matote, aplink namą vis dar įrengti pastoliai. 

Ji parodė į namą, o tada atsisuko į Karlą. Galbūt jis buvo panašes- 
nis į tokį, kuris apie pastolius žinojo kiek daugiau nei Asadas. 

Karlas jau norėjo jai padėkoti, atsitraukti kaip muitinės pareigū- 
nas ir palinkėti saugios kelionės. Jis ketino prisidegti dar vieną ciga- 
retę ir šiek tiek pamąstyti apie Moną. 

— Bet užvakar čia buvo automobilis, tuo pačiu metu kaip ir ta 
siaubinga avarija netoli Lindebjergo, - tęsė moteris. 

Karlas linktelėjo. Padangų žymės purve. 

Moters veido išraiška pasikeitė. 

— Atrodo, kad vyko automobilių gaudynės. Dvi moterys iš vie- 
nos transporto priemonės buvo labai sunkiai sužeistos. Mano svai- 
nio pusbrolis buvo vienas iš įvykio paramedikų. Jis sakė, kad padėtis 
labai sunki. 

Pakankamai gerai dera, pagalvojo Karlas. Vairavimas gali būti pa- 
vojingas kaime. Ką dar buvo galima čia veikti ? 

— Koks automobilis tai buvo? - paklausė Asadas. 


Moteris perkreipė burną. 

— Mes tematėme galinius žibintus, ir tiek, o tada vairuotojas juos 
išjungė. Iš priekinio kambario, kuriame žiūrime televizorių, galime 
matyti tik pačią vietą. Mes su vyru pamanėme, kad labiausiai tikėtina, 
jog kažkokia pora užsimanė meilės. 

Ji pakratė galvą. Greičiausiai tai reiškė, kad joks įstatymas to ne- 
draudžia ir kad ji pati tai darė daug kartų. 

— Ber tada labai staigiai pranyko, — tęsė moteris. - Matėme dar 
porą šviesų, o tada abu automobiliai dingo. Mano vyras vėliau pagal- 
vojo, kad tai galėjo būti tie patys automobiliai, kurie pateko į nelai- 
mingą atsitikimą, — ji atsiprašydama nusišypsojo, tarsi pateisindama 
savo sutuoktinį. - Jis mėgsta dramatizuoti. 

— Sakote, kad tai įvyko pirmadienį? — Karlas žvilgtelėjo į kelią. 
Tas, kuris čia stovėjo, pasirinko tikrai strategiškai nepriekaištingą 
vietą. Geras vaizdas. Netoli geležinkelio. Ir jei įvyktų kas netikėto, 
per kelias sekundes vėl būtum kelyje. - Minėjote nelaimingą atsitiki- 
mą, — tęsė jis. - Kur tiksliai jis įvyko? 

— Iš kitos Lindebjergo pusės. Mano sesuo gyveno apie porą šimtų 
metrų nuo tos vietos, — ji greitai papurtė galvą, - bet dabar ji persikė- 
lusi gyventi į Australiją. 

Ir tada ji pasakė, kad kaip tik važiuoja ta kryptimi ir galėtų jiems 
tą vietą parodyti. 

Moteris per mišką važiavo ne didesniu nei penkiasdešimt kilome- 
trų per valandą greičiu, todėl Karlas buvo beveik įsirėmęs į jos galinį 
buferį. 

— Ar mes neturėtume išjungti mėlyno švyturėlio? - paklausė Asa- 
das jiems keliu nuvažiavus kelis kilometrus. 

Karlas įniršęs ratu pasukiojo akis. Žinoma, ką jis sau galvoja? Jų 
vilkstinė turbūt atrodė juokingai, šliauždama per mišką sraigės greičiu. 

- Žiūrėk, - Asadas parodė į kelio ruožą, kur saulė baigė džiovinti 


ryto rasą. 

Karlas irgi tai matė, Čiuožimo žymės kitoje kelio pusėje, o už de- 
šimties metrų dar vienos, bet jau jų pusėje. 

Asadas pasilenkė į priekį ir įsistebeilijo pro priekinį stiklą. Jo gal- 
voje tikriausiai vyko automobilių gaudynės. Padėjėjas atrodė taip, 
tarsi bet kurią minutę pradėtų sukioti įsivaizduojamą vairą ir spau- 
dyti neegzistuojančius pedalus. 

— Ir ten! - jis sušuko rodydamas į dar daugiau žymių ant kelio 
paviršiaus, išduodančių, kad automobilis stabdė gana įnirtingai. 

"Tada priešais važiavusi moteris sustojo ir išlipo. 

— Štai kur tai atsitiko, - pasakė ji ir gestu parodė į medžio kamie- 
ną su visiškai nulupta žieve. 

Jie šiek tiek pasivaikščiojo aplink, rado kelias likusias sudaužytų 
žibintų šukes ir gilius rėžius kelio paviršiuje. Akivaizdu, kad avarija 
buvo labai rimta, tačiau kodėl ji įvyko, atrodė kur kas mažiau aišku. 
Jie turės išsiaiškinti tai su savo kolegomis iš eismo skyriaus. 

— Gerai, grįžkime atgal, - pasakė Karlas. 

— Ar norėtum, kad šį kartą vairuočiau aš, Karlai? 

Karlas pažvelgė į savo padėjėją. Visi šie ką tik matyti pavojingo 
vairavimo įrodymai nepridėjo žvalgybai žavesio. Tikrai ne. 

— Pirma pasišnekėkime su kelių berniukais, - pasakė jis ir atsisė- 


do už vairo. 


Už bylą ir vietos tyrimą atsakingo pareigūno Karlas nepažinojo, 
tačiau jis tikrai įkvėpė pasitikėjimo. 

— Nuolaužas nuvežėme į būstinę, kad atliktume išsamų tyrimą, — 
telefonu pasakė vyras. — Įvairiuose susidūrimo taškuose nustatėme 
kito automobilio dažų pėdsakus, tačiau tikslaus modelio įvardyti dar 
negalime. Tamsi spalva, tikriausiai antracito pilka, tačiau susidūri- 


mo momentu susidariusi trintis atspalviui galėjo turėti įtakos. 

— O aukos? - paklausė Karlas. - Ar gyvos? 

Jam buvo pateikti du civilinės registracijos numeriai, kad jis galė- 
tų patikrinti pats. 

— Taigi, kiek jūs galite pasakyti, ten buvo ir antras automobilis? 

Pareigūnas nusijuokė. 

— Esu visiškai tikras, kad buvo. Mes tiesiog to dar nepaviešinome. 
Yra aiškių automobilio persekiojimo požymių, nusidriekusių nema- 
žame kelio ruože, apimančiame bent du su puse kilometro iki įvykio 
vietos. Didelis greitis ir nutrūktgalviškumas. Taigi, jei dvi su avarija 
susijusios ponios vžs dar gyvos, tai tikras stebuklas. 

— O kito vairuotojo jokių pėdsakų? 

Eismo pareigūnas tai patvirtino. 

— Paklauskite jo apie moteris, Karlai, - Asadas pašnibždėjo iš ke- 
leivio sėdynės. 

Jis taip ir padarė. Kas jos tokios? Iš kur jos pažįsta viena kitą? Ir 
panašių dalykų. 

— Na, - atsakė pareigūnas, - jos abi iš Viborgo srities, dėl to man 
šiek tiek keista. Avarija kaimo kelyje, pasaulio užkampyje, Pietų Ze- 
landijos regione. Mes matėme, kaip jos kelis kartus pirmyn ir atgal 
pravažiavo Didžiojo Belto tiltu tą dieną, tačiau tai nėra keisčiausia 
dalis. 

Karlas pajuto, kad vyras geriausią informaciją laiko pabaigai. 
Tipinis elgesys eismo skyriuje, leidžiantis nusikaltimų tyrimo vaiki- 
nams suprasti, kad jie ne vieninteliai dirba įdomų darbą. 

— O, ir kas gi tai? - paklausė jis. 

— Keisčiausia yra tai, kad prieš pat avariją jos trenkėsi į Didžiojo 
Belto tilto rinkliavos užtvarą ir paskui padarė viską, kad policija jų 
nepasivytų. 

Karlas vėl įsispoksojo į kelią priešais. Tai buvo reikšminga per- 


maina. Velniai griebtų. 

— Ar galite man atsiųsti ataskaitą, kad galėčiau peržiūrėti kom- 
piuteryje dar būdamas automobilyje? 
— Dabar? Leiskite pirma pasikalbėti su vadovu. 


Ir tada jis padėjo ragelį. 


Po penkių minučių jie jau skaitė policijos ataskaitą apie dviejų 
moterų vairavimą. Nebuvo nieko neįprasta. Užfiksuotos greičio 
matavimo kamerų ne mažiau kaip keturis kartus, po du kartus kie- 
kviena ir viskas tą pačią dieną. Atsitrenkta į mokesčių užtvarą ant 
Didžiojo Belto tilto. Pavojingas vairavimas E20 kelyje. Persekioja- 
mos kelių patrulių automobilių tame pačiame ruože. Po to, atrodo, 
pasukta į 150 kelią ir važiuota be šviesų, kol pabaigoje nuošaliame 
kelyje, vedančiame per mišką, įvyko avarija. 

— Kodėl jos važiavo iš Viborgo į Zelandiją, grįžo į Fiuną, o tada 
vėl į Zelandiją? Turi minčių, Asadai? 

— Aš nežinau, Karlai. Šiuo metu žiūriu į tai. 

Jis atkreipė dėmesį į greičio kameras, kurios užfiksavo tas dvi mo- 
teris. Vietovės plačiai nusidriekusios nuo Vailės E45 kelio pietų iki 
E20 kelio pusiaukelės tarp Odensės ir Niborgo, o tada vėl pasukta 
E20-uoju į pietus nuo Slagelsės. 

Asadas perkėlė pirštą ataskaitos eilute žemyn. 

Karlas pamatė jo nurodytą vietą. Atrodo, kad moterys buvo pa- 
stebėtos viršijančios greitį kažkokiame kaime. Karlas apie tą vietą 
niekada nebuvo girdėjęs. Ji vadinosi Ferslevu, o penkiasdešimtyje 
zonų jos buvo užfiksuotos važiuojančios aštuoniasdešimt penkių ki- 
lometrų per valandą greičiu. Visus pažeidimus sudėjus į krūvą ir dar 
pridėjus tai, kad jos vairavo pakaitomis, padarytų nusižengimų buvo 
daugiau nei pakankamai, kad jos abi savo vairuotojų pažymėjimus 


prarastų tą pačią dieną. 

Karlas įrašė Ferslevą į navigacijos sistemą ir patyrinėjo žemėlapį. 
Iškart už Skibiu. Maždaug pusiaukelė tarp Roskildės ir Erederiksun- 
do. 

Asadas uždėjo pirštą ant ekrano ir lėtai judėjo aukštyn, link 
Nordskoveno. Ta pati vieta, kurioje Yrsa manė esant valčių pašiūrę. 

Sušiktas tikrų tikriausias atradimas. 

— Skambink Yrsai, - nurodė Karlas, perjungdamas pavarą. - Pa- 
sakyk jai, kad surinktų kuo daugiau intormacijos apie šias moteris. 
Perduok jai jų civilinės registracijos numerius ir įsitikink, kad ji imsis 
darbo. Ir tegu paskambina iškart, kai tik žinos, į kurią ligoninę jos 
paguldytos ir kokios jos būklės. Tai išties mane užveda. Be abejonės. 

Jis išgirdo Asado balsą, bet jau buvo paniręs į savo paties mintis, 
įsivaizdavo dvi moteris, siautulingai lakstančias po šalį. 

Greičiausiai tai tik narkomanių pora, jam bandė šnibždėti pro- 
tas. Narkomanės arba bent jau narkotikų pardavėjos. Kažkas pana- 
šaus ir greičiausiai visiškai pametusios protus. Jis linktelėjo pats sau. 

Greičiausiai taip. Kodėl kitu atveju joms reikėjo šitaip vairuoti? 
Ir kas sakė, kad turėjo būti dar kitas automobilis? Tai galėjo būti bet 
koks kitas išsigandęs nekaltas asmuo, kurį lyg lunatikės torpedavo 
narkomanės kvaišalų pripumpuotomis venomis. Vargšė siela, bijanti 
tiek, kad galėjo prikrauti kelnes, ir tenorinti vieno — ištrūkti iš to 
košmaro ir kuo greičiau grįžti namo. 

— Gerai, - išgirdo Asadą ištariant, kai šis baigė pokalbį. 

— Ar viską susakei? — paklausė jis. - Ar ji suprato, ką daryti? 

Jis bandė įvertinti Asado veido išraišką. 

— Ei, Asadai. Ką pasakė Yrsa? 

— Yrsa? — Asadas pažvelgė į jį. - Aš nežinau, Karlai. Žmogus, su 


kuriuo kalbėjau, buvo Rouzė. 

Jis buvo nepatenkintas. Visiškai nelaimingas. 

Po avarijos praėjo beveik dvi dienos ir naktys. Radijo pranešimų 
duomenimis, viena iš sužeistų moterų pamažu sveiko. Kita vis dar 
kritinės būklės, tačiau nebuvo nurodyta, kuri buvo kuri. 

Kad ir kaip ten buvo, atsakomojo smūgio ilgiau atidėlioti jis ne- 
galėjo. 

Dieną anksčiau jis surinko informaciją apie naują galimą apiplėš- 
ti šeimą ir buvo pasiruošęs važiuoti į Izabelės namus Viborge, kad 
galėtų į juos įsilaužti ir pavogti jos kompiuterį. Bet kokia iš to nauda, 
jei viską, ką ji žinojo, ji jau perdavė savo broliui? 

Ir dar viena problema: kiek žinojo Rachelė? Ar Izabelė jai viską 
papasakojo? 

Žinoma, papasakojo. 

Jis turėjo atsikratyti tų moterų. Jis tai žinojo puikiai. 

Jis nukreipė žvilgsnį į dangų. Vis ta amžina kova tarp jo ir Dievo. 
Dar nuo tada, kai jis buvo mažas berniukas. 

Kodėl jis negali palikti jo ramybėje? 

Jis susikaupė, įsijungė kompiuterį ir surado Karališkosios ligoni- 


nės Traumatologijos centro numerį. Pasikalbėjo su valdinga sekreto- 

re, kuri pateikė šiek teik informacijos. Abi moterys perkeltos į Inten- 
syviosios terapijos skyrių, tiek ji ir težinojo. 

Jis sėdėjo akimirką spoksodamas į savo užrašus. 

Intensyviosios terapijos skyrius: ITA 4131. 

Telefonas: 35 45 41 31. 

Trys maži informacijos gabaliukai, gyvybiškai svarbūs jam, mir- 
tini kitiems. Buvo tikrai paprasta ir visiškai nesvarbu, kas gali stebėti 
jį iš aukštybių. 

Google paieškoje jis įvedė ligoninės padalinio numerį ir reikiamą 
puslapį rado beveik pačiame paieškos viršuje. 

Interneto svetainė buvo tvarkinga. Daili ir nešališka kaip pati Ka- 
rališkoji ligoninė. Vienas spustelėjimas ant skilties Praktinė informa- 
cija, kitas ant Informacija šeimomns.pd, ir ekrane pasirodė brošiūra su 
reikalinga informacija. 

Jis peržiūrėjo visą dokumentą. 

Pamainos keisdavosi tarp penkiolikos trisdešimt ir šešioliktos va- 
landos. Štai tuo metu jis ir smogs. Kai jiems bus labiausiai netikėta. 

Ši neįtikėtinai naudinga brošiūra taip pat sakė, kad giminių ir 
artimųjų buvimas gali teikti komforto ir būti pacientui puikiu pa- 
ramos šaltiniu. Taigi nuo šiol jis buvo giminaitis. Jis nupirks gėlių. 
Gėlės tikra paguoda. Ir jis pasirūpins tinkama veido išraiška, kad 
kiekvienas žinotų, kaip giliai sukrėstas jis yra. 

Jis skaitė toliau, o kuo toliau, tuo geriau viskas atrodė. Visų į sky- 
rių paguldytų pacientų giminės ir artimi draugai buvo laukiami bet 
kuriuo paros metu. 

Artimi draugai ir bet kuriuo metu! 

Jis akimirką pagalvojo. Būtų geriausia apsimesti geru draugu. 
Būtų sunkiau patikrinti. Artimas ir patikimas Rachelės draugas. 
Kažkas iš jos tikinčiųjų susirinkimų. Jis kalbės draugišku, įtarimų 


nekeliančiu Vidurio Jutlandijos akcentu, leisiančiu pateisinti tokį 

ilgą užsibuvimą. Tiek, kiek jam reikia. Galų gale, juk jis atkeliavo iš 
taip toli. | 

Visa tai ir dar daugiau jis perskaitė Intensyviosios terapijos sky- 
riaus pristatyme. Išsiaiškino, kur svečiai galėtų išsivirti arbatos ir ka- 
vos, sužinojo, kad dienos metu galima pasikonsultuoti su gydytojais. 
Buvo nuotraukų su palatų planais, įrenginiais, tiksli informacija apie 
intraveninius aparatus ir stebėjimo įrangą. 

Jis išstudijavo monitorių nuotraukas ir suprato, kad turi žudyti 
greitai ir iš karto dingti. Po paciento mirties visa įranga akimirksniu 
išsijungtų. Stebėsenos centro personalui apie tai būtų pranešta iškart, 
vos tai nutiktų. Jie ateitų į palatą per kelias sekundes ir imtų gaivinti 
pacientą. Šie žmonės yra profesionalai, kaip iš tiesų ir turėtų būti. 

Taigi, jis ne tik turėjo nužudyti greitai, jis turėjo žudyti tokiu 
būdu, kad būtų pašalinta reanimacijos galimybė ir, svarbiausia, nekil- 
tų įtarimų, jog mirties priežastis galėjo būti nenatūrali. 

Priešais veidrodį jis praleido pusę valandos. Piešė ant kaktos 
raukšles, dėjosi naują peruką, keitė savo akių išvaizdą. 

Baigęs džiaugsmingai įvertino rezultatus. Čia buvo sielvarto iš- 
tiktas vyras. Vidutinio amžiaus pabaigos sulaukęs vyras su akiniais, 
žylančiais plaukais ir išblyškusia oda. Toli nuo tikrojo jo. Jis atidarė 
savo vaistų spintelę, ištraukė stalčių ir išsiėmė keturias mažas plasti- 
kines pakuotes. 

Tai buvo paprasti švirkštai, kuriuos bet kurioje vaistinėje galėjai 
įsigyti be recepto, ir paprastos adatos, visiškai tokios pačios, kokias 
naudoja tūkstančiai narkomanų, kasdien su visuomenės palaimini- 
mu švirkščiantys į savo venas narkotikus. 

"Tai buvo viskas, ko jam reikėjo. 

Švirkštas, pripildytas oro, ir adata venoje. Mirtis ateis greitai. Jis 
spės pereiti iš vienos palatos į kitą ir kiekvienai moteriai tai padaryti 
nė nespėjus pasigirsti pavojaus signalui. 


Laikas tikrai svarbus. 

Jis ieškojo Intensyviosios terapijos skyriaus 4131. Atrodė, kad 
kryptį nurodantys ženklai ir liftas vedė tiesiai prie reikiamų durų. 
Skyriaus numeris rodė įėjimo, aukšto ir skyriaus numerius. Bent jau 
taip buvo nurodyta oficialiame informaciniame ligoninės leidinyje. 

4 įėjimas, 13 aukštas, 1 skyrius. Bet liftas kilo tik iki 7 aukšto. 

Jis pažvelgė į savo laikrodį. Pamainų keitimasis artėjo, todėl ne- 
buvo kada gaišti. 

Jis prasmuko pro vaikštančius sužeistuosius ir prie pagrindinio 
įėjimo rado informacijos stalą. 

Žmogus už stiklo atrodė kaip žemę pardavęs, bet vis tiek buvo 
paslaugus ir draugiškas. 

— Ne, tai bus 41 įėjimas, 3 aukštas, 1 skyrius. Pasinaudokite 3-iojo 
įėjimo liftu štai ten. 

Jis parodė, o tada rašikliu parašė ant kopijuoto vietos žemėlapio, 
kurį paėmė iškišęs ranką pro langelį. Ten buvo parašyta: Pacientas 
priimtas į skyrių... ir nurodytas teisingas skaičių derinys. 

Puikios nuorodos į nusikaltimo vietą. Ačiū už pagalbą. 

Trečiame aukšte jis išlipo iš lifto ir sekė ženklus, kurie vedė tiesiai 
į skyrių. 

Pro dvigubas duris su baltomis užuolaidomis jis įėjo į vidų. Jei 
nebūtų žinojęs, būtų manęs, kad tai laidotuvių biuras. 

Jis nusišypsojo. Tam tikra prasme. 

Jei aktyvumo lygis skyriuje atitiks aktyvumą koridoriuje, kur ne- 
buvo nė gyvos dvasios, o palei sieną stovėjo išrikiuoti tušti vežimė- 
liai, jam tikrai tiks. 

Jis lengvai stumtelėjo durys, ir jos atsivėrė. 

Iš pirmo žvilgsnio skyrius atrodė didesnis, nei buvo iš tikrųjų. Jis 
nenumatė, kad čia gali būti taip judru, įsivaizdavo gilų susikaupimą 


ir ramybę, tačiau buvo visai ne taip. Bent jau ne tą akimirką. 

Galbūt laiką jis pasirinko ne taip gerai, kaip manė. 

Jis praėjo dvi mažas lankytojams skirtas laukiamąsias erdves ir 
nuėjo tiesiai link registratūros. Spalvinga arka tikrai priverstų stab- 
telti kiekvieną. 

Sekretorė linktelėjo tarsi sakydama, kad prieis po sekundės. 

Jis apsižvalgė aplink. 

Aplink sukiojosi gydytojai ir slaugytojos. Kai kurie jų buvo pala- 
tose su savo pacientais; kiti sėdėjo prie kompiuterių ekranų mažuose 
prieškambariuose, esančiuose prie kiekvienos palatos. Kiti kryptin- 
gai judėjo koridoriumi pirmyn ir atgal. 

Gal tai dėl pamainų pasikeitimo, pamanė jis. 

— Ar laikas netinkamas? - su Jutlandijos akcentu jis paklausė sek- 
retorės. 

Ji žvilgtelėjo į laikrodį, o tada draugiškai pažvelgė į jį. 

— Galbūt ir ne pats geriausias. Ko gi jūs ieškote? 

Jo veide atsirado susirūpinimas, tiksliai toks, kokį praktikavo na- 
muose. 

— Aš Rachelės Krogh draugas, - jis pasakė. 

Ji smalsiai nulenkti galvą. 

— Rachelės? Čia nėra Rachelės. Ar turite galvoje Lizą Krogh? - ji 
pažiūrėjo į ekraną, - Čia rašoma Liza Karina Krogh. 

Ką, po velnių, jis sau galvojo? Rachelė buvo vardas, kurį ji nau- 
dojo tikinčiųjų susirinkimuose, o ne jos tikrasis vardas. Jis tai žinojo. 

— Oi, aš atsiprašau. Liza, žinoma. Mes priklausome tai pačiai ti- 
kinčiųjų bendruomenei. Būdami kartu vadinamės bibliniais vardais. 
Liza yra Rachelė. 

Sekretorės išraiška pasikeitė, tačiau beveik nepastebimai. Ar ji 
nepatikėjo juo, ar tiesiog bjaurėjosi religiniais dalykais? Ar prašys 


asmens tapatybės kortelės? 

— Aš taip pat pažįstu ir Izabelę Jonson, - jis pridūrė, kol jai neki- 
lo nereikalingų minčių. - Mes visi trys esame draugai. Jos buvo at- 
vežtos kartu, kiek supratau iš kolegų ten, apačioje, Traumatologijos 
centre. Ar teisingai sakau? 

Ji linktelėjo. Šypsena pasirodė pro suspaustas lūpas, bet ten vis 
tiek buvo šypsena. 

— Informacija teisinga, taip. Ten rasite jas abi, - ji pirštu parodė į 
palatą ir pasakė jos numerį. 

"Ta pati palata. Geriau ir negalėjo būti. 

— Nors... man labai gaila, bet turėsite palaukti. Izabelė Jonson 
perkeliama į kitą skyrių. Gydytojas ir kai kurie iš slaugytojų kaip tik 
ją tam ruošia. Be to, vizito pas ją laukia ir kitas lankytojas, todėl no- 
rėčiau paprašyti pas ją neiti tol, kol neišeis jis, gerai? Mes įleidžiame 
tik po vieną lankytoją vienu metu. 

Ji parodė į arčiausiai išėjimo buvusį laukiamąjį. 

- Jis sėdi štai ten. Galbūt pažįstate vienas kitą. 

Nerimą kelianti informacija. 

Jis greitai apsisuko, kad pažiūrėtų. Tikra tiesa, vienui vienas sunė- 
ręs rankas sėdėjo vyras. Vyras policininko uniforma. Izabelės brolis. 
Mažai abejonių: tie patys aukšti skruostikauliai, ta pati veido forma, 
identiška nosis. Visiškai nieko gero. 

Jis viltingai pažvelgė į sekretorę. 

— Ar Izabelei geriau? 

— Kiek aš žinau, taip. Mes paprastai neperkeliame žmonių į kitus 
skyrius, jeigu jiems nepagerėja. 

Kiek ji žino. Ji žino puikiai. Ji nežinojo tik to, kada įvyks perkėli- 
mas, bet, matyt, tai buvo neišvengiama. 

Labai nepatogu. Ir dar jos brolis čia. 

— Galbūt tuomet galėčiau aplankyti Rachelę? Ar ji pabudusi? 
"Turiu galvoje Lizą... 

Ji papurtė galvą. 

— Man gaila, bet ponia Krogh vis dar be sąmonės. 

Jis šiek tiek palinko į priekį. 

— Bet Izabelė sąmoninga? — paklausė jis tyliai. 

— Turiu būti sąžininga, iš tikrųjų aš nežinau. Pabandykite pa- 
klausti tos slaugytojos, - ji nurodė blondinę, kiek pavargusios išvaiz- 
dos moterį, koridoriumi skubančią su medicininėmis bylomis po 
ranka. Sekretorė pasisuko į kitą prie jos priėjusį lankytoją. Jo audi- 
encija buvo baigta. 

— Atsiprašau, — aukštai iškelta ranka jis sustabdė skubančią slau- 
gytoją. Metė Frigard-Rasmusen, buvo parašyta jos ženklelyje. - Gal- 
būt galėtumėte man pasakyti, ar Izabelė Jonson yra sąmoninga? Ar 
būtų įmanoma ją pamatyti? 

Gal ji net nėra jos pacientė. Gal dabar ne jos pamaina. Gal ne jos 
diena. O gal ji buvo tiesiog pernelyg pavargusi, kad darytų ką nors 
daugiau nei vien spoksotų į jį per siaurą primerktų akių plyšį ir atsa- 
kytų suspaustomis lūpomis. 

— Izabelė Jonson? Emmm... - ji akimirką spoksojo į erdvę, - taip, 
ji sąmoninga, bet jai duodama daug raminamųjų. Jos žandikaulis 
sulaužytas, todėl iš tikrųjų ji negali kalbėti. Šiuo metu ji išvis neben- 
drauja, bet jai tikrai pagerės. 

Ji sutelkė visas savo jėgas, kad nusišypsotų. Jis jai padėkojo ir leido 
grįžti prie to, kam akivaizdžiai reikėjo daug energijos. 

Izabelė nebendrauja. Pagaliau geros naujienos. Dabar jis turi pa- 
sinaudoti šiuo pranašumu. 

Jis ryžtingai suspaudė lūpas ir išslinkęs iš laukiamojo patraukė 
koridoriumi. Netrukus jam reikės greitai iš čia ištrūkti. Pirmenybę 
jis teikė lauko liftams, tarsi nieko blogo nebūtų nutikę. Bet jei buvo 
ir kitų alternatyvų, jam reikėjo jas išsiaiškinti. 

Jis praėjo pro keletą palatų, kuriose gyvenimas buvo pakibęs 


ant plauko, o gydytojai ir slaugytojai dirbo ramiai bei kruopščiai. 

Stebėsenos centre grupė žmonių baltais chalatais sėdėjo ir žiūrėjo į 
kompiuterių ekranus, tyliai kalbėdamiesi tarpusavyje. Viskas kon- 
troliuojama. 

Pro jį praėjo pagalbinio personalo darbuotojas. Atrodė, kad aki- 
mirką svarsto, ką jis čia veikia. Tačiau jie tik apsikeitė šypsenomis ir 
nuėjo tolyn koridoriumi. 

Sienos buvo spalvotos. Ryškūs, intensyvūs dažai. Vitražai. Jie 
skleidė gyvenimą. Mirtis čia buvo nepageidaujama. 

Jis pasuko į raudonai išdažytą kampą ir rado antrą koridorių, ei- 
nantį lygiagrečiai to, iš kurio atėjo. Atrodė, kad kairėje pusėje vienas 
paskui kitą seka maži kambariai personalui. Iškabos ant durų rodė, 
kas naudojosi šiomis patalpomis. Jis pažvelgė į dešinę tikėdamasis, 
kad jei toliau eis ta kryptimi, pamatys registratūrą. Tačiau maršrutas 
čia baigėsi. Aklavietė. 

Bet ten buvo liftas. Kitas galimas pasitraukimo kelias. 

Patalpoje praviromis durimis, kurios lentynos buvo prikimštos 
patalynės ir dėžių su įranga, jis pastebėjo kabantį baltą chalatą. Ti- 
kriausiai jis ir patalynė buvo palikti skalbti. 

Jis įsmuko į vidų, pagriebė chalatą ir permetė jį sau per ranką. O 
paskui laukė akimirkos, kada galės grįžti į registratūrą. 

Beeidamas linktelėjo tam pačiam pagalbiniam darbuotojui, kurį 
sutiko anksčiau, ir patapšnojo per savo švarko kišenę, kad įsitikintų, 
jog joje vis dar yra švirkštai. 


Žinoma, jie buvo ten. 


= 


Jis atsisėdo ant mėlynos sofos pirmame, mažesniame iš dviejų 
laukiamųjų. Kitame laukiamajame buvęs policininkas, atrodo, jo 


nepastebėjo. Po penkių minučių pareigūnas atsistojo ir nuėjo prie 

registratūros. Iš palatos, kurioje gulėjo jo sesuo, ką tik išėjo du gydy- 
tojai ir pagalbinis personalas. 

Pasirodė naujų darbuotojų, visi išsiskirstė į savo darbo vietas. 

Pamainos keitimasis buvo pačiame įkarštyje. 

Klausiamu žvilgsniu policininkas pažvelgė į sekretorę. Ji linktelė- 
jo. Dabar jau viskas bus gerai. Izabelės Jonson brolis gali įeiti. 

Jis sekė vyriškį akimis ir matė, kaip jis dingsta palatoje. Po kurio 
laiko ateis nešikas ir perkels policininko seserį į kitą skyrių. Ne pa- 
čios geriausios aplinkybės, kuriomis teks veikti. 

Jei Izabelė yra pakankamai geros būklės, kad būtų perkelta kitur, 
jis turės ją nužudyti pirmą. Antram darbui gali nelikti laiko. O laikas 
čia tikrai svarbus. Jis turėjo kuo greičiau ir bet kokia kaina iškrapš- 
tyti iš palatos jos brolį. Susidūrimo su tuo vyriškiu perspektyva jam 
visai nepatiko. Galbūt Izabelė jam jau viską papasakojo. Ar daug ji 
papasakojo? Gal brolis žinojo per daug? To policininko akivaizdoje 
vertėtų bent prisidengti savo veidą. 

Jis palaukė, kol sekretorė pradėjo rinktis daiktus ir savo kėdę at- 
laisvino kitai pamainai. 


Tada jis užsivilko chalatą. Buvo pats tinkamiausias laikas. 


Iš pradžių moterų jis neatpažino. Bet kampe sėdėjo policininkas 
ir kalbėjo su savo seserimi, laikė jos ranką. 

Taigi arčiau durų gulėjusi moteris su kauke, daugybe vamzdelių 
ir intravenine įranga buvo Rachelė. 

Už jos buvo aukštųjų technologijų siena su aparatais bei šviesos 
blyksnius skleidžiančiu ir pypsinčiu monitoriumi. Jos veidas buvo 
beveik visiškai sutvarstytas, kūnas taip pat, o antklodė nepakanka- 


mai slėpė sunkių traumų ir nepataisomos žalos įrodymus. 

Jis pažvelgė į Izabelę ir jos brolį. 

— Kas atsitiko, Izabele? - ką tik paklausė brolis. 

"Tadajis įsispraudė tarp sienos ir Rachelės lovos, pasilenkė į priekį. 

— Aš atsiprašau, bet mes turėsime jus dar kartą paprašyti išeiti, 
pone Jonsonai, - pasakė jis, lenkdamasis link Rachelės ir atverdamas 
jos akių vokus, lyg tikrindamas vyzdžių išsiplėtimą. Ji tikrai buvo be 
sąmonės. 

— Izabelė bus perkelta. Galbūt palauktumėte kavinėje? Kai tik 
grįšite, būtinai jus informuosime apie tai, kur perkelta Izabelė. Tar- 
kim, po maždaug pusės valandos, gerai ? 

Jis išgirdo, kaip po kelių seseriai skirtų atsisveikinimo žodžių vy- 
ras stojasi. Šis vyras pratęs paklusti nurodymams. 

Jis linktelėjo policininkui, o jam išeinant nusisuko. Paskui kurį 
laiką stovėjo ir galvojo apie priešais jį gulinčią moterį. Atrodė, kad ji 
niekada nekels jam grėsmės. 

Ir tuo momentu Rachelė atmerkė akis, pažiūrėjo į jį tarsi būtų 
visiškai sąmoninga. 

Spoksojo į jį savo tuščiu žvilgsniu ir vis tiek taip intensyviai, kad 
jam buvo sunku atplėšti akis. 

"Tada jos akys dar kartą užsimerkė. Jis stovėjo nejudėdamas ir lau- 
kė, ar tai pasikartos. Nepasikartojo. Tikriausiai tai buvo tik tam ti- 
kras refleksas. Jis klausėsi jos monitorių pypsėjimo. Per minutę nuo 
tos akimirkos, kai jis įėjo į palatą, jos širdies ritmas tikrai padažnėjo. 

"Tada jis atsisuko į Izabelę, kurios krūtinė kilnojosi trumpėjan- 
čiais intervalais. Ji žinojo, kad jis čia. Ji pažino jo balsą, bet kas jai 
iš to? Jos žandikaulis buvo imobilizuotas, o akys sutvarstytos. Ji gu- 
lėjo prijungta prie intraveninio aparato ir stebėjimo įrangos, bet be 
vamzdelių ir respiratoriaus. Netrukus ji galės kalbėti. Jos gyvenimas 


nebebuvo pavojuje. 

Švelniai tariant, ironiška, pamanė jis, kad visi šie teigiami gyveni- 
mo ženklai turėjo reikšti jos mirtį. Jis žengė link jos, akys jau ieškojo 
tinkamos venos rankoje. 

Jis išėmė iš kišenės pirmąjį švirkštą. Nuplėšė adatos pakuotę ir su- 
jungė abi dalis. Tada ištraukė stūmoklį ir pripildė švirkštą oro. 

— Turėjai būti patenkinta tuo, ką iš manęs gavai, Izabele, - pasakė 
jis ir pastebėjo, kaip jos kvėpavimas ir širdies ritmas vėl padažnėjo. 

Negerai, pamanė jis eidamas aplink jos lovą, stumdamas atraminę 
pagalvę tolyn nuo jos rankos. Jos reakcijos bus registruojamos stebė- 
senos centre. 

— Atsipalaiduok, Izabele, - pasakė jis, - aš nepakenksiu. Atėjau 
pasakyti, kad vaikai bus saugūs. Aš prižiūrėsiu juos. Kai pasijusi ge- 
riau, atsiųsiu Žinutę ir pasakysiu, kur jie. Patikėk, tai susiję tik su pini- 
gais, niekuo daugiau. Aš ne žudikas. Štai ką noriu pasakyti. 

Jis matė, kad jos kvėpavimas išliko sunkus, tačiau širdies ritmas 
sulėtėjo. Gerai. 

"Tada jis pažvelgė į Rachelės monitorių. Pyptelėjimai dabar buvo 
tankūs ir greiti. Visai staiga, atrodo, jos širdis įsiuto. 

Paskubėk, pasakė pats sau. 

Jis tvirtai suėmė Izabelė ranką, rado pulsuojančią veną ir įsmeigė 
adatą. Ji smigo lengvai ir sklandžiai. 

Izabelė nekrūptelėjo. Greičiausiai ji buvo taip apsvaiginta vaistais, 
kad jis galėjo persmeigti jos ranką, o ji vis tiek nebūtų nieko jautusi. 

Jis bandė spausti švirkšto stūmoklį, tačiau jis nejudėjo. Greičiau- 
siai nepataikė į veną. 

Jis ištraukė adatą ir smeigė dar kartą. Šį kartą Izabelė pašoko. Da- 
bar ji žinojo, ką jis daro, suvokė, kad jis siekė jai pakenkti. Jos širdies 
ritmas vėl šoktelėjo. Jis dar kartą paspaudė stūmoklį žemyn, tačiau 
jis ir vėl atsisakė judėti. Velnias. Teks rasti kitą veną. O tada atsivėrė 


durys. 

— Kas čia vyksta? — sušuko slaugytoja, akimis lakstydama nuo 
Rachelės monitoriaus prie nepažįstamojo su chalatu ir švirkštu, 
nukreiptu į Izabelės ranką. Jis įmetė švirkštą į kišenę ir, kol moteris 
nesuprato, kas vyksta, spruko. Smūgis į gerklę buvo smarkus ir su- 
duotas didele jėga, todėl ji susmuko ant grindų priešais atlapas duris. 

— Prižiūrėkite ją. Ji suklupo. Atrodo, priežastis - per didelė įtam- 
pa, - jis šūktelėjo slaugytojai, iš stebėsenos centro skubėjusiai į pala- 
tą patikrinti dviejų moterų monitorių pavojaus signalų priežasties. 

Per kelias sekundes visas skyrius knibždėjo kaip skruzdėlynas. 
Baltai apsirengę žmonės būriavosi, rinkosi prie palatos durų, o jis 
lėkė link lifto. 

"Tai buvo tikra katastrofa. Sekundės tiksėjo Izabelės naudai. Dar 
dešimt sekundžių, ir jis būtų radęs gerą veną ir pripumpavęs ją oro. 
Dešimt sekundžių. Dešimt prakeiktų sekundžių. Tiek tereikėjo, kad 
viskas nenueitų velniop. Kai už jo užsidarė durys, ataidėjo karštligiš- 
ko šūkaliojimo garsai. 

Lifto zonoje žinios iš Plastinės chirurgijos skyriaus laukė išsekęs 
vyras su tamsiomis dėmėmis po akimis. Išvydęs chalatu vilkintį žmo- 
gų, vyras linktelėjo. Toks buvo balto chalato poveikis ligoninėje. 

Jis paspaudė lifto mygtuką, bet kol dairėsi ieškodamas gaisrinių 
laiptų, atsidarė durys. Eidamas į vidų jis linktelėjo kitiems baltais 
chalatais vilkintiems darbuotojams ir keliems liūdniems pacientams, 
o įlipęs nėrė tiesiai link galinės sienelės, kad niekas nepastebėtų, jog 
ant chalato nėra vardo kortelės. 

Pirmame aukšte jis vos neatsitrenkė į lifto laukiantį Izabelės brolį. 
Akivaizdu, kad toliau jis dar nespėjo nueiti. 

Du vyrai, su kuriais kalbėjosi policininkas, atrodė įtartinai pana- 
šūs į jo kolegas. Arabas gal ne, tačiau danas tikrai. Jie atrodė susirūpi- 


nę. Jis žinojo, kaip jie jautėsi. Šūdas. 

Išėjęs į lauką jis pažvelgė į dangų ir pamatė prie pagrindinio pas- 
tato stogo artėjančią greitąją oro pagalbą. Į Traumatologijos centrą 
atvyksta problemos. 

Lai jų daugėja, pamanė jis. Su kuo daugiau avarijų jie turės susi- 
doroti, tuo mažiau laisvų rankų liks dviem moterims, kurias jis ką 
tik aplankė. 

Chalatą jis nusivilko tik pasiekęs medžių šešėlį automobilių sto- 
vėjimo aikštelėje, kurioje buvo palikęs savo automobilį. 


Jis numetė peruką ant galinės sėdynės. 

Jiedu su Asadu buvo beveik nusileidę į rūsį, kai Karlas išvydo ką 
tik įvykusius pasikeitimus. Tie pasikeitimai nebuvo į gera. Visur, kur 
pažiūrėsi, buvo išsibarsčiusios kartoninės dėžės ir visas kiras mėšlas. 
Plieninės lentynos stovėjo palei sieną, o iš patalpos gilumos ataidin- 
tis tarškėjimas rodė, kad dar niekas nebaigta. 

— O Kristau! - jis sušuko įdėmiai žiūrėdamas į koridorių. Kur, 
po velnių, yra durys, turėjusios atskirti asbestą? Kur siena, kurią jie 
buvo ką tik įrengę? Ar ten gipskartonio plokštės, pavirtusios link 
bylų katalogavimo sistemos ir jų skandalingosios žinutės butelyje? 

— Kas vyksta? — suriko Karlas, kai pro savo kabineto duris galvą 
iškišo Rouzė. Dėkui Dievui. Bent ji buvo atpažįstama. Juodų juo- 
džiausi plaukai, baltai nupudruotas veidas ir keli sluoksniai akių še- 
šėlių. Ji smaigstė juos akimis kaip visada. Senoji geroji Rouzė. 

— Jie tuština rūsį. Siena tam trukdė, - pasakė ji nerodydama jokio 
susidomėjimo. 

Asadas prisiminė, kad reikia pasveikinti ją grįžus. 

— Taip miela tave matyti, Rouze. Tu atrodai... - jis stovėjo sekun- 
dę tarsi ieškodamas tinkamo žodžio. O tada suspindo: — Atrodai 


taip puikiai, kaip tu pati. 

Galbūt ne visai ta formuluotė, kurią būtų pasirinkęs Karlas. 

— Ačiū už gėles, - pasakė ji lengvai kilsteldama antakius, o tai ti- 
kriausiai buvo emocijų ženklas. 

Karlas trumpai šyptelėjo. 

- Jokių problemų. Mes pasiilgom tavęs. Tai nereiškia, kad buvome 
nelaimingi su Yrsa, dievaži, - o paskui greitai pridūrė: - Bet vis tiek. 

Jis parodė į koridorių: 

— Ši išgriuvusi siena reiškia, kad mums ant kupros vėl atsisės Sau- 
gos ir sveikatos agentūra, - pasakė jis. - Kas, po velnių, čia vyksta? 
Tuština rūsį, tik kam to reikia? 

— Jie sako, kad viską reikia pašalinti. Išskyrus mus, archyvą, vogtų 
prekių sandėlį, pašto skyrių ir savigalbos klubą. Viskas susiję su polici- 
jos reforma. Du žingsniai į priekį, vienas atgal. 

Čia bus tiek daug vietos, kad paskui jie nepajėgs rasti vienas kito. 

Karlas pasisuko į Rouzę: 

— Ką mums turi? Kas tos dvi avariją patyrusios moterys ir kokia 
jų būklė? 

Ji patrūkčiojo pečiais. 

— A, tai. Aš dar iki to nepriėjau. Pirma reikėjo išsiaiškinti Yrsos 
dalykus. Ar reikia skubiai? 

Akies krašteliu Karlas matė, kaip Asadas ranka šaudo ore tarsi su 
kažkuo kovodamas. Tai reiškė: Atsargiai, arba ji įsižeis dar kartą. Kar- 
las sulaikęs kvapą skaičiavo iki dešimties. Kvaila prakeikta moteris! 
Negi ji tikrai nepadarė to, ko buvo paprašyta? Ar ir vėl bus taip pat? 

— Atsiprašau, Rouze, - pasakė jis semdamasis kantrybės. — Atei- 
tyje mes stengsimės savo poreikius išreikšti dar akivaizdžiau. O dabar 
gal būtumei tokia gera ir rastum informaciją, kurios mums reikia, kad 
galėtume tęsti darbą? Tai gana svarbu, supranti, todėl paskubėjimas iš 


tiesų yra tai, ką labai vertintume. 

Jis silpnai linktelėjo Asado kryptimi, kuris atsakė aukštyn pakel- 
tais nykščiais. 

Rouzė papurtė galvą. Atrodė lyg neturėtų ką atsakyti. 

"Taigi su ja reikia elgtis taip. 

— Beje, po trijų minučių tau susitikimas su psichologu, jei kartais 
buvai pamiršęs, — pasakė ji, žvelgdama į laikrodį. - Tavimi dėta pa- 
skubėčiau. 

— Kokiu tikslu? 

Ji padavė jam lapelį popieriaus su užrašytu adresu. 

— Jei pabėgėsi, dar gali suspėti. Mona Ibsen prašė perduoti, kad ji 
didžiuojasi tavo pastangomis išspręsti problemą. 


Tai jau padaryta. Nebebuvo kur trauktis. 


Ankerio Hegardo gatvė buvo tik už dviejų gatvių nuo policijos 
būstinės, tačiau vis dar pakankamai toli Karlui. Jis jautėsi taip, lyg 
kažkas į jo burną būtų įgrūdęs dulkių siurblį su vieninteliu ketini- 
mu — išpūsti jo plaučius. Jei tai buvo Monos sumanymas padaryti 
jam malonę, gali tekti su ja persimesti keliais žodeliais. 

— Džiaugiamės, kad atvykote, - pasakė psichologas Krisas. - Ar 
buvo sunku mus rasti? 

K3 jis turėjo atsakyti? Tebuvo dvi gatvės. Užsieniečių skyrius. Jis 
čia buvo tūkstantį kartų. 

Bet ką čia veikia tas psichologas? 

— Tik juokauju, Karlai. Jokių abejonių, kad beveik nėra tokių 
dalykų, kurių nepajėgtumėte rasti. O dabar jūs tikriausiai svarsto- 
te, ką Čia, šiame pastate, darau aš. Tiesą sakant, Užsieniečių skyriuje 
psichologo paslaugos labai reikalingos. Be abejonės, jūs ir pats tai 


supr antatč. 

Vyrukas jam padlaižiauja. Kas jis per vienas? Ar koks minčių 
skaitytojas? 

— Aš turiu pusvalandį, ne daugiau, - pasakė Karlas. - Mes turime 
darbo, - ir jam nė neprireikė apie tai meluoti. 

— Suprantu, - Krisas pasižymėjo kažką užrašuose. — Kitą kartą 
norėčiau, kad užtikrintumėte, jog dalyvausite visoje sesijoje, gerai? 

Jis padavė nuo dokumentų išsipūtusį aplanką. Jų kopijavimas 
greičiausiai truko apie dvi valandas. 

— Ar žinote, kas tai? Ar buvote informuotas? 

Karlas papurtė galvą, tačiau galėjo pabandyti spėti. 

— Jūs bent jau turite įtarimų. Matau tai. Tai yra jūsų įrašai. Pagrin- 
diniai duomenys ir visi dokumentai, susiję su incidentu, kurio metu 
jūs ir jūsų kolegos buvote pašauti tame pastate Amagerio mieste. 
Prisipažįstu, kad yra ir daugiau tam tikros informacijos, kurios, deja, 
visos atskleisti neturiu teisės. 

— Kąjjūs turite? 

— Hardžio Heningseno ir Ankerio Hojerio ataskaitas, su jais dir- 
bote prie tos bylos. Ataskaitas, kurios rodo, kad jūsų žinios apie bylą 
buvo gerokai platesnės nei jų. 

— Mano nuomone, taip nebuvo. Kodėl jie taip sako? Visi kartu 
dirbome nuo pat pirmos dienos. 

— "Tai vienas iš tų dalykų, apie kuriuos galėsime šiek tiek daugiau 
pakalbėti per mūsų susitikimus. Nujaučiu, kad viduje slypi kažkas, 
ką jūs giliai užspaudėte, kažkas, ką jūs visiškai suvaržėte ir ko neno- 
rite pamatyti. 

Karlas papurtė galvą. Ką, po velnių, tai reiškia? Ar jis kuo nors 
kaltinamas? 

— Galiu jus patikinti, kad tikrai nieko neužspaudžiau, kaip jūs sa- 
kote, - tarė jis, o jo skruostai užsidegė nuo susierzinimo. - Tai buvo 
įprasta byla, kaip ir visos kitos. Be fakto, kad buvome pašauti. Ko jūs 


siekiate? 

— Ar žinote, kodėl ir toliau taip stipriai reaguojate į šaudymą net 
praėjus tiek daug laiko po to įvykio, Karlai? 

— Taip, žinau. Ir jūs, po velnių, reaguotumėt visiškai taip pat, jei 
būtumėte per milimetrą nuo susprogdinimo į gabalus galimybės, o 
dviem jūsų geriausiems draugams būtų pasisekę gerokai prasčiau. 

— Taigi, jūs laikote Hardį ir Ankerį savo draugais, tiesa? 

— Bičiuliais, taip. Geri kolegos. 

— Tarp šių apibūdinimų yra skirtumas. 

— Galbūt. Aš nežinau, ar jžsy svetainėje gyvena ligonis paraly- 
žiuotomis kojomis ir rankomis, bet pas mane toks gyvena. Ar dėl to 
netampu jo draugu? 

— Jūs neteisingai mane supratote. Aš nė kiek neabejoju, kad esa- 
te labai padorus vaikinas. Tikriausiai jaučiatės šiek tiek kaltas dėl 
Hardžio Heningseno būklės, todėl puikiai suprantu, kodėl šiai bylai 
skiriate tiek daug jėgų. Bet ar tikrai jūsų darbo santykiai buvo tokie 
geri, kokiais jūs dabar juos paverčiate? 

— Taip, esu tuo tikras. - Tas vyrukas, vardu Krisas, velnioniškai 
erzino. 

— Ankerio Hojerio skrodimas parodė, kad jo kraujyje buvo koka- 
ino pėdsakų. Ar žinojote apie tai? 

Karlas paniro į fotelio atlošą. Ne, jis tikrai nieko apie tai nežinojo. 

— Ar vartojate kokainą, Karlai? 

Kažkodėl iki šiol tiriančios skaisčiai mėlynos vyro akys dabar at- 
rodė gana priešiškos. Jis begėdiškai flirtavo su juo Monos akivaizdo- 
je. Šis gėjus mirkčioja, pučia lūpas ir šypsosi tuo pačiu metu. Ir štai 
dabar jis apkaltino Karlą įvykdžius trečiojo laipsnio nusikaltimą. 

— Kokainas? Ne, aš nevartoju. Aš nekenčiu viso to šūdo. 

Psichologas Krisas gindamasis pakėlė rankas. 

— Gerai, pereikime prie kitos temos. Ar pažinojote Hardžio žmo- 


ną iki jų vedybų? 

— Ar mes vėl ketiname kalbėti apie ją? — jis pakėlė akis į psicholo- 
gą, kuris sėdėjo abejingas kaip statula. - Pažinojau ją, - atsakė Karlas 
po akimirkos. - Ji buvo mano merginos draugė. Taip ji susipažino su 
Hardžiu. 

— Ir tarp jūsų nebuvo jokių bet kokios rūšies seksualinių santy- 
kių? 

Karlas prunkštelėjo. Šis žmogus nosį kaišiojo visur, kur norėjo. 
Ber kaip visa tai turėjo padėti atsikratyti skausmo krūtinėje, jis netu- 
rėjo jokio supratimo. 

- Jūs drovitės. Juk buvo? 

— Kokios tai rūšies konsultacija? Kada išsitrauksite savo kanki- 
nimo žnyples nykščiams suspausti? Atsakymas į jūsų klausimą yra 
neigiamas. Tik glamonės, nieko daugiau. 

— Glamonės? Ką konkrečiai jos apima? 

— O, po paraliais, Krisai. Jūs gal ir gėjus, bet tikrai galite bent įs;- 
vaizduoti kūnišką abipusį heteroseksualinio pobūdžio tyrinėjimą. 

— Taigi jūs?.. 

— Klausykit, aš neketinu teikti išsamios informacijos. Mes bučia- 
vomės ir glamonėjomės, šiek tiek pasigraibėm, bet nesidulkinom. 
Patenkintas? 

Krisas tai pasižymėjo. 

Tada jo mėlynos akys grįžo prie Karlo. 

— Grįžkime prie bylos. Leiskite ją vadinti vinių pistoleto byla. Ar 
galime? Hardžio Heningseno ataskaitos rodo, kad jūs galėjote turėti 
ryšių su tais, kurie vėliau buvo atsakingi už šaudymą. Ar tai tiesa? 

— Ne, tai sušikta nesąmonė! Jis turbūt klaidingai suprato. 

— Gerai, — jis žvilgtelėjo į Karlą taip, tarsi norėtų paskatinti at- 
skleisti paslaptis. - Dalykas tas, Karlai, kad jei einate miegoti niež- 
tinčia šikna, pabudus rytą gali smirdėti pirštai. 


Po velnių. 

- Arjus išgydė? - paklausė Rouzė, kai Karlas grįžo į savo skyriaus 
koridorių. Jis nusišypsojo, tik galbūt kiek per daug pataikaujamai. 

— Labai juokinga, Rouze. Kai eisiu kitą kartą, užrašysiu tave eti- 
keto kursui. 

— Negi taip blogai? - ji nė neketino trauktis. - Ko gero, jūs nesi- 
tikite, jog vienu metu būsiu ir draugiška, 77 protinga kaip kompiu- 
teris. 

Draugiška? Jėzau Kristau! 

— Ką sužinojai apie tas dvi moteris, Rouze? 

Ji pateikė vardus, adresus ir amžių. Abi vidutinio amžiaus. Nėra 
žinių apie jokius kriminalinius veiksmus. Nuolatinės pilietės. 

— Aš dar nesikalbėjau su Intensyviosios terapijos skyriumi. Bet 
imsiuosi to artimiausią minutę. 

— Kam priklausė transporto priemonė, kurią jos sudaužė? Ma- 
nau, pamiršau paklausti. 

— Ar neskaitėte avarijos ataskaitos? Savininkė buvo Izabelė Jon- 
son, bet vairavo kita moteris, Liza Karina Krogh. 

— Taip, aš tai žinau. Ar jos priklauso Danijos bažnyčiai ? 

— Klausimų pilna visur, argi ne? 

— Man reikia žinoti. Ar priklausė? 

Ji patrūkčiojo pečiais. 

— Sužinok, Rouze. Ir jei ne, noriu žinoti, kokiai bendruomenei ar 
sektai jos priklausė. 

— Kas aš, žurnalistė? 

Jis jautėsi tuoj sprogsiąs, tačiau jį nutraukė staigus šauksmų ir 
riksmų protrūkis kažkur pašto skyriaus kaimynystėje. 


— Kas vyksta? - sušuko Asadas. 

— Iš kur man žinoti? - suniurzgėjo Karlas. Jis tematė kitame 
koridoriaus gale stovintį vyrą su plieno lentynos šonine dalimi virš 
galvos, kai vienas iš uniformuotų vaikinų peršoko iš gretimo korido- 
riaus ir jį puolė. Lentynos dalis su trenksmu nusileido, o pareigūnas 
krito tiesiai į nuolaužų krūvą. 

Netrukus vyras pamatė susirinkusius visus tris „O“ skyriaus na- 
rius ir be dvejonių puolė link jų su plieno gabalu rankose. Rouzė 
pasitraukė, o Asadas liko šalia Karlo. 

— Galbūt turėtume leisti tuo pasirūpinti vaikinams iš viršaus, 
Asadai? Pakviesk budintį pareigūną, - pasiūlė Karlas, stengdamasis 
perrėkti nesuprantamus juos puolusio žmogaus šūksnius. 

Bet Asadas nieko neatsakė. Jis įsitempė, kojos buvo sulenktos per 
kelius, viršutinė kūno dalis pasvirusi į priekį, o rankos išskėstos į šo- 
nus kaip imtynininko. Ketindamas pulti, vyras iškėlė savo plieninį 
ginklą virš galvos, o Asadas pašoko į orą ir sugriebė jį abiem ranko- 
mis. Poveikis buvo stulbinantis. Žmogaus rankos ties alkūnėmis su- 
linko, o Asadas plieno gabalu trinktelėjo jam per petį su tokia jėga, 
kad buvo aiškiai girdėti lūžtant kaulus. 

Mavyr, dėl įprastos tvarkos Asadas ataką baigė tvirtai smūgiuo- 
damas į raumeningą užpuoliko pilvą. Vaizdas buvo nemalonus, o iš 
beviltiškoje padėtyje atsidūrusio vyro burnos sklido garsai, kokių 
niekas nenorėtų išgirsti dar kartą. Karlui dar neteko matyti taip įtū- 
žusio ir taip greitai su užpuoliku susidorojusio žmogaus. 

Kol vyras sulaužytu raktikauliu ant grindų raitėsi iš skausmo, o 
Asadas taikliai smūgiavo į jo vidurius, atbėgo uniformuoti pareigū- 
nai. 

Tik tada Karlas pastebėjo antrankius, kybančius ant šio žmogaus 
dešinės rankos riešo. | 
— Mes ką tik atvedėme jį iš 4 kameros, jis pakeliui į magistratų 


teismą, - pasakė vienas iš uniformuotų pareigūnų, segdamas antran- 

kius ant užpuoliko kito riešo. - Dievas žino, kaip jam pavyko juos 
nusiimti, bet jis pabėgo per krovinių liuką ir pasuko link pašto sky- 
riaus. 

— Jis nebūtų toli nubėgęs, - pasakė antrasis pareigūnas. Karlas jį 
pažinojo. Puikus šaulys. 

Iš visų pusių kolegos pagiriamai plekšnojo Asadui per nugarą. 
Kodėl jiems turėtų rūpėti, kad jų įtariamasis atsidurs ligoninėje? 

— Kasjis toks? —- paklausė Karlas. 

— Atrodo, jis galėtų būti tas, kuris per dvi pastarąsias savaites už- 
mušė tris Serbijos skolų surinkėjus. 

Dabar Karlas pamatė į mažąjį vyro pirštelį įaugusį žiedą. 

Karlo žvilgsnis susidūrė su Asado žvilgsniu. Jis neatrodė nė kiek 
nustebęs. 

— Mačiau tai, - pasakė balsas Karlui už nugaros, kai vienas parei- 
gūnas tempė dejuojantį serbą ten, iš kur jis atėjo. 

Karlas pasisuko. Tai buvo Valdis, vienas iš pensijon išėjusių pa- 
reigūnų, vadovavusių savigalbos klubui. Pirmininko pavaduotojas, 
kiek Karlas prisiminė. 

— Ką, po velnių, čia darai trečiadienį, Valdi? Maniau, kad susitin- 
kate tik antradieniais? 

Valdis prunkštelėjo ir paglostė savo barzdą. 

— Na, mes visi vakar šventėme Janiko gimtadienį. Jo septynias- 
dešimtąjį, taigi gali įsivaizduoti. Jokių nuolaidžiavimų tradicijoms, 
sakau tau. 

Jis kreipėsi į Asadą: 

— Po šimts, drauge! Mielai pasižiūrėčiau dar kartą. Iš kur išmokai 
tokių triukų? 

Asadas timptelėjo pečiais: 

— Veiksmai ir reakcija. Nieko daugiau. 


Valdis linktelėjo. 

— Ateikite į priimamąjį. Jūs nusipelnote trauktinės Gazzme! 
Dansk. 

- Gammel Dansk? — Asadas suglumo. 

— Asadas negeria alkoholio, Valdi, - paaiškino Karlas. - Jis mu- 


sulmonas. Aš išgersiu ir jo dalį. 


Jie visi buvo ten. Daugiausiai buvę kelių policininkai, taip pat Ja- 
nikas, techninės priežiūros vadovas, ir dar senas policijos komisaro 
vairuotojas. 

Sumuštiniai, cigaretės, juoda kava ir Ga722e/ Dansk. Policijos de- 
partamente pensininkai turėjo šiltą vietelę. 

— Jūs gerai laikotės, Karlai? — paklausė vienas iš jų. Vyrukas, kuris 
kartais turėjo reikalų su Gladsaksės policijos skyriumi. 

Karlas linktelėjo. 

— Bjaurus reikalas... atsitikęs Hardžiui ir Ankeriui. Labai bjauri 
byla. Ar kada nors pavyko prisikasti iki jos esmės? 

— Nepasakyčiau, - jis nužvelgė langą virš stalų eilės. - Jūs neži- 
note, kokie esate laimingi, kad gaunate dienos šviesos. Mums irgi 
praverstų. 

Visi savigalbos klubo nariai vienu metu susiraukė. 

— Kas atsitiko? — paklausė Karlas. 

— Visi kabinetai čia tūri langus, - pasakė vienas iš jų. 

— Ne, ten, kur dirbame mes, langų nėra. 

Atsistojo Janikas, techninės priežiūros vadovas: 

— Aš čia jau trisdešimt septyneri metai ir žinau kiekvieną šios sky- 
lės užkampį bei plyšį. Ar galėtum man parodyti savo kabinetą? Aš 
greitai grįšiu. 


Tiek tos Gammel Dansk trauktinės. 

— Štai, — Karlas pasakė po minutės. Jis parodė į sieną, prie kurios 
buvo pritvirtintas plokščiaekranis. - Kur tas jūsų langas? 

Janikas įsižiūrėjo. 

— O kaip jūs tai vadinate? - jis parodė į sieną. 

— Siena. 

— Tai gipsas, Karlai. Gipso kartonas. Mano šutvė uždėjo jį čia, 
kai pavertėme šią patalpą sandėliu. Aplink buvo daug lentynų. Čia 
ir ten toliau, kur sėdi miela jūsų sekretorė. Tos pačios lentynos, ku- 
rias Ukio skyrius vėliau naudojo šalmams ir antveidžiams laikyti. 
Tos pačios lentynos, kurios užgriozdino tą prakeiktą vietą, — jis nu- 
sijuokė. —- Nepavyko, Karlai? Ar nori, kad pramuščiau čia skylę, kad 
įsitikintum? O gal gali tai padaryti pats? 

Jis negalėjo tuo parikėti. 

— O kaip kitoje pusėje? — jis parodė į mažulytį Asado kabinetą. 

— Ten? Ten niekada nebuvo biuro, Karlai. Tai šluotų sandėliukas. 
Ten tikrai nėra langų. 

— Gerai. Tokiu atveju, manau, ir Rouzė, ir aš išgyvensime be jų. 
Nebent vėliau, kai čia bus baigta tvarkyti ir rasiu Asadui kitą kabi- 
netą. 

Janikas papurtė galvą ir sukikeno. 

— Pragarišką netvarką jie čia padarė, — pasakė jis, kol jie stovėjo 
koridoriuje. - Kas ten? — jis parodė į tai, kas liko iš gipskartonio 
pertvarų, kurių likučiai dabar buvo sustatyti palei sieną nuo Asado 
kabineto iki pat Rouzės biuro ir dar už toliau jo. 

— Mes išardėme skiriamąją sieną dėl tų vamzdžių. Panašu, kad iš 
jų krinta asbestas. Saugos ir sveikatos agentūra prikibo. 

— Ką, $7e?.. - sukdamasis, kad galėtų grįžti prie savo Gam2mel 
Dansk taurelės, Janekas staigiai bedė pirštu į lubas. - Jūs galite išmes- 
ti juos visus, jei tik norite. Šildymo vamzdžiai dabar eina šachtose. 


Šie ant lubų nebenaudojami. 

Jo juokas nuaidėjo beveik visame rūsyje. 

Kai pasirodė Rouzė, Karlas sunkiai galėjo nustoti keikęsis. Gal ji 
pagaliau atliko savo darbą. 

- Jos abi gyvos, Karlai. Liza Karina Krogh vis dar kritinės būklės, 
tačiau kita jau atsigauna. Jie tuo gana tikri. 

Jis linktelėjo. Tokiu atveju jie turėtų kuo greičiau ten nuvykti ir 
su ja šnektelėti. 

— O dėl jų religinių pažiūrų, paaiškėjo, kad Izabelė Jonson yra 
Danijos bažnyčios tikinčioji, o Liza Krogh priklauso kažkokiam su- 
sibūrimui, vadinamam Motinos bažnyčia. Kalbėjau su jų kaimyne 
Frederikse. Atrodo, kad tai kažkokia keista, labai slapta sekta. Kai- 
mynė prisiminė, kad Liza Krogh į ją įtraukė savo vyrą. Vyras save 
vadina Jozuės vardu, o ji - Rachele. 

Karlas giliai įkvėpė. 

— Ber tai dar ne viskas, - tęsė Rouzė purtydama galvą. - Slagelsės 
policija įvykio vietoje, atžalyne, rado daiktų krepšį. Greičiausiai iš- 
krito iš automobilio, kai jis trenkėsi į medį. Kaip manai, kas viduje? 
Tik milijonas kronų naudotais banknotais. Daugiau nieko. 

— Tikrai išgirdau viską, - Karlas išgirdo sakant Asadą jam už nu- 
garos. - Visagalis Alachas! 

Tikrai visagalis Alachas. Tiksliai Karlo žodžiai. 

Rouzė pakėlė galvą. 

— O kulminacija tokia: ką tik sužinojau, kad pirmadienio vakarą 
Lizos Karinos Krogh vyras mirė traukinyje tarp Slagelsės ir Sorės. 
Maždaug tuo pačiu metu, kai jo žmona sudaužė automobilį. Skro- 
dimas rodo širdies priepuolį. 

— Velniai griebtų, - sušuko Karlas. Jį aplankė prasta nuojauta. Jis 


beveik pajuto, kaip žemyn stuburu nubėga šiurpulys. 


444 JUSSI ADLER-OLSEN 


— Aš tik stabtelėsiu ir pažiūrėsiu, kaip laikosi Hardis, o tada vyk- 
sime į Intensyviosios terapijos skyrių, — pasakė Karlas. Jis paėmė 
STOP ženklą, kurį jie naudojo norėdami sulaikyti kelių eismo tai- 
syklių pažeidėjus, ir padėjo jį ant prietaisų skydelio. Ženklas buvo 
gerai matomas per priekinį stiklą. 

— Tu lik lauke, gerai? Norėčiau jo paklausti poros dalykų. 

Karlas Hardį rado kambaryje su dideliais langais, pro kuriuos 
matėsi dangus. Debesų skiautės atrodė lyg ant grindų pabertos dė- 
lionės dalys. 

Hardis sakė, kad jam viskas gerai. Jo plaučiai taisosi, o tyrimai 
buvo beveik baigti. 

— Bet jie netiki manimi, kai sakau, kad galiu patempti riešą, — 
pasakė jis. 

Karlas nieko nepasakė. Kam bus geriau, jei sudaužysi jo viltis? 

— Šiandien buvau susitikęs su psichologu, Hardi. Ne Mona, o 
kažkokiu pašlemėku Krisu. Jis sakė, kad ataskaitoje parašei keletą 
dalykų apie mane. Ataskaitoje, kurios niekada nemačiau. Ar tai ką 
nors primena: 

— Aš tik parašiau, kad tu bylos detales žinojai geriau nei aš ar 
Ankeris. 

— Kodėl pamanei, kad reikia tai pasakyti? 

— Nes tu tikrai žinojai. Tu pažinojai Georgą Madseną, seną vy- 
riškį, kurį radome nužudytą. 

— Ne, Hardi, nepažinojau. Aš niekada gyvenime nebuvau jo ma- 
tęs. 

— Tu naudojaisi juo kaip liudytoju kitoje byloje. Nepamenu de- 


talių, bet atsimenu, kad tikrai tai darei. 

— "Tu prisimeni neteisingą informaciją, Hardi, - Karlas papurtė 
galvą. - Bet kokiu atveju, dabar tai nebesvarbu. Aš čia kitais rei- 
kalais. Tiesiog panorau užsukti ir pažiūrėti, kaip laikaisi. Asadas 
perdavė tau labų dienų. Jis irgi čia. 

Hardis pakėlė antakius. 

— Karlai, prieš išvykdamas noriu, kad kai ką man pažadėtum. 

— Viską, drauguži. Tik pasakyk. 

Prieš atskleisdamas savo mintis, Hardis porą kartų nurijo seiles. 

— Leisk man grįžti į tavo butą. Jei negalėsiu to padaryti, mirsiu. 

Karlas pažvelgė jam į akis. Jei kas ir galėtų savanoriškai atsisaky- 
ti gyvenimo, tai tik Hardis. 

— Jokių problemų, Hardi, - tyliai atsakė jis. 

Viga gali likti kartu su tuo savo agurkėliu iš Turbanistano. 

Prie 3-io įėjimo jie stovėjo laukdami lifto. Atsidarius durims, iš 
jo išlipo policijos akademijos laikų Karlo instruktorius. 

— Karstenai! — sušuko Karlas tiesdamas ranką pasisveikinti. Vy- 
ras, galiausiai jį pažinęs, nusišypsojo. 

— Karlas Mjorkas, - pasakė jis po pauzės. - Matau, pasenai. 

Karlas nusišypsojo. Karstenas Jonsonas. Kita daug žadanti kar- 
jera, pasibaigusi Kelių policijos skyriuje. Kitas policininkas, judė- 
jęs aplinkiniais keliais, kad tik jo nesutrintų sistema. 

Jie kiek pastovėjo dalydamiesi prisiminimais, persimetė keletu 
žodžių apie tai, kad darbas policijos pajėgose dabar daug sunkes- 
nis nei anksčiau, o tada vienas kitam paspaudė rankas atsisveikin- 
dami. 

Kažkokiu būdu Karsteno Jonsono rankos paspaudimas suža- 
dino Karlui keistą jausmą, tačiau tik vėliau jo smegenys suprato 
kodėl. Nerimą keliantis, neapibrėžiamas kažkas, kas privertė jį ku- 
riam laikui sustingti. Pirmiausia tas jausmas, o paskui suvokimas, 


kad jis kažką praleido. 

Viskas paaiškėjo akimirksniu. Žinoma! Pernelyg didelis sutapi- 
mas. Vyras atrodė nusiminęs, pamanė Karlas. Jis išėjo iš lifto ir nuė- 
jo į Intensyviosios terapijos skyrių. Jo pavardė buvo Jonsonas. Ir tai 
viskas. 

— Pasakyk man, Karstenai, ar tu čia dėl Izabelės Jonson? — pa- 
klausė jis. 

Vyras linktelėjo. 

— Ji mano jaunesnioji sesuo. Kaip jūs su tuo susiję? - nematyda- 
mas ryšio jis papurtė galvą. - Ar tu ne iš 4 departamento? 

— Nebe. Klausyk, nėra reikalo nerimauti. Aš turiu užduoti jai ke- 
letą klausimų. Tik tiek. 

— Bus daug darbo. Jos žandikaulis imobilizuotas ir ji labai ap- 
svaiginta vaistais. Aš ką tik buvau su ja ir ji nepasakė nė žodžio. Jie 
mane vėl išsiuntė. Atrodo, ją ketina perkelti į kitą skyrių. Jie liepė 
pusvalandį palaukti kavinėje. 

— Gerai. Manau, mes vis tiek pakilsime aukštyn, kol jos dar ne- 
perkėlė. Malonu buvo pasimatyti, Karstenai. 

Atvažiavo kitas liftas ir iš jo išlipo vyras baltu chalatu. 

Jis žvilgtelėjo į juos niūria išraiška. 

Jie įlipo į liftą ir paspaudė mygtuką. 

D 

Šį skyrių Karlas matė daugybę kartų. Žmonės, kuriems nepasise- 
kė, nes ne laiku pasimaišė bepročių su ginklais kelyje, čia atsidurda- 
vo nuolat. Paskutinė smurtinių nusikaltimų aukų stotelė. 

Čia dirbę medicinos darbuotojai buvo geriausi. Iš visų vietų že- 
mėje tai buvo ta vieta, kur jis pats norėtų atsidurti, jei atsitiktų kas 
tikrai negero. 

Jie su Asadu įėjo pro duris ir pateko į tikrą avilį. Atrodė, tarsi 
jie įžengė kritiškos padėties akimirką. Jis aiškiai suprato, kad laikas 

tikrai nėra pats tinkamiausias. Registratūroje jis parodė savo pažy- 
mėjimą ir pristatė Asadą. 

— Mes norime užduoti kelis klausimus Izabelei Jonson. Bijau, 
kad tai gana skubu. 

— Apgailestauju, bet šiuo metu tai nebus įmanoma. Prieš kelias 
minutes mirė Liza Karina Krogh, gulinti toje pačioje palatoje, kaip 
ir Izabelė Jonson, o Izabelei gerokai pablogėjo. Be to, ką tik buvo 
užpulta viena iš mūsų slaugytojų. Čia buvo vyras. Gali būti, kad jis 
bandė jas nužudyti, mes dar nežinome. Čia tvyro chaosas. Slaugy- 


toja be sąmonės. 

Intensyviosios terapijos skyrius buvo paskendęs sumaištyje, tad 
laukiamajame jie praleido apie pusvalandį. 

Karlas atsistojo ir nuėjo prie registratūros. Jie negalėjo ilgiau 
laukti. 

— Gal turite kokios informacijos apie Lizą Kariną Krogh? Ką tik 
mirusią moterį? — paklausė jis dar kartą parodydamas ženklelį sekre- 
torei. - Man reikia jos namų telefono numerio. 

Po akimirkos jis stovėjo su rašteliu rankoje. 

Karlas iš kišenės ištraukė savo mobilųjį telefoną ir sugrįžo pas 
Asadą, kuris sėdėjo trepsėdamas kojomis lyg būgnų lazdelėmis. 

— Pasilik čia ir laikyk frontą, - pasakė jis, - aš būsiu prie liftų. 
Šūktelk, kai jau galėsime įeiti, gerai ? 

O tada paskambino Rouzei. 

— Man reikia šiek tiek informacijos, susijusios su šiuo numeriu. 
Kiekvieno, registruoto šiuo adresu, vardas ir civilinės registracijos 
numeris, gerai? Ir, Rouze, noriu, kad tai padarytum iš karto, supran- 
ti? 


Ji truputį susierzino, bet sakė pažiūrėsianti, ką gali padaryti. 

Karlas paspaudė lifto mygtuką ir nusileido į pirmą aukštą. 

Per daugelį metų kavinę jis perėjo turbūt kokius penkiasdešimt 
kartų, tačiau nė karto nebuvo joje sustojęs. Visi tie tukinantys su- 
muštiniai ir išpūsta jų kaina. Šis kartas nebuvo kitoks. Jis tikrai 
buvo alkanas, bet darbotvarkėje pietūs nenumatyti. 

— Karstenai Jonsonai! — sušuko jis prieš sugaudamas šviesiaplau- 
kio vyriškio, ištiesusio kaklą, kad pamatytų, kas jį kviečia, žvilgsnį. 

Karlas pakvietė jį eiti kartu, o kol jie ėjo, Izabelės broliui paaiški- 
no, kas nutiko po to, kai jis buvo išprašytas iš palatos. 

Vyro veide pasirodė susirūpinimas. 

- Palaukite sekundę, - pasakė Karlas, kai jie pasiekė trečią aukš- 
tą ir suskambo jo mobilusis. — Jūs eikite, Karstenai. Jei manęs rei- 
kės, ateikite ir pakvieskite. 

Detektyvas priklaupė prie sienos, įspraudė prie ausies telefoną ir 
ant grindų priešais pasidėjo bloknotą. 

— Gerai, Rouze, ką man turi? 

Ji nurodė adresą, o tada septynis vardus ir jų civilinės registraci- 
jos numerius. Tėvas, motina ir penki vaikai: Juozapui aštuoniolika 
metų, Samueliui šešiolika, Mirjamai keturiolika, Magdalenai dvy- 
lika, o Sarai dešimt. Jis viską užsirašė. 

Ar buvo dar kas nors, ką jam reikėtų žinoti? 

Jis papurtė galvą ir nieko jai neatsakęs uždarė telefoną. Informa- 
cija iš tikrųjų buvo kelianti nerimą. 

Penki vaikai, dabar našlaičiai, du iš jų beveik neabejotinai rimta- 
me pavojuje. Tas pats modelis, kaip ir anksčiau. Grobikas smogė į 
šeimą, kurią stipriai kontroliuoja religinė grupė, ir turinčią daugiau 
vaikų negu vidutinė šeima. Vienintelis akivaizdus skirtumas buvo 
tas, kad šįkart buvo mažai galimybių, jog žudikas paliks vieną iš 
pagrobtų vaikų, kaip įprastai darydavo. Dėl kokios priežasties taip 
darytų? 

Karlas pasijuto lyg ant gyvenimo ir mirties slenksčio. Visi jo 
instinktai pasirengė sutikti pavojų. 

Žudynės buvo garantuotos, tačiau jis privalėjo jų išvengti ir 
užtikrinti, kad nebus sunaikinta visa šeima. Gaišti nebuvo kada, 
tačiau ką pirmiausia jis turėtų daryti? Be mirusios moters vaikų 
ir namo su išjungtu mobiliuoju teletonu važiuojančios ligoninės 
sekretorės, su kuria kalbėjosi žudikas, vienintelis galintis padėti 
asmuo buvo palatoje už šių dvigubų durų. Negalintis matyti ar 
kalbėti, kritinės šoko būsenos. 

Šiandien čia buvo žudikas. Slaugytoja jį matė, bet ji vis dar be 
sąmonės. Situacija tikrai beviltiška. 

Jis peržiūrėjo savo užrašus ir surinko namo Frederikse telefono 
numerį. Tokiais momentais jo darbas buvo nepakeliamas. 

— Kalba Juozapas, - pasakė balsas. Karlas žvilgtelėjo į savo už- 
rašus. Vyriausias vaikas. Ačiū Dievui už mažas jo malones. 

— Sveikas, Juozapai. Kalbi su detektyvu inspektoriumi Karlu 
Mjorku iš Kopenhagos policijos „O“ skyriaus. Aš skambinu, nes... 

Tyla. Berniukas padėjo ragelį. 

Karlas akimirką stovėjo ir apsvarstė savo klaidą. Jis neturėjo 
taip prisistatyti. 

Policija, be abejonės, ten jau buvo ir informavo vaikus apie jų 
tėvo mirtį. Juozapas ir jo broliai bei seserys jau ir taip šokiruoti. Ką 
jis sau manė: 

Jis spoksojo į grindis. Kaip pavyktų kuo greičiau priversti ber- 
niuką kalbėti ? 

Jis paskambino Rouzei. 

— Griebk savo rankinę, Rouze, - pasakė jis. - Tada išsikviesk 


taksi ir kuo greičiau atvažiuok į Karališkąją ligoninę. 

— Iš tiesų labai gaila, - pasakė konsultantas. - Dar užvakar pana- 
šiu metu pas mus buvusį policijos pareigūną iškvietė į skyrių. Turė- 
jome gaujų karo aukų. Jei jis būtų čia buvęs šiandien, tikriausiai tai 
nebūtų nutikę. Deja, pirmadienio vakarą du mūsų gangsteriai buvo 
perkelti kitur. 

Karlas klausėsi atidžiai. Gydytojo veidas buvo malonus. Jokio pa- 
sididžiavimo ir nereikalingo gailesčio. 

- Žinoma, mes puikiai suprantame, kad policijai reikia kuo grei- 
čiau nustatyti šio įsibrovėlio tapatybę ir, akivaizdu, darome viską, ką 
galime, kad padėtume. Vis tik bijau, kad užpultos slaugytojos bū- 
klė išlieka sunki, todėl aš, kaip gydytojas, esu priverstas pirmiausia 
rūpintis jos sveikata. Jai gali būti lūžęs kaklo slankstelis, be to, šiuo 
metu ji šoko būsenos. Taigi apgailestauju, bet anksčiausiai galėsite 
ją pamatyti rytoj rytą. Mes padarysime viską, ką galime, kad susi- 
siektume su sekretore, mačiusia užpuoliką. Ji gyvena Išiojaus mieste, 
todėl turėtų namo grįžti per maždaug dvidešimt minučių, jei tik ne- 
stabtels kur pakeliui. 

— Norėdami sutaupyti laiko, jau nusiuntėme pareigūną jos adre- 
su. O kaip Izabelė Jonson? — Karlas klausiamu žvilgsniu žvilgtelėjo 
į jos brolį ir sulaukė linktelėjimo. Jis neprieštaravo, kad Karlas klau- 
sinėtų. 

— Suprantama, ji labai susijaudinusi. Kvėpavimas ir širdies su- 
sitraukimų dažnis vis dar gana nestabilūs, tačiau, mūsų nuomone, 
pamačius brolį jai turėtų pagerėti. Mes baigsime jos apžiūrą per pen- 
kias ar dešimt minučių, todėl jis galės ją iš karto aplankyti. 

Karlas išgirdo sambrūzdį prie įėjimo durų. Rouzės krepšys norė- 


jo įsmukti kartu su užuolaidomis. 

— Teisingai, ačiū, —- pasakė Karlas ir pamojo Asadui su Rouze, 
kad šie sektų paskui jį į lauką. 

— Kam jums manęs reikia? - paklausė Rouzė koridoriuje. Jos 
kūno kalba aiškiai rodė, kad Intensyviosios terapijos skyrius yra pa- 
skutinė vieta pasaulyje, kurioje ji norėtų būti. Gal ji turėjo su ligo- 
ninėmis susijusių problemų? 

— Aš turiu tau sunkų darbą, - pasakė Karlas. 

— Jūs ką? — atsakė ji; atrodė pasirengusi užsispirti. 

— Noriu, kad paskambintum jaunuoliui ir pasistengtum jam 
paaiškinti, kad mums reikalinga skubi jo pagalba, nes kitu atveju 
žus jo brolis ir sesuo. Štai kaip tai atrodo. Jo vardas Juozapas, jam 
aštuoniolika metų. Jo tėvas mirė vakar, o jo motina yra čia, Inten- 
syviosios terapijos skyriuje. Darau prielaidą, kad Viborgo policija 
jam jau tai pasakė. Tačiau jis tikrai nežino, kad ką tik toje palatoje, 
štai ten, mirė jo motina. Būtų neetiška tokią žinią jam perduoti te- 
lefonu, bet tai gali būti būtina. Priklausys nuo tavęs pačios, Rouze. 
Reikia, kad jis atsakytų į mūsų klausimus. Štai kur esmė. 

Rouzė atrodė lyg paralyžiuota, pasirengusi protestuoti, tačiau 
jos žodžiai kažkodėl įstrigo tuščioje erdvėje tarp suvokimo ir būti- 
nybės. Žiūrėdama į Karlą ji aiškiai matė, kaip tai skubu. 

— Bet kodėl aš? Kodėl ne Asadas ar tu? 

Jis paaiškino, kad berniukas padėjo ragelį. 

— Mums reikia neutralaus balso. Švelnaus moters balso, kaip 
tavo. 

Jei apie Rouzės balsą Karlas būtų kalbėjęs bet kuriuo kitu metu, 
nebūtų galėjęs išlaikyti rimto veido. Bet dabar nebuvo nieko, visiš- 
kai nieko, iš ko būtų galima juoktis. Rouzei teks elgtis kaip nuro- 
dyta. 

Jis papasakojo jai, ką nori sužinoti, o tada kartu su Asadu pasi- 


traukė, paliko ją vieną. 

"Tai buvo pirmas kartas, kai jis matė Rouzę sunerimusią. Galbūt 
būtų buvę geriau šią užduotį pavesti Yrsai. Kažkaip gana dažnai tvir- 
čiausiai atrodantys žmonės viduje būna minkščiausi. 

Jie iš tolo stebėjo, kaip ji kalbėjo, šiek tiek pakeldama ranką, kad 
tik išlaikytų pokalbį su berniuku. Daugiau nei vieną kartą ji suspau- 
dė lūpas ir pažvelgė į lubas tarsi bandytų nepalūžti ir nepravirkti. 
Vaizdas buvo jaudinantis. Jos pašnekovui griuvo gyvenimas. "Tai, ką 
Rouzė pasakė berniukui, reiškė, kad jo ir jo brolių bei seserų gyve- 
nimas niekada nebebus toks pats. Karlas pernelyg gerai suprato, su 
kuo ji susidūrė. 

O tada ji klausėsi, giliai susitelkusi, tuo pat metu stengdamasi su- 
laikyti ašaras ir giliau kvėpuoti. Po vieną pateikdama klausimus. Su- 
teikdama berniukui laiko, kad šis galėtų atsakyti. Po kelių akimirkų 
ji pamojo Karlui ateiti. 

Ji pridengė telefoną delnu: 

— Jis su tavimi nekalbės, tik sa manim. Jis labai, labai nusiminęs. 
Bet jis atsakys į tavo klausimus. 

— Tu puikiai padirbėjai, Rouze, jūs abu pasistengėte. Ar paklausei 
to, ką buvome sutarę? 

— Taip. 

— Ar mes turime aprašymą ir vardą? 

— Taip. 

— Bet ką, kas gali nuvesti tiesiai prie mus dominančio žmogaus? 

Ji papurtė galvą. 

Karlas prisidėjo ranką prie kaktos. 

— Tokiu atveju, manau, nėra nieko, ko dar norėčiau jo paklausti. 
Duok jam savo numerį ir pasakyk, kad paskambintų, jei prisimins 
ką nors reikšmingo. 

Ji linktelėjo, ir Karlas pasitraukė. 

— Nieko, kas padėtų tęsti paieškas, - jis pasakė su atodūsiu rem- 


damasis į sieną. - Tai rimta, Asadai. 

— Mes jį rasime, - raminamai pasakė Asadas. Bet greičiausiai jis 
buvo tiek pat susirūpinęs, kiek Karlas. Abu bijojo, kad nespės laiku 
išgelbėti vaikų. 

— Tiesiog duok man minutėlę, - pasakė Rouzė baigdama pokal- 
bį. 

"Tuščiu žvilgsniu ji žvelgė į erdvę, tarsi tai būtų pirmas kartas, kai 
ji mato tamsią pasaulio papilvę, kurios niekada nenorės pamatyti dar 
kartą. 

Gana ilgai ji stovėjo panirusi į savo pačios mintis, kol jos akyse 
susitvenkė ašaros. Karlui norėjosi, kad jo laikrodis tiksėtų lėčiau. 

Ji keletą kartų nurijo seiles. 

— Gerai, aš pasiruošusi, - galų gale pasakė ji. - Grobikas turi Juo- 
zapo brolį ir seserį. Samuelį ir Magdaleną. Jie buvo pagrobti šešta- 
dienį, o jų motina ir tėvas bandė surinkti pinigus išpirkai. Izabelė 
Jonson norėjo jiems padėti, tačiau Juozapas ne visai suprato, kaip ji 
buvo su tuo susijusi. Ji pasirodė tik pirmadienį. Tai buvo viskas, ką jis 
žinojo. Jo tėvai jam daug nepasakojo. 

— Kas girdėti apie grobiką? 

— Juozapas apibūdino vyrą taip, kaip jis nupieštas policijos por- 
trete. Keturiasdešimties su trupučiu metų, gal šiek tiek aukštesnis 
nei vidutinis vyras. Nieko išskirtinio apie jo eiseną ar ką nors pana- 
šaus. Juozapas prisiminė, kad jis buvo dažytais plaukais ir antakiais 
ir kad jis tikriausiai žino įvairiausių teologinių dalykų, — ji vėl įsi- 
spoksojo į erdvę. — Jei aš kada nors turėsiu progą prisiliesti prie to 
išgamos, aš... - sakinys nutrūko. Jos veidas pasakė viską. 

— Kas dabar prižiūri vaikus? - paklausė Karlas. 

— Kažkas iš jų bažnyčios. 

— Kaip Juozapas reagavo į motinos mirtį? 

Ji pamojavo ranka priešais savo veidą. Ji nenorėjo apie tai kalbėti. 


Dar ne dabar. 

— Ir dar jis sakė, kad tas vyras nemokėjo giedoti, — tęsė ji, o jos 
juodai dažytos lūpos drebėjo. - Jis girdėjo, kaip jis giedojo jų maldos 
susitikimuose, tačiau jam sekėsi nekaip. Jis vairavo autobusiuką. Ne 
dyzelinį, pati paklausiau apie tai. Bent jau variklis neskambėjo kaip 
dyzelinis, taip jis pasakė. Šviesiai mėlynas furgonas, niekuo neišsi- 
skiriantis. Registracijos numerio ir markės jis nežinojo. Jis nelabai 
domisi automobiliais. 

— Dar kas nors? 

— Vyras save vadina Larsu Sorensenu, bet Juozapas prisiminė, kad 
kažkada jį pašaukė vardu, kad atkreiptų jo dėmesį, tačiau jis nesure- 
agavo, todėl galvoja, kad tikrasis jo vardas yra kitoks. 

Karlas užsirašė tai savo bloknote. 

— O randai? 

— Jokių nepastebėjo, - Rouzė suspaudė lūpas. - Taigi jis nėra taip 
aiškiai matomas. 

— Dar kas? 

Ji papurtė galvą. Jos akys išdavė, kokia liūdna ji buvo. 

— Ačiū, Rouze. Pasimatysime rytoj. Gali eiti namo. 

Rouzė linktelėjo, bet nejudėjo. Jai tikriausiai reikėjo daugiau lai- 
ko atsigauti. 

Jis kreipėsi į Asadą: 


— Dabar mums gali padėti tik mūsų pacientė, Asadai. 


=D 


Jie įžengė į palatą. Karstenas Jonsonas tyliai kalbėjo su savo se- 
serimi. Slaugytoja buvo užsiėmusi ir kažką darė prie Izabelės riešo. 
Pypsėjimas iš prietaiso virš lovos rodė, kad jos širdies ritmas norma- 
lus ir kad ji jau nurimusi. 

Karlo žvilgsnis nukrypo į lovą šalia Izabelės. Baltos paklodės su 


kontūrais. Ne mylinčios penkių vaikų mamos, o moters, kuri mirė 

iš baisaus sielvarto. Tiesiog kontūrai po paklodėmis. Sekundės dalis 
dūžtančiame automobilyje, ir štai ji guli čia. Viskas baigėsi. 

— Ar mes galime prieiti? - jis paklausė Karsteno Jonsono. 

Vyras linktelėjo. 

— Izabelė nori kalbėti, tačiau suprasti, ką ji bando pasakyti, kol 
kas sudėtinga. Rodyti skirta lenta kol kas irgi nenaudinga, todėl 
slaugytoja bando atlaisvinti tvarsliavą nuo dešinės rankos pirštų. 
Lūžę abu Izabelės dilbiai ir keli pirštai, todėl gali būti, kad pieštuko 
laikyti ji negalės. 

Karlas žiūrėjo į priešais jį, lovoje, gulinčią Aigūrą. Moters smakras 
buvo toks pat kaip brolio, tačiau kaip šis sumaitotas asmuo atrodė, 
kol kas suprasti nebuvo įmanoma. 

— Sveika, Izabele. Aš detektyvas inspektorius Karlas Mjorkas iš 
Kopenhagos policijos „O“ skyriaus. Ar supranti, ką sakau? 

—- Mmmmm, - pasigirdo atsakymas, ir slaugytoja linktelėjo. 

— Leiskite trumpai jums paaiškinti, kodėl aš čia, Izabele. 

Jis papasakojo jai apie žinutę butelyje, apie kitus pagrobimus ir 
kad jau žino, jog ši byla tokio paties pobūdžio. 

Visi buvusieji palatoje matė, kaip, pasikeitus jos reakcijai į tai, ką 
sako detektyvas, keičiasi monitoriaus rodmenys. 

— Atsiprašau, kad turite visa tai išklausyti, Izabele. Žinau, kad 
nekaip jaučiatės, tačiau bijau, kad būdų, kaip tai apeiti, nėra. Ar aš 
teisus manydamas, kad jūsų ir Lizos Krogh atvejis visiškai sutampa 
su byla, kurios turinį ką tik papasakojau? Apie žinutę butelyje? 

Ji silpnai linktelėjo ir išleido kelis garsus, kuriuos jai teko pakar- 
toti daugiau nei vieną kartą. Galiausiai brolis ištiesė nugarą ir pažvel- 
gė aukštyn. 

— Manau, kad ji sako, jog moters vardas yra Rachelė. 

— Tai tiesa, - pasakė Karlas. - Savo bendruomenėje ji vadinosi 


kitu vardu. Mes tai žinome. 

Izabelė sureagavo nežymiu linktelėjimu. 

— Ar aš teisus manydamas, kad pirmadienį jūs ir Rachelė bandėte 
išgelbėti du Rachelės vaikus, Samuelį ir Magdaleną, ir kad tuomet 
įvyko automobilio avarija? 

Izabelės lūpos sudrebėjo. Ji dar kartą nežymiai linktelėjo. 

— Mes ketiname jums į ranką įdėti pieštuką, Izabele. Jei jums rei- 
kėtų pagalbos, čia pat yra jūsų brolis. 

Slaugytoja paskatino ją paimti pieštuką, tačiau Izabelės pirštai 
nepakluso. 

Slaugytoja pažvelgė į Karlą ir papurtė galvą. 

— Nieko nebus, - pasakė jos brolis. 

— Leiskite pabandyti man, - pasakė palatos gale buvęs Asadas ir 
žengė į priekį. - Kai man buvo dešimt, mano tėvą ištiko afazija. Ten 
buvo krešulys ir jam sutriko kalba. Iki pat tos dienos, kai jis mirė, 
buvau vienintelis, kuriam pavykdavo jį suprasti. 

Karlas susiraukė. Taigi vyras, su kuriuo Asadas kalbėjosi Skype 
aną rytą, nebuvo jo tėvas. 

Slaugytoja užleido savo kėdę Asadui. 

— Izabele, mano vardas Asadas ir aš esu iš Sirijos. Esu Karlo Mjor- 
ko padėjėjas ir dabar mes pasikalbėsime. Karlas kalbės, o aš klausysiu 
tavo burnos, gerai ? 

Mažytis jos galvos linktelėjimas. 

— Koks automobilis nustūmė jus nuo kelio? - paklausė Karlas. — 
Ar matėte markę arba spalvą? Ar tai buvo senas, ar naujas automo- 
bilis? 

Asadas pridėjo ausį prie Izabelės burnos. Jam klausantis kiekvie- 
nojos lūpų virptelėjimo, jo akys buvo plačios ir gyvybingos. 

— Mersedesas. Tamsus. Ganėtinai senas, - pakartojo jis. 

— Ar pamenate registracijos numerį, Izabele? — paklausė Karlas. 


Jei ji atsimintų, būtų vilties. 

— Purvina numerio plokštelė. Ji beveik nieko nematė tamsoje, — 
po kurio laiko pasakė Asadas. - Gali būti, kad paskutiniai trys skai- 
tmenys buvo 433, nors Izabelė nėra tikra dėl trejetų. Vietoje jų galė- 
jo būti aštuonetai arba dalis vienų, dalis kitų skaičių. 

Karlas apmąstė variantus: 433, 438, 483, 488. Tik keturios kom- 
binacijos. Tai susiaurina paiešką. 

— Įsiminėte, Karstenai? — paklausė jis. - Posenis mersedesas, 
tamsios spalvos, registracijos numeris baigiasi skaičiais 433, 438, 
483 arba 488. Tai jūsų skyriaus darbas. 

Karstenas Jonsonas linktelėjo. 

— Išsiaiškinti, kelių Mercedes markės automobilių numeriai su 
šiais skaičiais, galėsime gana greitai, tačiau mes vis dar nežinome 
tikslios spalvos. Be to, mersedesas yra gana dažna markė, todėl tokią 
skaitmenų kombinaciją gali turėti ne viena transporto priemonė. 

Jis buvo teisus. Rasti automobilius buvo vienas dalykas, patikrinti 
jų savininkus — visai kas kita. Tai būtų užtrukę ilgiau, nei jie turėjo 
laiko. 

— Ar yra dar kas nors, ką galite pasakyti, kas mums galėtų padėti, 
Izabele? Galbūt vardą? 

Ji vėl linktelėjo. Šį kartą kalbėjo ilgiau, o žodžiams suprasti tikrai 
prireikė akivaizdžių pastangų. Jie girdėjo, kaip daugiau nei vieną 
kartą Asadas skatino ją pakartoti tai, ką ji sakė. 

Tada pasigirdo vardai. Iš viso trys: Madsas Kristianas Fogas, Lar- 
sas Sorensenas, Mikelis Laustas. Prie jų buvo pridėtas dar ketvirta- 
sis - Fredis Brinkas, kurį jie žinojo iš Poulo Holto bylos, ir penkta- 
sis - Birgeris Slotas, iš Madsenų bylos, o tai sudarė bendrą vienuoli- 
kos vardų ir pavardžių skaičių. Nedaug žadanti informacija. 

— Spėju, kad nė vienas iš šių vardų nėra jo tikrasis vardas, - pasakė 
Karlas. - Tikėtina, kad mes galime juos tiesiog atmesti. 


Asadas vis dar klausėsi Izabelės. 

— Ji sako, kad viena iš pavardžių buvo ant jo vairuotojo pažymėji- 
mo. Ir ji žino, kur jis slėpėsi, - visai netikėtai pasakė jis. 

Karlas atsitiesė. 

— Nori pasakyti, ji žino adresą? - paklausė jis. 

— Taip, ir tai dar ne viskas, - atsakė Asadas po dar vienos gilaus 
susitelkimo akimirkos. - Jis turėjo ir šviesiai mėlynos spalvos furgo- 
ną. Ji atsimena jo numerį. 

Po kelių minučių jau buvo užrašytas registracijos numeris. 

— Aš einu aiškintis, - eidamas link durų pasakė Karstenas Jon- 
sonas. 

— Izabelė sako, kad Hornsheredo kaime tas vyras turi namą, — 
tęsė Asadas. Jis dar kartą atsisuko į Izabelę. - Aš nevisai suprantu, 
kaip vadinasi ta vieta, Izabele. Ar vietos pavadinimo galas -/ovas? 
Kažkas kita? Gal -s/evas? Ar tai nori pasakyti? 

Izabelė palingavo galva atsakydama. 

Tos vietovės pavadinimas baigėsi galūne -s/evas, tačiau Asadas ne- 
sugebėjo iššifruoti pirmosios dalies. 

— Kol grįš Karstenas, pasidarykime pertraukėlę. Ar gerai? - Kar- 
las paklausė slaugytojos. 

Ji linktelėjo. Pertrauka būtų daugiau nei sveikintina. 

— Maniau, kad Izabelę ketino perkelti kitur? - pridūrė Karlas. 

Slaugytoja vėl linktelėjo. 

— Atsižvelgiant į aplinkybes, manau, kad būtų geriausia keletą 
valandų palaukti. 

Į duris pasibeldė ir įėjo moteris. 

— Telefonu skambina Karlui Mjorkui. Ar jis čia? 

Karlas iškėlė pirštą į orą ir jam buvo įduotas belaidis telefonas. 

— Taip? - atsiliepė jis. 

— Sveiki, mano vardas Betina Bjelkė. Kiek suprantu, stengėtės su 
manimi susisiekti. Aš esu Intensyviosios terapijos skyriaus sekretorė, 


budėjusi šiandien iki pusiaudienio. 

Karlas pamojo Asadui, kad šis prieitų ir kartu pasiklausytų. 

— Mums reikia prieš pat jūsų pamainos pabaigą Izabelę Jonson 
lankiusio žmogaus aprašymo, — paaiškino detektyvas. — Ne polici- 
ninko, o kito žmogaus. Ar galite jį mums apibūdinti ? 

Klausantis Asado akys susiaurėjo. Kai pokalbis buvo baigtas, jie 
su Karlu susižvilgčiojo ir pakraipė galvas. 

Izabelę Jonson užpuolusio vyro aprašymas puikiai sutapo su vy- 
riškio, išlipusio iš lifto pirmame aukšte, kai jie kalbėjosi su Karstenu 
Jonsonu, išvaizda. 

Daugiau nei penkiasdešimt metų, žili plaukai, blyški veido oda, 
akiniai, kiek pakumpęs. Toli gražu neatitiko aukšto, atletiško, storų 
plaukų keturiasdešimtmečio vyriškio paveikslo, kokį jiems pateikė 
Juozapas. 

— Šis vyras buvo gerai pasiruošęs, — padarė išvadą Asadas. 

Karlas linktelėjo. Nepaisant to, kad į policijos dailininko pieštą 
portretą jie spoksojo bent šimtą kartų, ieškomo asmens atpažinti ne- 
sugebėjo. Nepaisant plataus veido. Nepaisant antakių, kurie beveik 
susijungė virš nosies. 

— Maloningasis Dieve, - sudejavo Asadas. 

Tiksliai Karlo žodžiai. Sušiktai maloningas Dievas. Jie jį matė. Jie 
galėjo jį paliesti, sulaikyti. Jie galėjo išgelbėti dviejų vaikų gyvybes. 
Tiesiog ištiesdami rankas ir jį sugriebdami. 

— Man atrodo, Izabelė nori kažką jums pasakyti, —- pasakė slau- 
gytoja. —- O po tojau bus pats laikas tai pertraukėlei. Izabelė išseku- 
si, — ji parodė į monitorius, rodančius daug mažesnį kūno organų 
aktyvumą nei anksčiau. 

Asadas grįžo prie lovos ir minutei, galbūt dviem, pridėjo ausį prie 
Izabelės lūpų. 

— Taip, - galiausiai pasakė jis ir linktelėjo. - Taip, aš pasakysiu 


jam, Izabele. 

Jis atsisuko į Karlą. 

— Ant galinės sudaužyto automobilio sėdynės buvo keletas grobi- 
kui priklausiusių drabužių. Ant drabužių buvo jo plaukų. Ką dabar 
manai, Karlai? 

Jis nieko neatsakė. Pagaliau kažkas gero, nors kol kas nelabai nau- 
dingo. 

— Ir ji sako, kad ant savo automobilio raktų žiedo grobikas turi 
mažą kėglių kamuolį su skaičiumi vienas. 

Karlas patempė apatinę lūpą. Kėglių kamuolys! Vadinasi, jis vis 
dar jį turi. Po daugiau nei trylikos metų jis vis dar buvo ant jo raktų. 
Ar tas daikčiukas kažkuo ypatingas? 

— Aš turiu adresą, - įėjęs su lapeliu rankose tarė Karstenas Jonso- 
nas. — Vieta vadinasi Ferslevas, jis yra į šiaurę nuo Roskildės, - poli- 
cininkas perdavė adresą Karlui. - Namas įregistruotas Madso Kris- 
tiano Fogo vardu, o tai vienas iš vardų, kuriuos pateikė Izabelė. 

Karlas iš karto atsistojo. 

— Eikime, - pasakė jis ir pamojo Asadui. 

— Nemanau, kad reikia skubėti, - neryžtingai pasakė Karstenas 
Jonsonas. - Pirmadienio vakarą į šią vietą buvo iškviestos skubios 
pagalbos tarnybos. Pasak Skibiu priešgaisrinės tarnybos, namas su- 
degė iki pamatų. 

Sudegė iki pamatų! Niekšas vis dar priešakyje. 

Karlas staigiai atsiduso. 

— Gal žinai, ar ta vieta yra prie fjordo? 

Jonsonas iš savo kišenės išsitraukė iPbome ir įvedė adresą į žemė- 
lapį. Praėjus akimirkai jis papurtė galvą. Jis perdavė telefoną Karlui 
ir parodė vietą. Akivaizdu, kad valčių pašiūrė kažkur kitur. Ferslevas 
buvo už keleto kilometrų nuo artimiausio vandens telkinio. 

Jei pašiūrės nėra ten, kur tada ji yra? 

— Vis tiek turėtume ten nuvykti, Asadai. Kas nors toje vietovėje 


juk turėtų ką nors apie jį žinoti. 

Jis atsisuko į Karsteną Jonsoną. 

— Po netikėto mūsų susitikimo, prieš mums įlipant į liftą, ar pir- 
mame aukšte nepastebėjote iš lifto išlipančio vyro? Žili plaukai ir 
akiniai. Tai jis užpuolė jūsų seserį. 

Jonsonas atrodė sukrėstas. 

— Jėzau Kristau. Ne, nepastebėjau. Ar jūs tuo tikri? 

— Argi nesakėte, kad buvote išprašytas lauk, nes buvo ketinama 
perkelti Izabelę? Jis tikriausiai kaip tik ir kalbėjo su jumis. Gal pavy- 
ko į jį įsižiūrėti? 

Jonsonas papurtė galvą ir atrodė tikrai prislėgtas. 

— Ne, atleiskite. Jis buvo palinkęs virš kitos moters. Aš nė nenu- 
maniau. Jis vilkėjo baltu chalatu. 

Jie sutartinai spoksojo į figūrą gretimoje lovoje, tysančią po pa- 
klodėmis. Buvo išties baisu. 

— Na, vis tiek dėkui, Karstenai, - pasakė Karlas ištiesdamas ran- 
ką. - Aš tik būčiau norėjęs susitikti kiek malonesnėmis aplinkybė- 
mis. Kita vertus, gerai, kad čia buvote. 

Jie vienas kitam paspaudė rankas. 

Karlo galvoje įsiplieskė mintis. 

— Ei, Asadai ir Izabele. Dar vienas klausimas. Panašu, kad mūsų 
žmogus turi matomą randą. Ar žinote, kur jis? 

Jis pažvelgė į slaugytoją, stovėjusią šalia Izabelės lovos. Ji papurtė 
galvą. Izabelė Jonson jau miegojo. Atsakymo teks palaukti. 

— Turime padaryti tris dalykus, Karlai, - pasakė Asadas, kai jie 
išėjo iš palatos. - Turime patikrinti visas vietas, kurias mums parinko 
Yrsa. Galbūt netgi reikia pagalvoti apie tai, ką sakė Klesas Tomase- 
nas. Ką manai? Ir dar kėglių klausimas. Reikia piešinį nunešti į kėgli- 
nes. Ir apklausti žmones, gyvenančius toje vietoje, kur sudegė namas. 

Karlas linktelėjo. Jis ką tik pastebėjo, kad Rouzė vis dar stovi atsi- 


rėmusi į sieną prie liftų. Tik tiek ir tepasistūmėjo. 

— Ar tau viskas gerai, Rouze? - jis paklausė prisiartinęs prie jos. 

Ji patrūkčiojo pečiais. 

— Pasakyti jam apie jo motiną buvo sunku, — pasakė ji tyliai. 

Sprendžiant iš juodų dryžių, einančių žemyn jos skruostais, buvo 
panašu, kad ji verkė. 

— Rouze, viskas bus gerai, - pasakė Asadas. Jis švelniai ją apkabi- 
no ir jie taip stovėjo tol, kol Rouzė atsitraukė, į rankovę nusišluostė 
nosį ir pažvelgė į Karlą. 

— Mes juk pagausime tą pašlemėką, tiesa? Nevažiuosiu namo. 
Tiesiog pasakykite man, ką galiu padaryti, ir aš, po velnių, pasisteng- 
siu užtikrinti, kad tai nepasikartotų. 


Jos akys užsidegė. Rouzė grįžo. 


Po to, kai Rouzei buvo pateiktos instrukcijos apvažiuoti kėgli- 
nes Šiaurės Zelandijoje ir faksu nusiųsti joms ieškomo vyro portretą 
kartu su įvairiais vardais, kuriais jis galėtų dangstytis, Karlas su Asa- 
du grįžo į automobilį ir į navigacijos sistemą įvedė Ferslevo miesto 
pavadinimą. 

Buvo vėlyva popietė, laikas, kai dauguma žmonių važiuotų namo. 
Bet jie su Asadu nebuvo dauguma. 

Bent jau ne šiandien. 

Gaisravietę jie pasiekė saulei beveik nusileidus. Dar pusvalandis, 
ir būtų tamsu. 

Gaisro būta didžiulio. Iki pamatų su likusiomis stovėti išorinė- 
mis sienomis sunaikintas ne tik namas - tą patį buvo galima pasakyti 
apie ūkinį pastatą ir visa kita 30-40 metrų aplink. Patamsėjusį dan- 
gų medžiai siekė kaip apanglėję totemų stulpai, stipriai apdegę buvo 


gretimame sklype augę kaimyno žieminiai javai. 

Nenuostabu, kad priešgaisrinės tarnybos buvo iškviestos iš Lai- 
rės, Roskildės, Skibiu ir Frederiksundo. Šis gaisras galėjo virsti tikra 
katastrofa. 

Jie porą kartų apėjo aplink namą. Išvydęs iš gyvenamojo kamba- 
rio kyšančias furgono liekanas Asadas pasakė, kad visa tai jam pri- 
mena Artimuosius Rytus. 

Karlas niekada nebuvo matęs nieko panašaus. 

— Mes nieko čia nerasime, Asadai. Jis paslėpė savo pėdsakus. Eiki- 
me pas kaimynus ir pasiklausykime, ką apie šį Madsą Kristianą Fogą 
jie papasakos. 

Suskambo jo mobilusis. Tai buvo Rouzė. 

— Norite išgirsti, ką turiu? — paklausė ji. 

Jis nė nespėjo atsakyti. 

— Balerupas, Tornbiu, Glostrupas, Gladsaksė, Nordvestas, Rio- 
dovrė, Hileriodas, Valbiu, Akseltorvas ir DG/ laisvalaikio centras 
Kopenhagos centre, Bryggen centras Amageryje, Stenliosės preky- 
bos centras, Holbekas, Tastrupas, Frederiksundas, Roskildė, Hel- 
singioras ir Aleriodas, kuriame tu gyveni. Tai kėglinės, įsikūrusios 
plote, kurį liepei patikrinti. Visoms jau išsiunčiau faksogramas, o po 
minutės pradėsiu skambinti telefonu. Susisieksime vėliau. Ir nesijau- 
dinkite, aš nepriimsiu neigiamo atsakymo. 


Vargšai nedorėliai. 


Kaimynai iš netoliese buvusios sodybos pakvietė juos užeiti. Šei- 
mininkai vakarieniavo. Bulvės ir kiauliena su visais tradiciniais prie- 
dais, daugiausia jų pačių užaugintais, pamanė Karlas. Aukšti, širdin- 
gi žmonės su didelėmis, geraširdėmis šypsenomis. 


Aišku, jie susikūrė gražų gyvenimą. 

— Madsas Kristianas? Tiesą sakant, šio seno šunsnukio nemačiau 
daugybę metų. Jis išvyko su kažkokia moterimi į Švediją, todėl ma- 
niau, kad jis ten, - pasakė namų šeimininkas. Atrodė, tarsi jis gimė 
dėvėdamas miško darbininko marškinius. 

— Kartais matome jo furgoną, tą jo mėlynąjį, - įsiterpė žmona. — 
Ir mersedesą. Jis užsidirbo pinigų Grenlandijoje, todėl gali sau tai 
leisti. Manau, mokesčių nemokėjo, - ji nusišypsojo. 

Mokesčių nemokėjimas buvo tai, ką ji akivaizdžiai išmanė. 

Karlas pasviro per visą medinį stalą, abiem alkūnėmis įsiremda- 
mas į jo paviršių. Jei jis ir Asadas negaus greitai pavalgyti, nenugali- 
mo aromato bus priversti keprą kiaulieną konfiskuoti. 

— Sakote, senas šunsnukis. Ar mes kalbame apie tą patį žmogų? — 
paklausė jis beveik seilėdamasis. - Madsas Kristianas Fogas, tiesa? 
Pagal mūsų informaciją, jis turėtų būti ne daugiau keturiasdešimt 
penkerių. 

Vyras ir jo žmona pradėjo juoktis. 

— Galbūt tada sūnėnas ar kažkas panašaus, - pasakė vyras. - Bet 
jūs, žmonės, juk galite visa tai sužinoti prie kompiuterio, argi ne? — 
jis linktelėjo įvertinęs savo paties įžvalgą. - Galbūt jis kam nuomoja 
šią vietą? Mes juk kelis kartus svarstėme, pameni, Mete? 

Žmona linktelėjo. 

— Atvažiavo furgonas, o netrukus išvažiavo mersedesas. Paskui 
kurį laiką nebuvo jokių gyvybės ženklų, kol mersedesas grįžo ir išva- 
žiavo furgonas, — ji papurtė galvą. - Madsas Kristianas tokiam kvai- 
liojimui per senas. Sakau tai kiekvieną kartą. 

— Vyras, apie kurį kalbame, atrodo taip, - pasakė Asadas ir iš ki- 
šenės išsitraukė piešinį. 

Pora spoksojo į portretą. Buvo akivaizdu, kad to vyro jie nepaži- 


no. 

— Tai nėra Madsas Kristianas. Jam jau beldžiasi aštuoniasdešim- 
tieji, - pasakė moteris. — Ir jis atrodo tarsi būtų sužvejotas srutų re- 
zervuare. Na, o šis žmogus prisižiūri. Beveik puiki išvaizda. 

— Gerai. Ką tuomet žinote apie gaisrą? Ar jūs jį matėte? - toliau 
klausinėjo Karlas. 

Jie nusišypsojo. Tai buvo gana keista reakcija. 

— Jį galėjai matyti net ir Orėje ar Zelandijos Niukiobinge, - pa- 
sakė vyras. 

— Supratau. Ar pastebėjote, kad tą vakarą būtų kas privažiavęs 
prie namo ar nuvažiavęs nuo jo? 

Jie papurtė galvas. 

— Bijau, kad nematėme, - su šypsena pasakė vyras. - Mes nuėjo- 
me gultis. Mes kaimo liaudis, suprantate, rytais keliamės anksti. Ne 


taip, kaip jūs Kopenhagoje — miegate iki šeštos valandos. 


— Mums reikia stabtelėti degalinėje, - pasakė Karlas, kai jie ėjo 
atgal į automobilį. - Aš išbadėjęs, o tu ne? 

Asadas patraukė pečiais. 

— Aš turiu savo užkandžių. 

Jis įbruko ranką į kišenę ir ištraukė kelis ryškius pakelius kažko, 
kas aiškiai priminė Artimųjų Rytų produktus. Iš pakuotės atrodė, 
kad juose daugiausia datulės ir figos. 

— Ar norėtum vieno? - paklausė jis. 

Lipdamas į automobilį Karlas su džiaugsmu atsiduso ir pradėjo 
čiaumoti maistą. Gana neblogi tie Asado užkandžiai. 

— Kaip manai, kas nutiko žmogui, kuris gyveno tame name? — 
Asadas gestais parodė į gaisro vietą. - Jei klaustum manęs, atsaky- 
čiau, kad nieko gero. 


Karlas linktelėjo ir nurijo kąsnį. 

— Tą vietą reikia prašukuoti tankiomis šukomis, - atsakė jis. - Jei 
tyrėjai savo darbą atlieka tinkamai, jie tikrai ras tai, kas iš to aštuo- 
niasdešimtmečio liko, jei tik mūsų nusikaltėlis dar pats juo neatsi- 
kratė. 

Asadas užsikėlė kojas ant prietaisų skydelio. 

— Galvoju taip pat, - pasakė padėjėjas, nors atrodė šiek tiek su- 
glumęs. - Kas toliau, Karlai? 

— Nelabai žinau. Turime susisiekti su Klesu Tomasenu ir jo pa- 
klausti, ar jis kalbėjosi su buriavimo klubais ir Nordskoveno miško 
pareigūnu. Tada gal galėtume paskambinti Karstenui Jonsonui ir 
paprašyti, kad jis patikrintų, ar kur nors aplinkui nebuvo užfiksuotas 
koks nors aprašymą atitinkantis greitį viršijęs mersedesas. Kaip kad 
buvo užfiksuotos Rachelė ir Izabelė. 

Asadas linktelėjo. 

— Galbūt mersedesą jie ras pagal registracijos numerio skaičius. 
Gal mums pasiseks, net jei Izabelė Jonson abejojo dėl skaičių. 

Karlas užvedė automobilį. Jis abejojo, ar viskas bus taip paprasta. 

Ir tada suskambo jo mobilusis. Negi negalėjo suskambėti prieš 
trisdešimt sekundžių, įjungdamas laisvą pavarą pamanė jis ir atsidu- 
so. 

"Tai buvo Rouzė. Susijaudinusi. 

— Aš paskambinau į visas kėglines, tačiau niekas to vyro nepaži- 
no. 

- Šūdas, - sušuko Karlas. 

— Kas nutiko? - paklausė Asadas, leisdamas kojas ant žemės. 

— Bet tai dar ne viskas, Karlai, - tęsė Rouzė. - Kaip mes ir manė- 
me, mūsų turimų vardų savininkų niekas neatpažino, išskyrus Larsą 
Sorenseną. Larsų Sorensensų radome keletą. 

— Tikiuosi. 

— Bet tada aš kalbėjau su vyruku iš Roskildės. Jis labai norėjo pa- 


dėti. Pats jis kėglių naujokas, bet suvedė mane su vienu iš žaidėjų, su 

kuriuo jau buvo susipažinęs. Jie žais šį vakarą. Bet ne tai svarbiausia. 
Jis mano, kad pažįsta keletą žaidėjų, kurie atrodo kaip žmogus iš pie- 
šinio. O svarbiausia tai, į ką jis atkreipė dėmesį. 

— Kas tai buvo, Rouze? - kodėl iš jos viską reikia traukti ? 

— Madsas Kristianas Fogas, Larsas Sorensenas, Mikelis Laustas, 
Fredis Brinkas ir Birgeris Slotas. Kai jam pasakiau pavardes, jis be- 
veik nualpo iš juoko. 

— Ką nori pasakyti? 

— Na, jis nepažinojo nė vieno tiksliai tokia pavarde, tačiau ko- 
mandoje, su kuria jis žaidžia šį vakarą, yra Larsas, yra Mikelis ir yra 
Birgeris. Jis pats Larsas. Dar įdomiau tai, kad anksčiau buvo ir Fre- 
dis, kuris prieš kelerius metus su jais žaisdavo kitoje kėglinėje, tik jau 
paseno. Madso Kristiano, kaip matai, nėra, tačiau vis tiek sutapimas 
gana neblogas, kaip manai? 

Ant prietaisų skydelio Karlas padėjo nepabaigtą pusę kažko iš 
datulių. Jis klausėsi ištempęs ausis. Kad nusikaltėlį taip įkvėptų ap- 
linkinių vardai, buvo tikrai neįprasta. Vardai atvirkštine tvarka. Pa- 
vardės ir vardai sumaišyti tarpusavyje. Psichologai, tikėtina, ieškotų 
po tuo slypinčių mechanizmų, tačiau Karlas tai vadino vaizduotės 
stoka. 

— O tada aš paklausiau, ar jis pažinojo ką nors, kas turėjo raktų 
pakabuką - kėglių kamuolį su skaičiumi vienas, ir jis dar kartą pra- 
trūko juoktis. Jis sakė, kad tokius turi visa jų komanda. Atrodo, kad 
kartu jie įvairiose vietose žaidžia keletą metų. 

Karlas sėdėjo ir žiūrėjo į automobilių žibintų šviesas. Pirma, var- 
dų sutapimas, o dabar dar ir kėglių kamuolys. 

Jis pažvelgė į navigacijos sistemą. Kaip toli jie nuo Roskildės? 
Trisdešimt penki kilometrai ? 

— Ei, ar tu vis dar ten, Karlai? Ar manai, kad čia gali būti kas nors 


svarbaus? Kaip ir sakiau, Madso Kristiano tarp vardų nebuvo. 

— Ne, nebuvo, Rouze. Bet tas vardas yra iš visiškai kitos vietos ir 
mes jau žinome, iš kur. Ir taip, aš tikrai manau, kad čia gali būti kai 
kas svarbaus. Žinoma, taip. Velniai griebtų, Rouze, mes jau turime 
už ko užsikabinti. Koks tos kėglinės adresas? 

Ji peržiūrėjo kelis dokumentus. Karlas parodė į navigacijos siste- 
mą, kad padėjėjas pasiruoštų įvesti adresą. 

— Teisingai, — pasakė jis, kai ji skaitė. — Puikiai padirbėjai, Rouze. 
Paskambinsiu tau vėliau. 

Jis kreipėsi į Asadą: 

— Kopenhagos gatvė 51, Roskildė, — pasakė jis ir paspaudė ak- 
seleratorių. — Po velniais, Asadai, greičiau įvesk adresą į navigacijos 


sistemą! 

Naudokis smegenimis, — pakartojo jis sau. — Elkis teisingai. Nie- 
ko skuboto, ko paskui tektų gailėtis. 

Jis lėtai vairavo automobilį. Linktelėjo visiems savo kaimynams, 
o tada pasuko į kelią, jausdamas nelaimės sunkulį ant pečių. 

Jis buvo atviroje vietoje, kur plėšriųjų paukščių akys iš aukštai 
galėjo stebėti visus jo judesius. Tai, kas nutiko ligoninėje, vargu ar 
galėjo baigtis dar blogiau. 

Jis žvilgtelėjo į vaikiškas sūpynes, laisvai kabančias ant lynų. Nuo 
to momento, kai jis pakabino jas ant beržo šakos, praėjo mažiau nei 
trys savaitės. Tingios vasaros vizija, pagal kurią jis ketino Žaisti su 
savo berniuku, išplėšta. Jis pakėlė mažą raudoną plastikinį kastuvą iš 
smėliadėžės ir pajuto besikaupiantį sielvartą, grėsmingai grasinantį jį 
užvaldyti. Tai buvo nuo vaikystės nejaustas jausmas. 

Jis akimirkai prisėdo ant suoliuko sode ir užsimerkė. Nuo tada, 
kai galėjo užuosti rožių kvapą ir moters artumą, praėjo vos mėnuo. 

Jis vis dar galėjo jausti ramų džiugesį, kai aplink jo kaklą apsiveja 
vaiko rankos, švelnų kvėpavimą į skruostą. 

Liaukis, pasakė jis sau ir papurtė galvą. Visa tai praeityje. Kaip ir 


visa kita. 


ATPIRKIMAS 471 


Dėl gyvenimo, kuris virto tokiu, koks yra šiandien, kalti jo tėvai. 
Jo tėvai ir jo patėvis. 

Bet nuo tada atgal jis smogė daug kartų. Kaip dažnai jis smogda- 
vo įjuos panašiems vyrams ir moterims? Ko jis turėjo gailėtis? 

Kiekviena kova reikalauja aukų. Jis turės su tuo susitaikyti. 

Jis numetė žaislinį kastuvą ant vejos ir atsistojo. Yra daug naujų 
moterų. Jis ras Bendžaminui gerą motiną. Jei tik jis suprastų, kokį 
turtą turi, bet kurioje pasaulio dalyje galėtų sau ir sūnui sukurti gerą 
gyvenimą, kol vėl ateis laikas vykdyti savo misiją ir parnešti pinigų. 

Bet dabar jis susidūrė su tikra problema, kurią privalėjo spręsti. 

Izabelė gyva, ir jos sveikata gerėja. Jos brolis dirba policijoje ir 
buvo ligoninėje, kai jis atėjo pašalinti grėsmės sau. Tai rizikinga. Jis 
žinojo tokius žmones. Jie pavers tai savo asmeniniu tikslu, kad tik jį 
rastų. Tačiau jiems nepasiseks. Jis tuo pasirūpins. 

Slaugytoja, kuriai jis trenkė, prisimins jį. Nuo šiol kiekvieną kar- 
tą, susidūrusi su nepažįstamuoju su nesuvokiamo gilumo žvilgsniu, 
ji atsitrauks. Smūgio į gerklę sukeltas šokas ilgam liks giliai viduje. 
Jos pasitikėjimas kitais bus sužlugdytas. Jis bus paskutinis žmogus 
žemėje, kurį jai pavyks pamiršti. Sekretorė taip pat jį prisimins. 

Nepaisant to, jis šių dviejų moterų nebijo. 

Šio įsitikinimo priežastis ta, kad jos nė nenumanė, kaip jis iš ti- 
krųjų atrodo. 

Jis stovėjo priešais veidrodį, žiūrėjo į savo atspindį ir valėsi ma- 
kiažą. 

Viskas bus gerai. Su žmonių gebėjimu pastebėti detales jis buvo 
susipažinęs daugiau nei pakankamai. Jei tik veidas pakankamai išva- 
gotas raukšlių, žmonės daugiau nepastebės nieko. Ivirto žvilgsnio 
pro akinius pakako, kad asmens neatpažintų be jų. 

Įdomu tai, kad į akis krintanti karpa neliktų nepastebėta, ir keis- 


ta, kad, ją pašalinus, to niekas nesuprastų. 

Kai kurie dalykai padėjo slėptis, o kiti ne. Vienas dalykas buvo 
visiškai aiškus: geriausia užsimaskuoti taip, kad atrodytum įprastai, 
kaip eilinis žmogus, o eilinis reiškia niekuo neišsiskiriantis. Mokė- 
jimas niekuo neišsiskirti buvo jo profesionalumo sritis. Raukšlės 
tinkamose vietose, šešėliai ant veido ir aplink akis, kitaip sušukuoti 
plaukai, antakiai, veido ir plaukų spalva bei jų būklė — visa tai rodė 
amžių ir teikė informaciją apie sveikatą. Jis visa tai naudojo siekda- 
mas geriausių rezultatų. 

Šiandien jis buvo eilinis žmogus gatvėje. Jie prisimins jo amžių, 
kalbėseną ir akinius. Bet jie abejos, ar siauros, ar putlios jo lūpos, 
skruostikauliai neaiškūs ar išraiškingi. Jis tai žinojo, ir tai padėjo jam 
jaustis saugiam. Natūralu, jie tikrai nepamirš, kas atsitiko, ir kai ku- 
rie jo bruožai liks ryškūs, bet jie nežinos jo tikrosios išvaizdos. 

"Tegul tęsia savo tyrimą. Jie nieko nežino. Ferslevas ir furgonas jau 
dingę, o netrukus dings ir jis. Sustabdykite kiekvieną eilinį šios eili- 
nės gyvenamųjų namų gatvės Roskildėje žmogų. Žmogų iš patogaus 
nuosavo namo, vieno iš milijono kitų šiame mažame miestelyje. 

Po kelių dienų, kai Izabelė galės kalbėti, jie sužinos, ką visus šiuos 
metus jis rezgė, tačiau vis tiek dar nežinos jo tapatybės. Tai žino tik 
jis, ir jis norėjo, kad taip ir liktų. Įvykis bus paminėtas žiniasklaido- 
je. Netgi plačiai nušviestas. Potencialios aukos bus įspėtos, todėl jau 
vien dėl šios priežasties jis turės kuriam laikui sustabdyti savo veiklą. 
Jis gyvens kukliai iš savo santaupų ir susiras naujų veiklų. 

Jis apsižvalgė po savo tvarkingus namus. Nors žmona prižiūrėjo 
namus, o remontui ir apdailai jie išleido nemažai pinigų, finansų kri- 
zė reiškė, kad laikas parduoti nuosavybę visai netinkamas. Vis dėlto 
jis turės tai padaryti. 

Patirtis rodė, kad jei asmuo yra priverstas išnykti, tik kai kurių 
tiltų sudeginimas nėra pakankamas. Negali būti dalinių priemonių: 


naujas automobilis, naujas bankas, naujas vardas, naujas adresas, 

naujas pažįstamųjų ratas. Tol, kol paaiškinimas kodė! išvyksta geras, 
draugai ir kaimynai supras, ir viskas pavyks. Naujas darbas užsienyje, 
geri pinigai, malonus klimatas. Kiekvienas gali tai suprasti. Niekas 
už tai neduos į snukį. 


Kitaip tariant, nebus jokio staigaus, neracionalaus elgesio. 


Jis stovėjo prie atvirų durų priešais kalną pakavimo dėžių ir kelis 
kartus ištarė savo žmonos vardą. Kai po minutės ar dviejų nebuvo 
girdėti jokių gyvybės ženklų, jis apsisuko ir išėjo. 

Jam tai puikiai tiko. Atsikratyti gyvūnu, kurį mylėjo visa šeimą, 
galėjo tik nedaugelis. Taip jis galvojo apie ją. 

Visa tai buvo vakarykštės žinios. Ir viskas tik į gera. 

Šiąnakt, pažaidęs kėgliais, jis įdės kūną į automobilį, nuvažiuos į 
Vibegordeną ir viską sutvarkys iki galo. Jo žmona ir du vaikai turėjo 
iškeliauti. 

Kai praėjus dviem savaitėms kūnai bus ištirpę, o rezervuaras išva. 
lytas, viskas bus paruošta. 

Jo uošvė bus sugniuždyta. Iš dukros gautame atsisveikinimo raš- 
telyje bus parašyta, kad jų vargani santykiai buvo reikšmingas veiks- 
nys, paskatinęs priimti sprendimą emigruoti, ir kad ji susisieks, kai 
tik sugis praeities žaizdos. 

O kai jos mama galų gale pradės domėtis ar galbūt net išreikš 
įtarimus, kurie buvo neišvengiami, jis grįš namo ir privers ją pasira- 
šyti savo pačios savižudybės raštelį. Jau yra kai kam sugirdęs mirtiną 
raminamųjų dozę. 

Bet pradės nuo pakavimo dėžių sunaikinimo, automobilio re- 
monto ir jo bei namo pardavimo. Jis sės prie kompiuterio ir suras 
patogią vietą Filipinuose, pasiims Bendžaminą, patikins savo seserį, 


kad vis tiek jai siųs pinigus, ir tada per Europą nuvyks į Rumuniją 

niekuo neišsiskiriančiu automobiliu, kurį galėtų palikti kažkur ga- 
tvėje, kur per kelias valandas jis būtų išrinktas iki pat važiuoklės. 
Naujais fiktyviais vardais pirkti lėktuvų bilietai neatskleis jų ti- 
krųjų tapatybių. Niekas neatkreips dėmesio į mažą berniuką ir jo 
tėvą, iš Bukarešto keliaujančius į Manilą. 
Ko gero, jie būtų pastebėti tik jei vyktų priešinga kryptimi. Ketu- 
riolikos valandų skrydis į ateitį. 


Jis nusileido laiptais į prieškambarį ir pasiėmė savo Ebonite fir- 
mos kėglių krepšį. Jame buvo jo sportinės sėkmės ekipuotė. Dau- 
gybę metų jis taip dažnai triumfavo, ir jei bus bent vienas dalykas, 
kurio jis ilgėsis, tai - kėgliai. 

Teisybę pasakius, jis nelabai mėgo savo komandos narius. Bent 
du iš jų buvo tikri idiotai, kuriais jis norėtų atsikratyti. Visi papras- 
ti, su paprastomis mintimis ir paprastais gyvenimais. Vidutiniokai 
pagal pavardes ir prigimtį. Tačiau jam tai nebuvo svarbu tol, kol jų 
įprastas rezultatas buvo du šimtai penkiasdešimt taškų. Pabyra ir iš- 
sisklaido dešimt kėglių. Šis garsas — sėkmės garsas. 

Visi šeši komandos nariai buvo kaip vienas. 

Čia ir visas grožis. 

Komanda sukurta laimėti. Tai priežastis, dėl kurios jie galėjo pa- 
sitikėti juo, kai kildavo koks nors pavojus. Ir jo labai naudingu drau- 


gu: Popiežiumi. 


— Viskas gerai? — paklausė jis artėdamas prie baro. - Sėdime 
čia? — tarsi jie būtų sėdėję kažkur kitur. Aplinkui virš galvų pliauk- 


šėjo sumušami delnai. 

— Ką geriame? — paklausė jis. Įprastas komandos bendrumo kū- 
rimo ritualas. 

Kaip ir visi likusieji, prieš žaidimą jis pasirinko gerti mineralinį 
vandenį. Jų oponentai paprastai darydavo kitaip, ir tai buvo jų klaida. 

Keletą minučių jie sėdėjo svarstydami komandos, prieš kurią žais, 
privalumus ir trūkumus, kol galiausiai pokalbis pakrypo apie tai, 
kokie užtikrinti jie jautėsi dėl to, kad ateinančią Kristaus žengimo į 
dangų dieną laimės rajono čempionatą. 

Ir tada jis visiems pasakė: 

— Bijau, kad iki tol turėsite rasti, kuo mane pakeisti, - atsiprašy- 
damas jis išskėtė rankas. — Atleiskit, vaikinai. 

Jie nutilo, piktai vėpsojo į jį, o akyse liepsnojo kaltinimai išdavys- 
te. Kurį laiką buvo tylu. Svendas, prieš rungtynes visada kramtantis 
gumą, ėmė kramtyti greičiau. Jis ir Birgeris atrodė neabejotinai įsiu- 
tę. Jis to ir tikėjosi. 

Larsas įveikė tylą. 

— Apmaudu tai girdėti, Renė. Kas nutiko? Problemos dėl žmo- 
nos? Kaip visada! 

Tai būtų paaiškinimas, kuris pelnytų komandos palaikymą. 

— Ne, - jis leido sau sukikenti. - Tai ne žmona. Tai darbas. Man 
buvo pasiūlytos geresnės pareigos naujai besikuriančioje saulės ba- 
terijų įmonėje Tripolyje. Bet nesijaudinkite, aš grįšiu po penkerių 
metų, kai baigsis sutartis. Manau, jums prireiks manęs veteranų ko- 
mandai. 

Niekas nesijuokė, bet vargu ar jis galėjo dėl to juos kaltinti. Tai, 
ką jis padarė, buvo šventvagystė. Blogiausias dalykas, kokį kas nors 
galėtų iškrėsti komandai prieš svarbias rungtynes. Išsiblaškęs protas 
gali trukdyti tiksliai ridenti kamuolį. 

Jis atsiprašė už netinkamai parinktą laiką žinodamas, kad tai vis- 


kas, ką jis galėjo padaryti. 

Jis jau traukėsi. Kaip ir norėjo. 

Jis tiksliai žinojo, kaip jie jaučiasi. Kėgliai buvo jų pabėgimas. 
Tarptautinio darbo pasiūlymo jie niekada negaus. Dabar, kai jis pa- 
darė pirmą žingsnį, jie turėtų jaustis kaip pelės spąstuose. Kartą ir jis 


taip jautėsi. Bet tai buvo labai seniai. Šį kartą jis buvo katė. 


44 


Ji matė, kaip ryto šviesa tris kartus prasismelkė pro dėžę, ir buvo 


tikra, kad daugiau to nematys. 


Ji kelis kartus sušuko, bet daugiau nebegalėjo. Nebeturėjo jėgų 
net tam. 

Kai bandė atverti burną, lūpos neprasiskyrė. Liežuvis prilipo 
prie sudžiūvusio gomurio. Greičiausiai nuo tada, kai jos burnoje dar 
buvo pakankamai seilių, kad galėtų jas nuryti, praėjo visa diena. 

Dabar mintis apie mirtį atrodė išlaisvinanti. Užmigti amžiams ir 
nebejusti jokio skausmo. Nutraukti šį vargą. 

„Tegul tas, kuris stovi priešais mirtį, tas, kuris žino, kad galas arti, 
ir kuris numato akimirką, kai viskas sustos, kalba apie gyvenimą: Ji 
prisiminė, kaip kartą jos vyras pašaipiai citavo šiuos tėvo žodžius. 

Jos vyras! Žmogus, kuris niekada nebuvo gyvas. Kaip jis drįso 
taip paniekinti tokį požiūrį? Po akimirkos ji pati bus negyva. Žino- 
ma, būtent taip ji jautėsi. Bet bent jau galėjo pasakyti, kad gyveno. 

Argi ne? 

Ji bandė prisiminti tas akimirkas, tačiau viskas susijungė į viena. 
Metai tapo savaitėmis; prisiminimų gabalai atsimušė laike ir vietoje, 


susimaišė vieni su kitais visokiais neįmanomais raštais. 

Pirmiausia mirs mano protas, jau žinau tai, mąstė ji. 

Ji jau nebesuvokė savo pačios kvėpavimo. Buvo taip pavargusi, 
kad nebejuto oro, einančio per nosį. Laisvosios rankos pirštai dilg- 
sėjo. Pirštai, kurie dar vakar išdraskė skylę viršuje ir susidūrė su kaž- 
kuo, pagamintu iš metalo. Kurį laiką ji bandė išsiaiškinti, kas tai, bet 
nepajėgė. 

Dabar pirštai vėl dilgčiojo. Atrodė, kad juos traukė virvėmis, 
tiesiogiai pritvirtintomis prie Dievo. Dilgčiojimas ir kartkartėmis 
plazdėjimas lyg drugelio sparnų. 

— Ar nori manęs, Dieve? - paklausė ji. - Ar tai pirmas tavo prisi- 
lietimas prieš paimant mane į dangų? 

Ji viduje nusišypsojo. Iki šiol ji niekada nebuvo taip arti Dievo. 
Nejuto nei baimės, nei vienatvės. Vienintelis jos pojūtis buvo išseki- 
mas. Dėžių svoris nebeegzistavo. Tik išsekimas. 

Tada staiga ji pajuto skausmą krūtinėje. Veriantis jausmas, paska- 
tinęs ją plačiai atmerkti akis. Diena baigėsi, mano paskutinė diena, 
praskriejo jos galvoje. 

Ji išgirdo savo dejonę ir pajuto, kaip krūtinės raumenys traukiasi 
aplink širdį. Mėšlungio spazmas atgniaužė pirštus. Veidas įsitempė. 

Oi, kaip skauda. Prašau, Dieve, leisk man mirti dabar, ji vis mel- 
dė, kol šie mirties ženklai išnyko kartu su skausmu, dar labiau nepa- 
keliamu nei anksčiau. 

Po kelių sekundžių ji buvo tikra, kad jos širdis sustojo. Ji laukė 
atsėlinančios tamsos, paimsiančios ją iš čia visiems laikams. Ir tada 
jos lūpos atsiskyrė beviltiškam bandymui pačiupti vieną paskutinį 
oro gurkšnį. Šiek tiek arodūsio įstrigo mažoje erdvėje, jos viduje, kur 
dar buvo likęs atkaklus noras gyventi. 

Ji pajuto, kaip smilkinyje supulsavo vena. Kita - blauzdoje. Kū- 
nas vis dar buvo pernelyg stiprus, kad pasiduotų. Dievo išbandymas 


dar nebuvo baigtas. 

Baimė to, kas dar gali jos laukti, paskatino ją melstis. Trumpa 
malda, kuri padėtų pabėgti nuo skausmo ir greičiau mirti. 

Ji išgirdo savo vyrą atidarant duris ir tariant jos vardą. Bet ji jau 
nebegalėjo atsakyti. Ir ar verta? 

Ji juto, kaip jos smilių ir vidurinįjį pirštą tampo refleksai. Kaip 
jie daužosi į dėžę, o nagai vis atsitrenkia į metalinį daiktą, kurį pa- 
juto anksčiau. Metalas, šaltis ir nerealumo pojūtis. Staiga mėšlungio 
spazmas iškreipė visus pirštus ir ji pajuto, kad pro lygų to daikto pa- 
viršių kyšo kažkas šiek tiek panašus į V formą. 

Ji bandė galvoti racionaliai. Stengėsi atskirti vienus dalykus nuo 
kitų, nervinius impulsus žarnyno, kuris nustojo veikti, nuo ląstelių, 
kurios šaukėsi vandens, ir nuo odos, kuri nebebuvo jautri, kad šie 
nebetrukdytų suvokti vaizdinį. Metalinio daikto vaizdinį su iškilia 
V ant paviršiaus. 

Mintys dingo. Vėl ta tuštuma, kuri grasino praryti smegenis. Tuš- 
tuma, kuri vis grįždavo ir vis greičiau nei prieš tai. 

Ir tada jos mintyse pasirodė paveikslai. Lygių objektų vaizdai, 
jos mobiliojo telefono meniu mygtukas, laikrodžio ciferblaras, tu- 
aletinio staliuko veidrodis — visi šokinėjo priešais. Viskas vyko taip 
sklandžiai, vaizdiniai grūmėsi ir siekė rasti vietą jos galvoje, vietą, 
kuri padėtų juos atpažinti. Ir tada tai įvyko. Daiktas, kurio ji niekada 
nenaudojo, bet kurį vyrai su pasididžiavimu dažnai ištraukdavo iš 
savo kišenių dar tada, kai ji buvo vaikas. Statuso simbolis nuo amžių, 
kurį jos vyras taip pat turėjo. Ten gulėjo jis - Ro2s02 žiebtuvėlis su 
mažulyte V, įmestas į dėžę galbūt todėl, kad ji vienintelė gali žinoti, 
kur jį panaudoti. Kad jis paskatintų mąstyti arba padėtų priimti ga- 
lutinį sprendimą ir užbaigtų tai, kas liko iš jos skurdaus gyvenimo. 

Jei tik galėčiau jį paimti ir įžiebti, viskas greitai priartėtų prie pa- 


baigos, manė ji. Ir viskas, ką jis turėjo, išnyktų su manimi. 

Ji dar kartą sau nusišypsojo. Mintis keistai suteikė noro gyven- 
ti. Sudegindama viską ji pagaliau paliktų savo žymę, į jo gyvenimą 
įterptų dyglį, kurio jis niekada negalėtų pašalinti. Jis prarastų viską, 
dėl ko buvo padaryti jo nusikaltimai. 

Pelnyta bausmė. 

Ji sulaikė kvėpavimą ir vėl pradėjo krapštyti kartoną. Iš karto su- 
prato, kad tai tvirta medžiaga. Keistai atspari. Drisko tik po mažą 
gabalėlį. Kaip vapsva, naikinanti sodo stalo paviršių. Ji įsivaizdavo 
popieriaus dulkes, sklandančias ore priešais veidą. Dalelytes, kurių 
visuma sudarytų skylę, jei tik jos pirštai būtų pakankamai stiprūs. 
Skylę, per kurią Roxsox žiebtuvėlis galėtų patekti į jos rankas. 

Galų gale, kai ji pakankamai pasidarbavo, kad prakrapštytų sky- 
lę, pro kurią iškristų žiebtuvėlis, jėgos baigėsi. 

Ji užsimerkė ir akimirką įsivaizdavo Bendžaminą. Didesnį nei jis 
buvo dabar, kalbantį ir vikriai bėgiojantį. Dailus berniukas, bėgan- 
tis jos pasitikti. Glotnios odos kamuolys jo rankose, o akys kupinos 
išdykumo. Kaip ji jį mylėtų, jei tik galėtų su juo būti. Už jo pirmąjį 
taisyklingą sakinį. Pirmą dieną mokykloje. Pirmą kartą jam pažvel- 
gus jai į akis ir pasakius, kad ji geriausia mama pasaulyje. 

Emocijos, kurias ji pajuto, buvo ne ryškesnės nei drėgmė akies 
kamputyje, bet jos vis tiek ten buvo. Jausmai galvojant apie Bendža- 
miną. Jos mažąjį berniuką, kuris dabar turės gyventi be jos. 

Bendžaminas, kuris turės gyventi su... juo. 

NE! - rėkė visas jos vidus. Bet kokia iš to nauda? 

Ir ta mintis nuolat grįždavo, vis įkyriau ir įkyriau. Jis bus su Ben- 
džaminu, ir ši mintis bus paskutinė, kai jos širdis pagaliau pasiduos. 

Ji dar kartą ištiesė pirštus. Jos vidurinis nagas rado skiautę. Ji pra- 
dėjo krapštyti šiuo vienu pirštu, kol nagas nulūžo. Jos išsižadėjo vie- 


nintelis įrankis. Ir tada prislėgta realybės ji užsnūdo. 

Šūksniai iš lauko pasigirdo tuo pačiu metu, kaip ir mobiliojo te- 
lefono skambėjimas jos užpakalinėje kišenėje. Dabar jis skambėjo ty- 
liau. Netrukus išsikraus baterija. Ji žinojo požymius. 

Balsas buvo Keneto. Galbūt jos vyras vis dar buvo namuose. Galbūt 
jis atidarys duris. Galbūt Kenetas žinos, kad kažkas negerai. Galbūt... 

Jos pirštai šiek tiek pajudėjo. Tai buvo vienintelis atsakas, kuriam ji 
galėjo sukaupti jėgas. 

Bet laukujų durų niekas neatidarė. Vykstančio ginčo garsai nieka- 
da nepriartėjo. Ji suvokė tik tai, kad jos mobilusis vis dar skamba, bet 
skambesys silpsta. Staiga žiebtuvėlis pajudėjo ir atsirėmė į jos nykštį. 

Menkiausias netinkamas judesys, ir ji pames jį tamsoje. 

Ji bandė ignoruoti Keneto šauksmus, ignoruoti faktą, kad kišenėje 
vis silpo telefono vibracija. Ir tada nuo menkiausio piršto judesio žieb- 
tuvėlis atsidūrė jos delne. 

Kai ji įsitikino, kad laiko jį teisingai, pasuko riešą. Galbūt tik cen- 
timetrą, bet pakankamai, kad suteiktų sau viltį. Bevardis pirštas ir ma- 
žasis pirštelis buvo sustingę ir nejautrūs, tačiau savo pastangomis ji dar 
tikėjo. 

Ji spaudė taip stipriai, kiek tik galėjo, ir išgirdo, kaip atsidarius vož- 
tuvui išsiveržė šiek tiek dujų. Labai mažai. 

Kaip ji galėtų paspausti pakankamai stipriai, kad pasirodytų ki- 
birkštis? 

Ji bandė visas likusias jėgas sutelkti į nykščio galiuką. Į šį paskutinį 
valios blyksnį, parodysiantį pasauliui, kaip ji nugyveno savo paskuti- 
nes valandas ir kur ji mirė. 

Ji paspaudė dar kartą. Visas jos gyvenimas sutilpo į šį vieną veiks- 
mą. Ir kaip krintanti žvaigždė naktiniame danguje priešais ją tamsoje 


įsiplieskė kibirkštis, uždegusi dujas ir apšvietusi viską. 

Ji pasuko riešą dar per vieną laisvą centimetrą link kartono, ir lieps- 
na lyžtelėjo dėžę. Tada ji paleido žiebtuvėlį iš rankų ir stebėjo, kaip 
mėlyna skiedra virsta geltona, o paskui plečiasi, lėtai kyla aukštyn ir 
kiekviename centimetre palieka pajuodusių suodžių vėduoklę. Kas 
prieš akimirką buvo palytėta liepsnos, ilgainiui užgeso tarsi niekur ne- 
vedantis parako takas. 

Po akimirkos silpna liepsna pasiekė dėžės viršų ir taip pat užgeso. 
Liko tik tamsus raudonas švytėjimas. O paskui dingo ir jis. 

Ji išgirdo jį šaukiant ir žinojo, kad viskas baigta. 

Nebėra jėgų. 

Ji užsimerkė ir įsivaizdavo Kenetą lauke, priešais namą. Brolius ir 
seseris, kuriuos jiedu galėjo padovanoti Bendžaminui. Gražų gyveni- 
mą. 

Ji užuodė dūmų kvapą, ir jos galvoje pasirodė nauji vaizdiniai. Sto- 
vykla prie ežero. Joninių laužai vyresnių berniukų kompanijoje. Vi- 
trolio miesto ūkininkų turgaus aromatas. "Tas vienas kartas, kai ji ir jos 
brolis atostogavo su tėvais kempinge. 

Dūmų kvapas dabar atrodė stipresnis. 

Ji atmerkė akis, žvelgė į geltonos ir mėlynos šviesų šokį. 

Kitą akimirką viskas jau skendo liepsnose. 

Degė. 

Ji buvo girdėjusi, kad beveik kiekvienas, kuris žūva gaisre, miršta 
apsinuodijęs dūmais, ir kad norintieji išsigelbėti turėtų šliaužti palei 
grindis, žemiau dūmų. 

Ji norėjo mirti įkvėpusi dūmų. Gal tai būtų gailestinga, neskaus- 
minga mirtis. 

Bet dūmai kilo, o ji negalėjo atsistoti. Liepsnos suris ją greičiau nei 
dūmai. Ji sudegs. 

Ir tada įsėlino baimė. 


Galutinė, paskutinė baimė. 


45 


— Štai, Karlai! — Asadas rodė puikiai nutinkuotą ochros spalvos į 
Kopenhagos gatvę atsisukusį dar vis įrenginėjamą pastatą. 

MES DIRBAME. ATSIPRASOME UŽ NETVARKĄ! - sakė 
skelbimas virš durų. Tai nebuvo panašu į įėjimą. 

— Suk čia, link prekybos centro, o tada į dešinę. Mes turime apva- 
žiuoti statybvietę, - nurodė Asadas, rodydamas į tamsų, tuščią plotą 
tarp naujų pastatų. 

Jie pasuko į blausiai apšviestą automobilių stovėjimo aikštelę ša- 

lia kėglinės ir rado vietą automobiliui. Karlas išlipo ir apėjo aplink. 
| Stovėjo ne mažiau kaip trys tamsūs mersedesai, tačiau nė vienas ne- 
atrodė lyg būtų ką tik po avarijos. 

Karlas susimąstė, kiek ilgai užtrunka automobilio remontas. Tur- 
būr ilgiau, nei praėjo laiko nuo avarijos. Jo mintys lyg strėlės skriejo 
į pistoletą, gulintį ginklų spintelėje policijos būstinėje. Jis tikriausiai 
turėjo jį pasiimti, bet kaip galėjo tai žinoti šįryt išvykdamas? Diena 
buvo ilga ir įsimintina. 

Jis pažvelgė į pastatą. 

Be ženklo iš didžiulių kėglių pretenzingo pastato gale, daugiau 


niekas nė iš tolo nepriminė kėglinės. 

Tas pats ir viduje. Laiptinė buvo pilna plieninių saugyklų. Panašu 
į geležinkelio stories bagažo skyrių. Jei ne jos, sienos būtų buvusios 
plikos. Tuščia erdvė su keliomis durimis ir jokių nuorodų apie tai, 
kur jos gali nuvesti. Laiptai žemyn, Švedijos nacionalinių spalvų. Nė 
gyvos dvasios. 

— Leiskimės žemyn, į rūsį, - pasiūlė Asadas. 

DĖKOJAME UŽJŪSŲ UŽSAKYMUS. TIKIMĖS ROSKIL- 
DĖS KĖGLINĖJE PAMATYTI JUS DAR KARTĄ. SPORTAS, 
GERA NUOTAIKA IR ĮSPŪDŽIAI! - buvo užrašyta kitoje durų 
pusėje. 

Karlas susimąstė, ar paskutinė frazė buvo tikrai apie kėglius. Jo 
nuomone, tai nebuvo nei sportas, nei kas nors smagaus ar žadinan- 
čio įspūdžius. Labiau priminė drungną alų, nukabusius sėdmenis ir 
sunkiai virškinamą maistą. 

Jie nuėjo tiesiai link administratoriaus stalo, kur tarp taisyklių 
kratinio, saldainių maišų ir priminimų parodyti savo automobilio 
stovėjimo leidimą telefonu kalbėjo žmogus. 

Karlas apsižvalgė. Baras buvo sausakimšas. Visur aplink mėtėsi 
kėglių krepšiai ir rankinės. 

Prie dvidešimties takelių rinkosi judrios žmonių grupelės. Vyrai 
ir moterys beformėmis kelnėmis ir polo marškinėliais su klubo logo- 
tipais. Atrodė kaip tipiškas rungtynių vakaras. 

— Mums reikia pasikalbėti su Larsu Brande. Ar jūs jį pažįstate? — 
paklausė Karlas, kai žmogus už stalo baigė kalbėti telefonu. 

Jis parodė į grupelę prie baro. 

— Tai jis, su akiniais ant galvos. Tiesiog pašaukite Kamanę, pa- 
matysite. 

— Kamanę? 

— Taip, mes jį taip vadiname. 

Jie ėjo toliau stebėdami, kaip smalsios akys įtariai žiūri į jų drabu- 


žius bei avalynę ir svarsto, ko jiems čia reikia. 


ATPIRKIMAS 485 


— Larsas Brandė? O gal jums labiau patinka Kamanė? -— Karlas 
paklausė ištiesdamas ranką. - Mano vardas Karlas Mjorkas, Kopen- 
hagos policijos „O“ skyrius. Ar neprieštarautumėte, jei šnekteltume ? 

Larsas Brandė nusišypsojo ir papurtė rankas. 

— Oi, tiesa, aš beveik pamiršau. Vienas iš mūsų komandos na- 
rių šiandien mestelėjo bombą. Sako, kad palieka mus, ir kaip tik tuo 
metu, kai artėja rajono čempionatas. Esu truputį išsiblaškęs. Atsi- 
prašau dėl to. 

Jis patapšnojo šalia buvusiam vyrui nugarą. Greičiausiai tam, ku- 
ris ką tik juos nuvylė. 

— Ar čia jūsų komandos nariai? - Karlas paklausė linkteldamas 
kitų kryptimi. 

— Roskildės geriausieji, - pakeldamas aukštyn nykščius atsakė 
Brandė. 

Karlas žvilgtelėjo į Asadą: Lik čia ir stebėk, kad niekas nepabėgtų. 


"To jiems reikėjo mažiausiai. 


Larsas Brandė buvo aukštas, lieknas, bet raumeningas vyras. Jo 
veidas išdavė, kad jis ilgas valandas sėdi patalpoje - ko gero, laikrodi- 
ninkas, o gal odontologas. Bet jo oda buvo vėjo nugairinta, o rankos 
plačios ir įdegusios. Apskritai, įspūdis gana painus. 

Jie nuėjo link galinės sienelės ir akimirką stebėjo žaidžiančius 
žmones. Karlas pradėjo klausinėti. 

- Jūs kalbėjote su mano padėjėja Rouze Knudsen. Kiek suprantu, 
nustatėte kelių vardų sutapimą, ir jums tai pasirodė gana juokinga. 
Kėglių kamuolys ant raktų žiedo taip pat jus prajuokino. Aš noriu, 
kad žinotumėte, jog tai, su kuo susidūrėme, nėra įprastas dalykas. 
Tiriame labai rimtą bylą, turime paskubėti, todėl viskas, ką pasakysi- 
te, gali būti panaudota kaip įrodymai. 

Brandė atrodė nekaip. Akiniai ant jo galvos buvo beveik panirę 
į plaukus. 

— Ar aš įtariamasis? Su kuo tai susiję? — vyras aiškiai pasijuto ne- 
smagiai. Tai buvo keista, ypač todėl, kad Karlas jokiu būdu nelaikė 
jo įtariamuoju. Kaip jis būtų taip komtortiškai jautęsis su Rouze, jei 
turėjo ką slėpti? Tai buvo nelogiška. 

— Įtariamasis? Visai ne. Aš tik norėčiau užduoti jums keletą klau- 
simų. 

Brandė pažvelgė į laikrodį. 

— Turiu būti sąžiningas, laikas gana prastas. Po dvidešimties mi- 
nučių mes pradėsime, o paprastai iki tol siekiame susiimti, susivieny- 
ti. Ar negalite palaukti? Ne todėl, kad man nesmalsu. 

— Apgailestauju, bet ne, negaliu to padaryti. Ar mes galime trum- 
pam nueiti prie teisėjų stalelio? 

Brandė atrodė suglumęs, bet linktelėjo. 

"Turnyro teisėjai irgi atrodė sumišę, bet kai Karlas parodė savo 
ženklelį, jie akimirksniu tapo sukalbamesni. 

Kol iš garsiakalbių pasigirdo pranešimas, Karlas ir Brandė spėjo 
grįžti prie tolimosios sienos. 

— Dėl nenumatytų aplinkybių žaidynių tvarka pakeista, — paaiš- 
kino vienas iš teisėjų ir išdėstė pakeitimus. 

Karlas žvilgtelėjo į barą, iš kur į jų pusę dabar spoksojo penkios 
akių poros. Penki veidai ir nesuprantamos jų išraiškos, o už jų - Asa- 
das, hienos aštrumo žvilgsnį įbedęs į vyrų kaklus. 

Vienas iš šių vyrų buvo tas, kurio jie ieško. Karlas buvo tuo tikras. 
Tol, kol jie čia, vaikai saugūs. Žinoma, jei tik jie vis dar gyvi. 

— Kaip gerai pažįstate savo komandos draugus? Kiek suprantu, 
jūs esate kapitonas? 

Brandė linktelėjo ir nežiūrėdamas Karlui į akis atsakė: 

— Mes kartu nuo šios kėglinės atidarymo. Prieš tai žaidėme Rio- 


dovrėje, bet čia patogiau. Tada mūsų buvo dar dviem daugiau, tačiau 

tie iš mūsų, kurie gyvena Roskildės rajone, nusprendėme žaisti čia. 
"Taigi, taip, aš pažįstu juos gana gerai. Ypač Avilį, vaikiną su auksiniu 
laikrodžiu štai ten. Jis mano brolis, Jonas. 

Karlui pasirodė, kad Larsas Brandė nervinasi. Ar jis kažką slepia? 

— Avilys ir Kamanė. Keisti vardai, — pasakė Karlas. Galbūt man- 
dagus temos pakeitimas padės sumažinti įtampą. 

Tai buvo būtina, kad vyras kuo greičiau atsivertų. 

Brandė kreivai nusišypsojo. 

— Galbūt. Bet Jonas ir aš esame bitininkai, todėl iš tiesų tai nėra 
taip jau keista, - paaiškino jis. - Komandoje mes visi turime slapy- 
vardžius. Juk žinote, kaip būna. 

Karlas linktelėjo, nors nežinojo. 

— Pastebėjau, kad jūs visi gana aukšti. Juk jūs nesate visi giminės, 
tiesa? 

Jei taip, tuomet, kad ir kas nutiktų, jie dangstytų vienas kitą. 

Brandė vėl nusišypsojo. 

— Ne, tik Jonas ir aš. Bet jūs teisus, mūsų visų ūgis didesnis nei 
vidutinis. Ilgos rankos padeda geriau užsimoti, - jis nusijuokė. - Tai 
grynas atsitiktinumas, tik tiek. Niekada iki šiol apie tai negalvojau. 

— Netrukus paprašysiu jūsų pateikti savo civilinės registracijos 
numerį, to paprašysiu visos komandos. Gal žinote, ar kuris nors iš 
jūsų turėjo bėdų su policija? 

Brandė atrodė tikrai nustebęs. Galbūt klausimo sunkumas tik da- 
bar pradeda aiškėti. Jis giliai įkvėpė. 

— Mes tiek gerai vieni kitų nepažįstame, kad galėčiau atsakyti, — 
pasakė jis. Ir tai akivaizdžiai nebuvo visiška tiesa. 

— Ar kuris nors iš jūsų vairuoja Mercedes markės automobilį ? 

Jis papurtė galvą. 

— Jonas ar aš tikrai tokio nevairuojame. Aš neįsivaizduoju, ką vai- 


ruoja kiti, jūs turėsite pats jų paklausti. 

Arjis kažkurį dangsto? 

— Ar tikrai nežinote, kokius automobilius jie vairuoja? Ar į tur- 
nyrus nevykstate kartu? 

Jis linktelėjo. 

— Taip, bet pirma visada susitinkame čia. Kai kurie iš mūsų daik- 
tus paliekame spintelėse aukštu aukščiau, Jonas ir aš turime seną 
VW Camper, kuriame telpame visi šeši. Kartu važiuoti pigiau. 

Jo atsakymai buvo gana įtikinami ir pakankamai natūralūs, net 
jei žmogus pradėjo atrodyti gerokai sutrikęs. 

— Kas kiti komandos nariai? Ar galite man juos nurodyti? — pa- 
klausė Karlas, o tada sugalvojo geriau: — Ne, palaukite minutę. Pir- 
ma pasakykite, iš kur gavote tuos kėglių kamuolius, raktų pakabu- 
kus. Ar jie masinės gamybos? Jų galima įsigyti bet kurioje kėglinėje? 

Brandė papurtė galvą. 

— Tik ne šitie. Skaičius v/emas reiškia, kad mes geri žaidėjai, - jis 
vėl kreivai nusišypsojo. — Paprastai ant jų nebūna nieko arba būna 
skaičius, nurodantis naudojamo kamuolio dydį. Niekada nebūna 
vieneto, nes tokių mažų kamuolių nebūna. Vienas iš vaikinų parvežė 
juos iš Tailando, - jis ištraukė savąjį iš kišenės. Mažas, tamsus ir nu- 
sitrynęs. Nieko ypatingo, net išgraviruoto skaičiaus ant jo nebuvo. 

— Širie vaikinai ir pora iš senosios komandos yra vieninteliai, ku- 
rie juos turi, — tęsė jis. - Aš manau, jis parvežė dešimt, jei mano at- 
mintis nemeluoja. 

— Kuris? 

— Svendas. Vyrukas mėlynu švarkeliu. Sėdi ten ir kramto gumą, 
atrodo kaip vyriškų drabužių tiekėjas. Manau, jis ten buvo vieną kar- 
tą. 

Karlas pažvelgė jam į akis. Apžvelgė ir visą komandą, visą laiką 
stebėjo vyrus, spėliojančius, ko policija nori iš jų komandos kapito- 


no. 

— Gerai. Taigi jūs priklausote tai pačiai komandai. Ar tai reiškia, 
kad jūs treniruojatės kartu? — paklausė Karlas. Jis padarė įsidėmėtiną 
pastabą, reiškiančią, kad būtų gerai žinoti, jei kuris nors iš jų turi 
įprotį nepasirodyti. 

— Mes su Jonu būname kartu, ir dar vienas arba du kiti kartkartė- 
mis prisijungia prie mūsų. Dažniausiai dėl pramogos. Senais laikais 
susitikdavome dažniau, dabar ne taip dažnai, - jis vėl nusišypsojo. — 
Pora mūsų gali kartais pasitreniruoti prieš turnyrą, tačiau nepaisant 
to, treniruojamės labai retai. Gal reikėtų, tačiau velniai nematė. Jei 
beveik kiekvieną žaidimą surenkame du šimtus penkiasdešimt ir 
daugiau taškų, vargu ar dar yra ką tobulinti, tiesa? 

— Ar kuris nors iš jūsų turi matomų randų? 

Brandė patrūkčiojo pečiais. Jie turės patikrinti kiekvieną iš jų ats- 
kirai. 

— Ar nieko prieš, jei atsisėstume? — Karlas parodė į valgyti skirtą 
zoną, kur stalai buvo uždengti baltomis staltiesėmis. 

— Nematau, kodėl negalėtume. 


— Puiku, aš tuomet atsisėsiu ten. Ar galite pakviesti brolį? 


Jonas Brandė buvo aiškiai sutrikęs. Kas čia vyksta? Kodėl tai taip 
svarbu, kad teko pakeisti žaidimo seką? 

Karlas neatsakė. 

— Kur buvote šią popietę tarp penkiolika po trijų ir be penkioli- 
kos keturios? Ar galite tai įrodyti ? 

Karlas įtarė jį. Vyriškas. Maždaug keturiasdešimt penkerių. Ar tai 
buvo tas žmogus, kurį jis matė prie liftų ligoninėje šiandien? Vyras 


iš portreto? 

Jonas Brandė šiek tiek pasilenkė į priekį. 

— Tarp penkiolika po trijų ir be penkiolikos keturios? Tiesą sa- 
kant, negaliu pasakyti. 

— Suprantu. Gražus laikrodis, Jonai. Nedažnai į jį žiūrite, tiesa? 

Vyras netikėtai nusijuokė. 

— Na, tiesą sakant, žiūriu. Tiesiog nenešioju jo darbe. Jis vertas 
maždaug trisdešimt penkių tūkstančių. Aš paveldėjau jį iš mūsų tėvo. 

— Taigi tarp penkiolika po trijų ir be penkiolikos keturios buvote 
darbe? Ar tai norite pasakyti? 

— Taip, esu beveik tikras, kad ten ir buvau. 

— Taigi kodėl negalite pasakyti tiksliai ? 

— Kai negalėjau pasakyti, turėjau omenyje, kad nepamenu, ar bu- 
vau dirbtuvėse, lauke remontavau avilius, ar buvau tvarte ir į ekstra- 
havimo įrenginį dėjau naują krumpliaratį. 

Jis nebuvo protingesnis iš dviejų brolių. O gal? 

— Ar daug parduodate slapta? Užsidirbate papildomai ? 

Tai buvo temos posūkis, kurio jis nesitikėjo. Taigi, akivaizdu, 
buvo visko. Tačiau ne tai jaudino Karlą. Tai buvo kito skyriaus rei- 
kalas. Viskas, ko jam reikėjo, - tiksliai išsiaiškinti, kas sėdi priešais. 

— Ar turite teistumo įrašų, Jonai? Galiu lengvai patikrinti, - jis 
spragtelėjo pirštais. Arba bent jau bandė tai padaryti. 

Jonas Brandė papurtė galvą. 

— O kiti komandos vyrukai ? 

— Kodėl klausiate? 

— Norėčiau, kad atsakytumėte. 

Jis šiek tiek atsitraukė. 

— Manau, kad Skambantis Džonis, Droselis ir Popiežius. 

Karlas atlošė galvą. Sumautai kvaili vardai. 


— O kuo jie užsiima dar, be žaidimo kėgliais? 

Stebėdamas vyrą prie baro, Jonas Brandė primerkė akis. 

- Birgeris Nilsenas, tas nuplikęs vyrukas, bare groja pianinu. Štai 
kodėl mes vadiname jį Skambančiu Džoniu. Droselis, tas vyrukas 
šalia jo... Jo tikrasis vardas Mikelis. Jis miestelio motociklų mecha- 
nikas. Nemanau, kad kuris nors iš jų yra kada nors padaręs rimtą 
nusikaltimą. Birgerio atveju tai galėjo būti prekyba gėrimais be ban- 
derolių. Mikelis buvo sulaikytas už vogtų automobilių pardavimą. 
Tačiau prieš daugelį metų. Kodėl norite tai žinoti? 

— O tas trečias vaikinas, kurį paminėjote? Popiežius, tiesa? Tai 
būtų Svendas, vyrukas mėlynu švarkeliu? 

— Taip. Jis katalikas. Kaip ir slapyvardis. Be šito, daugiau apie jį 
nieko nežinau. Manau, jis buvo kažką sumąstęs Tailande. 

— Ir kas dar liko? Vaikinas, kuris sėdi ir kalbasi su jūsų broliu. Ar 
tai jis išeina iš komandos? 

— Taip, tai Renė. Jis mūsų geriausias žaidėjas, todėl jo išėjimas 
mums tikras smūgis. Renė Henriksenas, kaip futbolininkas, vidurio 
gynėjas, kuris anksčiau žaidė už Daniją. Štai kodėl mes jį vadiname 
Trečiu. 

— Kadangi tai buvo Henrikseno marškinėlių numeris? 

— Tam tikru momentu buvo. 

— Ar turite savo tapatybės kortelę, Jonai? Kokį dokumentą su ci- 
vilinės registracijos numeriu? 

Jis paklusniai įkišo ranką į kišenę ir ištraukė vairuotojo pažymė- 
jimą. 

Karlas užsirašė. 

— Beje, ar kuris nors iš jūsų vairuoja Mercedes markės automobilį ? 

Jonas Brandė patraukė pečiais. 

— Nežinau. Jūs suprantate, mes paprastai susitinkame... 

Karlas neturėjo laiko tą pačią istoriją klausyti antrąkart. 


— Ačiū, Jonai. Ar galėčiau paprašyti pakviesti Renė? 

i. 


Jie vienas kitą stebėjo nuo momento, kai jis pakilo nuo baro, iki to 
momento, kai atsisėdo priešais Karlą. 

Jo veidas turėjo simpatiškų bruožų. Ne tų, kuriuos lengva supras- 
ti. Tiesiog padoriai apsirengęs, tvarkingai susišukavęs, mandagus. Pa- 
sitikintis Žvilgsnis. 

— Renė Henriksenas, - prisistatydamas pasakė vyras; sėsdamasis 
jis išlygino savo kelnių raukšles. — Iš Larso Brandės supratau, kad at- 
liekate kažkokį tyrimą. Nieko konkretaus jis nepasakė. Aš smalsus ir 
tiek. Ar tai turi kažką bendra su Svendu? 

Karlas atidžiai apžiūrėjo vyrą. Gal kiek per siauras veidas, o gal tie- 
siog su metais iškilūs skruostikauliai pakrito. Aukšta kakta, neseniai 
kirpti plaukai. 

Tačiau perukas visa tai paslėptų. Kažkas jo akyse žadino keistus 
Karlo jausmus. Tos smulkios raukšlės nebuvo vien tik šypsenos linijos. 

— Svendu? Norėjote pasakyti, Popiežiumi, tiesa? — Karlas nusi- 
šypsojo, nors tai buvo paskutinis dalykas, kurį jis norėjo padaryti. 

Vyras pakėlė antakius. 

— Man įdomu, kodėl manote, jog tai turi būti susiję su Svendu? — 
paklausė Karlas. 

Vyro išraiška pasikeitė. Nebe toks entuziastingas, atsargus, todėl 
atrodė beveik priešingai. Susigėdęs, tarsi pagauto ką nors negera da- 
rant asmens išraiška, kaip kad išsiaiškinus, jog yra ne protingas, o ti- 
kras neišmanėlis. 

— Oi, - pasakė jis. - Mano klaida. Negražiai padariau paminėda- 
mas Svendą. Ar pradėsime iš naujo? 

— Gerai. Kiek suprantu, jūs paliekate komandą. Planuojate išvyk- 


ti? —- paklausė detektyvas. 

Vėl tas pats žvilgsnis, tarsi vyras staiga pasijuto nuogas. 

- Taip, planuoju. Man pasiūlė darbą Libijoje, būsiu atsakingas už 
projektą. Didžiulės saulės baterijos dykumoje, generuojančios ener- 
giją per vieną centrinį padalinį. Tai tikra revoliucija. Galbūt teko 
girdėti apie tai? 

— Skamba įdomiai. Koks įmonės pavadinimas? 

— Ak, tai nuobodi dalis, — jis nusišypsojo. - Šiuo metu dar nėra 
nieko, tik įmonės registracijos numeris. Įmonės steigėjai dar negali 
susitarti, ar pavadinimas turėtų būti arabų, ar anglų kalba, bet galiu 
pasakyti, kad bendrovė šiuo metu naudoja pavadinimą 773 PB 55. 

Karlas linktelėjo. 

— Kiek dar jūsų komandos narių, be jūsų, vairuoja Mercedes mar- 
kės automobilius? 

— Kas sakė, kad aš turiu mersedesą? - vyras papurtė galvą. - Kiek 
aš žinau, Svendas vienintelis turi 726754. Nors paprastai jis ateina čia 
pėsčiomis. Jam netoli. 

— Iš kur žinote, kad Svendas vairuoja mersedesą? Jonas ir Larsas 
sakė, kad į turnyrus važiuojate jų mašina. 

— Taip, mes tai darome, bet Svendas ir aš bendraujame asmeniš- 
kai. Jau keletą metų. Arba bent darydavome tai anksčiau. Nors, tiesą 
sakant, tam tikrą laiką pas jį nebuvau. Turbūt. Anksčiau matydavo- 
mės gana dažnai. Jis vis dar vairuoja tą patį automobilį. Neįgalumo 
pensija nėra didelė. 

— Ką reiškia žurbūt? 

— Na,jo kelionės į Tailandą, žinote? Ar ne dėl to viskas? 

"Tai turėjo visus aiškius dėmesį atitraukiančio manevro požymius. 

— Kokios kelionės? Aš ne iš narkotikų kontrolės skyriaus, jei taip 
manote. 

Dabar vyras atrodė taip, tarsi būtų visiškai sutrikęs. Ar jis apsi- 


metinėjo? 

— Narkotikus? Ne, aš galvojau ne apie tai, - pasakė jis. - Klausy- 
kit, aš nenoriu jo į tai įvelti. Aš tikriausiai neteisingai supratau mintį, 
ir viskas. 

— Gal jums reikėtų smulkiau paaiškinti savo įtarimus? Nebent 
norite būti nuvežtas į apklausą policijos būstinėje? 

Vyras iškėlė galvą. 

— Ne, ačiū. Norėjau pasakyti, kad Svendas kartą prasitarė, jog jo 
kelionės į Tailandą susijusios su vietinių moterų, lydinčių kūdikius 
į Vokietiją, kelionių organizavimu. Kūdikių, kuriuos paskui įvaikins 
atrinktos ir patvirtintos bevaikės poros. Jis rūpinasi visais dokumen- 
tais ir mano darąs žmonėms paslaugą. Dalykas tas, kad nemanau, jog 
jam rūpi, iš kur tie vaikai atsiranda, jei suprantate, ką noriu pasaky- 
ti? — jis papurtė galvą. — Jis puikus dešimtbalis kėglių žaidėjas, to- 
dėl aš nė kiek nesigailiu, kad esu su juo vienoje komandoje. Bet nuo 
tada, kai sužinojau, ką jis daro su tais vaikais, pas jį nebevažiuoju. 

Karlas apžiūrinėjo vyrą mėlynu švarkeliu. Ar tai gali būti prie- 
danga, kuria siekiama kažką nuslėpti? Laikytis tiesos, bet nebūti per 
arti jos, buvo daugumos nusikaltėlių kodekso esmė. Gal jis nė nebu- 
vo Tailande. Gal jis buvo grobikas ir jam reikėjo komandos draugų 
alibi, kad galėtų tęsti niekingą darbą. 

— Ar kas nors iš komandos dainuoja itin gerai arba labai blogai? 

Vyras prapliupo juokais. 

— Mes retai dainuojame. 

— Ojūs? 

— Aš geras dainininkas. Buvau vieną kartą lazdos nešėju Fliongo 
bažnyčioje. Chore taip pat giedojau. Ar norite paklausyti ? 

— Ačiū, ne. O Svendas ar dainininkas? 

Jis papurtė galvą. 

— Net nenutuokiu. Ar dėl to jūs čia? 


Karlas prisivertė kreivai nusišypsoti. 

— Ar kas nors iš jūsų turi matomų randų? 

Vyras patrūkčiojo pečiais. Karlas vis dar negalėjo jo atmesti kaip 
įtariamojo. Jis tai juto. Dar tikrai ne. 

— Ar turite kokį tapatybę įrodantį dokumentą? Ką nors su civili- 
nės registracijos numeriu? 

Vyras nieko neatsakė, bet įkišo ranką į kišenę ir ištraukė ploną 
piniginę, skirtą kredito kortelėms. Larsas Bjornas policijos būstinėje 
irgi turėjo tokią. Gal tai buvo koks statuso simbolis? Kas gali žinoti. 

Karlas užsirašė vyro informaciją ir įsidėmėjo amžių. Keturiasde- 
šimt ketveri. Jis atitiko ieškomojo amžių. 

— Koks naujos įmonės numeris? Pakartokite. 

— 773 PB 55. Kodėl klausiate? 

Jei Karlas pats būtų sukūręs tokį juokingą pavadinimą nė ne- 
apgalvojęs, po dviejų minučių jau būtų tai pamiršęs. Taigi vyras ti- 
kriausiai sakė tiesą. 

Karlas pagūžčiojo pečiais. 

— Dar vienas dalykas. Ką darėte šią popietę tarp trečios ir ketvir- 
tos? 

Vyras pasvarstė. 

— Leiskite pagalvoti. Tarp trečios ir ketvirtos. Kirpausi plaukus 
Alehelgenso gatvėje. Rytoj turiu svarbų susitikimą, todėl reikia at- 
rodyti išvaizdžiai. 

Vyras perbraukė ranka per plaukus, kad pademonstruotų kirpi- 
mą. Plaukai tikrai atrodė kaip ką tik nukirpti. Bet jie turės tai pati- 
krinti, kai tik baigs čia. 

— Pone Henriksenai, norėčiau, kad atsisėstumėte prie to balto 
staliuko ten, kampe, jei neprieštaraujate. Gali būti, kad vėliau norė- 
siu dar su jumis šnektelti. 

Vyras linktelėjo ir pasakė, kad sa malonumu padės. 


Kai aplink policija, taip sakydavo beveik visi. 

Karlas pranešė Asadui, kad šis atsiųstų vyruką mėlynu švarkeliu. 
Nebuvo laiko gaišti. 

Svendas atrodė tikrai ne kaip invalidumo pensiją gaunantis žmo- 
gus. Platūs pečiai užpildė švarkelį, ir nebuvo jokio poreikio įterpti 
ten devintojo dešimtmečio stiliaus petukus. Jo bruožai buvo išraiš- 
kingi, žandikaulių raumenys pastebimai gniaužė kramtomąją gumą. 
Plataus veido vyriškis vešliais antakiais, beveik suaugusiais virš no- 
sies. Plaukai trumpai nukirpti mašinėle. Pakumpusi eisena. Tai buvo 
žmogus, kuris tikrai turėjo daugiau lėšų, nei pamanytum iš pirmo 
žvilgsnio. 

Jis kvepėjo maloniai, tačiau niekuo konkrečiai. Jo žvilgsnis buvo 
šiek tiek miglotas, o dėl tamsių ratilų aplink akis akys atrodė lyg būtų 
arčiau viena kitos nei buvo iš tikrųjų. 

Profilis tikrai vertas tolesnio tyrimo. 

Jis linktelėjo Renė Henriksenui ir atsisėdo. 


Tam tikra prasme, tai buvo labai draugiškas gestas. 

Jis gana anksti suvokė galįs valdyti savo emocijas tiek, kad niekas 
jų nepastebėtų. 

Gyvenimas pastoriaus namuose pagreitino šį procesą. Gyvenant 
ne Dievo šviesoje, o jo šešėlyje, emocijos dažnai būdavo suprantamos 
klaidingai. Džiaugsmas suvokiamas kaip tuštybė, apmaudas - kaip 
antipatija ir nepaklusnumas. Visada, kai jį suprasdavo neteisingai, 
bausdavo. Todėl jis slėpė savo jausmus. Taip buvo saugiau. 

Ši savybė jam praversdavo tuomet, kai slėgdavo neteisingumas ar 
apimdavo nusivylimas. 

Taigi niekas nežinojo, kas dedasi jo sieloje. 

O šiandien būtent šaltakraujiškumas jį išgelbėjo. 

Netikėtas tų dviejų policininkų pasirodymas prilygo bombos 
sprogimui. Bet jis suėmė save į rankas ir niekuo neišsidavė. 

Atpažino policininkus tą pačią akimirką, kai jie įėjo. Tuos du 
vyrus jis matė kalbančius su Izabelės broliu Karališkojoje ligoninėje 
prie liftų savo pabėgimo dieną. Tokia keista pora, kaip tiedu pareigū- 
nai, visada bus pastebima iš už mylios. 


Klausimas, ar jie atpažino jį. 

Nusikaltėlis manė, kad ne. Jeigu būtų atpažinę, būtų klausinėję 
daug priekabiau. Detektyvas, su kuriuo kalbėjo, būtų žiūrėjęs į jį vi- 
sai kitaip. 

Jis apsvarstė savo galimybes. Buvo du pabėgimo keliai, jei padė- 
tis taptų kritiška. Pro remonto patalpą, pro galines duris, tada per 
atsarginį išėjimą, prie kurio kažkas pastatė tą kvailą kėdę be kojų, 
parodydamas, kad ten išėjimo nėra. Arba galėtų eiti tiesiai pro kitą 
policininką, padėjėją. Tualetai buvo tarp priimamojo ir durų, taigi 
einant į tą pusę iš pradžių niekam nekiltų įtarimų. 

"Tačiau tamsiaodis pastebėtų bėglį tuoj pat, vos spėjusį praeiti du- 
ris į vyrų tualetą. Reikėjo palikti automobilį prie atsarginio įėjimo. 
Kaip visada, jis sustojo atokiau, daugiaaukštėje automobilių stovėji- 
mo aikštelėje prie RO Toyvo prekybos centro. Jeigu eis į automobilį, 
neturės laiko pasprukti. Pareigūnai užkirs kelią, ir jis įklius. 

Ne, antrasis variantas netinka. Reikėtų bėgti iki nuošaliai palik- 
to automobilio. Nors miestas jam pažįstamas tiek, kad žinomi visi 
trumpiausi keliai, neaišku, ar pats bus pakankamai greitas. 

Geriausia būtų kažkaip nukreipti policininkų dėmesį. Kad galė- 
tų ištrūkti ir valdyti padėtį, o tai būtina. Jam teks imtis radikalesnių 
priemonių. 

Vienas dalykas buvo aiškus: reikia laikytis kuo toliau nuo šių 
dviejų pareigūnų, sugebėjusių atsekti net iki čia. Jis neturėjo suprati- 
mo, kaip, po velnių, jie tai padarė. 

Policininkai neabejotinai jį įtaria. Dėl ko gi dar būtų klausinėję 
apie mersedesą, dainavimą, jo išgalvotos bendrovės pavadinimą? Pa- 
sisekė, kad jis prisiminė numerį. 

Jis parodė suklastotą vairuotojo pažymėjimą, išduotą vardu, ku- 
riuo ne vienus metus naudojosi klube. Matyt, jie priėmė klastotę už 
gryną pinigą, taigi jis dar ne visai demaskuotas. 

Problema ta, kad policininkai tiesiog prirėmė jį prie sienos. Visą 


išgalvotą istoriją galima nesunkiai patikrinti, tad jis netektų savo 

tapatybių ir slėptuvių. Didžiausias rūpestis, kad šią akimirką nėra 
galimybės išeiti nepastebėtam. 

Vyras pažvelgė į Popiežių, kuris sėdėjo priešais detektyvą, įnirtin- 
gai žiaumojo gumą ir atrodė kvailai. 

Šis žmogus tobula auka. Jis kelis kartus pasinaudojo Popiežiumi 
kaip savo vaidmens modeliu. Toks tipas kaip šis yra visiškai neapibū- 
dinamas. Turi atrodyti panašiai, jei nori likti nepastebėtas. Tokia par 
vidutinybė. Iš tiesų jiedu turėjo daug panašumų. Tokios pat formos 
veidas, toks pat ūgis, stotas ir svoris. Abiejų maloni išvaizda. Abu at- 
rodo patikimi, netgi nuobodūs. Vyrai, kurie rūpinasi savo išore, bet 
nepersistengia. Nusižiūrėjęs iš Popiežiaus jis nusigrimavo taip, kad 
akys atrodytų per arti viena kitos, o antakiai suaugę. Truputį papu- 
druoti skruostai tapo tokie pat platūs kaip ir modelio. 

Šiuos bruožus jis skolinosi ne kartą. 

Buvo dar vienas dalykas, kuriuo jis dabar ketino pasinaudoti prieš 
Popiežių. 

Keletą kartų per metus Svendas vyko į Tailandą, ir ne kraštovaiz- 


džiu gėrėtis. 


Detektyvas pasiuntė Popiežių prie gretimo staliuko. Žmogelis 
buvo išbalęs kaip drobė; sprendžiant iš veido išraiškos, jis patyrė sti- 
prų smūgį. 

Dabar atėjo Birgerio eilė, o tada liks tik vienas. Nėra laiko, ap- 
klausos greitai baigsis. 

Jis priėjo ir atsisėdo šalia Popiežiaus. Jei policininkas būtų bandęs 
jį sulaikyti, vis tiek būtų atsisėdęs. Ir sukėlęs triukšmą dėl policijos 
veiklos metodų. Kilus ginčui būtų abejingai taręs, kad jie gali susi- 


siekti su juo namuose, jei nori dar ką nors sužinoti, o tada išėjęs pro 

duris. Jis pareigūnams nurodė savo civilinės registracijos numerį, tad 
būtų nesunku sužinoti ir adresą, jei policininkams reikėtų dar kartą 
jį apklausti. 

Čia irgi pabėgimo kelias. Jie negalėtų jo sulaikyti neturėdami jo- 
kios dingsties. Jam buvo aišku, kad policininkams kaip tik ir trūksta 
neginčijamų įrodymų. Net jei šioje šalyje daug kas pasikeitė, polici- 
ninkai dar nesuiminėja žmonių neturėdami rimto pagrindo, o Iza- 
belė tikrai kol kas neįstengs nurodyti jokių svarbių priežasčių, kad 
būtų galima jį apkaltinti. 

"Tas laikas neišvengiamai ateis. Bet dar ne dabar. 

Vyras matė, kokios būklės yra Izabelė. 

Ne, policija neturi jokių įrodymų. Nėra lavono, nėra žinių apie 
valčių pašiūrę. Greitai fjordas paslėps jo nusikaltimus. 

Galų gale svarbu tik porą savaičių laikytis nuošaliai ir panaikinti 
visus pėdsakus. 

Popiežius piktai dėbtelėjo į jį. Žmogelis laikė sugniaužęs kumš- 
čius, kaklo raumenys įsitempė, alsavimas tapo tankus ir sunkus. Vi- 
sos reikiamos reakcijos, tokios naudingos šioje situacijoje. Jeigu su- 
manymą pavyks įgyvendinti tinkamai, po kelių minučių bus viskas 
baigta. 

— Ką tu jam pasakei, šunsnuki? — sušnypštė Popiežius, kai jis at- 
sisėdo prie stalo. 

— Nieko, ko jie nebūtų žinoję, Svendai, - tyliai atsakė jis. - Galiu 
tave užtikrinti, detektyvas, rodos, viską žino. Turi įrašą iš anksčiau, 
prisimeni? 

Jis pajuto, kad Popiežiaus alsavimas tapo dažnesnis. 

— Pats esi kaltas. Mūsų laikais pedofilai ne itin mėgstami, — šiuos 
žodžius jis ištarė garsiau. 

— Aš ne pedofilas. Ar tai jam pasakei? — atšovė tas pakeltu balsu. 

- Jis visa tai žino. Policija tave sekė. Žino, kad savo kompiuteryje 


laikai vaikų pornografiją. 

Popiežiaus krumpliai pabalo. 

— Netikiu. Jie negali žinoti, - Popiežius valdėsi, bet tuos žodžius 
ištarė garsiau, nei norėjo. Žudikas apsižvalgė. 

Atrodo, tai veikia. Detektyvas žiūrėjo į juos nenuleisdamas akių, 
kaip jis ir tikėjosi. Tas pareigūnas klastingas. Tikriausiai susodino 
juos kartu norėdamas pamatyti, kas įvyks. Jie abu įtariamieji. Tai 
akivaizdu. 

Jis atsigręžė į barą ir pastebėjo, kad tamsiaodis padėjėjas dingo iš 
akiračio. Taigi iš šito kampo jis nematomas. 

— Policininkai žino, kad iš tikrųjų tu neparsisiuntei to šlamšto 
internetu, Svendai. Žino, kad gavai jį iš savo draugų, įrašytą į USB 
atmintinę, — atsainiai tarstelėjo jis. 

— Tai netiesa! 

— Bet pareigūnas man tai sakė, Svendai. 

— Kodėl jis tiek klausinėjo tave, jei domisi manimi? Ar tu įsiti- 
kinęs, kad jie įtaria mane? - Popiežius akimirkai pamiršo kramtyti 
gumą. Žandikaulis liovėsi judėjęs. 

- Žinai, Svendai, jis tikriausiai klausinėjo įvairius žmones. Dabar 
tai daro viešai, norėdamas pamatyti tavo reakciją. 

Popiežius ėmė drebėti. 

— Aš neturiu ko slėpti. Tarsi niekas kitas to nedarytų. Taip yra 
Tailande. Aš neskriaudžiu tų vaikų. Tiesiog man patinka su jais būti, 
štai ir viskas. Ten nėra nieko seksualaus. Ne tada, kai aš būnu su jais. 

— Na, aš žinau, Svendai. Sakei man tai. Reikalas tas, kad mūsų 
detektyvas mano, jog prekiauji tais vaikais. Sako, viskas yra tavo 
kompiuteryje. Prekiauji ir mainaisi vaikų pornografija. Ar jis tau šito 
neminėjo? — jis susiraukė. - Svendai, ar tame gali būti tiesos? Tu 
visada toks užsiėmęs tose kelionėse. Pats taip sakei. 

— Jis mano, kad aš prekiauju? — Popiežius susivokė, kad jo balsas 
nuskambėjo per garsiai ir vėl apsižvalgęs tęsė tyliau: - Todėl tas po- 


licininkas klausė, ar aš gerai moku pildyti anketas ir panašius daly- 

kus? Ir kaip aš galiu tiek daug keliauti iš neįgalumo pensijos? Tu jam 
įkalei tai į galvą, Renė. Puikiai žinai, kad aš negyvenu iš neįgalumo 
pensijos. Bet jis sakė, kad būtent taip jam sakei. Aš jam paaiškinau. 
Mano pinigai iš parduoto verslo, tu žinai. 

— Neatsigręžk, jis dabar į tave žiūri. Tavim dėtas, Svendai, ramiai 
pakilčiau ir eičiau link durų. Abejoju, kad jie tave sulaikys. 

Jis įkišo ranką į kišenę, atlenkė peilį ir atsargiai laikė rankoje. 

— Kai pareisi namo, viską sunaikink. Viską, kas gali tave kompro- 
mituoti, gerai? Draugo patarimas, tik tiek. Vardus, telefonų nume- 
rius, senus lėktuvo bilietus — viską. Ar girdi? Eik namo ir tuoj pat 
susitvarkyk. Tiesiog pakilk ir eik. Skubėk, kitaip jie tave pasodins, 
Svendai. Juk žinai, ką kalėjime daro tokiems kaip tu? 

Popiežius akimirką žiūrėjo į jį išsproginęs akis, paskui nusirami- 
no. Tada atitraukė kėdę ir atsistojo. Jis suprato žinią. 

Kitas vyras taip pat atsistojo tarsi atsisveikinimui ištiesęs ranką. 
Delną nukreipęs žemyn pirštais gniaužė peilio kriaunas, ašmenis at- 
sukęs į save. 

Svendas atsargiai pažvelgė į jį, paskui nusišypsojo. Visos jo abe- 
jonės, rodos, išsisklaidė. Tas individas buvo apgailėtinas, nesugeban- 
tis valdyti savo geismų. Religingas žmogelis, kankinamas gėdos ir 
nešantis ant pečių Katalikų bažnyčios pasmerkimo naštą. O štai jo 
draugas stovi priešais jį ištiesęs ranką. Jis linki gero. 

Kai Popiežius ištiesė ranką atsisveikinimui, žudikas įspraudė jam 
į delną peilio kotą, taip paskatindamas jį nevalingai paimti ginklą. 
Paskui staiga truktelėjo suglumusio vyro ranką į save ir smeigė sau į 
klubą, tiksliai pataikė į raumenis. Nelabai skauda, bet kraujuos, žaiz- 
da atrodys gana rimta. 

— Ei, ką darai? Saugokitės, jis turi peilį! - sušuko jis ir vėl trukte- 
lėjo Popiežiaus ranką į save. Dvi tobulos žaizdos. Jis jau kraujavo per 


polo marškinėlius. 

Jis išvydo, kaip policininkas pašoko, apversdamas kėdę. Visi sto- 
vėjusieji toje pusėje atsigręžė į juos. 

Jis stumtelėjo Popiežių nuo savęs. Tas pasverdėjo į šalį žiūrėda- 
mas į savo kruvinas rankas. Buvo priblokštas. Viskas įvyko taip grei- 
tai. Popiežius nieko nesuprato. 

— Bėk, sumautas žudike, - sušnypštė jis susigriebęs už šono. 

Tada baimės apimtas Popiežius apsisuko ant kulnų ir apvertęs 
porą staliukų nubėgo prie medrakių. 

Svendas žinojo šią vietą kaip savo penkis pirštus. Jis pasuko link 
remonto patalpos bei atsarginio išėjimo. 

— Saugokitės, jis turi peilį! - vėl suriko sužeistasis ir pamatė, kaip 
visi traukiasi bėgančiam vyrui iš kelio. 

Jis stebėjo, kaip Popiežius peršoko per devynioliktą medrakį, o 
žemaūgis tamsiaodis policininkas puolė jį vytis tarsi plėšrūnas grobį. 
Kova buvo nelygi. 

"Tada pats išėjo į priekį ir nuo stelažo paėmė rutulį. 

Kai detektyvo padėjėjas pasivijo Popiežių takelio gale, tas kaip 
pašėlęs ėmė švaistytis peiliu priešais save. Kažkas jo viduje lūžo. Poli- 
cininkas puolė jam po kojomis, ir jie abu išsitiesė tarp dviejų pasku- 
tinių takelių. 

Detektyvas jau buvo pusiaukelėje link jų, bet rutulys, kurį į toli- 
miausią takelį metė geriausias komandos žaidėjas, jį aplenkė. 

Rutulys pataikė Popiežiui į smilkinį ir garsiai pokštelėjo. Tarsi 
neatidarytas bulvių traškučių maišelis po kojomis. 

Peilis išslydo jam iš rankos, nukrito ant grindų. 

Visų akys nukrypo nuo nejudančios higūros į žmogų, kuris, kaip 
visiems atrodė, smogė nesąmoningai. Bent jau pora jų taip pat su- 
prato, kodėl jis dabar suklupo ant kelių, rankomis spausdamas šoną. 


Viskas atlikta taip tobulai. 

Detektyvas atrodė iš tiesų sukrėstas, kai galiausiai priėjo prie jo, 
susmukusio ant kėdės. 

— Tai rimta. Svendas, kiek suprantu, neišgyvens. Jo kaukolė su- 
skaldyta. Jumis dėtas melsčiausi ir tikėčiausi, kad paramedikai gerai 
pasidarbuos. 

Vyras pažvelgė į paskutinįjį takelį, kur aplink sužeistą Popiežių 
susispietė greitosios pagalbos medikų brigada. Melskis, sakė polici- 
ninkas. Bet jis nė neketino to daryti. 

Paramedikas ištuštino Svendo kišenes, o jų turinį atidavė arabui 
detektyvo padėjėjui. Šitie du buvo kruopštūs. Dabar jie paprašys 
pagalbos ir pradės tikrinti informaciją. Tikrins ir jo, ir Popiežiaus 
civilinės registracijos numerius. Atidžiai tyrinės alibi. Paskambins į 
kirpyklą, kurioje jis niekada nesilankė. Netrukus jis vėl taps įtaria- 
muoju. Liko mažai laiko. 

Detektyvas suraukęs antakius stovėjo šalia, jo galvoje jau sukosi 
mintys. Tada pareigūnas pažvelgė tiesiai jam į akis. 

— Žmogus, kurį jūs galbūt ką tik užmušėte, pagrobė du vaikus. 
Galimas daiktas, juos jau nužudė. Jeigu vaikai vis dar gyvi, mirs iš 
troškulio ir alkio, jei mes anksčiau jų nesurasim. Tuoj apieškosim jo 
namus. Galbūt galėtumėt mums padėti? Gal žinot, ar jis turi kokią 
trobelę, savaitgalių slaptavietę arba ką nors panašaus kokioje nuoša- 
lioje vietovėje? Namelį su valčių pašiūre? 

Jis įstengė nuslėpti savo nustebimą. Iš kur jie sužinojo, kad ten yra 
valčių pašiūrė? Kaip, po velnių, galėjo sužinoti? 

— Atleiskit, - atsakė jis valdydamasis ir nužvelgė ant grindų gulin- 
tį žmogų. — Norėčiau padėti, bet neturiu nė menkiausio supratimo. 


Detektyvas papurtė galvą. 

— Nepaisant aplinkybių jums bus pateikti kaltinimai. Tiesiog no- 
riu, kad tai žinotumėte. 

Jis apdairiai linktelėjo. Kam protestuoti prieš tai, kas taip akivaiz- 
du? Jis norėjo atrodyti paslaugus. Gal jie bent kiek atsipalaiduos? 

Purtydamas galvą priėjo padėjėjas. 

— Galbūt jūs kvailas? — tarė arabas nepatikliai žiūrėdamas jam 
tiesiai į akis. - Padėtis buvo valdoma. Kodėl metėt tą rutulį? Ar su- 
vokiat, ką padarėt? 

Bandydamas pasiaiškinti vyras iškėlė kruvinas rankas. 

— Tas žmogus neteko proto. Maniau, ketina jus nudurti. 

Jis vėl griebėsi už šono ir susiraukė, kad policininkai pamatytų, 
kaip jam skauda. 

Paskui nužvelgė padėjėją piktu įsižeidusiojo žvilgsniu. 

— Turėtumėt būti dėkingas, kad buvau toks taiklus. 

Abu pareigūnai akimirką tarėsi. 

— Tuoj atvyks vietinė policija. Jie užrašys jūsų parodymus, - tarė 
detektyvas. — Pasirūpinsim, kad kas nors apžiūrėtų žaizdas. Kita 
greitoji jau pakeliui. Tiesiog likite ramus, taip mažiau kraujuosit. 
Mano nuomone, atrodo ne taip jau blogai. 

Jis linktelėjo ir pasitraukė porą žingsnių atgal. 

Laikas kitam ėjimui. 

Per garsiakalbius nuaidėjo pranešimas. Dėl nenumatytų aplinky- 
bių turnyras atidedamas. 

Jis nužvelgė komandos draugus, šie tuščiais žvilgsniais spoksojo 
į erdvę ir beveik nekreipė dėmesio į policijos nurodymą likti savo 
vietose. 

Policininkams teko sunki užduotis. Padėtis tapo nevaldoma. Ti- 
kriausiai jie visą naktį sugaiš rašydami protokolus. 

Jis atsistojo ir palei galinę sieną ramiai nužingsniavo link parame- 


dikų, susibūrusių prie dvidešimtojo takelio galo. 


506 JUSSI ADLER-OLSEN 


Linktelėjęs tarsi įvertindamas jų pastangas jis staiga pasilenkė, 
pakėlė peilį, dirstelėjo atgal ir vienu judesiu nepastebimai prasprūdo 
į koridorių, vedantį link remonto patalpos. 

Mažiau nei po dvidešimties sekundžių jis nulipo gaisrininkų ko- 
pėčiomis, išėjo į lauką ir nuskubėjo į daugiaaukštę automobilių sto- 
vėjimo aikštelę prie RO TZo7v0 prekybos centro. 

Vyras išsuko mersedesą iš Kopenhagos kelio kaip tik tuomet, kai 
tolumoje pasirodė mėlynos greitosios pagalbos šviesos. 


Jis tris kartus sumirksėjo žibintais ir dingo. 

"Tai, kas atsitiko, buvo pragaištinga. Tikra katastrofa. 

Detektyvas suvedė du žmones, o viskas pasisuko tokia bloga lin- 
kme. 

Karlas nusivylęs papurtė galvą. Po perkūnais. Jis buvo per daug 
nekantrus, per daug ryžtingas. Bet iš kur galėjo žinoti, kad viskas taip 
bjauriai baigsis? Tik norėjo juos išgąsdinti ir pažiūrėti, kas bus. 

Jiedu atitiko įtariamojo aprašymą, bet kuris buvo tas, kurio ieškojo? 
Štai kur klausimas. Abu turėjo panašumo į policijos dailininko pieštą 
atvaizdą, ir detektyvas norėjo pamatyti, kaip jie elgsis išprovokuoti ko 
nors griebtis. Jis buvo tokių, kuriuos slegia kaltė, ekspertas. Bent jau 
pats taip manė. 

O dabar viskas žlugo. Vienintelis žmogus, kuris galėjo pasakyti, kur 
yra vaikai, ant neštuvų išnešamas į laukiantį greitosios pagalbos auto- 
mobilį, o jo gyvybė kabo ant plauko, ir dėl to kaltas tik Mjorkas. Padė- 
tis dar grėsmingesnė nei anksčiau. 

— Žiūrėk, Karlai. 

Jis atsisuko į Asadą, rankoje laikantį Popiežiaus piniginę. Padėjėjas 
neatrodė patenkintas. 


— Taip, kas ten? Nėra adreso? 

— Iš tiesų tai yra. Bet aš ne apie tai. Yra dar kai kas ir tai negerai. 
Žiūrėk! 

Padėjėjas padavė jam kvitą iš Kviklio prekybos centro. 

— Pažiūrėk į laiką, Karlai. 
varvėti prakaitas. 

Asadas teisus. Kažkas kita yra negerai. 

Kviras iš Kviklio prekybos centro Roskildėje. Išleista kukli pinigų 
suma loterijos bilietui, laikraščiui ir 572070! pakeliui. Viskas pirkta tą 
pačią dieną, penkiolika dvidešimt penkios. Vos kelios minutės po to, 
kai Kopenhagoje karališkojoje ligoninėje buvo užpulta Izabelė Jonson. 
Daugiau nei už trisdešimties kilometrų. 

Jeigu šis kvitas priklauso Popiežiui, tada jis ne jų ieškomas nusikal- 
tėlis. Ir kaip nepriklausys, jei yra jo piniginėje? 

— Mėšlas, - sudejavo Mjorkas. 

— Paramedikai jo kišenėje rado pusę pakelio 5ž;2070/ kramtomo- 
sios gumos pakelio, - tarė Asadas ir paniuręs apžvelgė patalpą. 

Paskui jo veido išraiška pasikeitė. Tarsi nušvito. 

— Kur yra Renė Henriksenas? - sušuko arabas. 

Karlas ėmė žvalgytis. Kur, po velnių, jis yra? 

— "Ten! - suriko padėjėjas, rodydamas siaurą koridorių, vedantį į pa- 
talpą, kur laikomi ir remontuojami kėglių automatai. 

Detektyvas iš karto pastebėjo žymę. Vos kelių centimetrų ilgio ruo- 
želį. Ten buvo kraujas. 

— Išpera, — burbtelėjo jis ir pasileido per kėglių takelius. 

— Atsargiai, Karlai, - šaukė Asadas jam pavymui. — Peilis taip pat 
dingo. Matyt, jis pasiėmė. 

Tegu jis būna čia, - galvojo Mjorkas, eidamas į poros metrų pločio 
patalpą, prigrūstą mašinų dalių, įrankių ir šlamšto. Bet ten buvo cylu. 
Pernelyg tylu. 

Jis prabėgo pro ventiliacijos vamzdžius, laiptelius, darbo stalą, už- 
verstą purškalų flakonais ir segtuvais. Tada atsidūrė prie užpakalinių 
durų. 

Detektyvas truktelėjo jas, nerimaudamas atidarė ir įsižiūrėjo į tam- 
sią tuštumą su žemyn vedančiomis gaisrininkų kopėčiomis. 


Jų įtariamasis pabėgo. 


Po dešimties minučių grįžo Asadas. Suplukęs ir tuščiomis rankomis. 

— Radau kraujo prie daugiaaukštės automobilių stovėjimo aikštelės. 

Karlas lėtai iškvėpė. Jis sėdėjo kaip ant adatų ir ką tik sulaukė atsaky- 
mo iš policijos nuovadoje budinčio pareigūno. 

— Ne, apgailestauju. Vardas ir civilinės registracijos numeris nesu- 
tampa. 

Nesutampa! "Tai reiškia, kad Renė Henriksenas neegzistuoja. Kaip 
tik jis buvo tas, kurio jie ieško. 

- Gerai, ačiū, Asadai, — pavargęs ištarė detektyvas. - Iškviečiau ki- 
nologus. Tuoj turėtų atvykti. Bent jau jie turės, už ko užsikabinti, net 
jei tai mūsų vienintelė viltis. 

Jis supažindino Asadą su padėtimi. Policija neturi duomenų apie 
žmogų, pasivadinusį Renė Henriksenu. Laisvėje vaikšto serijinis žudi- 
kas. 

— Surask Roskildės vyresnįjį policijos inspektorių. Jo vardas Dam- 
gardas. Paskambinsiu Markusui Jakobsenui. 

Jis dažnai trukdydavo savo viršininką namuose. Jakobseną šiuo nu- 
meriu galėjai pasiekti visą parą. Toks buvo galiojantis susitarimas. 

— Smurtas mieste niekada nesiliauja, tai kodėl aš turėčiau? - visada 
sakydavo jis. 

Vis dėlto Markusas neatrodė labai patenkintas, kai buvo atitrauktas 


nuo namų palaimos ir išgirdo, dėl ko Karlas skambina. 

— Dėl Dievo meilės, Karlai. Juk žinai, kad Roskildė ne mano juris- 
dikcijoje. Verčiau kviesk Damgardą. 

- Žinau, Markusai, mums kalbant Asadas bando surasti jo numerį, 
bet susimovęs idiotas yra taviškis. 

— Na, turiu pasakyti, kad niekada nesitikėjau išgirsti tokį prisipa- 
žinimą iš Karlo Mjorko, - atrodė, kad Jakobsenas kalba beveik paten- 
kintas. 

Karlas išmetė šią mintį iš galvos. 

— Bet kurią minutę čia prigužės žurnalistų. Ką turėčiau daryti ? 

- Supažindink su padėtimi Damgardą, tada susiimk. Tu leidai nu- 
sikaltėliui pabėgti, dabar tavo reikalas tą kalės vaiką sugauti. Pasikviesk 
vietinę policiją. Labos nakties, Karlai, ir geros medžioklės. Ryte pasi- 
kalbėsim. 

Mjorkas pajuto skausmą krūtinėje. Jiedu su Asadu palikti vieni to- 
liau turės kapstytis po tą mėšlą. 

— Čia vyresniojo inspektoriaus Damgardo privatus numeris, — tarė 
Asadas. 

Dabar Karlui beliko tik paspausti reikiamus savo mobiliojo telefo- 
no mygtukus. 

Jis klausėsi telefono signalo ir vėl pajuto skausmą krūtinėje. Ne, dėl 
Dievo meilės. Ne dabar! 

— Čia Damgardas. Šiuo metu negaliu atsiliepti. Prašau palikti žinu- 
tę, — pranešė balso paštas. 

Karlas piktai uždarė telefoną. Argi vyresnysis inspektorius neturėtų 
būti pasiekiamas visą parą septynias dienas per savaitę? 

Jis atsiduso. Teks išsiversti su vietinių policininkų pagalba, kai tik 
jie pasirodys. Gal vienas iš jų net žinos, kaip sulaikyti bulvarinę spaudą, 
kad ji nesukeltų triukšmo. Reikės tai padaryti, kol visi Zelandijos žur- 
nalistai čia nesugužėjo. Du vietiniai maitvanagiai jau fotografuoja prie 
užpakalinių durų. Jėzau Kristau! Šiame informacijos amžiuje gandai 


sklinda greičiau nei patys įvykiai. Viską matė šimtas porų akių ir šimtas 

mobiliųjų telefonų išsaugojo vaizdą. Nėra ko stebėtis, kad jau pasirodė 
sensacijų medžiotojai. 

Jis galvos linktelėjimu pasisveikino su dviem vietiniais detektyvais, 
kuriuos įleido uniformuoti policininkai, budintys prie priimamojo. 

— Karlas Mjorkas, - jis parodė jiems savo pažymėjimą. Abu atvykė- 
liai, rodos, atpažino pavardę, bet nieko nepasakė. Jis detektyvus infor- 
mavo apie padėtį. Tai buvo nelengva. 

- Taigi mes ieškom žmogaus, kuris gali neatpažįstamai užsimaskuo- 
ti. Jo pavardės nežinom. Iš esmės vienintelis aiškus dalykas tas, kad jis 
važinėja mersedesu. Nedaug, tiesa? 

Vienas detektyvas trumpai reziumavo: 

— Paimkim atspaudus nuo mineralinio vandens butelio, iš kurio jis 
gėrė. Gal iš jų ką nors sužinosim. Kaip dėl jūsų parodymų? Ar norėtu- 
mėt, kad užrašytume juos dabar? 

Karlas patapšnojo kolegai per petį. 

— Mano parodymai gali palaukti. Žinot, kaip mane rasti, tad pradė- 
kit nuo darbuotojų. Aš pasikalbėsiu su jo komandos draugais. 

Detektyvai, nors ir nenoromis, sutiko. Jis buvo teisus. 

Mjorkas linktelėjo Larsui Brandei, kuris atrodė gerokai sukrėstas. Iš 
karto prarasti du žaidėjai. Sužeistasis ir kitas, tikriausiai besivaduojantis 
mirtimi. Jo komanda žlugo. Žmonės, kuriuos jis manė pažįstąs, taip ne- 
dovanotinai jį nuvylė. 

Jis buvo neabejotinai susikrimtęs. Tiesą sakant, jo brolis ir pianistas 
taip pat. Visi trys sėdėjo tylūs, paniurusiais veidais. 

— Turime nustatyti tikrąją Renė Henrikseno tapatybę, todėl gerai 
pagalvokit. Gal ką nors žinot, kas mums būtų naudinga? Bet ką. Jis turi 
vaikų? Jei taip, kokie jų vardai? Ar jis vedęs? Kur dirba? Kur apsipirkinė- 
ja? Į kurią kepyklą eina, kai būna jo eilė atnešti pyragaičių? Pagalvokit! 

Trys komandos žaidėjai apskritai nereagavo. Ketvirtasis, mechani- 
kas, pravardžiuojamas Droseliu, nejaukiai pasimuistė ant baro kėdės. Jis 


neatrodė toks nusiminęs kaip kiti. 

— Tiesą sakant, bent porą kartų svarsčiau, kodėl jis niekada nekal- 
ba apie darbą, - prabilo jis po akimirkos. - Juk mes visą laiką apie tai 
kalbam. 

— Ir? 

— Na, jis visada atrodė finansiškai daug pajėgesnis nei mes, tai ti- 
kriausiai turi visai padorų darbą. Po varžybų visada žaisdavo daugiau 
papildomų turų nei mes. Taigi manau, kad jis gana pinigingas. Pavyz- 
džiui, kad ir tas krepšys štai ten. 

Jis nykščiu parodė į grindis už gretimos baro kėdės. 

Karlas žengė žingsnį atgal ir išvydo keistą sportinį krepšį, suside- 
dantį iš atskirų skyrių, sujungtų užtrauktukais. 

— Čia Ebonito sportinis krepšys, — tarė mechanikas. - Gal norė- 
tumėt sužinoti, kiek toks kainuoja? Mažiausiai tūkstantį tris šimtus. 
Turėtumėt pamatyti maniškį. Ką jau kalbėti apie jo naudojamus ka- 
muolius... 

Detektyvas nebesiklausė. Tiesiog tai buvo per daug neįtikėtina. 
Kaip jie anksčiau nepagalvojo? Čia liko to tipo krepšys, Jėzau Kristau. 

Jis pastūmė į šalį baro kėdę ir prisitraukė krepšį, kuris priminė laga- 
miną ant ratukų. Atskirus skyrius, matyt, galima įvairiai sujungti. 

— Jūs įsitikinęs, kad krepšys jo? 

Mechanikas linktelėjo nustebęs, jog ši informacija sukėlė tokį susi- 
domėjimą. 

Karlas mostu pakvietė kolegas iš Roskildės. 

— Greitai pirštines! - sušuko jis. 

Vienas pasirausė kišenėse ir ištraukė lateksines pirštines. 

Atidaręs mėlyną sportinį krepšį detektyvas pajuto, kad nuo kaktos 
ant jo pradeda lašėti prakaitas. Tarsi eitum į seniai pamirštą laidojimo 
rūsį. 

Pirmiausia jis išvydo didelį spalvotą medtakio kamuolį. Lygų ir 
spindintį, visiškai naują. Dar ten buvo batų pora, talko dėžutė ir mažas 


japoniško pipirmėčių aliejaus buteliukas. 

Detektyvas parodė buteliuką žaidėjams. 

— Kam jis naudodavo šitą? 

Mechanikas įdėmiai žiūrėjo. 

- Jis ką tik tai naudojo. Po lašą į šnerves prieš pat varžybas. Gal 
manė, kad pipirmėtės palengvina kvėpavimą. Gal padeda susikaupti. 
Galit pats pabandyti. Nors nerekomenduočiau. Bjaurus dalykas. 

Mjorkas atsegė kitus skyrius. Viename rado antrą kamuolį, kitas 
buvo tuščias. Štai ir viskas. 

— Ar galiu ir aš pažiūrėti? - paklausė Asadas, kai detektyvas atsi- 
tiesė ir pasitraukė atgal. - Kas tuose priekiniuose skyriuose? Ar juos 
patikrinai ? 

- Kaip tik ruošiuosi tai padaryti, — atsakė tas, mintimis jau nukly- 
dęs kažkur kitur. 

- Jūs tikriausiai nežinosit, kur jis pirko šitą krepšį? — paklausė Kar- 
las į nieką konkrečiai nesikreipdamas. 

— Internetu, - iš karto atsiliepė trys balsai. 

Prakeiktas internetas. 

— O batus ir kitus daiktus? - paklausė jis. Tuo tarpu Asadas iš ki- 
šenės išsitraukė tušinuką ir ėmė kaišioti į skyles pirštams viename ka- 
muolyje. 

— Mes visus savo reikmenis perkam internetu. Taip pigiau, - atsakė 
mechanikas. 

— Negi niekada nesikalbėjote apie asmeniškus dalykus? Apie vai- 
kystę ir paauglystę? Kaip tapote medtakio žaidėjais? Kaip pirmą kartą 
surinkot daugiau nei du šimtus taškų? 

Nagi, storžieviai. Jūs mane gaisinat, turit žinoti. 

- Tiesą sakant, ne. Vienintelis dalykas, apie kurį kalbėjom, išskyrus 
darbą, buvo varžybos, — tęsė mechanikas. — O kai jos baigdavosi, kal- 
bėdavom apie tai, kaip mums sekėsi. 

— Štai, Karlai, — staiga įsiterpė padėjėjas. 

Detektyvas pažvelgė į popieriaus gabalėlį Asado rankoje. Jis buvo 


tvirtai susuktas į kamuoliuką. 

— Radau jį nykščio duobutėje, - paaiškino Asadas. 

Detektyvas sutrikęs žiūrėjo į jį. Nykščio duobutėje, jis taip sakė? 

— Taip, teisingai, - prabilo Larsas Brandė. - Renė visada prikimš- 
davo nykščių duobutes. Jo nykščiai gana trumpi. Jis įsikalė į galvą, kad 
turi jausti duobutės dugną. Sakė, geriau jaučia kamuolį, kai jį pasuka. 

Brandės brolis Jonas įsiterpė: 

— Visada viskas turėjo būti tiksliai pagal jo taisykles. Daugybė ri- 
tualų. Pipirmėčių aliejus, nykščių duobutės, kamuolio spalva. Pavyz- 
džiui, Renė net negalėdavo žaisti raudonu kamuoliu. Sakė, kad blaško 
dėmesį. 

— Taip, - pridūrė pianistas. Jis prakalbo pirmą kartą. — Ir paprastai 
prieš įsibėgėdamas Henriksenas tris keturias sekundes stovėdavo ant 
vienos kojos. Nenorėjo, kad vadintume jį Trečiuoju. Verčiau Gandru. 
Dažnai dėl to juokaudavom. 

Jie visi pratrūko juoktis, paskui taip pat staiga liovėsi. 

— Šitas iš kito kamuolio, — tarė Asadas ir padavė dar vieną popie- 
riaus gumulėlį, lygiai tokį pat kaip pirmasis. - Išėmiau jį labai atsargiai. 

Karlas ant baro išlygino abu gumulėlius. 

Ir tada netikėdamas pažvelgė į Asadą. Ką, po galais, be jo darytų? 

— Čia kvitai, Karlai. Bankomato kvitai. 

Detektyvas linktelėjo. Dabar kai kurie banko darbuotojai padirbės 
viršvalandžius. 

Padėjėjas surado Kviklio savitarnos kvitą ir du pinigų atsiėmimo 
kvitus iš Danske banko. Trys mažytės, visiškai niekuo neišsiskiriančios 
popieriaus skiautelės. 


Jie vėl turėjo tai, ko reikia. 


48 


Jis alsavo ramiai. Taip valdė kūno apsauginį mechanizmą. Jei leis- 
tų į venas plūsti adrenalinui, širdis imtų tankiai plakti, o šito norėjo 
mažiausiai, nes žaizda klube jau smarkiai kraujavo. 

Vyras kritiškai įvertino padėtį. 

Svarbu, kad pabėgo. Neturėjo supratimo, kaip galėjo policinin- 
kai prieiti taip arti, bet tai apsvarstys vėliau. Gerai, kad dabar galinio 
vaizdo veidrodėlyje nematyti nieko, liudijančio, jog yra sekamas. 

Klausimas, koks bus kitas policininkų ėjimas. 

Yra tūkstančiai tokių mersedesų kaip tas, kurį jis vairuoja. Daug 
yra taksi; jų visur pilna. Jei policija užtvėrė kelius, vedančius iš Ros- 
kildės ir į ją, sustabdyti bet kurį automobilį tikrai bus paprasta. 

Reikėjo važiuoti kiek įmanoma greičiau. Užsukti namo ir įgrūsti 
žmonos kūną į bagažinę kartu su labiausiai jo gyvenimą atkleidžian- 
čiomis dėžėmis. Užrakinti namą, tada grįžti į kotedžą prie fjordo. 

Kelias ateinančias savaites ten bus jo bazė. 

O jei būtinai reikės išvykti, užteks tik pakeisti išvaizdą. Jis visada 
protestuodavo, kai komanda fotografuodavosi su laimėtais prizais, 
ir dažniausiai sėkmingai išsisukdavo. Bet policininkai ras jo nuo- 


traukų, jei bus pakankamai atkaklūs. Nėra abejonės. 

Pora savaičių vienumoje Vibegordene - visais atžvilgiais puiki 
mintis. Ištirpdys kūnus cisternoje. Tada išvažiuos. 

"Turės apleisti namą Roskildėje, o Bendžaminui teks likti pas jo 
seserį. Kai ateis laikas, vėl jį pasiims. Dveji treji metai policijos archy- 
vuose, ir bylą padengs dulkės. 

Jis mąstė į priekį, todėl jau kelis būtinus dalykus buvo paslėpęs 
Vibegordene, kaip tik tokiam atvejui kaip šis. Nauji asmens doku- 
mentai bei tinkama pinigų suma. Nepakankama prabangiam gyve- 
nimui, bet užteks kukliai pragyventi kokioje nors atkampioje vie- 
toje, o tada pamažu pradėti viską iš naujo. Mintis apie porą metų 
ramybės, tiesą sakant, jam patiko. 

Vyras pažvelgė į galinio vaizdo veidrodėlį ir ėmė juoktis. 

Jie klausė, ar jis moka giedoti. 

— Žinoma moku, žinoma mo-o-o-ku! — nutęsė ir sukikeno prisi- 
minęs pamaldas Motinos bažnyčioje Frederikse. Tikrai visi atmins, 
kaip jis giedojo nepataikydamas į toną. Toks ir buvo jo tikslas. Tie 
žmonės manė, kad jį pažįsta, bet nepažinojo. 

Iš tikrųjų jis turėjo gražų balsą. 

Jam dar teks susirasti plastikos chirurgą, kuris galėtų pašalinti 
randą nuo dešinio paausio, likusį susižeidus į vinį, kai sektantai jį 
sučiupo stebintį įseserę. Kaip, po velnių, policininkai sužinojo apie 
tą žymę? Nejaugi bent kartą buvo prastai užsimaskavęs? Visada 
kruopščiai slėpė sužeidimo pėdsaką po to, kai tas keistas berniukas, 
kurį jis nužudė, paklausė, kaip tas randas ten atsirado. Koks buvo jo 
vardas? Jis vos begalėjo prisiminti aukų vardus. 

Jis nuvijo tas mintis į šalį ir ėmė svarstyti tai, kas įvyko kėglinėje. 

Policininkai klysta, jeigu mano rasią jo pirštų atspaudus ant to 
mineralinio vandens butelio. Švariai jį nuvalė servetėle, kol parei- 
gūnai apklausinėjo Larsą Brandę. Ant stalų ir ant kėdžių irgi nieko 


neras. Jis buvo labai atsargus. 

Nusikaltėlis nusišypsojo. Taip, jis buvo labai kruopštus. 

Tada prisiminė kamuoliams skirtą krepšį. Du kamuoliai su jo pirš- 
tų atspaudais, o duobutėse nykščiams kvitai, pagal kuriuos tyrėjai gali 
išsiaiškinti ir gyvenamąją vietą Roskildėje. 

Vyras giliai įkvėpė ir pabandė išlikti ramus, kad neimtų smarkiau 
kraujuoti. 

Nesąmonė, pamanė. Jie neras tų kvitų. Bent jau ne iš karto. 

Ne, jis turi daugybę laiko. Galbūt po poros dienų policija jį atseks 
iki namų Roskildėje. O jam reikia tik pusvalandžio. 

Nusikaltėlis pasuko į kelią, vedantį link jo kiemo, ir tuoj pat išvy- 
do ant pievelės priešais namą stovintį jauną vyrą. Tas šaukė Miją. 

Dar viena kliūtis. 

Pašalink jį iš kelio. Tuoj pat. 

Jis sustos šiek tiek toliau. 

Išsitraukęs iš daiktadėžės kruviną peilį, vyras lėtai pravažiavo pro 
namą, galvą pasukęs į šalį. Žmonos gerbėjas klykavo lyg katinas per 
morčių. Nejaugi iš tiesų Mijai šitas vaikėzas patinka labiau nei jis? 

"Tada kitoje gatvės pusėje jis pastebėjo pagyvenusią porą, žvilgčio- 
jančią pro užuolaidas. Kodėl seniai visada tokie smalsūs? 

Jis padidino greitį. 

Nieko negalėjo padaryti. Mato liudininkai. 

Policininkai tiesiog suras name kūną. Koks skirtumas? Jie jau įta- 
ria jį nusikaltimais. Jis gerai nežinojo kokiais, bet pakankamai rimtais. 

Gal po kurio laiko pareigūnai ras dėžę, pilną nekilnojamojo tur- 
to agentūrų lankstinukų su parduodamų nuošalių namų savaitgaliui 
reklama, bet kokia jiems iš to nauda? Nieko nesužinos. Nėra jokių 
dokumentų, liudijančių, kad jis kažkurį nusipirko. 

Kol kas jis galėjo būti ramus. Namo Vibegordene nuosavybės do- 
kumentus jis paliko ten, dėžutėje su pinigais ir pasais. Nėra ko jau- 


dintis. 

Jei tik sugebės greitai sustabdyti kraujavimą ir niekur pakeliui ne- 


sustos, viskas bus gerai. 


== 


Jis susirado pirmosios pagalbos vaistinėlę ir nusirengė iki juos- 
mens. 

Durtinės žaizdos buvo gana gilios. Ypač antroji. Jis buvo įsitiki- 
nęs, kad Popiežiaus ranką į save truktelėjo su reikiama jėga, bet tikė- 
josi, jog tas labiau priešinsis. 

Štai kodėl jis taip smarkiai kraujavo. Reikės šiek tiek laiko, kol 
pašalins kraujo pėdsakus nuo priekinės mersedeso sėdynės prieš juo 
atsikratydamas. 

Vyras rado švirkštą ir anestetikų. Išplovė žaizdas. Paskui susileido 
vaistų. 

Akimirkai prisėdo ir apžvelgė svetainę. Vylėsi, kad policija nesu- 
ras Vibegordeno. Ši vieta labiausiai priminė namus. Toli nuo pasau- 
lio, nuo jo apgaulės ir netikrumo. 

Paskui jis paruošė adatą ir siūlą žaizdai susiūti. Po minutės jau 
galėjo įdurti adatą į odą, raumenis aplik žaizdą ir nieko nejausti. 

Dar pora randų plastikos chirurgui pasidarbuoti, pamanė jis ir 
nusijuokė. 

Baigęs patikrino savo darbą ir vėl šyptelėjo. Vargu ar tai įgudusio 
specialisto darbas, bet kraujavimas liovėsi. 

Jis pleistru prisiklijavo kompresą, tada atsigulė ant sofos. Kai bus 
pasiruošęs, nueis į valčių pašiūrę ir nužudys vaikus. Kuo greičiau tai 
padarys, tuo greičiau galės atsikratyti kūnais. Netrukus vėl išvyks. 


Dešimt minučių. Tada nueis į ūkinį pastatą ir paims plaktuką. 

Praėjo dvidešimt minučių, kol policininkai sužinojo, kas pasiėmė 
grynuosius ir kur gyvena vyras, vardu Klausas Larsenas. Mažiau nei 
po penkių minučių jie atvyks į jo namus. 

— Apie ką galvoji, Karlai? - paklausė Asadas detektyvui sukant 
žiedine sankryža Karaliaus Valdemaro gatvėje. 

— Galvoju, gerai, kad turėsim pastiprinimą ir kad jie prisiminė 
pasiimti tarnybinius pistoletus. 

— Tai manai, kad ginklų reikės? 

Mjorkas linktelėjo. 

Pareigūnai įsuko į plentą. Iš tolo pastebėjo vyrą, blausiai apšvies- 
tą gatvės žibintų, šaukiantį po langu. Čia ne tas, kurio jie ieško. Šis 
žmogus jaunesnis, lieknesnis ir akivaizdžiai apimtas nevilties. 

— Greičiau! Gelbėkit! Namas dega! - šaukė nelaimėlis policinin- 
kams bėgant link jo. 

Detektyvas atsigręžė sužviegus paskui jį važiavusio policijos au- 
tomobilio stabdžiams. Kolegos jau kvietė pagalbą. 

Kitapus gatvės pagyvenusi pora, vilkinti chalatais, padarė beveik 
tą patį. 


— Ar name kas nors yra? - suriko Karlas. 

— Manau, kad taip. Ten tikrai kažkas negerai, - žmogus vos gau- 
dė kvapą. - Aš čia vis ateinu kelias pastarąsias dienas, bet niekas nea- 
tidaro durų, o kai skambinu į draugės mobilųjį, viršuje girdžiu skam- 
butį, bet ji neatsiliepia, - vyras parodė į stoglangį, paskui iš nevilties 
susiėmė rankomis už galvos. 

— Ir kodėl jis dabar dega? 

Mjorkas pažvelgė į liepsnas, dabar jau aiškiai matomas viršutinia- 
me lange kaip tik virš priekinių durų. 

— Gal per pastarąjį pusvalandį matėt žmogų, įeinantį į šį namą? 

Vyras papurtė galvą. Jis negalėjo nustygti vietoje. 

— Laušiu duris, - karštligiškai sušuko jis. - Gerai? 

Detektyvas pažvelgė į kolegas. Šie pritariamai linktelėjo. 

Sportiškas, tvirtas vyrukas neabejotinai žinojo, ką daro, kai trum- 
pai įsibėgėjęs pašoko ir staigiai kulnu stipriai spyrė į užraktą. Paskui 
žnektelėjo ant žemės ir skausmingai sudejavęs paleido keiksmų seri- 
ją. Durys liko visiškai sveikos. 

— Užraktas per tvirtas! — apimtas panikos jis atsigręžė į patrulių 
automobilį. - Dėl Dievo meilės, padėkit! — suriko jis. - Manau, ten 
yra Mija! 

Paskui nuaidėjo kurtinantis trenksmas. Atsigręžęs Karlas spėjo 
pamatyti susikūprinusį Asadą, lipantį į vidų pro išdaužtą priekinį 
langą. 

Detektyvas nusekė paskui jį, vyrukas neatsiliko. Padėjėjas puikiai 
pasidarbavo. Dvigubo stiklo šukės ir rėmas gulėjo ant grindų drauge 
su atsarginiu automobilio ratu, kurį Asadas sviedė į langą. 

Jie sulipo į vidų. 

— Čia! — sušuko vyras beveik tempdamas abu policininkus kori- 
doriumi. 

Laiptai nebuvo labai uždūmyti, bet jiems užlipus į antrą aukštą 
dūmai sutirštėjo. Jau nebebuvo įmanoma matyti ištiestos rankos ats- 


tumu. 

Karlas patraukęs marškinius prisidengė burną ir kitiems nurodė pa- 
daryti tą patį. Tolėliau jau kosėjo padėjėjas. 

— Asadai, grįžk! — suriko detektyvas, bet tas neklausė. 

Lauke aidėjo atvažiuojančių gaisrinių sirenos, bet tai menkai te- 
guodė jaunuolį, apgraibomis ieškantį kelio palei sieną. 

— Manau, Mija čia. Savo mobilųjį visada laiko šalia savęs, - spring- 
damas tirštuose dūmuose kalbėjo jis. 

- Klausykit, pasakysit man, jei jį išgirsit, - jaunuolis tikriausiai pa- 
skambino Mijai savo telefonu, nes po poros sekundžių netoliese pasi- 
girdo tylus skambesys. 

Vyrukas nusvirduliavo į priekį, apgraibomis ieškodamas durų. Pas- 
kui anapus sienos visi trys išgirdo tarsi nuo ugnies dūžtantį lango stiklą. 

Siaubingai springdamas pas juos prasibrovė vienas iš Roskildės po- 
licininkų. 

— Turiu nedidelį gesintuvą, - šiaip taip ištarė jis. - Kur čia ugnis? 

Atsakymas į šį klausimą iš karto tapo aiškus, kai jaunuolis atplėšė 
kambario duris ir link jų šoko liepsna. Ją pasitikdamas garsiai sušnypštė 
gesintuvas. Efektas buvo menkas, bet jiems pakako pamatyti kambario 
vidų. 

Vaizdas neteikė vilčių. Jau liepsnojo lubos ir kambaryje sukrautų 
kartoninių dėžių kalnas. 

— Mija! - apimtas sielvarto sušuko vaikinas. - Mija, ar tu čia? 

Tą pačią akimirką iš lauko pro išdaužtą stoglangį plūstelėjo vandens 
čiurkšlė, oras virto garais. 

Karlas krito ant grindų ir, instinktyviai slėpdamas veidą, petyje ir 
rankoje pajuto deginantį skausmą. 

Jie išgirdo šūksnius apačioje, paskui pasipylė putos. 

Po kelių sekundžių viskas buvo baigta. 

— Atidarykit visus langus, - kosėdamas paragino pareigūnas iš Ros- 
kildės. Karlas pašoko ant kojų ir apgraibomis nuėjo prie durų. Kitas 


pareigūnas pasielgė taip pat. 

Kai dūmai viršutiniame aukšte išsisklaidė, pasirodė gaisravietės 
vaizdas. Jaunuolis stovėjo tarpduryje ant šlapių grindų ir karštligiš- 
kai mėtė į laiptinę pakavimo dėžes. Kelios dar ruseno, bet niekas 
negalėjo jo sulaikyti. 

Tada laiptinėje Karlas išvydo kūną be gyvybės žymių. 

Ten buvo Asadas. 

— Iš kelio! - suriko jis pastumdamas į šalį vieną pareigūną. 

Detektyvas nušoko porą pakopų žemyn, sugriebė padėjėją už 
kojų, truktelėjo į save ir persimetė per petį. 

— Padėkit jam, — burbtelėjo porai gelbėtojų išėjęs ant pievelės. Šie 
skubiai uždėjo Asadui deguonies kaukę. 

Dėl Dievo meilės, padėkit jam, ta vienintelė mintis sukosi Karlo 
galvoje net tada, kai laiptų viršuje išgirdo riksmus. 

Mjorkas nematė laiptais žemyn nešamos jaunos moters. Pastebė- 
jo tik tada, kai gelbėtojai paguldė ją ant neštuvų šalia Asado. Moteris 
atrodė tarsi ištikta priepuolio, ir kūnas jau pradėjęs stingti. 

Paskui jie išvedė vaikiną. Tas buvo visas suodinas, didesnė dalis 
plaukų nusvilusi, bet veidas, rodos, sveikas. 

Jis verkė. 

Karlas paliko Asadą ir nuėjo prie jo. Atrodė, kad vaikinas tuoj 
nualps. 

— Padarėt viską, ką galėjot, - bandė jį paguosti detektyvas. 

Tada jaunuolis ėmė kūkčioti ir juoktis tuo pat metu. 

— Ji gyva, - mikčiojo jis suklupęs ant kelių. - Užčiuopiau pulsą. 
Širdis plaka. 

Asadas jiems už nugarų ėmė kosėti. 

— Kas čia dedasi? — sušuko jis ir staiga sumojavo rankomis. 

— Gulėkit ramiai, - sukomandavo gelbėtojas. - Prisikvėpavot 
dūmų. Tai gali būti pavojinga. 


— Cia ne apsinuodijimas dūmais. Parkritau ant laiptų ir susitren- 

Praėjo dešimt minučių, kol moteris atsimerkė. Deguonis ir para- 
mediko skirta intraveninė injekcija darė stebuklus. 

Gaisrininkai gesino paskutines liepsnas, o Asadas, Karlas ir poli- 
cininkai iš Roskildės apieškojo namą, bet nerado jokių dokumentų, 
priklausančių Renė Henriksenui ar Klausui Larsenui. Ir nieko, susi- 
jusio su nuosavybe prie vandens. 

Vienintelis rastas dalykas buvo namo, po kurį jie vaikščiojo, pir- 
kimo aktas, bet taip pat kito asmens vardu. 

Bendžamino Larseno. 

Pareigūnai patikrino, ar šiuo adresu nėra įregistruotas koks nors 
mersedesas. Vėl nieko. 

Tas žmogėnas taip gerai buvo viską apgalvojęs, kad sunku pati- 
kėti. 

Priekiniame kambaryje kabojo pora įrėmintų vestuvinių nuo- 
traukų: laiminga nuotaka su gėlių puokšte rankoje bei jaunikis, 
elegantiškas, bet be jokios išraiškos. Taigi moteris neštuvuose yra jo 
žmona. Jų vardai užrašyti ant durų: Mija ir Klausas Larsenai. 

Vargšė Mija. 

— Gerai, kad jūs čia atėjot, kitaip viskas galėjo būti daug blo- 
giau, - pasakė Mjorkas jaunuoliui, kuris įlipo į greitosios pagalbos 
automobilį ir dabar laikė Miją už rankos. - Kas jus sieja su šia mote- 
rimi? Ir kas jūs esate? 

Vaikinas atsakė, kad jo vardas Kenetas. Tai ir viskas. Visa kita vė- 
liau. 

— Jums teks truputį pasislinkti, Kenetai. Turiu užduoti poniai 
Larsen keletą neatidėliotinų klausimų, — Karlas klausiamai pažvelgė 
į paramediką, tas kilstelėjo du pirštus. 

Dvi minutės. Jis turi tik tiek laiko. 


Detektyvas giliai įkvėpė. Tai gali būti jų paskutinė galimybė. 

— Mija, aš esu policininkas. Dabar jūs saugi, todėl nereikia bijoti. 
Mes ieškom jūsų vyro. Ar tai padarė jis? 

Moteris tyliai linktelėjo. 

— Mums reikia žinoti, ar jūsų vyras prie vandens turi nuosavybės 
arba leidimą ja naudotis. Galbūt turi poilsio namelį? Gal ką prisi- 
minsite? 

Ji suspaudė lūpas. 

— Galbūt, — ištarė vos girdimai. 

— Kur, Mija, - detektyvas kiek galėdamas stengėsi valdyti savo 
balsą. 

— Nežinau. Dėžės, - moteris pasuko galvą į namo pusę. 

Tai bus neįmanoma. 

Karlas atsisuko į policininkus iš Roskildės ir pasakė, ko ieškoti. 
Nuosavybės su valčių pašiūre kažkur prie Gordo. Jeigu ras dokumen- 
tus ar kažką panašaus dėžėse, kurias Kenetas išmetė į laiptinę, ne- 
delsiant sučiups nusikaltėlį. Tas dėžes, kurios liko kambaryje, galima 
pamiršti. Jos tikriausiai sunaikintos. 

“ — Mija, ar žinot kokį kitą savo vyro vardą nei Klausas Larsenas? 

Ji papurtė galvą. 

Paskui moteris labai lėtai, virpėdama nuo įtampos, pakėlė ranką. 
Švelniai priglaudė delną Karlui prie skruosto. 

— Prašau, suraskit Bendžaminą. Prašau, - su šiais žodžiais ranka 
krito atgal, o ji išsekusi užsimerkė. 

Detektyvas klausiamai pažvelgė į Kenetą. 

— Bendžaminas jų sūnus, - paaiškino tas. - Vienintelis Mijos vai- 
kas. Jam tik aštuoniolika mėnesių. 

Karlas atsiduso ir atsargiai spustelėjo moters ranką. 

Kiek kančių pasaulyje sukėlė jos vyras. Ir kas dabar jį sustabdys? 

Detektyvas atsitiesė ir greitai apsižiūrėjo apdegusią ranką bei 


petį. Paramedikas sakė, kad porą dienų velniškai skaudės. 

Labai blogai. 

— Kaip tu, Asadai? — paklausė jis. Gaisrininkai jau vyniojo žar- 
nas, kai greitoji išvažiavo į kelią. 

Padėjėjas pavartė akis. Jam truputį skaudėjo galvą, buvo visas 
suodinas, bet sveikas. 

— Jis pabėgo, Asadai. 

Arabas linktelėjo. 

— Ką dabar darysim? 

Mjorkas gūžtelėjo pečiais. 

— Gal bus jau tamsu, bet manau, kad reikia nuvažiuoti iki gordo 
ir patikrinti visas vietas, kurias Yrsa pažymėjo apskritimais. 

— Ar turim nuotraukas? 

Karlas linktelėjo ir nuo galinės sėdynės paėmė plastikinį aplanką. 
Penkiolika nuotraukų, darytų iš lėktuvo. Visose apskritimai. 

— Kaip manai, kodėl Klesas Tomasenas mums nebepaskambi- 
no? — svarstė padėjėjas jiems susėdus į automobilį. - Jis žadėjo pa- 
kalbėti su miško žmogumi. 

— Su miškų inspektoriumi. Taip, žadėjo. Matyt, neįstengė jo su- 
rasti. 

— Karlai, gal nori, kad paskambinčiau Klesui ir paklausčiau? 

Detektyvas linktelėjo ir padavė Asadui savo telefoną. 

Praėjo šiek tiek laiko, kol Tomasenas atsiliepė. O kai atsiliepė, su- 
raukti padėjėjo antakiai aiškiai parodė, kad kažkas negerai. Jis užda- 
rė telefoną ir susirūpinęs atsigręžė į Karlą. 

— Klesas Tomasenas nustebo. Sakė vakar pranešęs Yrsai, kad miš- 
kų inspektorius iš Nordskoveno patvirtino, jog kelio, vedančio į jė- 
gerio namelį, gale yra valčių pašiūrė, - Asadas akimirkai nutilo, tarsi 
sutrikdytas to žodžio, paskui tęsė: — Jis liepė Yrsai perduoti žinią. 
Manau, Karlai, tai buvo tada, kai įteikei jai gėlių. Ji tikriausiai pa- 


miršo. 

Pamiršo? Ar jis taip pasakė? Kaip, po velnių, ji galėjo pamiršti? 
Čia buvo ypač svarbi informacija. Ta moteris visai besmegenė, ar ką? 

Detektyvas nutraukė vidinį monologą. Jis nepadės. 

— Kur ta valčių pašiūrė, Asadai? 

Padėjėjas ant prietaisų skydelio išskleidė žemėlapį ir parodė. 
Namų valda buvo apibrėžta dvigubu apskritimu. Vibegordenas. 
Nordskovene, prie Dyrnesės kelio. Ta pati vieta, kurią jiems nurodė 
Yrsa. Šito jau per daug. 

Ber iš kur jie galėjo žinoti, kad ji taip tiksliai pataikys? Ir kaip 
galėjo numatyti, kad padėtis taps tokia kritiška? Kad bus naujų pa- 
grobimų? 

Detektyvas papurtė galvą. Naujas pagrobimas buvo, ir apie jo 
baigtį baisu pagalvoti. 

Viskas rodė, kad tie du vaikai dabar tokioje pačioje padėtyje kaip 
Poulas ir Trygvė Holtai prieš trylika metų. Du vaikai didžiausiame 


pavojuje. Šią akimirką. 


10 


Pasiekę Jegersprį, prie raudono paviljono, ant kurio puikavosi 
iškaba SKULPTŪROS IR PAVEIKSLAI, jiedu pasuko į dešinę ir 
netrukus atsidūrė miške. 

Toliau važiavo nuo lietaus šlapiu asfaltu, kol išvydo ženklą su užra- 
šu AUTOMOBILIAIS ĮVAŽIUOTI DRAUDŽIAMA. Čia puiki 
vieta kiekvienam, ieškančiam ramybės. 

Detektyvas su savo padėjėju lėtai šliaužė pirmyn. Palydovinė na- 
vigacijos sistema rodė, kad neprastas kelias veda iki pat namo, bet 
automobilio priekiniai žibintai švietė toli. Jei privažiuos proskyną, 
turės juos išjungti ir toliau keliauti tamsoje. Po kelių savaičių išsprogs 
medžių lapai, bet šiuo metu gamta teikė menką priedangą. 

— Dabar artėjam prie kelio, vadinamo Badės keliu, Karlai. Išjunk 
priekinius žibintus. Kai tik jį pravažiuosim, miškas baigsis. 

Karlas mostelėjo į daiktadėžę, o Asadas iš jos išėmė žibintuvėlį. 

Tada detektyvas užgesino automobilio šviesas. 

Toliau važiavo pasišviesdami žibintuvėliu. Jo užteko keliui matyti. 

Kelyje link fjordo jie pastebėjo pelkyną. Taip pat galvijus pievoje. 
O paskui kairėje - nedidelę elektros pastotę. Važiuodami pro šalį iš- 
girdo tylų jos dūzgesį. 

— Kaip manai, ar jie tai girdėjo? - paklausė Asadas. 

Mjorkas papurtė galvą. Ne, šitas garsas per tylus. Jau nebegirdėti. 

— Štai ten, Karlai, - padėjėjas parodė tamsų šešėlį. Po akimirkos 
jie suprato, kad ten stūkso apsauginė miško juosta, nusidriekusi nuo 
kelio iki pakrantės. Tuoj už jos yra Vibegordenas. 

Sustoję šalikelėje jie išlipo ir akimirką pastovėjo apžiūrinėdami 
vietovę. 

— Ką galvoji, Karlai? 

— Galvoju apie tai, ką mes ten rasim. Ir apie savo tarnybinį pisto- 


letą, likusį nuovados seife. 


Už apsauginės juostos jiedu išvydo pievelę, o už jos dar vieną me- 
džių guotą, nusidriekusį link Gordo. Ne itin didelės valdos. Bet vieta 
vargu ar galėtų būti geresnė. Čia galima susikurti laimingą gyveni- 
mą. Arba puikiai paslėpti nusikaltimą. 

— Žiūrėk! — parodė Asadas. Karlas iš karto suprato, kas ten yra. 
Mažas pastatėlis pakrantėje. Kažkoks ūkinis statinys. 

— O ten! - sušuko padėjėjas ir mostelėjo link medžių. 

Blausi šviesa. 

Jie prasibrovė pro šakas ir atsidūrė priešais raudonų plytų namą. 
Seną ir gerokai apleistą. Šviesa sklido pro du langus, išeinančius į ke- 
lio pusę. 

- Jis name, kaip tau atrodo? — pašnibždomis paklausė Asadas. 

Karlas neatsakė. Iš kur jam žinoti? 

— Man rodos, takas kitoje pusėje veda link namo. Gal mums rei- 
kėtų pažiūrėti, ar ten yra mersedesas? — vėl sušnibždėjo Asadas. 

Detektyvas papurtė galvą. 


— Yra. Patikėk manim. 

"Tada abu išgirdo žemą gaudesį sode. Tarsi motorinė valtis per 
ramų ežerą plauktų į krantą. Tylus, švelnus garsas aidėjo visai netoli. 

Mjorkas prisimerkęs klausėsi. Jie sakė tiesą. Ten buvo girdėti ūže- 
sys. 

- Jis sklinda iš ūkinio pastato štai ten. Ar matai, Asadai? 

Padėjėjas burbtelėjo patvirtindamas, kad mato. 

— Valčių pašiūrė tikriausiai yra toliau, tankmėje. Ar ne taip, Kar- 
lai? Ten fjordas, - spėjo jis. 

— Tikriausiai. Aš tik nerimauju dėl to, kad jis galbūt yra ten. Ir dėl 
to, ką gali veikti. 

"Tylos gaubiamas namas ir trikdantis gaudesys ūkiniame pastate 
detektyvui kėlė šiurpą. 

— Turėsim ten eiti, Asadai. 

Padėjėjas linktelėjo ir padavė jam išjungtą žibintuvėlį. 

— Paimk jį kaip ginklą, Karlai. Aš labiau pasikliauju savo kumš- 
čiais. 

Jie brovėsi per krūmus, kurie braižė sužeistą Mjorko ranką. Jei 
marškiniai ir švarkas nebūtų buvę drėgni, o dulksna gaivinamai vėsi, 
skausmas tikriausiai būtų jį sustabdęs. 

Jiems artėjant prie ūkinio pastato gaudesys garsėjo. Monoto- 
niškas, žemas ir įkyrus. Tarsi būtų veikęs gerai suteptas variklis. Pro 
durų apačią skverbėsi šviesos pluoštas. Kažkas ten vyko. 

Detektyvas parodė į įėjimą ir tvirčiau suspaudė sunkų žibintuvė- 
lį. Jeigu Asadas staigiai atidarys duris, jis puls į vidų pasiruošęs smog- 
ti. Jie gali susilaukti smūgių ir iš vidaus. 

Akimirką abu stovėjo žiūrėdami vienas į kitą, kol Karlas davė 
ženklą. 

Padėjėjas čiupo durų rankeną. Durys žaibiškai atsivėrė, o detek- 
tyvas puolė į vidų. 

Apžvelgęs patalpą jis nuleido žibintuvėlį. Tuščia, tik taburetė, 


keli keisti įrankiai, palikti ant darbastalio, didžiulė žibalo cisterna, 

guminės žarnos ir generatorius, ūžiantis ant betoninių grindų, — 
vaizdas tarsi iš tų laikų, kai daiktai buvo gaminami šimtmečiams. 

— Koks čia kvapas, Karlai? - pašnibždomis paklausė Asadas. 

Detektyvas iš karto atpažino aitrią smarvę. Nemažai laiko praėjo, 
kai paskutinį kartą ją užuodė. Tais laikais buvo madingi senoviniai 
pušiniai baldai, kuriuos reikėdavo nušveisti. Aštrus, skvarbus, šner- 
ves erzinantis tvaikas. Natrio hidroksido, šarmo kvapas. 

Mjorkas pasuko prie žibalo cisternos. Vaizduotėje šmėžavo siau- 
bingi vaizdiniai. Jis prisitraukė taburetę, jaudindamasis užlipo ant 
jos ir atidarė dangtį. Iškėlęs žibintuvėlį pamanė, kad atsidūrė tik per 
blyksnį nuo didžiausio savo gyvenime sukrėtimo. Paskui detektyvas 
įjungė šviesą ir nukreipė ją į cisternos vidų. 

Nieko neišvydo. Tik vandenį bei ilgą kaitinimo elementą, laisvai 
pritvirtintą prie vidinės sienos. 

Nebuvo sunku įsivaizduoti, kam gali būti skirtas šis įtaisas. 

Jis išjungė žibintuvėlį, nulipo nuo taburetės ir pažvelgė į padėjėją. 

— Dabar aš tik spėju, bet man atrodo, kad vaikai tebėra valčių pa- 
šiūrėje. Gal net dar gyvi. 

Jiedu labai atsargiai išėjo iš pastato ir trumpai pastovėjo tylėdami, 
kol akys vėl apsiprato su tamsa. Vos po trijų mėnesių tokiu vakaro 
metu bus šviesu kaip dieną. Dabar jie įstengė įžiūrėti tik neaiškius 
kontūrus erdvėje tarp jų ir fjordo. Ar ten, tarp neaukštų augalų, iš 
tiesų galėtų būti valčių pašiūrė? 

Mjorkas davė ženklą Asadui sekti paskui jį. Abudu sėlino į priekį 
kojomis traiškydami riebius šliužus. Padėjėjas akivaizdžiai tuo šlykš- 
tėjosi. 

Paskui jie priėjo tankmę. Detektyvas palinko į priekį ir atitraukė 
šaką. Tiesiai priešais save išvydo duris, gal per pusmetrį nuo žemės. 
Ištiesęs ranką palietė storų lentų sieną. Ji buvo glotni ir drėgna. 

Kvepėjo derva. Tikriausiai ja užtepti plyšiai. Ta pati derva, kuria 


Poulas Holtas užsandarino butelį su savo paskutine žinia. 

Jiems priešais kojas tyliai teškeno vanduo. Taigi tai tiesa: namelis 
pastatytas forde, beveik neabejotinai ant polių. Čia ir yra ta valčių 
pašiūrė, kurios jie ieško. 

Rado. 

Karlas pasuko rankeną, bet durys neatsivėrė. Pagraibęs aplinkui 
tamsoje surado skląstį, įtvirtintą vielokaiščiu. Atsargiai ištraukė jį ir 
paliko kaboti ant grandinėlės. Jeigu durys užsklęstos iš lauko, vadina- 
si, to išperos viduje nėra. 

Detektyvas atsargiai pravėrė duris ir išgirdo tylutėlį garsą, tarsi 
kažkas būtų užgniaužęs kvapą. 

Į šnerves trenkė užsistovėjusio vandens, pūvančių dumblių, šlapi- 
mo ir išmatų smarvė. 

— Ar čia yra kas nors? - pašnibždomis paklausė Mjorkas. 

Po akimirkos išgirdo prislopintą aimaną. 

Įjungęs žibintuvėlį jis išvydo širdį veriantį vaizdą. 

Dvi figūros gūžėsi savo pačių nešvarumuose, per du metrus viena 
nuo kitos. Drėgni drabužiai, riebaluoti plaukai. Du vilties netekę gy- 
vybės daigeliai. 

Berniukas žiūrėjo į jį išplėstomis, išgąstingomis akimis. Jis susikū- 
prinęs sėdėjo po stogu už nugaros surištomis rankomis, prirakintas 
grandine. Burną dengė tvirta lipnioji juosta, kuri vaikui kvėpuojant 
judėjo. Visa jo išvaizda buvo lyg pagalbos šauksmas. Karlas pasuko 
žibintuvėlį ir išvydo mergaitę, bejėgiškai pakibusią ant grandinių, į 
šoną nusvirusia galva, tarsi miegančią. Bet ji nemiegojo. Plačiai at- 
merktos akys reagavo į ryškią šviesą greitai mirkčiodamos. Mergaitė 
neturėjo jėgų pakelti galvą. 

— Mes atėjom jums padėti, - pasakė detektyvas keturpėsčias ropo- 
damas į vidų. - Tiktai laikykitės ramiai. Dabar jums viskas bus gerai. 

Jis susirado savo mobilųjį telefoną ir surinko numerį. Po akimir- 


kos atsiliepė Frederiksundo policija. 

Mjorkas prisistatė ir paprašė skubiai atsiųsti pagalbą, paskui už- 
darė telefoną. 

Berniuko pečiai nusileido. Skambutis jį nuramino. 

Į vidų įropojo Asadas ir nuplėšė lipniąją juostą, kuria mergaitei 
buvo užklijuota burna. Tada atrišo jai rankas veržusį diržą. Karlas 
ėmėsi padėti berniukui. Tas pasislinko taip, kad detektyvas pasiektų 
diržo sagtį jam už nugaros, bet liko tylus net tada, kai nuo burnos 
buvo pašalintas kamšalas. 

Detektyvas su padėjėju atitraukė vaikus nuo sienos ir ėmė tam- 
pyti grandines, apjuostas jiems per liemenis, o tada pastebėjo, kad 
tos sujungtos su kita, gerai pritvirtinta prie storų lentų belaisviams 
už nugarų. 

— Vakar jis mums uždėjo papildomas grandines ir užrakino. 
Anksčiau buvo tik grandinė sienoje, pritvirtinta prie diržo. Jis turi 
raktus, — pasakė berniukas kimiu balsu. 

Karlas pažvelgė į Asadą. 

— Ūkiniame pastate buvo laužtuvėlis. Gal galėtum jį atnešti? 

— Laužtuvėlis? 

— Dėl Dievo meilės! Taip, laužtuvėlis! 

Iš padėjėjo veido išraiškos detektyvas matė, kad jis puikiausiai su- 
pranta, ką šis žodis reiškia. Jam tiesiog nesinorėjo vėl maknoti per 
tuos šliužus. 

— Imk žibintuvėlį. Aš pats atnešiu. 

Mjorkas prasispraudė pro duris. Jiems iš pat pradžių reikėjo pasi- 
imti tą laužtuvėlį. Taip pat jis būtų pravertęs kaip ginklas. 

Atsargiai žliugsėdamas per slidžią gyvų ir negyvų šliužų košę de- 
tektyvas viename iš namo langų, išeinančių į ordo pusę, pastebėjo 
blausią šviesą. Anksčiau jos ten nebuvo. 

Akimirką jis visiškai tyliai stovėjo ir klausėsi. 


Nieko. 

Mjorkas nuėjo prie ūkinio pastato ir atsargiai pravėrė duris. 

Laužtuvėlis buvo tiesiai priešais jį ant darbastalio, po plaktuku ir 
skečiamuoju veržliarakčiu. Detektyvas paėmė plaktuką, pastūmė į 
šalį veržliaraktį ir išsigandęs krūptelėjo, kai tas persisvėręs per stalo 
kraštą garsiai barkštelėjo ant grindų. 

Jis sustingęs klausėsi. 


Paskui paėmė laužtuvėlį ir išsėlino pro duris. 


Veiduose, kuriuos jis išvydo grįžęs, švytėjo palengvėjimas. Tarsi 
kiekvienas jo ir Asado veiksmas nuo tos akimirkos, kai atidarė pašiū- 
rės duris, jau savaime būtų stebuklas. Nieko nuostabaus. 

Jie atsargiai nutraukė nuo sienos grandines. 

Berniukas tuoj pat pasislinko į patalpos vidurį. Mergaitė liko toje 
pačioje vietoje ir dejavo. 

— Kas yra tavo seseriai? - paklausė Mjorkas. — Gal jai reikia van- 
dens? 

— Taip, vandens. Ji blogai jaučiasi. Mes čia uždaryti jau daug lai- 
ko. 

— Paimk mergaitę, Asadai, - sušnibždėjo Mjorkas. - Tvirtai lai- 
kyk grandines, kad jos nežvangėtų. Aš padėsiu Samueliui. 

Jis pajuto, kad berniukas sustingo ir atsigręžė į jį. Žiūrėjo taip, 
tarsi Karlas staiga būtų pakėlęs dangtį, po kuriuo tupėjo jo sielos de- 
monas. 

— Žinot mano vardą, - įtariai pasakė vaikas. 

— Aš policininkas. Daug žinau apie tave ir tavo šeimą, Samueli. 

Berniukas šiek tiek atšlijo. 

— Kaip? Ar kalbėjotės su mūsų tėvais? 


Detektyvas giliai įkvėpė. 

— Ne. Ne, nekalbėjau. 

Samuelis atitraukė rankas ir suspaudė kumščius. 

— Čia kažkas ne taip. Jūs visai ne policininkas. 

— Taip, Samueli. Aš policininkas. Gal norėtum pamatyti mano 
ženklelį ? 

— Iš kur sužinojot, kur mes? Kaip galėjot sužinoti? 

— Mesjau seniai stengiamės surasti tavo grobiką, Samueli. Einam, 
reikia paskubėti, - paragino detektyvas, kai Asadas pro durų angą 
ištraukė mergaitę. 

— Jeigu jūs iš policijos, tai kodėl turim skubėti? - berniuko veide 
pasirodė siaubas. Jis aiškiai nebesivaldė. Gal vaiką ištiko šokas? 

— Mums teko nutraukti tavo grandines nuo sienos, Samueli. Argi 
tai nepakankamas įrodymas? Neturėjom rakto. 

— Ar tai turi kažką bendra su mūsų tėvais? Ar jie sumokėjo? Ar 
jiems kas nors atsitiko? — berniukas ėmė kaip paklaikęs purtyti gal- 
vą. - Kur mūsų tėvai? - kamantinėjo jis pakeldamas balsą. 

— Ša, — dabar jau primygtinai sudraudė Karlas. 

Lauke kažkas dunkstelėjo. Padėjėjas suklupo ant slidaus tako? 

— Ar tau viskas gerai, Asadai? - pašnibždomis paklausė detekty- 
vas. Atsakymo nesulaukė. Jis vėl atsigręžė į vaiką. - Einam, Samuelį. 
Turim išeiti iš Čia. 

Berniukas įtariai žvelgė į jį. 

— Jūs dabar niekam neskambinot, tiesa? Išsivesit mus į lauką nu- 
žudyti? Argi ne tai darot? 

Karlas papurtė galvą. 

— Klausyk, Samueli. Dabar aš einu į lauką. Kai išeisiu, gali pažiū- 
rėti pro duris ir pamatysi, kad viskas gerai, - tada jis atbulas išsėlino 
į nakties vėsą. 

Garsas buvo netikėtas. Staigus, smarkus smūgis į sprandą. 


Viską apgaubė tamsa. 

Gal jį pažadino triukšmas lauke ar skaudančios žaizdos. Kad ir kaip 
buvo, jis krūptelėjęs pabudo ir sutrikęs apsidairė kambaryje. 

Paskui prisiminė, kas įvyko, ir pažvelgė į laikrodį. Praėjo beveik pu- 
santros valandos nuo to laiko, kai atsigulė. 

Nepakilęs nuo sofos mieguistas vyras pasislinko ir apsivertė ant 
šono norėdamas pamatyti, ar nekraujuoja. 

Linktelėjo, buvo patenkintas savo darbu. Žaizdos atrodė sausos, gy- 
jančios. Neblogas pirmasis bandymas. 

Atsikėlęs pasirąžė. Virtuvėje buvo keli pakeliai sulčių ir konservų 
skardinė. Stiklinė granatų sulčių bei duonos skrebutis su tunu sustiprins 
jį, netekusį tiek kraujo. Greitai užkąs, o paskui nusileis į valčių pašiūrę. 

Jis uždegė virtuvėje šviesą ir prieš nuleisdamas užuolaidą pro langą 
žvilgtelėjo į tamsą. Nėra reikalo išsiduoti, jei kas nors ten vaikščiotų. 
Svarbiausia saugumas. 

Paskui staiga sukluso ir susiraukė. Kas ten? Kažkoks triukšmas. Aki- 
mirką stovėjo nejudėdamas. Sodybą gaubė tyla. 

Gal tai išgąsdintas fazanas? Bet kas jį pabaidytų tamsoje? Atitraukęs 
užuolaidą vyras sustingo, įdėmiai žiūrėjo į tą pusę, iš kur, jo nuomone, 


sklido triukšmas. 

Ir tada kažką išvydo. Kažkokį pavidalą tamsoje. Judančią figūrą. 

Kažkas vaikščiojo prie priestato, o paskui dingo. 

Jis atšoko nuo lango. 

Dabar širdis daužėsi greičiau. 

Atsidaręs stalčių jis išsitraukė ilgą peilį. Gerai nusitaikius įsibro- 
vėlis neišgyventų nuo tokios ilgos, plonos geležtės dūrio. 


Paskui jis apsimovė kelnes ir basas išslinko į kiemą. 


Dabar jis aiškiai išgirdo triukšmą valčių pašiūrėje. Tarsi kažkas 
draskė namuką iš vidaus. Brūžinosi į sienojus. 

Akimirką jis stovėjo ir klausėsi. Dabar suprato, kas ten dedasi. Tai 
grandinės žvanga. Kažkas bando išlaužti varžtus, kuriais jos pritvir- 
tintos prie sienų. 

Kas? 

Jei ten būtų policininkai, jam tektų susidurti su rimtesniais gin- 
klais nei jo paries. Bet jis pažįsta šią vietovę. Žino, kaip slėptis tam- 
soje. 

Jis smuko už priestato ir iš karto pastebėjo, kad šviesa, sklindanti 
pro duris, yra ryškesnė, nei turėtų būti. 

Dabar durys buvo praviros, o jis žinojo, kad, patikrinęs vandens 
temperatūrą cisternoje, jas uždarė. Tuo neabejojo. 

Gal jų daugiau nei vienas. Gal kažkas dabar yra viduje. 

Jis prisišliejo prie sienos ir svarstė, ką daryti. Pažinojo šią vietą 
kaip savo penkis pirštus. Jei kas nors yra viduje, galėtų jį nudurti, 
nespėjusį net susivokti, kas vyksta. Vienas dūris į silpną vietą po krū- 
tinkauliu. Šitaip vos per kelias sekundes galėtų nužudyti daugiau nei 
porą Žmonių, ir nedvejotų. Arba jie, arba jis. 

Laikydamas priešais save peilį jis greitai įėjo ir apžvelgė tuščią pa- 


talpą. 

Kažkas čia buvo. Taburetė ne toje vietoje. Prie jo įrankių irgi kaž- 
kas prikišo nagus. Skečiamasis veržliaraktis numestas ant grindų. 
Štai kokį triukšmą jis girdėjo. 

Jis nuo darbastalio paėmė plaktuką. Jį laikyti rankose buvo malo- 
niau nei peilį. Įprasčiau. 

Jis vogčiomis nusėlino taku link vandens, į tarpupirščius lindo 
glitūs šliužai. Bjaurybės. Išnaikins juos, kai tik turės laiko. 

Jis palinko į priekį, ištiesė kaklą, kad geriau matytų, ir pro pra- 
vertas valčių pašiūrės duris išvydo blausią šviesą. Viduje buvo girdėti 
prislopinti balsai. Jis įtemptai klausėsi, bet neįstengė suprasti, kieno 
jie nei kas kalbama. Koks skirtumas? 

Kad ir kas būtų viduje, yra tik vienas išėjimas. Jam tereikia prisė- 
linti, užsklęsti duris, ir jie niekaip neištrūks, kol jis atsineš iš automo- 
bilio kanistrą benzino ir padegs pašiūrę. 

Gaisras bus toli matyti, bet argi yra kita galimybė? 

Padegs pašiūrę, susirinks dokumentus, pinigus ir kuo greičiau va- 
žiuos link sienos. Tai vienintelis kelias. Žmogus, negalintis pakeisti 
savo planų, nusipelno pražūties. 

Užsikišęs už diržo peilį jis atsargiai pritykino prie durų. Tą pačią 
akimirką durys prasivėrė ir pasirodė pora kojų. 

Jis šastelėjo į šalį. Dabar teks susidoroti su šia problema daug atvi- 
riau. 

Jis stebėjo ant žemės nusileidžiančias kojas, visas kūnas dar buvo 
viduje. 

— Kur mūsų tėvai? - netikėtai nuskambėjo garsus berniuko klau- 
simas, o šalia jo buvęs žmogus tuoj pat atsakė tyliu raginimu ne- 
triukšmauti. 

Paskui jis išvydo tamsiaodį policininką, pro duris išnešantį mer- 
gaitę; pareigūnas atbulas ėjo link jo. Tas pats žemaūgis arabas iš kė- 


glinės. Tas, kuris partrenkė Popiežių. Ką jis čia veikia? 

Kaip policininkai jį surado? 

Jis apsuko plaktuką ore ir plokščiuoju galu smarkiai trinktelėjo 
policininkui į sprandą. Tas griuvo nespėjęs nė surikti, mergaitė nu- 
krito ant jo. Ji pažvelgė tuščiomis akimis, jau seniai buvo susitaikiusi 
su likimu, ir užsimerkė. Buvo per vieną stiprų smūgį nuo mirties. Bet 
mirtis turės palaukti. Mergaitė dabar nekelia jam grėsmės. 

Jis pakėlė akis į viršų, buvo pasiruošęs sutikti kitą policininką. 

Tarpduryje vėl pasirodė kojos. Jis išgirdo policininką įtikinėjant 
berniuką, kad viskas bus gerai. Tada smogė. 

Policininkas susmuko ant žemės. 

Vyras paleido iš rankų plaktuką ir, spoksodamas į du be sąmonės 
gulinčius vyrus, akimirką klausėsi medžių šakose ūžaujančio vėjo, 
lietaus barbenimo į tako akmenis. Dabar berniukas buvo susijaudi- 
nęs, neramiai blaškėsi savo kalėjime. Šiaip jokio kito garso nebuvo 
girdėti. 

Jis pakėlė mergaitę ir vienu lengvu judesiu įmetė ją atgal į pašiūrę, 
užtrenkė duris ir užkišo skląstį vielokaiščiu. 

Atsitiesęs apsidairė. Viskas buvo ramu, išskyrus berniuko protes- 
tus. Jokių sirenų. Jokių neįprastų garsų. Bent jau kol kas. 

Žudikas giliai įkvėpė. Ko dabar galima tikėtis? Ar atvyksta dau- 
giau policininkų, ar šiedu veikia savo iniciatyva, stengdamiesi pada- 
ryti įspūdį viršininkams? Jam reikėjo tai žinoti. 

Jeigu jie dirba vieni, jis gali toliau įgyvendinti savo planą. Jeigu 
ne, teks bėgti. Bet kuriuo atveju turės atsikratyti visų keturių. 

Jis skubiai grįžo į priestatą ir pačiupo virvelę šieno ryšuliams rišti, 
kabojusią už durų. 

Pirmiausia turės surišti tuos vyrus. Ilgai netruks. 

Rišdamas be sąmonės gulinčių policininkų rankas už nugaros, jis 
išgirdo triukšmą pašiūrėje. Berniukas ėmė rėkti visa gerkle, reikalau- 
damas jį išleisti. Klykė, kad jo tėvai niekada nesumokės, jeigu jiedu 


su seserimi negrįš namo. 

"Tas vaikas kovotojas. Reikia tai pripažinti. 

"Tada Samuelis ėmė spardyti duris. 

Grobikas patikrino skląstį. Jau nemažai metų praėjo nuo to laiko, 
kai įtaisė jį duryse, bet mediena vis dar tvirta. Atlaikys. 

Jis nutempė abu vyrus atokiau nuo pašiūrės, kad iš priestato 
sklindanti šviesa apšviestų jų veidus. Paskui pakėlė didesnįjį taip, kad 
tas susilenkęs liko sėdėti ant tako. Pritūpęs priešais policininką kelis 
kartus sudavė jam per veidą. 

— Ei, pabusk! 

Galų gale detektyvas atsipeikėjo. Akys jam virto ant kaktos. Porą 
kartų sumirksėjęs, Karlas pabandė sutelkti žvilgsnį. 

Jie žiūrėjo vienas į kitą. Dabar vaidmenys pasikeitė. Jis jau nebe 
įtariamasis, apklausinėjamas kėglinėje. 

— Sumautas mėšlo gabalas, - sumurmėjo pareigūnas. - Mes tave 
pričiupsim. Pastiprinimas jau pakeliui. Turim tavo pirštų atspaudus. 

Žudikas žiūrėjo detektyvui į akis. Vyras akivaizdžiai dar ap- 
svaigęs. Vyzdžiai reagavo per lėtai, kai jis palinko į šalį, kad šviesa 
iš priestato staiga apšviestų pareigūno veidą. Gal todėl tas žmogus 
toks stebėtinai ramus. O gal tiesiog netiki, kad įtariamasis sugebės 
juos abu nužudyti? 

— Pastiprinimas. Geras bandymas, - atšovė jis. - Bet tegu važiuo- 
ja. Iš čia per fjordą matyti visas kelias iki Frederiksundo. Pamatysim 
mėlynas šviesas, kai tik jie pasieks Kronprinco Frederiko tiltą. Dau- 
gybė laiko padaryti tai, kas reikia, kol jie čia atvažiuos. 

— Policija atvažiuos iš pietų. Iš Roskildės. Nieko nepamatysi, iš- 
pera, — atrėžė policininkas. - Paleisk mus. Pasiduok. Gausi penkio- 
lika metų. Jeigu mus nužudysi, tau galas, garantuoju. Būsi nušautas 
policininko arba supūsi kalėjime nuteistas iki gyvos galvos. Jokio 
skirtumo. Policininkų žudikai šitoje sistemoje neišgyvena. 


Nusikaltėlis nusišiepė. 

— Kalbi kaip per galvą trenktas. Ir meluoji. O jeigu neatsakysi į 
mano klausimus, atsidursi cisternoj štai ten, priestate po... - jis žvilg- 
telėjo į laikrodį, — ...sakykim, po dvidešimties minučių. Tu, vaikai ir 
tavo porininkas. Ir žinai ką? 

Jis pasilenkė prie policininko. 

— Aš būsiu seniai dingęs. 

Smūgiai į pašiūrės duris smarkėjo. Dabar jie tapo garsesni, ber- 
niukas daužė kažkokiu metaliniu daiktu. Grobikas intuityviai pa- 
žvelgė ten, kur numetė plaktuką. 

Nuojauta neapgavo. Plaktukas dingo. Tikriausiai jį nepastebimai 
paėmė mergaitė, prieš jam įmetant ją į vidų. Mėšlas. Ji nebuvo tokia 
leisgyvė, kaip jis manė, pasalūnė kalė. 


Jis iš už diržo lėtai išsitraukė peilį. Dabar pasirinkimo nėra. 

Keista, Karlas neišsigando. Ne todėl, kad abejojo, ar priešais jį 
esantis žmogus pamišęs tiek, kad žudytų nė akimirkos nesudvejo- 
jęs, bet todėl, kad jį supo ypatinga ramybė. Dangumi plaukiantys 
debesys siaustė mėnulį. Fjorde švelniai pliuškeno bangelės. Kvepėjo 
žemė. Net generatoriaus gaudesys jam už nugaros atrodė raminantis. 
Buvo nepaprasta. 

Gal visa tai dėl patirto smūgio. Bet kuriuo atveju tvinkčiojimas 
galvoje atitraukė dėmesį nuo skausmo rankoje ir petyje. 

Paskui detektyvas vėl išgirdo trenksmus valčių pašiūrėje. Šį kartą 
garsesnius. 

Jis pažvelgė į žudiką. Tas iš už diržo buvo išsitraukęs peilį. 

— Nori žinoti, kaip tave susekėme, ar ne? — prabilo Mjorkas vėl 
jausdamas už nugaros surištas rankas. Jis pažvelgė į dulkiantį lietų. 
Nuo drėgmės virvelė išsitempė. Jam reikėjo laimėti laiko. 

Žudiko akys buvo šaltos, akmeninės. Paskui jo lūpos vos pastebi- 
mai virptelėjo. 

Mjorkas nesuklydo. Tas šunsnukis norėjo sužinoti, kaip polici- 


ninkai jį surado. 

— Buvo toks berniukas vardu Poulas. Poulas Holtas, ar jį prisi- 
meni? —- paklausė Karlas mirkydamas virvelę šlapioje žolėje sau už 
nugaros. - Tas Poulas buvo truputį ypatingas. Dabar jo rankos ne- 
pastebimai įsitempusios judėjo, sukiojosi. 

Mjorkas nebaigęs kalbėti nutilo ir mąsliai palingavo galva. Nerei- 
kia skubėti. Nesvarbu, ar virvelė nutrūks, ar ne, kuo ilgiau jis laikys 
prikaustęs žudiko dėmesį, tuo ilgiau jie išliks gyvi. Detektyvas nusi- 
šypsojo. Atvirkštinė apklausa. Kaip ironiška. 

— Ką jis padarė? — susidomėjo nusikaltėlis. 

Karlas nusijuokė. Pertraukos tarp trenksmų pašiūrėje dabar buvo 
ilgesnės, bet smūgiai atrodė taiklesni. 

— Daug laiko praėjo, tiesa? Ta mergaitė pašiūrėje dar net nebuvo 
gimusi. O gal niekada negalvojai apie savo aukas? Ne, žinoma, ne- 
galvojai. 

Po šių žodžių grobiko išraiška pasikeitė, o detektyvui per nugarą 
nubėgo šiurpuliai. 

Tas išgama žaibiškai pašoko ant kojų ir prispaudė peilį Asadui 
prie gerklės. 

— Atsakyk tuoj pat. Daugiau jokių pliurpalų, arba tavo draugas 
užsprings savo krauju. Supratai ? 

Karlas linktelėjo, stengėsi išsivaduoti iš pančių. Nėra abejonės, 
kad jis tai padarys. 

Žudikas atsisuko į valčių pašiūrę ir suriko: 

— Prieš mirtį tave kankinsiu, jeigu nesiliausi, Samueli. Patikėk! 

Trankymas akimirkai nutilo. Detektyvas išgirdo pašiūrėje kūk- 
čiojant mergaitę. Paskui Samuelis vėl ėmė darbuotis plaktuku. 

— Poulas sugebėjo išsiųsti laišką butelyje. Žmonėms įkalinti ver- 
čiau būtum pasirinkęs tinkamesnę vietą nei valčių pašiūrė ant van- 
dens. 


Vyras susiraukė. Laiškas butelyje? 

Virvelė pradėjo atsileisti. 

— Prieš kelerius metus jis pateko į žvejybinį tinklą prie Škotijos 
krantų ir galų gale atsidūrė ant mano stalo, - tęsė Mjorkas nesiliau- 
damas judinti riešų. 

— Tuo blogiau tau, - atsakė žudikas, nors jo smalsumas akivaiz- 
džiai liko nepatenkintas. 

Buvo nesunku perprasti to niekšo mintis. Kaip galėjo laiškas bu- 
telyje jam pakenkti? Per visus tuos metus nė vienas vaikas, kuriuos 
jis laikė uždarytus valčių pašiūrėje, niekaip negalėjo sužinoti, kur jie 
yra. Kaip galėjo laiškas butelyje tai pakeisti ? 

Karlas pastebėjo krustelint Asado koją. 

Nejudėk, Asadai. Miegok toliau. Šiaip ar taip, nieko negali pada- 
vyti. 

Jiems padėtų vienintelis dalykas — jei Mjorkas įstengtų atpalai- 
duoti riešus veržiančius pančius tiek, kad išlaisvintų rankas. Vis dėl- 
to net tada neįmanoma nuspėti, kas atsitiktų. Nusikaltėlis stiprus, be 
skrupulų ir švaistosi labai pavojingai atrodančiu peiliu. Smūgis į gal- 
vą neabejotinai sulėtino Karlo reakciją. Apskritai vilties buvo mažai. 
Jei tik jis būtų paprašęs pastiprinimo Roskildėje, kad pagalba ateitų 
iš pietų, tada jie gal būtų turėję galimybę išsigelbėti. Erederiksundo 
policija vargu ar išvengs pasigarsinimo apie savo atvykimą. Tas iš- 
pera dėl to visiškai tikras. Kai tik policijos automobiliai važiuos per 
tiltą, padangėje nušvis melsvi atšvaitai. Tai įvyks vėliausiai po poros 
minučių. Tada viskas bus baigta. Dabar Mjorkas tai suvokė. Rankas 
juosianti virvė vis dar buvo per tvirta. 

— Dink iš čia, Klausai Larsenai, ar koks ten tavo vardas. Bėk, kol 
dar turi galimybę, - jis garsiai krenkštelėjo, kai Samuelio smūgiai į 
duris staiga tapo smarkesni. 

— Bent jau dėl vieno dalyko esi teisus. Mano vardas ne Klausas 


Larsenas, - atsakė žudikas apžergęs nejudantį Asado kūną. - O tu 

neturi supratimo apie mano tikrąją tapatybę. Be to, spėju, kad tu 
ir tavo draugas šiąnakt esate vieni, tai kodėl turėčiau bėgti? Kodėl 
manai, kad turėčiau ko nors bijoti? 

— Paskubėk, kad ir koks būtų tavo vardas. Dar ne per vėlu. Išnyk 
ir susikurk sau kitą gyvenimą. Mes tavęs ieškosim, bet tuo tarpu gal 
galėsi atgailauti. Ar tai sugebi? 

Pančiai netikėtai atsileido. 

Detektyvas įsižiūrėjo žudikui į akis ir pastebėjo melsvus atspin- 
džius. Policijos automobiliai važiuoja per tiltą. Atėjo pabaiga. 

Karlas ištiesė nugarą, prisitraukė kojas. Žudikas, pakėlęs akis į 
viršų, išvydo padangėje nušvitusią melsvą pašvaistę, atsispindinčią 
forde. Jis užsimojo peiliu virš bejėgio Asado. Tą akimirką Mjorkas 
metėsi į priekį ir galva smogė jam į koją. Grobikas susverdėjęs par- 
griuvo, bet iš rankos peilio nepaleido, paskui griebėsi už klubo ir 
taip pažvelgė į savo užpuoliką, kad detektyvas suprato, jog tai pa- 
skutinis jo matomas vaizdas. 

O tada jo rankos išsilaisvino. 

Mjorkas pašoko ant kojų ir atsistojo gynybine poza. Plikomis 
rankomis prieš peilį. Kas gero iš to bus? Jis vis dar jautėsi apsvai- 
gęs. Negali greitai judėti, kad ir kaip norėtų. Nors ir labai viliojo 
skečiamasis veržliaraktis ant priestato grindų, detektyvas neįstengė 
koordinuoti judesių ir bėgti. Viskas aplink jį, rodos, traukėsi ir plė- 
tėsi tuo pat metu. 

Karlas pasverdėjo pora žingsnių atgal, kai žudikas atsistojo nu- 
kreipęs į jį peilį. Širdis daužėsi, galva tvinkčiojo. Atmintyje sušmė- 
žavo kerinčios Monos akys. 

Mjorkas tvirčiau įsispyrė į žemę stengdamasis išsilaikyti ant kojų. 
Grindinio akmenys buvo slidūs, o jis vėl pajuto batus aplipusią šliu- 


Žų masę. 

Blyksinčių melsvų atšvaitų nuo tilto nebebuvo matyti. Policija 
atvyks čia per penkias minutes. Jei tik jis galėtų išsilaikyti nors kiek 
ilgiau, gal įstengtų išgelbėti vaikų gyvybes. 

Mjorkas pažvelgė į medžių šakas virš tako. Gal sugebėtų jas pa- 
siekti ir jų įsikibęs pakilti kiek aukščiau? Jis žengė dar žingsnį atgal. 

Dabar žudikas iš įniršio degančiomis akimis puolė į priekį, buvo 
nutaikęs peilį Karlui į krūtinę. 

Jį pargriovė nedidelė pėda, apauta vos keturiasdešimto dydžio 
batu. 

Asadas švystelėjo savo trumpą koją ir spyrė žudikui į kulkšnį taip, 
kad tas prarado pusiausvyrą. Iš pradžių atrodė, kad sugebės išsilaiky- 
ti stačias, bet basos pėdos paslydo šliužų glitėsiuose. Jis bjauriai tėš- 
kėsi skruostu ant žemės. Prie jo tuoj pat prišoko Karlas ir taip spyrė į 
pilvą, kad iš rankos iškrito peilis. 

Detektyvas jį paėmė, paskui truktelėjęs pastatė nusikaltėlį ant 
kojų. Prispaudęs peilį jam prie jungo venos pažvelgė į akis. Jiems už 
nugarų Asadas vargais negalais pakilo ant alkūnių, išsivėmė ir vėl 
krito aukštielninkas. Kartu su tulžimi jam iš burnos pasipylė arabiš- 
kų keiksmų srautas. Sprendžiant pagal keiksmus, padėjėjui turėtų 
būti viskas gerai. 

— Padaryk tai, - burbtelėjo žudikas. — Man įgriso tavo bjauri 
marmūzė. 

Netikėtai jis linktelėjo link peilio, beviltiškai bandydamas nusi- 
žudyti. Karlas spėjo nuo jo atitraukti peilį. Ašmenys tik įpjovė kaklą. 
Žaizda buvo negili. 

— Taip ir maniau, — išsiviepė jis. - Negali, ką? Blauzdos per skys- 
tos. 

Jis klydo. Dar vienas toks judesys, ir Karlas žinojo, kad leis jam 


pačiam pasismeigti ant peilio. Asadas bus jo apsiblausęs liudininkas, 

patvirtins, kad nusikaltėlis nusižudė. Tad tegu pabando. Teismui ne- 
reikės vargintis. 

Tuo metu triukšmas valčių pašiūrėje nutilo. 

Karlas dirstelėjo per petį ir pastebėjo atsiveriančias duris. 

Paskui jam prieš akis vėl atsirado priešais jį stovinčio žudiko fizio- 
nomija. 

— Nepasakei, kaip mane radai. Teisme vis tiek išaiškės. Kaip ma- 
nai, kiek gausiu? Penkiolika metų, tiesa? Vieni niekai, — jis atlošė 
galvą ir ėmė kvatotis. Dabar bet kurią akimirką galėjo vėl pabandyti 
pulti ant ašmenų. Tegul sprendžia pats. 

Karlas tvirčiau sugniaužė peilio kotą suvokdamas, koks klaikus 
bus potyris. 

Paskui kažkas terkštelėjo lyg dūžtantis kiaušinis. Trumpas, pa- 
prastas garsas. Žudikas suklupo ir tyliai nuvirto ant šono. Detekty- 
vas pažvelgė į Samuelį, stovintį priešais jį su kūju rankoje, paraudu- 
siomis nuo ašarų akimis. Šiuo kūju jis numušė spyną iš vidaus. Iš kur, 
po galais, jį gavo? 

Karlas nukreipė žvilgsnį žemyn, išmetė iš rankos peilį ir pasilenkė 
prie konvulsijų tampomo žudiko. "Tas dar kvėpavo, bet gyveno jau 
paskutines minutes. 

Tai, ką matė detektyvas, buvo egzekucija. Tyčinė žmogžudystė. 
Nusikaltėlis jau buvo sulaikytas. Berniukas tikriausiai tai suvokė. 

— Mesk kūjį, Samueli, - paragino jis ir žvilgtelėjo į padėjėją. - Tai 
buvo savigyna. Mes dėl to sutarsim, ar ne, Asadai? 

Arabas pakėlė galvą ir atkišo apatinę lūpą. 

Jis atsakė greitakalbe, tarsi išvėmė žodžius. 

— Mes visada sutariam, Karlai. Tiesa? 

Mjorkas nužvelgė susirietusį kūną, gulintį glitėsiuose ant tako. 
Vyro burna buvo pražiota, akys plačiai atmerktos. 


— Nešdinkis po velnių, - sušvokštė jis. 

— Ir tu nešdinkis po velnių, - atšovė detektyvas. 

Iš miško ataidėjo policijos automobilių sirenos. 

— Sakoma, kad prisipažinus mirtis būna lengvesnė, - tyliai prabi- 
lo Karlas. - Kiek žmonių nužudei? 

Nusikaltėlis mirktelėjo. 

— Daug. 

— Kiek? 

— Daug. 

Paskui jis, rodos, suglebo. Galva nusviro į šalį ir pasirodė siau- 
binga žaizda pakaušyje. Už ausies driekėsi ilgas, raudonas pėdsakas. 

Jis sugargaliavo. 

— Kur Bendžaminas? — jau skubėdamas tardė detektyvas. 

Nusikaltėlis lėtai užsimerkė. 

— Su Eva. 

— Kas yra Eva? 

Sutelkęs jėgas jis vėl sumirksėjo. 

— Mano bjaurioji sesuo. 

— Kuo tu vardu? Man reikia pavardės. Kas tu? 

Žudikas nusiviepė ir ištarė paskutinius žodžius: 


— Aš esu Čaplinas. 


EPILOGAS 


Karlas buvo nusikamavęs. Jis numetė aplanką į krūvą kampe. 

Byla uždaryta. Išnarpliota ir baigta. 

Po tuo ypatingu tiltu daug vandens nutekėjo nuo to laiko, kai 
Asadas bloškė serbų gorilą per rūsio koridorių. Markuso Jakobseno 
žmonės pasirūpino trimis paskutiniais padegimais, bet vieną, įvyk- 
dytą tūkstantis devyni šimtai devyniasdešimt penktaisiais Riodovrė- 
je, grąžino žemyn, į „O“ skyrių. Dėl užsitęsusio gaujų karo jie netu- 
rėjo galimybių tirti dar ir šią bylą. 

Serbijoje ir Danijoje įvykdyti areštai. Dabar tereikia poros pri- 
sipažinimų. Mjorkas manė, kad laukti teks ilgai. Jų sulaikyti serbai 
verčiau penkiolika metų pus kalėjime, nei išduos tuos, kuriems dir- 
bo. 

Visa kita priklausė nuo vietinio prokuroro. 

Detektyvas pasirąžė ir nutarė nusnūsti kelias minutes priešais 
mirgantį televizoriaus ekraną. Monotoniškos žinių kanalo kalbos 
migdė. Kažką kalbėjo apie ministrus, nesugebančius išsilaikyti ant 
motociklo ir nesusilaužyti kaulų. 


Paskui suskambo telefonas. Sumautas prietaisas. 

— Turime svečių, Karlai, - skambino Markusas. - Ar galite visi 
trys užlipti į viršų? 

Buvo liepos vidurys, ir dešimt dienų be pertraukos lijo. Saulė už- 
migo žiemos miegu. Ko, po galais, ten lipti? Trečiame aukšte tamsu 
taip pat, kaip ir rūsyje. 

Mjorkas lipo laiptais nė žodžio nesugebėjęs ištarti Rouzei ir Asa- 
dui. Tokios bjaurios atostogos. Džesperas visą dieną kiūto namie, o 
su juo ir jo mergina. Mortenas su kažkokiu vyruku, vardu Prebenas, 
išvykę į kelionę dviračiais ir, rodos, neskuba grįžti. Yra slaugytoja, 
kuri rūpinasi Hardžiu. Viga pėsčiomis keliauja po Indiją, lydima 
vyro, po turbanu slepiančiu dviejų metrų ilgio plaukus. 

Jis įstrigęs čia, kol Mona su savo vaikais deginasi Graikijoje. Jei 
Asadas su Rouze irgi kur nors išneštų užpakalius, Karlas galėtų ra- 
miai praleisti visą dieną užsikėlęs kojas ant stalo, žiūrėdamas Zou7 de 
France. 


Atostogos tikras pragaras. Ypač kai jomis nepasinaudoji. 


Kai jie užlipo į trečią aukštą, Karlas žvilgtelėjo į tuščią Lizos kėdę. 
Gal ji vėl išvykusi tuo turistiniu automobiliu su savo patraukliu 
vyru. Gal ir poniai Sorensen reikėtų tai išbandyti. Pora savaičių dul- 
kinimosi namelyje ant ratų tikrai atgaivintų net tokį mumifikuotą 
egzempliorių kaip ji. 

Mjorkas santūriai mostelėjo tai senai varnai ranka, o ši parodė 
vidurinįjį pirštą. Labai gudru. Apgailėtina karvė. 

Jis atidarė Markuso Jakobseno kabineto duris ir prieš akis išvydo 
nepažįstamą moterį. 

— Karlai, — iš už stalo tarė Markusas. - Mija Larsen atėjo čia su 


vyru asmeniškai padėkoti jums trims. 


550 JUSSI ADLER-OLSEN 


Tik tada detektyvas pastebėjo vyrą, stovintį kiek atokiau. Iš karto 
jį pažino. Žmogus iš degančio namo kiemo Roskildėje. Kenetas, iš- 
gelbėjęs Miją iš liepsnų. Karlas vėl pažvelgė į moterį, droviai stovin- 
čią priešais jį. Ar tikrai Čia ta pati moteris? 

Rouzė ir Asadas sveikindamiesi ištiesė rankas. Mjorkas neryžtin- 
gai pasekė jų pavyzdžiu. 

- Labai atsiprašau, — prabilo jaunoji moteris. — Žinau, kad jūs 
labai užsiėmę, bet norėjau asmeniškai padėkoti už išgelbėtą gyvybę. 

Akimirką jie stovėjo ir žiūrėjo vienas į kitą. Karlas pritrūko žo- 
džių. 

— Nenorėčiau sakyti, kad čia nieko tokio, jei galiu taip išsireikš- 
ti, — įsiterpė Asadas. 

— Aš taip pat, - pridūrė Rouzė. 

Kiti nusijuokė. 

— Kaip jums dabar sekasi? Viskas gerai? - paklausė Karlas. 

Mija giliai įkvėpė ir akimirkai prikando lūpą. 

— Norėčiau sužinoti, kaip laikosi tiedu vaikai? Samuelis ir Mag- 
dalena, rodos, tokie buvo jų vardai? 

Karlas kilstelėjo antakius. 

— Tiesą sakant, neįmanoma sužinoti. Du vyriausius berniukus 
paėmė iš namų. Manau, Samueliui viskas gerai. O Magdalena ir 
dviem jos sesutėmis, girdėjau, rūpinasi vienuolės. Kas žino, gal tai 
tik į gera. Štai taip netekti abiejų tėvų turėtų būti nepakeliama. 

Mija linktelėjo. 

— Suprantu. Mano buvęs vyras sukėlė daug skausmo. Jei kuo nors 
galėčiau padėti tai mergaitei, labai norėčiau tai padaryti, - Mija pa- 
bandė nusišypsoti, bet kalbėjo toliau. - Netekti tėvų, žinoma, siau- 
binga. Bet motinai netekti vaiko taip pat baisu. 


Markusas Jakobsenas paėmė ją už rankos. 

— Mes vis dar ieškom, Mija. Policija daro, ką gali, remiasi jūsų su- 
teikta informacija. Esu įsitikinęs, kad pavyks. Patikėkite, niekas šioje 
šalyje negali laikyti vaiko amžinai paslėpto. 

Ji nuleido galvą suvokusi žodį amžinai. Karlas būtų pasakęs ki- 
taip. 

Dabar prabilo jaunuolis, stovintis šalia Mijos. 

— Norime, kad žinotumėte, kokie dėkingi mes esame, — tarė jis 
žiūrėdamas į Karlą ir Asadą. - Nežinia tiesiog drasko Miją, bet tai 
kitas dalykas. 

Vargšė pora. Kodėl tiesiog nepasakius visko, kaip yra? Praėjo ke- 
turi mėnesiai, o berniukas vis dar nerastas. Nebuvo išnaudotos visos 
įvairių sistemų galimybės, dabar tikriausiai per vėlu. 

— Mes nelabai turime, už ko užsikabinti, - nedrąsiai ištarė Kar- 
las. - Žinom tik tiek, kad jūsų buvusio vyro sesers vardas Eva. O ko- 
kia jos pavardė? Beje, ir jo? Gali būti bet kokia. Mes net nežinom to 
vyro vardo. Tiesą sakant, apie jį ar jo praeitį žinom labai mažai. Tik 
tiek, kad jųdviejų su Eva tėvas kažkur buvo pastorius. Evos vardas 
tarp dvasininkų dukterų neretas. Žinom, kad jai maždaug keturias- 
dešimt metų, ir daugiau nieko. Į kiekvieną šalies policijos nuovadą 
išsiuntėme Bendžamino nuotrauką, o mano kolegos pranešė socia- 
linėms institucijoms, kad budriai stebėtų aplinką. Štai tokia šiuo 
metu padėtis. 

Moteris linktelėjo stengdamasi nenusiminti dėl to, ką pasakė de- 
tektyvas. 

Kenetas, priešais save laikydamas rožių puokštę, paaiškino, kad 
Mija kiekvieną dieną praleidžia naršydama internete ir visur kitur 
ieškodama bažnytinių biuletenių ar laikraščių straipsnių, kuriuose 
galėtų būti jos buvusio vyro tėvo nuotrauka. Jeigu ji ką nors suras, 
pirmiausia praneš policijai. 


Tada jis su padėka nuo jų abiejų ištiesė Karlui gėles. 

Kai pora išėjo, detektyvas akimirką stovėjo laikydamas rankoje 
puokštę, burnoje juto keistą skonį. Mažiausiai keturiasdešimt kraujo 
raudonumo rožių. Verčiau jos būtų skirtos kam nors kitam. 

Jis papurtė galvą. Jokiu būdu nelaikys jų ant savo rašomojo stalo. 
Rouzei ar Yrsai taip pat neduos. Nežinia, kokios būtų pasekmės. 

Mjorkas paliko puokštę ant ponios Sorensen stalo, kai visi trys 
ėjo pro šalį. 

— Ačiū, ponia Sorensen, kad viską prižiūrit, — teištarė jis ir paliko 
ją sutrikusią, nerišliai protestuojančią. 

Lipdami laiptais jie susižvalgė. 

— Taip, žinau, ką galvojat, - linktelėjęs tarė detektyvas. 

Jiems reikia išsiuntinėti biuletenį visoms tiesiogiai susijusioms 
institucijoms su nurodymu ieškoti Bendžamino amžiaus vaiko ir 
skubiai visur išplatinti jo apibūdinimą. Iš tiesų toks biuletenis jau 
buvo skelbtas. Tik šį kartą reikia nurodyti institucijų vadovams as- 
meniškai pasirūpinti šiuo klausimu. 

Taip jie bent jau užsitikrintų, kad vaiko paieškai teikiama pirme- 


nybė ir už ją atsakingi tinkami asmenys. 


ago eb 


Per pastarąsias dvi savaites Bendžaminas išmoko mažiausiai pen- 
kiasdešimt naujų žodžių, o Eva vos spėjo jį mokyti. 

Šito reikėjo tikėtis. Jiedu tiek daug šnekučiavosi. Moteris mylėjo 
berniuką labiau už viską pasaulyje. Dabar jie buvo šeima, ir jos vyras 
jautėsi taip pat. 

— Kada tos moterys atvažiuoja? - paklausė jis jau dešimtą kartą tą 
dieną. Vyras triūsė ištisas valandas. Valė kilimus dulkių siurbliu, kepė 
duoną, ruošė Bendžaminą. Viskas turi būti tobula. 

Eva nusišypsojo. Kaip pasikeitė jų gyvenimas, kai pas juos atsira- 


do berniukas. 

- Jos jau čia. Girdžiu automobilio burzgesį. Duok man Bendža- 
miną, Vili. 

Moteris pajuto, kaip švelnus berniuko skruostukas prisiglaudė 
prie jos skruosto. 

— Tokios moterys atvažiavo mums pasakyti, ar galime tave pasi- 
likti, Bendžaminai, - sušnibždėjo ji vaikui į ausį. - Manau, kad ga- 
lime. Ar nori likti sa mumis, vaikuti? Ar nori likti su Eva ir Viliu? 

Berniukas prigludo jai prie krūtinės. 

— Eva, — ištarė jis ir sukrykštė. 

Moteris pajuto, kad vaikas rodo į duris, iš kur ataidėjo balsai. 

— Kažkas atėjo, — tarė jis. 

Ji apglėbė berniuką, paskui pasitaisė drabužius. Vilis liepė jai lik- 
ti užsimerkus, kad nenervintų viešnių. Eva giliai įkvėpė, sukalbėjo 
maldą ir švelniai priglaudė mažylį prie krūtinės. 


— Viskas bus gerai, - sušnibždėjo ji. 


Balsai buvo draugiški. Moteris juos atpažino. Tai darbuotojos iš 
įvaikinimo tarnybos, kurių pareiga įvertinti padėtį. Lankėsi čia anks- 
čiau. 

Viešnios priėjo su ja pasisveikinti. Jų rankos buvo švelnios ir šil- 
tos. Jos pasilabino su Bendžaminu ir susėdo šiek tiek atokiau. 

— Taigi, Eva. Mes apsvarstėm jūsų klausimą. Akivaizdu, kad judu 
su Viliu nesate patys įprasčiausi pretendentai. Vis dėlto mes nu- 
sprendėme nekreipti dėmesio į jūsų regėjimo negalią. Yra daugybė 
precedentų, kai akli žmonės gavo leidimą įsivaikinti. Dėl gebėjimo 
susidoroti su problemomis ir tokio požiūrio mes tikrai nemanom, 
kad jūsų neįgalumas būtų didelė kliūtis. 

Moteris pajuto palengvėjimą. Nėra didelių kliūčių. Jos maldos 


išklausytos. 

— Mums padarė įspūdį jūsų sutaupyta nemenka pinigų suma. Tai 
reiškia, kad sugebate tvarkyti finansus geriau nei dauguma. Be to, 
Eva, galime pagirti jus už tai, kad per tokį trumpą laiką numetėte 
tiek daug svorio. Vilis mums sakė, jog per tris mėnesius atsikratėte 
dvidešimt penkių kilogramų. Tai nuostabu. Tikrai puikiai susitvai- 
kėte. Atrodote fantastiškai. 

Dabar ji pajuto kūnu sklindančią šilumą. Oda dilgčiojo. Net 
Bendžaminas tai pajuto. 

— Eva graži, - sušuko berniukas. Ji pajuto kaip vaikas mojuoja 
dviem moterims. Vilis sakė, kad tai darydamas jis atrodė toks mielas. 
Telaimina jį Dievas. 

— Turite gražius namus. Saugius ir jaukius, tinkamus vaikui augti. 

— Naujasis Vilio darbas taip pat vertintinas teigiamai, - pridū- 
rė kita moteris. Jos balsas buvo duslesnis, kaip vyresnio žmogaus. — 
Kaip manot, ar jums nekils problemų, jei jo nebus namie visą dieną? 

Eva nusišypsojo. 

— Abejojate, ar aš viena įstengsiu prižiūrėti Bendžaminą? Na, aš 
apakau dar vaikystėje. Bet nemanau, kad yra daug reginčių žmonių, 
kurie mato taip gerai kaip aš. 

— Ką turite omenyje? — paklausė duslesnis balsas. 

— Argi ne apie kitų poreikius kalbame? Sužinau apie Bendžami- 
no poreikius net anksčiau nei jie atsiranda. Galiu spręsti, ką žmonės 
jaučia, iš jų balsų. Pavyzdžiui, jūs šiuo metu jaučiatės labai laiminga. 
Jaučiu jūsų šypseną, paslėptą giliai širdyje. Ar kažkas ką tik įvyko 
jūsų gyvenime, dėl ko pasijutote tokia laiminga? 

Abi moterys tyliai nusijuokė. 

— Na, jūs atspėjot, aš šį rytą tapau senele. 

Eva ją pasveikino, paskui atsakė į daugybę praktinių klausimų. 
Dabar ji neabejojo, kad nepaisant jos neįgalumo ir abiejų su vyru 


gana solidaus amžiaus, prašymas bus priimtas ir perduotas tolesniam 

vertinimui. Būtent šito abu tikėjosi. Dabar, taip toli nuėję, jiedu turi 
gerokai daugiau galimybių. 

-— Šiuo metu kalbame apie pritarimą jums tapti globėjais. Tiek 
tegalime padaryti, kol sužinosime, kas atsitiko jūsų broliui. Bet ma- 
nau, kad tokią išlygą galima laikyti pirmu žingsniu link formalaus 
įvaikinimo. 

— Kada, sakėte, paskutinį kartą gavote žinią iš savo brolio? - pa- 
klausė pirmoji moteris. Per du jų pokalbius ji gal jau penktą kartą 
uždavė šį klausimą. 

— Nieko iš jo negirdėjom nuo kovo mėnesio, kai pas mus paliko 
sūnų. Kaip jau sakėm, bijom, kad berniuko motina mirė nuo ligos. 
Brolis tvirtino, jog ji rimtai serga, - Eva persižegnojo. - Mano brolis 
buvo labai uždaras. Jei Bendžamino motina mirė, jis, ko gero, išėjo 
paskui ją. 

— Mes neįstengėm nustatyti vaiko motinos tapatybės. Civilinės 
registracijos numeris gimimo liudijime, kurį mums davėte, yra nej- 
skaitomas. Ar dokumentas buvo sušlapęs? 

Eva gūžtelėjo pečiais. 

— Tikrai taip atrodo. Liudijimas toks buvo, kai jis mums jį davė, — 
iš kambario kampo atsiliepė vyras. 

— Tikriausiai berniuko tėvai tiesiog gyveno kartu. Nėra įrašų, 
kad jūsų brolis kada nors buvo vedęs, bent jau galima taip teigti, jei 
mūsų turimas civilinės registracijos numeris tikras. Tiesą sakant, jis 
atrodo labai paslaptingas žmogus. Matom, kad rašė pareiškimą stoti 
į komandosų būrį, bet po to visa informacija apie jį tarsi nutrūksta. 

— "Taip, - linktelėjo Eva. - Kaip jau sakiau, brolis buvo labai už- 
daras. Niekada nieko mums nepasakojo. 

— Vis dėlto jis paliko Bendžaminą jūsų globai. 

— Taip. 


— Bendžaminas ir Eva, - ištarė berniukas ir nulipo ant grindų. 

Ji išgirdo vaiką tapsint per kilimą. 

— Mano mašina, - parodė jis. - Mano mašina didelė. Gera mašina. 

— Mažylis akivaizdžiai patenkintas, - pasakė duslesnis balsas. — 
Labai sumanus pagal savo amžių. 

— Bendžaminas atsigimė į senelį. Senelis buvo labai protingas 
žmogus. 

— Taip, Eva, jūs pasakojote apie savo kilmę. Jūsų tėvas pastoriavo 
netolimoje bažnyčioje, tiesa? Manau, bendruomenė jį labai gerbė. 

— Evos tėvas buvo nuostabus žmogus, - įsiterpė Vilis. Moteris nu- 
sišypsojo. Vyras visada taip sako, nors jo nepažinojo. 

— Mano meškiukas, — sučiauškėjo vaikas. - Geras meškiukas. 
Meškiukas turi mėlyną kaspiną. 

Visi nusijuokė. 

— Mūsų tėvas mus gerai krikščioniškai išauklėjo, - tęsė Eva. — 
Mudu su Viliu norėtume išauklėti Bendžaminą ta pačia dvasia, jei 
valdžia leis jį pasilikti. Mes vadovausimės mano tėvo požiūriu į gy- 
venimą. 

Moteris suprato, kad viešnioms tai patiko. Jų tylėjime pajuto ši- 
lumą. 

— Per dvi savaites jums reikės baigti parengiamąjį kursą, tada įvai- 
kinimo tarnyba įvertins jūsų galimybes. Akivaizdu, kad gali nuspręsti 
ir vienaip, ir kitaip, bet, mano požiūriu, jūsų padėtis geresnė nei dau- 
gumos, taigi... 

Dabar Eva pajuto, kad kažkas negerai, tarsi visa šiluma staiga būtų 
išsiurbta iš kambario. Net Bendžaminas liovėsi žaidęs. 

— Žiūrėk, - tarė vaikas: - Šviesa. Mėlyna. 

— Man rodos, kieme policija, - įsiterpė Vilis. - Keista, negi kas 
atsitiko. 

Akląją moterį nusmelkė mintis, kad tai gali būti susiję su jos bro- 


liu. Paskui ji išgirdo balsus prie durų, vyro protestus, pyktį. 

Žingsniai artėjo link svetainės, abi viešnios pakilo nuo kėdžių ir 
pasitraukė atgal. 

— Arčiajis, Mija? - paklausė vyriškas balsas. Nepažįstamas. 

Paskui šnabždesiai. Eva neišgirdo, ką jie sako. Atrodo, nepažįsta- 
masis kažką aiškino abiem moterims, su kuriomis ji kalbėjosi. 

Jos vyras prie durų pakėlė balsą. Kodėl jis neįėjo? 

Paskui ji išgirdo verkiant jaunesnę moterį. Iš pradžių kitoje kam- 
bario pusėje, tada arčiau. 

— Dėl Dievo, ar kas nors man pasakys, kas čia dedasi? 

Eva pajuto priėjus; Bendžaminą. Jis paėmė ją už rankos, bandė 
užsiropšti ant kelių. Ji pakėlė mažylį. 

— Eva Bremer, mes iš Odensės policijos. Arvykom su Bendžami- 
no motina. Ji nori pasiimti sūnų namo. 

Jai užgniaužė kvapą. Neregė meldė Dievą, kad jie visi dingtų. 
Maldavo leisti jai pabusti iš šio košmaro. 

Jie priėjo ir dabar ji išgirdo moterį kalbinant berniuką. 

— Sveikas, Bendžaminai, - drebančiu balsu tarė nepažįstamoji. 
Balsu, kurio čia neturėjo būti. Eva norėjo, kad tas balsas išnyktų. — 
Čia mamytė. Ar prisimeni mamytę? 

— Mamytė, - ištarė Bendžaminas. Berniukas atrodė sunerimęs ir 
glaudėsi prie globėjos. - Mamytė, - pakartojo vaikas ir dar tvirčiau 
ją apkabino. - Ne. 

Kambaryje stojo tyla. Akimirką ji girdėjo tik berniuko, kurį my- 
lėjo labiau už gyvenimą, alsavimą. 

Paskui išgirdo kitą žmogų, kvėpuojantį sunkiai ir išgąstingai kaip 
Bendžaminas. Įsiklausė ir glausdama berniuką prie krūtinės pajuto, 
kad rankos ima drebėti. 

Eva klausėsi kito žmogaus, o paskui savo alsavimo. 

Vis trys sunkiai gaudė kvapą. Sukrėsti, nerimaudami dėl to, kas 


turėjo įvykti. 

Ji laikė berniuką glėbyje. Užgniaužė kvapą, kad nepravirktų. 
Glaudė mažylį taip tvirtai, kad jie buvo beveik kaip vienas. 

O paskui globėjos įtampa atslūgo. Paėmė vaiko rankutę ir laikė 
savojoje. Akimirkai suturėjo ašaras. Paskui ištiesė ranką, nepaleisda- 
ma iš jos mažylio rankutės, ir tarsi iš tolo išgirdo savo balsą. 

— Mija. Toks jūsų vardas? 

Eva išgirdo drebančiu balsu ištartą atsakymą: 

— Taip. 


— Ateikit, Mija. Stai čia. Norim iš arčiau su jumis susipažinti. 

